חוק עזר לנתניה (תיעול), תשמ"ב-1982

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תחולה | [Go](#Seif9) | 3 |
| סעיף 3 | הודעה על החלטה להתקין תיעול | [Go](#Seif2) | 3 |
| סעיף 4 | היטל תיעול | [Go](#Seif3) | 3 |
| סעיף 4א | היטל תיעול בקרקע חקלאית | [Go](#Seif11) | 3 |
| סעיף 5 | טיפול בתעלה | [Go](#Seif4) | 3 |
| סעיף 6 | דרישה לביצוע עבודה להחזרת תעלה לקדמותה | [Go](#Seif5) | 3 |
| סעיף 7 | ביצעו עבודות בידי העיריה | [Go](#Seif10) | 4 |
| סעיף 8 | רשות כניסה | [Go](#Seif6) | 4 |
| סעיף 8א | הנחות מחיובים בהיטל על פי מבחן הכנסה | [Go](#Seif13) | 4 |
| סעיף 8ב | הנחות מחיובים בהיטל עקב מצב כלכלי במסגרת ועדת הנחות | [Go](#Seif14) | 4 |
| סעיף 8ג | ועדת הנחות | [Go](#Seif15) | 4 |
| סעיף 8ד | מניעת כפל הנחות | [Go](#Seif16) | 4 |
| סעיף 9 | מסירת הודעה | [Go](#Seif7) | 4 |
| סעיף 9א | מגבלת גבייה | [Go](#Seif12) | 5 |
| סעיף 10 | תיקון | [Go](#Seif8) | 5 |
|  | תוספת | [Go](#med0) | 5 |

חוק עזר לנתניה (תיעול), תשמ"ב-1982[[1]](#footnote-1)\*

בתוקף סמכותה לפי סעיפים 250, 251, 252 ו**-**254 לפקודת העיריות, מתקינה מועצת עיריית נתניה חוק עזר זה:

1. בחוק עזר זה –

הגדרות

"אזור איסוף" – כל שטח הנמצא במרחב תכנון מקומי נתניה שקבע המהנדס כאזור לאיסוף מי גשמים או מים עליונים;

"בעל" – לרבות אדם המקבל, או הזכאי לקבל, הכנסה מנכס או שהיה מקבלה או היה זכאי לקבלה אילו היה הנכס נותן הכנסה, או המשלם ארנונות לעיריה או לממשלה ביחס לנכס, בין בזכותו הוא ובין כסוכן, כנאמן או כבא-כוח, בין שהוא הבעל הרשום של הנכס ובין אם לאו, וכולל שוכר או שוכר משנה ששכר נכס לתקופה של למעלה מעשר שנים;

"התקנת תיעול" – הנחת מובילי וניקוז, בניית קולטים ושוחות בקשה, התקנת תעלות ניקוז לאזור איסוף אחד או לאזורי איסוף אחדים, לרבות עבודות ופעולות אלה, כולן או מקצתן:

(1) חפירה, מילוי, פילוס, סילוק עמודי חשמל, טלגרף או טלפון, הקמתם מחדש, עקירת עצים, הריסת קירות, גדרות או תומכים או אבני שפה, גשרים, גשרונים, מעבירי מים, הקמתם, בנייתם מחדש ושינוים, הנחת צינורות, בניית תאי ביקורת, תאי קיבול למי גשמים, רשתות, כיסוי תעלות, ייבוש אדמות וביצות, הסדר זרימה של מי גשמים, תיקון נזקים שנגרמו לנכסים כתוצאה מביצוע עבודות תיעול;

(2) הכנת תכנית התיעול וההשגחה על ביצוע העבודות;

(3) כל עבודה או פעולה אחרת הדרושה להתקנת תיעול או הכרוכה בה;

"מבנה תעשיה" – מבנה המשמש לתעשיה, למלאכה או להחסנה, שאינו משרד;

"המהנדס" – מנהל העיריה, לרבות מי שמהנדס העיריה העביר אליו את סמכויותיו לפי חוק עזר זה, כולן או מקצתן;

"מועצה" – מועצת עירית נתניה;

"נכס" – כל בנין או קרקע, למעט רחוב;

"נכס אחר" – נכס המיועד או משמש לתכלית שאינה מגורים, ולרבות נכס המיועד לשמש או המשמש בפועל לתעשיה, מלאכה ומסחר;

תיקון תשס"ט-2008

"נכס למגורים" – נכס המיועד או המשמש בפועל למגורים;

תיקון תשס"ט-2008

"עיריה" – עירית נתניה;

"שטח בנין" – הסכום במ"ר של שטחי כל הקומות שבו, לרבות קומת מרתף, קומת מסד, השטח הבנוי בקומת עמודים מפולשת, קומה טכנית, מבני עזר, חניונים, עליות-גג ומרפסות גג, למעט מדרגות חוץ, מדרגות גן, מקמרות, סטווים, גשרים, עמודים, ומעברים המהווים, בהתאם להיתר הבניה, את הכניסה הקובעת לבנין. "מרתף", "קומת מסד", "קומת עמודים מפולשת", "עליית גג", "גלריות", "מדרגות חוץ", "מדרגות גן", מקמרות", "סטווים", "גשרים", "עמודים" – כמשמעותם בתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970;

תיקון תשמ"ח-1987

תיקון (מס' 2) תשמ"ח-1988

"קומה" – חלל המשתרע בין שתי רצפות סמוכות הנמצאות זו מעל זו;

תיקון תשמ"ח-1987

תיקון תשמ"ח-1987

תיקון תשמ"ח-1987

"מבנה עזר" – בנין שנבנה ליד הבנין העיקרי או כחלק ממנו או במרתפו או בקומת העמודים המפולשת שלו או באחת מקומותיו או על גגו;

"חניון" – בנין או חלק מבנין המיועד כולו לחניית כלי רכב;

"ראש העיריה" – לרבות מי שראש העיריה העביר אליו בכתב את סמכויותיו לפי חוק עזר זה, כולן או מקצתן;

"שימוש חורג", בקרקע או בבניין – שימוש בניגוד לכל תכנית או תקנה אחרת שלפי חוק התכנון ובניה, התשכ"ה-1965, החלות על הקרקע או על הבניין או לפי היתר על פי כל חוק הדן בתכנון ובניה;

תיקון תשס"ט-2008

"תכנית" – כהגדרתה בחוק התכנון והבניה, התשכ"ה-1965;

תיקון תשס"ט-2008

"תעלה" – תעלת מי ניקוז המיועדים להעברת מי גשמים ומים עליונים, לרבות צינור, אבזר, תא-בקורת, תא איסוף, תא קיבול, וכל דבר אחר המהווה חלק מהתעלה או הקשור בה.

2. חוק עזר זה חל על מרחב תכנון מקומי נתניה.

תחולה

3. החליטה המועצה על התקנת תיעול, יודיע ראש העיריה על ההחלטה לבעלי הנכסים הנמצאים באותו אזור איסוף, או יפרסם הודעה על כך באחד העתונים היומיים הנפוצים בתחום העיריה.

הודעה על החלטה להתקין תיעול

4. (א) בעל נכס הנמצא באזור איסוף שביחס אליו נמסרה או נתפרסמה הודעה כאמור בסעיף 3, ישלם לעיריה היטל תיעול בשיעורים שנקבעו בתוספת, כשיעורם ביום התשלום.

היטל תיעול

תיקון תשנ"ב-1992

(ב) על אף האמור בסעיף קטן (א), בעל נכס שהוא קרקע חקלאית, ישלם היטל בהתאם למיקום הקרקע, בשיעור שנקבע בתוספת.

(ג) עם שינוי ייעודה של קרקע חקלאית, יחוייבו הבעלים בעת השינוי, במלוא ההיטל על הקרקע לפי ייעודה החדש או במלוא הפרש ההיטל בין השיעור הקבוע לייעוד החדש לבין השיעור הקבוע לקרקע חלקאית, לפי הענין, כשיעורם ביום התשלום.

(ד) ההיטל ישולם תוך שלושה חודשים מיום שנמסרה לבעל הנכס הודעה על סכום ההיטל המגיע ממנו או תוך שלושים יום מיום תחילת עבודת התקנת התיעול, לפי המועד המאוחר יותר; תעודה מאת המהנדס בדבר מועד תחילת העבודה תשמש ראיה לדבר.

(ה) נוספה בניה לנכס אחרי שנמסרה או נתפרסמה הודעה כאמור בסעיף 3, ישלם בעל הנכס, בשעת תוספת הבניה, היטל תיעול נוסף, לכל מטר רבוע משטח הבנין הנוסף, בשיעורים שנקבעו בתוספת, כשיעורם ביום התשלום.

4א. (א) בעל נכס מסוג קרקע חקלאית לא ישלם בעדה היטל תיעול.

היטל תיעול

בקרקע חקלאית

תיקון תשס"ט-2008

(ב) חדל נכס מלהיות קרקע חקלאית, מששונה ייעודו בתכנית, חייב בעליו בהיטל תיעול לפי הוראות חוק עזר זה.

(ג) חדל נכס מלהיות קרקע חקלאית, משניתן לגביו היתר לשימוש חורג, חייב בעליו בהיטל תיעול לפי הוראות חוק עזר זה וההיטל ישולם כנגד מתן ההיתר.

5. (א) לא יטפל אדם בתעלה, לא יחבר אליה צינור ולא ישתמש במים הזורמים בתוכה, אלא לפי היתר בכתב מאת ראש העיריה ובהתאם לתנאי ההיתר.

טיפול בתעלה

(ב) לא יטיל אדם לתעלה חפץ, מי שופכין, מים דלוחים, מי פסולת תעשיה או כל נוזל אחר.

6. (א) ראש העיריה רשאי לדרוש בהודעה בכתב ממי שעשה מעשה בניגוד להוראות סעיף 5, לבצע את העבודות לשם החזרת תעלה למצב שבו היתה נתונה לפני שנעשה המעשה.

דרישה לביצוע עבודה להחזרת תעלה לקדמותה

(ב) בהודעה יצויינו התנאים, הפרטים והדרכים לביצוע העבודות וכן התקופה שבה יש לבצען.

(ג) מי שקיבל הודעה כאמור, חייב למלא אחריה.

7. ראש העיריה רשאי, באמצעות שליחיו ופועליו, לבצע כל עבודה הדרושה לשם החזרת התעלה למצב שבו היתה נתונה לפני שנעשה מעשה בניגוד להוראות סעיף 5; בוצעה עבודה כאמור, רשאית העיריה לגבות ממי שהיה חייב בביצועה את הוצאות הכרוכות בכך; תעודה מאת ראש העיריה על סכום ההוצאות תשמש כראיה לכאורה לדבר.

ביצעו עבודות בידי העיריה

8. (א) ראש העיריה רשאי, באמצעות שליחיו ופועליו, להיכנס בכל עת סבירה לכל נכס, כדי לברר אם ממלאים אחר הוראות חוק עזר זה או כדי לבצע כל פעולה שהמועצה רשאית לבצע לפיו.

רשות כניסה

(ב) לא יפריע אדם לראש העיריה, לשליחיו או לפועליו, ולא ימנע אותם מלהשתמש בסמכויותיהם לפי סעיף קטן (א).

8א. (א) זכאי בעל נכס להנחה לפי מבחן הכנסה והוטל עליו חיוב בהיטל תיעול בשל אותו נכס שבעבורו ניתנה לו הנחה כאמור, רשאית העירייה להפחית מסכום ההיטל שחויב בו בשיעור שלא יעלה על שיעור ההנחה בשל מבחן הכנסה שלה זכה.

הנחות מחיובים בהיטל על פי מבחן הכנסה

תיקון תשע"ו-2016

(ב) סמכותה של העירייה להפחתה מחיוב כקבוע בסעיף קטן (א) לא תחול לגבי חיוב בשל בנייה חורגת.

(ג) התברר לעירייה כי הנסיבות שעמדו בבסיס הענקת ההנחה ואשר בעטיין היא ניתנה לא התקיימו, יוטל על בעל הנכס חיוב במלוא היטל בשל הנכס, בניכוי הסכום ששולם; סכום החיוב יחושב וייקבע על פי תעריפי ההיטל הפטור במועד מתן ההנחה בתוספת תשלומי פיגורים ויחול בין אם בוטלה ההנחה מארנונה ובין אם לאו.

(ד) הנחה לפי סעיף קטן (א) תינתן במועד התחלת עבודות תיעול לפי סעיף 2(ב)(1).

(ה) לעניין סעיף זה, "הנחה לפי מבחן הכנסה" – הנחה מארנונה כללית שאושרה וניתנה לבעל נכס לפי תקנה 2(א)(8) לתקנות הסדרים במשק המדינה (הנחה מארנונה), התשנ"ג-1993.

8ב. בלי לגרוע מסמכויותיה של העירייה לפי סעיף 8א, רשאית העירייה לתת הנחות מחיובים בהיטל תיעול בשל מצב כלכלי קשה של בעל הנכס; הנחות כאמור ייקבעו ויאושרו בהתאם לתנאים האלה:

הנחות מחיובים בהיטל עקב מצב כלכלי במסגרת ועדת הנחות

תיקון תשע"ו-2016

(1) בקשה להנחה כאמור תידון לפני ועדת ההנחות שנקבעה לעניין הנחות בארנונה כללית כקבוע בסעיף 149ד לפקודה;

(2) ועדת ההנחות תנהג לעניין בקשה להנחה כקבוע בפסקה (1) וכן לעניין הדין וההחלטה לגביה באותו אופן שבה נדונה בקשה להנחה בארנונה כללית לפי סעיף 149ד לפקודה וכן לפי תקנות 5 עד 11 לתקנות הסדרים במשק המדינה (הנחה מארנונה), התשנ"ג-1993 (להלן – הנחת נזקק;

(3) בלי לגרוע מהאמור בפסקה (2) יהיו אמות המידה שעל פיהן תידרש הוועדה לבקשה להנחה ותכריע בה על פי אמות המידה החלות עליה לעניין הנחת נזקק בארנונה כללית;

(4) הנחה לפי סעיף 8ב(1) תינתן במועד התחלת עבודות תיעול לפי סעיף 2(ב)(1).

8ג. מתן הנחה לפי סעיפים 8א ו-8ב טעון אישור ועדה מקצועית שתכלול את המנהל הכללי של הרשות המקומית, היועץ המשפטי של הרשות או נציגו וגזבר הרשות המקומית או עובד בכיר מטעמו; החלטות הוועדה אינן טעונות אישור של המועצה, ואולם יונחו על שולחנה.

ועדת הנחות

תיקון תשע"ו-2016

8ד. (א) מחזיק בנכס הזכאי להנחות שונות לפי תקנות ההנחה מארנונה, לא תינתן לו אלא הנחה אחת בלבד, הגבוהה מביניהן, ולא תינתן כל הנחה למחזיק נוסף באותו נכס שלגביו ניתנה ההנחה.

מניעת כפל הנחות

תיקון תשע"ו-2016

(ב) זכאי להנחה המחזיק בשני נכסים או יותר – תינתן הנחה לנכס אחד בלבד, לפי הגבוהה מביניהן.

9. מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקו הרגילים או הידועים לאחרונה, לאחד מבני משפחתו המבוגרים או לידי כל אדם בוגר העובד או המועסק שם, או נשלחה בדואר במכתב רשום אל אותו אדם, לפי מען מגוריו או עסקו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או על הנכס שבו היא דנה, או פורסמה בשני עתונים יומיים הנפוצים בתחום העיריה שאחד מהם לפחות הוא בשפה העברית.

מסירת הודעה

9א. הטלת היטל לפי חוק עזר זה החל ט"ז בסיוון התשפ"ב (1 ביוני 2026) תהא טעונה את אישור מליאת המועצה ושר הפנים או מי מטעמו.

מגבלת גבייה

תיקון תשס"ט-2008

תיקון תשע"ו-2016

תיקון תשפ"ב-2021

10. על אף האמור בסעיף 2 לחוק עזר לנתניה (הצמדה למדד), התשמ"ד-1983, יעודכנו תעריפי ההיטלים שנקבעו בתוספת הראשונה לחוק עזר זה במועד פרסומו של חוק עזר זה (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון לעומת מדד חודש דצמבר 2019.

תיקון (מס' 2)   
תשפ"ב-2022

תוספת

תיקון תשפ"ב-2021

(סעיפים 4 ו-4א)

שיעור ההיטל בשקלים חדשים

קרקע בניין

שטח הנכס, לכל מטר מרובע 19.04 76.14

נתאשר.

ה' בתמוז התשמ"א (7 ביולי 1981) ראובן קליגלר

ראש עיריית נתניה

יוסף בורג

שר הפנים

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשמ"ב מס' 99](http://www.nevo.co.il/Law_word/law07/mekomi-0099.pdf) מיום 16.11.1981 עמ' 96.

   תוקן [ק"ת חש"ם תשמ"ד מס' 200](http://www.nevo.co.il/Law_word/law07/mekomi-0200.pdf) מיום 13.10.1983 עמ' 79 – תיקון תשמ"ד-1983.

   [ק"ת חש"ם תשמ"ה מס' 273](http://www.nevo.co.il/Law_word/law07/mekomi-0273.pdf) מיום 30.4.1985 עמ' 284 – תיקון תשמ"ה-1985.

   [ק"ת חש"ם תשמ"ח מס' 345](http://www.nevo.co.il/Law_word/law07/mekomi-0345.pdf) מיום 5.11.1987 עמ' 28 – תיקון תשמ"ח-1987.

   [ק"ת חש"ם תשמ"ח מס' 371](http://www.nevo.co.il/Law_word/law07/mekomi-0371.pdf) מיום 14.7.1988 עמ' 519 – תיקון (מס' 2) תשמ"ח-1988.

   [ק"ת חש"ם תשמ"ט מס' 394](http://www.nevo.co.il/Law_word/law07/mekomi-0394.pdf) מיום 29.1.1989 עמ' 219 – תיקון תשמ"ט-1989.

   [ק"ת חש"ם תשנ"ב מס' 477](http://www.nevo.co.il/Law_word/law07/mekomi-0477.pdf) מיום 3.3.1992 עמ' 295 – תיקון תשנ"ב-1992.

   [ק"ת חש"ם תשס"ח מס' 723](http://www.nevo.co.il/Law_word/law07/mekomi-0723.pdf) מיום 10.9.2008 עמ' 479 – תיקון תשס"ח-2008 בסעיף 1 לחוק עזר לנתניה (ביטול סעיפי העונשין), תשס"ח-2008.

   [ק"ת חש"ם תשס"ט מס' 727](http://www.nevo.co.il/Law_word/law07/mekomi-0727.pdf) מיום 11.12.2008 עמ' 44 – תיקון תשס"ט-2008; ר' סעיף 6 לענין הוראת שעה.

   [ק"ת חש"ם תשע"ו מס' 841](http://www.nevo.co.il/Law_word/law07/mekomi-0841.pdf) מיום 6.1.2016 עמ' 57 – תיקון תשע"ו-2016; ר' סעיף 4 לענין הוראת שעה.

   [ק"ת חש"ם תשפ"ב מס' 1153](http://www.nevo.co.il/Law_word/law07/mekomi-1153.pdf) מיום 22.11.2021 עמ' 181 – תיקון תשפ"ב-2021.

   [ק"ת חש"ם תשפ"ב מס' 1219](http://www.nevo.co.il/Law_word/law07/mekomi-1219.pdf) מיום 22.5.2022 עמ' 776 – תיקון (מס' 2) תשפ"ב-2022. [↑](#footnote-ref-1)