חוק עזר לפתח-תקוה (אספקת מים), תשנ"ו-1996

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 3 | [Go](#Seif1) | חיבור למפעל מים | סעיף 2 |
| 4 | [Go](#Seif2) | אגרת הנחת צינורות | סעיף 4 |
| 5 | [Go](#Seif3) | אספקת מים | סעיף 5 |
| 5 | [Go](#Seif4) | התקנת מד מים | סעיף 6 |
| 5 | [Go](#Seif5) | אגרת מים | סעיף 7 |
| 6 | [Go](#Seif6) | אספקת מים לפי חוזה | סעיף 8 |
| 6 | [Go](#Seif7) | חלוקת תשלומים | סעיף 9 |
| 6 | [Go](#Seif8) | החזרת אגרות | סעיף 10 |
| 6 | [Go](#Seif9) | תיקונים | סעיף 11 |
| 7 | [Go](#Seif10) | אישור סכום ההוצאות | סעיף 12 |
| 7 | [Go](#Seif11) | מועדי תשלום | סעיף 13 |
| 7 | [Go](#Seif12) | שיעורי אגרות | סעיף 14 |
| 7 | [Go](#Seif13) | בקשה לניתוק | סעיף 15 |
| 7 | [Go](#Seif14) | חילופי צרכנים | סעיף 16 |
| 7 | [Go](#Seif15" \o "חילופי צרכנים) | שימוש במים | סעיף 17 |
| 7 | [Go](#Seif21) | ניתוק החיבור | סעיף 18 |
| 8 | [Go](#Seif16) | הפסקת מים | סעיף 19 |
| 8 | [Go](#Seif22) | רשות כניסה | סעיף 20 |
| 8 | [Go](#Seif25) | חידוש חיבור שנותק | סעיף 22 |
| 8 | [Go](#Seif17) | מכירת מים והעברתם | סעיף 23 |
| 8 | [Go](#Seif18) | מסירת מסמכים | סעיף 24 |
| 8 | [Go](#Seif19) | שמירה מפני זיהום | סעיף 24 |
| 8 | [Go](#Seif26) | תחולה | סעיף 25 |
| 9 | [Go](#Seif23) | ביטול | סעיף 26 |
| 9 | [Go](#Seif24) | תיקון חוק עזר הצמדה למדד | סעיף 27 |
| 9 | [Go](#Seif20) | הוראת שעה | סעיף 28 |
| 9 | [Go](#med0) | תוספת |  |

חוק עזר לפתח-תקוה (אספקת מים), תשנ"ו-1996[[1]](#footnote-1)\*

בתוקף סמכותה לפי סעיפים 250, 251, 252, 254, 255 ו**-**259 לפקודת העיריות, מתקינה מועצת עיריית פתח-תקוה חוק עזר זה:

1. בחוק עזר זה –

הגדרות

"אבזר" – כל חלק וחלק לוואי, המשמש או מיועד לשמש מרכיב של רשת פרטית או של מפעל מים, וכל מיתקן או מכשיר הקשור באספקת מים לנכס, לרבות ברז, ברז שריפה, צינור, מגוף, שסתום, מסנן, תעלה, סכר, תא ביקורת וכיוצא בהם;;

"בית דירות" – בנין שיש בו שתי דירות או יותר;

"בנין" – מבנה בתחום העיריה או חלק ממנו;

"בעל" – אחד מאלה:

(1) אדם הרשום בפנקס המקרקעין המתנהל לפי חיקוק, כבעל כחוכר לדורות או כחוכר, בין שהוא רשום כבעל יחיד ובין בשיתוף עם אחרים;

(2) אדם הזכאי להירשם בפנקס המקרקעין המתנהל על פי כל חיקוק כבעל, כחוכר לדורות או כחוכר, אף אם אינו רשום כאמור בפסקה (1), בין שהינו זכאי להירשם כאמור כבעל יחיד בנכס ובין בשיתוף אם אחרים;

לענין פסקה זו –

"חוכר" – שוכר לתקופה העולה על חמש שנים;

"חוכר לדורות" – שוכר לתקופה העולה על עשרים שנים;

(3) אדם שהוא שוכר או שוכר משנה, לרבות אדם המקבל או הזכאי לקבל הכנסה מנכס או שהיה מקבלה אילו היה הנכס נותן הכנסה, בין בזכותו הוא ובין כבא כוח או כנאמן, בין שהוא מחזיק למעשה בנכס ובין אם לאו; לענין הגדרה זו, "שוכר" או "שוכר משנה" – אדם המחזיק בקרקע שלא לצמיתות, בשכירות לתקופה העולה על שלוש שנים;

"דירה" – חדר או מערכת חדרים או תאים או אולמות, שנועדו לשמש יחידה נפרדת למגורים, לעסקים או לכל צורך אחר;

"הל"ת" – הוראות למיתקני תברואה (הל"ת), התש"ל-1970;

"המועצה" – מועצת עיריית פתח-תקוה;

"המנהל" – מנהל מפעל המים של העיריה, לרבות אדם אחר שמינתה העיריה למלא את תפקידי המנהל לענין חוק עזר זה, וכן אדם שהמנהל העביר אליו בכתב מסמכויותיו לפי חוק עזר זה;

"העיריה" – עירית פתח-תקוה;

"מבדקה" – כמשמעותה בתקנות מדידת מים (מדי מים), התשמ"ח-1988 (להלן – תקנות מדידת מים);

"מד-מים" – כמשמעותו בתקנות מדידת מים;

"מד-מים כללי" – מד-מים המשמש נכס אחד או יותר כאשר קיים לפחות מד-מים נפרד אחד;

"מד-מים נפרד" – מד-מים המשמש צרכן אחד בלבד, וכן, במקום שיש מד-מים כללי – מד-מים נוסף המשמש מספר צרכנים המשתמשים במשותף באבזר או במיתקן לאספקת מים;

"מפעל מים" – אבזר, לרבות באר, בריכה, מנהרה, תעלה, סכר, קידוח, מוביל, צינור, מנוע, משאבה, וכן מבנה, מיתקן או ציוד אחר, המשמשים או המיועדים לשמש לשאיבת מים, לאגירתם, להעברתם, לאספקתם, או לטיפול בהם בדרך אחרת, למעט רשת פרטית;

"נכס" –

(1) קרקע או חלק ממנה או בנין וכל קרקע או חלק מבנין או חלק מקרקע, המהווים יחידת רישום נפרדת בפנקסי המקרקעין המתנהלים לפי כל חיקוק, למעט רחוב;

(2) כאשר אין רישום חלוקה ליחידות נפרדות של נכס כאמור בפסקה (1) אך יש חלוקה של הנכס, בין בפועל ובין מכוח הסכם בין הבעלים או בהתאם לתכנית מאושרת לפי כל דין או בהתאם לפרק ו' לחוק המקרקעין, התשכ"ט-1969 (להלן – חוק המקרקעין), יראו כל יחידה כאמור כנכס לענין חוק עזר זה; תעודת מהנדס בדבר חלוקה כאמור תהווה ראיה לדבר;

"צרכן" – מי שמחזיק ברשת פרטית, כולה או חלק ממנה או מחזיק בנכס שבו מצויה רשת פרטית או מי שהרשת הפרטית משמשת אותו או את הנכס שבו הוא מחזיק, וכל מי שהתקשר עם העיריה בחוזה לאספקת מים;

"רשת פרטית" – אבזר, דוד אגירה, מיתקן להגברת לחץ, לויסות, לחימום או לפיזור מים, צנרת, מיתקן או מכשיר אחר המצוי בנכס, המשמש או המיועד לשמש לאספקת מים לנכס או לצריכתם, וכן מיתקן או מכשיר אחר כאמור בנכס המחובר למד-המים הכללי או מחובר לנכס במרחק של מעל 1 מטר מגבול הנכס, כאשר אין בנכס מד-מים כללי, למעט מד-מים;

"שטח דירה" – הסכום במ"ר של שטחי כל המקומות בדירה; ובדירה הנמצאת בבית דירות. שטח דירה כאמור, בתוספת חלק יחסי מן השטח הבנוי המוגדר כרכוש משותף בחוק המקרקעין, בין אם הבית רשום כבית משותף ובין אם איננו רשום כך, ושיעורו כיחס בין שטח הדירה לשטח כלל הדירות בבנין;

"שטח קרקע" – שטח הקרקע שבנכס, לרבות השטח שמתחת לבנינים הנמצאים בנכס ובדירה הנמצאת בבית דירות – שטח הקרקע הצמוד לדירה כמשמעותו בחוק המקרקעין, בתוספת חלק יחסי משטח הקרקע שהוא רכוש משותף כמשמעותו בחוק המקרקעין, בין אם הבית רשום כבית משותף ובין אם אינו רשום כך, ושיעורו כיחס שבין שטח הדירה והשטח של כל הדירות בבנין.

2. (א) חיבור למפעל מים, הרחבת החיבור, ניתוקו, פירוקו, פיצולו או התקנתו מחדש, לא ייעשו אלא בידי המנהל.

חיבור למפעל מים

(ב) בקשה לחיבור למפעל מים או לפעולה אחרת כאמור בסעיף קטן (א), תוגש בידי בעל הנכס על גבי טופס שקבע המנהל, בצירוף תכניות של הנכס ושל הרשת הפרטית הקיימת או המוצעת בו, לפי הענין, ובצירוף נתונים בדבר סוג הצריכה, היקפה, ייעודה ופרטים אחרים, הכל בהתאם לדרישת המנהל.

(ג) (1) היה לנכס חיבור למפעל מים, והוגשה בקשה להיתר להקים בו בנין חדש או להרוס בנין קיים ולהקיםבנין אחר במקומו, או להוסיף בניה לבנין הקיים, יגיש בעל הנכס למנהל, בעת הגשת בקשה להיתר בניה בהתאם לחוק התכנון והבניה, התשכ"ה-1965 ( להלן – חוק התכנון והבניה), בקשה לחיבור למפעל מים כאמור בסעיף קטן (ב);

(2) המנהל רשאי, לפי שיקול דעתו, לאשר או לא לאשר חיבור אחר, חיבור נוסף, מורחב או מוצר, לאשר התקנת מד-מים או לאשר שימוש בחיבור הקיים.

(ד) לא תבוצע פעולת חיבור למפעל מים או פעולה אחרת מהפעולות המפורטות בסעיף קטן (א), אלא אם כן הוצג בפני המנהל אישור מאת מהנדס הועדה המקומית לתכנון ולבניה, בהתאם להל"ת.

(ה) המנהל רשאי להתנות תנאים למתן היתר לחיבור למפעל מים או לפעולה אחרת כאמור בסעיף קטן (א), הכל לפי שיקול דעתו.

(ו) אין בחיבור למפעל מים או בכל פעולה אחרת כמפורט בסעיף קטן (א), משום אישור המנהל לגבי תכנון רשת פרטית, לטיבה או לתקינותה.

(ז) בעד היתר לחיבור למפעל מים או פעולה אחרת כמפורט בסעיף קטן (א)ף ישלם מבקש ההיתר, מראש, אגרות בשיעורים הקבועים בתוספת.

(ח) (1) הוגשה בקשה לחיבור למפעל מים כאמור בסעיף קטן (ב), רשאי המנהל, לפי שיקול דעתו ועל אף האמור בסעיף קטן (ד), לבצע חיבור כמבוקש באמצעות קו מים זמני;

(2) הבעל, המחזיק והצרכן של נכס אשר חובר למפעל מים באמצעות קו מים זמני, יהא אחראי לנזק שייגרם לקו המים הזמני המשמש אותו או לטבדנו או לאבדן מים הנובע מכך, כפי שקבע המנהל, זולת אם הנזק נגרם עקב רשלנות העיריה;

(3) בעד הנחת קו מים מזני ישלם המבקש מראש לעיריה הוצאות בהתאם לחשבון שהגיש המנהל.

3. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לתיקונים דחופים הדרושים להזרמת מים סדירה, אלא לפי היתר בכתב מאת המנהל, ופרט לתיקונים שאין בהם כדי לשנות או להשפיע על מפעל המים או על זרימת המים או על לחץ המים.

רשת פרטית

(ב) בקשה להיתר לפי סעיף קטן (א), יגיש בעל הנכס על גי טופס שקבע המנהל, בצירוף תכנית הרשת המוצעת או תכנית השינוי, לפי הענין.

(ג) בעד היתר לשינוי רשת פרטית קיימת ישלם המבקש לעיריה, מראש, אגרה בשיעור שנקבע בתוספת.

(ד) המנהל רשאי ליתן הראות ולהתנות תנאים למתן היתר לפי סעיף קטן (א), הכל לפי שיקול דעתו, לרבות הוראות בדבר הכנת תשתית לשם התקנת יחידה לקריאה מרוכזת של מדי-מים.

(ה) בעל נכס או צרכן רשאי לבקש בכתב מאת המנהל כי תיערך בדיקה של הרשת הכללית שהותקנה בכנס, כולה או מקצתה; בעד הבדיקה כאמור תשולם לעיריה אגרה בשיעור שנקבע בתוספת.

(ו) הרשת הפרטית תוחזק בידי הצרכן ועל חשבונו במצב תקין, להנחת דעתו של המנהל.

(ז) לרשת הפרטית לא יחובר דבר שאינו אבזר.

(ח) המנהל רשאי להורות לבעל הנכס או לצרכן להחליף אבזר באבזר אחר, שמידותיו, סוגו, טיבו וצורתו נקבעו בידוף מי שקיבל הוראה כאמור ימלא אחריה, בזמן שקבע המנהל.

(ט) לא מילא אדם אחר הוראה שניתנה לו לפי סעיף (ח), רשאי המנהל, בנוסף לכל סמכות אחרת העומדת לו על פי הוראות חוק עזר זה, לבצע את ההוראה ולגבות ממקבל ההוראה את ההוצאות שהוצאו בשל כך.

(י) אין הפעולה של המנהל לפי סעיף זה משום אישור לגבי תכנון רשת פרטית או חלק ממנה, טיבה, או תקינותה.

4. (א) המבקש חיבור למפעל המים על פי סעיף 2(ב) והמבקש היתר לבניה בנכס שאינו מחובר למפעל המים, ישלם לעיריה אגרת צינורות בשיעורים הקבועים בתוספת להיטל יחושב כלהלן:

אגרת הנחת צינורות

(1) לפי שטח הקרקע כולל הקרקע שעליה עומד הבנין; ואם הנכס הוא דירה בבית דירות, לפי שטח הקרקע לדירה;

(2) לפי ממדי הבנין, כמפורט להלן:

(א) בנכס המשמש למגורים, לפי שטח הדירה;

(ב) בנכס שאינו משמש למגורים, לפי שטח הדירה;

(ג) בנכס המשמש לתעשיה, לפי נפח הדירה.

(ב) הוגשה בקשה לפי סעיף 2(ג)(1), ישלם בעל הנכס אגרת הנחת צינורות כאמור בסעיף קטן (א); נכס שיש לו חיבור למפעל מים ושבעלו הגיש בקשה להיתר להגדלת נפח הבנין או לבניית בנין חדש, ישלם לפני מתן ההיתר אגרת הנחת צינורות בשיעור שנקבע בתוספת לגבי הבניה שבעדה ניתן ההיתר כאמור.

(ג) אגרת הנחת צינורות תשולם לעיריה לפני מתן היתר בניה, לפי חוק התכנון והבניה או עם הגשת בקשה לפי סעיף 2(ב) או סעיף 2(ג), לפי המועד המוקדם יותר; נעשה חיבור למפעל מים ללא היתר, ישלם בעל הנכס אגרה לפי דרישת המנהל, משנודע לו הדבר, בשיעור שנקבע בתוספת במועד שנודע הדבר למנהל.

(ד) אין באמור בחוק עזר זה כדי למנוע מהמנהל לדרש מכל אדם ביצוע כל עבודה במפעל המים, אם חובה כזו מוטלת על אותו אדם מכוח תכנית על פי חוק התכנון הבניה או על פי היתר בניה שניתן לפיו.

5. (א) בעל נכס או מחזיק המעוניין באספקת מים לנכס יגיש בקשה על גבי טופס שקבע המנהל.

אספקת מים

(ב) מים אשר יסופקו על ידי מפעל המים בלבד זולת אם הורה המנהל אחרת.

(ג) לא יסופקו מים אלא אם כן הותקן מד-מים.

6. (א) מד-המים הוא רכוש העיריה.

התקנת מד-מים

(ב) התקנת מד-המים, בדיקתו, תיקונו, העתקתו, החלפתו, שינויו, אחזקתו, פירוקו, הסרתו או טיפול בו בדרך אחרת, לא ייעשו אלא בידי המנהל או מכוחו.

(ג) מיקום מד-המים, גודלו, סוגו וכל קביעה אחרת המתייחסת להתקנת מד-מים, ייעשו בידי המנהל לפי שיקול דעתו.

(ד) אגרת מד-מים תשולם לעיריה בידי המבקש בשיעורים הקבועים בתוספת, לפני מתן היתר בניה בהתאם לחוק התכנון והבניה או בעת הגשת בקשה לאספקת מים כאמור בסעיף 5(א), לפי המועד המוקדם יותר.

(ה) צרכן יחזיק את הסיבה שבה הותקן מד-מים, ברדיוס 1 מ"ר לפחות במצב נקי ומסודר באופן שהגישה אל מד-המים, בכל עת, תהיה חופשית ופנויה מכל מפגע, לרבות צמחיה החוסמת את הגישה.

(ו) צרכן יהיה אחראי לאבדן ולכל נזק או חבלה שייגרמו למד מים הנמצא בנכס והמשמש אותו, לחוד או במשותף עם אחרים, זולת אם הנזק נגרם עקב רשלנותו של עובד העיריה בעת מילוי תפקידו; בעד תיקון מד-המים, ישלם הצרכן אגרה בהתאם לחשבון שהגיש המנהל.

(ז) צרכן רשאי לדרוש כי מד-מים ייבדק על ידי מבדקה.

(ח) בעד בדיקת מד-מים, לפי דרישת הצרכן, תשולם לעיריה מראש אגרה בשיעור שנקבע בתוספת; האגרה תוחזר אם העלתה הבדיקה כי מד-המים לא היה תקין בהתאם לתקנות מדידת מים.

(ט) בעד תיקון מד-מים, החלפתו או שינויו, ישולמו לעיריה הוצאות מראש בהתאם לחשבון שהגיש המנהל.

7. (א) (1) הותקן מד-מים, ישלם הצרכן לעיריה בעד אספקת מים, אגרת מים בשיעורים הקבועים בתקנות המים (תעריפים למים ברשויות מקומיות), התשנ"ד-1994, או בתקנות שיבואו במקומן (להלן – התקנות). לפי כמות המים שמדד מד-המים, אך לא פחות מאגרת המינימום הקבועה בתקנות;

אגרת מים

(2) מצא המנהל כי מד-המים לא פעל כהלכה במשך תקופה מסוימת, רשאי הוא לחייב את הצרכן בתשלום בעד כמות מים, שנקבעה לפי הצריכה הממוצעת במשך שני החודשים שקדמו לאותה תקופה ובמשך שני החודשים שלאחריה או לפי הצריכה של התקופה המקבילה בשנה הקודמת; לא היה מוצדק, לדעת המנהל, להעריך את הצריכה כאמור, יקבע אותה המנהל לפי שיקול דעתו.

(ב) משמש מד מים אחד נכס, מיתקן, או אבזר לאספקת מים לנכס המוחזק בידי צרכנים אחדים, המשתמשים בנכס למגורים בלבד או למטה ייחודית אחרת, יחולק החיוב הכולל באופן שווה בין כל הצרכנים. הגיעו כל הצרכנים להסכם בכתב עם המנהל על אופן חלוקה אחר, רשאי המנהל להורות על חיוב כל צרכן בהתאם לכך.

(ג) משמש מד-מים אחד נכס המוחזק בידי צרכנים אחדים, המשתמשים בנכס למטרות שונות, יקבע המנהל, לפי מיטב הערכתו, את חלקו של כל צרכן בכמות המים שרשם מד-המים, והצרכן ישלם את אגרת המים בהתאם לכך.

(ד) משמש מד-מים אחד נכס המוחזק בידי צרכנים אחדים, ונתגלתה נזחלה ברשת הפרטית בחלק המוחזק בידי אחד או אחדים מהצרכנים, אשרי המנהל להעריך את כמות המים שנזלו, להורות על אופן חלוקה אחר בין הצרכנים ולתקן את החיובים בהתאם.

(ה) הורכבו מדי-מים נפרדים לצרכנים בנכס וכן מד מים כללי, והיה הפרש ברישום כמויות המים ביניהם, יחולק ההפרש באופן שווה בין כל הצרכנים; הגיעו כל הצרכנים להסכם בכתב עם המנהל על אופן חלוקה אחר, רשאי המנהל להורות על חיוב כל צרכן בהתאם לכך.

(ו) המנהל רשאי, לפי שיקול דעתו והערכתו, להפחית אגרת מים המגיעה לעיריה לפי חוק עזר זה, בשל קלקול, פגם או לקוי ברשת הפרטית.

(ז) מי שהשתמש במים בניגוד להוראות חוק עזר זה, בין אם הותקן מד-מים ובין אם לאו, ישא בתשלום אגרת המים בעד שימוש במים לפי הכמות שקבע המנהל, לפי מיטב הערכתו, ובהתאם לשיעור הגבוה ביותר הקבוע בתקנות

(ח) הותקן מד-מים, תשולם אגרת המים במועדים שקבעה העיריה בהתאם לתקנות; לא הותקן מד-מים, תשולם אגרת המים תוך 7 ימים מיום מסירת הדרישה לכך מאת העיריה.

(ט) בעד אספקת מים לצורך בניה, ישולם על חשבון האגרה, עם מתן ההיתר לאותה בניה, סכום שיקבע המנהל; הסכום האמור, בתוספת הפרשי הצמדה לפי שיעור לעיית המדד מן המדד שפורסם לאחרונה לפני יום תשלום עד המדד שפורסם לאחרונה לפני יום תשלום מלוא האגרה, יקוזז מהאגרה המגיעה ממנו על פי הוראות סעיף זה.

8. (א) המנהל, באיזור העיריה ושר הפנים, רשאי להתקשר עם צרכן בחוזה מיוחד לאספקת מים ולקבוע בו תנאים.

אספקת מים לפי חוזה

(ב) היתה סתירה בין תנאי החוזה ובין הוראות חוק עזר זה, יחולו תנאי החוזה.

9. כל תשלום המגיע לעיריה לפי חוק עזר זה, המוטל בשל נכס המוחזק בידי צרכנים אחדים ולא נקבעה דרך אחרת לתשלומו, ישולם בידי הצרכנים המחזיקים בנכס באופן המפורט להלן:

חלוקת תשלומים

(1) משתמשים הצרכנים בנכס למגורים בלבד, יחולק התשלום באופן שווה בין כל הצרכנים;

(2) מתמשים הצרכנים בנכס למטרות שונות, רשאי המנהל לקבוע, לפי מיטב הערכתו, את חלקו של כל צרכן באותו תשלום.

10. (א) לא הוחל בבניה ובוטל היתר הבניה או פג תוקפו, יחזיר המנהל למשלם, על פי בקשה שהוגשה תוך שנתיים מיום מתן ההיתר, את הסכום ששילם בשל אגרת חיבור למפעל מים, אגרת הנחת צינורות, אגרת מים, אגרת מד-מים או אגרת התקנת מד-מים, לפי הענין, בניכוי 10%; לסכום ההחזר ייתוספו הפרשי הצמדה לפי שיעור עליית המדד מן המדד שפורסם לאחרונה לפני יום התשלום עד המדד שפורסם לאחרונה לפני יום ההחזר.

החזרת אגרות

(ב) לא החל בעל היתר בניה בבניה מסיבה כלשהי ולא ביקש החזרת הסכום או הסכומים כאמור בסעיף קטן (א) ופקע ההיתר, תשולמנה לעיריה, לפני חידוש ההיתר כדין, האגרות האמורות בסעיף קטן (א) לפי השיעורים שנקבעו בתוספת, כפי תוקפן בעת התשלום בעד חידוש ההיתר או קבלת היתר חדש, בניכוי הסכום ששילם לרבות הפרשי הצמדה כאמור בסעיף קטן (א).

11. (א) המנהל רשאי, בדרישה בכתב, לחייב צרכן או בעל רשת פרטית או חלק ממנה או בעל נכס או מחזיקו בתוך פרק הזמן שנקבע בדרישה, לבדוק, להתקין, לשנות, לתקן, להפריד או להתקין מחדש רשת פרטית או לטפל בה בדרך אחרת, וכן לתקן או לסלק מפגע שעלול לפגוע באספקת מים סדירה.

תיקונים

(ב) מי שקיבל דרישה כאמור ימלא אחריה, על חשבונו.

(ג) לא מילא מקבל הדרישה אחר דרישת המנהל כאמור בסעיף קטן (א), רשאי המנהל לבצע את העבודה במקומו ולגבות ממנו את הוצאות הביצוע.

(ד) מבלי לגרוע מן האמור בסעיף זה רשאי המנהל, על פי שיקול דעתו, לתקן או להחליף את מגוף השסתום המחבר את הרשת הפרטית למפעל המים וההוצאות בשל כך יחולו על בעל הנכס או הצרכן, בהתאם לחשבון המנהל, אלא אם כן הצורך בתיקון או בהחלפה נגרם עקב רשלנות העיריה.

12. אישור בכתב, חתום ביד המנהל בדבר סכום ההוצאות המגיע לפי חוק עזר זה, ישמש ראיה לכאורה להוצאות.

אישור סכום ההוצאות

13. תשלום, אגרה או הוצאות שלא נקבע לגביהם אחרת בחוק עזר זה, ישולמו תוך 14 ימים מתאריך מסירת הדרישה מאת המנהל.

מועדי תשלום

14. בכפוף לאמור בסעיף 4(ד), ישלם החייב את כל האגרות כפי שיעורם בתוספת במועד התשלום בפועל.

שיעורי אגרות

15. צרכן המבקש להפסיק אספקת מים לנכס יודיע על כך למנהל בדואר רשום; ניתנה הודעה כאמור, לא יהיה הצרכן חייב בתשלום אגרת מים ובכל תשלום אחר הכרוף באספקת מים, בעד מים שנצרכו לאחר 30 ימים ממועד משלוח הודעה כאמור, ובלבד שהוא איפשר קריאת המונה וניתוק האספקה והסדיר כל תשלום המגיע ממנו לפי הוראות חוק עזר זה, לרבות אגרת ניתוק.

בקשה לניתוק

16. (א) חדל אדם להיות צרכן בנכס, יודיע על כך למנהל בדואר רשום, ובכפוף לאמור בסעיף קטן (ב), לא יהיה חייב באגרת מים בעד מים שנצרכו לאחר 30 ימים ממועד משלוח ההודעה; אין האמור בסעיף זה גורע מחבותו בתשלום אגרות אחרות המגיעות ממנו על פי חוק עזר זה.

חילופי צרכנים

שימוש במים

(ב) אדם שנהיה צרכן ישלם אגרת מים המיעה ממנו מעת היותו צרכן; היתה מכירה או העברה של נכס, ימסרו המוכר או המעביר או נציגיהם, ובהשכרה – המשכיר או נציגו לעיריה הודעה בכתב ע העסקה כאמור, ובה יפרטו את שמו של הקונה, הנעבר או השוכר. לא ניתנה הודעה כאמור, ישלמו המוכר המעביר או המשכיר, לפי הענין, אגרת מים שהקונה, הנעבר או השוכר לא שילמו; המוכר, המעביר או המשכיר, לפי הענין, ייחשבו כצרכן.

17. (א) לא יבזבז אדם, לא יגרום ולא ירשה למי שבשליטתו או בפיקוחו או לפועל מטעמו לבזבז מים שברשותו; לענין חוק עזר זה, יראו כבזבוז מים גם בשימוש באבזר שלא אושר או הותאם כדין או בדרך שלא אושרה כדין, וכן אם רשם מד-מים המשמש צרכן, כמות מים מעל הכמות שאושרה לו על פי דין.

(ב) לא ישתמש אדם במים ולא יגרום או ירשה למי שפועל מטעמו להשתמש במים שברשותו, אלא לצרכים ולמטרות שאישר המנהל.

(ג) לא ישתמש אדם במים לצרכי מיזוג אויר אלא לפי היתר מאת המנהל ובהתאם לתנאי ההיתר.

(ד) לא ירחץ אדם במפעל מים ולא יכבס בו, לא יכניס לתוכו ולא יגרום ולא ירשה לאחר להכניס לתוכל בעל חיים, חפץ או חומר כלשהו ולא יעשה בו מעשה העלול לגרום לזיהום המים או להפרעה באספקת המים.

(ה) לא ינצל אדם את לחץ המים לפעולות הרמה, ערבול או כיוצא בהם, ולא יגביר או יקטין את לחץ המים, אלא לפי היתר בכתב מאת המנהל והבתאם לתנאי ההיתר.

(ו) לא ישתמש אדם במים לצרכי השקיה ולא יגרום ולא ירשה לאחר להשתמש במים שברשותו לצרכי השקיה, אלא בשעות שקבע המנהל בהודעה שנמסרה או שפורסמה בתחום העיריה.

(ז) (1) לא יפתח אדם ולא יסגור, שלא כדין, אבזר השייך למפעל המים או לעיריה, לא ייכנס לתחום מפעל מים, אלא אם כן קיבל לכך היתר מאת המנהל;

(2) פגע אדם במפעל מים או בחלק ממנו, יודיע על כך מיד למנהל.

(ח) לא יפתח אדם, פרט למנהל, ברז שריפה, אלא לצורך כיבוי שריפה.

(ט) לא יפתח אדם, פרט לעובד העיריה במילוי תפקידו, ברז המיועד להשקיית נטיעות ציבוריות.

18. (א) לא סילק צרכן במועד שנקבע את הסכומים שהוא חייב בהם לפי חוק עזר זה או שלא החזיק את הסביבה שבה הותקן מד-המים במצב נקי ומסודר באופן שהגישה אליו תהא חופשית, או שבזבז מים, השתמש בהם לרעה, זיהם אותם או לא נמנע מזיהומם או שהשתמש בהם בניגוד להוראות חוק עזר זה או בניגוד להוראות כל דין בקשר למים, אספקתם והשימוש בהם או שפגע בהם בצורה אחרת או שפגע במד-מים, רשאי המנהל בתום חמישה ימים מיום שמסר לו התראה על כך בכתב, לנתק את החיבור בין אותו חלק של הרשת הפרטית אשר בהחזקתו של הצרכן ובין יתר חלקי הרשת הפרטית או מפעל המים.

ניתוק החיבור

(ב) רשת פרטית שחוברה למפעל מים בניגוד להוראות סעיף 2 או שחיבורה חודש בניגוד להוראות חוק עזר זה, רשאי המנהל, בכל עת, לנתק את החיבור.

(ג) חיבור שנותק לפי סיף קטן (א) או (ב), לא יחודש אלא לאתר תשלום כל הסכומים המגיעים מהצרכן או לאחר תיקון הדברים הטעונים תיקון, הכל לפי הענין.

(ד) בעד חידוש חיבור שנותק לפי סעיף קטן (ב), תשולם אגרת חידוש חיבור, בשיעור שנקבע בתוספת.

19. (א) בשעת חירום או במקרה של צורך דחוף בתיקונים לאספקת מים, במפעל המים או ברשת הפרטית, רשאי המנהל, במידת הצורך, לנתק, לעכב או להפסיק את אספקת המים, כולה או מקצתה.

הפסקת מים

(ב) השימוש בסמכויות לפי סעיף קטן (א) אינו פוטר צרכן מתשלום האגרות והתשלומים האחרים שהוא חייב בהם לפי הוראות חוק עזר זה.

(ג) חלפה הסיבה לניתוק, לעיכוב או להפסקת המים כאמור בסעיף קטן (א), יחבר המנהל את אספקת המים לרשת הפרטית שחיבורה נותק.

20. (א) המנהל רשאי להיכנס לכל נכס בשעות היום, וכן במקרה של צורך דחוף או בשעת חירום, בכל עת סבירה, כדי –

רשות כניסה

(1) להתקין, לבדוק, לתקן, לשנות, להחליף, למסור, למדוד, לקרוא, להעתיק, לפרק מד-מים, רשת פרטית, צינור או אבזרים או כיוצא בהם או לעשות מעשה אחר שבנסיבות הענין דחוף או נחוץ לעשותו;

(2) לבדוק אם היה בזבוז, שימוש לרעה או זיהום של מים או פגיעה אחרת במים או לברר את כמות המים שסופקה לצרכן;

(3) למסור חשבון או לגבות אגרה או תשלום אחר לפי הוראות חוק עזר זה;

(4) לנתק חיבור או להפסיק אספקת מים לפי הוראות סעיפים 19 או 20;

(5) לבדוק אם קוימו הוראות חוק עזר זה;

(6) לעשות מעשה אחר שהוא רשאי לעשותו לפי הוראות חוק עזר זה;

(ב) לא יעכב אדם ולא יפריע למנהל להשתמש בסמכויותיו לפי סעיף קטן (א).

21. לא ימכור אדם ולא יעביר אותם לרשות אדם אחר, אלא לפי היתר בכתב מאת המנהל.

22. (א) חיבור של רשת פרטית שנותקה לפי הוראות חוק עזר זה, לא יחודש אלא לפי היתר בכתב מאת המנהל.

חידוש חיבור שנותק

(ב) חיבור של רשת פרטית שחודש ללא היתר מאת המנהל כאמור בסעיף קטן (א), רואים אותו כמחודש בידי הצרכן, כל עוד לא הוכח ההיפך.

23. (א) לא יפתח אדם, לא יקים ולא יחזיק בור שופכין, בור זבל, מקום מזוהם או מקור זיהום כלשהו סמוך למפעל המים.

מכירת מים והעברתם

(ב) לא יחבר אדם מערכת מי שתיה או מפעל מים למערכות של מים דלוחים, מי שופכין, מי תעשיה כימית או כיוצא בהם.

24. מסירת הודעה, דרישה, חשבון או מסמך אחר לפי חוק עזר זה תהא כדין, אם נמסרה לידי האדם שאליו היא מכוונת או שנמסרה במקום מגוריו או במקום עסקו הרגילים או הידועים לאחרונה, לידי אחד מבני משפחתו הבוגרים או לידי אדם בוגר העובד או מועסק שם או אם נשלחה אליו בדואר במכתב רשום לפי מען מגוריו או עסקו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט לעין באחד המקומות האמורים או על הנכס שאליו מתייחסת ההודעה או אם נתפרסמה בשני עתונים הנפוצים בתחום העיריה, שאחד מהם לפחות הוא בשפה העברית.

שמירה מפני זיהום

מסירת מסמכים

25. (א) הוראות חוק עזר זה יחולו על דרישות שמסר המנהל ביום פרסום חוק עזר זה ברשומות (להלן – היום הקובע) או לאחריו.

תחולה

(ב) על דרישות שמסר המנהל לפני היום הקובע, יחולו הוראות חוק עזר לפתח-תקוה (אספקת מים), התשכ"ב-1962, אף אם העובדות שלגביהן נמסרה הדרישה הושלמו לאחר היום הקובע.

26. בתוספת לחוק עזר לפתח תקוה (הצמדה למדד), התשמ"ד-1984, בתוספת, במקום "חוק עזר לפתח-תקוה (אספקת מים), התשכ"ב-1962" יבוא "חוק עזר לפתח-תקוה (אספקת מים), התשנ"ו-1996".

27. חוק עזר לפתח-תקוה (אספקת מים), התשכ"ב-1962– בטל.

תיקון חוק עזר הצמדה למדד

ביטול

28. על אף האמור בחוק עזר לפתח תקוה (הצמדה למדד), התשמ"ד-1984, יעלו שיעורי האגרות שנקבעו בתוס]ת ב-1 בחודש שלאחר פרסום חוק עזר זה ברשומות (להלן – יום ההעלאה הראשון), בשיעור עליית מדד המחירים לצרכן שפורסם לאחרונה לפני יום ההעלאה הראשון לעומת המדד שפורסם בחודש פברואר 1995.

הוראת שעה

**תוספת**

ת"ט תשנ"ח-1997

(סעיפים 2(ז), 3(ג), (ה), 4(א), (ג), 6(ד), 10(ב))

שיעור האגרה בשקלים חדשים

1. בעד אגרת חיבור למפעל מים עד "2 (סעיף 2(ז)) –

(1) לכל יחידת דיור 927.10

(2) לכל יחידת שאינה דיור עד 60 מ"ר 933.32

לכל מ"ר נוסף מעל 60 מ"ר 15.43

(3) למוסדות ציבור, דת, חינוך וצדקה 598.93

(4) חיבור הבדיל מ-"2 לפי חשבון שהגיש המנהל

2. הרחבת חיבור, הצרתו, ניתוקו, פיצולו או התקנתו מחדש, פירוקו, לפי דרישת הצרכן –

(1) עד "2 287.13

מעל "2 לפי חשבון שמגיש המנהל

(2) אגרה בעד היתר לשינוי רשת פרטית (סעיף 3(ג)) 57.48

(3) אגרה בעד בדיקה של רשת פרטית (סעיף 3(ה)) 270.00

3. אגרת הנחת צינורות (סעיף 4) –

(1) לכל מ"ר משטח הקרקע כולל השטח שעליו עומדת הדיר לפי תחשיב 3.65

(2) לכל מ"ר משטח דירה, בדירה המשמשת למגורים, לפי התחשיב 28.51

(3) לכל מ"ר משטח דירה שאינה משמשת למגורים, לפי התחשיב 28.51

(4) לכל מ"ק מנפח הדירה המשמשת לתעשיה, לפי התחשיב 10.55

ת"ט תשנ"ו-1996

4. מד-מים (סעיף 6(ד)) –

(1) בעד התקנת מד-מים כשיש מיתקן מוכן –

בקוטר עד "2 643.20

"3 ומעלה לפי חשבון שמגיש המנהל

(2) בעד התקנת מד-מים כשאין מיתקן מוכן, עד קוטר "1.5 744.50

עד "2 1,062.90

עד "3 ומעלה לפי חשבון שמגיש המנהל

(3) בעד התקנת מד-מים בדירות קיימות 139.60

(4) אגרה בעד חידוש חיבור 36.83

אספקה והתקנת ברז כיבוי 1,127.80

5. (1) אגרת חיבור מים מעל "2 לפי חשבון שהגיש המנהל

(2) אגרה בעד בדיקת מד-מים (סעיף 6(ח)) 139.60

(3) אגרה בעד תיקון מד-מים, החלפתו או שינויו (סעיף 6(ט) לפי חשבון שהגיש המנהל

כ"ד בטבת התשנ"ו (16 בינואר 1996) גיורא לב

ראש עיריית פתח-תקוה

1. \* פורסם [ק"ת חש"ם תשנ"ו מס' 560](http://www.nevo.co.il/Law_word/law07/mekomi-0560.pdf) מיום 16.7.1996 עמ' 498.

   ת"ט [ק"ת חש"ם תשנ"ו מס' 563](http://www.nevo.co.il/Law_word/law07/mekomi-0563.pdf) מיום 27.8.1996 עמ' 588.

   ת"ט [ק"ת חש"ם תשנ"ח מס' 588](http://www.nevo.co.il/Law_word/law07/mekomi-0588.pdf) מיום 4.12.1997 עמ' 100. [↑](#footnote-ref-1)