חוק עזר לפתח-תקוה (העמדת רכב וחנייתו), תשנ"א-1991

רשויות ומשפט מנהלי – רשויות מקומיות – חוקי עזר – העמדת רכב וחנייתו

רשויות ומשפט מנהלי – תעבורה – רכב – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סמכות להסדיר חנית רכב | [Go](#Seif2) | 3 |
| סעיף 3 | מקום חניה מוסדר | [Go](#Seif3) | 3 |
| סעיף 4 | מקום חניה פרטי | [Go](#Seif4) | 3 |
| סעיף 5 | מקומות אסורים בעצירה, בהעמדה ובחניה | [Go](#Seif5) | 4 |
| סעיף 5א | חניה על מדרכה תיקון | [Go](#Seif23) | 5 |
| סעיף 6 | גרירת רכב | [Go](#Seif6) | 5 |
| סעיף 7 | רכב שנתקלקל | [Go](#Seif7) | 5 |
| סעיף 8 | מוניות | [Go](#Seif8) | 5 |
| סעיף 9 | אוטובוסים | [Go](#Seif9) | 6 |
| סעיף 10 | תמרורים | [Go](#Seif10) | 6 |
| סעיף 11 | ריתוק רכב למקום חניה | [Go](#Seif11) | 6 |
| סעיף 12 | אגרת הסדר | [Go](#Seif12) | 6 |
| סעיף 13 | פטור מאגרת הסדר | [Go](#Seif13) | 6 |
| סעיף 14 | אמצעי תשלום | [Go](#Seif14) | 7 |
| סעיף 15 | כרטיס חניה של רשות מקומית | [Go](#Seif15) | 7 |
| סעיף 16 | אמצעי חניה לתושבי מקום חניה מוסדר ולתושבי העיר פתח תקוה במקום חניה מוסדר | [Go](#Seif16) | 7 |
| סעיף 17 | אחריות בעל רכב | [Go](#Seif17) | 8 |
| סעיף 18 | סמכויות פקח | [Go](#Seif18) | 8 |
| סעיף 19 | אחריות חניה | [Go](#Seif19) | 9 |
| סעיף 20 | הצמדה למדד | [Go](#Seif20) | 9 |
| סעיף 21 | הוראת שעה | [Go](#Seif22) | 9 |
| סעיף 22 | ביטול | [Go](#Seif21) | 9 |
|  | תוספת ראשונה | [Go](#med0) | 9 |
|  | תוספת שניה | [Go](#med1) | 9 |
|  | תוספת שלישית | [Go](#med2) | 9 |

חוק עזר לפתח-תקוה (העמדת רכב וחנייתו), תשנ"א-1991[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות, וסעיף 77 לפקודת התעבורה, מתקינה מועצת עיריית פתח-תקוה חוק עזר זה:

1. בחוק עזר זה –

הגדרות

"אוטובוס" – אוטובוס ציבורי, כמשמעותו בתקנות התעבורה, התשכ"א-1961 (להלן – תקנות התעבורה);

"אזור" – לרבות רחוב או קטע מרחוב, מדרכה או חלק ממדרכה;

"אמצעי חניה" – כאמור בסעיף 16(ג);

תיקון תשע"א-2011

"אמצעי תשלום" – כל אמצעי שאישרה מועצת העיריה, מכני, חשמלי, אלקטרוני, סלולרי או מודפס, לרבות מכונת תשלום או כל אמצעי תשלום אחר המאפשר למדוד זמן חניה או לקצוב אותו בדרך כלשהי, ואשר מאפשר לעיריה לגבות תשלום מן המשתמש באמצעי זה בהתאם לזמן שבו החנה המשתמש את רכבו, וכן הסדר חניה ארצי אחיד כמשמעותו בפקודת התעבורה ואמצעי תשלום אשר אינו מיועד להצגה ברכב, אשר אינם מצריכים אישור של מועצת העיריה;

תיקון תשס"ד-2004

תיקון תשפ"א-2020

"בעל" – לרבות, אדם המקבל או הזכאי לקבל הכנסה ממקום או מחלק ממנו, בין בזכותו הוא ובין כבא כח או כנאמן, בין שהוא הבעל הרשום של המקום ובין שאיננו הבעל הרשום, ולרבות מחזיק;

"גורר מורשה" – מי שאושר לכך בידי ראש מחלקת התנועה במשטרת ישראל;

"מדרכה" – כמשמעותה בתקנות התעבורה;

"מונית" – כמשמעותה בפקודת התעבורה;

"מחזיק" – אדם המחזיק למעשה במקום או בחלק ממנו כבעל או בכל אופן אחר;

"מפקד המשטרה" – מפקד הממונה על מרחב השרון של משטרת ישראל, לרבות אדם שמפקד המשטרה העביר אליו את סמכויותיו לפי חוק עזר זה, כולן או מקצתן;

"מקום חניה" – מקום שהותרה בו חניה לרכב לפי סעיף 2;

"מקום חניה מוסדר" – מקום חניה שנקבע כמקום חניה מוסדר לפי סעיף 3(א);

"מקום חניה פרטי" – מקום חניה המתנהל בידי אדם, פרט לעיריה, לשם הפקת רווחים;

"נכה" – כהגדרתו בסעיף 1 לחוק נכי רדיפות הנאצים, התשי"ז-1957;

תיקון תש"ף-2020

"נרדף" – כהגדרתו בסעיף 3 לחוק הטבות לניצולי שואה, התשס"ז-2007;

תיקון תש"ף-2020

"סדרן" – אדם שראש העיריה מינהו בכתב לסדרן לענין חוק עזר זה;

"העיריה" – עירית פתח-תקוה;

"פקח" – אדם שראש העיריה מינהו בכתב לפקח לענין חוק עזר זה;

"ראש העיריה" – לרבות אדם שראש העיריה העביר אליו את סמכויותיו לפי חוק עזר זה, כולן או מקצתן;

"רחוב" – דרך כמשמעותה בפקודת התעבורה והנמצאת בתחום העיריה, לרבות חלק מרחוב;

"רכב" – כמשמעותו בפקודת התעבורה, למעט אופניים;

"רכב פרטי" ו"רכב ציבורי" – כמשמעותם בפקודת התעבורה;

"תמרור" – כמשמעותו בתקנות ההעבורה.

2. (א) ראש העיריה רשאי, בהסכמת המפקח על התעבורה ולאחר התייעצות עם מפקד המשטרה, לאסור, להגביל ולהסדיר את העמדתו של רכב או סוג מסויים של רכב.

סמכות להסדיר חנית רכב

(ב) ראש העיריה רשאי, לאחר התייעצות עם מפקד המשטרה, לקבוע אזור כמקום חניה שבו מותרת החניה לרכב מסויים או לסוג מסויים של רכב בלבד, לקבוע את הימים, השעות והתקופות שבהם מותרת החניה ואת מספר כלי הרכב שמותר להחנות בעת ובעונה אחת באותו מקום.

(ג) ראש העיריה רשאי, לאתר התייעצות עם מפקד המשטרה, לקבוע חלק ממדרכה לחניה, ובלבד שניתן באותה מדרכה מעבר סביר להולכי רגל ולעגלות ילדים.

3. (א) ראש העידיה רשאי לקבוע אזור כמקום חניה מוסדר ולהסדיר את החניה בו על ידי סדרן או באמצעות סימון האזור וקביעת אמצעי תשלום.

מקום חניה מוסדר

תיקון תשס"ד-2004

(ב) סודרה החניה על ידי סדרן או באמצעות אמצעי תשלום, חייב אדם להעמיד רכב במקום החניה, לציית להוראות הסדרן או להוראות השילוט המוצב במקום בכל עניין הקשור בחניה ולעניין תשלום אגרת הסדר חניה, כאמור בתוספת השנייה.

תיקון תשפ"א-2020

(ג) נקבע מקום חניה מוסדר, יסמנו ראש העיריה בתמרור בהתאם להודעת התעבורה (קביעת תמרורים), התש"ל-1970 (להלן – הודעת התעבורה), או בתמרור אחר המיועד לכך על פי פקודת התעבורה או התקנות שלפיה.

(ד) נוסף על סעיף קטן (ב) ובלי לגרוע מהאמור בו, סודרה החניה באמצעות תשלום חייב אדם המעמיד רכב במקום חניה מוסדר –

תיקון תשס"ד-2004

תיקון תשפ"א-2020

(1) להעמידו בתוך אחד מהשטחים הפנויים, המסומנים בקווי צבע או באופן אחר, אם ישנם שטחים מסומנים;

(2) לגבי אמצעי תשלום המיועד להצגה ברכב – להצמידו, מיד עם העמדת הרכב, לשמשה הקדמית או לחלון הדלת הקדמית של הרכב, בצד הפנימי הקרוב למדרכה ולהפעילו או לסמנו בהתאם להוראות כמפורט בפסקה (3), מיד עם הצמדתו, כך שהאדם העומד מחוץ לרכב יוכל להבחין בפרטי המידע המסומן או המוצג על גבי אמצעי התשלום; ולגבי אמצי תשלום שאינו מיועד להצגה ברכב – להפעילו, מיד עם העמדת הרכב, בהתאם להוראות הנוגעות לתשלום אגרת הסדר החניה ולהוראות ההפעלה המפורטות על גבי אמצעי התשלום;

תיקון תשס"ד-2004

(3) לציית ולמלא אחר כל ההוראות המפורטות על גבי אמצעי התשלום, על גבי המצורף אליו ועל גבי תמרור המוצב ומסומן בשטח המיועד לחניה או בסמוך אליו, בכל הנוגע למקום החניה, זמני החניה המותרים, משך החניה, שימוש באמצעי תשלום – הפעלתו או סימונו – וכל ענין אחר הנוגע להסדרת החניה.

תיקון תשס"ד-2004

(4) לציית להוראות הפקח – אם ישנו במקום – בכל הנוגע להעמדת הרכב וחנייתו.

(ה) בין השעות 07.30 ו-19.30 לא יחנה אדם רכב במקום חניה מוסדר ולא ישאירו עומד במקום כאמור לזמן העולה על שעה אחת, אלא אם כן נקבע אחרת בתמרור.

4. (א) לא ינהל אדם ולא ירשה לאחר לנהל מקום חניה פרטי, אלא לפי רשיון מאת ראש העיריה ובהתאם לתנאי הרישיון.

מקום חניה פרטי

(ב) הרוצה ברשיון יגיש בקשה לראש העיריה והוא רשאי לתתו, או לסרב לתתו, לבטלו או להתלותו וכן לקבוע בו תנאים, להוסיף עליהם, לגרוע מהם, לשנותם או לבטלם, וכן להתנות מתן הרשיון בקביעת מחירים מרביים לחניה או לקביעת סידורי חניה.

(ג) תוקף הרשיון יהיה לתקופה שלא תעלה על שנה אחת מיום נתינתו.

(ד) משהוחלט לתת רשיון, ישלם המבקש לעיריה, לפני קבלתו, אגרה לשנה, המחושבת לפי שיעור –

(1) לגבי שטחו של מקום חניה פתוח – 1,000 שקלים חדשים לחצי דונם או לחלק ממנו ו-700 שקלים חדשים לחצי דונם נוסף או חלק ממנו;

(2) לגבי שטחו של כל מקום חניה אחר – 1,500 שקלים חדשים לחצי דונם או לחלק ממנו ו-700 שקלים חדשים לכל חצי דונם נוסף או חלק ממנו.

(ה) מועצת העיריה רשאית לפטור מבקש רשיון מתשלום האגרה, כולה או מקצתה.

5. (א) לא יעצור אדם רכב, לא יעמידנו, לא יחנהו ולא ישאירנו עומד, כולו או חלק ממנו, באחד המקומות המפורטים להלן, אלא לשם מניעת תאונה או לשם מילוי אחר הוראה מהוראות חוק עזר זה או אם סומן אחרת, ואלה המקומות:

מקומות אסורים בעצירה, בהעמדה ובחניה

(1) בצד שמאל של הדרך, אלא אם הכביש הוא חד-סטרי או בניגוד לכיוון הנסיעה; לענין סעיף קטן זה, לא יראו ככביש חד-סטרי כביש שהוא חלק מדרך המחולקת על ידי שטח הפרדה;

(2) על שביל אופניים המסומן בתמרור, ובלבד שמותר לעצור אופניים, להעמידם או להחנותם על מדרכה או בשביל כאמור אם אין בכך הפרעה לתנועה;

(3) על מדרכה, למעט במקום שהוסדר להעמדת רכב והחנייתו לפי חוק עזר זה, ובלבד שנותר מעבר להולכי רגל;;

(4) בתוך צומת או בתחום שנים עשר מטרים ממנו, פרט לקטע שסמנה רשות תימרור או בסימן אבני שפה שמותר לחנות בו;

(5) במקום כניסה לשטח המיועד לכלי רכב, פרט להעלאת נוסעים והורדתם;

(6) בתחום חמישה מטרים מברז כיבוי (הידרנט) כאשר התחום מסומן בסימון על המדרכה או על שולי הכביש או על שניהם, כפי שקבעה רשות התימרור המרכזית;

(7) בתוך מעבר חציה או בתחום שנים עשר מטרים לפניו;

(8) בתחום שנים עשר מטרים לפני קו עצירה;

(9) בתחום עשרים מטרים מהפס הקרוב של מפגש מסילת ברזל ובתחום עשרים מטרים אחרי המפגש;

(10) בכביש, לרבות שולי הדרך, שבו קיים בכיוון הנסיעה נתיב אחד בלבד המסומן בקו הפרדה בלתי מרוסק;

(11) בצד רכב אחר העומד או חונה בצדה של הדרך;

(12) על גשר או בתוך מנהרה;

(13) בתחום תחנת אוטובוסים המוגדרת על ידי סימון על פני כביש, ובאין סימון כאמור – בתוך עשרים מטרים לפני תמרור "תחנת אוטובוסים" ועשרים מטרים אחריו, בשני צידי הדרך, ובלבד שמותר לעצור או להעמיד או להחנות רכב בצד הדרך שממול לסימון על פני כביש או ממול לתמרור, אם רוחב הכביש באותו מקום הוא שנים עשר מטרים או יותר;

(14) בצד מעקה בטיחות להולכי רגל בשפת הכביש, אלא אם כן תמרור מורה אחרת;

(15) בתוך תחום תחנת מוניות המסומנת בתמרור שהוצב או סומן, פרט לעצירה לשם הורדת נוסעים;

(16) ליד תמרור המסמן תחנת הסעה לחיילים, לשם העלאת חיילים והורדתם;

(17) ליד תמרור ג-43 המסמן מקום חניה לרכב של נכה משותק רגלים.

(ב) (1) לא יעמיד אדם ולא ירשה לאחר להעמיד אוטובוס ברחוב, אלא במקום שנקבע כמקום חניה לאוטובוסים והמסומן על ידי תמרור הנושא עליו את מספרו של קו האוטובוס או הודעה שהתחנה מיועדת להורדת נוסעים או להסעת תיירים או מטיילים, או במקום אחר שנקבע כחניון לאוטובוסים;

(2) לא יעמיד אדם ולא ירשה לאחר להעמיד אוטובוס במקום כאמור בפסקה (1) לזמן העולה על הזמן הדרוש להורדה או להעלאה של נוסעים; הוראה זו לא תחול לגבי תחנה סופית;

(3) לא יחנה אדם ולא ירשה לאחר להחנות אוטובוס בתחנה סופית לזמן העולה על הזמן הנקוב בתמרור או כל עוד היא תפוסה על ידי אוטובוסים במספר הנקוב בתמרור;

(4) לעניין סעיף זה, "אוטובוס" – אוטובוס המיועד להסיע עשרים נוסעים או יותר.

(ג) לא יעמיד אדם ולא יחנה ולא ירשה להעמיד או להחנות רכב ברחוב במקום –

(1) שהחניה בו אסורה לפי סעיף 2 והאיסור מסומן בתמרור; או

(2) שהחניה בו אסורה על פי תמרור שהוצב או סומן כדין, אף אם אינה אסורה לפי סעיף 2.

(ד) לא יעמיד אדם ולא יחנה ולא ירשה להעמיד או להחנות רכב במקום חניה, אלא אם כן –

(1) הרכב שייך לסוגים שחנייתם הותרה בו;

(2) החניה היא בתוך אחד מהשטחים המסומנים בקווי צבע או באופן אחר – אם יש שטחים מסומנים כאמור;

(3) החניה היא בזמן ולמשך התקופה שהותרה במקום;

(4) מקום החניה אינו תפוס על ידי רכב אחר במספר שנקבע כמותר לחניה בעת ובעונה אחת.

(ה) לא יעמיד אדם ולא יחנה ולא ירשה לאחר להעמיד או להחנות רכב באופן –

(1) שיש בו כדי להפריע או לעכב את התנועה;

(2) שהוא מסתיר תמרור או חלק ממנו מעניני עוברי דרך.

(ו) לא יעמיד אדם ולא יחנה ולא ישאיר ולא ירשה לאחר להעמיד או להחנות רכב בדרך, כמפורט בתקנות 69(ו)(2) ו-73 לתקנות התעבורה, התשכ"א-1961.

תיקון תשפ"ב-2021

5א. המועצה רשאית, בהסכמת המפקח על התעבורה ובהתייעצות עם מפקד המשטרה, לקבוע חלק ממדרכה ברחוב כמיועד לחניה של רכב מהסוג שנקבע בהחלטה, ובלבד שיינתן באותה מדרכה מעבר סביר להולכי רגל; המקום שנקבע כאמור יסומן בתמרור, ומשנקבע כך, לא יחול על חניה בחלק האמור של המדרכה איסור חניה לפי חוק עזר זה, ובלבד שהחניה תהא בהתאם לכל הוראה שבתמרור או על-פיו.

חניה על מדרכה

תיקון (מס' 2)   
תשנ"ב-1992

6. (א) רכב העומד או חונה במקום שהעמדתו או חנייתו אסורה על פי חיקוק, רשאי פקח להורות למי שהרכב ברשותו באותה שעה להרחיקו או לגררו.

גרירת רכב

(ב) לא מילא האדם שהרכב ברשותו אותה שעה אחר הוראת פקח כאמור או שאותו אדם אינו נמצא במקום, רשאי פקח בין בעצמו ובין על ידי גורר מורשה, להרחיק את הרכב, לגררו, להחסנו.

(ג) בעל הרכב הרשום חייב לשלם את האגרות או התשלומים כפי שנקבעו בתוספת הראשונה בעד הרחקת הרכב, גרירתו החסנתו, זולת אם הוכיח שהרכב נלקח ממנו בלי ידיעתו ובלי הסכמתו.

(ד) ראש העיריה, באישור ראש מחלקת התנועה של משטרת ישראל, יקבע את הגוררים המורשים לביצוע גרירה, החסנה או שחרור של רכב מבין הגוררים המורשים שאישר לכך ראש מחלקת התנועה במשטרת ישראל.

(ה) ראש העיריה ימנה פקח לענין הוראות סעיף זה.

7. לא יעמיד אדם ולא ירשה לאחר להעמיד ברחוב רכב שנתקלקל קלקול המונע המשכת נסיעה, אלא בסמוך, ככל האפשר, לשפה הימנית של צד הרחוב המיועד לתנועת רכב ולשם תיקונים הכרחיים להמשכת הנסיעה שיש לעשותם בו במקום או עד שיועבר הרכב למקום תיקנו, ובלבד שהרכב יתוקן או יועבר ללא דיחוי.

רכב שנתקלקל

8. (א) לא יחנה אדם ולא ירשה לאחר להחנות רכב או מונית במקום חניה שנקבע כתחנת מוניות או כמקום חניה למוניות, אלא לפי היתר מאת ראש העיריה ובהתאם לתנאי ההיתר.

מוניות

(ב) מבקש היתר כאמור יגיש בקשה לראש העיריה, והוא רשאי לתתו, לסרב לתתו, לבטלו או להתלותו וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) היתר כאמור יהיה ערוך בטופס שיקבע ראש העיריה בהסכמת המפקח על התעבורה.

(ד) היתר כאמור יפקע ביום 31 בדצמבר שלאחר נתינתו.

(ה) נהג מונית שלגביה ניתן היתר כאמור, יחזיק את ההיתר במונית ויראהו לשוטר או לפקח, לפי דרישתו.

(ו) לא יעמיד אדם ולא יחנה, ולא ירשה לאחר להעמיד או להחנות מונית ברחוב בו החניה מותרת, לזמן העולה על הזמן הדרוש להעלאת נוסעים או להורדתם, אלא באחת מאלה:

(1) המוניה מוזמנת על ידי נוסע ועומדת לרשותו, והעמדתה או החנייתה היא לשם המתנה לאותו נוסע; או

(2) לא הוצעה הולכה במונית.

9. (א) לא יעמיד אדם ולא ירשה לאחר להעמיד אוטובוס ברחוב, אלא במקום שנקבע כתחנת אוטובוסים והמסומן בתמרור כפי שנקבע בהודעת התחבורה, הנושא עליו את מספרו של קו האוטובוס או ההודעה שהתחנה מיועדת להורדת נוסעים או להסעת תיירים או מטיילים או במקום אחר שנקבע כחניון לאוטובוסים.

אוטובוסים

(ב) לא יעמיד אדם ולא ירשה לאחר להעמיד אוטובוס במקום כאמור בסעיף קטן (א) לזמן העולה על הזמן הדרוש להורדה או להעלאה של נוסעים; הוראה זו לא תחול לגבי תחנה סופית או תחנת ויסות.

(ג) לא יחנה אדם ולא ירשה לאחר להחנות אוטובוס בתחנה סופית לזמן העולה על הזמן הנקוב בתמרור או כל עוד היא תפוסה על ידי אוטובוסים במספר הנקוב בתמרור.

10. ראש העיריה יציין בתמרור מתאים שקבע בהודעת התעבורה כל מקום חניה וכן כל איסור, הגבלה או הסדר שנקבעו לפי סעיפים 2 או 3.

תמרורים

11. (א) ראש העיריה רשאי לציין על גבי תמרור או בלוח שייקבע בסמוך לו, את מספרי הרישום של רכב שעל לוחית הזיהוי שלו, שמותר להחנותו במקום חניה.

ריתוק רכב למקום חניה

(ב) ציין ראש העיריה פרטי רכב כאמור בסעיף קטן (א), לא יעמיד אדם ולא יחנה ולא ירשה לאחר להעמיד או להחנות באותו מקום חניה רכב שמספר הרישום שלו אינו מצוין כאמור.

12. (א) לא יעמיד אדם ולא יחנה ולא ירשה לאחר להעמיד או להחנות רכב במקום חניה מוסדר, אלא אם כן שילם אגרת הסדר בשיעור שנקבע לאותו מקום חניה בהתאם לתוספת השניה.

אגרת הסדר

(ב) השאיר אדם רכב במקום חניה מוסדר על ידי סדרן, למעלה מזמן החניה שבעדו שולמה אגרה, לא יוציאו ממנו, אלא לאחר ששילם אגרה נוספת בעד זמן החניה הנוסף, בהתאם לתוספת השניה.

(ג) סודרה החניה על ידי סדרן, תשולם האגרה לידיו בשיעור הנקוב בתוספת השניה ותמורת תו או כרטיס או באופן אחר שאת צורתם יקבע ראש העיריה; הסדרן יציין בתו את הזמן המשוייק בו התחילה התקופה שבעדה שולמה האגרה.

(ד) סודרה החניה באמצעות אמצעי תשלום המיועד להצגה ברכב, תשולם האגרה ברכישת אמצעי התשלום, הצגתו, סימונו או טעינתו והפעלתו בהתאם לחוק עזר זה; סודרה החניה באמצעות אמצעי תשלום שאינו מיועד להצגה ברכב, תשולם האגרה בהפעלת אמצעי התשלום בהתאם לחוק עזר זה; שימוש באמצעי התשלום אשר אינו בהתאם להוראות חוק עזר זה, יהווה ראיה לכאורה על אי תשלום האגרה.

תיקון תשס"ד-2004

13. (א) ראש העיריה רשאי לפטור אדם מתשלום אגרת הסדר, כולה או מקצתה, ובתנאים שייראו לו, אם סבר שקיימות נסיבות מיוחדות המצדיקות מתן פטור בהתחשב בצרכי החניה.

פטור מאגרת הסדר

תיקון תש"ף-2020

(ב) בכל מקום בתחום שיפוט העירייה, שבו נקבע מקום חניה בתשלום, תותר החניה במקום, בכל שעות היממה, בלא תשלום אגרת הסדר לרכב נושא תו חניה תקף לנכה או נרדף שהונפק לפי סעיף קטן (ג) (להלן – תו חניה לניצולי שואה).

תיקון תש"ף-2020

(ג) נכה או נרדף אשר גר בתחום השיפוט של העירייה בלבד, רשאי לקבל תו חניה לניצולי השואה בהתאם לכללים המפורטים בסעיף זה.

תיקון תש"ף-2020

(ד) לשם קבלת תו חניה לניצולי השואה, יגיש המבקש בקשה לראש העירייה בנוסח הקבוע בפרט (2) לתוספת השלישית.

תיקון תש"ף-2020

(ה) תו חניה לניצולי השואה יהיה בצורה שאישר ראש העירייה, ויצוין על גביו מספר הרכב של הנכה או הנרדף.

תיקון תש"ף-2020

(ו) תו חניה לניצולי השואה יודבק על גבי השמשה הקדמית של הנהג בצד ימין של הרכב מנקודת מבטו של הנהג, בפינה העליונה.

תיקון תש"ף-2020

(ז) מי שקיבל תו חניה לניצולי השואה, אינו רשאי להעבירו לאחר.

תיקון תש"ף-2020

(ח) זכות השימוש בתו החניה לניצולי השואה תפקע בהתקיים אחד מאלה:

תיקון תש"ף-2020

(1) העברת התו לאחר;

(2) העברת הבעלות ברכב לאחר;

(3) העתקת מקום המגורים אל מחוץ לשטח שיפוט העירייה.

(ט) אירע מקרה מן המקרים המנויים בסעיף קטן (ח), יודיע על כך בעל הרכב לעירייה בתוך 7 ימים מיום התרחש המקרה, וכן יחזיר את תו החניה לניצולי השואה לעירייה.

תיקון תש"ף-2020

(י) בלי לגרוע מהוראות כל דין, מסירת פרטים כוזבים בעת הגשת הבקשה כאמור בסעיף קטן (ד), ושימוש בצו החניה לניצולי השואה שלא בהתאם להוראות סעיפים קטנים (ז) עד (ט) מהווים עבירה על חוק עזר זה.

תיקון תש"ף-2020

14. (א) לא ישתמש אדם באמצעי תשלום, אלא בהתאם להוראות המצורפות אליו ולהוראות חוק עזר זה.

אמצעי תשלום

תיקון תשס"ד-2004

(ב) לא ישתמש אדם באמצעי תשלום שלא אושר כדין בידי מועצת העיריה, למעט הסדר חניה ארצי אחיד כמשמעותו בפקודת התעבורה אמצעי תשלום אשר אינו מויעד להצגה ברכב.

(ג) רשאי אדם להשתמש ביותר מאמצעי תשלום אחד בעת חניה אחת, ובלבד שהסימנים שייעשו באמצעי התשלום יורו על משך חניה רצוף, וכל זאת בכפוף למשך זמן החניה שהותר באותו מקום ולתמרור המוצב במקום.

(ד) משך החניה באצעות אמצעי תשלום יהיה בהתאם למפורט באמצעי התשלום ולקבוע בתמרור המוצב במקום; באמצעי תשלום שבו נדרש סימון על ידי גירוד או תלישה, לא יסמן אדם, בעת חניית הרכב וכל עוד נמשכת החניה, יותר מסימן אחד לציון משך החניה.

15. הוסכם בין העיריה לבין רשות מקומית אחרת בדבר הכרה הדדית באמצעי תשלום, יובא אמצעי התשלום של אותה רשות מקומית לאישור מועצת העיריה; אישרה מועצת העיריה אמצעי תשלום של רשות מקומית כאמור, יראו אותו כאמצעי תשלום שאושר כדין והשימוש בו ייעשה בהתאם להוראות חוק עזר זה.

כרטיס חניה של רשות מקומית

תיקון תשס"ד-2004

16. (א) נקבע אזור כמקום חניה מוסדר, יהיו רשאים מי שגרים באותו אזור להחנות את רכבם במקום שנקבע כמקום חניה מוסדר באותו אזור בלי להשתמש באמצעי תשלום.

אמצעי חניה לתושבי מקום חניה מוסדר ולתושבי העיר פתח תקוה במקום חניה מוסדר

תיקון תשס"ד-2004

תיקון תשע"א-2011

(ב) נקבע אזור כמקום חניה מוסדר, יהיו רשאים מי שגרים בתחום השיפוט של העירייה, אך אינם גרים באותו אזור, להחנות את רכבם במקום שנקבע כמקום חניה מוסדר, באזור זה, בתנאי ששילמו אגרת הסדר חניה כקבוע בתוספת השניה.

תיקון תשע"א-2011

(ג) חניה כאמור בסעיפים קטנים (א) ו-(ב) מותרת אך ורק לרכב הנושא אמצעי חניה שאישר ראש העירייה ואשר ניתן באמצעותו לזהות את מספר הרכב, מען המגורים של בעל הרכב או של המשתמש הקבוע ברכב והאזור המותר לחניה בלי להשתמש באמצעי תשלום, אם זכאי בעל הרכב לכך על פי חוק זה (להלן – אמצעי החניה).

תיקון תשע"א-2011

(ד) מי שמתגורר באזור שנקבע כמקום חניה מוסדר או מי שמתגורר בתחום שיפוטה של העירייה, כמפורט בסעיפים קטנים (א) ו-(ב), רשאי לקבל אמצעי חניה, לאחר שהגיש לראש העירייה בקשה בנוסח שבתוספת השלישית והמציא רישיון רכב בתוקף, רישיון נהיגה בתוקף ותעודת זהות וכן כל מסמך אחר שיידרש להמציאו להוכחת בעלותו על הרכב או השימוש הקבוע ברכב שברשותו ומען מגוריו.

תיקון תשע"א-2011

(ה) לעניין סעיף זה יראו אדם כאילו הוא בעליו של רכב אף אם הוכיח על ידי מסמכים מהימנים, לשביעות רצון ראש העירייה, כי הרכב הועמד לרשותו ולחזקתו הבלעדית על ידי מעבידו או על ידי תאגיד, לשימוש בכל שעות היממה ובכל ימות השנה.

תיקון תשע"א-2011

(ו) אמצעי חניה יינתן לרכב פרטי ורכב מסחרי שמשקלו הכולל המות אינו עולה על 4,000 ק"ג או רכב מסוג אחר, שאישר ראש העירייה.

תיקון תשע"א-2011

(ז) מי שקיבל אמצעי חניה אינו רשאי להעביר לאחר את זכות השימוש בו; תוקפו של אמצעי החניה יפקע בהתקיים אחד מאלה:

(1) העברת אמצעי החניה לאחר;

(2) מכירת הרכב או העברת השימוש בו לאחר;

(3) הפסקת השימוש הקבוע ברכב;

(4) לעניין אמצעי חניה לתושבי אזור חניה מוסדר – העתקת מקום המגורים, ולעניין אמצעי חניה לתושבים המתגוררים בתחום השיפוט של העירייה – העתקת מקום המגורים אל מחוץ לתחום השיפוט של העירייה;

(5) בעל הרכב קיבל אמצעי חניה על סמך פרטים כוזבים שמסר בבקשתו לקבלת אמצעי החניה.

(ח) העביר בעל הרכב שבידו אמצעי חניה את בעלותו ברכב או הפסיק את השימוש הקבעו ברכב או העתיק את מקום מגוריו, חייב הוא להודיע על כך לראש העירייה בתוך שבעה ימים מיום קרות האירוע המפורט, לפי העניין.

תיקון תשע"א-2011

(ט) אמצעי החניה יודבק על השמשה הקדמית של הרכב בצד ימין, כך שיהיה ניתן לזיהוי בידי אדם העומד מחוץ לרכב, למעט במקרה שבו מפורטות על גבי אמצעי החניה, הוראות אחרות להצמדתו לרכב, שאז יש לפעול לפיהן.

תיקון תשע"א-2011

(י) לאדם, כאמור בסעיף קטן (ד), לא יונפק יותר מאמצעי חניה אחד בעבור רכב אחד בלבד.

תיקון תשע"א-2011

(יא) על אף האמור בסעיף קטן (י) יונפק לאדם יותר מאמצעי חניה אחד אם מתקיימים כל אלה:

תיקון תשע"א-2011

(1) בבית אב אחד מתגוררים כמה בעלי רישיון נהיגה;

(2) יותר מרכב אחד רשום על שם אדם אחד באותו בית אב;

(3) לגבי הרכבים הנוספים מתקיימים כל התנאים הנדרשים על פי חוק עזר זה לקבלת אמצעי חניה;

(4) בכל מקרה לא יונפקו לכל בית אב יותר משלושה אמצעי חניה, בעבור שלושה רכבים בלבד.

(יב) בלי לגרוע מהוראות כל דין, מסירת פרטים כוזבים בעת הגשת הבקשה, כאמור בסעיפים קטנים (ד) ו-(ה), ושימוש באמצעי החניה שלא בהתאם לאמור בסעיפים קטנים (ז) ו-(ח), מהווים עבירה על חוק עזר זה.

תיקון תשע"א-2011

(יג) תוקף אמצעי החניה עד 31 בדצמבר של כל שנה זוגית שלאחר שנת נתינתה, זולת אם נקבעה תקופה אחרת וננקבה על גבי אמצעי החניה או בהוראות המצורפות לו או בהודעה חתומה בידי ראש העירייה, שפורסמה בתחום שיפוט העירייה.

תיקון תשע"א-2011

(יד) בעד הנפקת אמצעי החניה והמצאתו תשולם אגרה בסך 10 שקלים חדשים; אגרה זו תשולם בכל חידוש או הארכה של אמצעי החניה.

תיקון תשע"א-2011

17. (א) נעברה עבירה ברכב, רואים את בעל הרכב או את מחזיקו כמי שנהג ברכב באותה שעה, זולת אם הוכיח מי נהג ברכב או שהרכב נקלח ממנו בלי ידיעתו ובלי הסכמתו.

אחריות בעל רכב

(ב) בחבר בני אדם רואים לעניין סעיף קטן (א) גם מנהל פעיל או שותף או עובד מינהלי בכיר האחראים לאותו רכב – כבעל הרכב.

18. (א) פקח רשאי בכל עת להיכנס לכל מקום חניה, מקום חניה מוסדר או מקום חניה פרטי כדי לברר אם קויימו הוראות חוק עזר זה.

סמכויות פקח

(ב) לא יפריע אדם לפקח ולא ימנע אותו מהשתמש בסמכויותיו לפי סעיף קטן (א).

19. נמצא רכב עומד במקום שהעמדתו אסורה בו על פי חוק עזר זה, רואים את בעל הרכב, את נהגו וכן אדם אחר האחראי לרכב, כאילו העמידו כאמור, זולת אם הוכיח שהוא לא העמיד את הרכב באותו מקום וכן ברשות מי היה הרכב באותה שעה או שהרכב נלקח ללא הסכמתו.

אחריות חניה

20. (א) סכומי האגרות הנקובים בתוספת השניה יועלו ב-1 לכל חודש (להלן – יום ההעלאה) לפי שיעור עליית המדד שפורסם לאחרונה לפני יום ההעלאה לעומת המדד שפורסם לאחרונה לפני יום ההעלאה הקודם.

הצמדה למדד

(ב) בסעיף זה, "מדד" – מדד המחירים לצרכן שפרסמה הלשכה המרכזית לסטטיסטיקה (להלן – מדד).

21. על אף האמור בסעיף 20 יעלו האגרות המפורטות בתוספת השניה ב-1 לחודש שלאחר פרסום חוק עזר זה בשיעור עליית המדד שפורסם לאחרונה לפני פרסומו לעומת המדד שפורסם בחודש ינואר 1991.

הוראת שעה

22. בטלים –

ביטול

חוק עזר לפתח תקוה (חניית רכב וחנייתו), התשכ"ה-1965.

חוק עזר לפתח תקוה (העמדת רכב וחנייתו), התש"ן-1989.

תוספת ראשונה

(סעיף 6(ג))

בעד גרירת רכב, החסנתו או שחרורו תשולם אגרה או תשלום כמפורט בתוספת החמישי לתקנות התעבורה.

תוספת שניה

תיקון תשס"ד-2004

תיקון תשע"א-2011

(סעיפים 12(א) עד (ג) ו-16(ב))

שיעור אגרת חניה

1. (א) בשימוש באמצעי תשלום המיועד לכל שעה או חלק ממנה – 1.40 שקלים חדשים לכל רכב.

(ב) בשימוש באמצעי תשלום המיועד לכל 15 דקות או חלק מהן – 0.35 שקלים חדשים לכל רכב.

(ג) בשימוש באמצעי תשלום המאפשר תשלום בעבור חלקי שעה – תשלום החלק היחסי מסך של 1.40 שקלים חדשים בהתאם ליחס שבין משך זמן החניה לבין שעה, לכל רכב.

2. במגרש חניה מוסדר באמצעות אמצעי תשלום, לכל רכב, לכל שעה או חלק ממנה – 1.40 שקלים חדשים.

3. במגרש חניה מוסדר באמצעות סדרן, כשהתשלום נעשה בכל אמצעי תשלום, לכל רכב – לכל שעה או חלק ממנה – 2.50 שקלים חדשים; ליום או חלק ממנו – 9 שקלים חדשים.

תיקון תשפ"א-2020

4. לחניה כאמור בסעיף 16(ב) – מחצית הסכומים הנקובים בפרטים 1, 2 ו-3.

תיקון תשע"א-2011

תוספת שלישית

תיקון תשע"א-2011

תיקון תש"ף-2020

(1)

(סעיף 16(ד))

**בקשה למתן אמצעי חניה**

לכבוד

עיריית פתח תקוה

רשות החניה העירונית

אני הח"מ,

שם משפחה       שם פרטי       מס' זהות

רכב מס'       מסוג       צבע

מס' חשבון ארנונה

מען מגורים

**הצהרה**

אני  בזה להמציא לי אמצעי חניה בהתאם לסעיף 16(ד) לחוק עזר לפתח תקוה (העמדת רכב וחנייתו), התשנ"א-1991 (להלן – חוק העזר) ואני  בחתימת ידי להשתמש באמצעי החניה בהתאם להוראות חוק העזר, המפורטות על גבי בקשה זו.

ידוע לי כי תוקף אמצעי החניה הוא בהתאם לסוג אמצעי החניה.

כמו כן ידוע לי כי הזכות לקבלת אמצעי חניה חדש מותנית בהחזרת אמצעי החניה הישן לעירייה/רשות החניה העירונית ו/או במידה ואמצעי החניה הישן אינו מצוי ברשות בעל/ת אמצעי החניה, עליו/עליה להמציא תצהיר כחוק אשר בו יצהיר/תצהיר כי אמצעי החניה אינו מצוי בידו/בידה וכי מתחייב/ת הוא/היא שלא לעשות בו כל שימוש.

הריני להצהיר כי ידוע לי כי אי-מילוי הוראות חוק העזר, במלואן או בחלקן, מהוות עבירה על פי הדין הפלילי.

לי חניה בחצר ביתי.

אני מצהיר כי כל הפרטים בבקשה זאת נכונים.

תאריך שם פרטי שם משפחה \_\_\_\_\_\_\_\_\_\_\_\_\_\_\_\_\_

חתימת מבקש אמצעי החניה

מצורפים בזה המסמכים, בהתאם למסומן:

צילום תעודת זהות (כולל ספח), מעודכנת לכתובת;

צילום רישיון רכב בתוקף בבעלות מבקש אמצעי החניה (למבקש שברשותו רכב מעביד/תאגיד, יש להמציא אישור ממקום העבודה/תאגיד על כי הרכב הועמד לרשותו ולחזקתו הבלעדית של המבקש לשימוש בכל שעות היממה ובכל ימות השנה;

צילום רישיון נהיגה בתוקף;

צילום נסח טאבו/חוזה קנייה/שטר מכר;

צילום אישור ארנונה;

לדיירים בדירות שכורות: נוסף על המסמכים המצוינים לעיל או מי מהם, בהתאם למסומן, יצורף חוזה שכירות למגורים תוך אימות חתימות הצדדים בידי עורך דין.

(2)

תיקון תש"ף-2020

(סעיף 13(ב) עד (י))

**בקשה למתן צו חניה לניצולי השואה**

לכבוד

עיריית פתח תקווה

רשות החניה העירונית

אני הח"מ,

שם משפחה       שם פרטי       מס' זהות

בעל רכב מס'       מסוג       צבע

מס' חשבון ארנונה

**הצהרה**

אני מבקש בזה להמציא לי אמצעי חניה בהתאם להוראות סעיף 13(ב) לחוק עזר לפתח תקווה (העמדת רכב וחנייתו), התשנ"א-1991, ואני מתחייב בחתימת ידי להשתמש באמצעי החניה בהתאם להוראות חוק העזר המפורטות על גבי בקשה זו.

אני מצהיר כי אני עומד בתנאים המפורטים בסעיף 13(א) עד (ד) לקבלת צו חניה לניצולי שואה.

אני מצהיר כי ידוע לי שאי-מילוי הוראות חוק העזר, במלואן או בחלקן, מהוות עבירה על פי הדין הפלילי.

כמו כן, אני מצהיר כי כל הפרטים בבקשה זאת נכונים.

                  \_\_\_\_\_\_\_\_\_\_\_\_\_\_\_\_\_\_

תאריך שם פרטי שם משפחה חתימת מבקש אמצעי החניה

מצורפים בזה המסמכים, בהתאם למסומן:

צילום תעודת זהות (כולל ספח), הכוללת כתובת מעודכנת;

צילום רישיון רכב בתוקף בבעלות מבקש תו החניה (למבקש שברשותו רכב מעביד / תאגיד, יש להמציא אישור ממקום העבודה / תאגיד על כי הרכב הועמד לרשותו ולחזקתו הבלעדית של המבקש לשימוש בכל שעות היממה ובכל ימות השנה);

צילום רישיון נהיגה בתוקף.

כ"ג בשבט התשנ"א (7 בפברואר 1991) גיורא לב

ראש עירית פתח-תקוה

אני מסכים.

משה קצב אריה דרעי

שר התחבורה שר הפנים

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"א מס' 448](http://www.nevo.co.il/Law_word/law07/mekomi-0448.pdf) מיום 15.2.1991 עמ' 189.

   תוקן [ק"ת חש"ם תשנ"ב מס' 467](http://www.nevo.co.il/Law_word/law07/mekomi-0467.pdf) מיום 22.10.1991 עמ' 60 – תיקון תשנ"ב-1991.

   [ק"ת חש"ם תשנ"ב מס' 492](http://www.nevo.co.il/Law_word/law07/mekomi-0492.pdf) מיום 22.9.1992 עמ' 597 – תיקון (מס' 2) תשנ"ב-1992.

   [ק"ת חש"ם תשס"ד מס' 679](http://www.nevo.co.il/Law_word/law07/mekomi-0679.pdf) מיום 14.9.2004 עמ' 76 – תיקון תשס"ד-2004.

   [ק"ת חש"ם תשע"א מס' 754](http://www.nevo.co.il/Law_word/law07/mekomi-0754.pdf) מיום 3.3.2011 עמ' 282 – תיקון תשע"א-2011.

   [ק"ת חש"ם תש"ף מס' 1005](http://www.nevo.co.il/Law_word/law07/mekomi-1005.pdf) מיום 23.3.2020 עמ' 488 – תיקון תש"ף-2020.

   [ק"ת חש"ם תשפ"א מס' 1044](http://www.nevo.co.il/Law_word/law07/mekomi-1044.pdf) מיום 25.10.2020 עמ' 32 – תיקון תשפ"א-2020.

   [ק"ת חש"ם תשפ"ב מס' 1139](http://www.nevo.co.il/Law_word/law07/mekomi-1139.pdf) מיום 5.10.2021 עמ' 46 – תיקון תשפ"ב-2021. [↑](#footnote-ref-1)