חוק עזר לפתח-תקוה (רוכלים), תשכ"ג-1962

רשויות ומשפט מנהלי – רשויות מקומיות – חוקי עזר

רשויות ומשפט מנהלי – רישוי – רישוי עסקים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | שטחים אסורים ברוכלות | [Go](#Seif2) | 2 |
| סעיף 3 | איסור חניה | [Go](#Seif3) | 2 |
| סעיף 4 | איסור חניה שלא בשעת התעסקות | [Go](#Seif6) | 2 |
| סעיף 5 | איסור לקשור במבנה | [Go](#Seif24) | 2 |
| סעיף 6 | מקום החזקת עגלה | [Go](#Seif25) | 2 |
| סעיף 7 | איסור רעש | [Go](#Seif4) | 2 |
| סעיף 8 | נקיון | [Go](#Seif5) | 2 |
| סעיף 9 | שעות הרוכלות | [Go](#Seif7) | 2 |
| סעיף 10 | היתר התעסקות | [Go](#Seif8) | 2 |
| סעיף 11 | ימי הרוכלות | [Go](#Seif9) | 2 |
| סעיף 12 | רשיון לשימוש בעגלה | [Go](#Seif10) | 2 |
| סעיף 13 | תוקף רשיון | [Go](#Seif11) | 3 |
| סעיף 14 | אגרת רשיון | [Go](#Seif12) | 3 |
| סעיף 15 | תחולה | [Go](#Seif13) | 3 |
| סעיף 16 | מתן רשיונות | [Go](#Seif14) | 3 |
| סעיף 17 | תבניתן של עגלות | [Go](#Seif15) | 3 |
| סעיף 18 | לוחית מספר לעגלה | [Go](#Seif26) | 3 |
| סעיף 19 | סידור טובין על עגלה | [Go](#Seif16) | 3 |
| סעיף 20 | דרישה לסלק עגלות | [Go](#Seif17) | 3 |
| סעיף 21 | סילוק עגלות | [Go](#Seif18) | 3 |
| סעיף 22 | תפיסת כלים והחרמתם | [Go](#Seif19) | 3 |
| סעיף 23 | איסור הפרעה | [Go](#Seif20) | 3 |
| סעיף 25 | ביטול | [Go](#Seif22) | 3 |
| סעיף 26 | השם | [Go](#Seif23) | 3 |

חוק עזר לפתח-תקוה (רוכלים), תשכ"ג-1962[[1]](#footnote-1)\*

בתוקף סמכותה לפי סעיף 99 לפקודת העיריות, 1934, מתקינה מועצת עירית פתח-תקוה חוק עזר זה:

1. בחוק עזר זה –

הגדרות

"דוכן" – שולחן או כלי אחר המשמשים להחזקת טובין לשם מכירה;

"ימי מנוחה" – הימים שנקבעו בפקודת ימי מנוחה, תש"ח-1948, כימי מנוחה – תחילתם חצי שעה לפני שקיעת החמה בערבי ימי מנוחה וסופם במוצאי ימי מנוחה עם צאת הכוכבים;

"המפקח" – מי שראש העיריה הרשהו בכתב לפקח על מילוי הוראות חוק עזר זה;

"עגלה" – כלי הובלה, הנסחב או הנדחף בכוח מיכני, בכוח אדם או בכוח בעל חיים;

"עיריה" – עירית פתח-תקוה;

"ראש העיריה" – לרבות מי שראש העיריה העביר אליו את סמכויותיו לפי חוק עזר זה, כולן או מקצתן.

2. לא יעסוק רוכל בעסקו – בין באמצעות עגלה ובין בצורה אחרת – ברחוב או במקום ציבורי, באופן שהתעסקותו מהווה מכשול לרבים.

שטחים אסורים ברוכלות

3. לא יעמיד רוכל ולא יניח, ולא ירשה ולא יגרום להעמיד או להניח, עגלה, דוכן, תבנית, מגש או טובין בתחומי 20 מטר מגן ילדים, מבית ספר, ממגרש משחקים, מגינה או מגן.

איסור חניה

4. לא יעמיד רוכל ולא יניח, ולא ירשה ולא יגרום להעמיד או להניח, ברחוב או במקום ציבורי, עגלה, דוכן, תבנית, מגש או טובין שלא בשעת עיסוקו או כשאיננו נמצא במקום.

איסור חניה שלא בשעת התעסקות

5. לא יקשור רוכל עגלה, דוכן, תבנית או מגש, בכל צורה שהיא, לבנין, לגדר, לעמוד או למבנה אחר.

איסור לקשור במבנה

6. רוכל יחזיק את עגלתו בצדו הימני של הרחוב, קרוב לשפתה של המדרכה הימנית.

מקום החזקת עגלה

7. לא יכריז רוכל על טובין או על אומנותו באופן הגורם לרעש.

איסור רעש

8. לא ילכלך רוכל ולא יגרום שילכלכו את השטח ליד מקום עסקו.

נקיון

9. לא יעסוק רוכל בעסקו אלא בשעות שבין 6 לבין 20.

שעות הרוכלות

10. ראש העיריה רשאי, לפי שיקול דעתו ובתנאים שיקבע, להתיר לרוכל לעסוק בעסקו גם לאחר השעה 20.

היתר התעסקות

11. לא יעסוק רוכל בעסקו בימי מנוחה.

ימי הרוכלות

12. לא ישתמש רוכל בעגלה לצורך עסקו אלא על פי רשיון.

רשיון לשימוש בעגלה

13. תקפו של רשיון לעגלה הוא עד 31 במרס שלאחר נתינתו.

תוקף רשיון

14. בעד מתן רשיון לעגלה ישלם המבקש לקופת העיריה אגרה בשיעור של שתי לירות, אולם אם ניתן הרשיון אחרי 30 בספטמבר תהיה האגרה – לירה אחת בלבד.

אגרת רשיון

15. הוראת סעיף 12 אינה חלה על רוכל המשתמש בעגלה שלגביה ניתן רשיון על פי סעיף 2 לפקודת התעבורה.

תחולה

16. בקשת רשיון לעגלה תוגש בכתב לראש העיריה; ראש העיריה רשאי ליתן את הרשיון, להתלותו או לבטלו, וכן רשאי הוא לכלול ברשיון תנאים, להוסיף עליהם, לגרוע מהם, לשנותם או לבטלם.

מתן רשיונות

17. אם אין הוראה אחרת בפקודת התעבורה או בתקנות שהותקנו על פיה, רשאי ראש העיריה לדרוש שכל עגלה תתאים לתבנית שאושרה על ידיו ושהוצגה במשרדי העיריה.

תבניתן של עגלות

18. רוכל המשתמש בעגלה לצורך עסקו יקבע על צדה האחורי, במקום נראה לעין, לוחית-מספר שיתן לו ראש העיריה; הלוחית תכלול, נוסף למספר, את שמו הפרטי ושם משפחתו של הרוכל, מענו ומספר הרישום שבתעודת הזהות שלו; בעד כל לוחית-מספר תשולם לעיריה אגרה בשיעור של 50 אגורות.

לוחית-מספר לעגלה

19. רוכל המשתמש בעגלה לצורך עסקו יסדר את הטובין באופן שימנע את בליטתם מקצות העגלה בכל עבר.

סידור טובין על עגלה

20. ראש העיריה, מפקח או שוטר, רשאים לצוות על רוכל לסלק את עגלתו, דוכנו, תבניתו, מגשו או הטובין ממקום בו הם נמצאים בניגוד להוראות חוק עזר זה.

דרישה לסלק עגלות

21. לא סילק רוכל את עגלתו או דוכנו או תבניתו או מגשו או הטובין, לאחר שנצטווה לכך בהתאם לסעיף 20, רשאי ראש העיריה, מפקח או שוטר לסלק את העגלה, הדוכן, התבנית, המגש או הטובין, בין בעצמו ובין על ידי אחרים.

סילוק עגלות

22. ראש העיריה או מפקח רשאי לתפוס ולהחרים כל עגלת יד, דוכן, תבנית או מגש של רוכל שאין לו רשיון להשתמש בהם בקשר למכירת טובין.

תפיסת כלים והחרמתם

23. לא יפריע אדם לראש העיריה או למפקח ולא ימנע בעדו מלהשתמש בסמכויותיו לפי חוק עזר זה.

איסור הפרעה

24. (בוטל).

תיקון תשפ"ג-2023

25. חוקי עזר לפתח-תקוה (פיקוח על רוכלים וסבלים), 1948 – בטלים.

ביטול

26. לחוק עזר זה ייקרא "חוק עזר לפתח-תקוה (רוכלים), תשכ"ג-1962".

השם

נתאשר.

כ"ט באב תשכ"ב (29 באוגוסט 1962) פ' רשיש

ראש עירית פתח-תקוה

חיים משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ג מס' 1369](http://www.nevo.co.il/law_word/law06/tak-1369.pdf) מיום 4.10.1962 עמ' 30.

   תוקן [ק"ת תשל"ו מס' 3461](http://www.nevo.co.il/law_word/law06/tak-3461.pdf) מיום 11.1.1976 עמ' 824 – תיקון תשל"ו-1976 בסעיף 1(20) לחוק עזר לפתח-תקוה (תיקון חוקי עזר), תשל"ו-1976.

   [ק"ת חש"ם תשמ"ב מס' 114](http://www.nevo.co.il/Law_word/law07/mekomi-0114.pdf) מיום 7.2.1982 עמ' 404 – תיקון תשמ"ב-1982 בסעיף 1(20) לחוק עזר לפתח-תקוה (תיקון חוקי עזר), תשמ"ב-1982.

   [ק"ת חש"ם תשמ"ג מס' 167](http://www.nevo.co.il/Law_word/law07/mekomi-0167.pdf) מיום 15.3.1983 עמ' 322 – תיקון תשמ"ג-1983 בסעיף 1(20) לחוק עזר לפתח-תקוה (תיקון חוקי עזר), תשמ"ג-1983.

   [ק"ת חש"ם תשמ"ה מס' 275](http://www.nevo.co.il/Law_word/law07/mekomi-0275.pdf) מיום 16.5.1985 עמ' 308 – תיקון תשמ"ה-1985 בסעיף 1(18) לחוק עזר לפתח-תקוה (תיקון חוקי עזר), תשמ"ה-1985.

   [ק"ת חש"ם תשמ"ז מס' 316](http://www.nevo.co.il/Law_word/law07/mekomi-0316.pdf) מיום 25.11.1986 עמ' 45 – תיקון תשמ"ז-1986 בסעיף 1(18) לחוק עזר לפתח-תקוה (תיקון חוקי עזר), תשמ"ה-1985.

   [ק"ת חש"ם תשפ"ג מס' 1287](http://www.nevo.co.il/Law_word/law07/mekomi-1287.pdf) מיום 30.1.2023 עמ' 288 – תיקון תשפ"ג-2023 בסעיף 1 לחוק עזר לפתח תקווה (ביטול סעיפי עונשין), תשפ"ג-2023. [↑](#footnote-ref-1)