חוק עזר לראשון לציון (ביוב), תשנ"ה-1995

רשויות ומשפט מנהלי – רשויות מקומיות – ביוב

רשויות ומשפט מנהלי – רשויות מקומיות – חוקי עזר

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 3 | [Go](#Seif1) | היטל ביוב | סעיף 2 |
| 3 | [Go](#Seif2) | חישוב ההיטל לנכס | סעיף 3 |
| 4 | [Go](#Seif3) | חישוב ההיטל לנכס לתעשיה או לבית עסק | סעיף 4 |
| 4 | [Go](#Seif4) | תוספת היטל לנכס לתעשיה או לבית עסק | סעיף 5 |
| 4 | [Go](#Seif8) | פטור למטע | סעיף 6 |
| 4 | [Go](#Seif9) | חיבור ביב פרטי | סעיף 7 |
| 5 | [Go](#Seif10) | התקנת ביב ציבורי | סעיף 8 |
| 5 | [Go](#Seif11) | אגרת ביוב | סעיף 9 |
| 5 | [Go](#Seif13) | מועד תשלום האגרה | סעיף 10 |
| 6 | [Go](#Seif12) | סכום ההיטל או האגרה והודעה לחייב | סעיף 11 |
| 6 | [Go](#Seif14) | תנאי למתן מסמך | סעיף 12 |
| 6 | [Go](#Seif15) | פגיעה בביוב | סעיף 13 |
| 6 | [Go](#Seif5) | מסירת הודעה | סעיף 14 |
| 6 | [Go](#Seif16) | תחולת חוק עזר להצמדה | סעיף 15 |
| 6 | [Go](#Seif17) | הוראות שעה | סעיף 16 |
| 6 | [Go](#Seif7) | שמירת דינים | סעיף 17 |
| 6 | [Go](#Seif6) | ביטול | סעיף 18 |
| 6 | [Go](#med0) | תוספת |  |

חוק עזר לראשון לציון (ביוב), תשנ"ה-1995[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות (להלן – הפקודה), וחוק הרשויות המקומיות (ביוב), התשכ"ב-1962 (להלן – החוק), מתקינה מועצת עיריית ראשון-לציון חוק עזר זה:

1. בחוק עזר זה –

הגדרות

"אגרת ביוב" או "אגרה" – אגרה המוטלת לסיכוי הוצאות החזקת ביוב כאמור בסעיף 37 לחוק"

"אדמת מטע" – קרקע בשטח רצוף של 3 דונמים לפחות, נטועה עצי פרי, ומעובדת עיבוד חקלאי;

"ביוב", "ביב פרטי", "ביב ציבורי", "ביב מאסף", "נכס", "בעל", "מחזיק" של נכס – כהגדרתם בסעיף 1 לחוק;

"בנין" – כל מבנה בתחום שטח השיפוט של העיריה, בין שהוא ארעי ובין שהוא קבוע, בין שבנייתו הושלמה ובין אם לאו, הבנוי אבן, בטון, טיט, ברזל, עץ או כל חומר אחר, לרבות כל חלק של מבנה כאמור וכל דבר המחובר אליו חיבור קבע;

"היטל ביוב" או "היטל" – היטל המוטל לכיסוי הוצאות התקנת ביוב או קנייתו כאמור בסעיף 17 לחוק;

"היתר בניה", "סטיה מהיתר", "שימוש חורג", "הקלה", "תעודת גמר למבנה" – כמשמעותם בחוק התכנון והבניה, התשכ"ה-1965, והתקנות שהותקנו מכוחו (להלן – חיקוקי בניה);

"המועצה" – מועצת העיריה, ולגבי תאגיד מטעם העיריה – מועצת המנהלים של התאגיד;

"המנהל" – אדם שמינתה העיריה למלא תפקידים ולהפעיל סמכויות לענין הוראות חוק עזר זה, כולן או מקצתן;

"העיריה" – עיריית ראשון לציון או תאגיד מטעמה, שהעיריה העניקה לו בכתב מסמכויותיה לפי חוק עזר זה, כולן או מקצתן;

"זכויות ביוב בסיסיות" – כמות שופכין שנתית, המוזרמת מנכס לתעשיה, בשיעור של 1.46 מ"ק לכל מ"ר משטח הקרקע של אותו נכס, לרבות שטח הקרקע שעליו ניתב בנין;

"זכויות ביוב עודפות" – כמות השופכין השנתית המוזרמת מנכס לתעשיה, בניכוי זכויות הביוב הבסיסיות של הנכס או זכויות ביוב שלו נרכשו בעבר, לפי הכמות הגדולה מבניהן;

"זכויות ביוב שנרכשו בעבר" – כמות שופכין שנתית אחרונה שהוזרמה מנכס לתעשיה, שבעדה שולמה תוספת היטל;

"יציע, מרפסת, מרתף, עליית גג" – כמשמעותם בפרט 1.00.1 לסימן א' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970 (להלן – התקנות);

תיקון תש"ס-1999

"כמות שופכין שנתית" – כמות שופכין המוזרמת מנכס בכל שנה, מ-1 בינואר עד 31 בדצמבר, ללא קשר לפעילות בנכס אותה תקופה או לחילופי בעלים בנכס; חישוב הכמות האמורה ייעשה, בהעדר ראיה לסתור, לפי כמות המים שנצרכה בנכס באותה תקופה, כפי שנרשמה ונמדדה במד המים הקבוע בנכס;

"מהנדס העיריה" או " מהנדס" – מהנדס שנתמנה למהנדס העיריה לפי הוראות סעיף 167(א) לפקודה, לרבות מי שהוא הסמיך בכתב לענין הוראות חוק עזר זה, כולן או מקצתן;

"מפעל טעון היתר" – כהגדרתו בחוק עזר לדוגמה לרשויות מקומיות (הזרמת שפכי תעשיה למערכת ביוב), התשמ"ב-1981, שאימצה העיריה;

"נכס לתעשיה" – נכס המשמש או המיועד לשמש לתעשיה, לרבות נכס שנמצא בו בנין המשמש או המיועד לשמש לתעשיה;

"נפח בנין" – השטח הכולל במ"ק של שטחי כל הקומות בבנין, כאשר שטח כל אחד מהם מוכפל בגובה הקומה הנמדד במ"א, לפי כללי המדידה הקבועים בפרט 1.00.8 לסימן ב' לתוספת השלישית לתקנות;

תיקון תש"ס-1999

"קומה" – חלל המשתרע בין שתי רצפות סמוכות הנמצאות זו מעל זו, לפי גובהו המזערי של אותו חלל כקבוע בתקנות, לרבות בבניני עזר, מרתפים, מרפסות מקורות ופתוחות, מחסנים, חדרי מדרגות, מעברים, מרתפי חניה, חניות מקומות, יציעים, חדרי מעליות, עליות גג ושטח אחר בקומה;

תיקון תש"ס-1999

"קרקע" – מקרקעין לסוגיהם, למעט מטע;

"שטח בנין" – הסכום במ"ר של שטחי כל קומות בבנין;

"שטח קומה" – השטח הכולל במ"ר של שטח ההשלכה הופקית של רצפת הקומה, בתוספת השטח שמתחת לקירותיה החיצוניים והפנימיים;

תיקון תש"ס-1999

"שטח קרקע" – לרבות שטח הקרקע שעליו בנוי בנין;

"ראש העיריה" – לרבות מי שהוא הסמיך בכתב לענין הוראות חוק עזר זה, כולן או מקצתן;

"רשיון עסק" – כמשמעותו בחוק רישוי עסקים, התשכ"ח-1968, והתקנות שהותקנו על פיו;

"תעודה להעברת מקרקעין" – כאמור בסעיף 324 לפקודה.

2. (א) בעל נכס שנמסרה לו הודעה בכתב מאת העיריה על התקנתו או קנייתו של ביוב שישמש את אותו נכס כאמור בסעיף 16 לחוק, חייב בתשלום היטל ביוב בעד השלב העומד להתקנה כאמור בהודעה (להלן – הודעת החיוב).

היטל ביוב

(ב) (1) בעל נכס החייב בתשלום היטל ביוב, ישלמו עד המועד הנקוב בהודעת החיוב שנשלחה לו או נמסרה לידו;

(2) נבצר מבעל נכס לחברו, באמצעות ביב פרטי, לביב הציבורי, רשאי המנהל לדחות את תשלום ההיטל בעד אותו נכס, ובלבד שמועד תשלום ההיטל יחול לא יאוחר מהיום שבו ניתן לחבר את הנכס לביב הציבורי, לפי קביעת המנהל.

(ג) היטל ביוב יחושב על פי שטח הקרקע בנכס בצירוף שטחו של בנין שבו או נפחו, לפי הענין, כאמור בסעיפים 3, 4, ו-5 ולפי שיעורם של תעריפי ההיטל שבתוספת כשהם מעודכנים ליום התשלום בפועל כאמור בסעיף 11.

(ד) היטל ביוב ישולם ללא זיקה לעלות התקנת או קניית שלבי ביוב המשמשים את נכס החייב.

תיקון תשנ"ח-1998

3. (א) היטל ביוב לכל נכס, למעט נכס לתעשיה או בית עסק, יחושב לפי שטח הקרקע ושטח הבנין שבנכס, וסכומו יהיה הסכום המתקבל ממכפלת הסך המצטבר של השטחים שלהלן בשיעורם של תעריפי ההיטל שבתוספת, המעודכן ליום התשלום בפועל, ואלה השטחים:

חישוב ההיטל לנכס

(1) שטחה הכולל של הקרקע בנכס, כולל שטח הקרקע שעליה ניצב בנין;

(2) שטחו של בנין הנמצא בנכס בעת חישוב ההיטל, לרבות שטחו של כל בנין או כל תוספת לבנין שנבנה בנכס ללא היתר בניה או בסטיה ממנו – לפי שטח הבנין או שטח התוספת לבנין כאמור, כפי שנמדד וחושב בידי העיריה;

(3) שטחו של בנין עתידי או שטחה של תוספת עבודות לבנין (להלן – בניה עתידית), שהוגשה לגביה בקשה להיתר בניה – לפי שטחו בתכניות הבניה שצורפו לבקשה להיתר בניה.

(ב) התברר לעיריה, לגבי בניה עתידית, עם גמר הבניה או לאחריה, כי שטח הבנין עולה על השטח שצויין בתכניות הבניה, שעל פיו שולם ההיטל, יחוייב בעל הנכס בתשלום היטל בעד השטח הנוסף כאמור, לפי שיעורם של תעריפי ההיטל שבתוספת, המעודכן ליום התשלום בפועל.

(ג) התברר לעיריה, לגבי בניה עתידית, עם גמר הבניה או לאחריה, כי שטח הבנין בפועל קטן מהשטח שצויין בתכניות הבניה, שעל פיו שולם ההיטל, יזוכה בעל הנכס בסכום העודף ששילם בעד השטח שלא נבנה בפועל. סכום ההפרש המגיע לו יוחזר לו בשיעורם של תעריפי ההיטל שבתוספת המעודכן ליום ההחזר בפועל.

(ד) שילם בעבר בעלו של נכס היטל ביוב בעד שטח שבנכסו, לא ייכלל אותו שטח לענין חישוב היטל ביוב, במנין בשטחים כאמור בפסקה (א).

(ה) מבלי לגרוע מהאמור בחוק עזר זה, חוייב בעל נכס בעבר בהיטל ביוב בעד הנכס (להלן – היטל קודם), הוא יחוייב פעם נוספת בתשלום היטל ביוב בהתאם להוראות חוק עזר זה, בעד בנין חדש או תוספת בנין, לפי הענין, שנבנה בנכס לאחר חישוב ההיטל הקודם.

4. (א) היטל ביוב לנכס לתעשיה ולבית עסק, יחושב לפי שטח הקרקע ונפח הבנין שבנכס, וסכומו יהיה הסכום המתקבל ממכפלת הסך המצטבר של שטחם ונפחם, לפי הענין, של הדברים המפורטים להלן, בשיעורם של תעריפי ההיטל שבתוספת, המעודכן ליום התשלום בפועל, ואלה הדברים:

חישוב ההיטל לנכס לתעשיה או לבית עסק

(1) שטחה הכולל של הקרקע בנכס, כולל שטח הקרקע שעליה ניצב בנין;

(2) נפחו של בנין הנמצא בנכס בעת חישוב ההיטל, לרבות נפחו של כל בנין או כל תוספת לבנין, שנבנה בנכס ללא היתר בניה או בסטיה ממנו – לפי נפח הבנין או נפח התוספת לבנין, כפי שנמדד וחושב בידי העיריה;

(3) נפחו של בנין עתידי או נפחה של תוספת עתידית לבנין, שהוגשה לגביו בקשה להיתר בניה – לפי נפחו כפי שחושב בתכניות הבניה שצורפו לבקשה להיתר בניה;

(ב) הוראות סעיף 3(ב) עד (ה) יחולו, בשינויים המחוייבים לפי הענין, גם על חישוב ההיטל לנכס לתעשיה ולבית עסק.

ת"ט תשנ"ו-1996

5. (א) בעל נכס לתעשיה או בית עסק, שכמות השופכין השנתית המוזרמת מנכסו עולה על זכויות הביוב הבסיסיות, ישלם לעיריה תוספת היטל ביוב, נוסף להיטל לפי הוראות סעיף 4, בעד רכישת זכויות ביוב עודפות, לפי שיעורם של תעריפי ההיטל שבתוספת המעודכן ליום התשלום בפועל.

תוספת היטל לנכס לתעשיה או לבית עסק

(ב) (1) בעל נכס לתעשיה או בית עסק, שכמות השופכין השנתית המוזרמת מנכסו עולה על זכויות הביוב שנרכשו לנכס בעבר, ישלם לעיריה תוספת היטל בעד רכישת זכויות ביוב עודפות, לפי שיעורם של תעריפי ההיטל שבתוספת, המעודכן ליום התשלום בפועל;

(2) חובת תשלום תוספת היטל בעד רכישת זכויות ביוב עודפות כאמור בפסקה (1), תחול על בעל נכס כל אימת שהתקיימו לגבי הנכס התנאים כאמור בה, ללא הגבלה במספר החיובים, בין אם חוייב בעל הנכס בעבר בתשלום היטל ביוב או תוספת להיטל ביוב לפי חוק עזר זה או חוק עזר שקדם לו, ובין אם לאו.

(ג) בעל נכס לתעשייה או בית עסק, יודיע לעיריה על כל עליה בכמות השופכין השנתית של הנכס לעומת זכויות הביוב הבסיסיות שלו או זכויות הביוב שלו שנרכשו בעבר, לפי הענין, וכן על כל גידול בצריכת המים של הנכס.

6. (א) בעל אדמת מטר פטור מתשלום היטל ביוב בעדה.

פטור למטע

(ב) שונה יעודה של אדמת מטע או ניתן לגביה היתר לשימוש חורג, לכולה או למקצתה, יחוייב בעלה בתשלום היטל ביוב כאמור בסעיפים 3 עד 5, לפי שיעורם של תעריפי ההיטל שבתוספת, המעודכן ליום התשלום בפועל.

7. (א) בעל נכס או מחזיק בנכס המבקש לחבר ביב פרטי שבנכס לביוב, יגיש למהנדס בקשה בכתב בצירוף תכנית החיבור; היה הביוב בתחום שיפוטה של רשות מקומית אחרת, תצורף לבקשה הסכמת אותה רשות מקומית.

חיבור ביב פרטי

(ב) לא יחובר ביב פרטי לביוב אלא לאחר אישור מראש ובכתב מאת המהנדס.

(ג) המהנדס רשאי להתנות מתן אישור כאמור בפסקה (ב) בקיום הוראות כל דין, לרבות חיקוקי בניה.

(ד) לא יחובר ביב פרטי לביוב אלא בידי העיריה.

8. (א) בכפוף להוראות כל דין, רשאי ראש העיריה להורות בהודעה בכתב לבעל נכס להתקין ביב ציבורי. בהודעה יפורטו תנאי ההתקנה, אופן ההתקנה ותקופת ביצועה.

התקנת ביב ציבורי

(ב) לא יתקין אדם ביב ציבורי אלא אם כן הורה לו ראש העיריה להתקינו כאמור בסעיף קטן (א) ובהתאם לתנאים שפורטו בהודעה.

(ג) התקנת ביב ציבורי לפי הודעה כאמור בסעיף קטן (א) תבוצע לפי תכנית ביצוע, מפרטים וכתבי כמויות שאישר מהנדס העיריה, וכן על פי אומדן תקציבי שאישרוהו המנהל וגזבר העיריה.

(ד) התקין אדם ביב ציבורי שלא לפי הודעה מאת ראש העיריה או שלא לפי התנאים שפורטו בה כאמור בפסקאות (א) ו-(ב) או שלא על פי תכנית, מפרטים וכתבי כמויות כאמור בפסקה (ג), רשאית העיריה לשנות או להרוס ביב ציבורי כאמור ולבצע את ההתקנה עצמה, וכן רשאית העיריה לגבות מאותו אדם הוצאות שהוציאה לשם שינויו או הריסתו של ביב ציבורי והתקנתו מחדש. תשלום הוצאות לעיריה מאת אדם כאמור בסעיף קטן זה אינו גורע מחובתו לשלם לעיריה את סכום ההיטל במלואו כאמור בסעיפים 3 עד 6.

(ה) לא מילא בעל נכס אחר הודעת ראש העיריה כאמור בסעיף זה, הוא יחוייב בתשלום ההיטל בהתאם להוראות חוק עזר זה.

(ו) (1) התקין בעל נכס ביב ציבורי כאמור בסעיף קטן (א), יקוזזו הוצאות ההתקנה (להלן – הוצאות ההתקנה) מסכום ההיטל שחוייב בו בעל הנכס לפי הוראות חוק עזר זה. מהוצאות ההתקנה ינוכו הוצאות העיריה בשל ניהול, פיקוח ופעולות כיוצא בהם שעשתה העיריה לצורך התקנת הביב הציבורי (להלן – הוצאות העיריה);

(2) סכום הוצאות ההתקנה והוצאות העיריה ייקבעו בידי המנהל;

(3) אישור או חשבון מאת המנהל בדבר סכום ההוצאות שהוצאו לביצוע עבודה לפי הוראות חוק עזר זה, ישמש ראיה לכאורה לנכונות הסכום הנקוב בו.

9. (א) (1) מחזיק בנכס ישלם לעיריה אגרת ביוב ואגרה להחלפה ושיקום קווים (קרן פחת); סכום האגרות יהיה סכום המתקבל ממכפלת כמות המים שנצרכה בידי בעל הנכס או המחזיק בו, לפי הענין, כפי שמדד מד המים בנכס (להלן – כמות המים שנצרכה), בשיעורי האגרות הנקובים בפרטים 4 או 5 לתוספת, לפי הענין, המעודכנים ליום התשלום בפועל; האגרה להחלפה ולשיקום קווים (קרן פחת) תיגבה למשך תקופה של 5 שנים מיום תחילת גבייתה; סכומי האגרה להחלפה ולשיקום קווים (קרן פחת) שייגבו, יופקדו וינוהלו במסגרת חשבון נפרד.

אגרת ביוב

תיקון תשס"ד-2004

(2) בוטל.

תיקון תשס"ז-2006

(ב) העיריה תמנה ועדה אשר תדון ותחליט אם לקבל או לדחות בקשה להפחתת סכום אגרת ביוב שהגיש לה בעלו או מחזיקו של מפעל או בית עסק (להלן – הועדה), ויחולו לגבי בקשה כאמור הוראות אלה:

(1) קני המידה שלפיהם תחליט הועדה יהיו כאמור בסעיף 39(ב) לחוק, וכן קריטריונים נוספים שקבעה הועדה, והיא תהא רשאית להחליט לפיהם אם להפחית משיעור האגרה שבה חוייב בעל הנכס או מחזיקו, לפי הענין, וכן לקבוע את שיעור ההפחתה;

(2) הועדה תהא רשאית, לענין חישוב אגרת ביוב שבה יחוייב בעל הנכס או מחזיקו, לפי הענין, אף להחליט אם להפחית מכמות המים הנצרכת, את כמות המים המשולבת במוצר הסופי או את כמות המים שאינה מוזרמת למערכת הביוב העירונית, וכן לקבוע את שיעור ההפחתה.

10. אגרת ביוב תשולם יחד עם אגרת מים לפי חוק עזר לראשון לציון (אספקת מים), התשכ"ז-1967, או חוק עזר שיחליפו, ובלבד שתשלום אגרת ביוב לא יהיה מאוחר מהמועד שנקבע לכך בהודעת החיוב.

מועד תשלום האגרה

11. (א) הודעה בדבר חיוב בהיטל או באגרה תישלח מאת העיריה לחייב או תימסר לידיו.

סכום ההיטל או האגרה והודעה לחייב

(ב) לא נשלחה או נמסרה לחייב הודעת החיוב, ישלם בעל הנכס או המחזיק בו את ההיטל או האגרה, לפי העניין, מכוח הוראות חוק עזר זה.

(ג) סכום ההיטל או האגרה לפי הוראות חוק עזר זה יחושב לפי שיעורם של תעריפי ההיטל או האגרה שבתוספת, לפי הענין, המעודכן ליום התשלום בפועל.

(ד) לא שולם ההיטל או האגרה עד המועד בהודעת החיוב, יחושב סכום ההיטל או האגרה, לפי שיעורם של תעריפי ההיטל או האגרה, לפי הענין, שבתוספת, המעודכן ליום התשלום בפועל, או לפי הסכום הנקוב בהודעת החיוב בתוספת ריבית והצמדה כדין עד יום התשלום בפועל, לפי הסכום הגדול מביניהם.

(ה) נפלה טעות בחישוב העיריה שבעטיה שולם לה סכום קטן מהסכום המגיע לפי הוראות חוק עזר זה (להלן – הפרש), תהא העיריה רשאית לגבות את הפרש הסכום המגיע לה לפי האמור בסעיף קטן (ג).

12. העיריה רשאית להתנות מתן מסמך מהמפורטים להלן במילוי חיוב המוטל לפי הוראות חוק עזר זה על בעל או מחזיק בנכס, לפי הענין, ובכלל זה, תשלום היטל ואגרה או תשלום אחר המוטל על מבקש המסמך, ואלה המסמכים:

תנאי למתן מסמך

(1) היתר בניה, אישור לשימוש חורג או הקלה;

(2) רשיונות עסק;

(3) תעודה להעברת מקרקעין;

(4) תעודת גמר למבנה;

(5) מסמך או אישור אחר הנוגע לנכס.

13. לא יעשה אדם מעשה העלול לפגוע או להזיק לביוב השייך לעיריה.

פגיעה בביוב

14. (א) מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד בני משפחתו הבוגרים או לידי אדם בוגר העובד או מועסק שם או נשלחה בדואר במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה. אם אי אפשר לקיים מסירה כאמור, תהא המסירה כדין אם הוצגה ההודעה במקום בולט באחד המקומות האמורים או פורסמה בשני עיתונים נפוצים בתחום העיריה, שאחד מהם לפחות הוא בשפה העברית.

מסירת הודעה

(ב) אין באי מסירת הודעה מכוח חוק עזר זה או באי קבלת החלטת מועצה, כדי לגרוע מחובת בעל הנכס לתשלום ההיטל בעד נכסו.

תיקון תשנ"ח-1998

15. הוראות חוק עזר לראשון לציון (הצמדה למדד), התשמ"ד-1984 (להלן – חוק עזר להצמדה), יחולו לגבי תעריפי ההיטל והאגרה שנקבעו בחוק עזר זה.

תחולת חוק עזר להצמדה

16. על אף האמור בסעיף 15 ובחוק עזר להצמדה, יעודכנו סכומי ההיטל, האגרה והתשלומים האחרים שנקבעו בתוספת, במועד פרסומו של חוק עזר זה ברשומות (להלן – יום ההעלאה הראשון), לפי שיעור עליית המדד, מדד המחירים לצרכן שפרסמה הלשכה המרכזית לסטטיסטיקה (להלן – מדד) לחודש מרס 1994 עד המדד שפורסם לאחרונה לפני יום ההעלאה הראשון.

הוראות שעה

17. האמור בחוק עזר זה אינו בא לגרוע מסמכות, סעד ותרופה המוקנים לעיריה על פי דין אלא להוסיף עליהם.

שמירת דינים

18. בטלים –

ביטול

חוק עזר לראשון לציון (ביוב), התשל"ה-1974;

חוק עזר לראשון לציון (אגרת ביוב), התשכ"ז-1967.

תוספת

היטל ביוב

שיעורי ההיטל

בשקלים חדשים

1. ביב ציבורי –

(1) לכל מ"ר משטח הקרקע 2.19

(2) (א) בנין בנכס לתעשיה או בית עסק –

(1) לכל מ"ק מנפח הבנין 3.85

(2) בעד רכישת זכויות ביוב עודפות, לכל מ"ק מים 1.65

(ב) בנין אחר – לכל מ"ר משטח הבנין 11.54

2. ביב ציבורי –

(1) לכל מ"ק משטח הקרקע 2.74

(2) (א) בנין בנכס לתעשיה או בית עסק –

(1) לכל מ"ק מנפח הבנין 4.89

(2) בעד כמות שופכין שנתית עודפת, לכל מ"ק מים 2.09

(ב) בנין אחר – לכל מ"ר משטח הבנין 14.66

3. מיתקנים אחרים –

(1) לכל מ"ר משטח הקרקע 1.62

(2) (א) בנין בנכס לתעשיה או בית עסק –

(1) לכל מ"ק מנפח הבנין 2.89

(2) בעד כמות שופכין שנתית עודפת, לכל מ"ק מים 1.24

(ב) בנין אחר – לכל מ"ר משטח הבנין 8.68

אגרת ביוב

4. נכס המשמש לתעשיה או למלאכה –

תיקון תשס"ד-2004

(1) אגרת ביוב שוטפת לכל מ"ק מים, למעט מים להשקיה, הנצרכים בנכס 2.54

ונוסף על כך –

(2) אגרה להחלפה ולשיקום קווים (קרן פחת) לכל מ"ק מים, למעט מים להשקיה, הנצרכים בנכס 0.67

5. נכס, למעט נכס המשמש לתעשיה או למלאכה –

תיקון תשס"ד-2004

(1) אגרת ביוב שוטפת לכל מ"ק מים, למעט מים להשקיה, הנצרכים בנכס 2.12

ונוסף על כך –

(2) אגרה להחלפה ולשיקום קווים (קרן פחת) לכל מ"ק מים, למעט מים להשקיה, הנצרכים בנכס 0.55

6. בוטל

תיקון תשס"ז-2006

7. בוטל

תיקון תשס"ז-2006

נתאשר.

א' באייר התשנ"ה (1 במאי 1995) מאיר ניצן

ראש עיריית ראשון-לציון

גפני

1. \* פורסמו [ק"ת חש"ם תשנ"ה מס' 539](http://www.nevo.co.il/Law_word/law07/mekomi-0539.pdf) מיום 8.6.1995 עמ' 400.

   ת"ט \*\*\* [ק"ת חש"ם תשנ"ו מס' 553](http://www.nevo.co.il/Law_word/law07/mekomi-0553.pdf) מיום 25.4.1996 עמ' 320. ###

   תוקן [ק"ת חש"ם תשנ"ח מס' 599](http://www.nevo.co.il/Law_word/law07/mekomi-0599.pdf) מיום 18.8.1998 עמ' 370 – תיקון תשנ"ח-1998.

   [ק"ת חש"ם תש"ס מס' 615](http://www.nevo.co.il/Law_word/law07/mekomi-0615.pdf) מיום 30.12.1999 עמ' 68 – תיקון תש"ס-1999.

   [ק"ת חש"ם תשס"ד מס' 674](http://www.nevo.co.il/Law_word/law07/mekomi-0674.pdf) מיום 27.1.2004 עמ' 30 – תיקון תשס"ד-2004; ר' סעיף 3 לענין הוראת שעה. $$$ 3. על אף האמור בסעיף 15 לחוק העזר העיקרי ובחוק עזר לראשון לציון (הצמדה למדד), התשמ"ד-1984, יעודכנו סכומי האגרות המפורטים בפרטים 4 ו-5 לתוספת לחוק העזר העיקרי, כנוסחם בחוק עזר זה, במועד פרסומו של חוק עזר זה ברשומות (להלן יום העדכון הראשון), לפי שיעור שינוי מדד המחירים לצרכן שמפרסמת הלשכה המרכזית לסטטיסטיקה (להלן – המדד), שפורסם לאחרונה לפני יום העדכון הראשון לעומת מדד חודש מרס 2002. ###

   [ק"ת חש"ם תשס"ז מס' 696](http://www.nevo.co.il/Law_word/law07/mekomi-0696.pdf) מיום 18.0.2006 עמ' 8 – תיקון תשס"ד-2004. [↑](#footnote-ref-1)