חוק עזר לראשון לציון (העמדת רכב וחנייתו), תש"ס-2000

רשויות ומשפט מנהלי – תעבורה – רכב – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הסדרי תנועה | [Go](#Seif2) | 3 |
| סעיף 3 | היוועצות ואישור | [Go](#Seif3) | 3 |
| סעיף 4 | תמרור הסדרי תנועה | [Go](#Seif4) | 3 |
| סעיף 5 | מקום חניה מוסדר בתשלום | [Go](#Seif5) | 3 |
| סעיף 5א | מקום חניה לרכב שיתופי | [Go](#Seif24) | 3 |
| סעיף 6 | אגרת חניה | [Go](#Seif6) | 4 |
| סעיף 7 | כרטיס חניה | [Go](#Seif7) | 4 |
| סעיף 8 | כרטיס חניה של רשות מקומית אחרת | [Go](#Seif8) | 4 |
| סעיף 9 | פטור מאגרת חניה | [Go](#Seif9) | 4 |
| סעיף 10 | תווית חניה לתושבי אזור במקום חניה | [Go](#Seif10) | 4 |
| סעיף 11 | איסור חניה | [Go](#Seif11) | 5 |
| סעיף 12 | איסור חניה לפי תקנות התעבורה | [Go](#Seif12) | 5 |
| סעיף 13 | הגנה | [Go](#Seif13) | 5 |
| סעיף 14 | גרירת רכב | [Go](#Seif14) | 5 |
| סעיף 15 | רכב שנתקלקל | [Go](#Seif15) | 6 |
| סעיף 16 | מונית | [Go](#Seif16) | 6 |
| סעיף 17 | אוטובוס | [Go](#Seif17) | 6 |
| סעיף 18 | ייחוד מקום חניה לרכב | [Go](#Seif18) | 7 |
| סעיף 19 | פקחים | [Go](#Seif19) | 7 |
| סעיף 20 | אחריות בעל רכב | [Go](#Seif20) | 7 |
| סעיף 21 | הצמדה למדד | [Go](#Seif21) | 7 |
| סעיף 22 | הוראת שעה | [Go](#Seif22) | 7 |
| סעיף 23 | בטלים | [Go](#Seif23) | 7 |
|  | תוספת ראשונה | [Go](#med0) | 7 |
|  | אגרת חניה | [Go](#med1) | 7 |
|  | תוספת שניה | [Go](#med2) | 8 |
|  | אגרת הרחקת רכב, גרירתו ושחרורו | [Go](#med3) | 8 |
|  | תוספת שלישית | [Go](#med4) | 8 |
|  | בקשה למתן תווית חניה | [Go](#med5) | 8 |
|  | תוספת רביעית | [Go](#med6) | 8 |
|  | אגרת תווית חניה ותו תושב | [Go](#med7) | 8 |

חוק עזר לראשון לציון (העמדת רכב וחנייתו), תש"ס-2000[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות, וסעיף 77 לפקודת התעבורה, מתקינה מועצת עיריית ראשון לציון חוק עזר זה:

1. בחוק עזר זה –

הגדרות

"אוטובוס", "כביש", "כביש חד סטרי", "מררכה", "מונית", "מפקח על התעבורה", "רשות תמרור מקומית", "רשות תמרור מרכזית", "תמרור" – כמשמעותם בפקודת התעבורה;

"אזור" – חלק מתחום העיריה, לרבות רחוב או מדרכה או חלץ מהם;

"גורר מורשה" – מי שאושר לכך בידי ראש מחלקת התנועה במשטרת ישראל;

"הודעת התעבורה" – הודעת התעבורה (קביעת לוח תמרורים), התשע"א-2010;

תיקון תשפ"ב-2022

"הסדר תנועה" – כמשמעותו בתקנות התעבורה, התשכ"א-1961;

"כרטיס חניה" – כרטיס חניה שהנפיקה העיריה או כרטיס הניה ארצי שהונפק על ידי מרכז השלטון המקומי או כרטיס חניה שהופק באמצעות מכשיר מכני או אלקטרוני במקום שבו הוצבו מכשירים מכניים או אלקטרוניים על ידי העיריה או כרטיס אחר אשר יקבע ראש העיריה;

"כרטיס תושב" – (נמחקה);

תיקון תשפ"ב-2022

"מדחן" – מבשיר אלקטרוני המותקן במקום חניה מוסדר, ואשר מודד את משך החניה במקום חניה זה ותשלום אגרת החניה מבוצע על ידי שלשול מטבעות לתוכו או על ידי כרטיס מגנטי;

"מערך שיתוף הרכבים" – שירות השכרת רכבי השכרה, אשר יופעל על ידי העירייה או מי מטעמה, לפי רישיון השכרת רכב, ויאפשר השכרת רכב למנוי, לפרקי זמן קצובים;

תיקון תשע"ט-2018

"מקום חניה מוסדר" – מקום חניה מסומן בקווים לבנים על פני הכביש או המדרכה, בזוויות, בממדים ובמדווחים המפורטים בהנחיות המפקח על התעבורה להצבת תמרורים, שעותקים מהם מופקדים לעיון באגף הפיקוח והביטחון של העיריה;

"מקום חניה מוסדר" – מקום חניה שתיקבע רשות תמרור מקומית כאמור בסעיף 2;

"העיריה" – עיריית ראשון לציון;

"פקח" – אדם שראש העיריה מינהו בכתב להיות פקח לענין הוראות חוק עזר זה;

"קצין משטרה" – מפקד משטרת מחוז המרכז או ראש מחלקת תנועה במטה הארצי של משטרת ישראל, או נציגם לענין הנדון;

"ראש העיריה" – לרבות אדם שראש העיריה העביר אליו את סמכייותיו לפי חוק העזר, כולן או מקצתן;

"רחוב" או "דרך" – לרבות כביש, שדרה, סמטה, משעול לרכבים או לרגלים, כיכר, חצר, טיילת, מבוי מפלש וכל מקום פתוח שהציבור משתמש בו או נוהג לעבור בו, או שהציבור נכנס אליו או רשאי להיכנס אליו;

"רכב השכרה" – כהגדרתו בצו הפיקוח על מצרכים ושירותים (הסעת סיור, הסעה מיוחדת והשכרת רכב), התשמ"ה-1985 (להלן – צו הפיקוח על מצרכים ושירותים);

תיקון תשע"ט-2018

"רישיון השכרת רכב" – כמשמעותו בצו הפיקוח על מצרכים ושירותים;

תיקון תשע"ט-2018

"תווית חניה" – תווית שהנפיקה העירייה לפי סעיף 10;

תיקון תשפ"ב-2022

"תו תושב" – (נמחקה);

תיקון תשפ"ב-2022

"תקנות התעבורה" – תקנות התעבורה, התשכ"א-1961.

2. רשות תמרור מקומית רשאית לקבוע –

הסדרי תנועה

(1) מקום חניה כמקום חניה מוסדר שבו –

(א) מותרת החניה בתשלום, באמצעות כרטיסי חניה או באמצעות מדחנים;

(ב) מותרת החניה לרכב מסוים או לסוג מסוים של רכב בלבד, וכן לקבוע את הימים, השעות והתקופות שבהם מותרת החניה ואת מספר כלי הרכב שמותר להחנות בעת ובעונה אחת באותו מקום.

(2) הסדרי תנועה בדבר איסור, הגבלה והסדרת עצירתו, העמדתו או חנייתו של רכב או סוג מסוים של רכב בתחום העיריה או האזור;

(3) מקום חניה המיועד להניה על המדרכה או על חלק ממנה, ובלבד שחניה כאמור לא תמנע שימוש סביר משאר משתמשי הכביש והמדרכה.

3. הסדר תנועה לפי סעיף 2 ייקבע לאחר היוועצות בקצין משטרה, וכן לאחר קבלת הסכמת רשות תמרור מרכזית, אם ההסכמה דרושה לפי תקנה 18 לתקנות התעבורה.

היוועצות ואישור

4. (א) נקבע מקום חניה כמקום חניה מוסדר בתשלום, תסמן אותו רשות התמרור המקומית בתמרור 817 להודעת התעבורה, ובאין מדרכה בתמרור 819.

תמרור הסדרי תנועה

תיקון תשפ"ב-2022

(ב) נקבע מקום חניה או אזור הכולל מספר מקומות חניה במקום חניה מוסדר שבו מותרת החניה לרכב מסוים או לסוג מכוים של רכב בלבד, תיצבע המדרכה הגובלת במקום החניה בצבע לבן; לפני מקום החניה יוצב תמרור 626 להודעת התעבורה, ומתחתיו שלט, ובו יצוין הסדר התנועה שנקבע לגבי אותו מקום חניה.

תיקון תשפ"ב-2022

(ג) נקבע הסדר תנועה המאפשר להחנות רכב על המדרכה, תסמן רשות התמרור המקומית את מקום החניה בתמרור 627 להודעת התעבורה, כמו כן תסמן את מקומות החניה באמצעות תמרור 819.

תיקון תשפ"ב-2022

(ד) קבעה רשות התמרור המקומית הסדר תנועה אחר בדבר העמדת רכב וחנייתו, תסמן הסדר זה בתמרור המתאים להודעת התעבורה.

5. (א) נקבע מקום חניה במקום חניה מוסדר בתשלום, יעמיד אדם המעמיד רכב, את הרכב במקום החניה המסומן, ובאין סימון, יעמירו כפי שמורות תקנות התעבורה.

מקום חניה מוסדר בתשלום

(ב) לא יעמיד אדם, לא יחנה, ולא ירשה למי שפועל מטעמו להעמיד או להחנות רכב במקום חניה מוסדר בתשלום, אלא אם כן הותרה החניה במקום זה על פי הסדר תנועה שנקבע כאמור בסעיפים 2 ו-3; לעניין זה, הסדר תנועה יכול שיקבע הוראות ביחס לחבות באגרת החניה הקבועה בתוספת הראשונה.

תיקון תש"ע-2010

5א. (א) נקבע אזור חניה או חלק ממנו כמקום חניה מוסדר, יהיה רשאי רכב הפועל במסגרת מערך שיתוף הרכבים להחנות בו; חניה כאמור תהיה בלא תשלום אגרה ובלי להשתמש בכרטיס חניה או במדחן.

מקום חניה לרכב שיתופי

תיקון תשע"ט-2018

(ב) רכב הפועל במסגרת מערך שיתוף הרכבים יסומן באמצעות תווית או סמליל שראש העירייה אישר.

6. (א) אגרת חניה תשולם באמצעות כרטיס חניה, טלפון נייד, מכשיר איזיפארק, או באמצעות מדחן במקום חניה מוסדר בתשלום שניצב לידו מדחן.

אגרת חניה

תיקון תש"ע-2010

(ב) (1) הוסדרה החניה באמצעות כרטיסי חניה, יוצג כרטיס החניה, מייד עם העמדת הרכב, בשמשת הדלת הקדמית של הרכב הקרובה למדרכה, ויסומנו בו, באופן המפורט על פני הכרטיס, השנה, החודש, היום בחודש, היום בשבוע, ושעת תחילת החניה.

(2) אי הצגת כרטיס חניה לפי הוראות חוק עזר זה תהווה ראיה לכאורה לאי תשלום אגרת חניה.

(ג) הוסדרה החניה באמצעות מדחן, תשולם האגרה על ידי שלשול כסף מזומן לגוף המדחן, לפי ההוראות המופיעות על פניו.

תיקון תשס"ז-2007

תיקון תשפ"ב-2022

7. (א) לא ישתמש אדם בכרטיס חניה אלא בהתאם להוראות חוק עזר זה ובהתאם להוראות המפורטות על גבי כרטיס החניה או המצורפות אליו.

כרטיס חניה

(ב) לא ישתמש אדם בכרטיס חניה, אלא אם כן הינו מהסוג ומהצורה של כרטיסי החניה אשר אישר ראש העיריה.

(ג) לא ישתמש אדם ביותר מכרטיס חניה אחד לשם תשלום אגדת חניה, אולם אם הותרה החניה במקום חניה מוסדר בתשלום לזמן העולה על שעה אחת, רשאי אדם להשתמש ביותר מכרטיס חניה אחד לשם תשלום אגרת החניה, ובלבד שהסימנים שייעשו בכרטיסי החניה יורו על משך חניה רצוף.

(ד) משך החניה באמצעות כרטיס חניה יהא בהתאם למפורט בתמרור המוצב במקומם לא יסמן אדם בברטיס החניה יותר מסימון אחד המודה על משך החניה.

8. הגיעה העיריה לידי הסכם עם רשות מקומית אחרת בדבר הכרה בכרטיסי חניה, יובא כרטיס החניה של אותה רשות מקומית לאישור ראש העיריה; אישר ראש העיריה את כרטיס החניה יראו בו כהליך חוקי לתשלום אגרת חניה, והשימוש בו ייעשה בהתאם להוראות חוק עזר זה.

כרטיס חניה של רשות מקומית אחרת

9. (א) ראש העיריה רשאי לפטור את אלה מתשלום אגרת חניה, כולה או מקצת, בנאי שייראו לו –

פטור מאגרת חניה

(1) חברי מועצת העיר;

(2) חברי המועצה הדתית ראשון לציון;

(3) עובדי העיריה שתפקידם מחייב תנועה ברכבם ברחבי ראשון לציון;

(4) מפקחי כשרות מטעם המועצה הדתית ראשון לציון;

(5) עובדי חברות ממשלתיות, שתפקידם מחייב תנועה ברכבם ברחבי ראשון לציון;

(6) רכבי תפעול של בתי אבות;

(7) אדם אחר, אם סבר ראש העיריה שקיימות נסיבות מייחדות המצדיקות מתן פטור בהתחשב בצויכי החניה.

(ב) מי שהוענק לו פטור מאגרת חניה, ידביק תווית פטור, שתמסור לו העיריה, על שמשת הרכב.

(ג) החלטות ראש העיריה לפי סעיף זה אינן טעונות אישור המועצה, ובלבד שיונחו על שולחנה מידי שנה.

10. (א) נקבע אזור כמקום חניה מוסדר, יהא רשאי מי שגר באותו אזור להחנות את רכבו במקום חניה מוסדר שבאותו אזור בלי לשלם אגרת חניה; האמור בסעיף קטן זה אינו גורע מסמכות רשות התמרור המקומית לקבוע מקומות חניה בלתי מוסדרים כמקומות שהחניה בהם מותרת לתושי רחוב או אזור פלוני בלבד;

תווית חניה לתושבי אזור במקום חניה

(ב) חניה כאמור בסעיף קטן (א) מותרת רק לרכב הנושא תווית מהסוג והצורה של תוויות אשר אישר ראש הע.ריה וצוין עליה מספר הרכב, האזור המותר לחניה ונתון אחר כפי שיורה ראש העיריה (להלן – תווית חניה).

(ג) מי שמתגורר באזור שנקבע כמקום חניה מוסדר, רשאי לקבל תווית חניה לאחר שהגיש לראש העיריה בקשה בנוסח שבתוספת השלישית, המציא לעיריה צילום מרשיון בר תוקף של הרכב אשר התווית המבוקשת מיועדת לו וצילום תעודת זהות של המבקש או מסמך אחר שיידרש להוכחת בעלותו או שימושו הקבוע ברכב שברשותו ומען מגוריו, ולאחר ששילם אגרה כקבוע בתוספת הרביעית.

(ג1) על אף האמור בסעיף קטן (ג), בעד הגשת בקשה להנפקת תווית חניה באמצעי דיגיטלי – לא תשולם אגרה; לעניין סעיף קטן זה, "אמצעי דיגיטלי" – אתר האינטרנט של העירייה, יישומון העירייה (אפליקציה), מסופונים דיגיטליים להנפקת תווית חניה של החברה העירונית ראשון לציון לביטחון וסדר ציבורי בע"מ ואמצעים דיגיטליים נוספים שתפרסם העירייה באתר האינטרנט שלה מזמן לזמן.

תיקון תשפ"ב-2022

(ד) ראש העיריה רשאי לאשר את מתן התווית, לסרב לתיתה, לבטלה, לקבוע בה תנאים, וכן רשאי הוא לקבוע אמות מידה שלפיהן תינתן התווית.

(ה) תווית חניה תשמש ראיה להעמדתו כדין של רכב במקום חניה שהחניה בו מותרת לתושבי הרחוב או האזור הכלולים באותה תווית בלבד, לפי הסדר תנועה שנקבע בסעיף 1(2) או (2).

(ו) שימוש בתווית חניה הוא ייחודי לרכב שמספרו מצוין בה ואינו ניתן לשימוש באמצעות רכב אחר.

(ז) זכות השימוש בתווית חניה תפקע בהתקיים אחר מאלה:

(1) העבדת תווית החניה לאחר;

(2) העברת הבעלות ברכב לאחר;

(3) הפסקת השימוש הקבוע ברכב;

(4) העתקת מקום המגורים.

(ח) אירע מקרה מן המקרים המנויים בסעיף קטן (ז), יודיע אדם אשר בידו תווית חניה על כך לראש העיריה בתוך 7 ימים מיום פקיעת תוקף התווית כאמיר בו.

(ט) תווית חניה תודבק על השמשה הקדמית של הרכב בצד ימין בפינה העליונה.

(י) תוקף תווית החניה יהא עד 31 בדצמבר בשנה שלאחר שנת נתינתה או במועד מאוחר יותר מהאמור, שיצוין על גבי תווית החניה.

תיקון תשפ"ב-2022

(יא) בלי לגרוע מהוראות כל דין, מסירת פרטים כוזבים בעת הגשת הבקשה כאמור בסעיף קטן (ג) ושימוש בתווית חניה שלא בהתאם להוראות סעיפים קטנים (ו) ער (ח) מהווים עבידה על הוראות חוק עזר זה.

(יב) (נמחק).

תיקון תשפ"ב-2022

11. (א) לא יעמיד אדם, לא יחנה ולא ידעה למי שפועל מטעמו, להעמיד או להחנות –

איסור חניה

תיקון תש"ע-2010

(1) במקום חניה מוסדר, שבו הותרה החניה לרכב מסוים או לסוג מסוים של רכב בלבד או בתנאים אחרים שנקבעו לפי סעיף 2(1)(ב), והרכב שהוחנה איננו רכב שחנייתו הותרה במקום;

(2) על המדרכה, אלא אם כן הותרה החניה בהסדר תנועה שנקבע לפי סעיף 4(ג);

(3) על המדרכה, גם אם הותרה החניה בהסדר תנועה שנקבע לפי סעיף 4(ג), אם הוחנה הרכב שלא לפי הסימון שעל המדרכה;

(4) באופן שיש בו כדי להפריע, לסכן או לעכב את התנועה או את העוברים בדרך או להסתיר תמרור מעיני המשתמש בדרך;

(5) גרור או נתמך שניתק מגורר או מתומך, בכל מקום ברחבי העיר, שלא בעת ביצוע עבודות ציבוריות כאשר אין אפשרות אחרת לבצען ובמידה הדרושה לביצוע העבודות האמורות ובשולי הדרך בלבד; העירייה תוכל להתיר חניית רכב כאמור באמצעות תמרור מפורש.

תיקון תשפ"ב-2022

(ב) לא יחנה אדם העסוק בעסק טעון רישוי לפי פרט 8.6א לתוספת של צו רישוי עסקים (עסקים טעוני רישוי), התשע"ג-2013, ולא ירשה למי שפועל מטעמו להעמיד או להחנות רכב במקום חניה מוסדר לצורך מכירתו, השכרתו או תיווך בו.

תיקון תש"ע-2010

תיקון תשפ"ב-2022

12. לא יעמיד אדם, לא יחנה ולא ירשה למי שפועל מטעמו להעמיד או להחנות רכב במקום חניה שהחניה בו נאסרה לפי תקנות התעבורה, והאיסור מסומן בהתאם להודעת התעבורה.

איסור חניה לפי תקנות התעבורה

13. העמדת רכב לזמן הדרוש להעלאת נוסעים או להורדתם או לטעינה או לפריקה קצרה, מיידית ובלתי פוסקת של מטען, מותרת גם אם הועמד רכב באופן שנאסר לפי הוראות חוק עזר זה, למעט איסור לפי סעיף 12.

הגנה

14. (א) עומד או חזנה רכב, כזלו או חלק ממנו, במקום שהעמדתו אסורה לפי חיקוק או בנסיבות המהוות לכאורה הפרת סדרי תנועה או יצירת סיכון בטיחותי או שלדעת פקח דרושה הרחקתו לשם הסדרת תנועה או לשם שמירה על ביטחון הציבור והסדר הציבורי, רשאי פקח להורות למי שהרכב ברשותו אותה שעה, להרחיקו או לגררו.

גרירת רכב

(ב) לא מילא מי שהרכב ברשותו אותה שעה אחר הוראות פקח או שהוא אינו נמצא במקום, רשאי פקח, באמצעות גורר מורשה כאמור בסעיף קטן (ד), להרחיק את הרכב לגררו או לאחסנו.

(ג) בעל רכב הרשום ברישומי משרד הרישוי, ישלם את האגרות או את התשלומים שנקבעו בתוספת השניה בעד הרחקת הרכב, גרירתו ואחסנתו, זולת אם הוכיח שהרכב נלקח ממנו שלא כדין.

(ד) ראש העיריה יקבע את הגורר המורשה לגרירה, האחסנה והשחרור של רכב מבין רשימת גוררים מורשים.

15. (א) לא יעמיד אדם ולא ירשה למי שפועל מטעמו, להעמיד רכב שנתקלקל קלקול המונע את המשכת הנסיעה, אלא אם כן הוא פעל כדלקמן:

רכב שנתקלקל

(1) העמיד את הרכב סמוך ככל האפשר לשפה הימנית של צד הרחוב המיועד לתנועת רכב;

(2) הציב משולש אזהרה שיהא נראה לעיני נהג רכב הבא מאחוד ממרחק של 100 מטר לפחות.

(ב) לא יעמיד אדם רכב באמור בסעיף קטן (א) אלא –

(1) לשם ביצוע תיקונים הכרחיים שיש לעשותם במקום כדי להביא את הרכב ליכולת נסיעה;

(2) כמקום חניה ארעי עד שיועבר הדכב למקום תיקונו, ובלבד שהרכב יתוקן או יועבר כאמור בלא דיחוי.

16. (א) אזור שנקבע כתחנת מוניות או כמקום להורדת והעלאת נוסעים במונית, יסומן בתמרורים מתאימים.

מונית

(ב) לא יחנה אדם ולא ירשה למי שפועל מטעמו להחנות רכב או מונית במקום חניה שנקבע כתחנת מוניות או כמקום חניה למוניות, אלא לפי היתר מאת ראש העיריה (להלן – היתר) ובהתאם לתנאי ההיתר.

(ג) לא יעמיד אדם, לא יחנה ולא ירשה למי שפועל מטעמו להעמיד או להחנות מונית ברחוב, לזמן העולה על הדרוש להעלאת נוסעים או להורדתם, אלא בהתאם להוראית חוק עזר זה והוראות כל דין.

(ד) מבקש היתר יגיש בקשה לראש העיריה והוא רשאי לתיתו, לבטלו או להתלותו, וכן לקבוע בו תנאים, להוסיף עליהם, לגרוע מהם, לשנותם או לבטלם; ההיתר טעון הסכמת המפקח על התעבורה.

(ה) בקשה להיתר תהא ערוכה בטופס שיקבע ראש העיריה.

(ה1) להיתר תצורף תווית שתודבק בידי בעל המונית על השמשה הקדמית של המונית בצד ימין, הפינה העליונה.

תיקון תשע"ה-2015

(ו) תוקפו של היתר הוא לחניה בתחנת המוניות שצוינה בגוף ההיתר, והוא יפוג ביום 31 בדצמבר שלאחר נתינתו.

תיקון תשע"ה-2015

(ז) בעל מונית, שלגביה ניתן היתר, יחזיק את ההיתר במונית ויציגו בפני שוטר או פקח לפי דרישתו.

תיקון תשע"ה-2015

(ח) בעד ההיתר וכתנאי לנתינתו ישלם המבקש לעירייה אגרה בשיעור המפורט בתוספת הראשונה.

תיקון תשע"ה-2015

(ט) לעניין סעיף זה, "בעל מונית" – כהגדרתו בתקנה 485 לתקנות התעבורה.

תיקון תשע"ה-2015

17. (א) אזור שנקבע כתחנת אוטובוסים ציבוריים יסומן בתמרור מתאים.

אוטובוס

(ב) לא יעמיד אדם ולא ירשה למי שפועל מטעמו להעמיד אוטובוס ברחוב, אלא –

(1) במקום שנקבע כתחנת אוטובוסים, הנושא עליו את מספרו של קו האוטובוס או הודעה שהתחנה מיועדת להורדת נוסעים או להסעת תיירים או מטיילים;

(2) במקום אחר שנקבע כחניון לאוטובוסים.

(ג) לא יעמיד אדם ולא ירשה למי שפועל מטעמו להעמיר אוטובוס בתחנת אוטובוסים ציבוריים לזמן העולה על הזמן הדרוש להעלאת או להוררת נוסעים; הוראה זו אינה חלה לגבי תחנה סופית או תחנת ויסות.

(ד) לא יחנה אדם ולא ירשה למי שפועל מטעמו להחנות אוטובוס בתחנה סופית לזמן העולה על הזמן הנקוב בתמרור או כל עוד היא תפוסה באוטובוסים במספר השיב בתמרור.

18. (א) רשות תמרור מקומית רשאית לייחד מקום חניה לרכב פלוני או לכלי רכב פלונים אחדים; עשתה כאמור, יוצב תמרור מתאים לפני מקום החניה, ומתחתיו תמרור 629 שבו יצוין מספר הרישוי של אותו רכב.

ייחוד מקום חניה לרכב

תיקון תשפ"ב-2022

(ב) לא יעמיד אדם, לא יחנה ולא ירשה למי שפועל מטעמו, להעמיד או להחנות רכב במקום חניה שיוחד לרכב פלוני או לבלי רכב פלוניים אחדים, אלא אם כן הרכב שהוחנה הינו רכב שחנייתו הותרה במקום.

19. (א) ראש העיריה ימנה פקחים לאכיפת הוראות חוק עזר זה.

פקחים

(ב) פקח רשאי, בבל עת, להיכנס למקום חניה כדי לברר אם קוימו הוראות חוק עזר זה.

(ג) לא יפריע אדם לפקח ולא ימנע ממנו מלהשתמש בסמכויותיו לפי סעיף קטן (ב).

(ד) ארם המעמיד רכב ברחוב יציית להוראות הפקח בכל הנוגע להעמדת רכב וחנייתו.

20. (א) נעברה עבירה ברכב או נעשה מעשה הנוגד את הוראות חוק עזר זה, רואים את בעל הרכב או מחזיקו כאילו הוא נהג ברכב אותה שעה, זולת אם הוכיח מי נהג ברכב אותה שעה או שהרכב נלקח ממנו בלי ידיעתו ובלי הסכמתו.

אחריות בעל רכב

(ב) לענין תחולת סעיף קטן (א) על חבר בני אדם, רואים כבעל הרכב גם מנהל פעיל או שותף או עובד מנהלי בכיר, האחראים לאותו רכב.

21. (א) תעריפי האגרות הנקובים בתוספת הראשונה, בתוספת השניה ובתוספת הרביעית, יעודכנו ב-16 בכל חודש (להלן – יום ההעלאה), לפי שיעור שינוי מדד המחירים לצרכן (להלן – מדד), שפורסם לאחרונה לפני יום העדכון לעומת המדד שפורסם לאחרונה לפני יום העדכון שקדם לו.

הצמדה למדד

תיקון תשפ"ב-2022

(ב) סכומי האגרות כאמור בסעיף קטן (א) יעוגלו לעשר אגורות הקרובות ביותר.

22. על אף האמור בסעיף 21(א), יעלו תעריפי האגרות הנקובים בתוספת הראשונה, בתוספת השניה ובתוספת הרביעית, ב-1 בחודש שלאחר פרסום חוק עזר זה (להלן – יום העלאה הראשון), לפי שיעור עליית המדד שפורסם חוק עזר זה (להלן – יום ההעלאה הראשון), לפי שיעור עליית המדד שפורסם לאחרונה לפני יום ההעלאה הראשון לעומת מדד חודש נובמבר 1998, ויחולו לגבי התעריפים כאמור הוראות סעיף 21(ב), בשינויים המחויבים לפי הענין.

הוראת שעה

23. בטלים –

בטלים

חוק עזר לראשון לציון (העמדת רכב וחנייתו), התשמ"ו-1986;

חוק עזר לראשון לציון (הצמדה למדד) (תיקון), התשנ"ח-1997.

תוספת ראשונה

תיקון תש"ע-2010

תיקון תשע"ה-2015

(סעיפים 5, 6 ו-16)

אגרת חניה

שיעור האגרה

בשקלים חדשים

(1) אגרת חניה במקום חניה מוסדר באמצעות תשלום בכסף מזומן, מדחן, מכשיר "איזיפארק", טלפוון נייד או כרטיס חניה, לכל שעת חניה או חלק ממנה 5.3

(2) אגרת מקום חניה למונית (סעיף 16(ח)), לכל מונית שחנייתה תורשה בהיתר – לשנה 400

תיקון תשע"ה-2015

תוספת שניה

(סעיף 14)

**אגרת הרחקת רכב, גרירתו ושחרורו**

שיעור האגרה

בשקלים חדשים

בעד הרחקת רכב, גרירתו ושחרורו 170

תוספת שלישית

(סעיף 10)

**בקשה למתן תווית חניה**

אני החתום מטה,       ת"ז      , אשר מען מגורי בראשון לציון הוא רחוב       מס'       שכונה       ואשר ברשותי רכב מסוג       מס' רישוי       מצהיר כי כל הפרטים המפורטים בבקשה זו נכונים.

אבקש לקבל תווית חניה לפי סעיף 10(ג) לחוק עזר לראשון לציון (העמדת רכב וחנייתו), התש"ס-2000.

אני מתחייב להשתמש בתווית בהתאם להוראות חוק עזר האמור וכמובהר על גב בקשה זו, כן אני מתחייב להודיע לעיריה, בתוך 7 ימין מהמועד שהתקיים אחד מאלה:

1) תווית החניה הועברה לרשותו של אחר

2) הבעלות ברכב הועברה לרשותו של אחר

3) הופסק השימוש הקבוע ברכב

4) הועתק מקום מגורי

תאריך חתימה \_\_\_\_\_\_\_\_\_\_\_\_\_\_

תוספת רביעית

תיקון תש"ע-2010

תיקון תשפ"ב-2022

(סעיף 10(ג))

**אגרת תווית חניה**

שיעור האגרה

בשקלים חדשים

1. בעד תווית חניה 5

2. (נמחק)

כ"א באדר א' התש"ס (27 בפברואר 2000) מאיר ניצן

ראש עיריית ראשון לציון

נתן שרנסקי יצחק מרדכי

שר הפנים שר התחבורה

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת חש"ם תש"ס מס' 621](http://www.nevo.co.il/Law_word/law07/mekomi-0621.pdf) מיום 30.3.2000 עמ' 213.

   תוקן [ק"ת חש"ם תשס"ב מס' 645](http://www.nevo.co.il/Law_word/law07/mekomi-0645.pdf) מיום 10.12.2001 עמ' 116 – תיקון תשס"ב-2001; ר' סעיף 2 לענין הוראת שעה.

   2. על אף האמור בסעיף 21(א) לחוק העזר העיקרי, ישוערכו תעריפי האגרות הנקובים בתוספת הראשונה לחוק העזר העיקרי, כנוסחה בחוק עזר זה, ב-1 בינואר שלאחר פרסום חוק עזר זה (להלן – יום השערוך הראשון) לפי שיעור שינוי מדד המחירים לצרכן שמפרסמת הלשכה המרכזית לסטטיסטיקה (להלן – מדד), שפורסם לאחרונה לפני יום השערוך הראשון לעומת מדד חודש מאי 2000, ויחולו לגבי התעריפים כאמור הוראות סעיף 21(ב) לחוק העזר העיקרי, בשינויים המחויבים לפי הענין.

   [ק"ת חש"ם תשס"ז מס' 699](http://www.nevo.co.il/Law_word/law07/mekomi-0699.pdf) מיום 11.1.2007 עמ' 179 – תיקון תשס"ז-2007; ר' סעיף 4 לענין הוראת שעה.

   4. על אף האמור בסעיף 21(א) לחוק העזר העיקרי, יעודכנו שיעורי האגרות שנקבעו בתוספת הראשונה לחוק העזר העיקרי, כנוסחה בחוק עזר זה, במועד פרסומו של חוק עזר זה (להלן – יום העדכון הראשון), לפי שיעור שינוי המד שפורסם לאחרונה לפני יום העדכון הראשון לעומת מדד חודש דצמבר 2003.

   [ק"ת חש"ם תש"ע מס' 745](http://www.nevo.co.il/Law_word/law07/mekomi-0745.pdf) מיום 14.7.2010 עמ' 307 – תיקון תש"ע-2010; ר' סעיף 8 לענין הוראת שעה.

   8. שיעורי האגרות שנקבעו בתוספת הראשונה לחוק העזר העיקרי, כנוסחה בחוק עזר זה, יעודכנו במועד פרסומו ברשומות של חוק עזר זה (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון לעומת מדד חודש אוקטובר 2008.

   [ק"ת חש"ם תשע"ה מס' 816](http://www.nevo.co.il/Law_word/law07/MEKOMI-0816.pdf) מיום 19.1.2015 עמ' 139 – תיקון תשע"ה-2015.

   [ק"ת חש"ם תשע"ט מס' 926](http://www.nevo.co.il/Law_word/law07/mekomi-0926.pdf) מיום 22.10.2018 עמ' 53 – תיקון תשע"ט-2018.

   [ק"ת חש"ם תשפ"ב מס' 1224](http://www.nevo.co.il/Law_word/law07/mekomi-1224.pdf) מיום 15.6.2022 עמ' 847 – תיקון תשפ"ב-2022. [↑](#footnote-ref-1)