חוק עזר לראשון לציון (תיעול), תשנ"ה-1994

רשויות ומשפט מנהלי – רשויות מקומיות – חוקי עזר – תיעול

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | החלטה לענין עבודות תיעול | [Go](#Seif15) | 3 |
| סעיף 3 | היטל תיעול | [Go](#Seif2) | 3 |
| סעיף 4 | חישוב ההיטל | [Go](#Seif3) | 4 |
| סעיף 4א | היטל בשל בנייה חורגת | [Go](#Seif18) | 4 |
| סעיף 5 | קרקע חקלאית ת"ט תשנ"ו 1996 | [Go](#Seif4) | 4 |
| סעיף 6 | גביית ההיטל | [Go](#Seif5) | 5 |
| סעיף 7 | תעודה על סילוק חובות לעיריה | [Go](#Seif6) | 5 |
| סעיף 9 | דרישה לביצוע עבודות | [Go](#Seif16) | 5 |
| סעיף 10 | ביצוע עבודות בידי העיריה | [Go](#Seif17) | 5 |
| סעיף 11 | התקנת תעלה | [Go](#Seif7) | 5 |
| סעיף 12 | רשות כניסה | [Go](#Seif8) | 6 |
| סעיף 13 | מסירת הודעות | [Go](#Seif9) | 6 |
| סעיף 14 | הצמדה למדד | [Go](#Seif10) | 6 |
| סעיף 15 | הוראת שעה | [Go](#Seif11) | 6 |
| סעיף 16 | תחולת דינים | [Go](#Seif12) | 6 |
| סעיף 17 | ביטול | [Go](#Seif13) | 6 |
| סעיף 18 | הוראות מעבר | [Go](#Seif14) | 6 |
| סעיף 19 | מגבלת גבייה | [Go](#Seif19) | 6 |
|  | תוספת | [Go](#med0) | 7 |
|  | היטל תיעול | [Go](#med1) | 7 |

חוק עזר לראשון לציון (תיעול), תשנ"ה-1994[[1]](#footnote-1)\*

בתוקף סמכותה לפי סעיפים 250, 251, 252 ו**-**254 לפקודת העיריות (להלן – הפקודה), מתקינה מועצת עיריית ראשון לציון חוק עזר זה:

1. בחוק עזר זה –

הגדרות

"בעל" –

תיקון תשנ"ה-1995

(1) בנכסים שאינם מקרקעי ציבור כמשמעותם בחוק המקרקעין, התשכ"ט-1969 (להלן – חוק המקרקעין), בעלו הרשום של הנכס, ובהעדר רישום – בעלו של הנכס מכוח הסכם או מסמך מחייב אחר או מי שזכאי כדין להירשם כבעלו; בהעדר הבעל – המחזיק כהגדרתו בסעיף 1 לפקודה;

(2) בנכסים שהנם מקרקעי ציבור כאמור –

לגבי נכס המוחכר בחכירה לדורות כמשמעותה בחוק המקרקעין – החוכר לדורות; לגבי נכס אחר – מי שהנו בעל זכות הבעלות בנכס;

"נכס" – כהגדרתו בסעיף 269 לפקודה, לרבות דרכי מעבר שאינן ציבוריות;

"בנין" – מבנה בתחום העיריה, בין שהוא ארעי ובין שהוא קבוע, בין שבנייתו הושלמה ובין אם לאו, בין שהוא בנוי אבן ובין שהוא בנוי בטון, טיט, ברזל, עץ או חומר אחר, לרבות חלק של מבנה כאמור וכל המחובר לבנין חיבור של קבע;

"בנייה חורגת" – בניין או תוספת לבניין שהוקמו בנכס בלא היתר או בסטייה מהיתר;

תיקון תש"ף-2020

"העיריה" – עיריית ראשון לציון, או תאגיד מטעמה שהוענקו לו הסמכויות המוקנות לה מכח חוק עזר זה, כולן או מקצתן (להלן – התאגיד);

"ראש העיריה" – לרבות מי שהוא הסמיך בכתב לענין הוראות חוק עזר זה, כולן או מקצתן;

"מועצה" – מועצת העיריה, או מועצת המנהלים של התאגיד, לפי הענין;

"מהנדס" – מהנדס העיריה, לרבות מי שהוא העביר אליו בכתב את סמכויותיו לפי חוק עזר זה, כולן או מקצתן;

"אזור איסוף" – שטח שממנו נקווים מים עיליים, חרבות מי גשמים או מים אחרים, למעט מי קולחין, אל תעלה או אל צינורות תיעול וניקוז, והמהנדס קבעו כאזור איסוף;

"תעלה" – תעלה או אפיק ניקוז טבעי, מותקן או מוסדר, המיוער להעברת מי גשמים ומים עיליים, לרבות צינור, אבזר, תא ביקורת, תא-איסוף, תא קיבול וכל דבר אחר המהווה חלק מהתעלה או האפיק או הקשור בהם, בין בשטח ציבורי ובין בשטח פרטי;

"עבורת תיעול" – התקנת תעלה או צינור לתיעול וניקוז לאזור אחד או לאזורי איסוף אחדים, לרבות עבודות ופעולות אלה:

(1) חפירה, מילוי, פילוס, סילוק עמודי חשמל, טלגרף או טלפון, הקמתם מחדש, עקירת עצים, הריסת קירות, גדרות או מבנים אחרים, בנייתם מחדש, בנייתם, הקמתם או שינוים של קירות תומכים, אבני שפה, גשרים, גשרונים או מעבירי מים, הנחת צינורות, בניית תאי ביקורת, תאי קיבול למי גשמים או רשתות, כיסוי תעלות, ייבוש אדמות וביצות, הסדרת זרימה של מי גשמים, תיקון נזקים שנגרמו לנכסים כתוצאה מביצוע עבודות תיעול;

(2) הכנת תכניות תיעול וניקוז והשגחה על ביצוע העבודות;

(3) עבודה או פעולה אחרת הדרושה להתקנת תיעול או הכרוכה בה;

"יציע", "מרפסת", "מרתף", "עליית גג" – כמשמעותם בפרט 1.00.1 לסימן א' לתוספת השלישית לתקנות התכנון והבניה (בקשה להיתר תנאיו ואגרות), התש"ל-1970 (להלן – התקנות);

תיקון תש"ס-2000

"קומה" – חלל המשתרע בין שתי רצפות סמוכות הנמצאות זו מעל זו, לפי גובהו המזערי של אותו חלל כקבוע בתקנות, לרבות בבניני עזר, מרתפים, מרפסות מקורות ופתוחות, מחסנים, חדרי מדרגות, מעברים, מרתפי חניה, חניות מקורות, יציעים, חדרי מעליות, עליות גג ושטח אחר בקומה;

תיקון תש"ס-2000

"שטח קומה" – השטח הכולל במ"ר של שטח ההשלכה האופקית של רצפת הקומה, בתוספת השטח שמתחת לקירותיה החיצוניים והפנימיים;

תיקון תש"ס-2000

"שטח בנין" – הסכום במ"ר של שטחי כל הקומות בבנין;

"היטל" או "היטל תיעול" – היטל תיעול לפי חוק עזר זה בשיעורים שנקבעו בתוספת כתוקפם ביום התשלום;

"היתר בניה", "סטיה מהיתר", "שימוש חורג", "הקלה", "תעודת גמר למבנה" – כמשמעותם בחוק התכנון והבניה, התשכ"ה-1965, והתקנות אשר הותקנו מכוחו;

"רשיון עסק" – בהתאם לחוק רישוי עסקים, התשכ"ה-1968, והתקנות אשר הותקנו מכוחו;

"תעודת העברה לרשם המקרקעין" – כאמור בסעיף 324 לפקודה.

2. (א) המועצה רשאית להחליט על ביצוע עבודות תיעול.

החלטה לענין עבודות תיעול

(ב) החליטה המועצה לבצע עבודות תיעול, יודיע ראש העיריה בכתב על ההחלטה לבעלי הנכסים שבאזור האיסוף נשוא ההחלטה או יפרסם הודעה על כך בשני עיתונים יומיים הנפוצים בתחום העיריה (להלן – הודעת תיעול).

(ג) בחוק עזר זה, "החלטת מועצה" – לרבות אחד מאלה:

תיקון תשנ"ח-1998

(1) אישור תכנית מיתאר מקומית או תכנית מפורטת בידי הועדה המקומית לתכנון ולבניה ראשון לציון, אשר במסגרתן נכללות עבודות כאמור;

(2) אישור תכנית פיתוח עירוני או תקציב פיתוח עירוני אשר במסגרתם נכללות עבודות כאמור.

3. (א) בעל נכס הנמצא באזור איסוף שנמסרה לו הודעת תיעול, ישלם לעיריה היטל תיעול כמפורט להלן ולפי התעריפים שבתוספת לפי סכומם המעודכן ביום תשלום.

היטל תיעול

תיקון תשנ"ה-1995

(ב) בעל נכס חייב כהיטל המבקש לשלמו סמוך למועד פרסום הודעת תיעול, יודיע לעיריה על כך תוך שלושים ימים ממועד פרסום ההודעה; עשה כן – תוציא לו העיריה הודעת חיוב כאמור בסעיף 6.

(ג) לא הודיע בעל הנכס לעיריה כאמור בסעיף קטן (ב), יראוהו כמי שבחר לשלן את ההיטל במועד מימוש זכויותיו בכנס.

(ד) היה מועד התשלום כאמור בסעיף קטן (ג), ישולם ההיטל לפני מימוש זכויות בנכס, בהתאם לתעריפים שבתוספת לפי סכומם המעודכן במועד התשלום.

(ה) האמור בסעיף זה אינו גורע מהוראות סעיף 6 לגבי בעל נכס שמועד תשלום ההיטל עליו לא נדחה.

(ו) בסעיף זה, "מימוש זכויות" – מכירה, העברת זכויות בנכס וכיוצא בהם, וכן בקשה להיתר בניה, הקלה או שימוש חורג, בקשה לרשיון עסק, תעודת העברה לרשם המקרקעין או תעודת גמר למבנה, לפי הענין.

4. (א) היטל תיעול יחושב לפי הנתונים שהתקבלו מהמדידות שח העיריה של שטחם המצטבר, לפי הענין, של אלה:

חישוב ההיטל

תיקון תשנ"ה-1995

(1) שטחה הכולל של קרקע הנכס, לרבות קרקע שעליה ניצב בנין;

(2) שטחו הכולל בפועל של הבנין בנכס, לרבות שטחם הכולל בפועל של בנין או תוספת לבנין שנבנו בנכס ללא היתר בניה או בחריגה ממנו (להלן – שטח בנוי);

(3) שטחו של בנין או תוספת לבנין העתידים להיבנות, שהוגשה לגביהם בקשה להיתר בניה, לפי שטחם בתכניות הבניה שצורפו לבקשה.

(ב) בחישוב ההיטל לא יובא בחשבון שטח קרקע או בנין שבעלו שילם בעדו בעבר היטל תיעול.

(ג) חוייב בעל נכס בעבר בהיטל כאמור בסעיף קטן (ב), הוא יחוייב בהיטל נוסף בעד בנין חדש שהוקם בנכס וכן בעד תוספת בניה לבנין קיים בנכס, לפי שטח הבנין או תוספת הבניה, בהתאם להוראות חוק עזר זה.

(ד) בכפוף לאמור בסעיף 6(ג) ומבלי לגרוע מהאמור בו, יהיו תעריפי ההיטל – הסכום המצטבר המתקבל ממכפלת השטחים החייבים בהיטל, בהתאם להוראות סעיף זה, בתעריפי ההיטל שנקבעו בתוספת לפי סכומם המעודכן ביום התשלום.

(ה) נבנו בנין או תוספת לבנין ששטחם עולה על השטח אשר אושר לבניה בהיתר הבניה, ישלם בעלו תוספת היטל גם בעד השטח הבנוי הנוסף, שלא אושר לבניה בהיתר הבניה, בהתאם לתעריפים שבתוספת.

(ו) ראתה העיריה, לאחר גמר הבניה, כי השטח של בנין הבנוי בפועל קטן מהשטח שאושר לבניה בהיתר הבניה שבעדו שולם היטל, תשיב העיריה לבעל הבנין ששילם את ההיטל, את סכום ההיטל העודף שגבתה בעד השטח שלא נבנה, בהתאם לתעריפים שבתוספת לפי סכומם המעודכן ליום התשלום.

4א. (א) בעל נכס חייב בתשלום היטל תיעול בשל בנייה חורגת שנבנתה בנכס.

היטל בשל בנייה חורגת

תיקון תש"ף-2020

(ב) לעניין סעיף קטן (א) יראו את יום תחילת הבנייה החורגת, כפי שייקבע בידי המהנדס, או את יום תחילת ביצוע עבודות התיעול, לפי המועד המאוחר שבהם, כמועד שבו התגבש החיוב בהיטל תיעול (להלן – מועד התגבשות החיוב).

(ג) לצורך תשלום ההיטל לפי סעיף זה, תמסור העירייה לחייב דרישת התשלום.

(ד) סכום ההיטל בשל הבנייה החורגת יהיה הסכום הגבוה מבין אלה:

(1) סכום המחושב לפי תעריפי ההיטל במועד התגבשות החיוב, בתוספת תשלומי פיגורים;

(2) אם הועלו תעריפי ההיטל במועד כלשהו לאחר מועד התגבשות החיוב (להלן – מועד ההעלאה) – סכום המחושב לפי תעריפי ההיטל המעודכנים, בתוספת תשלומי פיגורים החל מהמועד המאוחר מבין אלה:

(א) מועד ההעלאה;

(ב) חמש שנים טרם המועד שבו התגלתה הבנייה החורגת;

לעניין סעיף קטן זה, "הועלו תעריפי ההיטל" – העלאת תעריפים באמצעות תיקונו של חוק העזר.

(ה) שולם ההיטל ונהרס בניין המהווה בנייה חורגת בתוך 5 שנים מיום תחילת הבנייה, תשיב העירייה לבעל הנכס את ההיטל ששילם בשל הבנייה החורגת, בניכוי 20% משיעור ההיטל בעבור כל שנה או חלק ממנה מיום הבנייה ועד יום ההריסה בפועל, בצירוף הפרשי הצמדה מיום ההריסה ועד יום ההשבה.

5. (א) בעל קרקע חקלאית פטור מתשלום היטל תיעול בעדה.

קרקע חקלאית

ת"ט תשנ"ו-1996

(ב) שונה יעודה של קרקע חקלאית או יעודו של בנין ששימש לחקלאות או שהותר שימוש חורג לגבי שטחם, כולו או מקצתו, חייב בעלו בתשלום היטל תיעול בהתאם ליעוד או לשימוש החדש, בהתאם לתעריפים שבתוספת לפי סכומם המעודכן ליום התשלום.

תיקון תשנ"ה-1995

(ג) הוראות סעיף 3 יחולו, בשינויים המחויבים לפי הענין, גם לגבי האמור בסעיף זה ויראו את מועד שינוי היעוד כמועד פרסום הודעת תיעול.

6. (א) החליטה המועצה על חיוב או תשלום היטל כאמור בחוק עזר זה, תשלח העיריה או תמסור לחייב בהיטל הודעת חיוב, אולם אי משלוח או אי מסירת הודעת חיוב לחייב לפי הוראות חוק עזר זה, אינו גורע מחובתו לתשלום ההיטל.

גביית ההיטל

תיקון תשנ"ו-1995

(ב) ההיטל ישולם לקופת העיריה לא יאוחר מהמועד שנקבע בהודעת החיוב.

(ג) (1) סכום ההיטל יחושב בהתאם לתעריפים הנקובים בתוספת לפי סכומם המעודכן במועד משלוח הודעת החיוב;

תיקון תשנ"ה-1995

(2) לא שולם ההיטל במועד הקבוע בהודעת החיוב, יחושב סכום החיוב לפי התעריפים שבתוספת בסכומם המעודכן ביום התשלום או לפי התעריפים שבתוספת לפי סכומם המעודכן במועד משלוח הודעת החיוב, בתוספת ריבית והפרשי הצמדה שנקבעו לגבי תשלום חובה לפי סעיף 2 לחוק הרשויות המקומיות (ריבית והפרשי הצמדה על תשלומי חובה), התש"ם-1980, עד יום התשלום בפועל, לפי הסכום הגבוה מביניהם.

(ד) שולם לעיריה בטעות סכום נמוך או גבוה משיעור ההיטל שהינו בתוקף ביום התשלום, ישלם החייב לעיריה או יוחזר לו, לפי הענין, הפרש התשלום המגיע לפי התעריפים שבתוספת כשיעורם המעודכן ביום התשלום.

תיקון תשנ"ה-1995

7. (א) העיריה רשאית להתנות מתן אישור או מסמך כמפורט להלן לבעל נכס, בתשלום היטל תיעול החל עליו; ואלה המסמכים: היתר בניה, הרשאה לשימוש חורג או הקלה, רשיון עסק, תעודת העברה לרשם המקרקעין, תעודת גמר למבנה או מסמך אחר כיוצא בהם שלא פורט בסעיף קטן זה והנוגע לנכס שבעדו נדרש ההיטל.

תעודה על סילוק חובות לעיריה

תיקון תשנ"ה-1995

(ב) האמור בסעיף קטן (א) אינו בא לגרוע מסמכויות העיריה או מסעד שהיא זכאית לקבלו לפי כל דין אלא להוסיף עליהם.

תיקון תשנ"ה-1995

8. (א) לא יטפל אדם בתעלה, לא יחבר אליה צינור ולא ישתמש במים הזורמים בתוכה, אלא על פי היתר בכתב מאת ראש העיריה ובהתאם לתנאי ההיתר.

טיפול בתעלה

(ב) לא יטיל אדם לתעלה חפץ, מי שפכים, מים דלוחים, מי פסולת תעשיה או כל נוזל אחר.

9. (א) ראש העיריה רשאי לדרוש בהודעה בכתב ממי שעשה מעשה בניגוד להוראות סעיף 8, לבצע את העבודות הדרושות לשם החזרת התעלה למצב שבו היתה נתונה לפני שנעה המעשה.

דרישה לביצוע עבודות

(ב) בהודעה יצוינו התנאים, הפרטים והדרכים לביצוע העבודות וכן התקופה שבה יש לבצען.

(ג) מי שקיבל הודעה כאמור חייב למלא אחריה.

10. (א) מבלי לגרוע מהאמור בסעיף 9, רשאית העיריה לבצע כל עבודה הדרושה לשם החזרת תעלה למצב שבו היתה נתונה לפני שנעשה נעשה בניגוד להוראות סעיף 8. בוצעה עבודה כאמור, רשאית העיריה לגבות ממי שהיה חייב בביצועה את ההוצאות הכרוכות בכך.

ביצוע עבודות בידי העיריה

(ב) תעודה מאת ראש העיריה תשמש ראיה לכאורה לשיעורן של ההוצאות כאמור בסעיף קטן (א).

11. (א) לא יבצע אדם עבודות תיעול אלא לפי היתר בכתב מאת ראש העיריה.

התקנת תעלה

(ב) ראש העיריה רשאי לדרוש בהודעה בכתב מבעל נכס –

(1) לבצע עבודות תיעול לצורך התקנת תעלה פרטית לנכס שתחובר לתעלה הציבורית;

(2) לשנות או לתקן תעלה פרטית שבנכסו.

(ג) בעל נכס שקיבל הודעה כאמור בסעיף קטן (ב) ימלא אחר הדרישה שבהודעה עד לביצועה.

(ד) (1) מבלי לפגוע בכלליות האמור בסעיף קטן (ב) ובכפוף לכל דין, רשאי ראש העיריה לדרוש מבעל נכס, בהודעה בכתב, לבצע עבודות תיעול להתקנת תעלה ציבורית (להלן – עבודת תיעול); בהודעה יכול שיפורטו תנאי העבודה, אופן ותקופת הביצוע;

(2) לא יבצע אדם עבודת תיעול אלא אם כן נמסרה לו הודעה מראש העיריה כאמור בפסקה (1) ובהתאם לתנאיה, וכן לפי תכנית ביצוע, מפרטים וכתב חישוב כמויות, באישור המהנדס, ולפי אומדן תקציבי באישור המהנדסה וגזבר העיריה (להלן – הגזבר);

(3) ביצע אדם עבודת תיעול ללא הודעה מאת ראש העיריה כאמור בפסקה (1) או שלא על פי תנאיה ופרטיה כאמור בפסקה (2), רשאית העיריה, באמצעות עובדיה, פועליה ושליחיה, להרוס או לשנות את אותה עבודה, לבצע עבודת התיעול בעצמה ולגבות מאותו אדם את הוצאות ההריסה וביצוע עבודת התיעול מחדש;

תיקון תשנ"ה-1995

(4) לא מילא בעל נכס אחרא הדרישה בהודעת ראש העיריה כאמור בפסקה (1), הוא יחויב בתשלום ההיטל לפי הוראות חוק עזר זה;

(5) ביצע בעל נכס עבודות תיעול בהתאם למפורט בסעיף זה, תקזז העיריה מסכום ההיטל שהוא חייב בתשלומו לפי הוראות חוק עזר זה את הוצאות עבודת התיעול שביצע, לאחר ניכוי הוצאות העיריה בשל עבודות שביצעה הנוגעות לעבודת התיעול, לרבות הוצאות ניהול, פיקוח וכיוצא בהם; סכום הוצאות בעל הנכס לביצוע עבודות התיעול כאמור, ייבדק ויאושר בידי המהנדס. סכום הניכוי של הוצאות העיריה כאמור ייקבע בידי המהנדס.

תיקון תשנ"ה-1995

(ה) חשבון המהנדס בדבר סכום ההוצאות שהוצאו לביצוע עבודה לפי הוראות חוק עזר זה, ישמש ראיה לכאורה לגבי נכונות סכום ההוצאות שנקבע בחשבון.

תיקון תשנ"ה-1995

12. (א) ראש העיריה, שלוחיו ופועליו, רשאים להיכנס בכל עת סבירה לכל נכס כדי לבדוק אם ממלאים אחר הוראות חוק עזר זה או כדי לבצע כל פעולה שהמועצה רשאית לבצע לפיו.

רשות כניסה

(ב) לא יפריע אדם לראש העיריה, לשלוחיו או לפועליו ולא ימנע אותם מלהשתמש בסמכויותיהם כאמור.

13. (א) מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת נמסרה במקום מגוריו או במקום עסקו הרגילים או הידועים לאחרונה, לאחד מבני משפחה הבוגרים או לידי כל אדם בוגר העובד או המועסק שם, או אם נשלחה בדואר במכתב רשום הערוך אל אותו אדם לפי מען מקום מגוריו או עסקו הרגילים או הידועים לאחרונה. אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או על הנכס שבו היא דנה, או שפורסמה בשני עתונים יומיים הנפוצים בתחום העיריה, שאחד מהם לפחות הוא בפשה העברית.

מסירת הודעות

(ב) אין באי מסירת הודעה מכוח הוראות חוק עזר זה, וכן באי קבלת החלטת מועצה, כדי לגרוע מחובת בעל נכס לשלם היטל כדין שהוטל על נכסו.

תיקון תשנ"ח-1998

14. על שיעורי ההיטל שנקבעו בתוספת יחולו הוראות חוק עזר לראשון לציון (הצמדה למדד), התשמ"ד-1984 (להלן – חוק עזר הצמדה למדד).

הצמדה למדד

15. על אף האמור בסעיף 14 ובחוק עזר הצמדה למדד, יעודכנו שיעורי ההיטל שנקבעו בתוספת במועד פרסומו של חוק עזר זה ברשומות (להלן – יום ההעלאה הראשון), לפי עלית מדד המחירים לצרכן שפרסמה הלשכה המרכזית לסטטיסטיקה לאחרונה לפי יום ההעלאה הראשון לעומת המדד כאמור שפורסם בחודש אפריל 19994.

הוראת שעה

תיקון תשנ"ה-1995

16. הוראות חוק עזר זה אינן באות לגרוע מכל סמכות, סעד או תרופה המוקנות לעיריה כל דין אלא להוסיף עליהם.

תחולת דינים

17. חוק עזר לראשון לציון (תיעול), התשל"ג-1973 – בטל.

ביטול

18. הוראות חוק עזר זה יחולו גם לגבי עבודות תיעול שבוצעו לפי תחילתו.

הוראות מעבר

19. מיום ט"ו באלול התשפ"ב (11 בספטמבר 2022), הטלת היטל לפי חוק עזר זה טעונה את אישורם של מועצת העירייה ושל שר הפנים או מי מטעמו.

מגבלת גבייה

תיקון תש"ף-2020

תוספת

תיקון תש"ף-2020

(סעיפים 3, 4, 6, 14 ו-15)

**היטל תיעול**

שיעור ההיטל

בשקלים חדשים

היטל תיעול

(א) לכל מ"ר משטח קרקע (כולל השטח שעליו עומד הבניין) 19.10

(ב) לכל מ"ר משטח הבניין 52.52

י"ג בכסלו התשנ"ה (16 בנובמבר 1994) מאיר ניצן

ראש עיריית ראשון לציון

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת חש"ם תשנ"ה מס' 529](http://www.nevo.co.il/Law_word/law07/mekomi-0529.pdf) מיום 29.12.1995 עמ' 72.

   תוקן [ק"ת חש"ם תשנ"ה מס' 542](http://www.nevo.co.il/Law_word/law07/mekomi-0542.pdf) מיום 25.7.1995 עמ' 514 – תיקון תשנ"ה-1995.

   ת"ט [ק"ת חש"ם תשנ"ו מס' 553](http://www.nevo.co.il/Law_word/law07/mekomi-0553.pdf) מיום 25.4.1996 עמ' 320.

   [ק"ת חש"ם תשנ"ח מס' 597](http://www.nevo.co.il/Law_word/law07/mekomi-0597.pdf) מיום 4.8.1998 עמ' 347 – תיקון תשנ"ח-1998.

   [ק"ת חש"ם תש"ס מס' 618](http://www.nevo.co.il/Law_word/law07/mekomi-0618.pdf) מיום 15.2.2000 עמ' 148 – תיקון תש"ס-2000.

   [ק"ת חש"ם תש"ף מס' 1021](http://www.nevo.co.il/Law_word/law07/mekomi-1021.pdf) מיום 21.6.2020 עמ' 641 – תיקון תש"ף-2020; ר' סעיף 5 לענין הוראת שעה.

   5. על אף האמור בסעיף 14 לחוק העזר העיקרי ובחוק העזר ההצמדה למדד, יעודכנו סכומי ההיטלים שנקבעו בתוספת לחוק העזר העיקרי כנוסחה בחוק עזר זה, במועד פרסומו של חוק עזר זה (להלן – יום העדכון הראשון) לפי שיעור שינוי המדד שפורסם לאחרונה לפני יום העדכון הראשון לעומת מדד חודש נובמבר 2016. [↑](#footnote-ref-1)