חוק עזר לראשון לציון (סלילת רחובות), תשנ"ו-1995

רשויות ומשפט מנהלי – רשויות מקומיות – חוקי עזר – סלילת רחובות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הקצאת רחוב לכביש ומדרכה | [Go](#Seif8) | 4 |
| סעיף 3 | החלטה בדבר סלילה | [Go](#Seif9) | 4 |
| סעיף 4 | היטל סלילת רחוב | [Go](#Seif2) | 4 |
| סעיף 4א | אופן תשלום ההיטל | [Go](#Seif17) | 5 |
| סעיף 5 | תשלום לסלילת רחוב משולב | [Go](#Seif3) | 5 |
| סעיף 6 | חישוב ההיטל | [Go](#Seif10) | 5 |
| סעיף 7 | חישוב ההיטל לקרקע חקלאית | [Go](#Seif4) | 6 |
| סעיף 7א | היטל בשל בנייה חורגת | [Go](#Seif19) | 6 |
| סעיף 9 | היטל נוסף | [Go](#Seif11) | 7 |
| סעיף 10 | חיוב בעלים משותפים | [Go](#Seif12) | 7 |
| סעיף 11 | סלילה בידי בעל | [Go](#Seif13) | 7 |
| סעיף 13 | קביעת סכום ההיטל | [Go](#Seif14) | 8 |
| סעיף 14 | תחולת חוק עזר של הצמדה | [Go](#Seif15) | 8 |
| סעיף 16 | מסירת הודעות | [Go](#Seif5) | 8 |
| סעיף 17 | סלילת רחוב לפי בקשה | [Go](#Seif6) | 8 |
| סעיף 18 | הוראת שעה ת"ט תשנ"ו 1996 | [Go](#Seif16) | 8 |
| סעיף 18א | הטלת חיובים מכוח חוקי עזר קודמים | [Go](#Seif18) | 9 |
| סעיף 20 | ביטול | [Go](#Seif7) | 9 |
| סעיף 21 | מגבלת גבייה | [Go](#Seif20) | 9 |
|  | תוספת | [Go](#med0) | 9 |

חוק עזר לראשון לציון (סלילת רחובות), תשנ"ו-1995[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות (להלן – הפקודה), מתקינה מועצת עיריית ראשון לציון חוק עזר זה:

1. בחוק עזר זה –

הגדרות

"בניה חורגת" – בניין או תוספת לבניין שהוקמו בנכס בלא היתר או בסטייה מהיתר;

תיקון תש"ף-2020

"בנין" – כל מבנה בתחום העיריה, בין שהוא ארעי ובין שהוא קבוע, בין שבנייתו הושלמה ובין אם לאו, בין הוא בנוי אבן ובין שהוא בנוי בטון, טיט, ברזל, עץ או חומר אחר, לרבות חלק של מבנה כאמור וכל המחובר אליו חיבור של קבע;

"בעל נכס" –

תיקון תשס"ב-2002

(1) בנכסים שאינם מקרקעי ציבור כמשמעותם בחוק המקרקעין, התשכ"ט-1969 (להלן – חוק המקרקעין) – הבעל הרשום של הנכס, ובהעדר רישום – בעלו של הנכס מכוח הסכם או מסמך מחייב אחר או מי שזכאי כדין להירשם כבעלו או מי שזכאי לקבל הכנסה מהנכס או ליהנות מפירותיו כבעלים;

(2) בנכסים שהם מקרקעי ציבור כאמור – לגבי נכס המוחכר בחכירה לדורות כמשמעותה בחוק המקרקעין – החוכר לדורות בין שבדין ובין שביושר; לגבי נכס המוחכר בחכירה – לרבות מי שניתנה לו הרשאיה להשתמש בנכס, שניתן לראותה מבחינת תוכנה כבעלות או כחכירה לדורות; לגבי נכס אחר שאינו מוחכר כאמור – בעלו של הנכס;

"דמי השתתפות" – חיוב בדמי השתתפות שהושת מכוח חוק עזר לראשון לציון (סלילת רחובות), התשכ"ז-1967;

תיקון תשס"ב-2002

"היטל קודם" – היטל סלילת רחובות לפי חוק עזר לראשון לציון (סלילת רחובות), התשמ"ה-1985;

תיקון תשס"ב-2002

"היתר בניה", "סטיה מהיתר", "שימוש חורג", "תעודת גמר למבנה" – כמשמעותם לפי חוק התכנון והבניה, התשכ"ה-1965 (להלן – חוק התכנון);

תיקון תשס"ב-2002

"העיריה" – עיריית ראשון לציון או תאגיד מטעמה שהוענקו לו סמכויותיה לפי חוק עזר זה, כולן או מקצתן (להלן – התאגיד);

"הפרשי הצמדה", "מדד", "תשלומי פיגורים" – כמשמעותם בחוק הרשויות המקומיות (ריבית והפרשי הצמדה על תשלומי חובה), התש"ם-1980;

תיקון תשס"ב-2002

"חניה פתוחה" – חלל מכוסה תיקרה בקומת הקרקע של בנין הפתוח משני צדדיו והמיועד להחניית רכב בלבד;

תיקון תשס"ב-2002

"יציע, מרפסת, מרתף, עליית גג" – כמשמעותם בפרט 1.00.1 לסימן א' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970 (להלן – תקנות היתר בניה);

תיקון תש"ס-1999

תיקון תשס"ב-2002

"כביש" – רחוב או חלק מרחוב שהעיריה הקצתה למעבר כלי רכב או לחנייתם, לפי הוראות חוק עזר זה;

"מדרכה" – רחוב חלק מרחוב, בין מאספלט ובין מרוצף, לרבות אבני שפה, קירות משען, מדרגות וקירות תומכים שהעיריה הקצתה להולכי רגל לפי הוראות חוק עור זה;

"המהנדס" – מהנדס העיריה, לרבות מי שהוא העביר אליו בכתב את סמכויותיו לפי חוק עזר זה, כולן או מקצתן;

"מועצה" – מועצת העיריה או מועצת המנהלים של התאגיד מטעמה, לפי הענין;

"מרפסת גג" – כהגדרתה בסעיף 1.00.1 לסימן א' לתוספת השלישית לתקנות היתר בניה, ובלבד שאינה מקורה;

תיקון תשס"ב-2002

"מרתף חניה" – שטח מרתף שהוקצה לחניית כלי רכב על פי תכנית כמשמעה בסעיף 1 לחוק התכנון, בהתאם להיתר בניה כדין, והמשמש לתכלית זו בפועל;

תיקון תשס"ב-2002

"נכס" – כמשמעותו בסעיף 269 לפקודה, לרבות דרכי מעבר שאינן ציבוריות;

"נכס גובל" – נכס הגובל ברחוב או בקטע מרחוב, בין אם יש גישה לנכס מאותו רחוב ובין אם אין גישה כאמור, ובכלל זה נכס שיש אליו גישה מאותו רחוב או קטע רחוב דרך נכס אחר או דרך מדרכה, לרבות נכס שבינו ובין אותו רחוב או קטע רחוב יש תעלה, חפירה, רצועת ירק, נטיעות, שדרה או כיוצא בהם או שטח המיועד לשימוש כאמור לפי תכנית שאושרה לפי חוק התכנון (להלן – תכנית), ולרבות נכס עורפי שבינו לבין הרחוב הנסלל מפריד נכס אחר;

"נכס למגורים" – נכס המיועד לשמש והמשמש בפועל למגורים;

תיקון תשס"ב-2002

"סלילת רחוב" – סלילת כביש או מדרכה או רחוב משולב או הרחבתם, לרבות עשיית עבודות אלה:

(1) הכנת תכניות לסלילת רחוב ואישורן;

(2) סילוק או העתקת עמודי חשמל, טלגרף או טלפון, עקירת עצים או נטיעתם מחדש, הריסת מבנים ישנים ופינוי ההריסות, התקנה מחדש, סילוק או הקמה של ביבים, תעלות צינורות מים, בורות שפכין, כבלי חשמל, טלגרף או טלפון, סילוק או העתקת סככות או תחנות אוטובוסים, ובלבד שהעבודות כאמור נעשו עקב או לצורך סלילת רחוב;

(3) התאמת רחוב מבחינת שיפועיו ומפלסיו לרחובות הסמוכים לו, כיוון כניסות, מדרכות וגררות של רשות היחיד אל מפלסי הרחוב הנסלל;

(4) חפירה, מילוי ופילוס;

(5) בניה ושינוי של קירות תומכים, מדרגות, אבני שפה, צדי דרך, גדרות מגן, קירות גבול, מיתקני בטיחות, וכל עבודה בנכס גובל ברחוב הדרושה לסלילה או עקב פעולות הפקעת מקרקעין או הכשרת שטח הכרוכות בסלילה;

(6) ריצוף שבילים, סידור שדרות, מדשאות, מזרקות, בריכות, ספסלים, נטיעת עצים או צמחים, סידורם וגידורם;

(7) התקנת תאורה ברחוב, לרבות התקנת רמזורים;

(8) הצבת תמרורים וסימון לכלי רכב ולהולכי רגל, בין על ידי שילוט או סימון בצבע ובין בדרך אחרת;

(9) בניית גשרים ומעברים תת קרקעיים לכלי רכב ולהולכי רגל:

(10) עבודה אחרת הדרושה לסלילת רחוב או הקשורה בה;

"קומה" – חלל המשתרע בין שתי רצפות סמוכות הנמצאות זו מעל זו, לפי גובהו המזערי של אותו חלל כקבוע בתקנות, לרבות בניני עזר, מרתפים, מרפסות מקורות ופתוחות, מחסנים, חדרי מדרגות, מעברים, מרתפי חניה, חניות מקורות, יציעים, חדרי מעליות, עליות גג ושטח אחר בקומה;

תיקון תש"ס-1999

"ראש העיריה" – לרבות מי שהוא הסמיך בכתב לענין הפעלת סמכויותיו לפי הוראות חוק עזר זה, כולן או מקצתן;

"רחוב" – שטח שהוקצה או יועד בתכנית לשמש דרך, לרבות כביש, מדרכה או רחוב משולב; לענין זה, "דרך" – כהגדרתה בחוק התכנון;

"רחוב גובל" – רחוב הגובל בנכס או בחלק מהנכס, בין אם יש גישה לנכס מאותו רחוב ובין אם אין גישה כאמור, ובכלל זה רחוב שיש דרכו גישה לאותו נכס או לחלק ממנו דרך נכס אחר או דרך מדרכה, לרבות רחוב, שבינו ובין אותו נכס, יש תעלה, חפירה, רצועת ירק, נטיעות, שדרה או כיוצא בהם, או שטח המיועד לשימוש כאמור לפי תכנית שאושרה לפי חוק התכנון (להלן – תכנית), לרבות רחוב שבינו לבין הנכס מפריד נכס אחר, ובלבד שקיימת גישה לאותו נכס מהרחב האמור;

תיקון תשס"ב-2002

"רחוב משולב" – רחוב או חלק מרחוב, מכוסה אספלט, ריצוף או בצורה אחרת, המשמש הן למעבר או לשימוש הולכי רגל והן למעבר או לחניית כלי רכב;

"רשיון עסק" – כמשמעותו בחוק רישוי עסקים, התשכ"ח-1968, והתקנות שהותקנו לפיו;

"שטח בנין" – הסכום במ"ר של שטחי כל הקומות שבבנין;

"שטחי מתקנים" – שטחים על גג בנין שאינם מקורים, המשמשים להצבת מיתקנים כגון אנטנות ודודי שמש לטובת בעלי הזכויות בבנין;

תיקון תשס"ב-2002

"קרקע חקלאית" – שטח שייעודו לפי תכנית הינו לחקלאות, בין אם הוא שטח פתוח ובין אם שטח מקורה;

"שטח קומה" – השטח הכולל במ"ר של שטח ההשלכה האופקית של רצפת הקומה, בתוספת השטח שמתחת לקירותיה החיצוניים והפנימיים;

תיקון תש"ס-1999

תיקון תשס"ב-2002

תיקון תש"ף-2020

"תעודת העברה לרשם המקרקעין" – כאמור בסעיף 324 לפקודה;

"תעריפי ההיטל המעודכנים" – תעריפי ההיטל שבתוספת כשיעורם המעודכן, בהתאם לחוק עזר לראשון לציון (הצמדה למדד), התשמ"ד-1984, במועד דרישת התשלום;

תיקון תשס"ב-2002

"תעריפי ההיטל שבתוקף" – תעריפי ההיטל שבתוספת כשיעורם המעודכן ביום התשלום בפועל לקופת העיריה.

תיקון תשס"ב-2002

2. העיריה רשאית להקצות רחוב או חלק ממנו לכביש, וכן רשאית היא להקצות רחוב או חלק ממנו למדרכה או לרחוב משולב.

הקצאת רחוב לכביש ומדרכה

3. (א) המועצה רשאית להחליט על סלילת רחוב, בהתאם לאמור בחוק עזר זה.

החלטה בדבר סלילה

תיקון תשנ"ח-1998

תיקון תשס"ב-2002

(ב) בחוק עזר זה, "החלטת מועצה" – לרבות אחד משני אלה:

תיקון תשנ"ח-1998

(1) אישור תכנית מיתאר מתוקנת או תכנית מפורטת בידי הועדה המקומית לתכנון ולבניה ראשון לציון, אשר במסגרתן נכללות עבודות כאמור;

(2) אישור תכנית פיתוח עירוני או תקציב פיתוח עירוני אשר במסגרתם נכללות עבודות כאמור.

4. (א) היטל סלילת רחובות נועד לכיסוי הוצאות העיריה בשל סלילת רחובות בתחומה, בלא זיקה לעלות ביצוע עבודות סלילת רחוב הגובל בנכס החייב, ובלא זיקה לזהות מבצע סלילת הרחוב הגובל בנכס החייב.

היטל סלילת רחוב

תיקון תשס"ב-2002

(ב) היטל סלילת כבישים יוטל על בעל נכס גובל –

(1) בעקבות סלילת כביש גובל בנכס שנתקבלה עליה החלטת מועצה כהגדרתה בסעיף 3(ב);

(2) בשל הוספת בניה או בניה חדשה בנכס;

(3) בשל שינוי ייעודה של אדמה חקלאית או שימוש חורג באדמה חקלאית;

(4) בשל סלילת כביש גובל נוסף או הרחבתו כמפורט בסעיף 9.

(ג) היטל סלילת מדרכות יוטל על בעל נכס גובל בהתקיים אחד או יותר מן המקרים האלה:

(1) בעקבות סלילת מדרכה גובלת בנכס אשר נתקבלה עליה החלטת המועצה כהגדרתה בסעיף 3(ב);

(2) בשל הוספת בניה או בניה חדשה בנכס;

(3) בשל שינוי ייעודה של אדמה חקלאית או שימוש חורג באדמה חקלאית;

(4) בשל סלילת מדרכה חדשה או הרחבתה כמפורט בסעיף 9.

(ד) היטל שעילתו בניה שהוספה לנכס, בניה חדשה בנכס, שינוי ייעודה של אדמה חקלאית או שימוש חורג באדמה חקלאית, ישולם גם אם נסלל רחוב גובל טרם כניסתו לתוקף של חוק עזר זה.

(ה) התשלום ישולם בהמשך לדרישת תשלום כאמור בסעיף 4א.

4א. (א) היטל סלילת רחובות יחושב על פי שטח הקרקע בנכס גובל, לרבות קרקע שעליה ניצב הבנין, וכן לפי שטחו של בנין שדן כאמור בסעיף 6, ולפי שיעורם של תעריפי ההיטל המעודכנים וזאת בכפוף להוראות ולכללי השערוך שבסעיף 13.

אופן תשלום ההיטל

תיקון תשס"ב-2002

(ב) לצורך תשלום ההיטל, תמסור העיריה לחייב דרישת תשלום, שבה יפורט סכום ההיטל, הפרטים ששימשו יסוד לחישובו והמועד לתשלומו; דרישת התשלום תימסר –

(1) בעקבות סלילת רחוב גובל בנכס או קבלת החלטת מועצה כהגדרתה בסעיף 3(ב);

(2) טרם מתן היתר בניה בנכס;

(3) עם הגשת בקשה לשינוי ייעודה של אדמה חקלאית לייעוד אחר או טרם מתן היתר לשימוש חורג באדמה חקלאית;

ואולם אם לא נמסרה מסיבה כלשהי דרישת תשלום באחד המועדים האמורים, רשאית העיריה למסור את דרישת התשלום –

(4) טרם מתן תעודת העברה לרשם המקרקעין;

(5) טרם מתן אישור העיריה לצורך העברת זכויות חכירה על ידי מינהל מקרקעי ישראל.

(ג) אין בפגם שנפל בדרישת תשלום כדי לגרוע מחובת בעל נכס בתשלום היטל סלילת רחובות לפי חוק עזר זה.

(ד) דרישת תשלום שנמסרה לפי סעיף קטן (ב)(1) תיפרע בתוך 30 ימים מיום מסירתה לבעל הנכס; דרישת תשלום שנמסרה לפי סעיפים קטנים (ב)(2) עד (5) תיפרע טרם מתן ההיתרים או האישורים המפורטים באותם סעיפים קטנים.

5. (א) לענין תשלום היטל סלילה, יראו רחוב משולב ככביש וכמדרכה בעת ובעונה אחת.

תשלום לסלילת רחוב משולב

(ב) בעל נכס גובל ברחוב משולב ישלם ביחד היטל בעד סלילת כביש ובעד סלילת מדרכה.

(ג) היטל סלילה בעד רחוב משולב יחושב לפי מכפלת שטחו של נכס ברחוב המשולב בסכומם של התעריפים שנקבעו בתוספת לכביש ולמדרכה.

ת"ט תשנ"ו-1996

6. (א) היטל סלילת רחוב יחושב לפי הנתונים שהתקבלו ממדידות העיריה של שטחם המצטבר של אלה:

חישוב ההיטל

(1) שטחה הכולל של הקרקע בנכס גובל, לרבות קרקע שעליה ניצב בנין;

(2) שטחו הכולל בפועל בנכס הגובל, לרבות שטחם הכלל בפועל של בנין או תוספת לבנין שנבנו בנכס ללא היתר בניה או בחריגה ממנו (להלן – שטח בנוי);

(3) שטחו של בנין או תוספת לבנין העתידים להיבנות, שהוגשה לגביהם בקשה להיתר בניה, לפי שטחם בתכניות הבניה שצורפו לבקשה.

(ב) מבלי לגרוע מהאמור בסעיף 9, לא יובא בחשבון בחישוב היטל סלילה לענין סוג היטל סלילה פלוני, שטח קרקע או שטח בנין שבעלו שילם בעדו בעבר היטל סלילה מאותו סוג.

תיקון תשס"ב-2002

(ג) הוטל חיוב בדמי השתתפות, היטל קודם, או היטל לפי חוק עזר זה בשל נכס פלוני, והתבקשה או נבנתה בנכס זה תוספת בניה או בנין חדש (להלן – בניה חדשה), ישלם בעל הנכס, בעת הבניה החדשה היטל בשל שטח הבניה החדשה וזאת בהתאם לאמור בסעיפים 4, 5, 6(א)(2) ו-(3);.

תיקון תשס"ב-2002

(ד) בכפוף לאמור בסעיף 13 ומבלי לגרוע מהאמור בו, יהיו תעריפי ההיטל – הסכום המצטבר המתקבל ממכפלת השטחים החייבים בהיטל, בהתאם להוראות סעיף זה, בסכומי ההיטל שנקבעו בתוספת לפי סכומם המעודכן ליום התשלום בפועל.

(ה) נבנה בנין בנכס או הוספה בניה לנכס או נעשה שימוש חורג באדמה חקלאית, בלא היתר או בסטיה מהיתר או בחריגה ממנו, יראו את יום התחלת הבניה או השימוש החורג, כפי שייקבע בידי העיריה, כמועד שבו קמה החבות בתשלום היטל סלילת רחובות; תשלום היטל סלילת רחובות לפי סעיף קטן זה יבוצע לאחר שנמסרה או נשלחה לבעל הנכס דרישת תשלום כמפורט בסעיף 4א; סכום ההיטל נושא הדרישה כאמור יחושב וייקבע בהתאם לשיעורי ההיטל כפי שהיו בתוקף במועד היווצרות החיוב כאמור בתוספת תשלומי פיגורים.

תיקון תשס"ב-2002

(ו) ראתה העיריה, לאחר גמר הבניה, כי השטח הבנוי בפועל קטן מהשטח שצויין בתכניות הבניה שעל פיהן שולם היטל סלילה, תזכה העיריה את בעל הנכס ששילם את ההיטל בסכום ההיטל העודף שגבתה בעד השטח שלא נבנה, בהתאם לתעריפים שהיו נהוגים בעת ביצוע התשלום בתוספת הפרשי הצמדה.

תיקון תשס"ב-2002

7. (א) בעד נכס גובל שהינו קרקע חקלאית, ישלם בעל הנכס היטל סלילה בשיעור 20% מסכום ההיטל המלא שהיה חייב בו על פי הוראות סעיפים 5 ו-6 לולא היה הנכס הגובל קרקע חקלאית, ובלבד שהרחוב בעדו חוייב בעל הנכס משמש בוודאות קרקע חקלאית שהיא נכס גובל, לפי קביעת העיריה.

חישוב ההיטל לקרקע חקלאית

תיקון תשס"ב-2002

(ב) נסלל רחוב שאינו משמש נכס גובל שהינו קרקע חקלאית, יהא בעל אותו הנכס פטור מתשלום היטל סלילה בעדו כל עוד לא שונה ייעודה של הקרקע.

(ג) (1) שונה ייעודה של קרקע חקלאית שהיא נכס גובל או ניתן לגביה היתר לשימוש חורג, כולה או מקצתה, ולא שולם בגינה בעבר היטל סלילה, ישלם בעל אותו נכס אשר היה בעלו בעת שינוי הייעוד או ממתן ההיתר, לפי הענין, היטל סלילה מלא לפי הוראות חוק עזר זה, לפי שיעורם של תעריפי ההיטל בתוספת המעודכן ליום התשלום בפועל; החיוב לפי פסקה זו יחול אפילו לא היה בעלו של הנכס בעת שינוי הייעוד או ממתן ההיתר, לפי הענין, בעלו של הנכס גם בעת סלילת הרחוב שאותו גובל הנכס.

תיקון תשס"ב-2002

(2) שונה ייעודה של קרקע חקלאית שהיא נכס גובל לקרקע לבניה או ניתן לגביה היתר לשימוש חורג, כולה או מקצתה, ושולם בגינה היטל סלילה לפי הוראות סעיף קטן (א), ישלם בעל אותו נכס אשר היה בעלו בעת שינוי הייעוד או מתן ההיתר, לפי הענין, היטל סלילה נוסף, בשיעור 80% מסכום ההיטל המלא לפי פסקה (1); החיוב לפי פסקה זו יחול אפילו לא היה בעלו של הנכס בעת שינוי הייעוד או מתן ההיתר, לפי הענין, בעלו של הנכס גם בעת סלילת הרחוב בעדה היה החיוב בהיטל לפי סעיף קטן (א).

תיקון תשס"ב-2002

7א. (א) בעל נכס חייב בתשלום היטל סלילת רחובות בשל בנייה חורגת שנבנתה בנכס.

היטל בשל בנייה חורגת

תיקון תש"ף-2020

(ב) לעניין סעיף קטן (א) יראו את יום תחילת הבנייה החורגת, כפי שייקבע בידי המהנדס, או את יום תחילת ביצוע עבודות הסלילה, לפי המועד המאוחר שבהם, במועד שבו התגבש החיוב בהיטל סלילת הרחובות (להלן – מועד התגבשות החיוב).

(ג) לצורך תשלום ההיטל לפי סעיף זה, תמסור העירייה לחייב דרישת התשלום.

(ד) סכום ההיטל בשל הבנייה החורגת יהיה הסכום הגבוה מבין אלה:

(1) סכום המחושב לפי תעריפי ההיטל במועד התגבשות החיוב, בתוספת תשלומי פיגורים;

(2) אם הועלו תעריפי ההיטל במועד כלשהו לאחר מועד התגבשות החיוב (להלן – מועד ההעלאה) – סכום המחושב לפי תעריפי ההיטל המעודכנים, בתוספת תשלומי פיגורים החל מהמועד המאוחר מבין אלה:

(א) מועד ההעלאה;

(ב) חמש שנים טרם המועד שבו התגלתה הבנייה החורגת;

לעניין סעיף קטן זה, "הועלו תעריפי ההיטל" – העלאת תעריפים באמצעות תיקונו של חוק העזר.

(ה) שולם ההיטל ונהרס בניין המהווה בנייה חורגת בתוך 5 שנים מיום תחילת הבנייה, תשיב העירייה לבעל הנכס את ההיטל ששילם בשל הבנייה החורגת, בניכוי 20% משיעור ההיטל בעבור כל שנה או חלק ממנה מיום הבנייה ועד יום ההריסה בפועל, בצירוף הפרשי הצמדה מיום ההריסה ועד יום ההשבה.

8. (בוטל).

תיקון תשס"ב-2002

9. (א) על אף האמור בכל מקום אחר בחוק עזר זה, נכס גובל אשר בעלו חויב בעבר בדמי השתתפות בגינו בעד סלילת כביש או מדרכה או רחוב משולב (להלן – סוג רחוב), לפי חוק עזר קודם בדבר סלילת רחובות, יחולו בנוגע לחיוב בעל הנכס בהיטל סלילה בעד אותו סוג רחוב בעדו היה החיוב בדמי השתתפות כאמור בהוראות אלו:

היטל נוסף

(1) החליטה העיריה לסלול כביש, מדרכה או רחוב משולב חדשים להם גובל הנכס, ישלם בעל הנכס היטל סלילה בשיעור 50% מסכום ההיטל המלא שהיה חייב בו לפי הוראות סעיפים 5 עד 7 לולא הוטל החיוב בדמי השתתפות;

(2) החליטה העיריה להרחיב כביש או רחוב משולב להם גובל הנכס, שבעדם הוטל החיוב בדמי השתתפות, ישלם בעל הנכס היטל סלילה בשיעור 30% מסכום ההיטל המלא שהיה חייב בו לפי הוראות סעיפים 5 עד 7 לולא הוטל החיוב בדמי השתתפות;

(3) החליטה העיריה להרחיב מדרכה לה גובל הנכס, שבעדה הוטל חיוב בדמי השתתפות, ישלם בעל הנכס היטל סלילה בשיעור 20% מסכום ההיטל המלא שהיה חייב בו לפי הוראות סעיפים 5 עד 7 לולא הוטל החיוב בדמי השתתפות;

(4) החליטה העיריה להרחיב רחוב לו גובל הנכס, שבעדו חויב בעבר בעל הנכס הגובל בהיטל סלילה של רחוב כאמור בפסקה (1) או להרחיב רחוב אחר שהנכס גובל בו, יהא בעל הנכס פטור מתשלום היטל בעד ההרחבה כאמור;

(5) הוטל חיוב בהיטל סלילה בעד הרחבה כאמור בפסקאות (2) ו-(3) לסעיף זה והחליטה העיריה לסלול כביש או מדרכה או רחוב משולב חדשים להם גובל הנכס, ישלם בעל הנכס היטל סלילה בשיעור 20% מסכום ההיטל המלא שהיה חייב בו לפי הוראות סעיפים 6 ו-7;

(6) בסעיף קטן זה, "סלילת כביש או מדרכה או רחוב משולב חדשים" – לרבות סלילתם מחדש באותו התוואי.

(ב) בעד סלילת רחוב מסוג שונה מזה שבעדו הוטל חיוב בדמי השתתפות כאמור ישלם בעל הנכס היטל סלילה באופן מלא.

(ג) החיוב לפי סעיפים קטנים (א) ו-(ב) יחול אפילו לא היה בעל הנכס בעלו בעת סלילת הרחוב בגינה הוטל חיוב בדמי השתתפות כאמור.

תיקון תשס"ב-2002

(ד) האמור בסעיף זה אינו בא לגרוע מחובתו של בעל נכס גובל אשר חויבו בגינו בדמי השתתפות לשלם את שיעור ההיטל המלא בעד תוספת בניה או בנין חדש לפי הוראות סעיף 6.

10. היה נכס גובל בבעלות משותפת של בני אדם, ישלם כל אחד מהם היטל לפי חלקו היחסי בזכויות הבעלות בנכס.

חיוב בעלים משותפים

11. (א) ראש העיריה רשאי לדרוש, בהודעה בכתב, מבעל נכס גובל, לסלול רחוב הגובל בנכסו. ההודעה תפרט את התנאים ואופן ביצוע הסלילה, וכן את משך הזמן שבו יש לסיימה.

סלילה בידי בעל

(ב) לא יסלול אדם רחוב אלא לפי דרישת ראש העיריה ובהתאם לתנאים שפורטו בהודעת הדרישה.

(ג) לא יסלול אדם רחוב לפי דרישה כאמור בסעיף קטן (א), אלא לפי תכנית ביצוע, מפרטים וכתבי כמויות שאושרו בידי המהנדס, וכן על פי אומדן תקציבי שאישרוהו המהנדס וגזבר העיריה.

(ד) סלל אדם רחוב שלא לפי דרישת ראש העיריה או שלא לפי התנאים שפורטו בהודעתו כאמור בסעיף קטן (א) או שלא לפי תכנית, מפרטים וכתבי כמויות כאמור בסעיף קטן (ג), רשאית העיריה לשנות או להרוס את הרחוב, לסלול לעצמה את הרחוב מחדש, ולגבות מאותו אדם את ההוצאות שהוציאה לשינוי הרחוב או להריסתו ולסלילתו מחדש.

(ה) תשלום הוצאות מאת אדם כאמור בסעיף קטן (ד), אינו גורע מחובתו לשלם את ההיטל במלואו לפי הוראות סעיפים 4 עד 9.

תיקון תשס"ב-2002

(ו) לא מילא בעל נכס אחר הודעת ראש העיריה כאמור בסעיף קטן (א), הוא ישלם את ההיטל במלואו לפי הוראות חוק עזר זה.

(ז) (1) סלל בעל נכס גובל רחוב כאמור בסעיף קטן (א), יקוזזו הוצאות הסלילה מסכום ההיטל שחייב בו בעל הנכס לפי הוראות חוק עזר זה, מהוצאות הסלילה ינוכו הוצאות העיריה בשל ניהול, פיקוח ופעולות כיוצא בהם שעשתה העיריה לצורך סלילת הרחוב (להלן – הוצאות העיריה);

(2) סכום הוצאות הסלילה והוצאות העיריה ייקבעו בידי המהנדס;

(3) חשבון או אישור מאת המהנדס בדבר סכום הוצאות העיריה ישמשו לכאורה לנכונות האמור בהם.

12. (בוטל).

תיקון תשס"ב-2002

13. (א) סכום ההיטל המשתלם לפי סעיף 4א(ב)(1) יחושב וישולם לפי שיעורם של תעריפי ההיטל המעודכנים;

קביעת סכום ההיטל

תיקון תשס"ב-2002

סכום ההיטל המשתלם לפי סעיף 4א(ב)(2) עד (5) יחושב וישולם לפי תעריפי ההיטל שבתוקף.

(ב) לא שולם ההיטל עד המועד שנקבע בדרישת התשלום, יחושב סכום ההיטל לפי שיעורם של תעריפי ההיטל שבתוקף או לפי הסכום הנקוב בהודעת החיוב, בתוספת תשלומי פיגורים עד יום התשלום בפועל, לפי הסכום הגדול מביניהם.

תיקון תשס"ב-2002

(ג) נפלה טעות בחישוב העיריה שבעטיה שולם לה סכום כסף קטן מהסכום המגיע לה לפי הוראות חוק עזר זה (להלן – ההפרש), תהא העיריה רשאית לגבות את ההפרש לפי הוראות סעיף קטן (א).

14. הוראות חוקעזר לראשון לציון (הצמדה למדד), התשמ"ד-1984 (להלן – חוק העזר של הצמדה), יחולו לגבי תעריפי ההיטל שנקבעו בחוק עזר זה.

תחולת חוק עזר של הצמדה

15. (בוטל).

תיקון תשס"ב-2002

16. (א) מסירת הודעה לפי חוק עזר זה תהא כדין אם נמסרה לידי האדם שאליו היא מכוונת או נמסרה במקום מגוריו או עסקו הרגילים או הידועים לאחרונה, לידי אחד מבני משפחתו הבוגרים או לידי כל אדם בוגר העובד או מועסק שם או אם נשלחה במכתב רשום הערןך אל לאותו אדם לפי מען מגוריו או עסקו הרגילים או הידועים לאחרונה. אם אי אפשר לקיים את המסירה כאמור, תהא המסירה כדין אם ההודעה הוצגה במקום בולט לעין באחד המקומות האמורים או על על הנכס שבו היא דנה ההודעה או אם פורסמה בשני עתונים יומיים הנפוצים בתחום העיריה, שאחד מהם לפחות הוא בשפה העברית.

מסירת הודעות

(ב) אין באי מסירת הודעה מכוח הוראות חוק עזר זה, ובכלל זה אי מסירת הודעה בדבר החלטת מועצה כאמור בסעיפים 2 ו-3 וכן באי קבלת החלטת מועצה, כדי לגרוע מחובת בעל הנכס לשלם היטל כדין שהוטל על נכסו.

תיקון תשנ"ח-1998

17. מבלי לגרוע מזכות העיריה לגבות היטל לפי הוראות חוק עזר זה ומבלי לגרוע מחובת העיריה לסלול רחוב לפי כל דין, רשאית העיריה, נוסף לזכותה ולחובתה כאמור, לסלול רחוב לפי בקשת בעל נכס גובל אחד או יותר, כולם או מקצתם, או מכוח הסכם עמם, ורשאית העיריה, לפי הסכם כאמור, לגבות מהם את הוצאות הסלילה או חלק מהן.

סלילת רחוב לפי בקשה

18. על אף האמור בסעיף 14 ובחוק העזר של הצמדה, יעודכנו סכומי ההיטל שנקבעו בתוספת במועד פרסומו של חוק עזר זה ברשומות (להלן – יום ההעלאה הראשון), לפי שיעור עליית המדד ממד המחירים לצרכן שפרסמה הלשכה המרכזית לסטטיסטיקה (להלן – המדד) בחודש אפריל 1994 עד המדד שפורסם לאחרונה לפני יום ההעלאה הראשון.

הוראת שעה

ת"ט תשנ"ו-1996

18א. (א) בעל נכס גובל, שהרחוב הגובל בו נסלל קודם תחילתו של חוק עזר זה, ולא נדרש לשלם בעדו היטל, טרם כניסתו לתוקף של חוק עזר זה, ישלם לעיריה, לפי דרישתה, היטל, וזאת בהתאם להוראות חוקי העזר שהיו בתוקף בעת תחילת הסלילה; תעריפי ההיטל, כאמור, יהיו התעריפים בסכומם המשוערך בעת פקיעת חוק העזר הרלוונטי ובתוספת הפרשי הצמדה החל מאותו מועד ועד למועד התשלום בפועל.

הטלת חיובים מכוח חוקי עזר קודמים

תיקון תשס"ב-2002

(ב) הוראת סעיף קטן (א) תחול ביחס לשטח הקרקע ושטח הבנין כפי שהיה בעת תחילתו של חוק עזר זה; אין בתשלום היטל כאמור בסעיף קטן (א) כדי לגרוע מחובתו של בעל נכס בתשלום היטל בעבר בניה חדשה כקבוע בסעיף 6(ג).

תיקון תשס"ב-2002

19. (בוטל).

תיקון תשס"ב-2002

20. חוק עזר לראשון לציון (סלילת רחובות), התשמ"ה-1985 – בטל.

ביטול

21. מיום ט"ו באלול התשפ"ב (11 בספטמבר 2022), הטלת היטל לפי חוק עזר זה טעונה את אישורם של מועצת העירייה ושל שר הפנים או מי מטעמו.

מגבלת גבייה

תיקון תש"ף-2020

תוספת

תיקון תש"ף-2020

(סעיפים 4א, 5, 6, 7 ו-13)

שיעור ההיטל

בשקלים חדשים

1. היטל סלילת כביש –

(א) לכל מ"ר משטח הקרקע (כולל השטח שעליו עומד הבניין) 48.54

(ב) לכל מ"ר משטח הבניין 133.47

2. היטל סלילת מדרכה –

(א) לכל מ"ר משטח הקרקע (כולל השטח שעליו עומד הבניין) 32.36

(ב) לכל מ"ר משטח הבניין 88.89

י"ב בחשון התשנ"ו (5 בנובמבר 1995) מאיר ניצן

ראש עיריית ראשון לציון

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת חש"ם תשנ"ו מס' 548](http://www.nevo.co.il/Law_word/law07/mekomi-0548.pdf) מיום 7.12.1995 עמ' 143.

   ת"ט [ק"ת חש"ם תשנ"ו מס' 552](http://www.nevo.co.il/Law_word/law07/mekomi-0552.pdf) מיום 21.3.1996 עמ' 295.

   תוקן [ק"ת חש"ם תשנ"ח מס' 597](http://www.nevo.co.il/Law_word/law07/mekomi-0597.pdf) מיום 4.8.1998 עמ' 347 – תיקון תשנ"ח-1998.

   [ק"ת חש"ם תש"ס מס' 615](http://www.nevo.co.il/Law_word/law07/mekomi-0615.pdf) מיום 30.12.1999 עמ' 70 – תיקון תש"ס-1999.

   [ק"ת חש"ם תשס"ב מס' 656](http://www.nevo.co.il/Law_word/law07/mekomi-0656.pdf) מיום 25.7.2002 עמ' 436 – תיקון תשס"ב-2002; ר' סעיף 15 לענין הוראת שעה.

   15. על אף האמור בסעיף 14 לחוק העזר העיקרי, בחוק עזר לראשון לציון (הצמדה למדד), התשמ"ד-1984, יעודכנו שיעורי ההיטל שנקבעו בתוספת לחוק העזר העיקרי, כנוסחה בחוק עזר זה, במועד פרסומו של חוק עזר זה (להלן – יום העדכון הראשון) לפי שיעור שינוי המדד שפורסם לאחרונה לפני יום העדכון הראשון לעומת מדד חודש יוני 2001.

   [ק"ת חש"ם תש"ף מס' 1021](http://www.nevo.co.il/Law_word/law07/mekomi-1021.pdf) מיום 21.6.2020 עמ' 640 – תיקון תש"ף-2020; ר' סעיף 5 לענין הוראת שעה.

   5. על אף האמור בסעיף 14 לחוק העזר העיקרי ובחוק העזר ההצמדה למדד, יעודכנו סכומי ההיטלים שנקבעו בתוספת לחוק העזר העיקרי כנוסחה בחוק עזר זה, במועד פרסומו של חוק עזר זה (להלן – יום העדכון הראשון) לפי שיעור שינוי המדד, שפורסם לאחרונה לפני יום העדכון הראשון לעומת מדד חודש נובמבר 2016. [↑](#footnote-ref-1)