חוק עזר לראשון-לציון (שמירת הסדר והנקיון), תשמ"ט-1988

רשויות ומשפט מנהלי – רשויות מקומיות – חוקי עזר – שמירת הסדר והנקיון

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 5 |
| סעיף 1 | הגדרות | [Go](#Seif1) | 5 |
|  | פרק ב': מניעת מפגעים וביעורם | [Go](#med1) | 9 |
| סעיף 2 | איסור זריקת פסולת | [Go](#Seif2) | 9 |
| סעיף 3 | השקאת צמחים | [Go](#Seif3) | 9 |
| סעיף 4 | ניקוי, איבוק, ניעור, חביטה | [Go](#Seif4) | 9 |
| סעיף 5 | זיהום מקום ציבורי | [Go](#Seif5) | 10 |
| סעיף 6 | איסור פיזור והדבקת מודעות | [Go](#Seif6) | 10 |
| סעיף 7 | החזקת בעלי חיים | [Go](#Seif7) | 10 |
| סעיף 8 | איסור שפיכת נוזלים ומי שופכין | [Go](#Seif8) | 10 |
| סעיף 9 | איסור שריפת פסולת | [Go](#Seif9) | 10 |
| סעיף 10 | איסור השארת בעלי חיים ושמירה עליהם | [Go](#Seif17) | 10 |
| סעיף 11 | אחריות בעל נכס והמחזיק לנקיון ואחזקת הנכס והמקלט | [Go](#Seif18) | 11 |
| סעיף 12 | דרישה לניקוי וגידור | [Go](#Seif19) | 11 |
| סעיף 13 | איסור גרימת מפגע | [Go](#Seif20) | 11 |
| סעיף 14 | אחריות לסילוק מפגע | [Go](#Seif10) | 11 |
| סעיף 15 | חובה יחד ולחוד | [Go](#Seif11) | 11 |
|  | פרק ג': פינוי פסולת | [Go](#med2) | 11 |
| סעיף 16 | הגדרות | [Go](#Seif12) | 11 |
| סעיף 17 | שמירת הנקיון | [Go](#Seif13) | 12 |
| סעיף 18 | השלכת אשפה | [Go](#Seif104) | 12 |
| סעיף 19 | השלכת פסולת למיחזור | [Go](#Seif105) | 12 |
| סעיף 20 | הקטנת נפחם של חומרי אריזה | [Go](#Seif106) | 12 |
| סעיף 21 | אספקה ואחזקה של כלי אצירה על ידי העיריה | [Go](#Seif107) | 12 |
| סעיף 22 | הצבת כלי אצירה כנכס בידי בעל נכס ומחזיק | [Go](#Seif108) | 12 |
| סעיף 23 | הקמת ביתן אשפה | [Go](#Seif14) | 13 |
| סעיף 24 | התקנת מכלים ייעודיים ומיתקני מיחזור בידי העיריה | [Go](#Seif15) | 13 |
| סעיף 25 | התקנת מכלים ייעודיים ומתקני מיחזור בידי בעל בית עסק ובעל בית מגורים | [Go](#Seif16) | 13 |
| סעיף 26 | הצבת מכולות | [Go](#Seif21) | 13 |
| סעיף 27 | התקנת מיתקן לטיפול בפסולת | [Go](#Seif22) | 13 |
| סעיף 28 | פינוי והובלת פסולת | [Go](#Seif23) | 13 |
| סעיף 29 | היתר ודרישה לפינוי פסולת | [Go](#Seif24) | 13 |
| סעיף 30 | מתן היתר לפינוי פסולת ותשלום אגרה | [Go](#Seif25) | 13 |
| סעיף 30א | פינוי פסולת מיחזור | [Go](#Seif26) | 14 |
| סעיף 30ב | פינוי ללא היתר או בניגוד לתנאי ההיתר | [Go](#Seif27) | 14 |
| סעיף 30ג | פינוי פסולת בנין | [Go](#Seif64) | 14 |
| סעיף 30ד | פינוי פסולת צמחים | [Go](#Seif65) | 14 |
| סעיף 30ה | פינוי פסולת מכלאה | [Go](#Seif109) | 15 |
| סעיף 30ו | פינוי חומרים מסוכנים ופסולת רפואית | [Go](#Seif110) | 15 |
| סעיף 30ז | הפרדה בין סוגי פסולת | [Go](#Seif111) | 15 |
| סעיף 30ח | סמכויות העיריה | [Go](#Seif112) | 15 |
| סעיף 30ט | קנין בפסולת | [Go](#Seif113) | 15 |
| סעיף 30י | שימוש באתר האשפה העירוני וכניסה לתחנת המעבר | [Go](#Seif114) | 15 |
| סעיף 30יא | אגרת שירותים כלליים | [Go](#Seif115) | 15 |
| סעיף 30יב | אגרת פינוי פסולת בית עסק | [Go](#Seif116) | 15 |
| סעיף 30יג | אגרת פינוי פסולת בנין | [Go](#Seif117) | 15 |
| סעיף 30יד | אגרת פינוי פסולת מיחזור | [Go](#Seif118) | 15 |
| סעיף 30טו | אגרת פינוי מיוחדת | [Go](#Seif119) | 15 |
| סעיף 30טז | גביית האגרות ושיעורן | [Go](#Seif120) | 15 |
| סעיף 30יז | הנחה או פטור מאגרת פינוי | [Go](#Seif121) | 16 |
| סעיף 30יח | רשות כניסה | [Go](#Seif122) | 16 |
| סעיף 30יט | סמכויות המפקח | [Go](#Seif123) | 16 |
| סעיף 30כ | שריפת פסולת | [Go](#Seif124) | 16 |
| סעיף 30כא | קיום הוראות החוק | [Go](#Seif125) | 16 |
|  | פרק ד': שמירת הסדר והנקיון בגנים ובמקום ציבורי | [Go](#med3) | 16 |
| סעיף 31 | הימצאות בגן | [Go](#Seif28) | 16 |
| סעיף 32 | פגיעה בצמח בגן | [Go](#Seif29) | 16 |
| סעיף 33 | התנהגות בגן | [Go](#Seif30) | 16 |
| סעיף 34 | כלי רכב | [Go](#Seif31) | 17 |
| סעיף 35 | רוכלות | [Go](#Seif32) | 17 |
| סעיף 36 | משחקים | [Go](#Seif33) | 17 |
| סעיף 37 | איסור הפרעה | [Go](#Seif34) | 17 |
| סעיף 37א | איסור עישון נרגילה, והחזקה ושתייה של משקה משכר במקום ציבורי | [Go](#Seif128) | 17 |
| סעיף 38 | רעש | [Go](#Seif35) | 17 |
| סעיף 39 | חגיגות בגן | [Go](#Seif36) | 17 |
| סעיף 40 | הרחקת בני אדם מגן | [Go](#Seif63) | 17 |
| סעיף 41 | קשירת בעלי חיים לצמחים | [Go](#Seif67) | 17 |
| סעיף 42 | הכנסת בעלי חיים | [Go](#Seif68) | 17 |
|  | פרק ה': שימור רחובות | [Go](#med4) | 17 |
| סעיף 43 | מכשול ברחוב | [Go](#Seif37) | 17 |
| סעיף 44 | פתיחת שוחות | [Go](#Seif38) | 17 |
| סעיף 45 | נזק לרחוב | [Go](#Seif39) | 17 |
| סעיף 46 | תליית כביסה | [Go](#Seif69) | 18 |
| סעיף 47 | היתר להעמיד כסאות וכו' תיקון | [Go](#Seif70) | 18 |
| סעיף 48 | מניעת והשגת גבול | [Go](#Seif40) | 18 |
|  | פרק ו': שמירת הנקיון והגבלת העישון במקומות ציבוריים | [Go](#med5) | 18 |
| סעיף 49 | הגדרות | [Go](#Seif41) | 18 |
| סעיף 50 | שמירת הנקיון והגבלת העישון במקומות ציבוריים | [Go](#Seif42) | 18 |
|  | פרק ז': ניקוי מדרכות | [Go](#med6) | 19 |
| סעיף 51 | הגדרות | [Go](#Seif43) | 19 |
| סעיף 52 | חובת ניקוי | [Go](#Seif44) | 19 |
| סעיף 53 | דרישה לניקוי | [Go](#Seif45) | 19 |
|  | פרק ח': שמירת חזיתות בתים ושיפוצם | [Go](#med7) | 19 |
| סעיף 54 | הגדרות | [Go](#Seif46) | 19 |
| סעיף 55 | שמירת חזית הבית | [Go](#Seif47) | 19 |
| סעיף 56 | הודעה לשיפוץ | [Go](#Seif48) | 20 |
| סעיף 57 | שיפוץ על פי היתר | [Go](#Seif49) | 20 |
|  | פרק ט': גידור דוכנים ושמירת הסדר והנקיון בשוק העירוני | [Go](#med8) | 20 |
| סעיף 58 | הגדרות | [Go](#Seif50) | 20 |
| סעיף 59 | חובת התקנת גדר בטחון לדוכן | [Go](#Seif51) | 20 |
| סעיף 60 | התקנת גדר בטחון בידי העיריה | [Go](#Seif71) | 20 |
| סעיף 61 | שמירת נקיון ובדיקת בטחון | [Go](#Seif72) | 20 |
|  | פרק י': צעצועים מסוכנים | [Go](#med9) | 21 |
| סעיף 62 | הגדרות | [Go](#Seif52) | 21 |
| סעיף 63 | ייצור צעצועים מסוכנים, מכירתם והשכרתם | [Go](#Seif53) | 21 |
| סעיף 64 | הפעלת צעצועים מסוכנים | [Go](#Seif54) | 21 |
| סעיף 65 | בקשה למתן היתר | [Go](#Seif55) | 21 |
| סעיף 66 | מתן היתר ותנאיו | [Go](#Seif56) | 21 |
| סעיף 67 | פקיעת היתר | [Go](#Seif57) | 21 |
| סעיף 68 | אגרה | [Go](#Seif58) | 21 |
|  | פרק י"א: פתיחת עסקים וסגירתם | [Go](#med10) | 21 |
| סעיף 69 | הגדרות | [Go](#Seif59) | 21 |
| סעיף 70 | סגירת ופתיחת עסקים בימים שאינם ימי מנוחה | [Go](#Seif60) | 21 |
| סעיף 71 | סגירת ופתיחת עסקים בימי מנוחה | [Go](#Seif61) | 22 |
|  | פרק י"ב: רוכלים | [Go](#med11) | 22 |
| סעיף 72 | הגדרות | [Go](#Seif66) | 22 |
| סעיף 73 | איסור רוכלות ניידת ונייחת | [Go](#Seif62) | 22 |
| סעיף 74 | רשיון לרוכלות ותנאיו | [Go](#Seif73) | 22 |
| סעיף 75 | סמכויות המפקח | [Go](#Seif74) | 23 |
|  | פרק י"ג: חפצים מיושנים | [Go](#med12) | 23 |
| סעיף 76 | הגדרות | [Go](#Seif75) | 23 |
| סעיף 77 | איסור השארת חפצים מיושנים וגרוטת רכב | [Go](#Seif76) | 23 |
| סעיף 78 | פינוי חפצים מיושנים וגרוטות רכב | [Go](#Seif77) | 23 |
| סעיף 79 | סילוק חפצים מיושנים וגרוטות רכב | [Go](#Seif78) | 24 |
| סעיף 80 | השבת גרוטות רכב | [Go](#Seif79) | 24 |
| סעיף 81 | גרוטת רכב שלא נדרשה | [Go](#Seif80) | 24 |
|  | פרק י"ד: שלטים ומודעות | [Go](#med13) | 24 |
|  | סימן א': הגדרות | [Go](#hed20) | 24 |
| סעיף 82 | הגדרות | [Go](#Seif81) | 24 |
|  | סימן ב': הוראות לשילוט | [Go](#hed21) | 26 |
| סעיף 83 | רישיון לשילוט | [Go](#Seif82) | 26 |
| סעיף 84 | אגרת פרסום שלט | [Go](#Seif83) | 27 |
| סעיף 87 | אזור שילוט מיוחד | [Go](#Seif84) | 27 |
|  | סימן ג': | [Go](#hed22) | 28 |
|  | סימן ד': כללי | [Go](#hed23) | 28 |
| סעיף 98 | פטור מאגרת פרסום שלט ומרישיון | [Go](#Seif85) | 28 |
| סעיף 99 | שילוט אסור | [Go](#Seif86) | 28 |
| סעיף 100 | אחריות לפרסום שילוט | [Go](#Seif87) | 28 |
| סעיף 101 | תקינות שילוט וחובת הסרתו | [Go](#Seif88) | 28 |
| סעיף 102 | רשות כניסה והצגת רישיון | [Go](#Seif89) | 29 |
| סעיף 103 | הוראות בדבר הסרת שילוט | [Go](#Seif90) | 29 |
|  | פרק ט"ו: הוראות כלליות והוראות שונות | [Go](#med14) | 29 |
| סעיף 105 | איסור פגיעה | [Go](#Seif91) | 29 |
| סעיף 106 | ילדים | [Go](#Seif92) | 29 |
| סעיף 107 | נאמן נקיון | [Go](#Seif93) | 29 |
| סעיף 107א | אחריותו של חבר בני אדם | [Go](#Seif126) | 29 |
| סעיף 107ב | חשבון הוצאות ראיה לכאורה | [Go](#Seif127) | 29 |
| סעיף 108 | רשות כניסה | [Go](#Seif94) | 30 |
| סעיף 109 | איסור הפרעה | [Go](#Seif95) | 30 |
| סעיף 110 | מסירת הודעה | [Go](#Seif96) | 30 |
| סעיף 111 | ביצוע הודעה וסמכות ראש העיריה | [Go](#Seif97) | 30 |
| סעיף 112 | שמירת דינים | [Go](#Seif98) | 30 |
| סעיף 113 | תשלום קנסות | [Go](#Seif99) | 30 |
| סעיף 114 | עונשין | [Go](#Seif100) | 30 |
| סעיף 115 | הוראות מעבר | [Go](#Seif101) | 30 |
| סעיף 116 | תחילה | [Go](#Seif102) | 30 |
| סעיף 117 | ביטולים | [Go](#Seif103) | 30 |
|  | תוספת ראשונה | [Go](#med15) | 31 |
|  | תוספת שניה | [Go](#med16) | 31 |
|  | תוספת שלישית | [Go](#med17) | 31 |
|  | תוספת רביעית | [Go](#med18) | 31 |
|  | תוספת חמישית | [Go](#med19) | 31 |
|  | תוספת שישית | [Go](#med20) | 32 |
|  | תוספת שביעית | [Go](#med21) | 32 |
|  | תוספת שמינית | [Go](#med22) | 32 |

חוק עזר לראשון-לציון (שמירת הסדר והנקיון), תשמ"ט-1988[[1]](#footnote-1)\*

בתוקף סמכותה לפי סעיף 250(1) לפקודת העיריות, וסעיף 19 לחוק שמירת הנקיון, התשמ"ד-1984, מתקינה מועצת עירית ראשון-לציון חוק עזר זה:

פרק א': פרשנות

1. בחוק עזר זה –

הגדרות

תיקון תשנ"ח-1998

"אדם" – לרבות חברה או התאחדות או חבר בני אדם, בין שהם מואגדים ובין שאינם מואגדים;

"אשפה" – פסולת שאינה פסולת למיחזור, למעט פסולת צמחים, פסולת בנין, פסולת מכלאה, חומרים מסוכנים ופסולת רפואית;

"בעל" – אחד או יותר מאלה:

(1) הבעל הרשום של נכס בפנקסי המקרקעין;

(2) בעל נכס מכוח הסכם או מסמך אחר או מי שזכאי להירשם כבעל נכס;

(3) חוכר או חוכר משנה שחכר את הנכס;

(4) דייר מוגן כמשמעותו בחוק הגנת הדייר [נוסח משולב], התשל"ב-1972;

(5) שוכר או שוכר משנה ששכר את הנכס;

(6) אדם המקבל או הזכאי לקבל הכנסה או שהיה מקבלה אילו היה הנכס נותן הכנסה, בין בזכותו ובין כמורשה, כנאמן או כבא כוח;

(7) מי שמייצג בעל נכס לצורך תשלום מסים או לענין ניצולו המסחרי של הנכס;

(8) לענין בית משותף – נציגות הבית המשותף כמשמעותה בחוק המקרקעין, התשכ"ט-1969 (להלן – חוק המקרקעין);

"בנין" – מבנה, בין שהוא בנוי אבן ובין שהוא בנוי בטון, טיט, ברזל, עץ או חומר אחר, בין קבוע ובין ארעי, בין שבנייתו הושלמה ובין אם לאו, לרבות –

(1) חלק של מבנה כאמור ודבר המחובר לו חיבור של קבע;

(2) מיתקני תברואה ומיתקן אחר;

(3) קרקע שמשתמשים בה או מחזיקים בה יחד עם בנין, כגינה, כחצר או לצורך אחר של הבנין;

(4) קיר, סוללת עפר, גדר וכיוצא בהם, הגודרים או תוחמים, או מיועדים לגדור או לתחום שטח קרקע או חלל;

"בית עסק" – חנות, משרד, מפעל, בית מלאכה, מחסן ומקום אחר שאינו משמש כבית מגורים, למעט מכלאה;

"בית מגורים" – נכס או חלק מנכס, המשמש או מיועד לשמש למגורים, לרבות בית מגורים, דירה בבית משותף, או בבנין הראוי להירשם כבית משותף, כמשמעותם בחוק המקרקעין, או יחידת מגורים אחרת;

"בעל בית עסק" – אחד או יותר מאלה:

(1) בעל נכס שבו פועל עסק;

(2) מחזיק של בית עסק;

(3) מי שמנהל את בית העסק;

(4) בעל היתר או רשיון, הדרושים לפי כל דין להפעלתו או לניהולו של בית עסק או לעיסוק בו או מי שמוטלת עליו חובה לקבל רשיון או היתר כאמור;

(5) מי שבהשגחתו או בפיקוחו פועל בית עסק;

"בור שפכים" – מבנה או מיתקן, בין מעל פני הקרקע ובין מתחתיה, שנועד לקיבולם או לאגירתם של מי שפכים, זבל או פסולת של נוזלים אחרים, וכן כל סוג של בור רקב, בור חלחול, ביב, תעלה להובלת שפכים, תאי בדיקה או צינור להובלת מי שפכים;

"בית אוכל" – עסק כאמור בפריט 4.2 בטור א' לצו רישוי עסקים, לרבות מזנון, בית קפה, מסעדה, חנות לפלפל, פיצה או בורקס או מקום להכנת מאכלים או משקאות לשם הגשתם מחוץ למקום ההכנה;

תיקון תשפ"א-2021

"בעל מקום עינוג" – אחד או יותר מאלה:

(1) בעלו של מקום עינוג;

(2) מחזיקו של מקום עינוג;

(3) אדם המנהל מקום עינוג;

(4) בעל רשיון להפעלת מקום עינוג;

(5) מי שבהשגחתו, בפיקוחו או בהנהלתו מתקיים עינוג;

"גן" – גן ציבורי, חורשה, שדרה או מקום אחר ברחוב, שצומחים בו צמחים, בין שהוא גדור ובין שאינו גדור;

"דוכן" – מיתקן לתצוגת סחורה, לרבות שולחן או כלי אחר המשמשים להחזקת טובין לשם מכירתם;

"הודעה" – לרבות דרישה;

"העיריה" – עיריית ראשון לציון או מי שהיא הסמיכה בכתב לענין חוק עזר זה, כולו או מקצתו;

"השלכה" – לרבות זריקה, שפיכה, נטישה או גרימת לכלוך אחר;

"חומרים מסוכנים" – כהגדרתם בחוק חומרים המסוכנים, התשנ"ג-1993 (להלן – חוק חומרים מסוכנים);

"ימי מנוחה" – שבתות השנה, חג סוכות וחג הפסח (היום הראשון והיום האחרון של החג), ראש השנה, יום הכיפורים, חג השבועות, ליל תשעה באב (משעה 18:00 עד שעה 06:00 למחרת), ליל יום הזכרון לשואה ולגבורה וליל יום הזכרון לחללי צה"ל;

"כלי פסולת" – מבנה, מכל או כלי קיבול, המיועדים לאגירת אשפה ופסולת והעשויים מחומר, צורה, גודל ואיכות כפי שיקבע המפקח מזמן לזמן;

"מדרכה" – מקום המשמש למעבר הולכי רגל, בין שהוא מרוצף או סלול ובין אם לאו;

"מועצה" – מועצת עיריית ראשון לציון;

"מחזיק" – כמשמעותו בסעיף 1 לפקודה;

"מיחזור" – תהליך עיבוד או השבה של חומרים או מוצרים לשימוש חוזר למטרה אשר לה נועדו בראשונה או כחומרי גלם;

"מי שפכים" – מים דלוחים, מי כביסה, מי שטיפת רצפות או מים מלוכלכים או מזוהמים;

"מיתקן תברואה" – אינסטלציה סניטרית, לרבות אסלה או תחליף לאסלה, מחסום, סעיף, צינור, אבזר, מרזב, מגלש, מכל מים, תא בקרה, בור שפכים, מיתקן לחימום בנין, מיתקן לחימום מים, מערכת אספקת מים, כמשמעותם בהוראות למיתקני תברואה (הל"ת), התש"ל-1970, לרבות חיבור למיתקן תברואה;

"מכלאה" – מקום שבו מוחזקים בעלי חיים מסוג כלשהו, לרבות רפת, לול, אורווה, דיר ולרבות מקום שמשתמשים בו אם מחזיקים בו יחד עם מכלאה;

"מפגע" – אחד או יותר מאלה:

(1) העדר בתי כסא במספר מספיק או קיום בית כסא שאינו מדגם מאושר, בנכס המשמש למטרת מגורים, עסק או למטרה אחרת;

(2) בנין שהוא לקוי באופן שעלולים לחדור אליו או דרכו מים, רטיבות, טחב, רוח או עשן;

(3) העדר ביב או העדר בור שפכים במקום שבו אין חיבור לרשת הביוב או קיום בור שפכים שהוא לקוי או שאינו מתאים לתכליתו או שאינו מספיק להרחקה תקינה של מי שפכים מהכנס;

(4) צינור מי שפכים, פתח בור שפכים או כיוצא בהם, שלא נקבע בהם מכסה אטום או שאין המכסה קבוע כהלכה;

(5) בור שפכים או צינור אוורור או מרזב סדוקים, שבורים, סתומים או לקויים, באופן שאוויר מסואב או נוזלים שבהם פורצים החוצה או מחלחלים מתוכם או שחומרים עלולים ליפול לתוכם;

(6) מיתקן תברואה לקוי או שלא הותקן כראוי או שאינו פועל כראוי;

(7) חיבור או קישור לקוי של מיתקן תברואה, מערכת הסקה, מיתקן קירור או חימום, מיתקן מים או מכל דלק;

(8) מרזב או מגלש הקשור, במישרין או בעקיפין, עם ביב, מי שפכים או תעלת שפכים;

(9) מקום המשמש או שימש לאגירת מים או לאגירת מי שפכים, הנמצא במצב הגורם או עלול לגרום לזיהום המים שבתוכו או לריבוי חרקים בו;

(10) שימוש במרזב כצינור מי שפכים או שפיכת נוזל שאינו מי גשם דרך מרזב;

(11) הצטברות חומר, בין בתוך בנין ובין בסביבתו, הגורם או עלול לגרום לרטיבות או טחב בבנין או בסביבתו או עלול להזיק לבריאות באופן אחר;

(12) פליטת עשן, גזים או פיח שלא דרך מעשנה תקינה או שלא דרך מעשנה בגובה מתאים;

(13) הימצאות חולדות או עכברים בנכס או הימצאות פגרים של בעלי חיים בו או הימצאות של חרקים או שרצים בו, העלולים לגרום נזק לבריאות;

(14) צמח הצומח בנכס ומהווה או עלול להוות סכנה או לגרום הפרעה או אי-נוחות;

(15) צמח או ענפי עץ הבולטים או מתפשטים לעבר מקום ציבורי, המפריעים או עלולים להפריע לעוברים ולשבים או לרכב;

(16) זחלי טוואי התהלוכה של האורן וקיניהם, הנמצאים בעצי אורן שבנכס;

(17) פי צינור דלק העשוי להזנת מכל דלק של הסקה מרכזית או דירתית או של מפעל כלשהו, המסתיים במרחק של פחות משבעים וחמישה סנטימטרים מהצד הפנימי של גבול הנכס;

(18) קוצים או חומר אחר, הנמצאים בנכס ועלולים לגרום לשריפה או להתפשטותה או עלולים לגרום להתרבות של זחלים, חרקים ומזיקים למיניהם;

(19) נכס מלוכלך, מוזנח, או המצוי במצב אחר העלול לעשותו מזיק, מסוכן או פוגע בבריאות;

תיקון תשפ"ב-2021

(20) פגם בנכס הנובע ממצב החזקתו, העלול להזיק לבריאות;

"מפקח" – מפקח עירוני, עובד הרשות המקומית, או אדם אחר שראש העיריה מינהו לענין הוראות חוק עזר זה;

"מקום עינוג ציבורי" – מקום להצגות תאטרון, קולנוע, קונצרט, דיסקוטק, מופעי מחול, ריקודים, קברט, קרקס, ספורט ועינוג כיוצא בהם, בין בתמורה ובין שלא בתמורה;

"מקום פרטי" – חצר, גינה, מבוא למדרגות המשמשות כניסה לבית, גג, מקלט, ומקום אחר המשמש את דיירי הבית, למעט דירת מגורים;

"מקום ציבורי" – רחוב, גן ומקום אחר שהציבור רשאי להשתמש בו או לעבור בו או משתמש בו או עובר בו למעשה;

תיקון תשפ"א-2021

"מקלט" – מבנה או מקום אחר שהותקן לשמש מקלט, לפי תכנית שהרשות המוסמכת אישרה לפי חוק ההתגוננות האזרחית, התשי"א-1951;

"נאמן נקיון" – מי ששר הפנים או ראש העיריה מינהו לפי חוק שמירת הנקיון;

"נכס" – כהגדרתו בסעיף 269 לפקודה, לרבות בית עסק, בית מגורים ודרכי מעבר שאינן ציבוריות;

"סוג פסולת" – אשפה, פסולת למיחזור, פסולת בנין, פסולת צמחים, פסולת מכלאה, חומרים מסוכנים, פסולת רפואית או סוג אחר של פסולת שקבע המפקח;

"פסולת" – לרבות שיירי מזון, קליפות, נייר, בקבוקים, שברי זכוכית, תיבות, קופסאות, קרטונים, אריזות למיניהן, גרוטאות, גזם עץ, קרשים, סמרטוטים, אפר, בדלי סיגריות, פסולת בנין, פסולת צמחים, פסולת מכלאה, פסולת רפואית, חומרים מסוכנים ודבר אחר העלול לגרום לכלוך;

"פסולת בית עסק" – פסולת שנצברה בבית עסק;

"פסולת בית מגורים" – פסולת שנצברה בנכס המשמש למגורים;

"פסולת בנין" – חןמרים או שיירי חומרים, המשמשים לבניה או לעבודות שיפוצים או שמשתמשים בהם בקשר לעבודות בניה או שיפוצים או שנוצרו אגב עבודות אלו או אגב עבודות הריסה, לרבות אדמה וחלקי הריסות של מבנים;

"פסולת צמחים" – צמח קטוף, כרות, תלוש או שנשר, לרבות ענפים, עלים, וכיוצא בהם;

"פסולת למיחזור" – פסולת שהינה חומרים ומוצרים הניתנים למיחזור, שהושלכו או מיועדים להשלכה, אשר המפקח קבע שחלה לגביהם חובת מיחזור;

"פסולת מכלאה" – לרבות גללים והפרשות של בעלי חיים מסוג כלשהו, וכן מי שפכים של מכלאה;

"פסולת רפואית" – חומר או שאריות חומר מסוכן כלשהו, המכיל סמי מרפא, רעל או רעל רפואי כהגדרתם בחוק חומרים מסוכנים ובפקודת הרוקחים [נוסח חדש], התשמ"א-1981, פסולת רפואית מסוכנת כהגדרתה בתקנות בריאות העם (טיפול בפסולת במוסדות רפואיים), התשנ"ז-1997, וכן תכשיר, כלי או אבזר המשמש לצרכים רפואיים, לרבות תחבושות, כלים רפואיים וכיוצא בהם, שאריות תכשיר, כלי או אבזר כאמור ולרבות דם, נוזלי דם וכיוצא בהם;

"צו רישוי עסקים" – צו רישוי עסקים (עסקים טעוני רישוי), התשע"ג-2013;

תיקון תשפ"א-2021

"צמח" – לרבות עץ, שתיל, שיח, ניצן, פרי, ירק, עשב או דשא, וכל חלק מהם;

"ראש העיריה" – ראש עיריית ראשון לציון או מי שהוא הסמיך בכתב לענין הוראות חוק עזר זה, כולן או מקצתן;

"רחוב" – דרך, נתיב להולכי רגל, מדרכה, כביש, גשר, מעבר המשמש או מיועד לשמש אמצעי גישה לבתים, תעלה, ביוב, חפירה, רחבה, גן, כיכר, וכן מקום פתוח שהציבור משתמש בו או נוהג לעבור בו או שהציבור נכנס אליו או רשאי להיכנס אליו, בין שהם מפולשים ובין שאינם מפולשים;

"רכב" – רכב הנע בכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות אופניים, תלת אופניים ועגלה כמשמעותם בתקנה 1 לתקנות התעבורה, התשכ"א-1961, למעט רכב של העיריה הנהוג בידי עובד העיריה במילוי תפקידו;

"רשות הרבים" – מקום שהציבור רשאי להשתמש בו או לעבור בו או שהציבור משתמש בו או עובר בו למעשה;

"תעלת שפכים" – לרבות סעיפי תעלות שפכים, תאי בדיקה ונספחים אחרים;

"היתר בניה", "שימוש חורג", "הקלה", "תעודת גמר למבנה" – כמשמעותם בחוק התכנון והבניה, התשכ"ה-1965 (להלן – חוק התכנון והבניה), והתקנות שהותקנו לפיו.

תיקון תשנ"ט-1999

פרק ב': מניעת מפגעים וביעורם

2. (א) לא יזרוק אדם, לא ישאיר ולא יניח, ולא ירשה לזרוק, להשאיר או להניח פסולת במקום ציבורי או פרטי, אלא בכלי פסולת שהותקנו בהתאם להוראות חוק עזר זה.

איסור זריקת פסולת

(ב) על אף האמור בסעיף קטן (א), לא יזרוק אדם, לא ישאיר ולא יניח פסולת בית או פסולת צמחים בסלי פסולת רחוב שהתקינה העיריה במקום ציבורי; לענין זה, "פסולת בית" – פסולת המוצאת מנכס שאינו רחוב.

(ג) לא יניח אדם כלי פסולת ברחוב, למעט עובדי העיריה או פועלים בעת מילוי תפקידם, ולמעט אדם שהמפקח הורה לו בכתב אחרת, לפי סעיף 21(ב) לחוק עזר זה.

(ד) (1) לא יזרוק אדם, לא ישליך, לא ישים, לא ישאיר, לא יניח, ולא ירשה לזרוק, להשליך, לשים, להשאיר או להניח פסולת צמחים או פסולת בנין במקום ציבורי או פרטי, אלא בהסכמת המפקח בכתב ובהתאם להוראותיו;

תיקון תשנ"ד-1994

(2) נמצא כי מרכב הושלכה פסולת, פסולת בנין, זבל או פסולת צמחים במקום ציבורי או פרטי, רואים את בעל הרכב, את נהגו וכל אדם אחר האחראי לרכב, כאילו הוא השליך כאמור, זולת אם הוכיח שלא הוא עשה כן וכן את זהותו של האדם שהרכב היה ברשותו אותה שעה, או שהרכב נלקח ללא הסכמתו.

3. לא ישקה אדם ולא ירשה להשקות צמחים בצורה הגורמת או העלולה לגרום הפרעה לעוברים ושבים ברחוב, או לאנשים בנכס גובל, פרט לגן.

השקאת צמחים

4. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב, אף אם אינו גובל בו.

ניקוי, איבוק, ניעור, חביטה

(ב) לא ינקה אדם, לא יחבוט ולא יאבק מרבד, שטיח, כלי מיטה או כל דבר אחר דרך פתח שאינו פונה לרחוב, בשעות שבין 14.00 לבין 16.00, ובין 19.00 לבין 07.00 למחרת.

5. (א) לא יעשה אדם את צרכיו ברחוב.

זיהום מקום ציבורי

(ב) לא ילכלך אדם ולא יזהם במקום ציבורי.

6. (א) לא יפזר אדם ולא יחלק ולא ירשה לפזר או לחלק מודעות במקום ציבורי.

איסור פיזור והדבקת מודעות

(ב) ראש העיריה רשאי לתת היתר לחלק מודעות במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

(ג) לא ידביק אדם, לא יתלה, ולא ירשה לאחר להדביק או לתלות ברחוב מודעות, דברי דפוס, כתב פרסומת או דברי תעמולה אחרים על קירות, עמודים וכיוצא באלה, אלא על לוחות שקבעה העיריה ועל ידה בלבד; לענין סעיף זה, "מודעה" – כמשמעותה בפרק י"ד בחוק עזר זה.

7. (א) לא יחזיק אדם בעל חיים באופן הגורם או העלול לגרום רעש בלתי סביר, לכלוך או ריחות רעים או מזיקים.

החזקת בעלי חיים

תיקון תשס"ו-2005

לענין סעיף קטן זה –

"החזקה" – לרבות הספקת מזון או שתיה לחתול רחוב או לחתול רחוב מואכל;

"חתול רחוב" – חתול החי בסביבת בני אדם, אשר אין לו בעלים והניזון בעיקר מאשפת בני האדם;

"חתול רחוב מואכל" – חתול רחוב הניזון גם ממזון המסופק על ידי האדם באופן ישיר, שלא במקומו שנקבעו לכך על ידי ראש העיריה.

(ב) לא יחזיק אדם ולא ירשה להחזיק באזור מגורים, כהגדרתו בחוק התכנון והבניה, התשכ"ה-1965, פרדות, עזים, חמורים, סוסים ושאר בעלי חיים, אלא לפי היתר מאת ראש העיריה ובהתאם לתנאי ההיתר.

8. (א) לא ישתמש אדם ולא ירשה להשתמש במי שופכין להשקאה.

איסור שפיכת נוזלים ומי שופכין

(ב) לא ישפוך אדם ולא ירשה לשפוך מי שופכין למקום ציבורי או פרטי.

(ג) לא יזרים אדם ולא ירשה להזרים מי שופכין למקום ציבורי או פרטי.

(ד) לא ישפוך אדם, לא יאפשר ולא ירשה לשפוך מים או נוזל אחר שאינו מי גשם למקום ציבורי, שלא לצורך ניקוי רחוב או השקאת גן.

(ה) לא ירחץ אדם רכב ברחוב.

9. לא ישרוף אדם, לא יצית ולא יבעיר, ולא ירשה לשרוף, להצית או להבעיר, צמחים וכל פסולת אחרת, אם בתוך מכלי פסולת או מחוצה להם, במקום ציבורי או פרטי, ללא היתר.

איסור שריפת פסולת

10. (א) לא ישאיר אדם ולא ירשה להשאיר בעל חיים במקום ציבורי באופן המהווה או עלול להוות מכשול או לגרום נזק, ולא ירשה לבעל חיים בבעלותו או שבפיקוחו לשוטט במקום ציבורי.

איסור השארת בעלי חיים ושמירה עליהם

(ב) לא יעביר אדם עדר כבשים או עזים במקום ציבורי או במקום פרטי ללא היתר מאת ראש העיריה ובהתאם לתנאי ההיתר.

(ג) (1) לא ירשה ולא יאפשר אדם לבעל חיים שבבעלותו או שבפיקוחו לעשות את צרכיו במקום ציבורי, בחדר מדרגות משותף, בגן משותף, בגינה משותפת, או בחצר משותפת (להלן בסעיף זה – המקומות האסורים); וכמו כן חייב הוא לנקוט את כל האמצעים הסבירים כדי למנוע בעדו מלעשות את צרכיו במקומות האסורים; לעניין סעיף זה –

תיקון תשנ"ה-1995

תיקון תשס"ח-2008

"משותף" – נכס המשותף ליותר מבעלים אחד ורשאים להשתמש בו יותר מאדם אחד;

"גינה" – רצועת קרקע קטנה המצויה בסמוך למבנה ומהווה חלק מחצרו ובה גדלים בדרך כלל צמחים, עצים, פרחים;

"חצר" – רצועת קרקע גדורה על יד מבנה או מסביב לו;

(2) עשה בעל חיים את צרכיו על ידי הטלת גללים במקומות אסורים, חייב בעלו, או מי שבעל החיים הפיקוחו, לאסוף מיד את הגללים, ולהשליכם אל כלי פסולת; האמור בסעיף קטן זה לא יחול אם בעל החיים עשה את צרכיו במקום שקבע לכך ראש העיריה;

תיקון תשס"ח-2008

(3) הוראות פסקה (1) לא יחולו על עוורים בעלי כלבי נחיה.

(ד) לא ירשה אדם, לא יאפשר ולא יתיר לכלב שבבעלותו או בפיקוחו להימצא במקום ציבורי אלא כשהוא קשור לבטח בקולרו ונמצא בהשגחה נאותה.

11. (א) מי שהוא בעל נכס או המחזיק בו, חייב לשמור באופן מתמיד על נקיונם של החצר, המבוא לבית, מקום חניה, חדר מדרגות, הדד, המקלט וכל מקום המשמש את דיירי הנכס, פרט לדירות הפרטיות, לנקותם ולטאטאם, ולשטוף את מדרגות חדר הכניסה והמדרכות בתחום החצר.

אחריות בעל נכס והמחזיק לנקיון ואחזקת הנכס והמקלט

(ב) בעל נכס או המחזיק בו חייב לשמור על נקיון המקלט ולבצע בו כל תיקון ושינוי שידרש, על מנת שיהיה אפשר להשתמש בו בכל עת שיהיה צורך בכך.

12. (א) כל בעל או מחזיק בנכס, בין שהנכס תפוס ובין בלתי תפוס, חייב לשמור על נקיונו באופן מתמיד.

דרישה לניקוי וגידור

(ב) בעל או מחזיק הנכס, חייב לגדרו או להקים בו קיר בהתאם לדרישת המפקח ולהנחת דעתו.

(ג) כל בעל או מחזיק בבנין, חייב לגדרו בהתאם לדרישת המפקח ולהנחת דעתו, אם סבר המפקח כי הדבר דרוש לשם מניעת מפגע או סכנה לציבור.

(ד) בעד ניקוי נכס על ידי העיריה ישלם בעל הנכס או המחזיק בו, את עלות הניקוי בפועל, כפי שנקבעה לפי סעיפים 107ב ו-111 לחוק עזר זה.

תיקון תשפ"ב-2021

13. (א) מי שהוא בעל נכס או מחזיק בו, חייב להחזיק את הנכס באופן שלא יתקיים בו מפגע.

איסור גרימת מפגע

(ב) דעתו של המפקח בדבר קיומו, מקורו או מהותו של מפגע, וכן בדבר העבודות והחמרים הדרושים לסילוק המפגע ולמניעת הישנותו היא סופית.

(ג) על אף האמור בסעיף קטן (א), נכס שהוא דירת מגורים, חייב המחזיק בה להחזיקה באופן שלא יתקיים בה מפגע.

14. מי שהוא בעל נכס או מחזיק בו, חייב לפעול כדלקמן:

אחריות לסילוק מפגע

(1) להדביר את החולדות והמזיקים השונים שבנכסיו;

(2) לסלק כל פגר מתחום נכסו;

(3) לגזום את הצמחים אשר בתחום נכסו או החורגים מגבול נכסו למקום ציבורי;

(4) להסיר, לתקן ולסלק כל מפגע שנתגלה בנכס;

(5) בעד סילוק פגר מנכס על ידי העיריה, ישלם בעל הנכס או המחזיק בו אגרה כנקוב בתוספת הראשונה.

15. היו בנכס יותר מבעל אחד או יותר ממחזיק אחד, יחול האמור בסעיפים 13 ו-14 על כולם יחד ועל כל אחד מהם לחוד.

חובה יחד ולחוד

פרק ג': פינוי פסולת

תיקון תשנ"ח-1998

16. בפרק זה –

הגדרות

תיקון תשנ"ח-1998

"כלי אצירה" – מבנה, מכל (נייד או נייח), שקית או כלי או מיתקן אחר, המיועדים לאצירת פסולת, לרבות מכולות, למעט מכל ייעודי ומיתקן מיחזור;

"מיתקן לטיפול בפסולת" – דחסן, מכבש, מיתקן או אמצעי אחר, המיועדים לטיפול בפסולת, ובכלל זה להקטנת נפחה;

"מכולה" – כלי אצירה המיועד לאצירת פסולת בכמויות גדולות, שפינויו מתבצע באמצעות כלי רכב ייעודי;

"אתר האשפה העירוני" – המטמנה העירונית המצויה בתחום העיריה והמשמשת לקליטה ולאגירה של פסולת;

"תחנת המעבר" – שטח בתחום העיריה, המשמש או מיועד לשמש כתחנת ביניים לצורך הקטנת נפחה של פסולת ולהפרדתה;

"ביתן אשפה" – בנין או חלק מבנין המיועד להחזקת כלי אצירה;

"מכל ייעודי" – כלי קיבל לאצירת סוג פסולת למיחזור;

"מיתקן מיחזור" – כלי או אמצעי לאצירה, דחיסה, כבישה, גריסה, קשירה וכיוצא בהם, המשמש לאיסוף, למיון, לטיפול או להקטנת נפח של פסולת למיחזור;

"מרכז מיחזור" – מקום שבו מוצבים מכלים ייעודיים;

"סוג" – לרבות מידות, צורה, צבע, מבנה, חומרים, איכות, יצרן ועמידה בדרישות של תקנים;

"התקנה", "הצבה" או "אספקה" – לרבות החלפה;

"פינוי" – לרבות הובלה, העברה והורקה.

17. לא ישליך אדם פסולת ברשות הרבים או מרשות הרבים לרשות היחיד, ולא ילכלך את רשות הרבים.

שמירת הנקיון

תיקון תשנ"ח-1998

18. (א) לא ישליך אדם אשפה אלא לתוך כלי אצירה המיועד לאשפה, ולא ישאיר אשפה מחוץ לכלי אצירה כאמור.

השלכת אשפה

תיקון תשנ"ח-1998

(ב) לא ישליך אדם לכלי אצירה המיועד לאשפה פסולת למיחזור, פסולת צמחים, פסולת בנין, פסולת מכלאה, חומרים מסוכנים, סוללות משומשות, פסולת רפואית או דברים העלולים לגרום למטרד או למפגע סביבתי או בריאותי או לנזק לכלי אצירה או להקשות על פינוי האשפה מתוכו.

19. (א) לא ישליך אדם למכל ייעודי או למיתקן מיחזור אלא פסולת למיחזור, בהתאם לסוג הפסולת למיחזור שנקבע לאותו מכל או מיתקן.

השלכת פסולת למיחזור

תיקון תשנ"ח-1998

(ב) הותקן מכל ייעודי או מיתקן מיחזור שלא בידי בעל בית עסק, סמוך למקום מגוריו של אדם, לא ישליך אדם פסולת למיחזור אלא לתוכו, בהתאם לסוג הפסולת שנקבע לאותו מכל או מיתקן.

(ג) בעל בית עסק שבתחום עסקו או בקשר לעסקו, או בעל בית מגורים, שבתחומו הותקן מכל יעודי או מיתקן מיחזור, לא ישליך ולא ירשה למי שפועל מטעמו להשליך פסולת למיחזור אלא לתוכו, בהתאם לסוג הפסולת שנקבע לאותו מכל או מיתקן.

(ד) לא ישליך אדם למכל יעודי או למיתקן מיחזור, אשפה, פסולת צמחים, פסולת בנין, פסולת מכלאה, חומרים מסוכנים, פסולת רפואית או דברים העלולים לגרום למטרד או למפגע סביבתי או תברואתי או לנזק למכל היעודי או למיתקן המיחזור או עלולים להקשות על פינוי מתוכם של פסולת למיחזור.

20. (א) לא ישליך אדם לתוך כלי אצירה, מכל ייעודי או מיתקן מיחזור, חומרי אריזה בעלי נפח גדול שניתן להקטין את נפחם על ידי פירוק, קיפול, קריעה או דחיסה, אלא לאחר שפורקו, קופלו, נקרעו או נדחסו.

הקטנת נפחם של חומרי אריזה

תיקון תשנ"ח-1998

(ב) העיריה רשאית לחייב בעל נכס או מחזיק בו להתקין בנכסו מיתקן מיוחד להקטנת נפחם של חומרי אריזה או לאצירתם.

21. (א) העיריה תציב, תספק ותחזיק כלי אצירה, שאת נפחם וסוגם קבע המפקח, בבתי מגורים, בבתי עסקים ובמקומות אחרים שתבחר בתחומה או בסמוך להם, ותפנה את הפסולת שבהם.

אספקה ואחזקה של כלי אצירה על ידי העיריה

תיקון תשנ"ח-1998

(ב) בעד אספקת כלי אצירה בנכס כאמור ואחזקתו, ישלם בעל נכס שבו מוצב כלי אצירה, אגרה שנתית לפי התעריף הקבוע בפרט 1(1) לתוספת השניה.

(ג) בעל נכס או מחזיק ישמרו על תקינותם ועל נקיונם של כלי אצירה ועל נקיון סביבתם, וינקטו אמצעים סבירים הנדרשים למניעת מטרד או מפגע סביבתי או תברואתי הנגרמים או עלולים להיגרם בשל פסולת או בשל כלי אצירה.

22. (א) על אף האמור בסעיף 21, יציב בעל נכס או מחזיק, בנכס או סמוך לו, על פי דרישת המפקח, כלי אצירה, ישמור על תקינותם, על נקיונם ועל נקיון סביבתם, וינקוט אמצעים סבירים לשם מניעת מטרד או מפגע סביבתי או תברואתי.

הצבת כלי אצירה כנכס בידי בעל נכס ומחזיק

תיקון תשנ"ח-1998

(ב) המפקח רשאי ומוסמך ליתן לבעל נכס או למחזיק בו, לפי הענין, כל הוראה לענין כלי אצירה שיוצב או מוצב בנכסו, ובכלל זה, להורות על סוגם, מספרם, המקומות שבהם יוצבו, על תיקונם או על החלפתם.

23. (א) בעל נכס יקים, לפי דרישת המפקח ובהתאם להוראותיו, ביתן אשפה, יחברו למערכת המים והביוב, ישמור על תקינותו, על נקיונו ונקיון סביבתו, וינקוט אמצעים סבירים לשם מניעת מטרד, מפגע סביבתי או תברואי.

הקמת ביתן אשפה

תיקון תשנ"ח-1998

(ב) סוגו של ביתן אשפה, המקום שבו הוא יוקם ומספר ביתני האשפה הדרושים בנכס, ייקבעו בידי המפקח.

(ג) המפקח רשאי להורות לבעל נכס לתקן ביתן אשפה או לבנות אחר תחתיו, אם, לדעתו, הדבר נחוץ.

24. (א) העיריה רשאית להקצות בתחומה מקומות להקמת מרכזי מיחזור, ולהתקין, בין בעצמה ובין בידי אחרים, מיתקני מיחזור ומכלים ייעודיים.

התקנת מכלים ייעודיים ומיתקני מיחזור בידי העיריה

תיקון תשנ"ח-1998

(ב) בעד התקנת מכלים ייעודיים ומיתקני מיחזור בתחום העיריה, ישלם בעל נכס לעיריה אגרה לפי התעריף הקבוע בפרט 2 לתוספת השניה.

25. (א) בעל בית עסק ובעל בית מגורים יתקינו, על פי דרישת המפקח ובהתאם לתנאים שפורטו בדרישה, מכל ייעודי, מיתקן מיחזור או שניהם, אחד או יותר, אשר יהיו נפרדים מכלי אצירה, ישמרו על תקינותם, נקיונם ונקיון סביבתם, וינקטו אמצעים סבירים לבל יגרמו מטרד או מפגע סביבתי או תברואי.

התקנת מכלים ייעודיים ומתקני מיחזור בידי בעל בית עסק ובעל בית מגורים

תיקון תשנ"ח-1998

(ב) המפקח רשאי להורות על סוגם, מספרם, מקום הצבתם, תיקונם והחלפתם של מכלים ייעודיים ומיתקני מיחזור.

(ג) בעל בית עסק ובעל בית מגורים יקצו, לפי דרישת המפקח ובהתאם לתנאים שפורטו בדרישה, מקום מתאים אשר ישמש מרכז מיחזור.

26. (א) העיריה רשאי תלהציב בתחומה מכולות לאיסוף ופינוי פסולת, ובכלל זה, לאיסוף ופינוי פסולת בנין מאתרי בניה שבתחום העיריה, ולהורות על השימוש בהם.

הצבת מכולות

תיקון תשנ"ח-1998

(ב) בעד הצבת מכולה בידי העיריה ישלם בעל נכס או בעל היתר בניה, שהמכולה משרתת אותו, לפי הענין, אגרה בסכום הנקוב בפרט 1(2) לתוספת השניה.

(ג) האמור בסעיף זה אינו בא לגרוע מהוראות סעיפים 21 עד 25.

27. (א) העיריה רשאית להתקין בתחומה מיתקנים לטיפול בפסולת; ורשיאת היא להורות על השימוש בהם ולגבות אגרות בעד השימוש; תעריפי האגרות יהיו לפי עלות התקנת המתיקנים, אחזקתם, ותפעולם, בהתאם להוצאות העיריה בפועל בתוספת 15% תקורה.

התקנת מיתקן לטיפול בפסולת

תיקון תשנ"ח-1998

(ב) המפקח רשאי להורות לבעל נכס ולמחזיק להתקין ולהחזיק בנכס מיתקן לטיפול בפסולת; ורשאי הוא להורות כאמור בדבר סוג המיתקן, מספר המיתקנים, מקום הצבתם בנכס, תיקונם או החלפתם.

28. העיריה תפנה פסולת לסוגיה, למעט פסולת למיחזור, חומרים מסוכנים ופסולת רפואית, שמקורם בבית עסק, זולת אם נקבע אחרת בחוק עזר זה.

פינוי והובלת פסולת

תיקון תשנ"ח-1998

29. (א) לא יפנה אדם פסולת מסוג כלשהו ממקום אחד למשנהו, בעצמו או בידי אחרים, אלא לפי היתר או דרישה שקיבל מראש מאת ראש העיריה ובהתאם לתנאי ההיתר או הדרישה (להלן – היתר פינוי).

היתר ודרישה לפינוי פסולת

תיקון תשנ"ח-1998

(ב) בקשה להיתר פינוי פסולת תוגש למפקח ערוכה לפי טופס 1 שבתוספת השישית.

30. (א) ראש העיריה רשאי ליתן היתר פינוי, לסרב לתיתו, לבטלו, להתלותו, לכלול בו תנאים, להוסיף עליהם ולשנותם.

מתן היתר לפינוי פסולת ותשלום אגרה

תיקון תשנ"ח-1998

(ב) ראש העיריה או המפקח רשאים להורות לאדם לפנות פסולת מנכסו; ורשאים הם להורות שפינוי פסולת ייעשה על פי היתר פינוי.

(ג) בהיתר פינוי יכול שייקבעו אלה, כולם או מקצתם:

(1) המועדים והשעות שבהן מותר להוציא או לפנות פסולת;

(2) המקום שאליו תובל ותורק הפסולת;

(3) דרכי ההוצאה והפינוי, אמצעי הפינוי וסוגם;

(4) תקופת ההיתר;

(5) תנאים ופרטים אחרים שאותם יקבע המפקח.

(ד) היתר פינוי יהא ערוך לפי טופס 2 שבתוספת השישית.

(ה) בעד מתן היתר פינוי ישלם מקבל ההיתר לעיריה אגרה שנתית, על פי התעריף הקבוע בפרט 4 לתוספת השניה.

(ו) תשלום בעד היתר פינוי לא יפטור אדם מתשלום אגרה לעיריה בעד שימוש באתר האשפה העירוני, בתחנת המעבר או במיתקנים לטיפול בפסולת, שבהם גובה העיריה אגרה.

30א. (א) בעל נכס ומחזיק יפנו, לפי דרישת המפקח, פסולת למיחזור שנוצרה ונצברה בנכס, לאתר האשפה העירוני או לאתר אחר שיורה עליו המפקח, ויחולו לענין זה הוראות סעיף 30, בשינויים המחויבים לפי הענין.

פינוי פסולת מיחזור

תיקון תשנ"ח-1998

(ב) העיריה רשאית לפנות פסולת למיחזור מנכסים שבתחומה, כולם או מקצתם, ורשאית היא לגבות מבעל הנכס או מהמחזיק אגרת פינוי כאמור בסעיף 30יד.

(ג) הוראות חוק עזר זה לענין פינוי פסולת, יחולו, בשינויים המחויבים לפי הענין, גם לגבי פינוי פסולת למיחזור.

30ב. נמצא אדם מפנה פסולת מסוג כלשהו בלי שניתן לו היתר פינוי או שנמסרה לו דרישה על כך מאת ראש העיריה או בניגוד לתנאי ההיתר או הדרישה, רואים את המפנה, את בעל הרכב, ואת מי שהרכב היה בשליטתו באותה עת, כאילו הם אחראים לפינוי ולהובלה כאמור, זולת אם הוכיח בעל הרכב או מי שהרכב היה בשליטתו כאמור, כי הרכב נלקח ממנו ללא הסכמתו.

פינוי ללא היתר או בניגוד לתנאי ההיתר

תיקון תשנ"ח-1998

30ג. (א) האחראי לביצוע עבודות בניה, הריסה או שיפוצים, בין במישרין ובין בעקיפין, יפנה פסולת בנין שנוצרה עקב העבודות, לאחר שיקבע המפקח, ויחולו לענין זה הוראות סעיף 30, בשינויים המחויבים לפי הענין.

פינוי פסולת בנין

תיקון תשנ"ח-1998

(ב) פסולת בנין כאמור תפונה במהלך תקופת ביצוע העבודות, במועדים ובתדירות שיקבע המפקח ובהתאם להנחיותיו.

(ג) האחראי לביצוע עבודות בניה יסיים את פינוי פסולת הבנין ויותיר את אתר הבניה וסביבתו נקיים לחלוטין, לא יאוחר ממועד הגשת בקשה לתעודת גמר כאמור בתקנה 21(ג) לתקנות התכנון והבניה (בקשה להיתר תנאיו ואגרות), התש"ל-1970.

(ד) האמור בסעיפים קטנים (א) ו-(ב) אינו בא לגרוע מסמכויות העיריה לפנות פסולת בנין לפי הוראות חוק עזר זה, ולגבות מהאחראי לביצוע עבודות בניה אגרת פינוי כאמור בסעיף 30יג.

(ה) בסעיף זה ובסעיף 30יג, "אחראי לביצוע עבודות בניה" – אחד או יותר מאלה:

(1) בעל הנכס שבו בוצעו העבודות או המחזיק בו;

(2) אדם אשר עבורו או עבור נכס שבבעלותו או בהחזקתו, בוצעה העבודה;

(3) אדם אשר לפי הזמנתו בוצעה העבודה;

(4) מבצע העבודות, בין בעצמו ובין בידי אחרים.

30ד. (א) בעל נכס או המחזיק יוציא מנכסו, מזמן לזמן, פסולת צמחים אל המקומות שיקבע המפקח, באופן, בכלים ובמועדים שיקבע.

פינוי פסולת צמחים

תיקון תשנ"ח-1998

(ב) פינוי פסולת צמחים ייעשה בידי העיריה, אלא אם כן קיבל בעל הנכס או המחזיק היתר פינוי או דרישה לפנותו בעצמו, ויחולו לענין זה הוראות סעיף 30, בשינויים המחויבים לפי הענין.

30ה. בעל מכלאה או המחזיק יפנה ממנה פסולת מכלאה שנצברה בה לאתר שיקבע לכך המפקח, ויחולו לענין זה הוראות סעיף 30, בשינויים המחויבים לפי הענין.

פינוי פסולת מכלאה

תיקון תשנ"ח-1998

30ו. בעל נכס או המחזיק יפנה מנכסו חומרים מסוכנים ופסולת רפואית לאתר שיקבע לכך המפקח, ויחולו לענין זה הוראות סעיף 30, בשינויים המחויבים לפי הענין.

פינוי חומרים מסוכנים ופסולת רפואית

תיקון תשנ"ח-1998

30ז. המפקח רשאי להורות לבעל נכס או למחזיק להפריד בין סוגי פסולת שונים המפונים מנכסו.

הפרדה בין סוגי פסולת

תיקון תשנ"ח-1998

30ח. לא פינה אדם פסולת כאמור בהוראות חוק עזר זה, רשאית העיריה לפנותה ולגבות מאותו אדם את תשלום כל ההוצאות הכרוכות בכך.

סמכויות העיריה

תיקון תשנ"ח-1998

30ט. פסולת, שפונתה ליעדה באמצעות העיריה או שלוחיה, היא רכוש העיריה מעת פינויה, אלא אם כן החליטה העיריה אחרת.

קנין בפסולת

תיקון תשנ"ח-1998

30י. (א) המפקח רשאי לקבוע הסדרים ותנאים לשימוש באתר האשפה העירוני ובתחנת המעבר.

שימוש באתר האשפה העירוני וכניסה לתחנת המעבר

תיקון תשנ"ח-1998

(ב) בעד שימוש באתר האשפה העירוני ובתחנת המעבר, ישלם אדם, בין שניתן לו היתר פינוי ובין שלא ניתן היתר כאמור, אגרות קבועות לכל כניסה, לפי התעריפים הקבועים בפרט 5 לתוספת השניה.

(ג) המפקח רשאי לפטור אדם מתשלום אגרות לפי סעיף זה, בתנאים שיקבע.

30יא. (א) בעל נכס או מחזיק שקיבלו פטור או ששוחררו מתשלום ארנונה כללית על פי דין, ישלמו לעיריה, בעד שירותים כלליים שמספקת העיריה, אגרה בשיעור השווה ל-⅓ מסכום הארנונה הכללית שהיו חייבים בתשלומה אלמלא הפטור או השחרור כאמור, כשיעורה במועד התשלום בפועל.

אגרת שירותים כלליים

תיקון תשנ"ח-1998

(ב) בעל נכס ומחזיק כאמור בסעיף קטן (א) יהיו פטורים מתשלום אגרות פינוי פסולת המפורטות בסעיפים 30יב ו-30יג.

30יב. (א) בעל בית עסק ישלם לעיריה, עבור פינוי פסולת של בית העסק שמקורה בבית עסקו, אגרת פינוי חודשית, לפי התעריף הקבוע בפרט 3 לתוספת השניה.

אגרת פינוי פסולת בית עסק

תיקון תשנ"ח-1998

(ב) אגרת פינוי פסולת של בית עסק תחושב לפי כמות הפסולת שנצברה בו בחודש שעבורו הוטלה האגרה, בניכוי 6 ממ"ק.

30יג. החליטה העיריה לפנות פסולת בנין מנכס, ישלם לה האחראי לביצוע עבודות בניה בעד הפינוי, אגרת פינוי, לפי כמות הפסולת שנצברה בנכס בתעריף שנקבע בפרט 3 לתוספת השניה, כשיעורה במועד התשלום בפועל.

אגרת פינוי פסולת בנין

תיקון תשנ"ח-1998

30יד. בעל נכס ישלם לעיריה, עבור פינוי פסולת מיחזור שמקורה בנכסו, אגרת פינוי חודשית לפי התעריף שנקבע לכך בפרט 3 לתוספת השניה, כשיעורה במועד התשלום בפועל.

אגרת פינוי פסולת מיחזור

תיקון תשנ"ח-1998

30טו. (א) העיריה תפנה פסולת לפי בקשתו של אדם על פי כללים שיקבע המפקח (להלן – פינוי לפי בקשה).

אגרת פינוי מיוחדת

תיקון תשנ"ח-1998

(ב) בעד פינוי לפי בקשה ישלם המבקש לעיריה אגרה בשיעור שיקבע המפקח.

30טז. (א) דרישת תשלום מאת העיריה תישלח לכל אדם שחויב או נדרש לשלם אגרה לפי הוראות חוק עזר זה; אי משלוח דרישת תשלום כאמור אינו גורע מחובת החייב בתשלום חובו.

גביית האגרות ושיעורן

תיקון תשנ"ח-1998

(ב) האגרה תשולם עד המועד הקבוע בדרישת התשלום.

(ג) סכום החיוב ייקבע לפי התעריף שבתוספת השניה, כשיעורו במעודכן ביום משלוח דרישת התשלום.

(ד) לא שולם החוב עד התאריך הקבוע בדרישה, יחושב סכום החוב לפי התעריף הקבוע בתוספת השניה ביום התשלום בפועל או לפי התעריף בדרישת התשלום בתוספת הפרשי הצמדה וריבית מיום עריכת דרישת התשלום ועד ליום התשלום בפועל, לפי הגבוה מביניהם.

(ה) נפלה טעות בחישובי העיריה, שבעטיה שולמה לעיריה אגרה בסכום קטן מהסכום המחושב לפי הוראות חוק עזר זה, רשאית העיריה לגבות את הפרש האגרה, לפי שיעורה המעודכן כאמור בסעיף קטן (ג).

30יז. המועצה רשאית להעניק לאדם הנחה או פטור מתשלום אגרת פינוי לפי הוראות פרק זה, עקב מצבו החומרי של החייב או מסיבה אחרת שפורטה בהחלטתה.

הנחה או פטור מאגרת פינוי

תיקון תשנ"ח-1998

30יח. (א) עובדי העיריה או שלוחיה רשאים להיכנס לכל נכס כדי לאסוף ולפנות ממנו פסולת, בשעות שיקבע לכך המפקח, זולת למקום –

רשות כניסה

תיקון תשנ"ח-1998

(1) המשמש למגורים, אלא לפי צו שיפוטי;

(2) המוחזק בידי מערכת הבטחון, אלא ברשות שר הבטחון או מי שהוא הסמיך לכך.

(ב) בעל נכס או מחזיק יאפשרו לפועלי העיריה או שלוחיה גישה חופשית ותקינה, ללא הפרעה, לכלי אצירה, למכלים יעיודיים ולמיתקני מיחזור, לצורך איסוף ופינוי פסולת.

30יט. (א) על אף האמור בפרק זה, רשאי המפקח להורות לבעל נכס ולמחזיק בענין איסוף, אצירה, הוצאה וטיפול בפסולת מסוג כלשהו, לרבות בענינים אלה (להלן – הוראות ביצוע):

סמכויות המפקח

תיקון תשנ"ח-1998

(1) הפרדת פסולת לסוגיה;

(2) סיווג פסולת;

(3) סוגי כלי אצירה ושימוש בהם;

(4) ריכוז פסולת או סוג של פסולת במקומות קבועים בנכס או בסמוך לו, באופן, בכלים ובמועדים שיקבע המפקח;

(5) הקצאת מקום לריכוז פסולת או לסוג של פסולת ולפינויה;

(6) השלכת פסולת שאינה אשפה ושלא הופקדה, לכלי אצירה המיועדים לאשפה, בתנאים שיקבע המפקח;

(7) כל ענין אחר הדרוש, לדעת המפקח, למטרות פרק זה.

(ב) על אף התנאים שנקבעו בהיתר פינוי שניתן או יינתן לאדם, רשאי המפקח להורות לו אחרת לגבי ענין הכלול בהיתר, לרבות הוראות ביצוע, דרכי פינוי פסולת, מועדי הפינוי ואתרים לפינוי פסולת.

(ג) המפקח רשאי לקבוע הוראות ביצוע אשר יחולו על בעלי נכסים לפי אזור גאוגרפי, סוג הנכס או סיווג אחר.

(ד) המפקח רשאי לתת הוראות ביצוע כהודעה בכתב, בחוזרים, במודעות, או באמצעי אחר שיקבע.

30כ. לא ישרוף אדם פסולת אלא לפי היתר שנתן לו המפקח, ובהתאם לתנאי ההיתר.

שריפת פסולת

תיקון תשנ"ח-1998

30כא. (א) המפקח רשאי להיכנס בכל עת לכל נכס כדי לבדוק אם נתקיימו הוראות פרק זה.

קיום הוראות החוק

תיקון תשנ"ח-1998

(ב) המפקח רשאי להורות לבעל נכס או למחזיק לבצע עבודה או פעולה הדרושה לקיום הוראות חוק עזר זה, ורשאי הוא לקבוע את התנאים, המועדים, המקום וכל דבר אחר לצורך קיומן.

(ג) לא מילא בעל נכס או המחזיק אחר דרישת המפקח, רשאית העיריה לבצע בעצמה או על ידי אחר את העבודות או את הפעולות הנגזרות מהוראותיו של המפקח, ולגבות את הוצאות הביצוע מאותו בעל או מאותו מחזיק.

פרק ד': שמירת הסדר והנקיון בגנים ובמקום ציבורי

תיקון תשפ"א-2021

31. לא ימצא אדם בגן בשעות האסורות והמפורטות בהתאם להודעת ראש העיריה בהודעה המוצגת בגן או בכניסה אליו.

הימצאות בגן

32. לא יקטוף אדם, לא יעקור, לא יגדע ולא ישחית כל צמח בגן, אלא אם הרשהו לכך ראש העיריה ובהתאם לתנאי ההרשאה.

פגיעה בצמח בגן

33. (א) לא ידרוך אדם, לא יטפס, ולא ירשה לדרוך או לטפס על דשא, צמח או מקום נטיעות, אלא בהתאם להוראות ראש העיריה שנקבעו בהודעה המוצגת במקום.

התנהגות בגן

(ב) לא ידרוך אדם, לא יטפס, לא ישבור ולא ישחית, ולא ירשה לדרוך, לטפס, לשבור או להשחית גדר, משוכה או סורג שבתוך גן או הגודרים אותו.

34. לא יכניס אדם, לא ינהג ולא ישאיר אדם רכב בגן ללא היתר מראש העיריה.

כלי רכב

35. לא יעסוק אדם ברוכלות בגן אלא אם הדבר הותר מפורשות ברשיון הרוכלות שניתן לו.

רוכלות

36. לא ישחק אדם בגן אלא במשחקים, בתנאים ובמקומות שנקבעו לכך; סוגי המשחקים, התנאים והמקומות יקבעו בידי ראש העיריה בהודעה שתוצג בגן.

משחקים

37. לא יעשה אדם כל מעשה בגן שיש בו כדי לגרום סכנה, מפגע, הפרעה, אי נוחות או נזק לכל אדם, או שיש בו כדי להפר את הסדר בגן.

איסור הפרעה

37א. (א) לא יכניס אדם, לא יחזיק ולא ישתה במקום ציבורי משקה משכר בכל יום בין השעות 21:00 ו-6:00 למוחרת.

איסור עישון נרגילה, והחזקה ושתייה של משקה משכר במקום ציבורי

תק' תשפ"א-2021

(ב) ראש העירייה רשאי לקבוע מקומות ציבוריים שבהם סעיף קטן (א) לא יחול על מי שגילו מעל 21 שנים.

(ג) לא יחזיק אדם בגן נרגילה דלוקה.

(ד) לעניין סעיף זה –

"מקום ציבורי" – כהגדרתו בחוק המאבק בתופעת השכרות, התש"ע-2010;

"משקה משכר" – כהגדרתו בסעיף 2(ב) לחוק רישוי עסקים, התשכ"ח-1968, לרבות משקה שעל פי ריחו, הכלי המשמש לקיבולו או נסיבות העניין, אפשר להניח כי הוא משקה משכר.

38. לא יקים אדם רעש חזק או ממושך או חוזר ונשנה בגן.

רעש

39. לא יקיים אדם בגן חגיגה, טכס, מופע או כיוצא באלה, אלא על פי היתר כתב מראש העיריה ובהתאם לתנאי ההיתר.

חגיגות בגן

40. מפקח רשאי להרחיק מגן כל אדם העובר עבירה לפי הוראות חוק עזר זה, ובלבד שהתרה בו תחילה.

הרחקת בני אדם מגן

41. לא יקשור אדם בעל חיים אל צמח, גדר, משוכה, שער או סורג שהוקמו בגן או ברחוב ולא יעמיד על ידם בעל חיים כאמור.

קשירת בעלי חיים לצמחים

42. לא יכניס אדם בעל חיים לתוך גן, פרט לכלב כשהוא קשור היטב ועל פיו מחסום.

הכנסת בעלי חיים

פרק ה': שימור רחובות

43. (א) לא יניח אדם, לא ישאיר, לא יקים, לא יתלה, לא יטיל ברחוב, לא יבליט מעל הרחוב, ולא ירשה להניח, להשאיר, להקים, לתלות, להטיל ברחוב או להבליט מעל הרחוב, כל דבר העלול לגרום נזק לרחוב או להפריע לנקיון או לתנועת הציבור בו, אלא אם דרוש לעשות כן לטעינת דבר או לפריקתו המיידית והבלתי פוסקת.

מכשול ברחוב

תיקון תשנ"ג-1993

(ב) לא יניח אדם ולא ירשה להניח או לתלות, מכל נכס הפונה לרחוב, כל דבר העלול ליפול לרחוב.

44. (א) לא יכרה אדם ולא ירשה לאחר לכרות שוחה ברחוב אלא על-פי היתר בכתב מאת ראש העיריה ובהתאם לתנאי ההיתר.

פתיחת שוחות

(ב) אדם הכורה שוחה חייב –

(1) להחזיק את מקום השוחה גדור ולציינו בשלטי אזהרה וכן בדגלים אדומים ביום ובאורות אדומים בלילה;

(2) לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם.

45. (א) לא יגרום אדם ולא ירשה לאחר לגרום נזק לרחוב.

נזק לרחוב

(ב) אדם שעבר על הוראות סעיף קטן (א), חייב לתקן את הנזק באופן ובתנאים שיקבע ראש העיריה או המפקח.

(ג) נגרם נזק לרחוב עקב חפירה בקרקע סמוכה לאותו רחוב, חייב החופר או בעל הקרקע לתקן את הנזק.

46. לא יתלה אדם ולא ירשה לתלות כביסה ברחוב, במרפסת, בחלון או בכל מקום אחר הפונה לרחוב, אלא אם קבע ראש העיריה או המפקח, שלא ניתן לקיים איסור זה והתיר תליית כביסה מהנכס לרחוב, ובתנאים שיקבעו בהיתר.

תליית כביסה

47. (א) ראש העיריה רשאי לתת היתר, להתנותו, לשנותו, להתלותו או לבטלו, להעמיד ברחוב – במקום שיסומן לכך – כסאות או שולחנות או פרגודים לצרכי מסעדה, בית קפה או מזנון, וכן – שמשיות, מאזניים אוטומטיים, או כל מכונה אחרת או כל מכשיר אחר. כן רשאי ראש העיריה לאשר הצגת פירות וירקות מעל גבי מתקן תלוי מהעסק בחזית החנות לממכר פירות וירקות, הצגת עציצים, אדניות או פרחים בחזית חנות למכירת פרחים ובניה ארעית ברחוב לרגל חגיגות וטכסים, ורשאי ראש העיריה להתיר הצבה של מיתקנים אחידים בצורתם, צמוד לחזית בית העסק, להצגה ולמכירה של עיתונים; צורת המיתקן ומיקומו ייקבעו בידי העיריה; נוסף על כך רשאי ראש העירייה לתת היתר להעמיד ברחוב שולחן ושני כיסאות מחוץ לכותלי עסק מסוג מספרה, כמשמעותו בפרט 1.4ב' לצו רישוי עסקים, בכפוף לתנאים שיקבע ראש העירייה.

היתר להעמיד כסאות וכו'

תיקון (מס' 2)   
תשנ"ט-1999

תיקון תשע"ב-2012

תיקון תשפ"א-2021

(ב) בעד מתן היתר לפי סעיף קטן (א) תשולם אגרה לעיריה כנקוב בתוספת השלישית.

(ג) היתר שניתן לפי סעיף זה יפקע ביום 31 במרס לאחר מועד נתינתו אם לא צויין בו תאריך מוקדם יותר.

48. הקים אדם בניין ברחוב או מכשול ברחוב, רשאי ראש העיריה או המפקח להסיר, להרוס או לפרק את הבניין או את המכשול ולהרחיקם לכל מקום שיראה לו.

מניעת והשגת גבול

פרק ו': שמירת הנקיון והגבלת העישון במקומות ציבוריים

49. בפרק זה –

הגדרות

"מקום ציבורי" – אולם המשמש בית קולנוע, תיאטרון, אולם קונצרטים, אולם הרצאות, בית חולים, מרפאה, ספריה ציבורית, מוסדות עיריה וחינוך, בית מרקחת, מעלית לנשיאת בני-אדם, אוטובוס ומונית;

"פסולת" – אפר ובדלי סיגריות, קופסאות, קליפות ושאריות של גרעינים, בוטנים, פירות, נייר, עטיפות מזון, דברי מאכל וכיוצא באלה.

50. (א) במקום ציבורי, באותו חלק בו מתקיימת התקהלות של ציבור, לא יעשה אדם אחד מאלה:

שמירת הנקיון והגבלת העישון במקומות ציבוריים

(1) לא יעשן ולא יחזיק סיגריה, סיגרלה, סיגר או מקטרת כשהם דולקים, לרבות בשעת ההפסקה, ולמעט במסדרונות, באכסדרה ובמקומות אחרים שהוקצו לכך בידי הנהלת מוסדות הציבור;

(2) לא ימכור ולא יפצח גרעינים, בוטנים וכיוצא באלה;

(3) לא יכניס, לא יחזיק, ולא ירשה להכניס או להחזיק בקבוק זכוכית;

(4) לא ילכלך ולא יזרוק פסולת.

(א1) ראש העירייה, באישור המועצה, רשאי לקבוע כי מקום אחר שהציבור רשאי להשתמש בו או לעבור בו, יהיה אסור לעישון, ובלבד שאותו מקום אחר מצוי בגבולות תחומים וברורים, משמש למטרה ברורה ומוגדרת שלא ניתן לעשותה בסמוך, וכי נקבע שלט האוסר לעשן באותו מקום.

הגבלת עישון במקום אחר שתורה העירייה

תיקון תשע"ט-2018

(ב) (1) המחזיק למעשה של מקום ציבורי, למעט מעלית לנשיאת בני-אדם בבית מגורים, יקבע בו, במקומות הנראים לעין, שלטים המורים על איסור העישון, איסור השלכת פסולת ואיסור פיצוח גרעינים ובוטנים ויחזיקם במצב תקין;

קביעת שלטים

(2) יצרן או יבואן של מעלית המיועדת לנשיאת בני-אדם בבית מגורים יקבע בה לפני הכנסתה לשימוש, שלט המורה על איסור העישון במעלית;

(3) ראש העיריה או המפקח רשאי להורות בדבר צורתם של השלטים, מספרם, גודלם, תוכנם, דרכי קביעתם והמקומות בהם יותקנו.

(ג) (1) עישן אדם במקום ציבורי, או החזיק שם סיגריה, סיגרלה, סיגר או מקטרת כשהם דולקים, לעיניו של מפקח או סדרן, רשאי המפקח או הסדרן לדרוש ממנו לזהות עצמו ואם יסרב לעשות כן, רשאי הוא לעכב אותו באותו מקום עד לבוא שוטר, אך לא יותר משעה אחת; לענין סעיף זה, "סדרן" – מי שהבעל או המחזיק למעשה של מקום ציבורי מינהו להיות סדרן באותו מקום והוא עונד תג בולט המעיד על תפקידו ומציג תעודה על מינוי כסדרן;

סמכות מפקח או סדרן דרישה לזיהוי

(2) עישן אדם ברכב ציבורי, או החזיק סיגריה, סיגרלה, סיגר או מקטרת כשהם דולקים לעיניו של הנהג, רשאי הנהג לדרוש ממנו לזהות את עצמו, ואם סרב, רשאי הוא לעכב אותו בכלי הרכב עד לבוא שוטר, אך לא יותר משעה אחת ואף להסיע אותו בכלי הרכב לתחנת המשטרה הקרובה, וכן רשאי הוא לאסור כניסת אדם מעשן או המחזיק בסיגריה, סיגרלה, סיגר או מקטרת לכלי הרכב;

(3) נעברה עבירה לפי סעיף (ב) לעיל בידי חבר-בני-אדם, יאשם בה גם כל אדם אשר בשעת ביצועה היה מנהל פעיל, שותף – למעט שותף מוגבל – או עובד בכיר האחראי לאותו תחום, אם לא הוכיח שהעבירה נעברה שלא בידיעתו ושהוא נקט בכל האמצעים הסבירים להבטחת שמירתו של הסעיף האמור.

פרק ז': ניקוי מדרכות

51. בפרק זה –

הגדרות

"מדרכה בחזית העסק" – כל רוחב המדרכה לרבות אבן שפה הגובלת בעסק והנמצאת בין הקווים הניצבים לפינותיו של העסק.

52. (א) בעל עסק חייב לטאטא את המדרכה הגובלת בעסק כך שתמצא נקיה לחלוטין. טאטוא המדרכה יעשה בימים שהעסק פתוח בין השעות 09.00 ו-10.00, בין השעות 12.00 ו-13.00 ובין השעות 18.00 ו-19.30.

חובת ניקוי

(ב) את האשפה שיאסוף מטאטוא המדרכה, ישים בתוך כלי אשפה שיוחזק בעסקו.

(ג) לא תחול חובת טאטוא על בעל עסק שאין אשפה על המדרכה הגובלת בעסקו והיא נקיה לחלוטין, או בזמן שעסקו סגור.

(ד) עסקים כגון: בית אוכל, מקום עינוג ציבורי כהגדרתם, תחנת דלק, מקום להימור או להגרלה או למכירת כרטיסי הגרלה, חנות לממכר גרעינים, פירות יבשים, ירקות ופירות טריים, חייבים בטאטוא המדרכה הגובלת בעסקם, בנוסף למפורט בסעיף קטן (ג) לעיל גם בין השעות 20.30 לבין 21.30 ובין השעות 23.00 ו-24.00.

53. מצא המפקח לאחר השעות הנקובות בסעיף 52(ג) ו-(ד) כי המדרכה הגובלת בעסק אינה נקיה, רשאי הוא לדרוש מבעל העסק לנקותה, בתנאי שזמן הניקוי יהיה שעה לאחר שעות סיום הניקוי הנקובות בסעיף 52 לעיל ובלבד שהעסק היה פתוח.

דרישה לניקוי

פרק ח': שמירת חזיתות בתים ושיפוצם

54. בפרק זה –

הגדרות

"בית" – לרבות כל מבנה וכל חלק מהם, בין שהוא בנוי אבן, בטון, טיט, ברזל או עץ, ובין כל חומר אחר, וכולל בית משותף, בית דירה, בית עסק ובניין ציבורי, בין שאינם תפוסים ולרבות שטח הקרקע שעיקר שימושו, עם הבית כחצר או כגינה או לכל צורך אחר של אותו בית;

"שיפוץ" – לרבות כל תיקון, שיפור וחידוש של חזית הבית וכולל עבודות צביעה, טיח, סיוד, ניקוי, סתימה, מילוי, ציפוי, שינוי מקום צנרת חיצונית, ריצוף או תיקוני בניה, עבודות להגנה מפני חלודה, מפני רטיבות או מים, וכן הריסת כל דבר הפוגע במראה החזית, החלפתו או סילוקו, לרבות הסרת מרזב המותקן על גבי קיר או חלק אחר של הבית הנשקפים אל רחוב או גינה;

"חזית" – כל חלק מהבית הנשקף אל רחוב או גינה.

55. (א) הבעל או המחזיק של בית חייב לשמור על המצב התקין והמראה הנאה של חזית הבית.

שמירת חזית הבית

(ב) הבעל או המחזיק לא יתקין מרזב על גבי קיר או חלק אחר של הבית הנשקפים אל רחוב או גינה (להלן – קיר חזית), אולם מותר להתקין מרזב על גג הבית ובלבד שהמים יזרמו כלפי מטה ולא על גבי קיר חזית.

56. (א) ראש העיריה או המפקח רשאי לדרוש מבעל בית, בהודעה בכתב, לבצע בחזית הבית עבודות שיפוץ כמפורט בהודעה.

הודעה לשיפוץ

(ב) ראש העיריה או המפקח רשאי לדרוש ממחזיק הבית, בהודעה בכתב, לבצע בחזית הבית או בחזית החלק שבו הוא מחזיק, עבודות שיפוץ, כמפורט בהודעה.

(ג) בהודעה לפי סעיפים קטנים (א) או (ב) רשאי ראש העיריה או המפקח לקבוע תנאים, פרטים ודרכים לביצוע העבודות והתקופה שבה יש לבצען, וכן הוראות בנוגע לחומרים, לצבעים ולאופן ביצוע העבודות.

57. לא ישפץ אדם בית אלא על פי הודעת שיפוץ כאמור בסעיף 56 או לפי היתר מאת ראש העיריה או המפקח ובהתאם לתנאים ולהוראות שנקבעו בהם.

שיפוץ על פי היתר

פרק ט': גידור דוכנים ושמירת הסדר והנקיון בשוק העירוני

58. בחוק עזר זה –

הגדרות

"בעל דוכן" – אחד או יותר מאלה:

(1) בעל דוכן;

(2) המחזיק למעשה בדוכן;

(3) אחראי למכירת טובין מעל גבי דוכן;

(4) שותף פעיל למכירת טובין מעל גבי דוכן;

(5) כל אדם המוכר טובין מעל גבי דוכן;

"גדר בטחון" – מגן מברזל או גדר רשת לדוגנים על פי מפרט שיאושר ולפי הוראת מהנדס העיריה;

"חצר השוק" – לרבות הרחבה הנמצאת בתוך השוק;

"טובין" – פירות, ירקות, בשר, דגים, משקאות או שאר צרכי מזון וכן סחורות אחרות שמוכרים מעל גבי דוכן;

"מוכר" – לרבות המציג טובין למכירה בין שמכרן ובין שלא מכרן;

"מזון" – כל דבר המשמש למאכל או למשקה לאדם או לבעל חיים;

"סחורה" – לרבות כל מצרך הדרוש לאדם או לבעל חיים למעט מזון;

"שוק" – כל מקום שהוא שוק ציבורי לצורך סעיף 239 לפקודת העיריות ושהמועצה אישרה אותו כשוק, וכן תא, מדרכה או רחוב שבתחום העיריה שעליהם הציב אדם דוכן;

"תא" – חנות בשוק שיוחדה למכירת טובין, לרבות השטח שעליו הוצב דוכן.

59. כל אדם המוכר טובין מעל דוכן שהוצב בשוק חייב בהתקנת גדר בטחון לדוכנו, בהתאם לדרישת המפקח ולתנאים שיקבע.

חובת התקנת גדר בטחון לדוכן

60. לא קיים אדם דרישת המפקח כאמור בסעיף 56, רשאי ראש העיריה לבצע את העבודות הקשורות בהתקנת גדר בטחון לדוכן ולגבות את ההוצאות שהוציאה לשם כך.

התקנת גדר בטחון בידי העיריה

61. בעל דוכן בשוק יפעל כדלקמן:

שמירת נקיון ובדיקת בטחון

(1) לא יניח, לא ישים, לא יעמיד, ולא ירשה להניח, לשים או להעמיד ארגזים, קרטונים, דוכן, פחי אשפה וכל דבר אחר בחצר השוק, מתחת לדוכן ובסמוך לגדר הבטחון שמסביבו, כך שהמקום יהיה פנוי ונקי, ויאפשר עריכת בדיקות בטחון;

(2) לשמור על הנקיון מתחת לדוכן וסביבתו, לרבות גדר הבטחון שמסביב לדוכן;

(3) לערוך סריקות בטחון סביב דוכנו מעת לעת ולוודא כי בסביבת דוכנו לא הונחו חפצים חשודים.

פרק י': צעצועים מסוכנים

62. בחוק עזר זה –

הגדרות

"מפקד יחידת כבאים" – מפקד יחידת כבאים של רשות הכבאות שתחום העיריה כלול בתחום פעולתה;

"צעצוע מסוכן" – אחד מאלה:

(1) כלי או חפץ הפולט וזורק גוף, אש או נוזל, או גורם להדף אוויר מסוכן;

(2) אש הנזרקת שלא באמצעות כלי או חפץ ויש בכך משום סכנה לבני אדם;

(3) צעצוע שיש בו כדי לגרום אחד מאלה:

(א) נזק גופני או נזק לחושים;

(ב) הטרדה ליחיד או לרבים ברשות הפרט או ברשות הרבים על ידי דימוע, גירוי, עיטוש, רעש בלתי סביר או זיהום אוויר;

(ג) התלקחות של אש;

(ד) בהלה במקום ציבורי או במקום שבו מרוכז קהל;

(4) צעצוע אשר מחמת דמיונו הרב לכלי יריה אמיתי עשוי השימוש בו להביא לבהלת הציבור;

(5) כל צעצוע, כלי או דבר אחר, המשמש לצרכי משחק או בידור, שבו אפשר לירות כדור, קלע, פגז, פצצה, פקק או כיוצא בזה, או שבו אפשר לפוצץ חומר נפץ; בין שהצעצוע, הכלי או הדבר האחר הוא בצורת אקדח, רובה או תותח, תרסיס שלג לסוגיו, תרסיס סירחון וחומר דמוי צואה, נפצים וחזיזים המכילים אבק שריפה, חומר נפץ והדף, כדורי עשן בקוטר מעל 1.5 ס"מ, רובי צבע היורים כדורי צבע, צבעים שאינם נשימים וצבעי איפור שלא אושרו לשימוש על ידי משרד הבריאות, תחפושות מחומרים דליקים כגון צמר גפן, זהורית וניילון, ובין שהוא בכל צורה אחרת, לרבות אבזריהם, אקדח, אקדח גז, קשתות וחצים, מקלעת יד (רוגטקה), אקדח הזנקה, וכן אורים, זיקוקין די-נור ושאר חומר מתלקח כיוצא בזה.

תיקון (מס' 2) תשע"ד-2014

63. לא יעסוק אדם בייצור צעצועים מסוכנים, במכירתם או בהשכרתם, בין כעסק נפרד ובין כחלק מעסק אחר, ולא יחזיק בהם, אלא על פי היתר בכתב מאת ראש העיריה ובהתאם לתנאי ההיתר, ובתנאי שיש בידיו תעודת בדיקה בדבר התאמה לתקן ישראלי או היתר לסימון המצרך בסימן השגחה כאמור בסעיפים 12, 12ב ו-15 לחוק התקנים, התשי"ג-1953.

ייצור צעצועים מסוכנים, מכירתם והשכרתם

64. לא יפעיל אדם צעצוע מסוכן במקום ציבורי, אלא על פי היתר בכתב מאת ראש העיריה ובהתאם לתנאי ההיתר.

הפעלת צעצועים מסוכנים

65. בקשה למתן היתר תוגש לראש העיריה ותהיה חתומה ביד המבקש.

בקשה למתן היתר

66. ראש העיריה רשאי להתייעץ עם נציג המשטרה או עם מפקד יחידת הכבאים לשם מתן היתר, לסרב לתיתו, להתלותו או לבטלו וכן לקבוע בו תנאים, להוסיף עליהם, לגרוע מהם לשנותם או לבטלם.

מתן היתר ותנאיו

67. היתר יפקע ביום 31 במרס לאחר נתינתו, אלא אם כן נקבע בו מועד מוקדם יותר.

פקיעת היתר

68. בעד מתן ההיתר תשולם אגרה כנקוב בתוספת הרביעית.

אגרה

פרק י"א: פתיחת עסקים וסגירתם

69. בפרק זה –

הגדרות

"ימי מנוחה" – שבתות השנה, חג סוכות וחג הפסח (היום הראשון והיום האחרון של החג), ראש השנה, יום הכיפורים, חג השבועות, ליל תשעה באב (משעה 18.00 ועד לשעה 06.00 למחרתו), ליל יום הזכרון לשואה ולגבורה וליל יום הזכרון לחללי צה"ל;

"פתוח" – עשיית עסק, מלאכה, וקיום עינוג ציבורי.

70. בימים שאינם ימי מנוחה לא יפתח אדם ולא ירשה לפתוח כל עסק, למעט בתי מלאכה, מפעלי תעשיה ותחנות דלק הנמצאים באזורי מלאכה ותעשיה:

סגירת ופתיחת עסקים בימים שאינם ימי מנוחה

(1) בשעות שבין 21.00 ו-06.00 למחרת ובשעות שבין 14.00 ו-16.00;

(2) ביום ב' בשבוע בשעות שבין 14.00 ו-06.00 למחרת, ובתקופה שבין 1 ליולי עד 31 לאוגוסט בימים ב' ו-ג' בשבוע בשעות שבין 14.00 ו-06.00 למחרת;

(3) בתי מלאכה או מפעלי תעשיה הנמצאים באזורי מגורים, בשעות שבין 18.00 ו-07.00 ובשעות שבין 13.30 ו-15.30;

(4) תחנות דלק הנמצאות באזורי מגורים בשעות שבין 22.00 ו-06.00;

(5) בית אוכל בשעות שבין 23.00 ו-06.00;

(6) מקום עינוג ציבורי בשעות שבין 24.00 ו-08.00;

(7) הוראות סעיף זה לא יחולו על הספקת דברי אוכל או משקאות בבית מלון, פנסיון, אכסניה, וכל מקום כיוצא באלה לאנשים המתאכסנים בו והצורכים את דברי האוכל או המשקאות בו במקום;

(8) ראש העיריה רשאי לתת לבעל בית אוכל היתר לפתוח עד השעה 02.00, לסרב לתיתו, להתלותו או לבטלו.

71. (א) בימי מנוחה לא יפתח אדם ולא ירשה לפתוח עסק משעת כניסת יום המנוחה ועד לצאתו.

סגירת ופתיחת עסקים בימי מנוחה

(ב) בימי מנוחה למעט יום הכיפורים ותשעה באב רשאי אדם –

(1) לפתוח בית אוכל, למעט קיוסק, לצורך הגשת אוכל ומשקה עד השעה 22.00 בליל מנוחה, ובין השעות 09.00 ו-15.00 ביום המנוחה, אולם ללא ליווי מוסיקה מכל סוג או קיום עינוג וכיוצא באלה ואך ורק בתוך בית האוכל כשדלתו סגורה;

(2) למנהל מקום עינוג ציבורי לצורך פעולות תרבות וחינוך.

תיקון תשע"ח-2017

(ג) במוצאי יום המנוחה, רשאי אדם לפתוח עסק מצאת יום המנוחה ועד השעה 22.00, ובית אוכל יהא רשאי לפתוח עד השעה 24.00.

פרק י"ב: רוכלים

72. בפרק זה, "רוכלות" – עיסוק בקניה, במכירה או בהצעת שירותים או מלאכה לציבור, שלא בתוך מבנה של קבע.

הגדרות

73. (א) לא יעסוק אדם ברוכלות באמצעות רכב או כלי הובלה אחר ברחוב או במקום ציבורי.

איסור רוכלות ניידת ונייחת

(ב) לא יעמיד אדם ולא יניח, ולא ירשה לאחר להעמיד או להניח, ברחוב או במקום ציבורי דוכן או כל מתקן אחר לצורך עיסוק ברוכלות.

74. (א) ראש העיריה, לאחר התייעצות עם אחד או יותר מאלה: המשטרה, הרופא הוטרינרי, משרד הבריאות, משרד העבודה והרווחה, הביטוח הלאומי, רשאי לתת רשיון לעסוק ברוכלות, להתנותו, לשנותו, להתלותו ולבטלו.

רשיון לרוכלות ותנאיו

(ב) אדם שקיבל רשיון לעסוק ברוכלות חייב למלא אחר התנאים שברשיון ובין יתר התנאים יהיו:

(1) מלוי אחר התנאים שנקבעו בחוק רישוי עסקים, התשכ"ח-1968, או תנאים שנקבעו על ידי ראש העיריה אם העסק שהרוכל מבקש לנהל לא נקבע כעסק טעון רישוי בצו בדבר עסקים טעוני רישוי;

(2) רשיון שניתן על פי חוק עזר זה יהיה:

(א) זמני ולתקופה שתיקבע בו בלבד;

(ב) לרוכלות ניידת בלבד שתהיה בשכונות ובאזורים שייקבעו ברשיון למעט מרכז העיר; בסעיף זה, "מרכז העיר" – כל הרחובות הנכללים באזור המתוחם על ידי רחוב הגדוד העברי במזרח, רחוב ירושלים, רחוב הכרמל ומפגש הרחובות ז'בוטינסקי, הרצל וויניק בדרום, רחוב ז'בוטינסקי במערב ורחובות צבי פרנק, נטר בצפון לרבות כל רחוב רוטשילד;

(ג) בעד מתן הרשיון ישלם המבקש אגרה בשיעור שנקבע בתוספת הרביעית;

(3) ימלא אחר דיני התעבורה;

(4) ימלא אחר חוק עזר זה וחוקי העזר העירוניים האחרים ובמיוחד ימנע מפגעים ומטרדים וינהל את עסקו בימים ובשעות המותרות בחוק עזר זה;

(5) לא יכריז באמצעות רמקול או מכשיר אחר ולא יקים רעש בזמן עיסוקו ברוכלות;

(6) יתאים את הרכב לפי דרישות ראש העיריה לצורך העיסוק ברוכלות וכן יקבע עליו שלט בו יצויינו הפרטים: שמו של הרוכל ומענו, מספר תעודת הזהות ומספר הרשיון לרוכלות.

75. (א) עסק אדם ברוכלות ללא רשיון, או לא קיים אחר תנאי הרשיון, רשאי המפקח:

סמכויות המפקח

(1) לעצרו ולהביאו לתחנת המשטרה לשם זיהויו, אם סירב להזדהות בפניו;

(2) לתפוס ולהחרים את מרכולתו וכל כלי ואבזר המשמשים את הרוכל בעיסוקו;

(3) נתפסה מרכולתו של הרוכל שעסק ברוכלות, ימסור המפקח תעודה בכתב, חתומה בידו, המציינת את מהות העבירה שעבר הרוכל ופירוט החפצים שנתפסו;

(4) המפקח יגיש כתב אישום נגד הרוכל שעסק ברוכלות תוך 30 יום מיום תפיסת חפצי הרוכל, ואם לא יעשה כן יחזיר לרוכל את חפציו;

(5) חפצי הרוכל שנתפסו ישמרו בידי העיריה על חשבון הרוכל, עד אשר יקבע בית המשפט מה ייעשה בהם; לעיריה זכות עכבון בחפצים כערובה לתשלום הוצאות התפיסה והשמירה, כשהיא זכאית להן על פי קביעתו של בית המשפט;

(6) הורשע הרוכל בעבירה שבשלה נתפסו החפצים, רשאי בית המשפט, בנוסף לכל עונש שיטיל, לצוות על חילוט החפצים, אולם או חלקם; זוכה הרוכל בפסק דין שאין עליו עוד ערעור או בוטל כתב האישום, יוחזרו לו החפצים;

(7) נתפסו חפצים פסידים של רוכל, רשאית העיריה או מי שהיא הסמיכה לכך למכרם במכירה פומבית או במחיר המקובל ביום המכירה; דמי המכר, בניכוי הוצאות התפיסה, השמירה והמכירה, יבואו, לכל ענין, במקום החפצים; לא היה ניתן למכור החפצים – יעברו החפצים הפסידים למוסד ציבורי כפי שייקבע על ידי ראש העיריה.

פרק י"ג: חפצים מיושנים

76. בפרק זה –

הגדרות

"חפצים מיושנים" – חפצים שיצאו מכלל שימוש או שאינם משמשים למטרה לה נועדו מלכתחילה או לשימוש חילופי אחר, בין לצורך עצמי או לצורך ציבורי, לרבות מכונות וחלקיהן, גרוטאות, תנור, מקרר חשמלי, דוד, דוד שמש, אסלה, אמבטיה, רהיטים או כל חלק או כל אבזר מהם וכן גרוטות רכב;

"גרוטת רכב" – רכב שיצא מכלל שימוש מחמת שהתיישן, שפורק או שנקבע כרכב באובדן גמור, וכן שלד של רכב או חלקים ממנו וכן כלי רכב מנועי החונה ברציפות ללא תנועה או תזוזה במקום פרטי או ציבורי או ברחוב במשך תקופה של 30 יום לפחות ומהווה מפגע או מכשול במקום פרטי או ציבורי או ברחוב והמפריע לניקוי מקומות אלה.

77. לא יזרוק אדם, לא ישאיר, לא יניח, לא יחזיק, ולא ירשה לזרוק, להשאיר, להניח או להחזיק חפצים מיושנים או גרוטות רכב במקום ציבורי או פרטי, שאינו המקום שנקבע לכך על ידי ראש העיריה, אלא אם דרוש לעשות כן להעברתו או לתיקונו של אותו חפץ מיושן או הרכב הנטוש ולא יותר מן הזמן הסביר הדרוש לכך.

איסור השארת חפצים מיושנים וגרוטת רכב

78. כל אחד מאלה חייב בפינוי חפצים מיושנים או גרוטות רכב ממקום ציבורי או פרטי, למקום שנקבע בידי ראש העיריה ושיצויין בהודעת ראש העיריה:

פינוי חפצים מיושנים וגרוטות רכב

(1) הבעלים של החפצים המיושנים או גרוטות הרכב;

(2) כל מי שברשותו חפצים מיושנים או גרוטות רכב;

(3) נציגות הבית המשותף בהתאם לחוק המקרקעין, התשכ"ט-1969;

(4) הבעל או המחזיק של נכס בו או בסמוך לו נמצאים החפצים המיושנים או גרוטות הרכב.

79. (א) ראש העיריה, או מי שהוסמך על ידו, רשאי לדרוש בכתב מאת בעליהם של גרוטות רכב או חפצים מיושנים לפנותם תוך התקופה שנקבעה בדרישה.

סילוק חפצים מיושנים וגרוטות רכב

(ב) מי שנדרש לפנות חפצים מיושנים או גרוטות רכב ולא עשה כן, רשאי ראש העיריה או המפקח להורות על סילוק החפצים המיושנים ועל גרירת גרוטת הרכב אל המקום שנועד לכך ולהניחם שם, לאחר שהודבקה על גרוטת הרכב או החפצים המיושנים הודעה במקום בולט בדבר הכוונה לסלקם 48 שעות לפחות לפני ביצוע הסילוק.

(ג) גרוטת רכב שתוחנה במקום שהורה עליו ראש העיריה או המפקח תוחנה ללא קיום שמירה מטעם העיריה והעיריה לא תשא באחריות בגין כל נזק שייגרם לגרוטת הרכב או איזה אדם כתוצאה מגרירתה או החנייתה של גרוטת הרכב.

(ד) לעניין האמור בסעיפים קטנים (ב) ו-(ג) רואים את מי שהיה הבעלים האחרון של גרוטת הרכב או שהחזיק בה אחרון בטרם נמצאה גרוטת הרכב במקום ציבורי או ברחוב, כאחראי בלעדית לכל נזק שייגרם לכל אדם בין אם הוא נזק גוף ובין אם הוא נזק לרכוש.

80. בעליה של גרוטת רכב שנגררה וסולקה כאמור, רשאי לדרוש תוך 90 יום מיום סילוק גרוטת הרכב, לקבל לרשותו את גרוטת הרכב ובתנאי שישלם לעיריה את הוצאות סילוקה של גרוטת הרכב ואחסנתה בשיעור כנקוב בתוספת הרביעית.

השבת גרוטות רכב

81. לא נדרשה גרוטת הרכב תוך 90 יום מיום סילוקה, רואים את גרוטת הרכב כאבידה והעיריה תהא לבעליה החוקיים.

גרוטת רכב שלא נדרשה

פרק י"ד: שלטים ומודעות

תיקון תשס"ז-2007

סימן א': הגדרות

תיקון תשס"ז-2007

82. בפרק זה –

הגדרות

תיקון תשפ"ב-2021

"אזור שילוט מיוחד" – רחוב או חלק ממנו שהמועצה הכריזה עליו כעל אזור שילוט מיוחד, כאמור בסעיף 87 לחוק עזר זה;

"אתר בנייה" – אתר שבו מתקיימות או מתוכננות להתקיים עבודות בנייה, תיקון, שיפוץ, הרחבה או הריסה של מבנה, או עבודות עפר, לרבות הגדר המקיפה את אתר הבנייה;

"בעל שילוט" – מי שבעבורו פורסם שילוט, או ששמו, כינויו או מהותו מצוינים בשילוט במלואם או בחלקם, או מי שביקש את הרישיון לשילוט, או מי שמחזיק או בעלים או מנהל של בניין או כלי רכב, אשר בשטחם או על גבם פורסם שילוט;

"הוועדה המקצועית" – ועדה שתמנה מועצת העירייה, כאמור בסעיף 83ה;

"חודש" – חודש או חלק ממנו;

"כלי רכב" – כהגדרת המונח "רכב" בסעיף 1, בין שהוא נע ובין שהוא נייח;

"לוח פרסום עירוני" – מיתקן או נכס שבבעלות העירייה או בחזקתה ושיועד על ידה לשימוש כלל הציבור לצורך פרסום;

"מודעה" – הודעה, כרזה, כרוז, צילום, תחריט, ציור, שרטוט, תמונה, כתובת, סמל, תבנית, אות, פסל, או כיוצא באלה, בין שהם עשויים מחומר כלשהו ובאין באמצעי אלקטרוני או טכנולוגי, המוצגים באופן כלשהו, נייד, נייח, מתחלף או קבוע, לרבות על גבי נגרר, בין דרך קבע ובין לזמן קצר;

"מטר רבוע" – בעבור כל שלט – לגבי המטר הרבוע הראשון – מטר רבוע או חלק ממנו; לגבי כל מטר רבוע נוסף – מטר רבוע או חלק ממנו השווה או העולה על 0.5 מטר רבוע; הגדרת מטר רבוע תחול גם על שלט פטור מגין שטחו שמעבר ל-2.5 מ"ר ראשונים;

"מקום ציבורי" – כהגדרתו בסעיף 1, לרבות גן, דרך, כניסה או מעבר של מרכז מסחרי או של בית עסק, סמטה, משעול, נתיב להולכי רגל, כיכר, רחבה, חצר, מגרש ספורט, טיילת, חניון, גשר, מבוא, וכל מקום שהציבור משתמש בו או נוהג לעבור בו, או שהציבור נכנס אליו או רשאי להיכנס אליו, ברשות או בלא צורך ברשות, בין שהכניסה מותנית בתשלום ובין שלאו, בין שהוא בבעלות פרטית ובין שהוא בבעלות ציבורית, וכן רצועת הים לאורך החוף הנמצאת בתחום העירייה וחלל האוויר שמעל שטח או מקום כאמור, וכן כל מקום הנשקף אל כל אלה;

"נגרר" – מיתקן נייד המחובר, או המיועד להיות מחובר, לכלי רכב;

"פרסום" – הצגה של שילוט במקום ציבור, בכל דרך שהיא, לפרק זמן כלשהו, ולמטרה כלשהי, בין מסחרית ובין אחרת, למעט באמצעות מסמך המופץ או המחולק לציבור;

"רישיון" – רישיון שילוט שניתן על ידי ראש העירייה לפי הוראות חוק עזר זה;

"רכב ציבורי" – רכב המשמש או המיועד לשמש להסעת נוסעים בשכר;

"שטח שילוט" – שטחו של שילוט במטר רבוע, לרבות שטח המסגרת של מיתקן הפרסום שעליו קבוע השילוט; שטחו של שילוט הנושא פרסום מצדדיו – בכל צד הנושא פרסום, יחויב כשילוט בנפרד;

"שילוט" – שלט או מודעה;

"שלט" – מודעה שנועדה להציג, לפרסם או להכווין אל אדם, בית עסק, מוסד, מצרך, שירות או עיסוק, המכילה את שמו, כתובתו, כינויו, פרטי ההתקשרות עימו, מקצועו, סמלו המסחרי, מהותו או טיבו של אדם, בית עסק, מוסד, מצרך, שירות או עיסוק, הממוקם, המיוצר, המשווק או המסופק בהם או על ידם, או צירוף של כל אלה או חלקם;

"שלט אלקטרוני" – שלט שתוכנו מתחלף או עשוי להתחלף מזמן לזמן, באמצעים אלקטרוניים, ממוחשבים או אופטיים, בדרך הסרטה, הקרנה או הצגה של תמונות, תכנים או מצגים כלשהם;

"שלט באתר בנייה" – שלט המוצב באתר בנייה, אשר נועד לפרסם את פרויקט הבנייה באתר, את הקבלן המבצע, את היזם, אדם, בית עסק, מוסד, מצרך, שירות או עיסוק, הקשורים לפרויקט הבנייה, למעט שלט המוצב על גבי מבנה המשמש כמשרד המכירות באתר, ולמעט שלט דגל;

"שלט בולט" – שלט המותקן בחלקו החיצוני של בניין, לרבות גדר או חומה, כשהוא נטוי או ניצב להם, למעט שלט דגל;

"שלט גג" – שלט המוצב על קצהו העליון של קיר או מעקה בקומה העליונה של בניין או על משטח או גג של בניין אף אם הם אינם מהווים את הקצה העליון של כל קיר בבניין, למעט שלט חוצות בהסדר עירוני;

"שלט דגל" – שלט העשוי מבד המקובע לעמוד רק באחת מצלעותיו, ואשר שאר צלעותיו אינן מקובעות או מתוחמות בכל דרך שהיא;

"שלט חוצות" – אחד מאלה:

(1) שילוט המתפרסם על ידי גוף שעיסוקו בפרסום;

(2) שלט אשר מפרסם בית עסק, או עיסוק או מצרך או שירות, שאינם ממוקמים או ניתנים בסמוך למקום הצבתו, לרבות שילוט המוצב על גבי רכב ציבורי החונה או הנע בתחום השיפוט של העירייה, למעט שלט חוצות בהסדר עירוני;

"שלט חוצות אלקטרוני" – שלט אלקטרוני שהוא שלט חוצות, בין שהוא בהסדר עירוני ובין שלאו;

"שלט חוצות בהסדר עירוני" – שלט חוצות המתפרסם על גבי מיתקן או נכס המיועד לפרסום, המצוי בבעלות העירייה או בחזקתה, על פי זכות השימוש שהוענקה לגוף המפרסם על ידי העירייה או על ידי חברה עירונית מטעמה, למעט שלט חוצות אלקטרוני;

"שלט על תשתית עצמאית" – שלט המוצב על גבי תשתית קבועה כל שהיא, לרבות עמוד, שאינה מחוברת לבניין, למעט שלט דגל ושלט חוצות בהסדר עירוני;

"שלט פטור" – לכל בית עסק, שלט אחד שאינו נמנה עם סוגי השלטים המפורטים בפרטים (3) עד (11) לתוספת החמישית, הפטור מאגרת שילוט בעד שטח של עד 2.5 מ"ר, ואם יש בבית העסק מספר שלטים כאמור - יינתן הפטור של עד 2.5 מ"ר לשלט הגדול מביניהם;

"שלט פרסום נדל"ן" – שלט המוצב על גבי הקיר החיצוני של בניין, אשר אוכלס או שהתקבל בעבורו היתר אכלוס, לפי המוקדם מביניהם, הנושא את שם הגוף האחראי להקמה או לשיווק של הבניין או את פרטי ההתקשרות עימו או כל פרסום אחר בנוגע לאותו הגוף או הבניין;

"שנה" – תחילתה ביום 1 בחודש ינואר בכל שנה וסיומה ביום 31 בחודש דצמבר באותה שנה, או חלק ממנה.

סימן ב': הוראות לשילוט

תיקון תשס"ז-2007

תיקון תשפ"ב-2021

83. (א) לא יפרסם אדם שילוט ולא ירשה למי שפועל מטעמו לפרסמו ולא יגרום לפרסומו, אלא לפי רישיון לשילוט שניתן כדין מאת ראש העירייה ובהתאם לתנאי הרישיון ובעבור שלט בכפוף לתשלום האגרות שנקבעו בתוספת החמישית לחוק עזר זה במועדן.

רישיון לשילוט

תיקון תשפ"ב-2021

(ב) המבקש לפרסם שילוט יגיש בקשה על כך בכתב לראש העירייה; הבקשה תכלול את הפרטים והמסמכים המפורטים להלן, כולם או חלקם, אם הם מתאימים לשילוט שהצגתו מתבקשת:

(1) שמו ומענו של מגיש הבקשה;

(2) תרשים של השילוט המוצע;

(3) תוכנית המפרטת את הסוג, הצורה, התוכן, החומרים ומידות השילוט שהוא מבקש לפרסם;

(4) תמונה חזיתית של הבניין והמקום שבו יוצב השילוט;

(5) פרטי המתקין ופרטי יצרן השילוט;

(6) פירוט אופן חיבור השילוט למקום הצבתו המיועד, לרבות המסגרת שעליה יוצב השילוט או המיתקן האמור לשאת אותו, בצירוף המפרט הטכני שלהם;

(7) אם מבוקש שילוט הכרוך באספקת חשמל, יש לצרף לבקשה אישור של חשמלאי מוסמך כי הוא אחראי לתקינות השילוט וכי המיתקן יכלול מפסק פחת וחיבור הארקה לשילוט ולמסגרת החיזוק, בהתאם להוראות כל דין, וכי הצנרת המספקת חשמל לשילוט מוסתרת;

(8) אם המבקש אינו בעל הנכס שבו יותקן השילוט – מסמך המאשר את הסכמת בעל הנכס, ואם התבקשה הצגת השילוט בשטח משותף בבית משותף – הסכמת הדיירים לפי הרוב הדרוש לכך על פי דין וכן הסכמת נציגות הבית המשותף; בפסקה זו –

"בעל הנכס" – בעלו או חוכרו הרשום של הנכס, או מי שזכאי להירשם כבעלו או כחוכרו;

"נציגות הבית המשותף" – כמשמעותה בסעיף 65 לחוק המקרקעין, התשכ"ט-1969;

(9) נסח רישום מרוכז עדכני מלשכת המקרקעין (טאבו) של הנכס שבו יותקן השילוט.

(ג) ראש העירייה רשאי לדרוש ממגיש הבקשה פרטים נוספים הנוגעים לשלט שפרסומו מתבקש, הנדרשים לדעתו לצורך בחינת הבקשה והכרעה בה.

(ד) ראש העירייה יביא את הבקשה למתן רישיון לשילוט לדיון לפני הוועדה המקצועית, למעט בקשות מהסוג שהוועדה המקצועית החליטה כי אין צורך שהיא תדון בהן.

(ה) הוועדה המקצועית תהיה מורכבת מ-7 חברים, והם: 3 חברי מועצת העירייה, המנהל הכללי של העירייה, גזבר העירייה, מהנדס העירייה, היועץ המשפטי, או נציגיהם.

(ו) הוועדה המקצועית תהיה מוסמכת להמליץ לפני ראש העירייה לתת רישיון או לסרב לתיתו, לבטלו, לשנותו או להתנותו בתנאים, להוסיף עליהם או לשנותם, ובין השאר לקבוע הוראות בדבר מועד, מקום ואופן פרסום השילוט, גודלו, צורתו וסוג החומר שממנו הוא ייעשה וכל הוראה אחרת שתמצא לנכון בהתאם לשיקול דעתה.

(ז) הוועדה המקצועית תהיה רשאית, אם תמצא לנכון, להזמין לדיוניה נציג של ארגון הגג של הגופים הציבוריים שעניינם בשמירת איכות הסביבה, וכל אדם אחר שתמצא לנכון לפי שיקול דעתה.

(ח) ראש העירייה רשאי לתת רישיון, לסרב לתיתו, לבטלו, לשנותו, להתנותו בתנאים, להוסיף עליהם או לשנותם; בכלל זה מוסמך ראש העירייה לקבוע הוראות ותנאים בדבר מקום הצבתו, גודלו וצורתו של השילוט, החומר שממנו נוצר, מועדי פרסומו, מניעת רעש ומטרדים, שמירת הניקיון בסמוך לו וכל הוראה אחרת בהתאם לחוק עזר זה.

(ט) אין בהוראות סעיפים קטנים (א) עד (ח) לעיל כדי להתנות על דיני חוק התכנון והבנייה או כל דין אחר; נדרש היתר בנייה או כל אישור אחר על פי דין לצורך הצגת השילוט, לרבות העמודים והמיתקנים הנלווים לו, יהיה תוקף רישיון השילוט מותנה בקבלת היתר או אישור כאמור.

(י) שינה בעל השילוט את השילוט בניגוד לתנאי הרישיון, לרבות צורה או מידה או מיקום או את החומר שממנו הוא עשוי, יפקע תוקף הרישיון מייד עם ביצוע השינוי כאמור.

84. (א) בעבור פרסום שלט ישלם בעל שילוט לעירייה אגרה שנתית בסכומים הנקובים בתוספת החמישית לחוק עזר זה (להלן – האגרה).

אגרת פרסום שלט

תיקון תשפ"ב-2021

(ב) האגרה תחושב בעד התקופה שבין מועד הצבת השלט ועד יום 31 בדצמבר של אותה השנה – לפי מכפלת 1/12 במספר החודשים החל בחודש שבו הוצב השלט ועד חודש דצמבר באותה שנה.

(ג) הוסר השלט לפני יום 1 בדצמבר של אותה שנה, לבקשת בעל השילוט או שהוסר השילוט לדרישת העירייה לפי סעיף קטן (ד), ובעל השילוט הודיע על כך לראש העירייה מראש ובכתב, תחושב האגרה באופן יחסי לפי מכפלת 1/12 במספר החודשים שבין מועד הצבת השלט באותה שנה, עד החודש שבו הוסר השלט, או שבו נמסרה ההודעה על הסרתו – לפי המאוחר; לעניין זה, "מועד הצבת השלט" – יום 1 בינואר באותה שנה, אלא אם כן הוכיח בעל השילוט, להנחת דעתו של ראש העירייה, כי השלט הוצב במועד מאוחר יותר.

(ד) לא שולמה אגרה במועדה – יפוג תוקף הרישיון; אין באמור כדי להתנות על סמכותו של ראש העירייה לבטל רישיון, לשנותו, להתנותו בתנאים, להוסיף עליהם או לשנותם, כאמור בחוק עזר זה.

(ה) פורסם שלט שלא רישיון או בניגוד לתנאיו או בניגוד להוראות חוק עזר זה או כל דין אחר, לא יגרע הדבר מחובתו של בעל השילוט לשלם לעירייה אגרה בהתאם לחוק עזר זה.

(ו) שלט המפרסם אדם, בית עסק, מוסד, מצרך, שירות או עיסוק, אשר חדלו להתקיים או להיות מסופקים, ימשיך בעל השילוט להיות מחויב בעדו באגרה, כל עוד לא הוסר וכל עוד לא ניתנה הודעה על הסרתו לראש העירייה מראש ובכתב.

(ז) סוג של שלט – הנכלל בפרט אחד או יותר מהפרטים הנקובים בתוספת החמישית, יחויב בהתאם לפרט שהתעריף הנקוב לצידו הוא הגבוה מביניהם.

85. (בוטל).

תיקון תשפ"ב-2021

86. (בוטל).

תיקון תשפ"ב-2021

87. (א) המועצה רשאית להחליט על הנהגתו של שילוט בעל מאפיינים מסוימים באזור מסוים (להלן – אזור שילוט מיוחד) או בכל האזורים המצויים בתחום שיפוט העירייה.

אזור שילוט מיוחד

תיקון תשפ"ב-2021

(ב) החליטה המועצה כאמור בסעיף קטן (א), לא יינתן רישיון לשילוט באזור שילוט מיוחד אלא באישור הוועדה המקצועית ועל פי כללי שילוט שייקבעו; הכללים יכול שיהיו לגבי צורת השילוט, גודלו, צבעו, החומרים שמהם ייעשה, ומקום הצגתו.

(ג) החליטה המועצה כאמור בסעיף קטן (א), תפרסם העירייה באתר האינטרנט של העירייה את דבר ההחלטה ומאפייניו של השילוט שנקבע לאזור השילוט המיוחד.

(ד) משפורסמה החלטה כאמור, לא יינתן רישיון שילוט באזור השילוט המיוחד זולת השילוט העונה למאפיינים שנקבעו.

88. (בוטל).

תיקון תשפ"ב-2021

89. (בוטל).

תיקון תשפ"ב-2021

90. (בוטל).

תיקון תשפ"ב-2021

91. (בוטל).

תיקון תשפ"ב-2021

92. (בוטל).

תיקון תשפ"ב-2021

סימן ג': (בוטל)

תיקון תשפ"ב-2021

93. (בוטל).

תיקון תשפ"ב-2021

94. (בוטל).

תיקון תשפ"ב-2021

95. (בוטל).

תיקון תשפ"ב-2021

96. (בוטל).

תיקון תשפ"ב-2021

97. (בוטל).

תיקון תשפ"ב-2021

סימן ד': כללי

98. סוגי השילוט הפטורים מאגרת פרסום שלט ומרישיון:

פטור מאגרת פרסום שלט ומרישיון

תיקון תשפ"ב-2021

(א) דגל או סמל של מדינה או של ארגון בעל אופי ציבורי או דתי, שאינו פועל למטרת רווח, או שם של בית תפילה, ובלבד שהצגתו כאמור אינה אסורה על פי דין, במקום לא מתקיימת פעילות מסחרית והוא אינו נושא מסר מסחרי;

(ב) שילוט המוצג מטעם העירייה או שילוט המוצג מטעם חברות עירוניות של העירייה ואינו נושא מסר מסחרי;

(ג) שילוט המוצג מטעם תאגיד המים מניב ראשון בע"מ, הכנסת, הממשלה ובתי המשפט, אשר אינו נושא מסר מסחרי;

(ד) שילוט המורה על כך שבית עסק, שירות או פעילות עברו ממקום אחד למקום אחר, ובלבד שמידות השילוט כאמור לא יעלו על 60 ס"מ x 35 ס"מ והשילוט לא יוצג לתקופה העולה על 90 ימים ממועד המעבר כאמור;

(ה) שילוט המוצג מטעם העירייה הנושא פרטי בית עסק הנותן חסות לאירוע עירוני או לשירות עירוני המפורסם.

99. לא יינתן רישיון לפרסום שילוט אם לדעת ראש העיריה התקיים בו אחד מאלה:

שילוט אסור

תיקון תשס"ז-2007

(א) הוא עלול להפריע לתנועת כלי רכב או הולכי רגל או לסכנם;

(ב) הוא עלול להגביל את שדה הראיה של הנוהגים ברכב;

(ג) הוא עלול להפריע לסביבה או לתושבי הסביבה שבה מבקשים להציגו;

(ד) הוא אינו הולם את הסביבה שבה מבקשים להציגו;

(ה) הוא עלול לפגוע במראה האסתטי של בנין או של סביבתו;

(ו) הוא עלול להסתיר או להפריע או לפגוע בחלקי בנין בעלי ייחוד ארכיטקטוני או היסטורי או בצורה האחידה של חזיתות הבתים או להוות מטרד;

(ז) הוא עלול לפגוע בתקנת הציבור או ברגשותיו;

(ח) בהצגתו או בהצבתו יש משום עבירה לכאורה על הוראות חוק עזר זה או כל דין אחר, ובכלל זה שלט המתייחס לבית עסק או לפעילות אחרת שאין להם רישיון כדין או שהפעלתם נוגדת את דיני התכנון והבניה.

תיקון תשפ"ב-2021

100. פורסם שילוט שלא בהתאם להוראות חוק עזר זה, רואים את בעל השילוט כאילו הוא פרסמו, זולת אם הוכיח שהעבירה נעברה שלא בידיעתו וכי נקט את כל האמצעים הסבירים למונעה.

אחריות לפרסום שילוט

תיקון תשפ"ב-2021

101. (א) בעל שילוט יחזיק את השילוט בצורה נקייה, תקינה וגלויה ולפי דרישת העירייה, ויתקנו, יסירו או יחליפו אם ניזוק, הושחת או התבלה.

תקינות שילוט וחובת הסרתו

תיקון תשס"ז-2007

תיקון תשפ"ב-2021

(ב) לא יסלק אדם ולא ירשה למי שפועל מטעמו לסלק, להסיר, להרוס, לשבור, לקרוע, לטשטש, להסתיר, לקלקל, לכסות או לפגוע באופן אחר בשילוט, לוח פרסום עירוני, עמוד או כל מקום אחר שנקבע על ידי ראש העיריה לפרסום שילוט או לדבר המתלווה אליהם או הקשור בהם, שהוצגו, פורסמו או הותקנו אלא אם כן הותר הדבר בחוק עזר זה וכפי שהותר.

תיקון תשפ"ב-2021

(ג) בעל שילוט אחראי להסרת השילוט, על מיתקניו ועמודיו, בהתקיים אחד מאלה:

תיקון תשפ"ב-2021

(1) פג תוקף הרישיון לשילוט או שהרישיון בוטל;

(2) נפסקה מכירתו של המוצר נשוא השילוט או אספקתו של השירות נשוא השילוט או אם חלף האירוע שהשילוט פורסם בגינו או שבית העסק או הפעילות נשוא השילוט אינם מתקיימים עוד במקום או מסיבה אחרת שבגינה אין השילוט ממלא עוד אחר ייעודו – לא יאוחר מ-30 ימים מיום קרות אירוע כאמור.

תיקון תשפ"ב-2021

102. (א) ראש העיריה רשאי, בכל עת סבירה, להיכנס לכל מקום כדי לברר אם קוימו הוראות פרק זה ולעשות כל מעשה הדרוש לביצוע הוראותיו.

רשות כניסה והצגת רישיון

תיקון תשס"ז-2007

(ב) לא יפריע אדם לראש העיריה ולא ימנע בעדו מלהשתמש בסמכויותיו לפי סעיף קטן (א).

(ג) בעל רישיון לשילוט יציג את רישיונולבפני ראש העיריה לפי דרישתו.

103. (א) ראש העיריה רשאי, בהודעה בכתב, לדרוש מבעל שילוט, להסיר שילוט, על מיתקניו ועמודיו, שאין לו רישיון או שהוצג תוך הפרת תנאי הרישיון או בניגוד להוראות חוק עזר זה או כל דין, וכן לדרוש את ביצוע העבודות הדרושות לצורך אחזרתו התקינה של השילוט או התאמתו לרישיון או להוראות חוק עזר זה או לכל דין.

הוראות בדבר הסרת שילוט

תיקון תשס"ז-2007

תיקון תשפ"ב-2021

(ב) מקבל הודעה כאמור בסעיף קטן (א) ימלא אחריה בתוך התקופה שנקבעה לכך על ידי ראש העיריה.

(ג) לא מילא אדם אחר הודעה כאמור בסעיף קטן (א), רשאית העיריה לבצע בעצמה את הנדרש בהודעה, ולהיפרע ממנו בגין הוצאותיה לפי חשבון הוצאות שתגיש לאותו אדם.

(ד) שלט שהוסר על ידי העיריה בהתאם לסמכותה לפי סעיף קטן (ג) יהיה רכושה של העיריה.

(ה) (נמחק).

תיקון תשפ"ב-2021

(ו) בכפוף לכל דין, העיריה לא תישא האחריות בשל נזק שייגרם לשילוט, לרכוש או לאדם כתוצאה מהסרתו של השילוט ואחסנתו, והיא רשאית, בין השאר, לזרוק או להשמיד את השילוט או להוציאו משליטתה בדרך כלשהי.

תיקון תשפ"ב-2021

104. (בוטל).

תיקון תשס"ז-2007

פרק ט"ו: הוראות כלליות והוראות שונות

105. (א) לא יסיר אדם ולא ישחית, לא ישבור ולא יקלקל כל בניין, מיתקן או חפץ שנקבע או הוקם על ידי העיריה או באישורה.

איסור פגיעה

(ב) האמור בסעיף קטן (א) אינו חל על ראש העיריה או מי שפועל מטעמו על פי הוראותיו.

106. הממונה או האפוטרופוס על אדם שהוא למטה מגיל 13 ימנעהו מלעשות מעשה האסור על פי חוק עזר זה.

ילדים

107. מי שמונה על ידי ראש העיריה להיות נאמן נקיון, ולנגד עיניו נעברה עבירה של השלכת פסולת, פסולת בנין או גרוטת רכב ברשות הרבים או מרשות הרבים לרשות היחיד, רשאי לדרוש ממי שעשה מעשה כאמור להזדהות בפניו, לאחר שהציג תעודת נאמן נקיון מטעם ראש העיריה, ולהגיש דו"ח בגין עבירה זו.

נאמן נקיון

107א. נעברה עבירה לפי חוק עזר זה בידי חבר בני אדם, ייאשם בעבירה גם כל אדם אשר בשעת ביצוע העבירה הוא עונה על הוראות סעיף 23 לחוק העונשין, התשל"ז-1977.

אחריותו של חבר בני אדם

תיקון תשנ"ט-1999

107ב. אישור וחשבון מטעם העיריה בדבר סכום הוצאות שהוציאה לביצוע עבודות לפי הוראות חוק עזר זה, יהוו ראיה לכאורה לנכונות הסכום הנקוב בהם.

חשבון הוצאות – ראיה לכאורה

תיקון תשנ"ט-1999

108. ראש העיריה או המפקח רשאי בכל מועד סביר להכנס לכל מקום אחר בתחום העיריה כדי לבדוק אם קויימו הוראות החוק ולעשות כל מעשה הדרוש לביצוע הוראות חוק עזר זה וכן לנקוט בכל הצעדים הדרושים לקיומן.

רשות כניסה

109. לא יפריע אדם לראש העיריה או למפקח, לשליחיו או פועליו, ולא ימנע בעדם מלבצע סמכויותיהם או תפקידם לפי חוק עזר זה.

איסור הפרעה

110. מסירת הודעה או דרישה לפי חוק עזר זה תהא כדין אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים, או לידי כל אדם בוגר העובד או מועסק שם, או נשלחה בדואר רשום ערוך אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים מסירה כאמור, תהא המסירה כדין אם הוצגה ההודעה או הדרישה והודבקה במקום בולט על הנכס שבו היא דנה, או הוכנסה לתיבת דואר הנושאת את שמו של האדם שאליו היא מכוונת או פורסמה באחד העתונים הנפוצים בתחום העיריה.

מסירת הודעה

111. (א) ראש העיריה או המפקח רשאי בהודעה בכתב לדרוש מכל אדם לבצע כל העבודות הדרושות בהתאם לפרטים, לתנאים, ולמועדים הקבועים בהודעה לפי חוק עזר זה.

ביצוע הודעה וסמכות ראש העיריה

(ב) מי שנמסרה לו הודעה חייב לקיימה לכל פרטיה להנחת דעתו של ראש העיריה או המפקח, וההודעה תהיה תקפה עד למילויה.

(ג) קביעתו של ראש העיריה או המפקח בדבר קיום המפורט בהודעה תהא ראיה לכאורה לדבר.

(ד) לא קיים אדם את הודעת ראש העיריה או המפקח או ביצע את המפורט בהודעה שלא לפי התנאים, הפרטים והאופן המפורטים בה להנחת דעתו של ראש העיריה או המפקח, רשאי ראש העיריה לבצע את המפורט בהודעה ולגבות את הוצאות הביצוע מהאדם או מהאנשים שנמסרה להם ההודעה לפי חוק עזר זה, מכולם יחד או מכל אחד לחוד.

(ה) חשבון הוצאות חתום בידי ראש העיריה או המפקח וחשבון אגרות בהתאם לתוספות לחוק עזר זה, יהוו הוכחה לכאורה בדבר גובה ההוצאות והאגרות.

112. חוק עזר זה אינו בא לגרוע מהוראותיו של כל דין אחר.

שמירת דינים

113. ראש העיריה יהא רשאי להתנות מתן תעודה לפי סעיף 324 לפקודת העיריות בתשלום כל קנס שהוטל לפי חוק עזר זה על בעל הנכס שלגביו מבקשים את התעודה.

תשלום קנסות

114. העובר על הוראה מהוראות חוק עזר זה, דינו – קנס 600 שקלים חדשים, ובעבירה נמשכת – סכום נוסף של 24 שקלים חדשים בעד כל יום שבו נמשכת העבירה אחרי שנמסרה לו הודעה בכתב מאת ראש העיריה או המפקח או אחרי הרשעתו.

עונשין

115. דרישות או הודעות שנמסרו לפי חוקי העזר המפורטים בסעיף 116, יראו אותם כאילו נמסרו כדין לפי חוק עזר זה.

הוראות מעבר

116. תחילתו של חוק עזר זה ארבעה חודשים מיום פרסומו ברשומות.

תחילה

117. בטלים –

ביטולים

(1) חוק עזר לראשון לציון (הדברת זבוב ים התיכון), התשכ"א-1961;

(2) חוק עזר לראשון לציון (הדברת טוואי התהלוכה של האורן), התשכ"א-1961;

(3) חוק עזר לראשון לציון (מפגעי תברואה), התשכ"ח-1968;

(4) חוק עזר לראשון לציון (הדברת חולדות), התשל"א-1970;

(5) חוק עזר לראשון לציון (ניקוי מגרשים, חצרות וכניסות לבניינים), התש"ך-1960;

(6) חוק עזר לראשון-לציון (הסדרת גדר חיה), התשט"ו-1955;

(7) חוק עזר לראשון-לציון (עצים מסוכנים), התשל"ח-1978;

(8) חוק עזר לראשון לציון (פינוי אשפה, פסולת וזבל), התשמ"ד-1983;

(9) חוק עזר לראשון לציון (הגנה על הצומח), התשכ"א-1961;

(10) חוק עזר לראשון לציון (שימור רחובות), התשל"ה-1975;

(11) חוק עזר לראשון לציון (שמירת הנקיון ואיסור העישון), התשי"ח-1958;

(12) אימוץ חוק עזר לדוגמה בדבר ניקוי מדרכות, התשל"ד-1974;

(13) חוק עזר לראשון לציון (גידור דוכנים מטעמי בטחון), התשמ"א-1980;

(14) חוק עזר לראשון לציון (צעצועים מסוכנים), התשכ"ח-1968;

(15) חוק עזר לראשון לציון (פתיחת בתי עסק וסגירתם), התשי"ז-1957;

(16) חוק עזר לראשון לציון (רוכלים), התשכ"ז-1967;

(17) חוק עזר לראשון לציון (פיצוי חפצים מיושנים), התשמ"א-1981;

(18) חוק עזר לראשון-לציון (מודעות ושלטים), התשכ"א-1961.

תיקון תש"ן-1990

תוספת ראשונה

תיקון תשמ"ט-1989

תיקון תשפ"ב-2021

תוספת שניה

תיקון תשנ"ח-1998

תוספת שלישית

תיקון תשמ"ט-1989

תוספת רביעית

תיקון תשמ"ט-1989

תיקון תשנ"ב-1991

תוספת חמישית

תיקון תשפ"ב-2021

(סעיפים 83 ו-84)

**אגרת פרסום שלט**

|  |  |  |
| --- | --- | --- |
|  |  | שיעורי האגרה למטר רבוע לשנה, בשקלים חדשים |
| (1) | שלט שאינו נכלל בסוגי השלטים המפורטים בפרטים (2) עד (11) | 268 |
| (2) | שלט פטור – |  |
|  | בשטח של עד 2.5 מטר רבוע | פטור מאגרה |
|  | למעלה מ-2.5 מטר רבוע | 268 |
| (3) | שלט חוצות | 2,100 |
| (4) | שלט חוצות אלקטרוני | 3,100 |
| (5) | שלט חוצות בהסדר עירוני | 590 |
| (6) | שלט באתר בנייה | 1,200 |
| (7) | שלט אלקטרוני | 690 |
| (8) | שלט גג | 790 |
| (9) | שלט בולט | 360 |
| (10) | שלט על תשתית עצמאית – |  |
|  | בשטח של עד 10 מטר רבוע | 360 |
|  | מעל 10 מטר רבוע – החל מהמטר הרבוע הראשון | 790 |
| (11) | שלט פרסום נדל"ן – |  |
|  | בשטח שאינו עולה על 0.5 מטר רבוע המוצב בקומת הקרקע של הבניין | פטור מאגרה |
|  | בשטח שעולה על 0.5 מטר רבוע או שמוצב במקום אחר, שאינו קומת הקרקע של הבניין | 2,400 |

תוספת שישית

תיקון תשנ"ח-1998

תוספת שביעית

תיקון תשפ"ב-2021

(בוטלה)

תוספת שמינית

תיקון תשפ"ב-2021

(בוטלה)

י"ב בתמוז התשמ"ח (27 ביוני 1988)) מאיר ניצן

ראש עירית ראשון-לציון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשמ"ט מס' 390](http://www.nevo.co.il/Law_word/law07/mekomi-0390.pdf) מיום 4.12.1988 עמ' 112.

   תוקן [ק"ת חש"ם תשמ"ט מס' 407](http://www.nevo.co.il/Law_word/law07/mekomi-0407.pdf) מיום 17.8.1989 עמ' 422 – תיקון תשמ"ט-1989.

   [ק"ת חש"ם תש"ן מס' 419](http://www.nevo.co.il/Law_word/law07/mekomi-0419.pdf) מיום 8.3.1990 עמ' 154 – תיקון תש"ן-1990.

   [ק"ת חש"ם תשנ"ב מס' 470](http://www.nevo.co.il/Law_word/law07/mekomi-0470.pdf) מיום 21.11.1991 עמ' 139 – תיקון תשנ"ב-1991.

   [ק"ת חש"ם תשנ"ג מס' 498](http://www.nevo.co.il/Law_word/law07/mekomi-0498.pdf) מיום 2.2.1993 עמ' 121 – תיקון תשנ"ג-1993.

   [ק"ת חש"ם תשנ"ד מס' 522](http://www.nevo.co.il/Law_word/law07/mekomi-0522.pdf) מיום 14.6.1994 עמ' 204 – תיקון תשנ"ד-1994 [התיקון חזר [ק"ת חש"ם תשנ"ד מס' 524](http://www.nevo.co.il/Law_word/law07/mekomi-0524.pdf) מיום 2.8.1994 עמ' 269].

   [ק"ת חש"ם תשנ"ה מס' 534](http://www.nevo.co.il/Law_word/law07/mekomi-0534.pdf) מיום 27.4.1995 עמ' 197 – תיקון תשנ"ה-1995.

   [ק"ת חש"ם תשנ"ח מס' 597](http://www.nevo.co.il/Law_word/law07/mekomi-0597.pdf) מיום 4.8.1998 עמ' 330 – תיקון תשנ"ח-1998; תחילתו ביום 1.1.1998 ור' סעיף 5 לענין הוראת שעה.

   5. על אף האמור בחוק עזר לראשון לציון (הצמדה למדד), התשמ"ד-1984, יעלו תעריפי האגרות שנקבעו בתוספת השניה, ביום תחילתו של חוק עזר זה (להלן – יום ההעלאה הראשון), בשיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – מדד) שפורסם לאחרונה לפני יום ההעלאה הראשון לעומת מדד חודש מאי שנת 1996.

   [ק"ת חש"ם תשנ"ט מס' 606](http://www.nevo.co.il/Law_word/law07/mekomi-0606.pdf) מיום 26.4.1999 עמ' 168 – תיקון תשנ"ט-1999; ר' סעיפים 7, 8 לענין הוראת שעה והוראת מעבר.

   7. על אף האמור בחוק עזר לראשון לציון (הצמדה למדד), התשמ"ד-1984, יעלו סכומי האגרות שנקבעו בתוספת הראשונה, בתוספת השניה, בתוספת השלישית, בתוספת הרביעית, בתוספת החמישית ובתוספת השביעית לחוק העזר העיקרי, ב-1 בחודש שלאחר פרסומו של חוק עזר זה (להלן – יום ההעלאה הראשון), בשיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – מדד), שפורסם לאחרונה לפני יום ההעלאה הראשון לעומת מדד חודש דצמבר 1995.

   8. (א) כפוף לאמור בסעיף קטן (ב), ניתן רשיון להצגת שלט לפי הוראות חוק העזר העיקרי הוא יהיה בר תוקף עד שתוקפו יפוג לפי הוראות אותו חוק עזר.

   (ב) בעל רשיון להצגת שלט לפי חוק העזר העיקרי, שהוא בר תוקף בתקופת תחולתו של חוק עזר זה, ישלם בעדו לעיריה עם תחילתו של חוק עזר זה את יתרת האגרה לתקופת תוקפו הנותרת שנקבעה לפי הוראות חוק עזר זה.

   [ק"ת חש"ם תשנ"ט מס' 607](http://www.nevo.co.il/Law_word/law07/mekomi-0607.pdf) מיום 7.6.1999 עמ' 200 – תיקון (מס' 2) תשנ"ט-1999.

   [ק"ת חש"ם תשס"ו מס' 689](http://www.nevo.co.il/Law_word/law07/mekomi-0689.pdf) מיום 24.11.2005 עמ' 4 – תיקון תשס"ו-2005.

   [ק"ת חש"ם תשס"ז מס' 700](http://www.nevo.co.il/Law_word/law07/mekomi-0700.pdf) מיום 11.2.2007 עמ' 226 – תיקון תשס"ז-2007.

   [ק"ת חש"ם תשס"ח מס' 725](http://www.nevo.co.il/Law_word/law07/mekomi-0725.pdf) מיום 28.9.2008 עמ' 544 – תיקון תשס"ח-2008.

   [ק"ת חש"ם תשע"ב מס' 771](http://www.nevo.co.il/Law_word/law07/mekomi-0771.pdf) מיום 24.5.2012 עמ' 402 – תיקון תשע"ב-2012.

   [ק"ת חש"ם תשע"ד מס' 794](http://www.nevo.co.il/Law_word/law07/MEKOMI-0794.pdf) מיום 17.10.2013 עמ' 59 – תיקון תשע"ד-2013; תחילתו ביום 1.1.2014.

   [ק"ת חש"ם תשע"ד מס' 808](http://www.nevo.co.il/Law_word/law07/mekomi-0808.pdf) מיום 21.8.2014 עמ' 420 – תיקון (מס' 2) תשע"ד-2014.

   [ק"ת חש"ם תשע"ח מס' 889](http://www.nevo.co.il/Law_word/law07/mekomi-0889.pdf) מיום 3.10.2017 עמ' 17 – תיקון תשע"ח-2017.

   [ק"ת חש"ם תשע"ט מס' 927](http://www.nevo.co.il/Law_word/law07/mekomi-0927.pdf) מיום 23.10.2018 עמ' 70 – תיקון תשע"ט-2018.

   [ק"ת חש"ם תשפ"א מס' 1082](http://www.nevo.co.il/Law_word/law07/mekomi-1082.pdf) מיום 1.2.2021 עמ' 471 – תיקון תשפ"א-2021.

   [ק"ת חש"ם תשפ"ב מס' 1157](http://www.nevo.co.il/Law_word/law07/mekomi-1157.pdf) מיום 6.12.2021 עמ' 208 – תיקון תשפ"ב-2021; ר' סעיף 19 לענין תחילה ותחולה.

   19. תחילתו של חוק עזר זה ביום כ"ח בטבת התשפ"ב (1 בינואר 2022), למעט סעיפים 1 ו-2 שתחילתם ביום פרסומו של חוק עזר זה.

   [ק"ת חש"ם תשפ"ב מס' 1177](http://www.nevo.co.il/Law_word/law07/mekomi-1177.pdf) מיום 11.1.2022 עמ' 411 – הוראת שעה תשפ"ב-2022. [↑](#footnote-ref-1)