חוק עזר לרחובות (אגרת ביוב), תשנ"ז-1996

רשויות ומשפט מנהלי – רשויות מקומיות – מסי שלטון מקומי – אגרות והיטלים

רשויות ומשפט מנהלי – רשויות מקומיות – ביוב

רשויות ומשפט מנהלי – רשויות מקומיות – חוקי עזר

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אגרת ביוב | [Go](#Seif2) | 2 |
| סעיף 3 | מדידה במד מים | [Go](#Seif3) | 2 |
| סעיף 4 | אספקה ללא מד מים | [Go](#Seif4) | 2 |
| סעיף 5 | הפחתה מסכום אגרת ביוב | [Go](#Seif5) | 2 |
| סעיף 6 | מועד תשלום האגרה | [Go](#Seif6) | 2 |
| סעיף 8 | מסירת הודעה | [Go](#Seif7) | 3 |
| סעיף 9 | הצמדה למדד | [Go](#Seif8) | 3 |
| סעיף 10 | הוראות שעה | [Go](#Seif9) | 3 |
| סעיף 11 | ביטול | [Go](#Seif10) | 3 |
|  | תוספת | [Go](#med0) | 3 |

חוק עזר לרחובות (אגרת ביוב), תשנ"ז-1996[[1]](#footnote-1)\*

בתוקף סמכותה לפי סעיפים 250, 251 ו-254 לפקודת העיריות, וסעיפים 37, 38 ו-39 לחוק הרשויות המקומיות (ביוב), התשכ"ב-1962 (להלן – החוק), מתקינה מועצת עיריית רחובות חוק עזר זה:

1. בחוק עזר זה –

הגדרות

"העיריה" – עיריית רחובות;

"ראש העיריה" – לרבות מי שראש העיריה הסמיכו בכתב לענין הוראות חוק עזר זה, כולן או מקצתן;

"מחזיק" – המחזיק בפועל בנכס המחובר לרשת הביוב של העיריה והצורך מים בתחום העיריה ממקור כלשהו;

"המנהל" – מנהל מפעל המים של העיריה, לרבות אדם שמועצת העיריה מינתה אותו למלא את תפקידי המנהל לענין חוק עזר זה, כולם או מקצתם.

2. מחזיק ישלם אגרת ביוב בשיעור שנקבע בתוספת.

אגרת ביוב

3. סכום האגרה יהיה הסכום המתקבל ממכפלת כמות המים שנצרכה בידי המחזיק, כפי שמדד מד המים בנכס, בשיעורם של תעריפי האגרה הנקובים בפרטים 1, 2 או 3 לתוספת, לפי הענין, המעודכן ליום התשלום בפועל.

מדידה במד מים

4. כאשר המים נצרכים ללא מד מים תוערך כמות המים הנצרכת בידי המנהל בשים לב לשימוש שהמים מיועדים לו ובשים לב לתצרוכת המים של צרכנים דומים שהמים מסופקים להם במדידה, והמחזיק ישלם את האגרה בהתאם לכמות המוערכת.

אספקה ללא מד מים

5. העיריה תמנה ועדה אשר תדון ותחליט אם לקבל או לדחות בקשה להפחתה מסכום אגרת ביוב שהגיש לה מחזיקו של מפעל או בית מלאכה (להלן – הועדה), ויחולו לגבי הבקשה הוראות אלה:

הפחתה מסכום אגרת ביוב

(1) קני המידה שלפיהם תחליט הועדה יהיו כאמור בסעיף 39(ב) לחוק, וכן קריטריונים נוספים שקבעה הועדה, והיא תהא רשאית להחליט לפיהם אם להפחית משיעור האגרה שבה חוייב מחזיק, וכן לקבוע את שיעור ההפחתה;

(2) הועדה תהא רשאית, לענין חישוב אגרת ביוב שבה יחוייב מחזיק, אף להחליט אם להפחית מכמות המים הנצרכת, את כמות המים המשולבת במוצר הסופי או את כמות המים שאינה מוזרמת למערכת הביוב העירונית, וכן לקבוע את שיעור ההפחתה.

6. (א) לגבי נכס המחובר למפעל המים של העיריה, תשולם אגרת הביוב יחד עם אגרת מים לפי חוק עזר לרחובות (אספקת מים), התשכ"ו-1966, או חוק עזר שיחליפו, ובלבד שתשלום אגרת הביוב לא יהיה מאוחר מהמועד שנקבע לכך בהודעת החיוב.

מועד תשלום האגרה

(ב) בנכס שאינו מחובר למפעל המים של העיריה, תשולם אגרת הביוב לא יאוחר מהמועד שנקבע לכך בהודעת החיוב.

(ג) לא נשלחה או לא נמסרה למחזיק הודעת חיוב, ישלם המחזיק את האגרה מכוח הוראות חוק עזר זה.

(ד) סכום האגרה לפי הוראות חוק עזר זה, יחושב לפי שיעורם של תעריפי האגרה שבתוספת כשהם מעודכנים ליום התשלום בפועל.

(ה) לא שולמה האגרה עד המועד שנקבע בהודעת החיוב, יחושב סכום האגרה לפי שיעורם של תעריפי האגרה שבתוספת, המעודכן ליום התשלום בפועל או לפי הסכום הנקוב בהודעת החיוב בתוספת ריבית והצמדה כדין עד יום התשלום בפועל, לפי הסכום הגדול מביניהם.

7. נפלה טעות בחישוב העיריה שבעטיה שולם לה סכום קטן מהמגיע לפי הוראות חוק עזר זה, תהא העיריה רשאית לגבות את ההפרש המגיע לה לפי האמור בסעיף 6(ד).

תיקון טעות

8. מסירת הודעה לפי חוק עזר זה תהא כדין אם נמסרה לידי האדם שאליו היא מכוונת, או אם נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבוגרים או לידי אדם בוגר העובד או המועסק שם או אם הונחה בתיבת הדואר של האדם שאליו היא ממוענת במקום מגוריו או עסקיו הרגילים או הידועים לאחרונה או אם נשלחה בדואר במכתב רכוש אל אותו אדם לפי מען מגוריו או עסקיו הרגילים או הידועים לאחרונה. אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או אם פורסמה בשני עתונים יומיים הנפוצים בתחום העיריה, שאחד מהם לפחות הוא בשפה העברית.

מסירת הודעה

9. הוראות חוק עזר לרחובות (הצמדה למדד), התשמ"א-1981, יחולו לגבי תעריפי האגרה שנקבעו בחוק עזר זה.

הצמדה למדד

10. על אף האמור בסעיף 3 יעודכנו סכומי האגרה ביום ההעלאה הראשון שלאחר פרסום חוק עזר זה ברשומות, לפי שיעור עליית המדד שפורסם לאחרונה לפני יום ההעלאה הראשון כאמור לעומת מדד חודש דצמבר 1995.

הוראות שעה

11. חוק עזר לרחובות (אגרת ביוב), התשל"ו-1976 – בטל.

ביטול

תוספת

תיקון תשס"ב-2002

(סעיף 2)

שיעור האגרה

בשקלים חדשים

(1) בנכס המשמש לתעשיה או למלאכה, לכל מ"ק מים הנצרכים בנכס, למעט מים להשקיה 3.75

(2) בנכס המשמש למגורים, לכל מ"ר מים הנצרכים בנכס, למעט מים להשקיה 2.46

(3) בנכס המשמש למשרד, למסחר, למדע ולכל שימוש אחר למעט גינון, חקלאות או בניה, לכל מ"ר מים הנצרכים בנכס, למעט מים להשקיה 3.2

האגרה הנקובה בפרט 3 תופחת ב-2% בכל שנה החל מ-1.1.2002 ועד 31.12.2014, בכפוף להוראות סעיף 9 לחוק העזר העיקרי וסעיף 2 לחוק עזר זה.

ו' באלול התשנ"ו (25 באוגוסט 1996) יעקב סנדלר

ראש עיריית רחובות

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"ז מס' 567](http://www.nevo.co.il/Law_word/law07/mekomi-0567.pdf) מיום 19.11.1996 עמ' 67.

   תוקן [ק"ת חש"ם תשס"ב מס' 647](http://www.nevo.co.il/Law_word/law07/mekomi-0647.pdf) מיום 20.1.2002 עמ' 173 – תיקון תשס"ב-2002; ר' סעיף 2 לענין הוראת שעה. $$$ 2. על אף האמור בחוק עזר לרחובות (הצמדה למדד), התשמ"א-1981, יעודכנו סכומי האגרה שנקבעו בתוספת לחוק העזר העיקרי, כנוסחה בחוק עזר זה, במועד פרסומו של חוק עזר זה (להלן – יום העדכון הראשון) לפי שיעור שינוי המדד שמפרסמת הלשכה המרכזית לסטטיסטיקה (להלן – המדד) מן המדד שפורסם לחודש ינואר 2001 עד המדד שפורסם לאחרונה לפני יום העדכון הראשון. ### [↑](#footnote-ref-1)