חוק עזר לרחובות (ביוב), תשכ"ד-1964

רשויות ומשפט מנהלי – רשויות מקומיות – ביוב

רשויות ומשפט מנהלי – רשויות מקומיות – חוקי עזר

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | היטל ביוב | [Go](#Seif2) | 3 |
| סעיף 3 | בניה נוספת | [Go](#Seif3) | 4 |
| סעיף 4 | חיבור ביב פרטי לביוב | [Go](#Seif4) | 4 |
| סעיף 5 | איסור פגיעה בביוב | [Go](#Seif5) | 4 |
| סעיף 7 | מסירת הודעה | [Go](#Seif6) | 4 |
| סעיף 8 | השם | [Go](#Seif7) | 4 |
| סעיף 8 | תחולה | [Go](#Seif8) | 4 |
|  | תוספת | [Go](#med0) | 4 |

חוק עזר לרחובות (ביוב), תשכ"ד-1964[[1]](#footnote-1)\*

בתוקף סמכותה לפי סעיף 99 לפקודת העיריות, 1934, וחוק הרשויות המקומיות (ביוב), תשכ"ב-1962 (להלן – החוק), מתקינה מועצת עירית רחובות חוק עזר זה:

1. בחוק עזר זה –

הגדרות

"ביוב" – ביב ציבורי או ביב מאסף על כל מיתקניהם למעט מכון טיהור ותחנת שאיבה לקו הסניקה המתחבר למכון הטיהור של "מי אזור גן" אגודת מים שיתופית חקלאית בע"מ;

תיקון תשנ"ז-1997

"בנין" – כל מבנה בתחום שטח השיפוט של העיריה, בין שהוא ארעי ובין שהוא קבוע, בין שבנייתו הושלמה ובין שלא הושלמה, הבנוי אבן, בטון, טיט, ברזל, עץ או כל חומר אחר, לרבות כל חלק של מבנה כאמור וכל דבר המחובר אליו חיבור של קבע;

תיקון תשנ"ז-1997

"היתר בניה", "סטיה מהיתר", "שימוש חורג", "הקלה", "תעודת גמר למבנה" – כמשמעותם בחוק התכנון והבניה, התשכ"ה-1965, והתקנות שהותקנו לפיו (להלן – חיקוקי בניה);

תיקון תשנ"ז-1997

"מהנדס העיריה" או "מהנדס" – מהנדס שנתמנה למהנדס העיריה לפי הוראות סעיף 167(א) לפקודה, לרבות מי שהוא הסמיך בכתב לענין הוראות חוק עזר זה, כולן או מקצתן;

תיקון תשנ"ז-1997

"מ"ר של בניה" – מ"ר של בניה לפי הבנוי למעשה;

"העיריה" – עירית רחובות;

"ראש העיריה" –לרבות מי שהוסמך על ידיו לענין חוק עזר זה;

"היטל ביוב" – היטל המוטל לשם כיסוי הוצאות של התקנת ביוב או קנייתו כאמור בסעיף 17 לחוק;

"נכס" – בנין או קרקע בתחום העיריה, למעט רחוב;

תיקון תשנ"ז-1997

"נכס לתעשיה" – נכס המשמש או המיועד לשמש לתעשיה, לרבות בנין המשמש או המיועד לשמש לתעשיה;

תיקון תשנ"ז-1997

"מ"ק של בניה" – מ"ק של בניה לפי הבנוי למעשה;

תיקון (מס' 2) תשמ"א-1981

"קרקע" – מקרקעין לסוגיהם, למעט קרקע חקלאית;

תיקון תשנ"ז-1997

"קרקע חקלאית" – קרקע שעל פי תכנית בנין עיר שבתוקף או על פי הכרזה כמשמעותה בחיקוקי הבניה מיועדת לגידולים חקלאיים;

תיקון תשנ"ז-1997

"שטח בנין" – הסכום במ"ר של שטחי כל הקומות בבנין לרבות בנין עזר, מקלט, מרתף, קומת עמודים מפולשת, קומת מסד, שטחים למטרת שירות, עליית גג, מדרגות חוץ, מקמרת, סטיו וכרכוב;

תיקון תשנ"ז-1997

"שטח קומה" – כמשמעותו בסימן ב' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970 (להלן – סימן ב');

תיקון תשנ"ז-1997

"נפח בנין" – כמשמעותו בסימן ב' לרבות נפח בנין עזר, מקלט, מרתף, קומת מסד, קומת עמודים מפולשת, שטחים למטרות שירות, עליית גג ומדרגות חוץ;

תיקון תשנ"ז-1997

"שטח קרקע" – לרבות שטח הקרקע שעליו בנוי הבנין.

תיקון תשנ"ז-1997

2. (א) בעלי כל נכס שנמסרה להם הודעה כדין על התקנתו או קנייתו של ביוב שישמש אותו נכס, חייבים בהיטל ביוב בשיעורים שנקבעו בתוספת לכל השלבים כאמור בסעיף 16 לחוק.

היטל ביוב

תיקון תשנ"ז-1997

(ב)[[2]](#footnote-2) היטל ביוב ישולם בלי זיקה לעלות התקנת או קניית שלבי ביוב המשמשים את נכס החייב.

תיקון תשנ"ט-1999

(ב) בעל נכס החייב בתשלום היטל ביוב ישלמו עד המועד הנקוב בהודעת החיוב שנשלחה לו או נמסרה לידו; לא שילם בעל הנכס את ההיטל במועד הנקוב כאמור, ישלם את ההיטל בתוספת ריבית והפרשי הצמדה כדין או לפי התעריף המעודכן בחוק העזר, אם עודכן, נכון ליום התשלום, לפי הגבוה יותר.

תיקון תשנ"ז-1997

(ג) היטל ביוב בנכס למגורים יחושב לפי שטח הקרקע ושטח הבנין שבנכס וסכומו יהיה הסכום המתקבל ממכפלת סך כל השטחים המפורטים להלן, בשיעורים שנקבעו בתוספת, מעודכן ליום התשלום בפועל; ואלה השטחים:

תיקון תשנ"ז-1997

(1) שטחה הכולל של הקרקע בנכס, כולל שטח הקרקע שעליה ניצב בנין;

(2) שטחו של בנין בעת חישוב ההיטל, לרבות שטחו של כל בנין או כל תוספת לבנין, שנבנה בנכס ללא היתר או בסטיה ממנו, לפי שטח הבנין או שטח התוספת לבנין כאמור, כפי שנמדד וחושב בידי העיריה;

(3) שטחו של בנין עתידי או שטחה של תוספת עבודות לבנין (להלן – בניה עתידית) שהוגשה לגבי הבקשה להיתר בניה, לפי שטחו בתכניות הבניה שצורפו לבקשה להיתר בניה.

(ד) היטל ביוב לנכס שאינו למגורים יחושב לפי שטח הקרקע ונפח הבנין שבנכס וסכומו יהיה הסכום המתקבל מהסך המצטבר של מכפלת שטח הקרקע ומכפלת נפח הבנין כמפורט להלן בשיעורים שנקבעו בתוספת, מעודכן ליום התשלום בפועל, ואלה השטחים והנפחים:

תיקון תשנ"ז-1997

(1) שטחה הכולל של הקרקע בנכס, כולל שטח הקרקע שעלי הניצב בנין;

(2) נפחו של בנין בעת חישוב ההיטל, לרבות נפחו של כל בנין או כל תוספת לבנין, שנבנה בנכס ללא היתר בניה או בסטיה ממנו, לפי נפח הבנין או נפח התוספת לבנין, כפי שנמדד וחושב בידי העיריה;

(3) נפחו של בנין עתידי או נפחה של תוספת עתידית לבנין, שהוגשה לגביו בקשה להיתר בניה, כפי שחושב בתכניות הבניה שצורפו לבקשה להיתר בניה.

(ה) בעל קרקע חקלאית פטור מתשלום היטל ביוב בעדה, ואולם אם שונה ייעודה של קרקע חקלאית או ניתן לגביה היתר לשימוש חורג, כולה או מקצתה, יחויב בעליה בתשלום היטל ביוב לפי שיעורם של תעריפי ההיטל שבתוספת, מעודכן ליום התשלום בפועל.

תיקון תשנ"ז-1997

3. נוספה בניה לנכס אחרי מסירת הודעה כאמור בסעיף 2, חייב בעלו בהיטל ביוב לכל מ"ר או מ"ק של בניה שנתווספה בשיעורים ובאופן שנקבעו בתוספת.

בניה נוספת

תיקון (מס' 2) תשמ"א-1981

4. (א) חיבור ביב פרטי לביוב לא ייעשה אלא על ידי ראש העיריה.

חיבור ביב פרטי לביוב

(ב) בעל נכס או מחזיקו הרוצה בחיבור ביב פרטי שבנכסו לביוב, יגיש למהנדס העיר בקשה בכתב לתכנית החיבור, ואם היה הביב בתחומה של רשות מקומית אחרת, יצרף את הסכמת אותה הרשות המקומית לכך.

5. לא יפגע אדם, לא יזיק ולא יפגום ביוב השייך לעיריה.

איסור פגיעה בביוב

6. (בוטל).

תיקון תשס"ט-2009

7. מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי מען מקום מגוריו או מקום עסקיו הרגילים או הידועים לאחרונה. אם אי אפשר לקיים את המסירה כאמור, תהא המסירה כדין אם הוצגה במקום בולט באחד המקומות האמורים או נתפרסמה בשני עתונים הנפוצים בתחום העיריה, שאחד מהם לפחות הוא בשפה העברית.

מסירת הודעה

8. לחוק עזר זה ייקרא "חוק עזר לרחובות (ביוב), תשכ"ד-1964".

השם

8. הוראות חוק עזר זה יחולו על כל מיתקן ביוב שהוחל בהתקנתו אחרי יום ל' בכסלו התש"ך (31 בדצמבר 1959).

תחולה

תיקון תשנ"ט-1999

תוספת

**(סעיפים 2 ו-3)**

ההיטל

בשקלים חדשים

1. לכל מ"ר משטח הקרקע (כולל הקרקע שעליה עומד הבנין) 4.73

2. בנכס המשמש למגורים לכל מ"ר של בניה או תוספת בניה 42.57

3. בנכס שאינו משמש למגורים כל מ"ר של בניה או תוספת בניה 14.19

4. לכל מ"ר משטח מרפסת לא מקורה שליש מההיטל

הנקוב בפרט 2

5. לכל מ"ר משטח מוסך לרכב פרטי שליש מההיטל

הנקוב בפרט 2

נתאשר.

ב' בסיון תשכ"ד (13 במאי 1964) יצחק כ"ץ

ראש עירית רחובות

חיים משה שפירא

שר הפנים

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ד מס' 1604](http://www.nevo.co.il/Law_word/law06/TAK-1604.pdf) מיום 16.7.1964 עמ' 1579.

   תוקן [ק"ת תשל"ו מס' 3580](http://www.nevo.co.il/Law_word/law06/TAK-3580.pdf) מיום 26.8.1976 עמ' 2458 בסעיף 1(21) לחוק עזר לרחובות (תיקון חוקי עזר), תשל"ו-1976.

   [ק"ת תשל"ז מס' 3596](http://www.nevo.co.il/Law_word/law06/TAK-3596.pdf) מיום 1.10.1976 עמ' 28 – תיקון תשל"ז-1976.

   [ק"ת תשל"ט מס' 3899](http://www.nevo.co.il/Law_word/law06/TAK-3899.pdf) מיום 12.10.1978 עמ' 36 – תיקון תשל"ט-1978.

   [ק"ת חש"ם תשמ"א מס' 9](http://www.nevo.co.il/Law_word/law07/mekomi-0009.pdf) מיום 31.10.1980 עמ' 143 – תיקון תשמ"א-1980 בסעיף 1(20) לחוק עזר לרחובות (תיקון חוקי עזר), תשמ"א-1980.

   [ק"ת חש"ם תשמ"א מס' 54](http://www.nevo.co.il/Law_word/law07/mekomi-0054.pdf) מיום 28.4.1981 עמ' 926 – תיקון (מס' 2) תשמ"א-1981.

   [ק"ת חש"ם תשמ"ג מס' 158](http://www.nevo.co.il/Law_word/law07/mekomi-0158.pdf) מיום 20.1.1983 עמ' 204 – תיקון תשמ"ג-1983 בסעיף 1(18) לחוק עזר לרחובות (תיקון חוקי עזר), תשמ"ג-1983.

   [ק"ת חש"ם תשמ"ה מס' 255](http://www.nevo.co.il/Law_word/law07/mekomi-0255.pdf) מיום 6.12.1984 עמ' 92 – תיקון תשמ"ה-1984 בסעיף 1(11) לחוק עזר לרחובות (תיקון חוקי עזר), תשמ"ה-1984.

   [ק"ת חש"ם תשמ"ח מס' 344](http://www.nevo.co.il/Law_word/law07/mekomi-0344.pdf) מיום 1.11.1987 עמ' 10 – תיקון תשמ"ח-1987 (ת"ט \*\*\* [ק"ת חש"ם תשמ"ח מס' 355](http://www.nevo.co.il/Law_word/law07/mekomi-0355.pdf) מיום 4.2.1988 עמ' 192). ###

   [ק"ת חש"ם תשמ"ח מס' 359](http://www.nevo.co.il/Law_word/law07/mekomi-0359.pdf) מיום 17.4.1988 עמ' 251 – תיקון (מס' 2) תשמ"ח-1988 בסעיף 1(11) לחוק עזר לרחובות (תיקון חוקי עזר), תשמ"ח-1988.

   [ק"ת חש"ם תש"ן מס' 418](http://www.nevo.co.il/Law_word/law07/mekomi-0418.pdf) מיום 15.2.1990 עמ' 144 – תיקון תש"ן-1990.

   [ק"ת חש"ם תשנ"ז מס' 576](http://www.nevo.co.il/Law_word/law07/mekomi-0576.pdf) מיום 8.5.1997 עמ' 293 – תיקון תשנ"ז-1997; ר' סעיף 3 לענין הוראת שעה. $$$ 3. על אף האמור בחוק עזר לרחובות (הצמדה למדד), התשמ"א-1981, יעודכנו סכומי ההיטל שנקבעו בתוספת במועד פרסומו של חוק עזר זה (להלן – יום ההעלאה הראשון) לפי שיעור עליית המדד, ממדד המחירים לצרכן שפרסמה הלשכה המרכזית לסטטיסטיקה (להלן – מדד) לחודש דצמבר 1995 עד המדד שפורסם לאחרונה לפני יום ההעלאה הראשון. ###

   [ק"ת חש"ם תשנ"ט מס' 610](http://www.nevo.co.il/Law_word/law07/mekomi-0610.pdf) מיום 26.7.1999 עמ' 276 – תיקון תשנ"ט-1999.

   [ק"ת חש"ם תשס"ט מס' 732](http://www.nevo.co.il/Law_word/law07/mekomi-0732.pdf) מיום 5.5.2009 עמ' 188 – תיקון תשס"ט-2009 בסעיף 1 לחוק עזר לרחובות (ביטול סעיפי עונשין), תשס"ט-2009. [↑](#footnote-ref-1)
2. הכפילות במקור. [↑](#footnote-ref-2)