חוק עזר לרחובות (סלילת רחובות), תשס"ב-2002

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תחולה | [Go](#Seif2) | 3 |
| סעיף 3 | הקצאת רחוב לכביש, מדרכה ודרך משולבת | [Go](#Seif3) | 3 |
| סעיף 4 | סלילת רחובות | [Go](#Seif4) | 3 |
| סעיף 5 | חיוב בעלי נכסים בהיטלים | [Go](#Seif5) | 3 |
| סעיף 6 | אופן חישוב היטלי סלילת כביש ומדרכה | [Go](#Seif6) | 4 |
| סעיף 7 | מרכיב שטח הבנין שבהיטל | [Go](#Seif7) | 4 |
| סעיף 8 | אופן תשלום ההיטלים | [Go](#Seif8) | 5 |
| סעיף 9 | אופן גביית ההיטל | [Go](#Seif9) | 5 |
| סעיף 10 | סלילת כביש בידי הבעלים | [Go](#Seif10) | 5 |
| סעיף 11 | היטל בעד כבישים שהורחבו | [Go](#Seif11) | 5 |
| סעיף 12 | השלמת סלילתם של כבישים ומדרכות ישנים | [Go](#Seif12) | 6 |
| סעיף 13 | נכס פינתי | [Go](#Seif13) | 6 |
| סעיף 14 | סלילת מדרכה | [Go](#Seif14) | 6 |
| סעיף 15 | חיוב הבעלים בביצוע סלילת המדרכה | [Go](#Seif15) | 6 |
| סעיף 16 | סלילת מדרכה על ידי הבעלים | [Go](#Seif16) | 6 |
| סעיף 17 | אי מילוי דרישה לביצוע סלילת מדרכה | [Go](#Seif17) | 6 |
| סעיף 18 | תעודת מהנדס | [Go](#Seif18) | 6 |
| סעיף 19 | מסירת הודעה | [Go](#Seif19) | 6 |
| סעיף 20 | תשלום ההיטל כתנאי למתן מסמכים | [Go](#Seif20) | 7 |
| סעיף 21 | הצמדה למדד | [Go](#Seif21) | 7 |
| סעיף 22 | ביטול | [Go](#Seif22) | 7 |
| סעיף 23 | תחולה והוראת מעבר | [Go](#Seif23) | 7 |
| סעיף 23א | מגבלת גבייה | [Go](#Seif25) | 7 |
| סעיף 24 | הוראת שעה | [Go](#Seif24) | 7 |
|  | תוספת | [Go](#med0) | 7 |

חוק עזר לרחובות (סלילת רחובות), תשס"ב-2002[[1]](#footnote-1)\*

בתוקף סמכותה לפי סעיפים 250, 251, 251ג, 252, 254, 255, 256, 257, 259 ו-260 לפקודת העיריות (להלן – הפקודה), מתקינה מועצת עיריית רחובות חוק עזר זה:

1. בחוק עזר זה –

הגדרות

"בנין או מבנה" – מבנה בתחום העיריה, בין שהוא ארעי ובין שהוא קבוע, בין שבנייתו הושלמה ובין אם לאו, בין שהוא בנוי אבן ובין שהוא בנוי בטון, טיט, ברזל, עץ או חומר אחר, לרבות חלק של מבנה כאמור וכל המחובר אליו חיבור של קבע;

"בעל" – בנכסים שאינם מקרקעי ציבור כמשמעותם בחוק המקרקעין, התשכ"ט-1969 (להלן – חוק המקרקעין), כל אחד מאלה:

(1) בעלו הרשום של הנכס;

(2) חוכר רשום של הנכס;

(3) בעלו או חוכרו של הנכס מכוח הסכם או מסמך אחר;

(4) מי שרשאי להירשם כבעלו או כחוכרו והמחזיק למעשה בנכס כמשמעו בחוק הסדרים במשק המדינה (תיקוני חקיקה להשגת יעדי התקציב), התשנ"ג-1992;

בנכסים שהם מקרקעי ציבור כמשמעותם בחוק המקרקעין לגבי נכס המוחכר בחכירה לדורות כמשמעה בחוק המקרקעין – החוכר לדורות;

לגבי נכס שלא הוחכר בחכירה לדורות כמשמעה כאמור – הגורם שהוא בעל זכות בעלות בנכס בהתאמה ולפי הענין;

"דרך משולבת" – רחוב או חלק מרחוב שהעיריה הקצתה אותו לשימוש כלי רכב והולכי רגל גם יחד;

"כביש" – רחוב או כל חלק מרחוב שהעיריה הקצתה אותו לכלי רכב;

"מדרכה" – רחוב או כל חלק מרחוב, בין מכוסה באספלט ובין מרוצף, לרבות אבני שפה, קירות מגן, מדרגות וקירות תומכים, שהעיריה הקצתה אותו להולכי רגל בלבד;

"מהנדס" – מהנדס העיריה, לרבות מי שמהנדס העיריה העביר אליו בכתב את סמכויותיו לפי חוק עזר זה, כולן או מקצתן;

"מועצה" – מועצת העיריה;

"נכס" – כל בנין וכל קרקע וכל חלק מבנין או מקרקע, לרבות דרכי מעבר שאינן ציבוריות, הנמצאים בתחום העיריה;

"קרקע חקלאית" – קרקע שעל פי תכניות בנין עיר או מכוח ההכרזה על קרקע חקלאית, מיועדת לגידולים חקלאיים;

"נכס גובל" – כל נכס הגובל ברחוב או בקטע רחוב, בין אם יש גישה לנכס מאותו רחוב, ובין אם אין גישה כאמור, וכולל נכס שיש גישה אליו מאותו רחוב או קטע רחוב, דרך נכס אחר או דרך מדרכה, לרבות נכס שבינו ובין אותו רחוב או קטע רחוב נמצאים תעלה, ביב, חפירה, רצועת ירק, נטיעות, שדרה או כיוצא באלה, או שטח המיוחד לפי תכנית שאושרה בהתאם לחוק התכנון והבניה, התשכ"ה-1965 (להלן – חוק התכנון), רצועת ירק, נטיעות, שדרה או שטח ציבורי פתוח;

"סלילת מדרכה" – סלילת מדרכה או הרחבתה ברחוב מסוים לרבות עבודות אלה:

(1) חפירה, מילוי ופילוס;

(2) התאמת מדרכה מבחינת שיפועיה ומפלסיה למדרכות הסמוכות וכיוון כניסות, מדרגות וגדרות של רשות היחיד אל מפלסי המדרכה הנסללת;

(3) סילוק עמודי חשמל, טלגרף או טלפון, והקמתם מחדש, עקירת עצים, ונטיעתם מחדש, הריסת מבנים ישנים ופנויים, התקנתם מחדש של ביבים, תעלות, צינורות מים, בורות שופכין, כבלי חשמל, טלגרף, או טלפון, סילוקם וסתימתם;

(4) בנייתם או שינוים של קירות תומכים, מדרגות, אבני שפה, גדרות, צדי דרך, גדרות מגן וקירות גבול;

(5) התקנת תאורה;

(6) ריצוף שבילים, סידור שדרות, מדשאות, בריכות וספסלים, נטיעת עצים וצמחים, סידורם וגידורם;

(7) הכנת תכנית לסלילת מדרכה, השגחה ופיקוח על הבניה;

(8) כל עבודה אחרת הדרושה לסלילת מדרכה או הכרוכה בכך;

(9) מימון הסלילה, לרבות ריבית;

"סלילת רחוב" – סלילת כביש, מדרכה או דרך משולבת;

"העיריה" – עיריית רחובות;

"ראש העיריה" – לרבות מי שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רחוב" – לרבות כל מסילה, דרך, סמטה, כיכר, מעבר, גשר;

"דירה" – חדר או תא, או מערכת חדרים או תאים, שנועדו לשמש יחידה שלמה ונפרדת למגורים, לעסק או לכל צורך אחר;

"בית דירות" – בית שיש בו שתי דירות או יותר;

"שטח בנין" ו"נפח בנין" – כמשמעותם בסימן ב' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970 (להלן – תקנות היתר בניה), לרבות בניני עזר, מקלט, מרתף, קומת עמודים מפולשת, קומת מסד, עליית גג, מקמרת, סטיו, כרכוב, מדרגות חוץ ושטחים למטרת שירות;

"ריבית והפרשי הצמדה" – כהגדרתם בחוק הרשויות המקומיות (ריבית והפרשי הצמדה על תשלומי חובה), התש"ם-1980;

"שטח דירה" – כמשמעותו בסימן ב' לתוספת השלישית לתקנות היתר בניה, לרבות חלק יחסי מן השטח הבנוי, המוגדר כרכוש משותף בחוק המקרקעין, בין אם הבית רשום כבית משותף ובין אם לאו, ושיעורו כיחס שבין רצפת הדירה לשטח הרצפות של כלל הדירות בבית;

"שטח קרקע בבית דירות" – חלק יחסי משטח הקרקע שהוא רכוש משותף כמשמעותו בחוק המקרקעין, בין אם הבית רשום כבית משותף ובין אם לאו, ושיעורו כיחס שבין שטח הדירה והשטח של כל הדירות בבית.

2. חוק עזר זה יחול על שטח השיפוט של עיריית רחובות.

תחולה

3. (א) העיריה רשאית להקצות רחוב או חלק ממנו לכביש, מדרכה או לדרך משולבת.

הקצאת רחוב לכביש, מדרכה ודרך משולבת

(ב) דרך משולבת תיחשב כ-60% כביש ו-40% מדרכה לצורך חוק עזר זה, אלא אם תחליט המועצה אחרת.

4. העיריה רשאית לסלול כביש, מדרכה או דרך משולבת בתחום העיריה ולחייב את בעלי הנכסים הגובלים בתשלומי היטלי סלילת כביש ומדרכה בשיעורים שנקבעו בתוספת.

סלילת רחובות

5. (א) בעלי הנכסים הגובלים, למעט בעלי קרקע חקלאית, בעת התחלת הסלילה חייבים בהיטל סלילת כביש ובהיטל סלילת מדרכה לפי חוק עזר זה, לענין זה, התחלת הסלילה משמעה, תאריך התחלת העבודה לסלילת הכביש או המדרכה, לפי הענין, כפי שקבע המהנדס.

חיוב בעלי נכסים בהיטלים

(ב) לאחר התחלת הסלילה, אם נוספה בניה לנכס או נהרס בנין קיים והוקם בנין חדש במקומו, יחויבו בהיטלים בעד תוספת הבניה או בעד הבניה החדשה, מי שהם בעלי הנכסים הגבולים בעת הבניה.

(ג) בעלי נכסים שהם קרקע חקלאית לא יחויבו בהיטל עד לשינוי ייעודו של הנכס לנכס החייב בהיטל על פי חוק עזר זה.

(ד) שיעורי ההיטלים, אופן חישובם ואופן תשלומם יהיו לפי הוראות סעיפים 6 עד 9.

6. (א) ההיטלים חושבו בהתבסס על שטחם או נפחם של אלה במצטבר:

אופן חישוב היטלי סלילת כביש ומדרכה

(1) שטח הקרקע, כולל הקרקע שעליה עומד הבנין, ובבית דירות שטח הקרקע בבית דירות; שטח קרקע המוצמד לאחת הדירות – יחויב בו בעל אותה דירה;

(2) בבנין או חלק ממנו, המשמש למגורים – שטח הבנין, ואם הבנין הוא בית דירות – שטח הדירה;

(3) בבנין או חלק ממנו, שאינו משמש למגורים – נפח הבנין, ואם הבנין הוא בית דירות – נפח הדירה;

(4) כל שטח מקורה, בין אם השטח המקורה צמוד לבנין בין אם לאו, לרבות חדר כניסה, חדר מדרגות, שטחי שירות, מוסך ומחסן וכן שטחי מרפסת לא מקורה, הכל לפי הבנוי למעשה או לפי המבוקש בהיתר הבניה, לפי הענין.

(ב) ההיטלים יחושבו באופן מצטבר לפי שטח הקרקע ושטח הבנין או נפחו בעת התחלת הסלילה.

(ג) סכום ההיטל יהא הסכום המתקבל במצטבר ממכפלת השטחים שהם בני חיוב בהיטל סלילה כאמור, בתעריפים המתאימים לסוג של שטחים אלה כמפורט בתוספת.

(ד) נוספה בניה לנכס גובל, לאחר התחלת הסלילה, יחויב בעל הנכס בהיטל בעד הבניה הנוספת, בשיעורים הקבועים בתוספת לפי שטח הבניה הנוספת או נפחה, כמפורט בהיתר הבניה או לפי המצב בפועל לפי הגדול מביניהם.

(ה) נהרס בנין קיים, לאחר התחלת הסלילה ומוקם בנין חדש במקומו, יחויב בעלו בהיטלים בעד הבניה החדשה, בשיעורים הקבועים בתוספת לפי ההפרש שבין השטח של הבנין החדש או נפחו, כמפורט בהיתר הבניה, לבין השטח או הנפח של הבנין הנהרס, ובלבד שעבור הבנין הנהרס שולמו דמי השתתפות בהוצאות סלילת הרחוב או היטלים לפי חוק עזר זה, או לפי חוק עזר לרחובות (סלילת רחובות), התשל"ד-1973, חובת ההוכחה של תשלום ההיטל או דמי ההשתתפות חלה על בעל הנכס.

(ו) שונה ייעודו של נכס מקרקע חקלאית לשטח לבניה, והנכס חייב בהיטל, יחולו לגבי בעל הנכס והנכס הוראות חוק עזר זה.

7. (א) בנוגע למרכיב שטח הבנין שבהיטל יחולו ההוראות האלה:

מרכיב שטח הבנין שבהיטל

(1) לגבי בנין הקיים בנכס בעת תשלום ההיטל, יחושב סכום ההיטל בהתאם לשטח הבנין במציאות, כפי שיימדד בידי העיריה; בחישוב שטח הבנין, ייכלל גם שטחם של בנין או תוספת בניה, אשר נבנו בלא היתר או בסטיה מהיתר, על פי שטחם במציאות, כפי שיימדד בידי העיריה;

(2) (1) לגבי בנין או תוספת לבנין עתידיים, אשר הוגשה לגביהם בקשה להיתר בניה, ייעשה חישוב סכום ההיטל בהתאם לשטח הבנין או תוספת הבניה בתכניות הבניה שהוגשו במסגרת הבקשה להיתר;

(2) התברר לעיריה עם גמר הבניה כי שטח הבנין בפועל עולה על שטחו בהתאם לתכניות שהוגשו לגביו כאמור בפסקת משנה (1) ואשר על פיהן שולם ההיטל, ישלם בעל הבנין לעיריה תוספת היטל בגין הפרש השטח, בהתאם לתעריפים שבתוספת, כשיעורם ביום התשלום;

(3) התברר לעיריה עם גמר הבניה, כי שטח הבנין בפועל קטן משטחו בהתאם לתכניות שהוגשו לגביו כאמור בפסקת משנה (1) ואשר על פיהן שולם ההיטל, תשיב העיריה לבעל הנכס את סכום היתרה ששולם על ידו בעד השטח העודף, בהתאם לתעריפים הקבועים בתוספת, כשיעורם ביום התשלום;

(3) אין האמור בסעיף זה בא לגרוע מן האמור בסעיף 6, באשר למרכיבי הקרקע והבנין הכלולים במסגרת בסיס חישובו של ההיטל;

(4) בכל מקרה של מימוש זכויות יחושב ההיטל בעבור כל הקיים בנכס ואשר טרם שולם ההיטל בעדו נוסף על התשלום בעבור בנין או תוספת לבנין עתידיים כפי הענין.

(ב) הוראות סעיף זה יחולו גם לגבי מרכיב נפח הבניה שבהיטל במקרים המתאימים.

8. (א) ההיטל ישולם בתוך ארבעה עשר ימים מיום שנמסרה לבעל הנכס הודעה על סכום ההיטל המגיע ממנו, ובלבד שהוחל באותו מועד בעבודות הסלילה.

אופן תשלום ההיטלים

(ב) על אף האמור בסעיף קטן (א), מקום שמבקש בעל הנכס להעביר את הנכס בלשכת רישום המקרקעין, יוקדם מועד התשלום למועד מתן אישור העיריה בדבר הסכמתה להעברת זכויות בנכס, ובלבד שהוחל באותו מועד בעבודות הסלילה.

(ג) מבקש בעל נכס היתר בניה לתוספת בניה או לבניה חדשה, ישולם ההיטל בעבור כל שטח או נפח הבניה המבוקש על פי תכניות הבניה המצורפות לבקשה להיתר הבניה כתנאי למתן היתר בניה למבנה מאת הועדה המקומית לתכנון ולבניה, ובלבד שהוחל באותו מועד בעבודות הסלילה, לא יוצא היתר בניה לפני תשלום ההיטלים גם בעד הקרקע והבנין הקיים בנכס, ובלבד שלא שולמו ההיטלים או דמי השתתפות בעבורם לפני כן; חובת הוכחת התשלום חלה על בעל הנכס.

(ד) נוספה בניה לנכס גובל, לאחר התחלת הסלילה ולא הוצא בעבורה היתר בניה, ישולם ההיטל בידי מי שהיה בעל הנכס בעת הוספת הבניה בתוך ארבעה עשר ימים מיום קבלת הודעה כאמור בסעיף קטן (א).

9. (א) בכל מקרה של מסירת הודעת חיוב בידי העיריה לחייב, ישולם ההיטל עד המועד הקבוע בהודעת החיוב.

אופן גביית ההיטל

(ב) אי משלוח הודעה כאמור, אינו גורע מחובת החייב בתשלום ההיטל.

(ג) גובה החיוב ייקבע על פי התעריף המעודכן בתוספת ביום משלוח הודעת החיוב; לא שולם החיוב עד התאריך הקבוע בהודעה, יחושב גובה החיוב על פי התעריף הקבוע בתוספת ביום התשלום או על פי התעריף הקבוע בהודעת התשלום בתוספת ריבית והפרשי הצמדה ליום התשלום, לפי הגבוה מביניהם.

(ד) מפלה בחישובי העיריה טעות, אשר בשלה שולם לעיריה היטל בשיעור מופחת מזה שהיה צריך להיות משולם על פי חוק עזר זה, רשאית העיריה לגבות את ההפרש בשיעור המעודכן בהתאם לקבוע בסעיף קטן (ג).

10. (א) לא יסלול אדם – מלבד העיריה – כביש, אלא לפי היתר מאת ראש העיריה ובהתאם לתנאים, למפרטים ולהוראות שפורטו בכתב ההיתר.

סלילת כביש בידי הבעלים

(ב) סלל אדם כביש בלא היתר כאמור, או שלא בהתאם לתנאים, למפרטים ולהוראות בהיתר, רשאית העיריה להרסו או לשנותו ולבצע את העבודה שנית ולגבות מאותו אדם את ההוצאות שהוצאו בהריסתו, שינויו וסלילתו מחדש של הכביש.

(ג) אישור המהנדס בדבר גובה ההוצאות שהוציאה העיריה כאמור, יהווה חזקה בדבר נכונות החשבון.

11. (א) שילם בעל הנכס דמי השתתפות בסלילת כביש בהתאם לחוק עזר לרחובות (סלילת רחובות), התשכ"ז-1967, והחליטה העיריה להרחיב אותו כביש על פי חוק עזר זה, יחולו הוראות אלה:

היטל בעד כבישים שהורחבו

(1) היה רוחבו הממוצע של הכביש שבעדו שולמו הוצאות סלילה כאמור עד 8 מטרים, ישלמו בעלי הנכסים הגובלים באותו כביש, היטל בשיעור של 60% מההיטל שהיה עליהם לשלם לולא היה הכביש סלול;

(2) היה רוחבו הממוצע של הכביש שבעדו שולמו הוצאות סלילה כאמור, למעלה מ-8 מטרים, אך לא יותר מ-12 מטרים, ישלמו בעלי הנכסים הגובלים באותו כביש, היטל בשיעור של 35% מההיטל שהיה עליהם לשלם לולא היה הכביש סלול;

(3) היה רוחבו הממוצע של הכביש שבעדו שולמו הוצאות סלילה כאמור למעלה מ-12 מטרים, יהיו בעלי הנכסים הגובלים פטורים מתשלום כל היטל בעד הרחבתו.

(ב) הוראות סעיפים 5 עד 9 לענין חיוב בעלי הנכסים הגובלים בהיטל, חישוב ההיטל ואופן תשלומו, יחולו, בשינויים המחויבים לפי הענין, לגבי היטל בעד כבישים שהורחבו.

12. (א) כביש שנסלל חלקית לפני תחילתו של חוק עזר זה שלא כדי מלוא רבדיו, ובעלי נכסים הגובלים באותו כביש שילמו בעת הסלילה החלקית דמי השתתפות על פי חוק עזר לרחובות (סלילת רחובות), התשכ"ז-1967, ישלמו בעלי הנכסים הגובלים בכביש, בעת השלמת הסלילה או השלמת כל שלב משלבי הסלילה, את ההפרש שבין שיעורי ההיטל שנקבעו בעדם בתוספת, לבין הסכום המשוערך של דמי ההשתתפות ששולמו.

השלמת סלילתם של כבישים ומדרכות ישנים

(ב) מדרכה שנסללה חלקית לפני תחילתו של חוק עזר זה ובעלי נכסים הגובלים באותה מדרכה שילמו בעת הסלילה החלקית דמי השתתפות, ישלמו בעלי הנכסים הגובלים בעת השלמת הסלילה את ההפרש שבין שיעורי ההיטל שנקבעו בעדם בתוספת, לבין הסכום המושערך של דמי ההשתתפות ששולמו.

13. שולמו בעד נכס פינתי גובל דמי השתתפות בעד סלילת כביש גובל אחד או מדרכה גובלת אחת בלבד, ישלם בעל הנכס בעד סלילת כביש או מדרכה נוספים את ההפרש שבין שיעורי ההיטל שנקבעו בעדם בתוספת, לבין הסכום המושערך של דמי ההשתתפות ששולמו.

נכס פינתי

14. העיריה רשאית לסלול מדרכה או לחייב את בעלי הנכסים הגובלים במדרכה לסלול את המדרכה, הכל לפי הוראות חוק עזר זה.

סלילת מדרכה

15. (א) ראש העיריה רשאי לדרוש בהודעה בכתב מאת בעל נכס הגובל ברחוב, לסלול סלילה ראשונה של מדרכה לאורך חזית נכסו.

חיוב הבעלים בביצוע סלילת המדרכה

(ב) ההודעה תכלול את התנאים, הפרטים ואופן ביצוע הסלילה, וכן את התקופה שבה יש לבצעה.

(ג) בעל נכס שנמסרה לו הודעה כאמור, חייב למלא אחריה.

16. לא יסלול אדם, מלבד העיריה, מדרכה אלא בשני אלה:

סלילת מדרכה על ידי הבעלים

(1) כשהוא ממלא אחר הודעת ראש העיריה או לפי היתר בכתב שניתן לו מאת ראש העיריה;

(2) באופן ולפי התנאים שנכללו בהודעה או בהיתר.

17. (א) לא מילא בעל נכס אחר הודעת ראש העיריה לפי סעיף 15, רשאי ראש העיריה לבצע את הסלילה ולגבות את הוצאות הביצוע או את ההיטל לפי בחירתו מאותו בעל נכס.

אי מילוי דרישה לביצוע סלילת מדרכה

(ב) סלל בעל נכס מדרכה שלא לפי התנאים, הפרטים והאופן הקבועים בהודעה או בהיתר, רשאית העיריה להרוס או לשנות את המדרכה, לבצע את העבודות שנית, ולגבות מאותו בעל הנכס את הוצאות ההריסה וההוצאות לביצוע העבודה או השינוי.

(ג) שילם בעל נכס את הוצאות ביצוע המדרכה לפי סעיף קטן (א), לא יחויב עוד בהיטל בעד סלילת המדרכה.

18. תעודת המהנדס בדבר סכום ההוצאות שהוצאו לביצוע עבודה מן העבודות המפורטות בסעיף 17 או בדבר סכום ההוצאות שהוצאו לביצוע כל עבודה אחרת לפי חוק עזר זה, תיצור חזקה בדבר נכונות החשבון הכלול בה.

תעודת מהנדס

19. מסירת הודעה לפי חוק עזר זה, תהא כדין אם נמסרה לידי האדם שאליו היא מכוונת, או אם נמסרה במקום מגוריו, או במקום עסקיו הרגילים או הידועים לאחרונה, לידי אחד מבני משפחתו הבוגרים או לידי אדם בוגר העובד או המועסק שם, או אם נשלחה בדואר במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה, אם אי אפשר לקיים את המסירה כאמור, תהא המסירה כדין אם ההודעה הוצגה במקום בולט באחד המקומות האמורים או על הנכס שבו היא דנה, או שפורסמה בשני עיתונים יומיים הנפוצים בתחום העיריה שאחד מהם לפחות הוא בשפה העברית.

מסירת הודעה

20. העיריה תתנה את הענקתם של המסמכים המפורטים להלן בנוגע לנכס בקיום כל ההתחייבויות בחוק עזר זה הנוגעות לאותו הנכס והמוטלות על בעל הנכס, ובכלל זה תשלום כל ההיטלים, והתשלומים המוטלים על הנכס:

תשלום ההיטל כתנאי למתן מסמכים

(1) היתר בניה לפי סעיף 145 לחוק התכנון;

(2) אישור העברה לפי סעיף 324 לפקודה;

אין בסעיף זה כדי לגרוע מכל סמכות, סעד ותרופה המוקנים לעיריה מכוח כל דין, אלא אך ורק כדי להוסיף על האמור באותו דין.

21. שיעורי ההיטל שנקבעו בתוספת יעודכנו ב-1 בכל חודש שלאחר פרסומו של חוק עזר זה (להלן – יום העדכון) לפי שיעור שינוי מדד המחירים לצרכן שפרסמה הלשכה המרכזית לסטטיסטיקה (להלן – המדד) לאחרונה לפני יום העדכון לעומת המדד שפורסם לאחרונה לפני יום העדכון שקדם לו.

הצמדה למדד

22. חוק עזר לרחובות (סלילת רחובות), התשל"ד-1973 – בטל.

ביטול

23. הוראות חוק עזר זה יחולו גם לגבי רחובות שהוחל בסלילתם לפני כניסת חוק עזר זה לתוקפו במגבלות כדלקמן:

תחולה והוראת מעבר

(א) חוק עזר זה לא יחול על כביש או מדרכה שסלילתם החלה לפני 1.4.1973 אלא אם כן נסללו כביש או מדרכה חדשים הגובלים בנכס, לרבות הרחבה או השלמה של כביש או מדרכה כאמור;

(ב) שולם חיוב בדמי השתתפות לפי הוצאות בפועל של סלילת מדרכה שהוחל בסלילתה אחרי 1 באפריל 1973, לא יגבו היטלים בעד סלילת המדרכה בעבור הקרקע והבנין שהיו קיימים בנכס במועד כניסת חוק עזר זה לתוקפו אלא אם כן נסללה מדרכה חדשה; בעבור תוספת בניה, בניה מחדש של בנין שנהרס או שינוי ייעוד שייעשו לאחר שחוק עזר זה נכנס לתוקפו ניתן יהיה לגבות היטל סלילה כאמור בחוק עזר זה;

(ג) שולם היטל סלילת כביש לפי חוק עזר לרחובות (סלילת רחובות), התשל"ד-1973, לא ייגבה היטל על פי חוק עזר זה בעד קרקע ובנין שבעבורם שולם ההיטל, אלא אם כן נסלל כביש חדש.

23א. מיום י"ט בטבת התשפ"ד (31 בדצמבר 2023), הטלת היטלי סלילה לפי חוק עזר זה תהיה טעונה אישור של מליאת המועצה ושל שר הפנים או מי מטעמו.

מגבלת גבייה

תיקון תשע"ט-2018

24. על אף האמור בסעיף 21 יעודכנו שיעורי ההיטל שנקבעו בתוספת ב-1 בחודש שלאחר פרסום חוק עזר זה (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון לעומת המדד שפורסם בחודש ינואר 1996.

הוראת שעה

תוספת

תיקון תשע"ט-2018

(סעיפים 4, 6, 7, 9, 12, 13)

שיעור יההיטל בשקלים חדשים

סלילת כביש סלילת מדרכה

א. לכל מ"ר משטח הקרקע (כולל שטח הקרקע שעליה ניצב 45.44 22.72

ב. לכל מ"ר משטח הבניין 108.38 54.19

ג. לכל מ"ק מנפח הבניין 27.09 13.55

כ"א באלול התשס"א (9 בספטמבר 2001) יהושע פורר

ראש עיריית רחובות

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשס"ג מס' 642](http://www.nevo.co.il/Law_word/law07/mekomi-0642.pdf) מיום 24.10.2001 עמ' 7.

   תוקן [ק"ת חש"ם תש"ע מס' 741](http://www.nevo.co.il/Law_word/law07/mekomi-0741.pdf) מיום 21.2.2010 עמ' 91 – תיקון תש"ע-2010; ר' סעיף 3 לענין הוראת שעה.

   3. על אף האמור בסעיף 21 לחוק העזר העיקרי, יעודכנו סכומי ההיטלים שנקבעו בתוספת לחוק העזר העיקרי כנוסחה בחוק עזר זה, במועד פרסומו של חוק עזר זה (להלן – יום העדכון הראשון) לפי שיעור שינוי המדד, שפורסם לאחרונה לפני יום העדכון הראשון לעומת מדד חודש דצמבר 2008.

   [ק"ת חש"ם תשע"ד מס' 799](http://www.nevo.co.il/Law_word/law07/mekomi-0799.pdf) מיום 7.1.2014 עמ' 238 – תיקון תשע"ד-2014; ר' סעיף 3 לענין הוראת שעה.

   3. על אף האמור בסעיף 21 לחוק העזר העיקרי, יעוכנו סכומי ההיטלים שנקבעו בתוספת לחוק העזר העיקרי כנוסחה בחוק עזר זה במועד פרסומו של חוק עזר זה (להלן – יום העדכון הראשון) לפי שיעור שינוי המדד שפורסם לאחרונה לפני יום העדכון הראשון לעומת מדד חודש מאי 2013.

   [ק"ת חש"ם תשע"ט מס' 935](http://www.nevo.co.il/Law_word/law07/mekomi-0935.pdf) מיום 31.12.2018 עמ' 220 – תיקון תשע"ט-2018; ר' סעיף 3 לענין הוראת שעה.

   3. על אף האמור בסעיף 21 לחוק העזר העיקרי, יעודכנו סכומי ההיטלים שנקבעו בתוספת לחוק העזר העיקרי כנוסחה בחוק עזר זה, במועד פרסומו של חוק עזר זה (להלן – יום העדכון הראשון) לפי שיעור שינוי המדד שפורסם לאחרונה לפני יום העדכון הראשון לעומת מדד חודש מאי 2018. [↑](#footnote-ref-1)