חוק עזר לרמלה (פיקוח על כלבים), תשנ"ה-1995

רשויות ומשפט מנהלי – רשויות מקומיות – חוקי עזר

חקלאות טבע וסביבה – בע"ח – פיקוח ומחלות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חובת רשיון וסימון במשדר אלקטרוני | [Go](#Seif2) | 2 |
| סעיף 3 | הוצאת רשיון | [Go](#Seif3) | 2 |
| סעיף 4 | אגרות | [Go](#Seif6) | 3 |
| סעיף 5 | סירוב ליתן רשיון וביטולו | [Go](#Seif4) | 3 |
| סעיף 6 | מסירת כלב לתחנת הסגר | [Go](#Seif5) | 3 |
| סעיף 7 | החזקת כלב | [Go](#Seif14) | 4 |
| סעיף 8 | תפיסת כלב | [Go](#Seif7) | 4 |
| סעיף 9 | רשות כניסה | [Go](#Seif8) | 4 |
| סעיף 10 | איסור הפרעה | [Go](#Seif9) | 4 |
| סעיף 11 | פיצויים | [Go](#Seif10) | 4 |
| סעיף 12 | ביטול | [Go](#Seif11) | 4 |
| סעיף 13 | הצמדה למדד | [Go](#Seif12) | 4 |
| סעיף 14 | שמירת דינים | [Go](#Seif13) | 5 |

חוק עזר לרמלה (פיקוח על כלבים), תשנ"ה-1995[[1]](#footnote-1)\*

בתוקף סמכותה לפי סעיפים 247, 251 ו-259 לפקודת העיריות, מתקינה מועצת עיריית רמלה חוק עזר זה:

1. בחוק עזר זה –

הגדרות

"בעל כלב" – אדם שכלב נמצא ברשותו, בפיקוחו או בהחזקתו או מובל בידו;

"כלב" – בעל חיים ממשפחת הקנידים (Canis Familiaris) או בעל חיים אחר מהמשפחה כאמור המוחזר בידי בן אדם שלא למטרות מחקר, ובכלל זה זאבים (Canis Lupos), תנים, צבועים או אחרים;

"העיריה" – עיריית רמלה;

"ראש העיריה" – ראש עיריית רמלה, לרבות מי שראש העיריה הסמיכו לענין חוק עזר זה;

"המועצה" – מועצת עיריית רמלה;

"המחלקה" – המחלקה הוטרינרית העירונית;

"המנהל" – הרופא הוטרינר העירוני שמינתה המועצה, לרבות אדם שהמועצה או הרופא הוטרינר הסמיכו לענין חוק עזר זה, כולו או מקצתו;

"תחנת הסגר" – תחנת ההסגר העירונית או מלונה, כלוב, אורווה, מקום או מיתקן, שקבע המנהל להחזקת כלבים בידי העיריה;

"מקום ציבורי" – שטח המוגדר בתכנית בנין ערים כשטח עירוני פתוח או כשטח לבנין ציבורי או מקום המיועד לשמש את הציבור, וכן מקום שהציבור רשאי להשתמש בו או עובר בו, לרבות רחוב, שדרה, חורשה, גן, גינה, מקום עינוג, בתי כלבו ומרכזי קניות, למעט מקום ציבורי שראש העיריה או המועצה קבע כי מותר לכלבים לעשות בו את צורכיהם;

"שירותים לכלבים" – מקום שראש העיריה או המועצה קבע כי מותר לכלבים לעשות בו את צורכיהם;

"אוטומט" – מכשיר למכירת שקיות לאיסוף צורכיהם של בעלי חיים בידי בעל הכלב;

"רשיון" – רשיון להחזקת כלב בתחום העיריה;

"דיסקית זיהוי" – לוחית מתכת שעליה מוטבע מספר וסמל העיריה, שנמסרה לבעל הכלב לאחר הוצאת רשיון להחזקתו; המספר המוטבע בדיסקית יירשם ברשיון הכלב;

"סימון במשדר אלקטרוני" – סימן בצוואר הכלב על ידי הזרקה תת עורית במשדר אלקטרוני שהמספר הטמון בו נרשם ברשיון הכלב.

2. (א) לא יחזיק אדם כלב בתחום העיריה, אלא אם כן ניתן רשיון מאת ראש העיריה, הכלב נושא דיסקית וסומן במשדר אלקטרוני.

חובת רשיון וסימון במשדר אלקטרוני

(ב) הוראות סעיף קטן (א) לא יחולו לגבי החזקת כלב עד גיל שלושה חודשים.

(ג) אדם השוהה זמנית בתחום העיריה ומחזיק כלב ברשותו, וכן תושב העיר המחזיק כלב בפיקוח זמני, לא יהיה חייב ברישיון ובסימון במשדר אלקטרוני ובדיסקית זיהוי, ובלבד שברשותו רשיון בר תוקף מרשות מקומית אחרת לגבי הכלב, וכן שתקופת החזקתו של הכלב בתחום העיריה לא תעלה על חמישה עשר ימים.

(ד) חיסון כלב נגד כלבת ברשות מקומית אחרת אינו פוטר את בעלו מחובת קבלת רשיון מראש העיריה.

3. (א) מבקש רשיון להחזקת כלב, יגיש בקשה לעיריה על גבי טופס שהיא תקבע; אישר ראש העיריה את הבקשה לאחר תשלום האגרה כאמור בסעיף 4, יינתנו למבקש רשיון ודיסקית זיהוי והכלב יסומן במשדר אלקטרוני.

הוצאת רשיון

(ב) ראש העיריה רשאי לקבוע תנאים ברשיון, וכן רשאי הוא להורות לבעל כלב בעניינים אלה: אופן החזקתו, מקום החזקתו, בידי מי יוחזק, חיסון הכלב נגד כלבת, בדיקת הכלב בידי וטרינר וטיפול בכלב במועדים ובתנאים שיקבע.

(ג) המחלקה תנהל פנקס או לחלופין קובץ מחשב, שבו יירשמו פרטים מלאים על כל כלב שלגביו ניתן רשיון; בעל כלב ימציא לראש העיריה או לבא-כוחו, לפי דרישתו, את אותם הפרטים.

(ד) רישיון שניתן לפי חוק עזר זה יפקע בתום שנה מיום הוצאתו.

(ה) חדל אדם להיות בעל כלב יודיע על כך בכתב למחלקה תוך שלושים ימים מהיום שבו אירע הדבר.

4. (א) המחלקה תגבה אגרות בשיעורים שלהלן:

אגרות

(1) 14.50 שקלים חדשים בעד כל מנת חיסון נגד כלבת;

(2) 39.50 שקלים חדשים בעד רשיון להחזקת כלב ודיסקית; בעד כלב מעוקר התשלום יהיה מחצית מסכום האגרה כאמור.

(ב) ראש העיריה רשאי לפטור רועה צאן או בקר מתשלום אגרת רשיון בעד שני כלבים.

(ג) עיוור פטור מתשלום אגרות לפי סעיף זה בעד כלב נחיה המלווה אותו.

5. (א) ראש העיריה רשאי לסרב ליתן רשיון או לבטל רשיון בהתקיים בכלב או בבעלו אחד או יותר מתנאים אלה[[2]](#footnote-2):

סירוב ליתן רשיון וביטולו

(1) הכלב לא קיבל חיסון נגד כלבת לפי תקנות הכלבת (חיסון), התשל"ד-1974;

(2) הכלב לא טופל נגד טפילי מעיים בששת החודשים שקדמו להוצאת הרשיון;

(3) הכלב בעל מזג פראי ותוקפני;

(4) הכלב מהווה סכנה לבטחון הציבור;

(5) הכלב מקים רעש המהווה מפגע בלתי סביר לציבור;

(6) בעל הכלב הורשע יותר מפעם אחת בעבירה לפי סעיף 495(א) לחוק העונשין, התשל"ז-1977;

(7) הכלב מוחזק בתנאים המסכנים או העלולים לסכן את בריאות הציבור;

(8) הכלב נשך אדם ולא הוסגר לתחנת ההסגר העירונית תוך 24 שעות מזמן הנשיכה;

(9) הכלב נשך אדם יותר מפעם אחת בתקופה של שנתיים;

(10) הכלב משוטט במקום ציבורי ללא חגורה או מחסום וללא השגחת בעלו, בניגוד להוראות סעיף 7(א) ו-(ב);

(11) הכלב עושה צרכיו במקום ציבורי מבלי שבעליו ינקה אחריו, בניגוד להוראות סעיף 7(ג) ו-(ד);

(12) הכלב חולה במחלה כלשהי העלולה לעבור לאדם.

(ב) ביטל ראש העיריה את רשיון החזקת הכלב לפי הוראות סעיף קטן (א), רשאי הוא לסרב להחזיר לבעל הכלב את האגרה ששולמה לפי הוראות סעיף 4.

6. (א) בעל כלב שסירבו לתת לגביו רשיון או שהרשיון שניתן לגביו בוטל כאמור בסעיף 5, ימסור את הכלב, תוך 4 ימים מיום הסירוב או הביטול, לתחנת הסגר.

מסירת כלב לתחנת הסגר

(ב) היו נימוקי הסירוב למתן הרשיון או לביטולו מבוססים על הוראות סעיף 5(א)(3) או 5(א)(4), לא יחולו הוראות סעיף 8 לגבי השמדתו של הכלב לאחר שנמסר לתחנת ההסגר, זולת אם ציווה שופט להשמידו לפי הוראות סעיף 5 לפקודת הכלבת, 1934.

(ג) היו נימוקי הסירוב למתן רשיון או ביטולו מבוססים על הוראות סעיף 5(א) שלא צויינו בסעיף קטן (ב) ובעל הכלב הודיע למחלקה, תוך 48 שעות מזמן מסירת הכלב לתחנת ההסגר, על כוונתו לבקש צו מבית משפט שיאסור על השמדת הכלב, לא יחולו הוראות סעיף 8 לגבי השמדתו זולת אם ציווה שופט להשמידו.

(ד) הודיע בעל כלב על כוונתו לבקש צו כאמור, ישלם למחלקה בעד כל יום של החזקת הכלב בתחנת הסגר, סכום שנקבע בסעיף 8(ד).

7. (א) לא יחזיק בעל כלב את כלבו במקום ציבורי ולא ירשה לאחר להחזיקו במקום ציבורי, אלא אם כן הכלב קשור היטב, מחסום בפיו, על צווארו דיסקית זיהוי והוא מסומן במשדר אלקטרוני.

החזקת כלב

(ב) לא יתיר בעל כלב לכלבו לשוטט באורח חופשי אף אם יש מחסום על פיו.

(ג) לא יתיר בעל כלב לכלבו לעשות צרכיו בתחום מקום ציבורי או במקום פרטי שאינו בבעלותו של בעל הכלב, אלא אם כן ניקה אחריו.

(ד) עשה הכלב צרכיו בתחום מקום כאמור בסעיף קטן (ג), יאסוף מיד, מי שהכלב בבעלותו או ברשותו או בהשגחתו באותה שעה, את הגללים.

(ה) ראש העיריה רשאי לתת אישור למעונין בכך להתקין אוטומטים למכירת שקיות לאיסוף צורכיהם של כלבים.

(ו) לא יחזיק אדם כלב לא קשור וללא מחסום על פיו בתחום שטח פרטי שאינו מגודר מכל צדדיו ואינו סגור בשער.

(ז) בעל כלב המחזיק בתחום חצרו כלב לצורכי שמירה או הגנה ישלט את הכניסה בשלט שגודלו 30x40 ס"מ לפחות בנוסח "זהירות כלב" או בנוסח אחר שיאשר המנהל.

8. (א) כלב שלא ניתן לגביו רשיון או שאינו מסומן בדיסקית או במשדר אלקטרוני או שאינו מוחזק בהתאם להוראות סעיף 7, רשאי שוטר או עובד הפיקוח העירוני לתפסו או למסרו לתחנת ההסגר. אם אי אפשר לתפסו או למסרו כאמור יורדם הכלב בידי המנהל בלבד.

תפיסת כלב

(ב) על אף האמור בסעיף קטן (א), רשאי שוטר או פקח עירוני להשמיד כלב אם, לדעתו, יש חשש סביר שהוא נגוע במחלת הכלבת ואם, לדעתו, התנהגות הכלב מסכנת את הציבור והמנהל אינו יכול להרדימו תוך פרק זמן סביר.

(ג) נמסר כלב לתחנת הסגר כאמור בסעיף קטן (א), הוא יוחזק בו שבוע לפחות אם לא ידרוש בעלו לקבלו לידיו בטרם נקיטת פעולה כלשהי לגביו.

(ד) נתפס כלב לפי הוראות סעיף קטן (א), הוא לא יוחזר לבעלו אלא לאחר שחוסן נגד כלבת, הוצא לגביו רישיון, הוחדר לו משדר אלקטרוני ובעלו חתם על הצהרה לפי התוספת הראשונה ושילם לעיריה בעד כל יום מתקופת החזקתו בתחנת ההסגר סך 17 שקלים חדשים, וכן סך 40 שקלים חדשים, בעד העברתו של הכלב לכלביה, בהתאם לתקנות הכלבת (החזקת כלבים, חתולים וקופים במאורות בידוד), התשי"ט-1959.

(ה) כלב שנתפס לפי הוראות סעיף קטן (א) ובעלו לא דרש החזרתו תוך שבוע או שבעלו חתם על טופס ויתור לפי התוספת השניה, רשאי המנהל למסרו לפי שיקול דעתו, אולם אין הויתור מהווה היתר להשמדת הכלב.

9. ראש העיריה, המנהל או מי שהוסמך לענין חוק עזר זה, רשאי להיכנס בכל עת סבירה למקרקעין שבתחום העיריה כדי לבדוק אם קויימו הוראות חוק עזר זה וכן לעשות מעשה שלדעתו דרוש לביצוע הוראותיו.

רשות כניסה

10. לא יפריע אדם לראש העיריה, למנהל, לעובדי העיריה או למסייע בידם לפי חוק עזר זה ולא ימנע בעדם לבצע את סמכויותיהם או תפקידיהם לפי חוק עזר זה.

איסור הפרעה

11.[[3]](#footnote-3) בעלו של כלב אינו זכאי לתשלום פיצויים בשל פעולה או מחדל לפי הוראות סעיף 9 לחוק עזר זה שעשה או נמנע מעשייתו, לפי הענין, ראש העיריה, העיריה, המנהל, המחלקה, פקח או מי שפועל בשמו או מטעמו.

פיצויים

12. חוק עזר לרמלה (פיקוח על כלבים), התשל"ה-1975 – בטל.

ביטול

13. בתוספת לחוק עזר לרמלה (הצמדה למדד), התשמ"א-1981, במקום "(פיקוח על כלבים), התשל"ה-1975" יבוא "(פיקוח על כלבים), התשנ"ה-1995".

הצמדה למדד

14. חוק עזר זה אינו בא לגרוע מכל דין אלא להוסיף עליו.

שמירת דינים

**תוספת ראשונה**

(סעיף 8(ד))

לכבוד

עיריית רמלה

המחלקה הוטרינרית

**הצהרה**

אני הח"מ       מס' ת"ז

כתובת

בעל/ת כלב גזע מין גיל צבע שם

בזאת כי הנני  לשמור על כלבי שלא ישוטט שנית ברשות הרבים.

הובאו לידיעתי ההוראות שלהלן בחוק עזר לרמלה (פיקוח על כלבים), התשנ"ה-1995:

1. כלב יהיה קשור בהימצאו בחצר פתוחה.

2. בשעת טיול יהיה הכלב קשור ברצועה ומחסום על פיו.

3. בעלו של כלב ימנע ממנו גרימת רעש המהווה מטרד.

אני  לשמור על הוראות חוק העזר האמור.

תאריך \_\_\_\_\_\_\_\_\_\_\_\_

חתימה

תוספת שניה

(סעיף 8(ה))

אני הח"מ מצהיר בזה כי הכלב שפרטיו מופיעים להלן הינו בבעלותי והנני מוותר עליו:

פרטי הכלב:

גזע מין צבע גיל שם מס' רשיון

פרטי הבעלים:

שם פרטי משפחה מס' ת"ז המען מס' טלפון

י' באדר ב' התשנ"ה (12 במרס 1995) יואב לביא

ראש עיריית רמלה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"ה מס' 541](http://www.nevo.co.il/Law_word/law07/mekomi-0541.pdf) מיום 13.7.1995 עמ' 466. [↑](#footnote-ref-1)
2. ר' עת"מ (ת"א) 1060-09 פוזנר נ' מועצה מקומית גן יבנה לעניין היקף הסמכות. [↑](#footnote-ref-2)
3. ר' ת"א (שלום כ"ס) 2116-12-09 בנימין נ' עיריית רעננה (פורסם בנבו) לענין בטלות סעיף זה לאור היעדר סמכות לחוקקו. [↑](#footnote-ref-3)