חוק עזר לרמלה (רוכלים), תשכ"ה-1964

רשויות ומשפט מנהלי – רשויות מקומיות – חוקי עזר

רשויות ומשפט מנהלי – רישוי – רישוי עסקים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | שטחים אסורים ברוכלות | [Go](#Seif2) | 2 |
| סעיף 3 | איסור חניה | [Go](#Seif3) | 2 |
| סעיף 4 | איסור חניה שלא בשעת התעסקות | [Go](#Seif6) | 2 |
| סעיף 5 | איסור לקשור במבנה | [Go](#Seif21) | 2 |
| סעיף 6 | מקום החזקת עגלה | [Go](#Seif22) | 2 |
| סעיף 7 | איסור רעש | [Go](#Seif4) | 2 |
| סעיף 8 | נקיון | [Go](#Seif5) | 2 |
| סעיף 9 | שעות הרוכלות | [Go](#Seif7) | 2 |
| סעיף 10 | היתר התעסקות ת"ט תשכ"ה 1965 | [Go](#Seif8) | 2 |
| סעיף 11 | ימי הרוכלות | [Go](#Seif24) | 2 |
| סעיף 12 | רשיון לשימוש בעגלה | [Go](#Seif9) | 2 |
| סעיף 13 | תוקף רשיון | [Go](#Seif10) | 2 |
| סעיף 14 | אגרת רשיון | [Go](#Seif11) | 2 |
| סעיף 15 | תחולה | [Go](#Seif12) | 3 |
| סעיף 16 | רשיונות ת"ט תשכ"ה 1965 | [Go](#Seif13) | 3 |
| סעיף 17 | תבניתן של עגלות | [Go](#Seif14) | 3 |
| סעיף 18 | לוחית מספר לעגלה ת"ט תשכ"ה 1965 | [Go](#Seif15) | 3 |
| סעיף 19 | סידור טובין על עגלה | [Go](#Seif23) | 3 |
| סעיף 20 | דרישה לסלק עגלה וכיוצא באלה | [Go](#Seif16) | 3 |
| סעיף 21 | סילוק עגלות ת"ט תשכ"ה 1965 | [Go](#Seif17) | 3 |
| סעיף 22 | איסור הפרעה למפקח | [Go](#Seif18) | 3 |
| סעיף 23 | ענשים תיקון | [Go](#Seif19) | 3 |
| סעיף 24 | ביטול | [Go](#Seif20) | 3 |
| סעיף 25 | השם | [Go](#Seif25) | 3 |

חוק עזר לרמלה (רוכלים), תשכ"ה-1964[[1]](#footnote-1)\*

בתוקף סמכותה לפי הסעיפים 250, 251, 254 ו-259 לפקודת העיריות, מתקינה מועצת עירית רמלה חוק עזר זה:

1. בחוק עזר זה –

הגדרות

"דוכן" – כל שולחן או כלי אחר המשמשים להחזקת טובין לשם מכירתם;

"ימי מנוחה" – הימים שנקבעו בפקודת ימי מנוחה, תש"ח-1948, כימי מנוחה, תחילתם חצי שעה לפני שקיעת החמה בערבי ימי מנוחה וסופם במוצאי יום המנוחה עם צאת הכוכבים;

"העיריה" – עירית רמלה;

"מפקח" – מי שהורשה על ידי מועצת העיריה בכתב לפקח על מילוי הוראות חוק עזר זה;

"עגלה" – כל כלי הובלה, הנסחב או הנדחף בכוח מיכני, בכוח אדם או בכוח בעלי-חיים;

"ראש העיריה" – לרבות מי שראש העיריה העביר אליו סמכויותיו לפי חוק עזר זה, כולן או מקצתן.

2. לא יעסוק רוכל בעסקו – בין באמצעות עגלה ובין בצורה אחרת – ברחוב או במקום ציבורי באופן שהתעסקותו מהווה מכשול לרבים.

שטחים אסורים ברוכלות

3. לא יעמיד רוכל ולא יניח ולא ירשה ולא יגרום להעמיד או להניח עגלה, דוכן, תבנית, מגש או טובין בתחומי 20 מטר מגן ילדים, מבית ספר, ממגרש משחקים, מגינה או מגן.

איסור חניה

4. לא יעמיד רוכל ולא יניח ולא ירשה ולא יגרום להעמיד או להניח ברחוב או במקום ציבורי עגלה, דוכן, תבנית, מגש או טובין שלא בשעת עיסוקו או כשאיננו נמצא במקום.

איסור חניה שלא בשעת התעסקות

5. לא יקשור רוכל עגלה, דוכן, תבנית או מגש, בכל צורה שהיא, לבנין, לגדר, לעמוד או למבנה אחר.

איסור לקשור במבנה

6. רוכל יחזיק את עגלתו בצדו הימני של הרחוב, קרוב לשפתה של המדרכה הימנית.

מקום החזקת עגלה

7. לא יקים רוכל רעש בשעת עיסוקו.

איסור רעש

8. לא ילכלך רוכל ולא יגרום שילכלכו את השטח ליד מקום עסקו.

נקיון

9. לא יעסוק רוכל בעסקו אלא בשעות שבין 06.00 לבין 21.00.

שעות הרוכלות

10. ראש העיריה רשאי, לפי שיקול דעתו ובתנאים שיקבע, להתיר לרוכל לעסוק בעסקו גם לאחר השעה 21.00.

היתר התעסקות

ת"ט תשכ"ה-1965

11. לא יעסוק רוכל בעסקו בימי מנוחה.

ימי הרוכלות

12. לא ישתמש רוכל בעגלה לצורך עסקו אלא לפי רשיון.

רשיון לשימוש בעגלה

13. תקפו של רשיון לעגלה הוא עד 31 במרס שלאחר נתינתו.

תוקף רשיון

14. בעד מתן רשיון לעגלה ישלם המבקש לקופת המועצה אגרה בסך שתי לירות, אולם אם ניתן הרשיון אחרי 30 בספטמבר תהיה האגרה לירה אחת בלבד.

אגרת רשיון

15. הוראת סעיף 12 אינה חלה על רוכל המשתמש בעגלה שלגביה ניתן רשיון על פי סעיף 2 לפקודת התעבורה.

תחולה

16. בקשת רשיון לעגלה תוגש בכתב לראש העיריה, והוא רשאי ליתן את הרשיון, לסרב לתיתו, להתלותו או לבטלו וכן רשאי הוא לכלול ברשיון תנאים, להוסיף עליהם, לגרוע מהם, לשנותם או לבטלם.

רשיונות

ת"ט תשכ"ה-1965

17. אם אין הוראה אחרת בפקודת התעבורה או בתקנות שהותקנו על פיה, רשאי ראש העיריה לדרוש שכל עגלה תתאים לתכנית שאושרה על ידיו ושהוצגה במשרדי המועצה.

תבניתן של עגלות

18. רוכל המשתמש בעגלה לצורך עסקו יקבע על צדה האחורי, במקום נראה לעין, לוחית-מספר שיתן לו ראש העיריה. הלוחית תכלול, נוסף למספר, את שמו הפרטי ושם משפחתו של הרוכל, מענו ומספר הרישום שבתעודת הזהות שלו. בעד כל לוחית-מספר תשולם למועצה אגרה בסך 50 אגורות.

לוחית-מספר לעגלה

ת"ט תשכ"ה-1965

19. רוכל המשתמש בעגלה לצורך עסקו יסדר את הטובין באופן שימנע בליטתם מקצות העגלה בכל עבר או מחזית העגלה או מאחוריה, ויעמוד בצדה האחורי של העגלה בשעת עיסוקו.

סידור טובין על עגלה

20. ראש העיריה, מפקח או שוטר, רשאי לצוות על רוכל לסלק עגלתו, דוכנו, תבניתו, מגשו או הטובין ממקום בו הם נמצאים בניגוד להוראות חוק עזר זה.

דרישה לסלק עגלה וכיוצא באלה

21. לא סילק רוכל את עגלתו, דוכנו, תבניתו, מגשו או הטובין, לאחר שנצטווה לכך בהתאם לסעיף 20, רשאי ראש העיריה, מפקח או שוטר לסלק את העגלה, הדוכן, התבנית, המגש או הטובין, בין בעצמו ובין על ידי אחרים.

סילוק עגלות

ת"ט תשכ"ה-1965

22. לא יפריע אדם לראש העיריה או למפקח ולא ימנע בעדו מלהשתמש בסמכויותיו לפי חוק עזר זה.

איסור הפרעה למפקח

23. העובר על הוראה מהוראות חוק עזר זה, דינו – קנס 500 שקלים חדשים, ובמקרה של עבירה נמשכת – קנס נוסף של 20 שקלים חדשים לכל יום שבו נמשכת העבירה אחרי שנמסרה לו עליה הודעה בכתב מאת ראש העיריה או לאחר שחוייב בדין.

ענשים

תיקון (תיקון מס' 2) תשמ"ו-1986

24. חוקי העזר לרמלה (פיקוח על רוכלים), 1947 – בטלים.

ביטול

25. לחוק עזר זה ייקרא "חוק עזר לרמלה (רוכלים), תשכ"ה-1964".

השם

נתאשר.

כ"ח בתשרי תשכ"ה (4 באוקטובר 1964) מ' מלמד

ראש עירית רמלה

חיים משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ה מס' 1650](http://www.nevo.co.il/law_word/law06/tak-1650.pdf) מיום 19.11.1964 עמ' 415.

   ת"ט [ק"ת תשכ"ה מס' 1676](http://www.nevo.co.il/law_word/law06/tak-1676.pdf) מיום 21.1.1965 עמ' 1288.

   תוקן [ק"ת תשל"ט מס' 3999](http://www.nevo.co.il/law_word/law06/tak-3999.pdf) מיום 5.7.1979 עמ' 1503 – תיקון תשל"ט-1979 בסעיף 1(19) לחוק עזר לרמלה (תיקון חוקי עזר), תשל"ט-1979.

   [ק"ת חש"ם תשמ"ג מס' 186](http://www.nevo.co.il/Law_word/law07/mekomi-0186.pdf) מיום 20.7.1983 עמ' 580 – תיקון תשמ"ג-1983 בסעיף 1(16) לחוק עזר לרמלה (תיקון חוקי עזר), תשמ"ג-1983.

   [ק"ת חש"ם תשמ"ד מס' 244](http://www.nevo.co.il/Law_word/law07/mekomi-0244.pdf) מיום 27.8.1984 עמ' 786 – תיקון תשמ"ד-1984 בסעיף 1(16) לחוק עזר לרמלה (תיקון חוקי עזר), תשמ"ד-1984 (תוקן [ק"ת חש"ם תשמ"ה מס' 287](http://www.nevo.co.il/Law_word/law07/mekomi-0287.pdf) מיום 29.8.1985 עמ' 486 – תיקון (תיקון) תשמ"ה-1985. [ק"ת חש"ם תשמ"ו מס' 305](http://www.nevo.co.il/Law_word/law07/mekomi-0305.pdf) מיום 3.7.1986 עמ' 142 – תיקון (תיקון מס' 2) תשמ"ו-1986). [↑](#footnote-ref-1)