חוק עזר לרמת גן (שמירה על איכות הסביבה, מניעת מפגעים ושמירת הסדר והניקיון), תשע"ח-2018

רשויות ומשפט מנהלי – רשויות מקומיות – חוקי עזר – שמירת הסדר והנקיון

חקלאות טבע וסביבה – איכות הסביבה – שמירת הניקיון

חקלאות טבע וסביבה – איכות הסביבה – פסולת ומיחזור

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 5 |
| סעיף 1 | הגדרות | [Go](#Seif1) | 5 |
|  | פרק ב': שמירת הניקיון, מניעת מפגעים וביעורם | [Go](#med1) | 11 |
| סעיף 2 | איסור גרימת מפגע | [Go](#Seif2) | 11 |
| סעיף 3 | סילוק המפגע | [Go](#Seif3) | 11 |
| סעיף 4 | מחזיקים משותפים | [Go](#Seif4) | 11 |
| סעיף 5 | דרישה לסילוק מפגע | [Go](#Seif5) | 11 |
| סעיף 6 | דרישה לסילוק מפגעי מזיקים | [Go](#Seif6) | 11 |
| סעיף 7 | איסור השלכת פסולת | [Go](#Seif7) | 11 |
| סעיף 8 | צו ניקוי | [Go](#Seif8) | 11 |
| סעיף 9 | איסור השלכת פסולת מרכב | [Go](#Seif9) | 12 |
| סעיף 10 | רחיצה וניקוי של כלי רכב | [Go](#Seif10) | 12 |
| סעיף 11 | חזקה לעניין גרוטות רכב | [Go](#Seif11) | 12 |
| סעיף 12 | חזקת אחריות לעניין לכלוך מקום ציבורי | [Go](#Seif12) | 12 |
| סעיף 13 | ניקוי וגידור מגרשים, חצרות וכניסות לבניינים | [Go](#Seif13) | 12 |
| סעיף 14 | ניקוי, איבוק, ניעור וחיבוט | [Go](#Seif14) | 12 |
| סעיף 15 | איסור זיהום מקום ציבורי | [Go](#Seif15) | 12 |
| סעיף 16 | איסור הבערת אש | [Go](#Seif16) | 13 |
| סעיף 17 | איסור השקיית צמחים | [Go](#Seif17) | 13 |
| סעיף 18 | איסור עשיית צרכים ברשות הרבים | [Go](#Seif18) | 13 |
| סעיף 19 | מי שפכים | [Go](#Seif19) | 13 |
|  | פרק ג': פינוי פסולת ומיחזור | [Go](#med2) | 13 |
| סעיף 20 | הגדרות | [Go](#Seif20) | 13 |
| סעיף 21 | הצבת כלי אצירה ומיתקנים לטיפול בפסולת | [Go](#Seif21) | 13 |
| סעיף 22 | התקנת כלי אצירה, שימוש בו וניקיונו | [Go](#Seif22) | 14 |
| סעיף 23 | התקנת ביתן אשפה | [Go](#Seif23) | 14 |
| סעיף 24 | החזקת ביתן אשפה | [Go](#Seif24) | 14 |
| סעיף 25 | התקנת מכל ייעודי ומיתקן מיחזור | [Go](#Seif25) | 14 |
| סעיף 26 | השלכת פסולת למיחזור | [Go](#Seif26) | 14 |
| סעיף 27 | הקמת מרכז מיחזור | [Go](#Seif27) | 15 |
| סעיף 28 | היתר לפינוי פסולת למיחזור | [Go](#Seif28) | 15 |
| סעיף 29 | כלי קיבול במפעל | [Go](#Seif29) | 15 |
| סעיף 30 | פינוי פסולת ביתית | [Go](#Seif30) | 15 |
| סעיף 31 | פינוי פסולת בניין | [Go](#Seif31) | 15 |
| סעיף 32 | פינוי פסולת זיהומית, פסולת רפואית מסוכנת ופסולת פגרים | [Go](#Seif32) | 16 |
| סעיף 33 | פינוי פסולת גזם | [Go](#Seif33) | 16 |
| סעיף 34 | צווי דרישה לפינוי פסולת ביתית | [Go](#Seif34) | 16 |
| סעיף 35 | שריפת פסולת | [Go](#Seif35) | 16 |
| סעיף 36 | קניין העירייה | [Go](#Seif36) | 16 |
| סעיף 37 | סייג לתחולה | [Go](#Seif37) | 16 |
|  | פרק ד': פינוי חפצים מיושנים | [Go](#med3) | 17 |
| סעיף 38 | איסור השארת חפצים מיושנים | [Go](#Seif38) | 17 |
| סעיף 39 | פינוי חפצים מיושנים | [Go](#Seif39) | 17 |
| סעיף 40 | גרוטות רכב | [Go](#Seif40) | 17 |
| סעיף 41 | רכב ברשות הרבים | [Go](#Seif41) | 17 |
|  | פרק ה': צעצועים מסוכנים | [Go](#med4) | 17 |
| סעיף 42 | איסור מכירה והפעלה של צעצועים מסוכנים | [Go](#Seif42) | 17 |
| סעיף 43 | הפעלת צעצועים מסוכנים | [Go](#Seif43) | 17 |
| סעיף 44 | הפעלת זיקוקין די נור | [Go](#Seif44) | 17 |
|  | פרק ו': עקירת עצים והסדרת גדר חיה | [Go](#med5) | 17 |
| סעיף 45 | הגדרות | [Go](#Seif45) | 17 |
| סעיף 46 | חובת גיזום גדר חיה | [Go](#Seif46) | 17 |
| סעיף 47 | חובת טיפול בעץ למניעת סכנה או מפגע | [Go](#Seif47) | 18 |
| סעיף 48 | איסור עקירת עצים | [Go](#Seif48) | 18 |
|  | פרק ז': שמירת הסדר והניקיון בגנים ציבוריים | [Go](#med6) | 18 |
| סעיף 49 | הגדרה | [Go](#Seif49) | 18 |
| סעיף 50 | כניסה לגן | [Go](#Seif50) | 18 |
| סעיף 51 | איסור הפרעה | [Go](#Seif51) | 18 |
| סעיף 52 | פגיעה בצמח בגן | [Go](#Seif52) | 18 |
| סעיף 53 | התנהגות בגן | [Go](#Seif53) | 18 |
| סעיף 54 | כלי רכב בגן | [Go](#Seif54) | 19 |
| סעיף 55 | רוכלות | [Go](#Seif55) | 19 |
| סעיף 56 | משחקים בגן | [Go](#Seif56) | 19 |
| סעיף 57 | איסור הפרעת הסדר בגן | [Go](#Seif57) | 19 |
| סעיף 58 | הכנסת בעלי חיים לגן | [Go](#Seif58) | 19 |
| סעיף 59 | קיום אסיפה בגן | [Go](#Seif59) | 19 |
| סעיף 60 | שמירה על מקווי מים | [Go](#Seif60) | 19 |
|  | פרק ח': ניקוי מדרכות | [Go](#med7) | 19 |
| סעיף 61 | חובת ניקוי | [Go](#Seif61) | 19 |
| סעיף 62 | איסור השלכת פסולת | [Go](#Seif62) | 19 |
|  | פרק ט': הוראות בעניין מקום עינוג | [Go](#med8) | 19 |
| סעיף 63 | איסור הכנסת בקבוקי זכוכית וחפצים מסוכנים | [Go](#Seif63) | 19 |
|  | פרק י': שמירת חזיתות, ניקוי מגרשים, חצרות, כניסות חדרי מדרגות ומקלטים | [Go](#med9) | 19 |
| סעיף 64 | הגדרות | [Go](#Seif64) | 19 |
| סעיף 65 | שמירת ניקיון נכסים | [Go](#Seif65) | 20 |
| סעיף 66 | דרישה לנקות נכס | [Go](#Seif66) | 20 |
| סעיף 67 | גידור נכס | [Go](#Seif67) | 20 |
| סעיף 68 | ניקיון מקלטים ותקינותם | [Go](#Seif68) | 20 |
| סעיף 69 | איסור תלייה והנחה של כבסים וחפצים ושמירת חזיתות | [Go](#Seif69) | 20 |
| סעיף 70 | הודעה לשיפוץ | [Go](#Seif70) | 20 |
| סעיף 71 | שיפוץ בידי העירייה | [Go](#Seif71) | 21 |
| סעיף 72 | חלוקת הוצאות השיפוץ | [Go](#Seif72) | 21 |
| סעיף 73 | השגה | [Go](#Seif73) | 21 |
|  | פרק י"א: התקנת מיתקנים למזגני אוויר | [Go](#med10) | 21 |
| סעיף 74 | דרישה להתקין מיתקן | [Go](#Seif74) | 21 |
| סעיף 75 | רעש מזגנים, מדחסים וגנרטורים | [Go](#Seif75) | 22 |
|  | פרק י"ב: שימור רחובות | [Go](#med11) | 22 |
| סעיף 76 | מכשול ברחוב | [Go](#Seif76) | 22 |
| סעיף 77 | כריית שוחות | [Go](#Seif77) | 22 |
| סעיף 78 | דרכי זהירות בכריית שוחה | [Go](#Seif78) | 22 |
| סעיף 79 | היתר | [Go](#Seif79) | 22 |
| סעיף 80 | נזק לרחוב | [Go](#Seif80) | 22 |
| סעיף 81 | סילוק מכשול וביצוע עבודה | [Go](#Seif81) | 22 |
| סעיף 82 | היתר להעמיד כיסאות | [Go](#Seif82) | 22 |
|  | פרק י"ג: רוכלות ואיסוף תרומות | [Go](#med12) | 22 |
| סעיף 83 | שטחים אסורים ברוכלות | [Go](#Seif83) | 22 |
| סעיף 84 | איסור חניה | [Go](#Seif84) | 23 |
| סעיף 85 | איסור חניה שלא בשטח התעסוקה | [Go](#Seif85) | 23 |
| סעיף 86 | איסור קשירה | [Go](#Seif86) | 23 |
| סעיף 87 | איסור נהיגה בעגלות רתומות לבהמות | [Go](#Seif87) | 23 |
| סעיף 88 | מקום המכירה | [Go](#Seif88) | 23 |
| סעיף 89 | איסור להכריז על טובין | [Go](#Seif89) | 23 |
| סעיף 90 | שמירת הניקיון | [Go](#Seif90) | 23 |
| סעיף 91 | רישיון לשימוש בעגלה או בדוכן | [Go](#Seif91) | 23 |
| סעיף 92 | הצגת רישיון | [Go](#Seif92) | 23 |
| סעיף 93 | הצגת מחירון | [Go](#Seif93) | 23 |
| סעיף 94 | לוחיות לרכב רוכל | [Go](#Seif94) | 23 |
| סעיף 95 | דרישה לסלק עגלות | [Go](#Seif95) | 23 |
| סעיף 96 | סילוק עגלות | [Go](#Seif96) | 23 |
| סעיף 97 | תחולה | [Go](#Seif97) | 23 |
| סעיף 98 | תפיסת דברים וחילוטם | [Go](#Seif98) | 23 |
| סעיף 99 | סידור הטובין | [Go](#Seif99) | 23 |
| סעיף 100 | מידות ומשקולות | [Go](#Seif100) | 23 |
|  | פרק י"ד: החזקת בעלי חיים | [Go](#med13) | 23 |
| סעיף 101 | הגדרה | [Go](#Seif101) | 23 |
| סעיף 102 | החזקת בעלי חיים | [Go](#Seif102) | 23 |
| סעיף 103 | הימצאות בעלי חיים ברשות הרבים | [Go](#Seif103) | 24 |
| סעיף 104 | מניעת שוטטות בעלי חיים על ידי העירייה | [Go](#Seif104) | 24 |
| סעיף 105 | שמירת דינים | [Go](#Seif105) | 24 |
|  | פרק ט"ו: הגשת דין וחשבון לעניין הגנת איכות הסביבה | [Go](#med14) | 24 |
| סעיף 106 | הגדרות | [Go](#Seif106) | 24 |
| סעיף 107 | חובת הגשת דין וחשבון | [Go](#Seif107) | 24 |
| סעיף 108 | סמכויות ראש העירייה | [Go](#Seif108) | 24 |
|  | פרק ט"ז: שונות | [Go](#med15) | 25 |
| סעיף 109 | איסור הפרעה | [Go](#Seif109) | 25 |
| סעיף 110 | אחריות התאגיד | [Go](#Seif110) | 25 |
| סעיף 111 | קיום הודעות לביצוע | [Go](#Seif111) | 25 |
| סעיף 112 | סמכות ביצוע וחיוב בהוצאות | [Go](#Seif112) | 25 |
| סעיף 113 | מסירת הודעות | [Go](#Seif113) | 25 |
| סעיף 114 | גביית האגרות ושיעורן | [Go](#Seif114) | 25 |
| סעיף 115 | שמירת דינים | [Go](#Seif115) | 25 |
| סעיף 116 | ביטול | [Go](#Seif116) | 25 |
|  | תוספת ראשונה | [Go](#med16) | 26 |
|  | תוספת שנייה | [Go](#med17) | 26 |

חוק עזר לרמת גן (שמירה על איכות הסביבה, מניעת מפגעים ושמירת הסדר והניקיון), תשע"ח-2018[[1]](#footnote-1)\*

בתוקף סמכותה לפי סעיפים 250 ו-251, לפקודת העיריות, סעיף 6 לחוק למניעת מפגעים, התשכ"א-1961 (להלן – חוק למניעת מפגעים), סעיף 19 לחוק שמירת הניקיון, התשמ"ד-1984 (להלן – חוק שמירת הניקיון), סעיפים 2 ו-15 לחוק איסוף ופינוי פסולת למיחזור, התשנ"ג-1993, סעיף 11ג לחוק רישוי עסקים, התשכ"ח-1968 (להלן – חוק רישוי עסקים), ובאישור השר להגנת הסביבה, מתקינה מועצת עיריית רמת גן חוק עזר זה:

פרק א': פרשנות

1. בחוק עזר זה –

הגדרות

"אתר לטיפול בפסולת" – מיתקן או מפעל למיחזור או השבה של פסולת;

"אתר לסילוק פסולת" – מקום המשמש לפינוי ולסילוק של פסולת, באמצעות הידוקה וכיסויה באופן מבוקר בחומר כיסוי;

"בור שפכים" – בור אטום המשמש או המיועד לשמש לקליטת מי שפכים לשם סילוקם;

"ביב פרטי" – ביב המשמש נכס אחד, על חיבוריו;

"מערכת ביוב ציבורית" – מערכת המיועדת לאיסוף והולכת שפכים, ובכלל זה קווי צנרת, תחנות שאיבה וקווי סניקה, על כל מיתקניהם, וכן מיתקן לטיהור שפכים;

"ביובית" – רכב המכיל מכל לאיסוף מי שפכים ולסילוקם והמורשה על פי כל דין;

"ביתן אשפה" – בניין המיועד להחזקת כלי אצירה או להחזקת מכל ייעודי;

"בניין" – כל מבנה, בין שהוא בנוי אבן ובין שהוא בנוי בטון, טיט, ברזל, עץ או כל חומר אחר, לרבות כל חלק של מבנה כאמור וכל דבר המחובר לו חיבור של קבע;

"בעל חיים" – כל בעל חיים לרבות כלב, חתול, שור, פרה, עגל, סוס, סייח, פרד, חמור, תרנגולים, ברווזים, תרנגולי הודו, יונים וכיוצא בהם;

"בעל נכס" – אחד או יותר מאלה:

(1) הבעל הרשום של נכס בפנקס המקרקעין כמשמעותו בחוק המקרקעין, התשכ"ט-1969 (להלן – חוק המקרקעין), לרבות בעל זכות חכירה, ובהעדר רישום כאמור הזכאי להירשם על פי דין;

(2) אדם המקבל או הזכאי לקבל הכנסה מנכס או שהיה מקבלה אילו הנכס היה נותן הכנסה, בין בזכותו ובין כמורשה, כנאמן או כבא כוח;

(3) בעל דירה כמשמעותו בסעיף 52 לחוק המקרקעין;

(4) נציגות בית משותף כמשמעותה בסעיף 65 לחוק המקרקעין;

"בעל עסק" – אחד או יותר מאלה:

(1) המנהל את העסק;

(2) המחזיק של העסק;

(3) בעל היתר זמני או בעל רישיון עסק כמשמעותם בחוק רישיון עסקים או מי שמוטלת עליו חובה לקבל היתר או רישיון כאמור;

(4) מי שבבעלותו, בהשגחתו או בפיקוחו פועל בית העסק;

"גדר חיה" – שיח, מטפס, עץ, וכל צמח אחר הגדלים על הגבול או בסמוך לגבול, שבין קרקע שיש לה בעלים, ובין דרך, או קרקע ציבורית, או קרקע המשמשת כשטח ציבורי, או קרקע שבחזקת העירייה;

"גן" – גן ציבורי, חורשה או שדרה או שטח ירוק, וכן מקום אחר ברשות הרבים, שצמחים צומחים בו, בין שהוא מגודר ובין שאינו מגודר, אגם או בריכה או מקום שבו מותקנים מיתקני שעשוע לילדים, למעט גן לאומי כהגדרתו בחוק גנים לאומיים;

"גרוטות רכב" – כהגדרתן בחוק שמירת הניקיון;

"העירייה" – עיריית רמת גן;

"השבה" – הפקת אנרגיה מפסולת או תהליך עיבוד של פסולת לחומר המשמש להפקת אנרגיה;

"השלכה" – כהגדרתה בחוק שמירת הניקיון;

"חוק גנים לאומיים" – חוק גנים לאומיים, שמורות טבע, אתרים לאומיים ואתרי הנצחה, התשנ"ח-1998;

"חוק ההתגוננות האזרחית" – חוק ההתגוננות האזרחית, התשי"א-1951;

"חוק החומרים המסוכנים" – חוק החומרים המסוכנים, התשנ"ג-1993;

"חוק המדבירים" – חוק הסדרת העיסוק בהדברה תברואית, התשע"ו-2016;

"חוק התכנון והבנייה" – חוק התכנון והבנייה, התשכ"ה-1965;

"חוק להגנת חיית הבר" – חוק להגנת חיית הבר, התשט"ו-1995;

"חוק למניעת מפגעי אסבסט" – חוק למניעת מפגעי אסבסט ואבק מזיק, התשע"א-2011;

"חוק רישוי עסקים" – חוק רישוי עסקים, התשכ"ח-1968;

"חזית" – כל חלק מבניין הנשקף אל רחוב או גן, לרבות חלון, מרפסת, גדר, קיר תומך וקיר אחר;

"חיות בר" – כהגדרתן בחוק להגנת חיית הבר;

"חפצים מיושנים" – חפצים או מיטלטלין שיצאו מכלל שימוש, לרבות מכונה וחלקיה, תנור, מקרר, דוד חימום, אסכלה, אבזרי אמבט וסניטציה, רהיטים או חלק מהם;

"חצר" – קרקע שמשתמשים בה או או שמחזיקים בה יחד עם בניין, רהיטים או חלק מהם;

"כביש" – חלק מדרך המיועד לתנועת כלי רכב או שתנועת כלי רכב נוהגת לעבור בו;

"כלי אצירה" – מכל, שקית או כלי קיבול המיועדים לאצירת פסולת ביתית, העשוי מחומר, צורה, גודל ואיכות כפי שקבע המפקח מזמן לזמן, לרבות עגלות פסולת, מכולות פסולת, דחסן פסולת וכיוצא באלה;

"מדרכה" – חלק מרוחבה של דרך שאינו כביש, המצוי בצד הכביש, ומיועד להולכי רגל בין אם הוא נמצא במפלס אחד עם הכביש ובין אם לאו;

"מדרכה הגובלת בעסק" – כל רוחב המדרכה שלאורך הרחוב הגובל בעסק והנמצאת בין הקווים הניצבים בפינותיו הקיצוניות של העסק;

"מדביר" – מי שמחזיק בידו רישיון הדברה לפי חוק רישוי עסקים, וכן רישיון מדביר כהגדרתו בחוק המדבירים או היתר מיוחד כמשמעותו בסעיף 58(ג) לחוק האמור;

"מהנדס" – עובד עירייה שמשמש כמנהל אגף הנדסה בעירייה לרבות עובד העירייה שמנהל מחלקת הנדסה העביר אליו בכתב את סמכויותיו לפי הוראות חוק עזר זה, כולן או מקצתן, לפי הוראות סעיף 6 לחוק הרשויות המקומיות (מהנדס רשות מקומית), התשנ"ב-1991;

"מזיקים" – כהגדרתם בחוק המדבירים;

"מחזיק" – כהגדרתו בסעיף 15 לחוק המקרקעין, למעט אדם הגר בבית מלון;

"מיחזור" – כהגדרתו בחוק איסוף ופינוי פסולת למיחזור;

"מי שפכים" – פסולת המורחקת בהזרמה או פסולת נוזלית, לרבות בוצה, מוצקים בתרחיף ומוצקים מומסים;

"מיתקן טיפול בפסולת" – כלי או אמצעי לדחיסה, כבישה, גריסה, קשירה וכיוצא באלה, המשמש לאיסוף, מיון, טיפול או להקטנת נפח של פסולת;

"מיתקן לטיהור שפכים" – מיתקן לטיפול בשפכים, אמצעי או תהליך טיפול נוסף, אשר מיועד להפחתת ריכוז המזהמים במי השפכים;

"מיתקן מיחזור" – כלי או אמצעי לאצירה, דחיסה, כבישה, גריסה, קשירה וכיוצא באלה, המשמש למיון, לטיפול או להקטנת נפח הפסולת למיחזור;

"מכל ייעודי" – כלי קיבול לאצירת סוג פסולת למיחזור;

"מכלאה" – רפת, לול, דיר, אורווה, שובך יונים, או כיוצא באלה, וכן מקום מגודר או בלתי מגודר, מקורה או בלתי מקורה שמחזיקים בו בעלי חיים;

"מפגע" – כל דבר, הנגרם במעשה או במחדל, העלול לסכן את חייו, את ביטחונו, את בריאותו, את שלומו או את רכושו של אדם, או עלול להפריע לאדם באופן בלתי סביר או עלול להזיק לסביבה לרבות אחד מאלה:

(1) זיהום אוויר חזק או בלתי סביר כמשמעותו לפי חוק אוויר נקי, התשס"ח-2008;

(2) העדר בתי כיסא בכמות מספקת או בית כיסא שאינו מדגם מאושר על פי תקן או בית כיסא המוחזק במצב בלתי תקין או לקוי, בנכס המשמש למטרת מגורים או עסק או לכל מטרה אחרת;

(3) ליקוי מהותי בבניין, לרבות ליקוי שתוצואותיו חדירה של מים, רטיבות, טחב, רוח או עשן באופן החורג מן המקובל;

(4) העדר ביב או העדר בור שפכים במקום שבו אין חיבור לרשת הביוב, או בור שפכים לקוי או שאינו מתאים לתכליתו או שאין די בו להרחקת מי שפכים באופן תקין מהנכס;

(5) צינור מי שפכים, פתח בור שפכים או כיוצא באלה, שלא נקבע בהם מכסה אטום או שאין המכסה קבוע כנדרש;

(6) בור שפכים או צינור אוורור או מרזב, שהם סדוקים, שבורים, סתומים או לקויים, באופן שאוויר מסואב או הנוזלים שבהם פורצים החוצה או מחלחלים מתוכם או שחומרים עלולים ליפול לתוכם;

(7) מיתקן תברואה לקוי או שלא הותקן כראוי או שאינו פועל כראוי;

(8) חיבור או קישור לקוי של מיתקן תברואה או ביב, מערבת הסקה, מיתקן קירור או חימום, מיתקן מים או מכל דלק;

(9) מרזב או מגלש הקשור, במישרין או בעקיפין, עם כל ביב, צינור, מי שפכים או תעלת שפכים;

(10) כל מקום המשמש או ששימש לאגירת מים או לאגירת מי שפכים, או כל מקום או כלי שבו נקווים מים עומדים, הנמצא במצב הגורם או העלול לגרום לזיהום המים שבתוכו או לריבוי חרקים;

(11) שימוש במרזב כצינור מי שפכים, או שפיכת כל נוזל שאינו מי גשם דרך מרזב;

(12) שימוש במערכת הביוב הציבורית לסילוק מי גשמים, בין על ידי חיבור מרזבים לרשת הביוב ובין על ידי פתיחת שוחות ביוב לניקוז המים;

(13) הצטברות כל חומר, בין בתוך בניין ובין בסביבתו, הגורם או העלול לגרום לרטיבות או לטחב בבניין או בסביבתו או המזיק או העלול להזיק לבריאות באופן אחר;

(14) פי צינור דלק להזנת מכל דלק של הסקה מרכזית או דירתית או של מפעל כלשהו, המסתיים במרחק של פחות מ-75 ס"מ מהצד הפנימי של גבול הנכס;

(15) פליטת עשן, גזים או פיח שלא דרך מעשנה תקינה שלא דרך מעשנה בגובה מתאים;

(16) הימצאות מזיקים העלולים לגרום נזק לבריאות או מטרד לשכנים או לסביבה;

(17) צמח או ענפי עץ הבולטים או מתפשטים לעבר בכל מקום ציבורי, המפריעים או העלולים להפריע לעוברים ושבים או לרכב;

(18) רעש או ריח חזקים או בלתי סבירים כמשמעותם בחוק למניעת מפגעים;

(19) קוצים או כל חומר אחר הנמצאים בנכס והעלולים לגרום לשריפה או להתפשטותה או העלולים לגרום להתרבותם של זחלים, חרקים ומזיקים למיניהם;

(20) כל דבר אשר לדעת ראש העירייה עלול לסכן את חייו, ביטחונו, בריאותו, רכושו או נוחיותו של אדם או להפריע לאדם או למנוע אותו מלהשתמש בזכויותיו;

(21) כל נכס המצוי במצב העלול לעשותו מזיק, מסוכן, או פוגע בבריאות;

(22) כל אח או תנור וכל ארובה שאינם מכלים כראוי את העשן או את האדים הנוצרים על ידי האיכול, או המוציאים עשן בכמות שיש בה כדי להטריד את העוברים והשבים, להזיק לבריאות או לסכן את הבריאות; ולצורך חוק זה, עשן כולל אדים, גזים, פיח, אפר, אבק וכל חומר או חלקיקים הפורחים באוויר;

(23) הצטברות של עפר, אבנים, עצים, גרוטאות של מתכת, חלקי כלי רכב, זבל וכיוצא באלה, וכן חפצים, רהיטים, כלים או כל חומר אחר העלול להזיק לבריאות או להוות, לדעת המפקח, מפגע לשכנים או לסביבה;

(24) כיסאות, שולחנות, ארגזים, חפצים, כלים או חומר אחר המוחזקים ברחוב;

(25) שטח אדמה שלדעת המפקח אינו גדור במידה מספקת והעלול לשמש כמקום להצטברות אשפה או פסולת;

(26) בית חרושת, בית מלאכה, מקום עבודה או מחסן מכל סוג שהוא שאינם מוחזקים במצב נקי, או שהצפיפות בהם עלולה לגרום, לדעת המפקח, נזק לבריאות או למטרד לשכנים או לסביבה;

(27) כל אבק או פסולת הנוצרים במהלך ההפעלה של בית חרושת, בית מלאכה או במקום עבודה מכל סוג שהוא, הגורמים או העלולים לגרום, לדעת המפקח, נזק לבריאות או למטרד לשכנים או לסביבה;

(28) שימוש בשפכים, בדלוחים או במי פסולת אחרים שאינן מטוהרים להשאה;

(29) פליטה, הוצאה, הזרמה, הובלה בכל דרך שהיא של אשפה, פסולת מפעל, פסולת בניין, זבל, נוזלים, כימיקלים, או חומרים רעילים, שלא לפי חוק המים, התשי"ט-1959, לפי חוק רישוי עסקים, לפי חוק החומרים המסוכנים, ולפי פקודת בריאות העם, 1940;

(20) כל חפץ, לרבות גרוטות רכב, המצוי ברחוב, במקום ציבורי או בשטח פרטי, העשוי לדעתו של המפקח להיות מזיק, מסוכן, פוגע בבריאות, מסוכן לציבור או מהווה מטרד לסביבה;

"מפעל" – חנות, בית מלאכה, בית חרושת, עסק סיטונאי, מעבדה, מקום להימור או להגרלה, מפעל לעיבוד נתונים, משרד להנהלת חשבונות ממוכנת, משרד להעתקות, חנות כל-בו, סופרמרקט, בנקים, דואר, מוסדות חינוך, מרפאות, בית חולים, בית אבות, עסקים בבתי מגורים ומקום אשר מתנהל בו עסק מכל סוג ומין;

"מחזיק במפעל" – אדם שהשליטה הישירה במפעל היא בידיו או שהשליטה הישירה במפעל היא בידי אדם המחזיק מטעמו, לרבות אחד או יותר מאלה:

(1) המנהל את המפעל;

(2) בעל היתר זמני או בעל רישיון עסק כמשמעותם בחוק רישוי עסקים או מי שמוטלת עליו חובה לקבל היתר או רישיון כאמור;

(3) מי שבבעלותו, בהשגחתו או בפיקוחו פועל המפעל;

"מפקח" – עובד עירייה שמונה בידי ראש העירייה לשם אכיפת הוראות חוק עזר זה;

"מקום עינוג" – כל מקום שבו מתקיים עינוג ציבורי, למעט דירה פרטית;

"מקום ציבורי" – כל מקום המיועד לשימוש הציבור, לרבות אתר תיירות, בית מלון, אכסניה, בית הארחה, גן ציבורי, מסעדה, בית קפה, אולם המשמש למופעי בידור ותרבות, מוזאון, ספרייה, דיסקוטק, אולם או מיתקן ספורט, בריכת שחייה, קניון, חנות, מוסך וכן מקום המציע שירותי תחבורה ציבורית;

"מקלט" – מבנה או מקום אחר שהותקן לשמש מקלט, לפי תכנית שהרשות המוסמכת אישרה לפי חוק ההתגוננות האזרחית, התשי"א-1951 (להלן – חוק ההתגוננות האזרחית);

"מרכז מיחזור" – מקום שבו מותקנים מכלים ייעודיים;

"נכס" – קרקע, בניין או חלק מהם, בין תפוס ובין שאינו תפוס;

"עינוג ציבורי" – כהגדרתו בסעיף 3(ב) לחוק רישוי עסקים;

"עסק" – כל מקום שבו מתקיימת פעילות עסקית, בין טעון רישוי לפי חוק רישוי עסקים ובין אם לאו, לרבות מפעל, בית מרקחת, תחנת אוטובוסים, מקום עינוג, משרד, תחנת דלק, תחנת מוניות, קיוסק, חנות, מרפאות, בית חולים, בית אבות, לרבות עסקים בבתי מגורים;

"עקירת עץ" – כריתת עץ, שבירתו, שריפתו או סילוקו;

"פסולת" – פסולת ביתית, פסולת בניין, פסולת גזם, פסולת חקלאית, פסולת למיחזור, פסולת תעשייתית, לרבות שיירי מזון, קליפות, ניירות, בקבוקים, תיבות, קופסאות, קרטונים, גרוטאות, פסדים, צמיגים, עץ, קרשים, סמרטוטים, בדלי סיגריות, גרוטות רכב, אשפה מכל סוג וכן כל דבר אחר העלול לגרום לכלוך או אי-סדר או סכנה לבריאות, למעט פסולת חומרים מסוכנים, פסולת אסבסט, פסולת זיהומית, פסולת רפואית מסוכנת ופסולת פגרים;

"פסולת אסבסט" – כהגדרתה בחוק למניעת מפגעי אסבסט ואבק מזיק, התשע"א-2011 (להלן – חוק למניעת מפגעי אסבסט);

"פסולת ביתית" – פסולת המצטברת במקום מגורים או במהלך פעילות רגילה של בני אדם, שאינה פסולת בניין או פסולת חקלאית, או פסולת גזם או פסולת תעשייתית או פסולת חומרים מסוכנים או פסולת אסבסט;

"פסולת בניין" – פסולת או שיירי חומרים המשמשים לבנייה או לתיקונים או לשינויים של בניין או בקשר עם אותן עבודות או לשם ביצוע עבודות פיתוח מסביב לבניין, לרבות ערימות אדמה, חלקי מתכת, וחלקי הריסות של מבנים;

"פסולת גזם" – צמח קטוף, גזום, תלוש או צמח שנשר, לרבות ענפים, עלים, עשב, דשא וכיוצא באלה;

"פסולת זיהומית" – כהגדרתה בתקנות בריאות העם (טיפול בפסולת במוסדות רפואיים), התשנ"ז-1997 (להלן – תקנות בריאות העם);

"פסולת חומרים מסוכנים" – חומר מכל סוג, המכיל חומר מסוכן, המסולק ממפעל או המיועד לסילוק או שיש לסלקו לפי חוק החומרים המסוכנים, תקנות החומרים המסוכנים (סילוק פסולת רדיואקטיבית), התשס"ב-2002, ותקנות סילוק פסולת חומרים מסוכנים ולמעט אסבסט כהגדרתו בחוק למניעת מפגעי אסבסט; לעניין זה, "חומר מסוכן", "מפעל" ו"סילוק" – כהגדרתם בתקנות סילוק פסולת חומרים מסוכנים;

"פסולת חקלאית" – פסולת הנוצרת עקב פעילות חקלאית, לרבות הפרשת בעלי חיים, וכן פסולת או מי שפכים שמקורם במכלאה;

"פסולת למיחזור" – חומרים ומוצרים מכל סוג שהוא הניתנים למיחזור, שהושלכו או המיועדים להשלכה לרבות נייר, קרטון, פלסטיק, זכוכית וטקסטיל;

"פסולת פגרים" – כהגדרתה בתקנות בריאות העם;

"פסולת רפואית מסוכנת" – כהגדרתה בתקנות בריאות העם;

"פסולת תעשייתית" – פסולת הנוצרת או נפלטת ממפעל או ממקורות תעשייה או ממקום אחר המשמש לייצור תוצרת, הרכבתה, אריזתה או שלב אחר בטיפול בה, למעט פסולת חומרים מסוכנים ופסולת ביתית;

"פקודת היערות" – פקודת היערות;

"צמח" – עץ, שתיל, דשא, שיח, ענף, ניצן, תפרחת, פרי, פרח או חלק מהם, נטוע או צומח;

"צעצוע מסוכן" – אחד מאלה:

(1) כלי או חפץ או חומר הפולט וזורק גוף, קצף, אש, נוזל, או שגורם להדף אוויר מסוכן;

(2) אש הנזרקת שלא באמצעות כלי או חפץ ומהווה סכנה לבני אדם;

(3) צעצוע העלול לגרום לאחד מאלה:

(א) נזק גופני או נזק לחושים;

(ב) הטרדה לרבים או ליחיד במקומות ציבוריים על ידי דימוע, פגיעה, לכלוך, גירוי, עיטוש, רעש בלתי סביר או זיהום אוויר;

(ג) התלקחות של אש;

(ד) בהלה ברשות הרבים או במקום שבו מרוכז קהל;

(4) צעצוע שמחמת דמיונו הרב לכלי ירייה עלול השימוש בו לגרום לבהלה בציבור;

(5) צעצוע, כלי או דבר אחר, המשמש לצורכי משחק או בידור, שאפשר לירות בו כדור, קלע, פגז, פצצה, פקק או כיוצא בהם, או שאפשר לפוצץ בו חומר נפץ, בין שהצעצוע, הכלי או הדבר האחר הוא בצורת אקדח, רובה או תותח ובין בצורה אחרת, לרבות אבזריהם וכן אורים, זיקוקין די-נור ושאר חומר מתלקח כיוצא בהם;

"ראש העירייה" – לרבות עובד העירייה שראש העירייה אצל לו בכתב מסמכויותיו לפי חוק עזר זה, כולן או מקצתן;

"רופא וטרינר" – רופא וטרינר המועסק על ידי העירייה;

"רחוב" – לרבות דרך, נתיב להולכי רגל, מדרכה, כביש, גשר, שדרה, מעבר המשמש רחוב או מיועד לשמש אמצעי גישה לבתים, המצוי בין בבעלות פרטית ובין בבעלות ציבורית, תעלה, ביב, חפירה, רחבה, כיכר, גינה או גן, וכן מקום פתוח לשימוש ציבורי או שהציבור נוהג לעבור בו או שהציבור נכנס אליו או רשאי להשתמש בו או להיכנס אליו, בין שהם מפולשים ובין שאינם מפולשים;

"רחוב הגובל בעסק" – רחוב או קטע רחוב הגובל בעסק, בין אם יש גישה אל העסק מאותו רחוב ובין אם אין גישה כאמור, וכולל עסק שיש גישה אליו מאותו רחוב או קטע רחוב דרך נכס אחר או דרך מדרכה, לרבות עסק שבינו ובין אותו רחוב או קטע רחוב נמצאים תעלה, ביוב, חפירה, רצועת ירק, נטיעות, שדרה או כיוצא בהם, או שטח המיועד, לפי תכנית שאושרה, בהתאם לחוק התכנון והבנייה, לרצועת ירק, נטיעות או שדרה;

"רכב" – רכב הנע מכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות רכב מנועי כהגדרתם בפקודת התעבורה;

"רשות היחיד" – מקום שאיננו ברשות הרבים;

"רשות הרבים" – כל מקום שהציבור רשאי להשתמש בו או לעבור בו או שהציבור משתמש או עובר בו למעשה;

"שטח ציבורי" – שטח המיועד בהתאם לתכנית בניין ערים החלה עליו, לשמש כשטח ציבורי פתוח לשימוש הציבור או כשטח לבניין ציבורי, לרבות רחוב;

"תברואן" – מנהל אגף התברואה של העירייה, מהנדס התברואה של העירייה, רופא וטרינר של העירייה, הנדסאי איכות הסביבה של העירייה או כל עובד עירייה מקצועי אחר שהעירייה הסמיכה לכך בכתב לצורך אכיפת הוראות חוק עזר זה, כולו או מקצתו;

"תחנת אוטובוסים" – תחנה שבה מתחיל או מסתיים קו אוטובוס, וכן מקום המשמש לעלייה וירידה של נוסעים לאוטובוס וממנו;

"תחנת מעבר" – מיתקן נייח וקבוע שנעשתה בו העברה של פסולת במהלך פינויה וסילוקה מכלי קיבול אחד, לרבות רכב להובלת אשפה, לכלי קיבול אחר, או מיון של פסולת לרכיביה לצורכי מיחזור או שימוש חוזר;

"תקנות סילוק פסולת חומרים מסוכנים" – תקנות רישוי עסקים (סילוק פסולת חומרים מסוכנים), התשנ"א-1990.

פרק ב': שמירת הניקיון, מניעת מפגעים וביעורם

2. (א) לא יגרום אדם מפגע ולא ירשה לאחר מטעמו לגרום מפגע.

איסור גרימת מפגע

(ב) בעל נכס או מחזיק בו חייב להחזיק את הנכס באופן שלא יתקיים בו מפגע וחייב לשמור על הניקיון בנכס ובסביבתו ולנקוט את כל האמצעים הסבירים הדרושים למניעת מפגע בנכס, ככל שאמצעים אלה נתונים לשליטתו.

(ג) נמצא מפגע בנכס יראו את בעל הנכס או המחזיק בו כאדם שעבר על הוראות חוק זה, אלא אם כן הוכיח אחרת.

3. בעל נכס או מחזיק בו חייב להסיר מיד, לתקן ולסלק מפגע שהתגלה בנכס, ככל שאמצעים להסרה או לסילוק המפגע נתונים לשליטתו.

סילוק המפגע

4. היו בנכס יותר מבעל אחד או יותר ממחזיק אחד, יחול האמור בסעיפים 2 ו-3 על כל אחד מהם, לפי חלקם היחסי בנכס.

מחזיקים משותפים

5. (א) ראש העירייה, המפקח או התברואן, רשאי, בהודעה בכתב, לדרוש מבעל נכס או ממחזיק בו לסלק מפגע בנכס או לבצע עבודות הנחוצות לשם סילוק המפגע ולמניעת הישנותו, ככל שהאמצעים לסילוק המפגע נתונים לשליטתו של בעל הנכס, לפי הפרטים, לאופן הביצוע, לתנאים ולמועדים הקבועים בהודעה.

דרישה לסילוק מפגע

(ב) מי שנמסרה לו הודעה כאמור בסעיף (א), חייב למלא אחריה.

(ג) לא מילא מי שנמסרה לו הודעה כאמור בסעיף קטן (א), או שביצע את העבודות שלא לפי הפרטים, התנאים, הצורה, האופן או במועדים המפורטים בהודעה, רשאית העירייה לבצע את העבודות שפורטו בהודעה ולגבות את הוצאות הביצוע ממי שנמסרה לו ההודעה, ובלבד שניתנה לו התראה על כך זמן סביר מראש.

(ד) אישור בכתב מאת המפקח בדבר סכום ההוצאות שהוציאה העירייה ישמש ראיה לכאורה.

6. (א) בעל נכס או מחזיק בו יפעל למניעה וטיפול במפגעי מזיקים בנכסו.

דרישה לסילוק מפגעי מזיקים

(ב) ראש העירייה, המפקח או התברואן רשאי בהודעה בכתב לדרוש מבעל נכס או ממחזיק שבנכסו נמצאו מזיקים, לפעול לסילוק המזיקים, לרבות באמצעות הזמנת פעולת הדברה בנכס ולבצע את העבודות הדרושות לשם כך, בהתאם לפרטים, לתנאים ולמועדים הקבועים בהודעה, בכפוף להוראות חוק המדבירים ותקנות החומרים המסוכנים (רישום תכשירים להדברת מזיקים לאדם), התשנ"ד-1994 (להלן – תקנות התכשירים).

(ג) שימוש בתכשיר כהגדרתו בתקנות התכשירים יתבצע בהתאם להוראות תקנות אלה ולהוראות השימוש המופיעות על גבי תווית התכשיר; ההדברה תבוצע באמצעות מדביר, ככל שהוראות התווית מחייבות זאת.

(ד) מי שנמסרה לו הודעה כאמור חייב למלא אחריה.

(ה) לא מילא בעל נכס או מחזיק אחר ההודעה שנמסרה לו כאמור בסעיף קטן (א), או שביצע את העבודות שלא לפי הפרטים, התנאים, הצורה, האופן או במועדים המפורטים בהודעה, רשאית העירייה לבצע את העבודות שפורטו בהודעה ולגבות את הוצאות הביצוע ממי שנמסרה לו ההודעה, ובלבד שניתנה לו התראה על כך זמן סביר מראש.

(ו) אישור בכתב מאת המפקח בדבר סכום ההוצאות שהוציאה העירייה ישמש ראיה לכאורה.

7. לא ישליך אדם, לא ישאיר, לא יניח, ולא ירשה לאחר מטעמו להשליך, להשאיר או להניח פסולת ברשות הרבים או ברשות יחיד, אלא בכלי קיבול המיועד לאותו סוג פסולת ולפי הוראת חוק עזר זה.

איסור השלכת פסולת

8. נוכח ראש העירייה כי הושלכה פסולת או פסולת בניין ברשות הרבים או כי לוכלכה רשות הרבים, בתחום העירייה, רשאי הוא לצוות על מי שהשליך את הפסולת או על מי שלכלך את רשות הרבים או על בעל הנכס שבו הושלכה הפסולת, לסלק את הפסולת למקום, באופן ובתוך תקופת הזמן שתיקבע בצו ושתחילתה ממועד מסירת הצו, ולנקות את שלוכלך, ורשאי הוא לדרוש, אם הדבר אפשרי ולפי נסיבות, להחזיר את המצב לקדמותו; מי שלא קיים הוראות צו שניתן לפי סעיף זה, רשאי ראש העירייה לבצע את הנדרש לפי הצו; בוצע הנדרש כאמור, יהיה מי שהצטווה אך לא מילא אחר הוראות הצו, חייב בתשלום הוצאות שהוצאו.

צו ניקוי

9. (א) לא ישליך אדם פסולת מרכב לרשות הרבים, לרבות חומר כלשהו או כל חפץ אחר.

איסור השלכת פסולת מרכב

(ב) לעניין סעיף זה רואים כמי שהשליך את הפסולת מרכב –

(1) מי שרשום כבעל הרכב זולת אם הוכיח כי בשעת ביצוע העבירה הוא לא נהג ברכב ונתן את שם האדם שנהג, ככל שהדבר נתון לידיעתו;

(2) מי שנהג ברכב בשעת ביצוע העבירה זולת אם הוכיח אחרת.

10. (א) לא ירחץ אדם רכב ברשות הרבים, באופן שבמקום הרחיצה יישארו שלולית או מים עומדים באופן היוצר סכנה למעבר של עוברי אורח.

רחיצה וניקוי של כלי רכב

(ב) לא ישתמש אדם בהידרנטים או בציוד כיבוי אש אחר.

11. הושלכה גרוטת רכב, רואים את בעליה כאילו הוא השליכה, זולת אם הוכיח שלא הוא עשה כן וברשות מי היתה גרוטת הרכב באותה עת, או שכרוטת הרכב נלקחה בלא הסכמתו.

חזקה לעניין גרוטות רכב

12. (א) הכותב, מצייר, משרטט או חורט שלא כדין על מקרקעין הנשקפים למקום ציבורי, או מדביק, תולה מניח, או קובע עליהם, בניגוד להוראות סעיף 5א לחוק שמירת הניקיון, כל חפץ, כתב, מודעה או שלט, רואים אותו כמלכלך מקום ציבורי.

חזקת אחריות לעניין לכלוך מקום ציבורי

(ב) הודבקו או נקבעו חפץ, כתב, מודעה או שלט כאמור בסעיף קטן (א), רואים כמי שמלכלך מקום ציבורי גם את מי שתוכנם של הכתב, המודעה או השלט, ולגבי חפץ – תוכנו של כתב המופיע על גבי החפץ, מצביע עליו כעל מי שהזמין את הכנתם או הדבקתם או הורה על כך, או שתוכנם של הכתב, המודעה או השלט או הכתב על גבי החפץ מפרסם אותו או מוצר שלו, זולת אם הוכיח כי לא הוא עשה כן וכי המעשה נעשה שלא בידיעתו והוא נקט את כל האמצעים הסבירים למנוע את ביצוע המעשה.

(ג) בסעיף זה, "כתב" – לרבות ציור, שרטוט או חריטה.

13. (א) בעליו של מגרש או המחזיק בו חייבים לשמור על ניקיון המגרש, לנקותו וכן לגדרו, בהתאם לדרישות המפקח ולהנחת דעתו.

ניקוי וגידור מגרשים, חצרות וכניסות לבניינים

(ב) ראש העירייה רשאי לדרוש בהודעה בכתב, מאת בעליו של מגרש, לנקות את המגרש ומאת בעליו של בניין או המחזיק בו, לנקות חצר או כניסה של אותו בניין.

14. (א) לא ינקה אדם, לא יאבק, לא ינער ולא יחבוט מרבד, שטיח, כלי מיטה או דבר אחר ברשות הרבים או דרך פתח הפונה אל רשות הרבים.

ניקוי, איבוק, ניעור וחיבוט

(ב) לא ינקה אדם, לא יאבק, לא ינער ולא יחבוט מרבד, שטיח, כלי מיטה או דבר אחר ברשות היחיד באופן הגורם למטרד או לרעש בין השעות 14:00 ו-16:00 ובין השעות 19:00 ו-07:00 למחרת.

15. (א) לא ילכלך אדם ולא יזהם מקום ציבורי.

איסור זיהום מקום ציבורי

(ב) לא ישליך אדם ולא יתיר לאדם מטעמו להשליך שפכים או מי דלוחים בכלי אצירת פסולת.

(ג) לא יניח אדם כלי אצירת פסולת ברחוב; הוראה זו לא תחול על עובדי העירייה בעת מילוי תפקידם ועל אדם שהמפקח התיר או הורה לו אחרת.

(ד) לא יירק אדם במקום ציבורי.

(ה) לא ישפוך אדם מים או נוזל אחר שאינו מי גשם במקום ציבורי, וינקוט את האמצעים הדרושים למניעת נזילתם מרשותו למקום ציבורי.

(ו) לא ישליך אדם ולא יתיר לאדם מטעמו להשליך נבלות בעלי חיים או חלקיהן במקום ציבורי.

(ז) לא ירחץ אדם כלי רכב ברחוב באופן שישארו במקום הרחיצה שלולית או מים עומדים.

(ח) לא ישקה אדם ולא ירשה לאדם מטעמו להשקות צמחים באופן הגורם או העלול לגרום הפרעה לעוברים ושבים ברחוב או לאנשים בנכס גובל.

(ט) לא יאכיל אדם יונים במקום ציבורי אלא בגרגירי דורה.

16. (א) לא יבעיר אדם צמחים, עצים, קוצים או פחמים בשטח ציבורי בתחום העירייה.

איסור הבערת אש

(ב) (1) האמור בסעיף קטן (א) לא יחול על הבערת אש לצורך חגיגות בליל ל"ג בעומר, בשטח פתוח שראש העירייה התיר להבעיר בו אש לצורך זה, ובלבד שהמבעיר אש ינקוט אמצעי זהירות שיאפשרו את כיבויה המיידי של האש או את מניעת התפשטותה;

(2) האמור בסעיף קטן (א) לא יחול על הבערת אש לשם סילוקם של קוצים או צמחים בהיתר מאת ראש העירייה הכולל הנחיות ומגבלות לגבי הבערות אלה, בין השאר כך שתימנע הבערה של פסולת או חפצים אחרים, לפי חוק למניעת שריפות בשדות, התש"י-1949 (להלן – חוק למניעת שריפות בשדות), ולפי חוק אוויר נקי, התשס"ח-2008.

17. לא יפעיל אדם ממטרה או מכשיר אחר להשקיית צמחים, ולא ירשה לאחר מטעמו להפעיל מכשיר כאמור בנכסו, באופן הגורם או העלול לגרום להפרעה לעוברים ושבים ברשות הרבים, או לאנשים בנכס גובל.

איסור השקיית צמחים

18. (א) לא יעשה אדם את צרכיו ברשות הרבים אלא במיתקן המיועד לכך.

איסור עשיית צרכים ברשות הרבים

(ב) עשה בעל חיים את צרכיו בהיטל גללים ברשות הרבים, חייב בעליו או מי שהפיקוח על בעל החיים בידו, לאסוף מיד את הכללים ולפנותם.

19. (א) לא ישתמש אדם ולא ירשה לאחר מטעמו להשתמש במי שפכים להשקיה.

מי שפכים

(ב) לא יזרים אדם ולא ירשה להזרים שפכים תעשייתיים, כהגדרתם בתקנות המים (מניעת זיהום מים) (בורות ספיגה ובורות רקב), התשנ"ב-1992, לבור שפכים, ולא יעשה כן אלא לפי תקנות אלה ולפי חוק רישוי עסקים.

(ג) לא יזרים אדם, ולא ירשה להזרים, מי שפכים אלא למערכת ביוב ציבורית, ואם אין באותו חלק של היישוב מערכת ביוב ציבורית, על פי הוראות תאגיד מים וביוב מי רמת גן ובכפוף להוראות לפי חוק תאגידי מים וביוב, התשס"א-2001.

(ד) לא יוביל אדם ולא ירשה לאחר מטעמו להוביל מי שפכים ברשות הרבים או ברשות היחיד, שלא באמצעות אבזרים שאישר ראש העירייה או המפקח.

(ה) לא יוביל אדם ולא יאסוף, יעביר, או ישפוך מי שפכים מבור שפכים או ממערכת ביוב פרטית, אלא באמצעות מערכת הביוב הציבורית או ביובית המיועדת לשמש לפינוי מי שפכים למיתקן לטיהור שפכים.

פרק ג': פינוי פסולת ומיחזור

20. בפרק זה –

הגדרות

"בעל נכס" – לרבות בעל בית עסק;

"פינוי" – לרבות הובלה, העברה והורקה.

21. (א) העירייה רשאית להתקין בתחומה כלי אצירה לאיסוף ופינוי פסולת, ולהורות על השימוש בהם לרבות באמצעות סימון ושילוט מתאימים, אשר יופיעו על גבי כלי האצירה או בסמוך להם.

הצבת כלי אצירה ומיתקנים לטיפול בפסולת

(ב) המפקח רשאי להורות לבעל נכס או למחזיק בו להתקין ולהחזיק בנכס מיתקן לטיפול בפסולת, ורשאי הוא להורות כאמור בדבר סוג המיתקן, מספר המיתקנים, מקום הצבתם בנכס, תיקונם או החלפתם.

(ג) פינוי הפסולת ייעשה לתחנת מעבר, אתר לטיפול בפסולת או אתר לסילוק פסולת, המורשים לפי חוק רישוי עסקים ולפי חוק התכנון והבנייה לקלוט או לטפל בפסולת מאותו הסוג.

22. (א) בעל נכס או מחזיק בו חייב להתקין על חשבונו בנכס או בחצרו כלי אצירה לפי הוראות ראש העירייה או המפקח לעניין הצורה, הגודל, החומר, המספר ושאר התנאים שיקבע ראש העירייה או המפקח.

התקנת כלי אצירה, שימוש בו וניקיונו

(ב) לא יניח בעל נכס או מחזיק בו כלי אצירה ברחוב או ברשות הרבים וכן לא יחסום את דרכי הגישה לכלי אצירה, אלא לפי היתר מאת המפקח.

(ג) לא יניח אדם, לא ישליך, לא יזרוק ולא ישאיר פסולת ביתית בכלי אצירה אלא בתוך שקית סגורה היטב.

(ד) לא יניח אדם, לא ישליך, לא יזרוק ולא ישאיר בתוך כלי אצירה שהותקן כאמור בסעיף קטן (א) פסולת חקלאית, פסדים, פגרי בעלי חיים, מי שפכים, פסולת מפעל או פסולת בניין, חומרים נוזלים, דליקים, חתיכות ברזל או אבנים וכיוצא באלה העלולים לקרוע או להשחית את כלי האצירה או להקשות לפינוי הפסולת הביתית מתוכו.

(ה) בעל נכס, מחזיק בו או כל אדם אחר מטעמו ישתמש בכלי אצירה אך ורק לצורך אצירת פסולת ביתית, ולא יעשה בו כל שימוש אחר.

(ו) בעל נכס ומחזיק בנכס ישמור על ניקיון ותקינות כלי האצירה להנחת דעתו של ראש העירייה או המפקח, וידאג לתיקונו, צביעתו או נקיטת כל אמצעי אחר הנדרש לשם אחזקתו התקינה, הכול לפי דרישת ראש העירייה או המפקח ובזמן שיקבע.

(ז) ראש העירייה או המפקח, רשאי, בהודעה בכתב, לדרוש מבעל נכס או מחזיק בו שיתקין, יתקן או יצבע, את כלי האצירה בנכס, בחצרו, או שנועד לשימוש הנכס, לרבות התקנת ברז המחובר לרשת המים של הבית ומתחתיו בריכה המחוברת לרשת הביוב של הבית; אדם שקיבל הודעה כאמור מראש העירייה או מהמפקח חייב למלא אחריה.

23. (א) מפקח רשאי לדרוש, בהודעה, מבעל נכס שיתקין ביתן אשפה או יתקנו.

התקנת ביתן אשפה

(ב) בעל נכס שנדרש להתקין ביתן אשפה כאמור בסעיף קטן (א) חייב להתקינו באופן, בצורה ובמקום שיקבע המפקח ובהתאם להוראות ובתוך הזמן שיקבע, הכול כאמור בהודעה.

24. (א) מי שהוא בעל נכס או מחזיק בו חייב להחזיק ביתן אשפה במצב נקי ותקין להנחת דעתו של המפקח.

החזקת ביתן אשפה

(ב) מפקח רשאי לדרוש בהודעה, שיותקן בביתן אשפה או בסמוך לו ברז המחובר לרשות המים של הבית ומתחתיו בריכה המחוברת לרשת הביוב של הבית.

25. (א) העירייה רשאית להקצות בתחומה מקומות להקמת מכלים ייעודיים או מיתקני מיחזור, ולהתקין, בין בעצמה ובין בידי אחרים, מכלים יעודיים או מיתקני מיחזור בשטח שיפוטה.

התקנת מכל ייעודי ומיתקן מיחזור

(ב) בעל בית עסק ובעל נכס, יתקינו, לפי דרישת המפקח, לפי התנאים שפורטו בדרישה, מכל ייעודי או מיתקן מיחזור אחד או יותר, אשר יהיו נפרדים מכלי האצירה, ישמרו על תקינותם, ניקיונם וניקיון סביבתם, וינקטו אמצעים סבירים לבל ידרמו מטרד או מפגע סביבתי או תברואתי.

(ג) המפקח רשאי להורות על סוגם, מספרם, ייעודם, מקום הצבתם, תיקונם של מכלים ייעודיים ומיתקני מיחזור, ומקבל הוראה כאמור חייב למלא אחריה.

(ד) בעל בית עסק ובעל נכס יקצה, לפי דרישת המפקח לפי התנאים שפורטו בדרישה, מקום מתאים שעליו יוקם מכל ייעודי או מיתקן מיחזור.

26. (א) לא ישליך אדם למכל ייעודי או למיתקן מיחזור אלא פסולת למיחזור, לפי סוג הפסולת למיחזור שנקבע לאותו מכל או מיתקן על גבי הודעה שהוצבה בסמוך או על גבי המכל או המיתקן.

השלכת פסולת למיחזור

(ב) הותקן מכל ייעודי או מיתקן מיחזור, שלא בידי בעל עסק, סמוך למקום מגוריו של אדם לא ישליך אדם פסולת למיחזור אלא לתוכו, לפי סוג הפסולת שנקבע לאותו מכל או מיתקן על גבי הודעה שהוצבה בסמוך או על גבי המכל או המיתקן.

(ג) בעל עסק שבתחום עסקו או בקשר לעסקו הותקן מכל ייעודי או מיתקן מיחזור, או בעל נכס שבתחומו הותקן מכל ייעודי או מיתקן מיחזור, לא ישליך ולא ירשה למי שפועל מטעמו להשליך פסולת למיחזור אל אלתוכו, לפי סוג הפסולת שנקבע לאותו מכל או מיתקן על גבי הודעה שהוצבה בסמוך או על גבי המכל או המיתקן.

(ד) לא ישליך אדם לתוך מכל ייעודי או למיתקן מיחזור פסולת ביתית, פסולת גזם, פסולת בניין, פסולת מכלאה, פסולת חומרים מסוכנים, פסולת רפואית או כל דבר אחר העלול לגרום למטרד או למפגע סביבתי או תברואתי או לנזק למיתקן המיחזור או העלולים להקשות לפינוי של פסולת למיחזור מתוכו.

(ה) לא ישליך אדם לתוך כלי אצירה, מכל ייעודי או מיתקן מיחזור פסולת בעלת נפח גדול שניתן להקטין את נפחה על ידי פירוק, קיפול, קריעה או דחיסה, אלא לאחר שקופלה, פורקה, נקרעה, או נדחסה; אין בהוראות סעיף קטן זה כדי לגרוע מהוראות החוק להסדרת הטיפול באריזות, התשע"א-2011 (להלן – חוק האריזות).

27. העירייה רשאית להתקין בתחומה מרכזי מיחזור ורשאית היא להורות על שימוש בהם, לפי כללים שתפרסם העירייה במרכזי המיחזור.

הקמת מרכז מיחזור

28. לא יפנה אדם, לא יוביל ולא יעביר פסולת למיחזור אלא לפי היתר מראש העירייה ועל פי תנאים שייקבעו על ידו.

היתר לפינוי פסולת למיחזור

29. (א) מחזיק במפעל (להלן בסעיף זה – בעל מפעל) יתקין כלי קיבול נפרדים לפסולת תעשייתית או פסולת חקלאית, לפי העניין, אם קיבל דרישה לכך מאת המפקח; המפקח רשאי להורות בנוגע לצורה, לגודל, למספר, למקום ולשאר התנאים לעניין כלי הקיבול הנפרדים.

כלי קיבול במפעל

(ב) בעל מפעל יחזיק את כלי הקיבול הנפרדים כאמור בסעיף קטן (א) במצב תקין ונקי, ויפעל לתקנם או להחליפם באחרים, הכול לפי דרישת המפקח ובתוך הזמן שיקבע.

(ג) ראש העירייה או המפקח, רשאי, בהודעה בכתב, לדרוש מבעל מפעל שיתקין, יתקן או יצבע את כלי הקיבול בשטח המפעל, או שנועד לשימוש המפעל, לרבות התקנת ברז שיחובר לרשת המים של המפעל ומתחתיו בריכה המחוברת לרשת הביוב של המפעל.

(ד) לא ישליך אדם פסולת תעשייתית או פסולת חקלאית אלא לתוך כלי הקיבול הנפרדים שהותקנו לפי סעיף קטן (א).

30. (א) לא יפנה אדם, לא יוביל, לא יעביר ולא יטמין פסולת ביתית, אלא אם כן הוא עובד העירייה או פועל מטעמה או קיבל הרשאה כאמור לעשות כן, והכול לפי היתר מאת ראש העירייה ובכפוף לתנאי ההיתר.

פינוי פסולת ביתית

(ב) בהיתר שניתן לפי סעיף קטן (א) ייקבעו –

(1) השעות שבהן מותר להוציא או להוביל פסולת ביתית, בכפוף לתקנות למניעת מפגעים (מניעת רעש), התשנ"ג-1992 (להלן – תקנות מניעת רעש);

(2) המקומות שאליהם תובל או תורק פסולת ביתית;

(3) דרכי ההוצאה וההובלה, וכן אמצעי ההובלה, צורתם, גודלם ומבנם;

(4) תקופת ההיתר.

(ג) ראש העירייה או המפקח רשאי לתת היתר לפי סעיף קטן (א) או לסרב לתתו, לבטלו, להתלותו, להתנות בו תנאים, להוסיף עליהם או לשנותם.

(ד) נמצא רכב מוביל בלא היתר כאמור בסעיף קטן (א), פסולת ביתית מנכס למקום אחר, רואים את בעל הרכב או מי שהרכב בשליטתו כאחראי להפרת הוראות חוק עזר זה, אלא אם כן הוכיח כי לא הוא הוביל כאמור, ויודיע ברשות מי היה הרכב באותה עת או שהרכב נלקח בלא הסכמתו.

31. (א) בעל נכס חייב בפינוי פסולת בניין מהנכס, מאתר הבנייה או ממקום השיפוץ; לעניין סעיף זה, "בעל נכס" – בעל נכס, מחזיקו או האחראי לביצוע עבודות הבנייה, ההריסה או השיפוץ, או מבצע עבודות הבנייה, בין בעצמו ובין בידי אחרים.

פינוי פסולת בניין

(ב) בעל נכס יציב ברשות הרבים מכולה לאחסון, הוצאה, פינוי או העברה של פסולת בניין לפי היתר מראש ובכתב מאת המפקח, ולפי תנאי ההיתר.

(ג) בעל נכס יפנה פסולת בניין במהלך תקופת ביצוע העבודות, במועדים, ובתדירות שיורה לו המפקח ולפי הנחיותיו.

(ד) ראש העירייה או המפקח רשאי לפי שיקול דעתו לדרוש בהודעה בכתב מבעל נכס להניח, לתקן, להחליף או לכסות את המכולה לאיסוף פסולת הבניין המוצבת בנכס, בחצר הנכס או ברשות הרבים.

(ה) בעל נכס שקיבל הודעה או הנחיה כאמור בסעיפים קטנים (ג) או (ד) חייב למלא אחריה בתוך 24 שעות.

(ו) בעל הנכס ידאג לפינוי פסולת הבניין ויותיר אחריו את אתר הבנייה וסביבתו נקיים עם סיום עבודות הבנייה ולא יאוחר ממועד הגשת בקשה לתעודת גמר כאמור בתקנה 21(ג) לתקנות התכנון והבנייה (בקשה להיתר, תנאיו ואגרות), התש"ל-1970.

(ז) לא קיים בעל נכס דרישה שבהודעה או בהנחיה כאמור בסעיף קטן (ה), או שביצע את העבודות שלא לפי הפרטים, התנאים, הצורה והאופן המפורטים בהודעה, או שלא השלים את העבודות שפורטו בהודעה בתקופה שנקבעה בה, רשאית העירייה לבצע את העבודות שפורטו בהודעה ולגבות את הוצאות הביצוע ממי שנמסרה לו ההודעה, ובלבד שהתראה בדבר ביצוע העבודות בידי העירייה והטלת עלותן על אותו אדם, נמסרה לו זמן סביר מראש.

32. בעל עסק חייב בפינוי פסולת זיהומית, פסולת רפואית מסוכנת, ופסולת פגרים, לפי תקנות בריאות העם (טיפול בפסולת במוסדות רפואיים), התשנ"ז-1997, תקנות מחלות בעלי חיים (פסדים), התשמ"א-1981, ולפי חוק רישוי עסקים.

פינוי פסולת זיהומית, פסולת רפואית מסוכנת ופסולת פגרים

33. (א) בעל נכס או המחזיק בו לא יוציא פסולת גזם מחצרו לכל רשות הרבים, לרבות המדרכה או הרחוב הסמוכים לנכסו, אלא בימים, בשעות ובתנאים שקבע המפקח ופרסם על כך הודעה בכתב לבעלי הנכסים, לרבות בדרך של פרסום בעיתונות, מנשר של אמנת שירות, פרסום באתר האינטרנט העירוני, הדבקת מודעות על הבתים או ברחובות.

פינוי פסולת גזם

(ב) פינוי פסולת גזם שלא על ידי העירייה, ייעשה רק לפי היתר מאת ראש העירייה או המפקח, לאתרי פינוי פסולת גזם המורשה לפי סעיף 7(ד) לחוק שמירת הניקיון, לפי חוק התכנון והבנייה, לפי חוק רישוי עסקים, לפי תקנות למניעת מפגעים (מניעת זיהום אוויר וריח בלתי סבירים מאתרים לסילוק פסולת), התש"ן-1990, ולפי התנאים שייקבעו על ידי ראש העירייה או המפקח.

34. (א) לא פעל בעל נכס בפסולת ביתית לפי הוראות חוק עזר זה, רשאי ראש העירייה או המפקח, בהודעה בכתב, לצוות עליו לפנות פסולת המצויה בנכס, בחצר הנכס, או ברשות הרבים לאחר שהוצאה מתוך שטח הנכס, המהווה או העלולה להוות מפגע לדעת המפקח, וכן לנקות לכלוך שנוצר כתוצאה מהשלכת פסולת כאמור ברשות הרבים.

צווי דרישה לפינוי פסולת ביתית

(ב) בעל נכס אשר קיבל הודעה כאמור בסעיף קטן (א) חייב למלא אחריה בתוך 24 שעות.

(ג) לא ביצע בעל הנכס את דרישת ראש העירייה כאמור בסעיף קטן (א), רשאית העירייה לבצע את עבודות פינוי הפסולת ולהטיל עליו את תשלום ההוצאות שהוציאה העירייה לצורך ביצוע עבודות הפינוי, ובלבד שהתראה בדבר ביצוע העבודות בידי העירייה והטלת עלותן על אותו אדם נמסרה לו זמן סביר מראש.

35. לא ישרוף אדם פסולת מכל מין וסוג שהוא אם הפסולת היא צמח שנתלש כמשמעותו בחוק למניעת שריפות בשדות, יחולו על השריפה הוראות החוק האמור, ותנאי הרישיון שניתן מכוחו.

שריפת פסולת

36. כל פסולת שסולקה או פונתה על ידי עובדי העירייה או אחר מטעמה, תפונה לתחנת מעבר, לאתר טיפול בפסולת, לאתר לסילוק פסולת או למפעל מיחזור, המורשים לפי חוק רישוי עסקים ולפי חוק התכנון והבנייה למטרה זו, לפי החלטת ראש העירייה או המפקח, ותהיה קניין העירייה מעת פינויה, למעט פסולת אריזות כהגדרתה בחוק האריזות ופסולת ציוד וסוללות כהגדרתה בחוק לטיפול סביבתי בציוד חשמלי ואלקטרוני ובסוללות, התשע"ב-2012.

קניין העירייה

37. הוראות חוק עזר זה לא יחולו על פסולת אסבסט ועל פסולת חומרים מסוכנים.

סייג לתחולה

פרק ד': פינוי חפצים מיושנים

38. לא יזרוק אדם, לא ישאיר, לא יניח, לא יחזיק ולא ירשה לאחר מטעמו לזרוק, להשאיר, להניח או להחזיק חפצים מיושנים ברשות הרבים, לרבות המדרכה או הרחוב הסמוכים לנכסו, אלא בימים, בשעות ובתנאים שקבע המפקח ופרסם על כך הודעה בכתב לבעלי הנכסים, לרבות בדרך של פרסום בעיתונות, מנשר של אמנת שירות, פרסום באתר האינטרנט העירוני, הדבקת מודעות על הבתים או ברחובות.

איסור השארת חפצים מיושנים

39. (א) ראש העירייה או המפקח רשאי, בהודעה בכתב, לדרוש את פינוים של חפצים מיושנים למקום שציין בהודעה, ובתוך המועד שנקבע בהודעה.

פינוי חפצים מיושנים

(ב) כל אחד מאלה חייב בפינוי החפצים המיושנים מרשות הרבים למקום שקבע ראש העירייה או המפקח וצוין בהודעת ראש העירייה או המפקח:

(1) אדם המוכר, מרכיב, מספק חפצים שמחליפים חפצים מיושנים;

(2) בעלם של חפצים מיושנים;

(3) מי שברשותו, בהחזקתו או בשליטתו חפצים מיושנים.

(ג) החייב בפינוי חפצים מיושנים שנמסרה לו הודעה כאמור חייב למלא אחריה בתוך 24 שעות.

40. (א) לא יעמיד אדם גרוטות רכב ברשות הרבים.

גרוטות רכב

(ב) לא יעמיד ולא ישאיר אדם גרוטות רכב ברשות היחיד, אלא אם כן גרוטות הרכב מצויות בחצרו של אדם המחזיק בהן כדין או מנהל בהן כדין עסק של גרוטות רכב.

(ג) נמצאו גרוטות רכב ברשות הרבים או ברשות היחיד, בניגוד להוראת סעיפים קטנים (א) ו-(ב), רשאית העירייה לפעול לפי סמכויותיה לפי סעיפים 8 עד 8ד לחוק שמירת הניקיון.

41. (א) לא ישאיר אדם רכב ברשות הרבים במקום אחד למשך תקופה העולה על 60 ימים ברציפות.

רכב ברשות הרבים

(ב) הושאר רכב ברשות הרבים במקום אחד, למשך תקופה העולה על 60 ימים ברציפות, רשאית העירייה להורות על גרירת הרכב מהמקום ולפעול לפי סמכויותיה לפי סעיפים 8א עד 8ד לחוק שמירת הניקיון.

פרק ה': צעצועים מסוכנים

42. (א) לא יעסוק אדם בייצור צעצועים מסוכנים, בשיווקם, במכירתם או בהשכרתם, בין כעסק נפרד ובין כחלק מעסק אחר, ולא יחזיק בהם, אלא על פי היתר מראש העירייה אשר יבדוק אם צעצוע כאמור עומד בדרישות תקן רשמי ת"י 562 חלק 2 – בטיחות צעצועים: דליקות (להלן – ת"י 562) ולפי תנאי ההיתר.

איסור מכירה והפעלה של צעצועים מסוכנים

(ב) לא יפעיל אדם צעצוע מסוכן ברשות הרבים, אלא על פי היתר מראש העירייה, אשר יבדוק אם צעצוע מסוכן כאמור עומד בדרישות תקן רשמי ת"י 562.

43. לא יפעיל אדם צעצוע מסוכן במקום ציבורי אלא אם כן הצעצוע האמור עומד בדרישות התקן הישראלי.

הפעלת צעצועים מסוכנים

44. לא יפעיל אדם זיקוקין די-נור אלא על פי היתר מאת ראש העירייה או מי שהסמיך לצורך זה, ובהתאם לתנאי ההיתר, והיתר כאמור יהיה כפוף להוראת תקנה 8א לתקנות מניעת רעש.

הפעלת זיקוקין די-נור

פרק ו': עקירת עצים והסדרת גדר חיה

45. בפרק זה –

הגדרות

"גיזום" – גדיעת כל חלק מעץ, שיח או צמח מטפס אחר, בין שורש ובין ענף;

"אילן מוגן" ו"עץ בוגר" – כהגדרתם בסעיף 2 לפקודת היערות;

"ערך טבע מוגן" – כהגדרתו בחוק גנים לאומיים.

46. (א) בעל נכס או מחזיק בו חייב לגזום את הגדר החיה הצומחת בתחום נכסו והגולשת מתחום נכסו לשטח ציבורי או לרשות הרבים.

חובת גיזום גדר חיה

(ב) ראש העירייה או המפקח רשאים לדרוש, בהודעה בכתב, מבעל נכס או מחזיקו, לגזום את הגדר החיה הגולשת מתחום נכסו לשטח ציבורי או לרשות הרבים, לפי הפרטים, התנאים, והמועדים הקבועים בהודעה, ובלבד שככל שמדובר באילן מוגן או עץ בוגר, הודעה כאמור תהיה בכפוף להוראות לפי פקודת היערות ותנאי הרישיון מכוחה, וככל שמדובר בערך טבע מוגן, גם להוראות לפי חוק גנים לאומיים ותנאי ההיתר מכוחו; מקבל הודעה כאמור חייב למלא אחריה.

47. (א) בעל נכס או מחזיק בו חייב לטפל בעץ אשר בשטח נכסו, ולדאוג כי העץ לא מהווה סכנה או מפגע לציבור.

חובת טיפול בעץ למניעת סכנה או מפגע

(ב) נוכח ראש העירייה או המפקח שעץ הנמצא ברשות היחיד גורם, או עלול לגרום סכנה לציבור רשאי הוא לדרוש, בהודעה בכתב, מבעל נכס או ממחזיק בו, לגזום את העץ או לנקוט את כל האמצעים האחרים הדרושים, לדעת ראש העירייה או המפקח, למניעת הסכנה או המפגע, ורשאי הוא לפרט בהודעה זו את המועד, התנאים ואופן ביצוע הדרישה, ובלבד שככל שמדובר באילן מוגן, עץ בוגר או ערך טבע מוגן, תהיה כפופה ההודעה להוראות פקודת היערות וחוק גנים לאומיים והתנאים ברישיון או בהיתר מכוחם, לפי העניין; מקבל הודעה כאמור חייב למלא אחריה.

(ג) לא ביצע בעל הנכס אחר דרישת ראש העירייה או המפקח כאמור בסעיף קטן (ב), רשאית העירייה לבצע את העבודות המפורטות בדרישה ולהטיל על בעל הנכס או המחזיק בו אשר לא מילא אחר דרישת העירייה, את תשלום ההוצאות שהוציאה העירייה לצורך ביצוע העבודות, ובלבד שהתראה בדבר ביצוע העבודות בידי העירייה והטלת עלותן על אותו אדם, נמסרה לו זמן סביר מראש.

48. לא יעקור אדם, ולא יסלק, יכרות, ישרוף, יחתוך, ישחית או ישבור עץ בוגר או אילן מוגן, אלא לפי הוראות פקודת היערות ותנאי רישיון מכוחה, וככל שמדובר בערך טבע מוגן, גם בכפוף להוראות לפי חוק גנים לאומיים ותנאי היתר מכוחו.

איסור עקירת עצים

פרק ז': שמירת הסדר והניקיון בגנים ציבוריים

49. בפרק זה, "מפקח" – לרבות מי שראש העירייה מינהו בכתב להיות שומר בגן.

הגדרה

50. לא יימצא אדם בגן בשעות שהכניסה לגן נאסרה בהוראת ראש העירייה או בהוראת מי מטעמו, כמפורט בהודעה או בשלט המוצגים בגן או בכניסה אליו; לא הוצג כל שלט או הודעה כאמור, יראו את הכניסה כמותרת בכל שעות היממה.

כניסה לגן

51. לא יפריע אדם לבעלי חיים שאינם בבעלותו מלהלך, לעוף, או לשוטט בגן; לא יטריד אדם בעל חיים, לא ייקח ולא ינסה לקחת אותו, את ביציו או כל חלק ממנו, ולא ישים אדם מלכודת לבעל חיים ברחבי הגן.

איסור הפרעה

52. לא יקטוף אדם, לא יעקור, לא יגדע ולא ישחית צמח בגן, אלא אם כן ראש העירייה או המפקח נתן הרשאה לכך ולפי תנאי ההרשאה ובכפוף להוראות פקודת היערות ולהיתרים הניתנים מכוחה על ידי פקיד היערות; וככל שהצמח הוא ערך טבע מוגן כהגדרתו בחוק גנים לאומיים, הרשאה כאמור כפופה להיתר מנהל הרשות לשמירת הטבע והגנים הלאומיים ולפי הוראות חוק גנים לאומיים.

פגיעה בצמח בגן

53. (א) לא ידרוך אדם, לא יטפס, לא ישבור, לא ישחית, ולא ירשה לאחר מטעמו לדרוך, לטפס, לשבור או להשחית, דשא, צמח, מקום נטיעות, גדר, משוכה, שער או סורג אלא ולפי הוראות ראש העירייה שנקבעו בהודעה המוצגת במקום, ולא יהלך אדם בגן אלא בשבילים או בשטחים שנקבעו לכך.

התנהגות בגן

(ב) לא ילון אדם בגן ולא יקים בו אוהל אלא במקומות שראש העירייה התיר לכך בהודעה המוצגת במקום.

(ג) לא יבעיר אדם אש בגן, לרבות העברת אש לצורכי בישול טיגון צלייה או אפייה, אלא באזורים ובגנים המיועדים לכך.

(ד) לא ישים אדם, לא יזרוק ולא ירשה לאחר מטעמו לשים או לזרוק פסולת בגן אלא בכלי האצירה המפוזרים ברחבי הגן.

54. לא יכניס אדם רכב לגן, ולא ינהג בו ברחבי הגן בלא היתר מראש העירייה או המפקח, אלא אם כן הותר הדבר בהודעה המוצגת בגן או בכניסה אליו.

כלי רכב בגן

55. לא יעסוק אדם ברוכלות בגן, אלא אם כן הדבר הותר לו במפורש ברישיון רוכלות שנתן לו ראש העירייה.

רוכלות

56. לא ישחק אדם בגן במשחקים או במקומות שנאסרו בהודעת ראש העירייה שהוצגה בגן.

משחקים בגן

57. לא יעשה אדם מעשה בגן שיש בו כדי לגרום לסכנה, הפרעה, אי-נוחות, או נזק לאדם או לבעל חיים המצוי בגן או בסביבתו, או שיש בו כדי להפר את הסדר בגן, לרבות הקמת רעש חזק, ממושך או חוזר ונשנה.

איסור הפרעת הסדר בגן

58. (א) לא יכניס אדם בעל חיים לתוך גן ולא יניחו להיכנס לתוכו, אם הדבר נאסר בהודעת ראש העירייה שפורסמה בגן.

הכנסת בעלי חיים לגן

(ב) לא נאסרה כניסת בעלי חיים לגן כאמור בסעיף קטן (א), לא יניח אדם לבעל החיים שבאחריותו, להלך בלי השגחה וימנע אותו מלהפריע לאדם, לבעל חיים או לפגוע בהם או בצמח בגן.

(ג) לא יקשור אדם בעל חיים לצמח, לגדר, למשוכה, לשער או לסורג שהוקמו בגן או ברשות הרבים לשם הגנה על הצמח ולא יניח לבעל החיים לעמוד לידם.

59. (א) לא יקיים אדם בגן עינוג ציבורי, אסיפה כהגדרתה בחוק הבטיחות במקומות ציבוריים, התשכ"ג-1962, אירועים וחתונות אלא לפי היתר ובכתב מראש העירייה או המפקח, ולפי תנאי ההיתר.

קיום אסיפה בגן

(ב) לא ייתן ראש העירייה או המפקח היתר כאמור, אלא אם כן מבקש ההיתר קיבל את הרישיונות, ההיתרים והאישורים הדרושים לפי כל דין לקיום האסיפה או אירוע כאמור.

60. לא יתרחץ אדם בבריכה, באגם, במעיין, או במזרקה המצויים בשטח הגן, לא יכבס בהם כל כביסה, ולא ירחץ בהם בעלי חיים או חפץ אחר, אלא ברשות ראש העירייה או המפקח ולפי הוראותיו, אלא אם כן הוצגה במקום הודעה המתירה את הדבר.

שמירה על מקווי מים

פרק ח': ניקוי מדרכות

61. (א) בעל עסק חייב לנקות את המדרכה הגובלת בעסקו עד לשפת הכביש, באופן שלא תימצא עליה פסולת ביתית ותהיה נקייה.

חובת ניקוי

(ב) חובת ניקוי המדרכה כאמור בסעיף קטן (א) תחול על בעל עסק בימים ובשעות שבהם העסק פתוח.

(ג) לא ישתמש בעל עסק במים זורמים לשם ניקוי המדרכה.

(ד) אם בעת שהעסק פתוח סבור ראש העירייה או המפקח, כי המדרכה הגובלת בעסק אינה נקייה, רשאי הוא לדרוש מבעל העסק לנקותה ובעל העסק ינקה את המדרכה בתוך שעה ממועד הדרישה; דרישת המפקח יכול שתהיה בהוראה בעל פה או בכתב.

62. בעל עסק, לא ישליך ולא יפזר לרחוב את הפסולת שאסף ולא ירשה לאחר מטעמו להשליך או לפזר את הפסולת כאמור.

איסור השלכת פסולת

פרק ט': הוראות בעניין מקום עינוג

63. (א) במקום ציבורי, כשמתקיים בו עינוג לרבים לא יכניס אדם ולא יחזיק, ולא ירשה לאחר מטעמו להכניס או להחזיק בקבוק זכוכית, או כל חפץ העלול לסכן את שלום הציבור.

איסור הכנסת בקבוקי זכוכית וחפצים מסוכנים

(ב) איסור הכנסה והחזקה של בקבוקי זכוכית לפי סעיף קטן (א) לא יחול במקום עסק שבו נמכרים או מוגשים משקאות על פי רישיון בר-תוקף.

פרק י': שמירת חזיתות, ניקוי מגרשים, חצרות, כניסות חדרי מדרגות ומקלטים

64. בפרק זה –

הגדרות

"בעל נכס" – לרבות בעל בית עסק;

"חפצים" – פריט המצוי בחזיתו של בית, בין אם הוא צמוד, תלוי או מונח על החזית ובין אם לאו, לרבות מרזבים חיצוניים, מזגנים, דודי שמש, מכלים, אנטנות תקשורת, צנרת לסוגיה, מתלי כביסה, סורגים, יריעות בד, יוטה או חומר אחר;

"שיפוץ" – לרבות תיקון, שיפור וחידוש של בניין או חלק ממנו וכולל עבודת צביעה, טיח, סיוד, סתימה או מילוי, שינוי מקום צנרת חיצונית, עבודות להגנה מפני חלודה, רטיבות או מים, וכן הריסה או סילוק דבר הפוגע במראה של חלק מהבניין וקירותיו החיצוניים של אותו חלק או בתקינותם, לרבות הסרת מרזב המותקן על גבי קיר או חלק אחר של הבניין הנשקפים אל רחוב או גינה, שימוש או חיבור צנרת לתעלת ניקוז מי שטיפה או כביסה וכן ניקיון ותקינות המקלט, ובלבד שעבודות אלה דרושות לשם שמירת המראה של חזית הבניין ואינן טעונות היתר בנייה.

65. (א) בעל נכס ומחזיק בו חייב לשמור על ניקיונם של החצר, המבוא לנכס, מקום חניה, חדר מדרגות, הגג, המקלט, כל שטח פרטי או משותף אחר אם קיים, וכל מקום המשמש את דיירי הנכס, פרט לדירות הפרטיות, לנקותם ולשמרם להנחת דעתו של ראש העירייה, המפקח או התברואן, לסלק כל פסולת ביתית, פסולת חקלאית, או פסולת בניין, וכן לנקות את מדרגות חדר הכניסה והמדגות בתחום החצר.

שמירת ניקיון נכסים

(ב) אדם המעסיק עובדים לעבודות בנייה, חפירה, חציבה וכיוצא באלה, או עושה עבודה זו בעצמו, חייב להבטיח במקום העבודה נוחיות סניטרית כנדרש לעובדים במקום, למשך זמן ביצוע העבודות, וכן לפנות פסולת שהצטברה במקום, לגדר את המקום, ולהציב מכולת פסולת להנחת דעת ראש העירייה, המפקח או התברואן.

66. ראש העירייה, המפקח או התברואן רשאי, בהודעה בכתב, לדרוש מבעל נכס או ממחזיק בו, לנקות את הנכס או כל חלק ממנו לרבות המקלט הצמוד לנכס, חזית הנכס, חדר המדרגות, שטח הקרקע שמשתמשים בו או מחזיקים בו יחד עם הנכס כחצר או כגינה או לצורך אחר של אותו נכס, וכן את הכניסות לנכס, או לעשות כל עבודה אחרת הדרושה, לדעת ראש העירייה, המפקח או התברואן, לניקיון הנכס; ההודעה תכלול תנאים ופרטים בדבר האופן שבו יש לבצע את הניקיון או העבודה והמועד שבו יש לבצעם; מקבל הודעה כאמור חייב למלא אחריה.

דרישה לנקות נכס

67. חייב בעל הנכס חייב לבנות קיר תומך או גדר ולגדר את הנכס או להקים בו קיר הפרדה, ככל שהדבר דרוש לשם מניעת מפגע או סכנה לציבור, ולפי דרישת ראש העירייה, המהנדס או המפקח ולהנחת דעתו.

גידור נכס

68. (א) בעל נכס או מחזיק בנכס יחזיק את המקלט המצוי ברשותו במצב נקי ותקין המאפשר שימוש בו בכל עת שיהיה צורך בכך לפי הוראות חוק התגוננות אזרחית.

ניקיון מקלטים ותקינותם

(ב) בעל נכס יערוך כל תיקון ושינוי הדרוש לשם מילוי החובה האמורה בסעיף קטן (א), כפי שיידרש בכתב, לפי הוראות סעיף 14 לחוק ההתגוננות האזרחית.

(ג) לא קיים בעל נכס או מחזיק בנכס אחר חובותיו כאמור בסעיפים קטנים (א) ו-(ב), העירייה רשאית לפעול לפי סמכויותיה לפי חוק ההתגוננות האזרחית ובלבד שהתראה על כך ניתנה לאותו אדם זמן סביר מראש.

69. (א) בעל נכס או מחזיק בו חייב לשמור על תקינות חזית הנכס.

איסור תלייה והנחה של כבסים וחפצים ושמירת חזיתות

(ב) לא יתלה אדם, לא יצמיד, לא יניח, ולא ירשה לאחר מטעמו לתלות, להצמיד או להניח כבסים וחפצים אחרים בחזית הנכס הפוגעים בחזיתו או המהווים או העלולים להוות סכנה לציבור, אלא לפי הנחיות המהנדס; נמצא חפצים מונחים, תלויים או מוצמדים בחזית נכס, יראו את המחזיק בנכס כאחראי לתלייתם, הנחתם או הצמדתם של החפצים.

(ג) בעל נכס או מחזיק בו ימלא אחר דרישות ראש העירייה או המפקח, בכל הנוגע לסילוק כבסים או חפצים התלויים או המונחים בחזית הנכס בתוך הזמן הנקוב בהודעה וכן לדרישות המהנדס בכל הנוגע להתקנת מסתורי כביסה, דודי שמש, אנטנות וצלחות תקשורת, מסתורים לבלוני גז, מקומות להתקנתם של מזגנים ומרזבים, שמירת ניקיונם ומראם הנאות, והכול כפוף להוראות כל דין.

70. (א) ראש העירייה או המהנדס רשאי לדרוש מבעל נכס, בהודעה בכתב, לבצע בחזית הנכס עבודות שיפוץ כמפורט בהודעה; בעל נכס שקיבל הודעה כאמור חייב למלא אחריה.

הודעה לשיפוץ

(ב) בהודעה לפי סעיף קטן (א), רשאי ראש העירייה או המהנדס לקבוע תנאים, פרטים ודרכים לביצוע העבודות והתקופה שבה יש לבצען, וכן הוראות בנוגע לחומרים, לצבעים ולאופן ביצוע העבודות.

71. נדרש אדם בהודעה בכתב לבצע עבודות שיפוץ ולא ביצען או לא השלימן בתוך התקופה שנקבעה בהודעה או ביצע עבודות שיפוץ הפוגמות בצורה החיצונית האחידה של חזית הבניין או שיפץ חזית בניין שלא לפי התנאים וההוראות שנקבעו בהודעה, רשאי ראש העירייה או המהנדס לבצע את עבודות השיפוץ או להרוס או לתקן את העבודות שנעשו, לפי העניין, ולגבות מאת אותו אדם את ההוצאות שהוציאה העירייה לשם כך, ובלבד שהתראה על ביצוע העבודות על חשבון אותו אדם, נמסרה לו זמן סביר מראש.

שיפוץ בידי העירייה

72. (א) בהוצאות השיפוץ לפי פרק זה יישאו –

חלוקת הוצאות השיפוץ

(1) בנכס שרשום כבית משותף לפי חוק בעלי הדירות בו; בעליה של כל דירה יחויב לפי שטחה היחסי של רצפת הדירה שלו לעומת השטח הכולל של רצפת כלל הדירות בבניין; הכול זולת אם נקבע שיעור אחר בתקנות הבית המשותף כמשמעותו בסימן ג' לפרק ו' בחוק המקרקעין;

(2) בנכס אחר – הבעלים של הנכס לפי חלקו היחסי בנכס.

(ב) בעל נכס החייב בדמי השתתפות לפי סעיף קטן (א) ישלמם לעירייה מיד עם השלמת השיפוץ לפי חשבון שיישלח אליו מאת המהנדס, ואולם אם בוצע השיפוץ בשלבים רשאית העירייה לגבות מבעל נכס מיד עם השלמת כל שלב, את דמי השתתפותו בהוצאות אותו שלב או אותם שלבים שהושלמו לפניו, לפי חשבון שיישלח אליו כאמור.

(ג) דמי ההשתתפות כאמור בסעיף קטן (ב) ישולמו בתוך 3 חודשים ממועד הודעת ראש העירייה או המהנדס לבעל הנכס על השלמת השיפוץ או השלמת שלב משלבי השיפוץ בצירוף חשבון דמי השתתפות.

73. (א) קיבל בעל נכס דרישת שיפוץ והוא סבור, כי הנכס אינו טעון שיפוץ או כי אין לבצע בו עבודות שפורטו בדרישה, רשאי הוא, בתוך 60 ימים ממועד שקיבל את הדרישה, להגיש לוועדה השגה על החלטתו של המהנדס; הוועדה תדון בהשגה ותיתן החלטה בכתב בתוך 90 ימים ממועד הגשת ההשגה; לעניין זה, "הוועדה" – ועדה שתורכב מהמנהל הכללי של העירייה או מי מטעמו, גזבר העירייה או מי מטעמו ואדריכל שאינו עובד העירייה אשר ימונה על ידי העירייה.

השגה

(ב) לעניין סעיף זה, יראו השגה שהוגשה לגבי בית משותף, אם חתמו עליה בעלי הדירות אשר שלושה רבעים לפחות מן הרכוש המשותף צמוד לדירותיהם.

(ג) על אף האמור בסעיף קטן (א), רשאית הוועדה לדון בהשגה שהוגשה באיחור אם ראתה שיש טעמים מיוחדים המצדיקים זאת.

פרק י"א: התקנת מיתקנים למזגני אוויר

74. (א) אדם המתקין, המחזיק או המפעיל מזגן אוויר הנמצא בחלק הבניין הפונה למדרכה, לרחוב או לרשות הרבים, חייב להתקין מיתקן לקליטה וניקוז נוזלים ולמניעת טפטוף הנוזלים על המדרכה, על הרחוב או לרשות הרבים (להלן בפרק זה – מיתקן).

דרישה להתקין מיתקן

(ב) צורת המיתקן, מיקומו ואופן התקנתו, ייקבעו בידי המהנדס.

(ג) המפקח רשאי לדרוש, בהודעה בכתב, מבעל נכס או מחזיק בו להתקין מיתקן למזגן ולקבוע את מועד ההתקנה וכן להורות כל הוראה בדבר נקיטת אמצעים למניעת טפטוף הנוזלים על המדרכה.

(ד) מי שנמסרה לו הודעה לפי סעיף קטן (ג), חייב למלא אחריה לפרטיה, להנחת דעתו של המפקח ובזמן שהוא קבע.

(ה) לא קיים אדם דרישה לפי הודעה כאמור בסעיף קטן (ג) או ביצע את ההתקנה הנדרשת בהודעה שלא לפי התנאים, הצורה והאופן המפורטים בה או לא השלימם בזמן שנקבע בה, רשאית העירייה לבצע את המפורט בהודעה ולגבות מאותו אדם את ההוצאות שהוציאה לשם כך; תעודת מאת ראש העירייה על סכום ההוצאות תשמש ראיה לכל דבר.

75. לא יתקין או יפעיל אדם מזגן ולא ירשה לאחר מטעמו להתקין או להפעיל מזגן, מדחס, גנרטור, או מכשיר כיוצא באלה בבניין מגורים, במקום ובאופן הגורם או העלול לגרום לרעש כמשמעותו בתקנה 11 לתקנות למניעת מניעת רעש.

רעש מזגנים, מדחסים וגנרטורים

פרק י"ב: שימור רחובות

76. (א) לא יניח אדם ברחוב, לא ישאיר ולא יבליט מעל רחוב כל דבר העלול לגרום נזק לרחוב או להפריע לניקויו, או לתנועת הציבור בו, אלא אם כן דרוש לעשות כן לטעינתו או לפריקתו של אותו דבר ולא יותר מן הזמן הסביר הדרוש לכך.

מכשול ברחוב

(ב) לא יניח אדם ולא יתלה בחלון, בקיר חיצוני, במעקה, במרפסת, בגג או מעל רחוב, כל דבר בצורה שיש בה סכנה שייפול לרחוב.

(ג) לא יכסה אדם ולא יחסום אדם תעלה, שוחה או תא ביקורת ברחוב.

(ד) על אף האמור בסעיף זה, מותרת בנייה ארעית ברחוב לרגל צורך מיוחד, לפי היתר בכתב מאת ראש העירייה ולפי תנאי ההיתר.

(ה) בפרק זה, "רחוב" – לרבות תמרורים, סימני דרך, מיתקן תאורה, עצים ומכלי אצירת פסולת.

(ו) ראש העירייה רשאי לדרוש בהודעה בכתב מאדם שעשה או שהרשה או שגרם לדבר האסור לפי סעיפים קטנים (א) עד (ג), לסלק כל מה שנעשה כך.

77. לא יכרה אדם שוחה ברחוב אלא על פי היתר בכתב מאת המהנדס ובהתאם לתנאי ההיתר.

כריית שוחות

78. אדם הכורה שוחה ברחוב חייב –

דרכי זהירות בכריית שוחה

(א) להחזיק את מקום השוחה גדור ולציינו בשלטי אזהרה וכן בדגלים אדומים ביום ובאורות אדומים בלילה או באופן אחר על פי הוראות המהנדס;

(ב) לסתום את השוחה ולהחזיר את הרחוב למצבו הקודם עם גמר העבודה או עם פקיעת ההיתר, הכול לפי התאריך המוקדם יותר.

79. המהנדס רשאי לתת היתר לפי סעיף 77, לסרב לתתו, לבטל היתר שניתן או להתלותו, וכן לכלול בו תנאים, להוסיף עליהם, לגרוע מהם, לשנותם או לבטלם.

היתר

80. (א) לא יגרום אדם נזק לרחוב.

נזק לרחוב

(ב) אדם שעבר על הוראות סעיף קטן (א) חייב לתקן את הנזק, להנחת דעתו של המהנדס.

(ג) ניזוק רחוב לרגל חפירה בקרקע הסמוכה לאותו רחוב, חייבים הן החופש והן בעל הקרקע לתקן את הנזק.

81. (א) נדרש אדם בהודעה בכתב לסלק מכשול או לבצע עבודה לפי הוראות פרק זה ולא ביצען או לא השלימן בתוך התקופה שנקבעה בהודעה, רשאי ראש העירייה או המפקח לסלק כל מכשול ברחוב ולבצע כל עבודה שנעשתה בהפרת הוראות פרק זה ולהיכנס לשם כך בכל עת סבירה לכל מקום.

סילוק מכשול וביצוע עבודה

(ב) סילק ראש העירייה או המפקח מכשול או ביצע עבודה כאמור, רשאית העירייה לגבות מהאדם החייב בסילוק המכשול או בביצוע העבודה, כאמור בהודעה, את הוצאות הסילוק או הביצוע.

82. (א) ראש העירייה רשאי לתת היתר, להתנותו, לשנותו או לבטלו, להעמיד ברחוב כיסאות או שולחנות או פרגודים לצורכי מסעדה, בית קפה, או מזנון, שמשיות, מאזניים אוטומטיים, מכונות לייצור גלידה או למכירת מיצים או כל מכונה אחרת או מכשיר אחר וכיוצא באלה.

היתר להעמיד כיסאות

(ב) בעד היתר כאמור בסעיף קטן (א) תשולם אגרה בשיעור שנקבע בתוספת הראשונה.

(ג) תוקפו של היתר שניתן לפי סעיף זה הוא לשנה מיום הינתנו; על אף האמור, רשאי ראש העירייה לתת היתר זמני לתקופה של שלושה חודשים לפחות (להלן – היתר זמני).

פרק י"ג: רוכלות ואיסוף תרומות

83. לא יעסוק רוכל בעסקו, בין באמצעות עגלה ובין בצורה אחרת –

שטחים אסורים ברוכלות

(א) ברחוב או במקום ציבורי באופן שהתעסקותו היא מכשול לרבים;

(ב) בכניסה לבניין או במעבר בין בניינים.

84. לא יעמיד רוכל ולא יניח, ולא ירשה לאחר מטעמו ולא יגרום להעמיד או להניח עגלה, דוכן, תבנית, מגש או טובין בתחומי 20 מטרים מגן ילדים, מבית ספר, ממגרש משחקים או מגן.

איסור חניה

85. לא יעמיד רוכל ולא יניח, ולא ירשה ולא יגרום להעמיד או להניח, ברחוב או במקום ציבורי, דוכן, תבנית מגש או טובין שלא בשעת עיסוקו או כשאיננו נמצא במקום.

איסור חניה שלא בשטח התעסוקה

86. לא יקשור רוכל עגלה, דוכן, תבנית או מגש בכל צורה שהיא לבניין, לגדר, לעמוד או למבנה אחר.

איסור קשירה

87. לא ינהג ולא ילווה אדם עגלה רתומה לבהמה בתחום העירייה.

איסור נהיגה בעגלות רתומות לבהמות

88. מקום המכירה, ייקבע על פי הוראות המפקח, כפי שאלה נקבעו בתנאי הרישיון.

מקום המכירה

89. לא יכריז רוכל על טובין או על אומנותו, ולא יקים רעש בשעת עיסוקו, ולא יתלה על עגלתו, דוכנו, תבניתו או מגשו כל דבר פרסום או פרסומת.

איסור להכריז על טובין

90. לא ילכלך רוכל ולא ירשה לאחר מטעמו ללכלך את השטח שלידו הוא עוסק ברוכלות.

שמירת הניקיון

91. לא ישתמש רוכל ברכב, עגלה או בדוכן לצורך עסקו, אלא על פי רישיון.

רישיון לשימוש בעגלה או בדוכן

92. רוכל יישא רישיונו עמו בשעה שהוא עוסק ברוכלות ויראהו למפקח בכל עת שיידרש לכך.

הצגת רישיון

93. רוכל יציג מחירון במקום בולט לעין ובתנאים שיקבע ראש המפקח, כפי שאלה נקבעו בתנאי הרישיון.

הצגת מחירון

94. כל העוסק ברוכלות ניידת ידביק על השמשה הקדמית של הרכב המשמש לו לרוכלות, במקום הנראה לעין, תווית שתכלול את שמו הפרטי של הרוכל, שם משפחתו, מענו ומספר הזהות שלו.

לוחיות לרכב רוכל

95. ראש העירייה או מפקח רשאים לצוות על רוכל לסלק את עגלתו, דוכנו, תבניתו, מגשו או הטובין ממקום שבו הם נמצאים בניגוד להוראות חוק עזר זה.

דרישה לסלק עגלות

96. לא סילק רוכל את עגלתו, דוכנו, תבניתו, מגשו או את הטובין, לאחר שהצטווה לכך לפי סעיף 95, רשאי ראש העירייה או מפקח לסלק את העגלה, הדוכן, תבנית, מגש או הטובין, בין בעצמו ובין על ידי אחרים.

סילוק עגלות

97. הוראת סעיף 95 אינה חלה על רוכל המשתמש בעגלה שלגביה ניתן רישיון על פי סעיף 2 לפקודת התעבורה.

תחולה

98. ראש העירייה או מפקח רשאים לתפוס ולחלט כל עגלת יד, דוכן, תבנית או מגש של רוכל, שאין לו רישיון להשתמש בהם בקשר למכירת טובין.

תפיסת דברים וחילוטם

99. אדם העוסק ברוכלות יסדר את הטובין וחפציו באופן שימנע את בליטתם ויתאפשרו ניקוי ושמירת הניקיון באזור המכירה.

סידור הטובין

100. אדם העוסק ברוכלות המציע טובין למכירה במשקל או במידה, יחזיק את כל המאזניים, המידות והמשקולות במקום פתוח ובולט ובאופן שתהיה אפשרות לראותם בלא קושי ולראות את השקילה או המדידה ברשות הרבים.

מידות ומשקולות

פרק י"ד: החזקת בעלי חיים

101. בפרק זה, "בעל חיים" – למעט כלב.

הגדרה

102. (א) לא יחזיק אדם ולא ירשה לאחר מטעמו להחזיק בעל חיים, אלא אם כן הוא נוקט אמצעים סבירים כדי למנוע מבעל החיים לגרום סכנה לחייו או לבריאותו של אדם, ולא יחזיקו באופן הגורם או העלול לגרום לפסולת, מפגע מזיקים או ריחות רעים, רעש, לכלוך, או הטרדה לשכנים או לעוברי אורח.

החזקת בעלי חיים

(ב) לא יחזיק אדם ולא ירשה לאחר מטעמו להחזיק בנכס בעל חיים אשר אין מחזיקים אותו למעשה או בדרך רגילה, אלא לפי היתר מאת ראש העירייה ולפי תנאי ההיתר.

(ג) לא יאכיל אדם בעל חיים ברשות הרבים באופן שיש בו כדי לזהם אותה.

103. לא יניח אדם לבעל חיים שבהחזקתו להלך ברשות הרבים בלא השגחה, ולא ישאיר אדם ולא ירשה לאחר מטעמו להשאיר בעל חיים ברשות הרבים באופן המהווה או עלול להוות מכשול, או באופן העלול לגרום נזק, או אי-נוחות לבני אדם.

הימצאות בעלי חיים ברשות הרבים

104. (א) מצא ראש העירייה, המפקח או הרופא הווטרינר בעל חיים בלא השגחה ברשות הרבים, רשאי הוא לתפסו לאלתר, להעבירו למכלאה, לאכסנו או למכרו (להלן – תפיסה); הוצאות התפיסה יחולו על מחזיק בעל החיים, על בעליו, על הרועה ועל אדם שיש לו שליטה על בעל החיים; נמכר בעל החיים, ינוכו מדמי המכר הוצאות התפיסה והנזקים שגרם; אישור ראש העירייה בכתב בדבר סכום ההוצאות והנזקים יהווה ראיה לכאורה לדבר.

מניעת שוטטות בעלי חיים על ידי העירייה

(ב) בעל חיים שנתפס לפי הוראת סעיף קטן (א) לא יוחזר לידי מחזיקו, בעליו, לרועה או לאדם שיש לו שליטה על בעל החיים, אלא לאחר ששולמו לעירייה דמי החזקתו בסכום שקבע ראש העירייה או המפקח בהודעה בכתב.

(ג) על אף האמור בסעיף קטן (א), לא יימכר בעל החיים אלא אם כן לא נמצאו לו תובעים בתוך 15 ימים מיום שנתפס; הרופא הווטרינר רשאי להאריך את התקופה האמורה עד 30 ימים, אם נראה לו שנכון לעשות כן בנסיבות העניין.

105. הוראות חוק עזר זה לגבי חיות בר כפופות להוראות חוק להגנת חיית הבר, ולהיתרים הניתנים מכוחו.

שמירת דינים

פרק ט"ו: הגשת דין וחשבון לעניין הגנת איכות הסביבה

106. בפרק זה –

הגדרות

"בעל מפעל" – לרבות כל אחד מאלה:

(1) מי שמפעיל מפעל או מחזיק בו, בין בעצמו ובין באמצעות אחר מטעמו;

(2) מי שהוא בעל היתר או רישיון להפעלתו של מפעל או לשימוש בו או מי שמוטלת עליו חובה לקבל היתר או רישיון כאמור;

(3) אדם המקבל או הזכאי לקבל הכנסה מהמפעל, או שהיה מקבלה אילו היה המפעל נותן הכנסה, בין בזכותו הוא ובין כבא כוח, מנהל או נאמן, בין שהוא הבעל הרשום של המפעל ובין שאיננו הבעל הרשום, וכולל שוכר או שוכר משנה;

"מזהם" – כל חומר הנפלט או המסולק מהמפעל והעלול לשנות את איכות האוויר או המים, לרבות מי תהום, מחוץ לשטח המפעל, או עשוי להיות מטרד או מפגע לציבור או להפריע לפעולה תקינה של מיתקנים לסילוק פסולת או לטיהור שפכים;

"מפעל" – כל מקום שבו מייצרים, מאחסנים או מעבדים טובין, עושים מלאכה או מספקים שירות;

"שינוי" – לרבות שינוי בסוג התהליך, שינוי בתפוקה, שינוי בשעות העבודה, הרחבת הפעולה, שינוי בסוג הדלק, שינוי בחומרי גלם וכיוצא באלה.

107. (א) בעל מפעל יגיש לעירייה על פי הודעה מאת ראש העירייה אחת לשנה דין וחשבון בדבר הפעלתו של המפעל, המזהמים שבו ופליטת מזהמים ממנו; הדין וחשבון יתייחס לשנה המסתיימת ביום 31 במרס של השנה שבה נשלחה ההודעה ויוגש על גבי הטופס כקבוע בתוספת השנייה.

חובת הגשת דין וחשבון

(ב) בעל מפעל שנמסרה לו הודעה להמציא דין וחשבון כאמור בסעיף קטן (א) ימלא אחר הדרישה הכלולה בה בתוך הזמן הנקוב בה, ואם לא צוין זמן – בתוך חודשיים מיום שנמסרה לו.

(ג) חל שינוי בדבר הפעלתו של המפעל, המזהמים שבו ופליטת מזהמים ממנו, יגיש דין וחשבון על כך לא יאוחר מ-30 ימים מיום השינוי על גבי טופס כמפורט בדוגמה.

108. ראש העירייה רשאי –

סמכויות ראש העירייה

(1) לדרוש מבעל מפעל להגיש דין וחשבון על פי סעיף 107;

(2) להאריך מועד מן המועדים שקובע חוק עזר זה אם נסיבות העניין מצדיקות זאת לדעתו;

(3) להודיע לבעל המפעל כי תבוצע בדיקה או בדיקות במפעלו לצורך חוק עזר זה, בתאריך הנקוב בהודעה.

פרק ט"ז: שונות

109. לא יפריע אדם לראש העירייה, למהנדס או למפקח, או לקבלן מטעם העירייה שקיבל אישור בכתב מראש העירייה, במילוי תפקידם לפי חוק עזר זה.

איסור הפרעה

110. (א) נושא משרה בתאגיד חייב לפקח ולעשות כל שניתן למניעת עבירות לפי חוק עזר זה על ידי התאגיד או על ידי עובד מעובדיו ככל שהעבירה קשורה לתחום פעילותו של התאגיד ובוצעה על ידי העובד במסגרת עבודתו; לעניין סעיף זה, "נושא משרה" – מנהל פעיל בתאגיד, שותף למעט שותף מוגבל, או עובד מינהלי בכיר האחראי מטעם התאגיד על התחום שבו בוצעה העבירה.

אחריות התאגיד

(ב) נעברה עבירה לפי חוק עזר זה על ידי תאגיד או על ידי עובד מעובדיו, חזקה כי נושא משרה בתאגיד הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא אחר חובתו.

111. מי שנמסרה לו הודעה על פי חוק עסק זה חייב למלאה לפי כל פרטיה, להנחת דעתו של ראש העירייה, המהנדס או המפקח; תוקפה של הודעה כאמור הוא עד למילויה.

קיום הודעות לביצוע

112. (א) לא קיים אדם אחר האמור בהודעה או בדרישת ראש העירייה, המהנדס או המפקח כאמור בחוק עזר זה, או ביצע עבודה מהעבודות שהתבקש לבצע שלא לפי התנאים הקבועים בדרישה, או לא השלים את העבודות בזמן שנקבע בהודעת הדרישה, העירייה רשאית, בלי לגרוע מכל סמכות אחרת הנתונה לה, לבצע גם את הפעולה הדרושה במקום אותו אדם, ולחייב אותו בהוצאות העירייה, ובלבד שהתראה על ביצוע הפעולה על חשבון אותו אדם, נמסרה לו זמן סביר מראש.

סמכות ביצוע וחיוב בהוצאות

(ב) תעודה מאת ראש העירייה או המפקח המעידים על הסכום לתשלום תהיה ראיה לכאורה לדבר.

(ג) הוצאות הביצוע שנגרמו לעירייה ישולמו בתוך 15 ימים ממועד משלוח הדרישה על ידי העירייה.

113. מסירת הודעה או דרישה לפי חוק עזר זה תהיה כדין אם נמסרה לידי האדם שאליו היא מכוונת או נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבגירים או לידי אדם בגיר העובד או המועסק שם או נשלחה בדואר במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי-אפשר לקיים מסירה כאמור, תהיה המסירה כדין אם הוצגה ההודעה או הדרישה במקום בולט באחד המקומות האמורים או על הנכס שבו היא דנה או הוכנסה לתיבת דואר הנושאת את שמו של האדם שאליו היא מכוונת.

מסירת הודעות

114. (א) דרישת תשלום מאת העירייה תישלח לכל אדם שנדרש לשלם אגרה לפי הוראות חוק עזר זה; אי-משלוח דרישת תשלום כאמור אינו גורע מחובת החייב בתשלום חובו.

גביית האגרות ושיעורן

(ב) האגרה תשולם עד המועד הקבוע בדרישת התשלום.

(ג) סכום החיוב ייקבע לפי התעריפים המפורטים בתוספות כשיעורם כמעודכן ביום משלוח דרישת התשלום.

115. סמכויות לפי חוק זה אינן גורעות מסמכויות לפי חיקוק אחר וקיום חיובים לפי חוק זה אינו משחרר מקיום חיובים לפי חיקוק אחר.

שמירת דינים

116. חוקי העזר המפורטים להלן בטלים:

ביטול

(1) חוק עזר לרמת גן (ביעור קוצים), התשי"ח-1958;

(2) חוק עזר לרמת גן (עקירת עצים), התשכ"א-1961;

(3) חוק עזר לרמת גן (עצים מסוכנים), התש"ל-1970;

(4) חוק עזר לרמת גן (רוכלים), התשכ"ג-1963;

(5) חוק עזר לרמת גן (שמירת שטחים ציבוריים), התשכ"ד-1964;

(6) חוק עזר לדוגמא לעיריות (ניקוי מדרכות), התשל"ד-1974, שאימצה עיריית רמת גן;

(7) חוק עזר לרמת גן (צעצועים מסוכנים), התשי"ח-1958;

(8) חוק עזר לרמת גן (שימור רחובות), התשכ"א-1961;

(9) חוק עזר לרמת גן (שמירת ניקיון ואיסור עישון), התשי"ח-1958;

(10) חוק עזר לרמת גן (מפגעי תברואה), התשי"ח-1958;

(11) חוק עזר לרמת גן (התקנת מיתקנים למזגני אוויר), התשמ"ט-1989;

(12) חוק עזר לדוגמה לעיריות (החזקת מקלטים), התשל"ו-1975, שאימצה עיריית רמת גן;

(13) חוק עזר לרמת גן (הסדרת גדר חיה),התשי"ב-1952;

(14) חוק עזר לרמת גן (חזיתות בתים), התשל"א-1971;

(15) חוק עזר לרמת גן (שיפוץ חזיתות בתים), התשל"ג-1973;

(16) חוק עזר לרמת גן (הוצאת אשפה), התשכ"א-1961.

תוספת ראשונה

(סעיף 82)

(1) בעד היתר להעמדת כיסאות ושולחנות –

(א) תשולם אגרה בסך של 370 ש"ח לשנה בגין כל מטר רבוע או חלק ממנו;

(ב) בעד היתר זמני כאמור בסעיף 83(ג), תחושב האגרה באופן יחסי לפי מספר החודשים שלגביהם ניתן ההיתר; לעניין זה, "חודש" – לרבות חלק מחודש;

(ג) במעבר ציבורי מקורה (פסג') או במרכז מסחרי, תשולם מחצית האגרה הקבועה בפרטי משנה (א) ו-(ב); לעניין הוראות פרט זה, "מרכז מסחרי" – מרכז קניות המוחזק בידי חברה, שיש בו כניסה משותפת אחת לפחות ושבו 25 עסקים לפחות.

(2) בעד היתר להעמיד פריטים כמפורט בסעיף 83, שאינם כיסאות ושולחנות תשולם אגרה נוספת ששיעורה כשיעור האגרה השנתית בעד ההיתר להעמדת כיסאות ושולחנות.

תוספת שנייה

(סעיף 107(א))

**דין וחשבון על נתונים סביבתיים לתקופה**

1. **כללי**:

1.1. שם המפעל:

שם בעל המפעל:

שם מנהל המפעל:

שם האדם האחראי בנושא איכות הסביבה ותפקידו:

מען המפעל:

גוש:       חלקה:

מען למשלוח דברי דואר:       מס' טלפון:

המפעל ממקום באזור: מגורים/תעשייה/מלאכה/מסחר (סמן בעיגול) לפי תכנית בניין מאושרת

מרחק המפעל מבתי המגורים הסמוכים ביותר:

1.2. סוג המפעל ותוצרתו:

שעות העבודה       מספר המשמרות:

מספר ימי העבודה –

בשבוע:

בחודש:

בשנה:

רציפות הייצור: האם המפעל פועל בכל חודשי השנה? אם לא ציין באילו חודשים הוא פועל:

1.3. כוח אדם:

סך כל העובדים:

עובדי ייצור:

עובדי תחזוקה ומינהלה:

מהנדסים ואקדמאים:

1.4. תאריך תחילת הייצור במקום הנוכחי

1.5. מקורות זיהום אוויר במפעל:

2. **החסנת החומרים במפעל**:

2.1. נא לציין את צורת ההחסנה של כל החומרים הנדיפים, הרעילים, הנפיצים והרדיואקטיביים המצויים במפעל (ברשימה זו יש לכלול את החומרים הרעילים המפורטים בצו הרוקחים (סיווג רעלים, רישומם ואחזקתם), התשל"ג-1972, התוספת הראשונה לפקודת הרוקחים [נוסח חדש], התשמ"א-1981, בחוק ההתגוננות האזרחית, התשי"א-1951, בתקנות ובצווים שניתנו על פיו).

|  |  |  |  |
| --- | --- | --- | --- |
| מס' סידורי | החומר (כולל נוסחה כימית) | צורת אחסנתו | הכמות המרבית המאוחסנת (בטונות) |
|  |  |  |  |
|  |  |  |  |
|  |  |  |  |

3. **פרטים על תהליכי הייצור**:

3.1 תהליכי הייצור: פירוט תהליכי הייצור הנעשים בכל מחלקה במפעל, תוך פירוט כמויות החומרים הנכנסים לתהליך, המוצרים המיוצרים בכל תהליך והמיתקנים המשמשים בכל תהליך (תיאור סכימטי מפורט ככל האפשר):

3.2. **נתוני ייצור: פרטים על המוצרים שהמפעל מייצר או מעבד**:

|  |  |  |  |  |  |
| --- | --- | --- | --- | --- | --- |
| מס' סידורי | שם המוצר או החומר המעובד (בצירוף נוסחה כימית) | יחידת חישוב | כמות הייצור בשנה האחרונה | | |
|  |  |  | ביממה | בחודש | בשנה |
|  |  |  |  |  |  |

אם קיים שינוי בכמויות הייצור עם חודשי השנה, נא לציין את כמות הייצור בכל חודש וחודש. פרט:

4. **חומרי גלם**:

|  |  |  |  |  |  |  |
| --- | --- | --- | --- | --- | --- | --- |
| מס' סידורי | שם החומר (כולל נוסחה כימית) | לאיזו תכלית משמש | יחידת חישוב | תצרוכת | | |
|  |  |  |  | ביממה | בחודש | בשנה |
|  |  |  |  |  |  |  |

אם קיימים שינויים בתצרוכת בחודשי השנה, נא לציין את התצרוכת בכל חודש:

5. **מיתקני הייצור**:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| מס' סידורי | שם המיתקן | התהליך המבוצע בו | התוצר | מספר השנים שהוא בשימוש | מספר המשמרות שהוא עובד | תפוקה | | | | נפח גזי הפליטה ביום |
|  |  |  |  |  |  | יחידת חישוב | ביממה | בחודש | בשנה |
|  |  |  |  |  |  |  |  |  |  |

אם קיימים שינויים בתפוקה בחודשי השנה השונים, נא לציין את תפוקת המיתקן בכל חודש וחודש:

6. **פרטים על השימוש בדלק**:

6.1. **תצרוכת הדלקים**

|  |  |  |  |  |  |  |
| --- | --- | --- | --- | --- | --- | --- |
| מס' סידורי | סוגי הדלק | יחידת החישוב | הכמות הנצרכת | | | |
| ליממה | לשבוע | לחודש | לשנה |
| 1 | נפט גולמי |  |  |  |  |  |
| 2 | מזוט כבד במיוחד |  |  |  |  |  |
| 3 | מזוט כבד |  |  |  |  |  |
| 4 | מזוט קל |  |  |  |  |  |
| 5 | מזוט קל במיוחד |  |  |  |  |  |
| 6 | דלק דיזל |  |  |  |  |  |
| 7 | סולר |  |  |  |  |  |
| 8 | נפט |  |  |  |  |  |
| 9 | בנזין |  |  |  |  |  |
| 10 | גז בישול (גמ"מ) |  |  |  |  |  |
| 11 | גז טבעי |  |  |  |  |  |
| 12 | פחם |  |  |  |  |  |

6.2. **תצרוכת הדלקים**

|  |  |  |  |  |  |  |  |
| --- | --- | --- | --- | --- | --- | --- | --- |
| מס' סידורי | שם המיתקן והייצור | שנת הייצור | סוג הדלק | הכמות הנשרפת בק"ג ליום | תפוקת החום | ציוד למניעת זיהום אוויר | נפח גזי הפליטה ליום |
|  |  |  |  |  |  |  |  |

7. **פסולת מוצקה**:

7.1 כמויות הפסולת ושיטות חלוקה:

|  |  |  |  |  |  |
| --- | --- | --- | --- | --- | --- |
| מס' סידורי | סוג הפסולת | כמות הפסולת הנוצרת בשנה | פרק הזמן שבו מסולקת הפסולת | שיטת סילוק הפסולת | אתר הסילוק ובבעלות מי נמצא |
|  |  |  |  |  |  |

7.2 אם בבעלות המפעל מיתקנים לשריפת פסולת, או דרך טיפול אחרת, נא למלא את הטבלה הזו:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| מס' סידורי | סוג המיתקן | שנת ייצור | כמות הפסולת המסולקת | | | יחידת חישוב | אמצעים למניעת זיהום אוויר | יעילותם המשוערת |
| ביממה | בחודש | בשנה |
|  |  |  |  |  |  |  |  |  |

8. **בעיות זיהום אוויר**

8.1 פירוט כל נקודות הפליטה של זרמי גז ואוויר, כולל מאווררים ומפוחים ונתנים לגביהם, בצירוף שמות המיתקנים שאליהם הם מחוברים (הנתונים יכללו: טמפרטורת גז הפליטה, נפח הגזים הנפלטים, יחידת זמן, מהירות הפליטה במטר לשנייה וקוטר נקודת היציאה):

8.2 נתוני פליטה יסודיים למפעלים בעלי ארובות:

זמן פעילות המפעל

טמפרטורת גז הפליטה בנקודות היציאה       מעלות צלזיוס

נפח גזי הפליטה       ליטר/שעה (על פי בסיס חודשי).

גובה הארובה       ארובה

קוטר היציאה       ס"מ

קוטר הבסיס       ס"מ

ריכוז

טמפרטורת הכניסה לארובה:       מעלות צלזיוס.

8.3 ציוד מניעה לפליטת זיהום אוויר הקיים, או העתיד להיות מותקן:

|  |  |  |  |  |  |  |
| --- | --- | --- | --- | --- | --- | --- |
| מס' סידורי | ציוד מניעה | יעילותו ב-% | המיתקן שאליו הוא קשור | נפח גזי הפליטה ביחידת זמן | יחידת החישוב | שנת ההתקנה |
|  |  |  |  |  |  |  |

9. **שימוש במים**:

|  |  |  |  |  |  |
| --- | --- | --- | --- | --- | --- |
| מס' סידורי | התהליך שבו משתמשים במים | צריכה במ"ק | | | שינויים עונתיים |
| ביממה | בחודש | בשנה |
|  |  |  |  |  |  |

10. **שפכים תעשייתיים**:

10.1 מקורות החיבור לביוב (מספור לפי מספר הממצאים):

|  |  |  |  |  |  |
| --- | --- | --- | --- | --- | --- |
| מס' סידורי | מוצא השפכים (רשת עירונית, ואדי וכו') | מקורות יצירת השפכים | כמויות במ"ק ליום | אומדן תכולת מזהמים | אפיון השפכים |
|  |  |  |  |  |  |
|  |  |  |  |  |  |

10.2 המיתקנים הפולטים שפכים:

אומדן תכולת המזהמים השונים בכל זרם שפכים מכל מיתקן או תהליך:

נא להוסיף (אם יש) דוח מעבדה על תכולת שפכים.

תיאור מיתקני הטיפול בשפכים, הקיימים או המתוכננים:

אומדן הרכב השפכים לאחר הטיפול במיתקנים האמורים, בפירוט לכל מיתקן או שלב בתהליך הטיהור:

11. **רעש**:

11.1 פירוט מקורות הרעש השונים במפעל:

11.2 מפלסי הרעש המדודים (אם נערכו מדידות) במרחק ממקורות הרעש:

11.3 שעות הפעולה של כל אחד מהמקורות במשך היממה ובמשך השבוע:

11.4 פירוט האמצעים המיועדים להפחית רעש:

12. **אישור**: אני מצהיר בזה כי כל הפרטים שנמסרו לעיל נכונים ומדויקים.

            \_\_\_\_\_\_\_\_\_\_\_\_\_\_\_\_\_\_

תאריך שם ותפקיד בהנהלת המפעל חתימה

כ"ג בכסלו התשע"ח (11 בדצמבר 2017) ישראל זינגר

ראש עיריית רמת גן

אני מאשר.

זאב אלקין

השר להגנת הסביבה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשע"ח מס' 905](http://www.nevo.co.il/Law_word/law07/mekomi-905.pdf) מיום 25.2.2018 עמ' 387. [↑](#footnote-ref-1)