חוק עזר לרמת-גן (אספקת מים), תש"ם-1980

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר – אספקת מים

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | מפעל מים פרטי | [Go](#Seif2) | 3 |
| סעיף 3 | חיבור למפעל מים | [Go](#Seif3) | 3 |
| סעיף 4 | היטל פיתוח מפעל המים תיקון תשמ"ד 1984 תיקון תשנ"ז 1997 | [Go](#Seif4) | 4 |
| סעיף 5 | רשת פרטית | [Go](#Seif5) | 4 |
| סעיף 6 | אספקת מים ומדי מים | [Go](#Seif6) | 4 |
| סעיף 7 | החזרת היטל ואגרות תיקון תשמ"ד 1984 | [Go](#Seif7) | 5 |
| סעיף 8 | אגרות מים תיקון תשמ"ד 1984 | [Go](#Seif8) | 5 |
| סעיף 9 | פקדונות תיקון תשמ"ד 1984 | [Go](#Seif9) | 6 |
| סעיף 10 | חוזה מיוחד | [Go](#Seif10) | 6 |
| סעיף 11 | מועד תשלום | [Go](#Seif11) | 6 |
| סעיף 12 | חדילה תיקון תשמ"ד 1984 | [Go](#Seif12) | 6 |
| סעיף 13 | חילופי צרכנים תיקון תשמ"ד 1984 | [Go](#Seif24) | 6 |
| סעיף 14 | שימוש במים תיקון תשמ"ד 1984 | [Go](#Seif13) | 7 |
| סעיף 15 | מכירת מים והעברתם תיקון תשמ"ד 1984 | [Go](#Seif14) | 7 |
| סעיף 16 | שמירה בפני זיהום תיקון תשמ"ד 1984 | [Go](#Seif15) | 7 |
| סעיף 17 | דרישת תיקונים ושינויים תיקון תשמ"ד 1984 | [Go](#Seif16) | 7 |
| סעיף 18 | אישור סכום הוצאות תיקון תשמ"ד 1984 | [Go](#Seif17) | 7 |
| סעיף 19 | ניתוק חיבור והפסקת מים תיקון תשמ"ד 1984 | [Go](#Seif18) | 8 |
| סעיף 20 | חידוש חיבור תיקון תשמ"ד 1984 | [Go](#Seif19) | 8 |
| סעיף 21 | רשות כניסה תיקון תשמ"ד 1984 תיקון תשמ"ה 1985 | [Go](#Seif20) | 8 |
| סעיף 22 | מסירת הודעה תיקון תשמ"ד 1984 | [Go](#Seif23) | 8 |
| סעיף 23 | עונשין תיקון תשמ"ד 1984 | [Go](#Seif22) | 8 |
| סעיף 24 | ביטול תיקון תשמ"ד 1984 | [Go](#Seif21) | 9 |
|  | תוספת | [Go](#med0) | 9 |
| סעיף 2 | תיקון תשמ"ח 1988 | [Go](#Seif25) | 9 |
| סעיף 4 | תיקון תשנ"ז 1997 | [Go](#Seif26) | 9 |

חוק עזר לרמת-גן (אספקת מים), תש"ם-1980[[1]](#footnote-1)\*

בתוקף סמכותה לפי סעיפים 250, 251 ו-254 לפקודת העיריות, מתקינה מועצת עירית רמת-גן חוק עזר זה:

1. בחוק עזר זה –

הגדרות

"אבזר" – כל חלק וחלק לואי, המשמש או המיועד לשמש מרכיב של רשת פרטית, או של מפעל מים, או של מפעל מים פרטי, וכל מיתקן או מכשיר הקשור באספקת מים לנכס;

"הל"ת" – הוראות למיתקני תברואה (הל"ת), תש"ל-1970, שאושרו ביד שר הפנים לאחר התייעצות עם המועצה הארצית לתכנון ולבניה ועותק מהן מופקד במשרדי כל ועדה מקומית;

"חדר" – חדר ששטח רצפתו אינו עולה על 20 מ"ר; שטח נוסף של 20 מ"ר, או חלק ממנו, דינו כדין חדר נוסף; חדר-שירות דינו כדין חדר נוסף;

"חדר-שירות" – חדר או חדרי אמבטיה, בית או בתי שימוש, המשרתים כאחד יחידת דיור או יחידת עסק;

"חיבור למפעל מים" – אבזר או אבזרים המקשרים בין מפעל מים לבין רשת פרטית;

"מבדקה" – מכון לבדיקת מדי מים וכיולם כמשמעותו בתקנות מדידת מים (מדי מים), תשל"ו-1976;

"מד-מים" – מכשיר או מיתקן כמשמעותו בתקנות מדידת מים (מדי-מים), תשל"ו-1976, המשמש למדידה וסיכום של כמות המים המסופקת בצינורות לנכס;

"מד-מים נפרד" – מד-מים המשמש צרכן אחד, מכל סוג (מגורים, עסק, מלאכה, חקלאות, גינון, תעשיה, בניה וכיוצא באלה) כאשר קיים מד-מים כללי;

"מד-מים כללי" – מד-מים המשמש נכס אחד או יותר ושבהם קיים לפחות מד-מים נפרד אחד;

"מד-מים ביתי" – (נמחקה);

תיקון תשמ"ד-1984

"מד-מים ייחודי" – (נמחקה);

תיקון תשמ"ד-1984

"מועצה" – מועצת העיריה;

"צרכן חדש" – מי שהגיש בקשה למנהל לאספקת מים והסכים צרכן להעביר לו את זכויותיו לאספקת מים;

תיקון תשמ"ד-1984

"מנהל" – מנהל מפעל המים של העיריה וכן מי שהמנהל העביר אליו מסמכויותיו לפי חוק עזר זה;

"מפעל מים" – כל האבזרים, לרבות באר, קידוח, מבנה, וכל מיתקן או מכשיר המשמשים או המיועדים לשמש לשאיבת מים, לאגירתם, להעברתם, לאספקתם או לטיפול בהם בדרך אחרת, ואשר נמצאים בבעלות העיריה, למעט רשת פרטית;

"מפעל מים פרטי" – מפעל מים הנמצא בבעלות פרטית;

"נכס" – כל בנין, כמשמעותו בסעיף 269 לפקודת העיריות וכל קרקע, שבתחום העיריה;

"נפח בנין" – נפחו של בנין או של חלק ממנו, כמשמעותו בתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970;

תיקון תשנ"ז-1997

"צרכן" – מי שמחזיק ברשת פרטית או בחלק ממנה, או בנכס בו מצויה רשת פרטית, בין שהותקן בנכס ברז ובין שלא הותקן, או מי שהרשת הפרטית משמשת אותו או את הנכס בו הוא מחזיק, וכל מי שהתקשר עם העיריה לאספקת מים;

"עיריה" – עירית רמת-גן;

"רשת פרטית" – כל האבזרים המצויים בנכס המשמשים או המיועדים לשמש לאספקת מים לנכס או לצריכתם, למעט מד-מים;

"שטח-יחידה", בבנין או ביחידת דיור – שטח הרצפה של החדרים, המרפסות, חדרי השירותים וחדרי הכניסה, למעט השטח התפוס על ידי קירות חיצוניים.

2. (א) לא יקים אדם מפעל מים פרטי בתחום העיריה, לא ישתמש במפעל מים פרטי, לא יפעילו, לא יעביר זכויות בו, לא יספק מים, לא ישנה מפעל מים פרטי קיים, לא יסירנו, לא יחבר אליו דבר ולא יטפל בו בדרך אחרת, אלא באישור המנהל בכתב.

מפעל מים פרטי

(ב) בקשה לפי סעיף קטן (א) תוגש בכתב למנהל בצירוף תכנית של מפעל מים פרטי מוצע, או תכנית שינויים או הסרה, או טיפול בדרך אחרת במפעל מים פרטי קיים, הכל לפי העניין.

(ג) בכפוף לסעיפים קטנים (א) ו-(ב), הקמת מפעל מים פרטי, שינויו, הסרתו, או טיפול בו בדרך אחרת, ייעשו בידי המבקש ועל חשבונו.

(ד) בעד מתן האישור בידי המנהל לביצוע הפעולות האמורות בסעיף קטן (א) תשולם אגרה בשיעור שנקבע בתוספת.

3. (א) לא ייעשה חיבור למפעל מים, הרחבת חיבור, הצרתו, ניתוקו, פירוקו או חידושו, אלא בידי המנהל.

חיבור למפעל מים

(ב) בעל נכס הרוצה בחיבור למפעל מים או בכל פעולה אחרת כאמור בסעיף קטן (א), יגישו הוא או המחזיק בנכס באישור בכתב של בעל הנכס, בקשה על גבי טופס שקבע המנהל ויצרף, לפי דרישת המנהל, תכניות של הנכס ושל רשת פרטית קיימת או מוצעת בו, הכל לפי הענין.

(ג) בעל נכס שיש לו אספקת מים לנכס שהוא עומד להקים בו בנין חדש או להוסיף בניה לבנין קיים, או מי שעומד לבצע בפועל בניה בנכס כאמור, יגיש למנהל בזמן הגשת בקשה להיתר בניה בהתאם לחוק התכנון והבניה, תשכ"ה-1965, בקשה לחיבור נוסף למפעל מים כאמור בסעיף קטן (ב); במקום לעשות חיבור נוסף, רשאי המנהל להתקין מד-מים, או לאשר השימוש בחיבור הקיים, הכל לפי שיקול דעתו.

(ד) לא יבוצעו פעולת חיבור למפעל מים או כל פעולה אחרת כאמור בסעיף קטן (א), זולת חיבור זמני הדרוש למטרת בניה, אלא אם הוצגה בפני המנהל תעודת אישור, מאת מהנדס הועדה המקומית לתכנון ובניה, בהתאם להל"ת.

(ה) מותר למנהל להתנות תנאים למתן חיבור למפעל מים או לכל פעולה אחרת כאמור בסעיף קטן (א) או להתלותם, לפי שיקול דעתו.

(ו) אין בחיבור למפעל מים או בכל פעולה אחרת האמורה בסעיף קטן (א), משום אישור המנהל לגבי תכנון רשת פרטית, לטיבה או לתקינותה.

(ז) בעד חיבור למפעל מים ישולמו לעיריה אגרות שנקבעו בתוספת.

תיקון תשמ"ח-1988

בעד הרחבת חיבור עד "2, הצרתו, ניתוקו, פירוקו או חידושו לפי סעיף זה ישולמו לעיריה אגרות בשיעורים שנקבעו בתוספת; למעלה מ-"2 – ישולמו לעיריה הוצאות בהתאם לחשבון שיגיש המנהל.

(ח) ביקש בעל נכס חיבור למפעל מים כאמור בסעיף קטן (ב), ואין צינור מפעל מים קיים בקטע הגובל עם הנכס, מותר למנהל לבצע חיבור כמבוקש באמצעות קו צינורות מים זמני.

(ט) בעל הנכס אשר נכסו חובר למפעל מים באמצעות קו צינורות זמני, כאמור בסעיף קטן (ח), יהא אחראי לכל נזק שייגרם לקו המים הזמני המשמש אותו או לאבדנו או לאבדן מים הנובע מכך, לחוד או במשותף עם צרכן אחר כפי שקבע המנהל, אלא אם נגרם הנזק עקב רשלנותו של עובד מפעל המים בעת מילוי תפקידו.

(י) בעד הנחת קו צינורות מים זמני ישולמו לעיריה הוצאות מראש בהתאם לחשבון שהגיש המנהל.

תיקון תשמ"ד-1984

4. (א) בעלו של נכס או המחזיק מטעמו אשר אין מסופקים לו מים ישלמו לעיריה היטל פיתוח מפעל מים בשיעורים שנקבעו בתוספת בעת הגשת בקשה להתחבר למפעל המים; חישוב היטל פיתוח מפעל מים ייעשה לפי שטח הקרקע ושטח הבניה, בשיעורים שנקבעו בתוספת; ואולם כאשר הנכס אינו משמש למגורים, למעט בנינים ציבוריים כאמור בפרט 4(5) לתוספת, חישוב היטל פיתוח מפעל מים ייעשה לפי שטח הקרקע ונפח הבנין, בשיעורים שנקבעו בתוספת.

היטל פיתוח מפעל המים

תיקון תשמ"ד-1984

תיקון תשנ"ז-1997

(ב) היטל פיתוח מפעל מים ישולם לעיריה לפני מתן היתר בניה שנתבקש בהתאם לחוק התכנון והבניה, תשכ"ה-1965, וכשאין בקשה למתן היתר בניה, עם הגשת בקשה לחיבור מים לפי סעיף 3(ב), לפי המועד המוקדם יותר; לא שולם ההיטל במועד כאמור וקיים חיבור למפעל מים שנעשה ללא היתר, ישולם ההיטל בעת שיוודע למנהל דבר החיבור או בעת מתן תעודה לפי סעיף 324 לפקודת העיריות, להעברת הנכס בלשכת רישום המקרקעין, לפי המועד המוקדם יותר.

(ג) קיים חיבור למפעל מים והוגשה בקשה להיתר בניה או לבניית בנין חדש בנכס, ישולם לעיריה לפני מתן היתר בניה בהתאם לחוק, היטל פיתוח מפעל מים בשיעורים שנקבעו בתוספת לגבי הבניה שבעדה נתבקש ההיתר האמור.

(ד) בבנינים שחלקם משמש למגורים וחלקם למטרות שאינן מגורים ייערך החישוב לכל חלק בנין בנפרד בהתאם לייעוד ולשימוש הנעשה בו בפועל.

תיקון תשנ"ב-1992

5. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לתיקונים דחופים הדרושים להזרמת מים סדירה או למניעת בזבוזם או לזיהומם, אלא לאחר קבלת היתר מהמנהל; בעד בקשה להיתר כאמור תשולם לעיריה אגרה בשיעור שנקבע בתוספת.

רשת פרטית

(ב) לא יחובר דבר שאינו אבזר לרשת פרטית.

(ג) התקנת רשת פרטית, שינויה, הסרתה, תיקונה, או טיפול בה בדרך אחרת, ייעשו בידי בעל הנכס בו מצויה או תותקן הרשת הפרטית או בידי הצרכן, לפי הענין, ועל חשבונו, כפי שקבע המנהל.

תיקון תשמ"ד-1984

(ד) רשת פרטית תוחזק במצב תקין בידי הצרכן ועל חשבונו, להנחת דעתו של המנהל.

(ה) (1) המנהל רשאי להורות על החלפת אבזר, בכפוף להוראות כל דין, תוך הזמן שנקבע בהוראה, באבזר אחר שמידותיו, סוגו, טיבו וצורתו נקבעו בידו, ומי שקיבל הוראה כאמור, חייב למלא אחריה;

(2) לא מילא אדם הוראה שניתנה לו לפי פסקה (1), רשאי המנהל בנוסף לסמכות העומדת לו על פי סעיף 18(ב), לבצע את ההוראה ולגבות ממקבל ההוראה את ההוצאות שהוצאו בשל ביצוע ההוראה;

(3) הורה המנהל על החלפת אבזר והיה האבזר במצב תקין, ומתאים כדין, לא יחולו הוצאות החלפה על הצרכן או על בעל הנכס או על המחזיק מטעמו.

תיקון תשמ"ד-1984

(ו) בעל נכס או צרכן שיש לו יסוד סביר להניח כי קיים ליקוי, קלקול או פגם ברשת פרטית, או שטוען כי חיובו בעת אספקת מים גדל באופן בלתי סביר, רשאי לבקש, בכתב, כי המנהל יערוך בדיקה של הרשת הפרטית.

(ז) הסכים המנהל לערוך בדיקה של רשת פרטית או חלק ממנה, כמבוקש בסעיף קטן (ו), תשולם לעיריה מראש אגרה בשיעור שנקבע בתוספת.

(ח) אין בפעולה של המנהל לפי סעיף זה, משום אישור לגבי תכנון רשת פרטית או חלק ממנה, לטיבה או לתקינותה.

6. (א) אדם הרוצה באספקת מים יגיש בקשה על גבי טופס שקבע המנהל.

אספקת מים ומדי-מים

(ב) מים יסופקו על ידי מפעל מים בלבד זולת אם הורה המנהל אחרת.

(ג) לא יסופקו מים אלא אם הותקן מד-מים.

(ד) התקנת מד-מים, בדיקתו, תיקונו, העתקתו, החלפתו, שינויו, החזקתו, פירוקו וטיפול בו בדרך אחרת, לא ייעשו אלא בידי המנהל.

(ה) מיקום מד-המים, גדלו, סוגו וכל קביעה אחרת המתייחסת להתקנת מד-המים יקבעו בידי המנהל, לפי שיקול דעתו.

(ו) מד-מים הוא רכוש מפעל המים.

(ז) צרכן יחזיק את הסביבה שבה הותקן מד-מים במצב נקי ומסודר באופן שהגישה למד-מים תהיה בכל עת חופשית.

(ח) צרכן יהיה אחראי לכל נזק שייגרם למד-מים הנמצא בנכס המשמש אותו, או לאבדנו, לחוד או במשותף עם אחרים, כפי שקבע המנהל, זולת אם הנזק נגרם עקב רשלנותו של עובד מפעל מים, בעת מילוי תפקידו.

(ט) צרכן רשאי לדרוש כי מד-מים ייבדק על ידי מבדקה.

(י) בעד בדיקת מד-מים לפי דרישת הצרכן, פירוקו או התקנתו מחדש תשולם לעיריה אגרה מראש בשיעור שנקבע בתוספת; האגרה ששולמה בעד בדיקת מד-מים תוחזר אם העלתה הבדיקה כי מד-המים לא היה תקין בהתאם לתקנות מדידת מים (מדי-מים), התשל"ו-1976.

תיקון תשמ"ד-1984

(יא) בעד תיקון של מד-מים, העתקתו, החלפתו או שינויו, ישולמו לעיריה הוצאות מראש בהתאם לחשבון שהגיש המנהל.

תיקון תשמ"ד-1984

(יב) אגרת מד-מים או אגרת התקנת מד-מים תשולם לעיריה בשיעורים שנקבעו בתוספת, לפני מתן היתר בניה שמתבקש בהתאם לחוק התכנון והבניה, התשכ"ה-1965, או בעת הגשת בקשה לאספקת מים כאמור בסעיף קטן (א), לפי המועד המוקדם.

תיקון תשמ"ה-1985

7. (א) בוטל היתר בניה או פקע כל עוד לא הוחל בבניה, יחזיר המנהל למשלם, על פי בקשתו, את הסכום או הסכומים ששילם בשל היטל פיתוח מפעל מים, אגרת חיבור למפעל מים, אגרות מד-מים או אגרת התקנת מד-מים לפי הענין בניכוי 10 אחוזים ועל היתרה יחולו הוראות סעיף 6 לחוק הרשויות המקומיות (ריבית והפרשי הצמדה על תשלומי חובה), התש"ם-1980, בשינויים המחוייבים לפי הענין.

החזרת היטל ואגרות

תיקון תשמ"ד-1984

(ב) לא החל בעל היתר בניה בבניה מכל סיבה שהיא ולא ביקש החזרת הסכום או הסכומים כאמור בסעיף קטן (א) ופקע ההיתר, ישולם לעיריה לפני חידוש ההיתר כדין, היטל פיתוח מפעל מים והאגרות האמורות בסעיף קטן (א) לפי השיעורים שנקבעו בתוספת שבתוקף בעת חידוש ההיתר, בניכוי הסכום או הסכומים המקוריים ששילם, ועליהם יחולו הוראות סעיף 6 לחוק הרשויות המקומיות (ריבית והפרשי הצמדה על תשלומי חובה), התש"ם-1980.

תיקון תשמ"ד-1984

8. (א) (1) הותקן מד-מים, ישלם הצרכן לעיריה בעד אספקת מים אגרת מים בשיעורים הקבועים בתקנות המים (תעריפי מים ברשויות המקומיות) (מס' 2), התשמ"ג-1983 (להלן – התקנות) לפי כמות המים שמדד מד-המים, אך לא פחות מאגרת המינימום או דמי שימוש הקבועים בתקנות;

אגרות מים

תיקון תשמ"ד-1984

(2) מצא המנהל כי מד-מים לא היה תקין כדין בתקופה מסויימת אך מדד כמות מים, מותר לו לחייב את הצרכן בתשלום בעד כמות המים שנמדדה על ידי מד-המים בתוספת או בהפחתה של ההפרש הנובע מאי-תקינותו;

(3) מצא המנהל כי מד-מים לא מדד כמות מים בתקופה מסויימת, יעריך המנהל את כמות המים שהצרכן השתמש בה באותה תקופה, לפי התצרוכת של התקופה המקבילה בשנה שקדמה לה; לא היה מוצדק לדעתו להעריך את התצרוכת כאמור, יקבע המנהל את הצריכה לפי מיטב הערכתו.

(ב) משמש מד-מים אחד נכס המוחזק בידי צרכנים אחדים, המשתמשים בנכס למטרת מגורים בלבד, או לכל מטרה ייחודית אחרת, ישלם כל צרכן את חלקו באגרת מים בעד אספקת מים ובכל תשלום אחר המגיע לעיריה לפי חוק עזר זה, בשיעורים האמורים בסעיף קטן (א)(1) יחסית למספר החדרים שבהחזקתו; הגיעו כל הצרכנים להסכם בכתב עם המנהל על אופן חלוקה אחר, רשאי המנהל להורות על חיוב כל צרכן בהתאם לכך.

תיקון תשמ"ד-1984

(ג) משמש מד-מים אחד נכס המוחזק בידי צרכנים אחרים, המשתמשים בנכס למטרות שונות, יקבע המנהל לפי מיטב הערכתו את חלקו של כל צרכן בכמות המים שרשם מד-המים, והצרכן ישלם בהתאם לכך אגרת מים בעד אספקת מים וכל תשלום אחר המגיע לעיריה לפי חוק עזר זה.

(ד) משמש מד מים נפרד מיתקן או אבזר לאספקת מים לנכס המוחזק בידי צרכנים אחדים, המשתמשים בו במשותף למטרת מגורים בלבד או המשתמשים בו לכל מטרה ייחודית אחרת, ישלם כל צרכן את חלקו באגרת מים בעד אספקת מים ובכל תשלום אחר המגיע לעיריה לפי חוק עזר זה, בשיעורים שנקבעו בסעיף קטן (א)(1); הגיעו כל הצרכנים להסכם בכתב עם המנהל על אופן חלוקה אחר, רשאי המנהל להורות על חיוב כל צרכן בהתאם לכך.

(ה) משמש מד-מים אחד נכס המוחזק בידי צרכנים אחדים, ונתגלתה נזילה ברשת פרטית בחלק המוחזק בידי אחד או אחדים מהצרכנים, רשאי המנהל להעריך את כמות המים שנזלו ולהורות על אופן חלוקה אחר של אגרת המים ולתקן את החיובים בהתאם לכך.

(ו) הורכבו מדי-מים נפרדים לכל הצרכנים בנכס וכן מד-מים כללי, והיה הפרש ברישום כמויות מים ביניהם, יחולק ההפרש בין כל הצרכנים כנקבע בתוספת וכל צרכן ישלם את חלקו באגרת המים בהתאם לכך יחסית למספר החדרים שבהחזקתו; הגיעו כל הצרכנים בהסכם להסכם בכתב עם המנהל על אופן חלוקה אחר, רשאי המנהל להורות על חיוב כל צרכן בהתאם לכך.

תיקון תשמ"ד-1984

(ז) הורכבו מדי-מים נפרדים לחלק מהצרכנים בנכס וכן מד-מים כללי, יחולק הפרש רישום המים בין מד המים הכללי לסך כל רישום מדי המים הנפרדים כדלקמן:

(1) היו הצרכנים המשתמשים במד המים הכללי, משתמשים בנכס למטרת מגורים בלבד או לכל מטרה ייחודית אחרת, יחולק ביניהם הפרש רישום המים האמור לעיל כפי שנקבע בתוספת יחסית למספר החדרים שבהחזקתו; הגיעו כל הצרכנים המשותפים להסכם בכתב עם המנהל על אופן חלוקה אחר, רשאי המנהל להורות על חיוב כל צרכן בהתאם לכך;

תיקון תשמ"ד-1984

(2) היו הצרכנים המשתמשים במד המים הכללי משתמשים בנכס למטרות שונות, יקבע המנהל לפי מיטב הערכתו את חלקו של כל צרכן בהפרש.

(ח) המנהל רשאי להפחית אגרת מים המגיעה לעיריה לפי חוק עזר זה, בשל קלקול, פגם או ליקוי ברשת הפרטית.

(ט) לא הותקן מד-מים, ישלם הצרכן לעיריה בעד שימוש במים לפי הכמות שקבע המנהל לפי מיטב הערכתו ובהתאם לשיעור הגבוה ביותר הקבוע בתקנות המים.

תיקון תשמ"ד-1984

9. (א) המנהל רשאי לחייב צרכן להפקיד בקופת העיריה פקדון, בשיעורים שנקבעו בתוספת, להבטחת תשלום אגרות מים או הוצאות עקב נזק או אבדן מד-מים או קלקולו שלא נעשו מחמת פעולתו הרגילה, וכל תשלום או אגרה אחרת המגיעים לפי חוק עזר זה אשר לא שולמו מראש לעיריה ולגבות מתוכו בלי לפגוע בדרכי גביה אחרות כל סכום המגיע מאת הצרכן כאגרה או כהוצאות.

פקדונות

תיקון תשמ"ד-1984

(ב) ביקש בעל הפקדון להינתק מחיבור המים יוחזר לו הפקדון ויראו את הפקדון כתשלום יתר ויחולו עליו הוראות סעיף 6 לחוק הרשויות המקומיות (רבית והפרשי הצמדה על תשלומי חובה), התש"ם-1980, בשינויים המחוייבים לפי הענין ובתנאי ששילם המגיע ממנו לפי חוק עזר זה.

תיקון תשמ"ד-1984

10. (א) המנהל רשאי, באישור מועצת העיריה ושר הפנים, להתקשר עם צרכן בחוזה מיוחד לאספקת מים ולקבוע בו תנאים.

חוזה מיוחד

(ב) היתה סתירה בין תנאי החוזה ובין הוראות חוק עזר זה, יחולו תנאי החוזה.

11. כל תשלום, אגרה, או הוצאות שלא נקבע לגביהם אחרת בחוק עזר זה, ישולמו תוך 14 ימים מתאריך מסירת הדרישה מאת המנהל.

מועד תשלום

12. צרכן הרוצה לחדול מלקבל אספקת מים בנכס יודיע על כך למנהל לפחות 30 יום מראש; בהעדר הודעה כזו בכתב, או אם לא יינתן למנהל לקרוא את המונה ולבצע את ניתוק האספקת, או אם לא ישלם הצרכן את אגרת הניתוק וכל תשלום המגיע ממנו בשל אספקת המים, יאשר הצרכן אחראי בעד כל מים שייצרכו וכן לכל תשלום כדין הכרוך באספקתם, עד שהמנהל ינתק את החיבור של חלקי הרשת הפרטית, אשר בחזקתו של הצרכן ממפעל המים.

חדילה

תיקון תשמ"ד-1984

13. (א) רוצה הצרכן להעביר זכויותיו לאספקת מים למחזיק חדש לאחר שביקש מהמנהל רישום חילופי זכויות, ישלם את כל המגיע ממנו עד לתאריך החילופין כפי שידרוש המנהל, וכן יגרום להגשת בקשה לאספקת מים על ידי המחזיק החדש.

חילופי צרכנים

תיקון תשמ"ד-1984

(ב) לא מולאו כל התנאים האמורים בסעיף קטן (ב), תרשום העיריה את חילופי הזכויות, והצרכן ישאר אחראי לתשלום לחוד וביחד עם המחזיק החדש בעד אספקת המים לנכס וכן לתשלום כל האגרות והתשלומים על פי כל דין, אשר הצטברו עד לרישום חילופי הזכויות כדין.

(ג) המחזיק החדש יבקש מהמנהל 30 יום לפחות לפני מועד העברת הזכויות רישום חילופי הזכויות.

(ד) החזיק המחזיק החדש בנכס בלי שביקש רישום חילופי הזכויות כדין, תחול על המחזיק החדש לחוד וביחד עם הצרכן הרשום האחריות לתשלום מלא של כל חוב בשל אספקת מים לנכס.

14. (א) לא יבזבז אדם ולא יגרום צרכן ולא ירשה שאחר יבזבז מים שברשותו; לענין חוק עזר זה יראו כבזבוז מים שימוש באבזר שלא אושר או הותאם כדין, או בדרך שלא אושרה כדין, וכן כאשר רשם מד-מים המשמש צרכן כמות מים מעל זו שאושרה לו על פי כל דין.

שימוש במים

תיקון תשמ"ד-1984

(ב) לא ישתמש אדם במים ולא יגרום ולא ירשה שאחר ישתמש במים שברשותו אלא לצרכים ולמטרות שאושרו לו בידי המנהל.

(ג) לא ישתמש אדם במים לצרכי מיזוג אויר אלא לפי היתר בכתב מאת המנהל ובהתאם לתנאי ההיתר.

(ד) לא ירחץ אדם במפעל מים או ברשת פרטית, לא יכבס בהם ולא יכניס לתוכם ולא יגרום או ירשה הכנסה לתוכם של בעל חיים או חפץ או חומר כלשהם, ולא יעשה בם או בסמוך להם כל מעשה העלול לגרום לזיהום המים או להפריע את אספקתם הסדירה.

(ה) לא ינצל אדם את לחץ המים לפעולות הרמה, ערבול או כיוצא בהם, ולא יגביר או יקטין את לחץ המים, אלא לפי היתר בכתב מאת המנהל ובהתאם לתנאי ההיתר.

(ו) לא ישתמש אדם במים לצרכי השקיה ולא יגרום או ירשה שאחר ישתמש במים שברשותו לצרכי השקיה, אלא בשעות שקבע המנהל בהודעה שפורסמה בתחום העיריה או בדרך של מסירת הודעה.

(ז) לא יפתח אדם, פרט לעובד עיריה במילוי תפקידו, שסתום המיועד להשקיית שטחים ציבוריים.

(ח) (1) לא יטפל אדם ולא יפגע בדרך כלשהי באבזר השייך למפעל מים או לעיריה, לא יכנס לתחום מפעל מים, אלא אם קיבל לכך היתר מאת המנהל;

(2) פגע אדם במפעל מים או בחלק ממנו, יודיע על כך מיד למנהל.

(ט) לא יפתח אדם, פרט למנהל, ברז לכיבוי שריפה אלא לצורך כיבוי שריפה.

15. (א) לא ימכור אדם מים ולא יעביר מים לרשות אדם אחר אלא לפי היתר בכתב מאת המנהל.

מכירת מים והעברתם

תיקון תשמ"ד-1984

(ב) הוראת סעיף קטן (א) לא תחול במקרה שהופסקה לצרכן אספקת מים לפי סעיף 19(ד).

תיקון תשמ"ה-1985

16. (א) אדם חייב להימנע מכל פעולה המזהמת מים או העלולה לגרום לזיהום מים, במישרין או בעקיפין, מיד או לאחר זמן.

שמירה בפני זיהום

תיקון תשמ"ד-1984

(ב) לא יקים אדם ולא יחזיק כל מקור זיהום בסמוך למפעל מים או למפעל מים פרטי.

(ג) לא יחבר אדם רשת פרטית לביוב.

17. (א) המנהל רשאי, על פי מתן דרישה בכתב, לחייב כל צרכן או כל בעל נכס או כל מחזיק בנכס להתקין, לשנות, לתקן, להפריד או להתקין מחדש רשת פרטית או לטפל בה בדרך אחרת, תוך זמן שנקבע בדרישה, כדי לאפשר התקנתו או העתקתו של מד-מים או כדי לסלק כל מפגע או ליקוי שעלולים להפריע לאספקת מים סדירה.

דרישת תיקונים ושינויים

תיקון תשמ"ד-1984

(ב) מי שקיבל דרישה כאמור בסעיף קטן (א), חייב למלא אחריה ועל חשבונו.

(ג) מי שלא מילא את דרישת המנהל כאמור בסעיף קטן (א), רשאי המנהל לבצע העבודה על חשבון הצרכן ולגבות ממנו את הוצאות הביצוע.

18. אישור בכתב חתום ביד המנהל בדבר סכום ההוצאות המגיע לפי חוק עזר זה ישמש דרישה להוצאות.

אישור סכום הוצאות

תיקון תשמ"ד-1984

19. (א) צרכן שלא סילק במועד שנקבע את הסכומים שהוא חייב בהם לפי חוק עזר זה, רשאי המנהל, כתום שבעה ימים מיום מסירת התראה על כך לצרכן, להפסיק לו את אספקת המים.

ניתוק חיבור והפסקת מים

תיקון תשמ"ד-1984

(ב) צרכן שלא החזיק את הסביבה שבה הותקן מד-מים במצב נקי ומסודר באופן שהגישה אל מד-המים חפשית בכל עת, רשאי המנהל, כתום שבעה ימים מיום מסירת התראה על כך לצרכן, להפסיק לו את אספקת המים.

(ג) בזבז צרכן מים, זיהם אותם, לא נמנע מזיהומם, פגע בהם בכל דרך אחרת, השתמש בהם בניגוד להוראות חוק עזר זה או בניגוד להוראות כל דין בקשר למים, אספקתם והשימוש בהם, רשאי המנהל, בכל עת ובכפוף לאמור בסעיף 21, להפסיק את אספקת המים.

תיקון תשמ"ד-1984

(ד) בשעת חירום או במקרה של ביצוע עבודה לפי סעיף 17 או במקרה של צורך דחוף בתיקונים במפעל מים או ברשת פרטית, רשאי המנהל, בכל עת ובכפוף לאמור בסעיף 21, להפסיק את אספקת המים.

תיקון תשמ"ד-1984

(ה) נעשה חיבור למפעל מים בניגוד לסעיף 3, או חודש חיבור למפעל מים או אספקת מים בניגוד לסעיף 19, רשאי המנהל, בכל עת ובכפוף לאמור בסעיף 21, לנתק את החיבור או להפסיק את אספקת המים.

תיקון תשמ"ד-1984

(ו) חיבור שנותק או אספקת מים שהופסקה לא יחודשו אלא לאחר תשלום כל הסכומים המגיעים מהצרכן, או לאחר תיקון כל הטעון תיקון ולאחר אישור המנהל, לפי הענין.

(ז) חלפו הסיבות להפסקת אספקת מים האמורות בסעיף קטן (ג), רשאי המנהל לחדש את אספקת המים.

(ח) השימוש בסמכויות לפי סעיף זה אינו פוטר צרכן מתשלום האגרות והתשלומים האחרים שהוא חייב בהם לפי חוק עזר זה.

20. (א) חיבור למפעל מים שנותק או אספקת מים שהופסקה, אשר חודשו שלא בידי המנהל כאמור בסעיף קטן (א), רואים כאילו נעשו בידי הצרכן כל עוד לא הוכח ההיפך.

חידוש חיבור

תיקון תשמ"ד-1984

21. (א) המנהל רשאי להיכנס לכל נכס או לכל בנין או חלק ממנו בשעות שבין 8.00 ו-18.00, ובמקרה של צורך דחוף או בשעת חירום, בכל זמן סביר, כדי –

רשות כניסה

תיקון תשמ"ד-1984

תיקון תשמ"ה-1985

(1) לקרוא מד-מים, להתקין, לבדוק, לתקן, לשנות, להחליף, להעתיק או לפרק מד-מים או רשת פרטית ולעשות כל מעשה אחר שנחוץ לעשותו כדי למנוע בזבוז מים, זיהום או פגיעה בהם בכל דרך אחרת או שימוש בהם בניגוד להוראות חוק עזר זה;

(2) לבדוק אם היה בזבוז, שימוש לרעה או זיהום של מים או פגיעה בהם בצורה אחרת או לברר את כמות המים שסופקו לצרכן;

(3) למסור כל חשבון או לגבות אגרה או תשלום אחר לפי חוק עזר זה;

(4) לנתק חיבור או להפסיק אספקת מים לפי סעיף 19;

תיקון תשמ"ה-1985

(5) לבדוק אם קויימו הוראות חוק עזר זה;

(6) לעשות כל מעשה אחר שהוא רשאי ומותר לעשות לפי חוק עזר זה.

(ב) לא יעכב אדם ולא יפריע את המנהל מהשתמש בסמכויותיו לפי סעיף קטן (א).

22. מסירת הודעה, דרישה, הוראה, חשבון או מסמך אחר לפי חוק עזר זה תהא כדין, אם נמסרו לידי האדם שאליו הם מכוונים, או נמסרו במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבוגרים, או לידי אדם בוגר העובד או מועסק שם, או נשלח בדואר במכתב רשום שנמען אל אותו אדם לפי מען מקום מגוריו או עסקיו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגו במקום בולט הנראה לעין באחד המקומות האמורים, או על הנכס שבו הם דנים או פורסמו בשני עתונים יומיים הנפוצים בתחום העיריה, שאחד מהם לפחות הוא בשפה העברית.

מסירת הודעה

תיקון תשמ"ד-1984

23. העובר על הוראה מהוראות חוק עזר זה, דינו – קנס חמשת אלפים לירות, ובמקרה של עבירה נמשכת, דינו – קנס נוסף מאתיים לירות בעד כל יום שבו נמשכת העבירה אחרי הרשעתו או אחרי שנמסרה לו עליה הודעה מאת המנהל.

עונשין

תיקון תשמ"ד-1984

24. חוק עזר לרמת-גן (אספקת מים), תשל"ב-1971 – בטל.

ביטול

תיקון תשמ"ד-1984

**תוספת[[2]](#footnote-2)**

תיקון תשמ"ד-1984

האגרה בשקלים

1. אגרת חיבור למפעל מים (סעיף 3(ז)) –

(1) (א) לכל יחידת דיור –

עד 75 מ"ר 32,436

לכל מ"ר נוסף 592

(ב) לכל יחידת עסק או משרד –

עד 30 מ"ר 32,436

לכל מ"ר נוסף 592

(ג) לכל יחידת מלאכה ששטחה –

עד 30 מ"ר 29,492

לכל מ"ר נוסף 824

(ד) לכל יחידת תעשיה –

עד 60 מ"ר 38,336

לכל מ"ר נוסף 824

(ה) לכל יחידת מלאכה או תעשיה לכל 1000 מ"ק צריכה שנתית או חלק מהם באופן יחסי 73,724

(2) הרחבת חיבור, פירוקו או התקנתו מחדש, לפי דרישת הצרכן או כתוצאה מפירוק עקב עבירה על חוק עזר זה והחזרתו בהיתר –

עד "2 7,860

למעלה מ-"2 לפי חשבון שהגיש המנהל

2. אגרה בעד היתר להתקנתה, לשינויה או פירוקה של רשת פרטית (סעיף 5(א)) 1,772

תיקון תשמ"ח-1988

3. אגרה בעד בדיקה של רשת פרטית (סעיף 5(ז)) –

(א) לבנין שבו דירה אחת 7,860

(ב) לכל דירה או יחידה נוספת בבנין 3,932

שיעורי ההיטל בשקלים חדשים

4. (1) היטל פיתוח מפעל מים (סעיף 4) –

תיקון תשנ"ז-1997

(א) לכל מ"ר משטח הקרקע (כולל קרקע שעליה עומד בנין) 13.70

(ב) לכל מ"ר משטח הבנין 21.45

(2) בבנין שאינו משמש למגורים (סעיף 4) –

תיקון תשנ"ז-1997

(א) לכל מ"ר משטח הקרקע (כולל קרקע שעליה עומד בנין) 13.70

(ב) לכל מ"ק מנפח הבנין 16.50

האגרה בשקלים

(3) בבנינים ציבוריים המשמשים אך ורק מוסדות דת, צדקה, חינוך, בתי מחסה, או מצבות, שאינם משמשים להפקת רווחים –

תיקון תשנ"ז-1997

(א) לכל מ"ר של שטח המגרש 80

(ב) לכל מ"ר של שטח בניה בכל קומה 236

5. אגרת בדיקת מד-מים לפי בקשת הצרכן, כולל דמי פירוק, הובלה והתקנה מחדש (סעיף 6(י)) 2,160

6. אגרת התקנת מד-מים (סעיף 6(יב)) –

כשיש מיתקן מוכן כשאין מיתקן מוכן

להתקנת מד-מים להתקנת מד-מים

האגרה בשקלים

מד-מים שקטרו –

אינו עולה על "¾ 1,968 7,860

מעל "¾ עד "1 1,968 10,816

מעל "1 עד "½1 2,756 13,760

מעל "½1 עד "2 3,144 16,712

מעל "2 לפי חשבון שהגיש המנהל

האגרה בשקלים

7. (א) אגרת הקמת מפעל מים פרטי (סעיף 2(ד)) 39,320

(ב) אגרת שינויים או הסבה 7,860

(ג) אגרת העברת זכויות 15,728

(ד) אגרת אספקת מים ממפעל מים פרטי, לכל מ"ק 6

8. אגרת הנחת קו צינורות זמני, לכל מטר רץ אורך (סעיף 3(י)) 2,756

9. פקדון (סעיף 9(א)), לכל יחידת אספקת מים 1,000

10. תשלום אגרת מד-מים לפי המחיר שנקבע ליצרן על פי חוק הפיקוח על מצרכים ושירותים, התשי"ח-1957, בתוספת 35.

נתאשר.

א' באדר תש"ם (18 בפברואר 1980) ישראל פלד

ראש עירית רמת-גן

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

1. \* פורסם [ק"ת תש"ם מס' 4120](http://www.nevo.co.il/Law_word/law06/tak-4120.pdf) מיום 6.5.1980 עמ' 1520.

   תוקן [ק"ת חש"ם תשמ"א מס' 26](http://www.nevo.co.il/Law_word/law07/mekomi-0026.pdf) מיום 5.2.1981 עמ' 436 – תיקון תשמ"א-1981.

   [ק"ת חש"ם תשמ"א מס' 93](http://www.nevo.co.il/Law_word/law07/mekomi-0093.pdf) מיום 22.9.1981 עמ' 1660 – תיקון (מס' 2) תשמ"א-1981.

   [ק"ת חש"ם תשמ"ד מס' 223](http://www.nevo.co.il/Law_word/law07/mekomi-0223.pdf) מיום 10.5.1984 עמ' 474 – תיקון תשמ"ד-1984; ר' סעיף 15 לענין הוראת שעה. $$$ 15. על אף האמור בסעיף 2 לחוק העזר לרמת-גן (הצמדה למדד), התשמ"א-1981, יועלו האגרות המפורטות בתוספת לחוק עזר זה ב-1 לחודש שלאחר פרסומו (להלן – יום ההעלאה הראשון) בשיעור עליית המדד שפורסם לפני יום ההעלאה הראשון לעומת מדד חודש ינואר 1984. ###

   [ק"ת חש"ם תשמ"ה מס' 288](http://www.nevo.co.il/Law_word/law07/mekomi-0288.pdf) מיום 8.9.1985 עמ' 494 – תיקון תשמ"ה-1985.

   [ק"ת חש"ם תשמ"ח מס' 355](http://www.nevo.co.il/Law_word/law07/mekomi-0355.pdf) מיום 4.2.1988 עמ' 180 – תיקון תשמ"ח-1988.

   [ק"ת חש"ם תשנ"ב מס' 475](http://www.nevo.co.il/Law_word/law07/mekomi-0475.pdf) מיום 23.1.1992 עמ' 227 – תיקון תשנ"ב-1992.

   [ק"ת חש"ם תשנ"ז מס' 583](http://www.nevo.co.il/Law_word/law07/mekomi-0583.pdf) מיום 17.8.1997 עמ' 504 – תיקון תשנ"ז-1997; ר' סעיף 4 לענין הוראת שעה. $$$ 4. על אף האמור בחוק עזר לרמת-גן (הצמדה למדד), התשמ"א-1981, יעלו סכומי היטל פיתוח מפעל מים שנקבעו בסעיף 3, ב-1 בחודש שלאחר פרסום חוק עזר זה (להלן – יום ההעלאה הראשון), בשיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – מדד), שפורסם לאחרונה לפני יום ההעלאה הראשון לעומת המדד שפורסם בחודש יולי 1996. ### [↑](#footnote-ref-1)
2. הסכומים יעודכנו עפ"י חוק עזר לרמת גן (הצמדה למדד), תשמ"א-1981. [↑](#footnote-ref-2)