חוק עזר לרעננה (אספקת מים), תשכ"ו-1966

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חיבור למפעל מים | [Go](#Seif2) | 3 |
| סעיף 3 | רשת פרטית | [Go](#Seif20) | 3 |
| סעיף 4 | אגרת הנחת צינורות | [Go](#Seif3) | 3 |
| סעיף 5 | התקנת מערכת מדידה | [Go](#Seif4) | 4 |
| סעיף 6 | אגרת מים | [Go](#Seif19) | 4 |
| סעיף 7 | פקדונות | [Go](#Seif5) | 4 |
| סעיף 8 | ניתוק החיבור | [Go](#Seif6) | 5 |
| סעיף 9 | אישור סכום ההוצאות | [Go](#Seif7) | 5 |
| סעיף 10 | לפי חוזה מועד התשלום אספקת מים | [Go](#Seif8) | 5 |
| סעיף 12 | הפסקת אספקת מים | [Go](#Seif9) | 5 |
| סעיף 13 | רשות כניסה | [Go](#Seif10) | 5 |
| סעיף 14 | שימוש במים | [Go](#Seif18) | 5 |
| סעיף 15 | מכירת מים והעברתם | [Go](#Seif11) | 6 |
| סעיף 16 | חידוש חיבור שנותק | [Go](#Seif12) | 6 |
| סעיף 17 | שמירה בפני זיהום | [Go](#Seif13) | 6 |
| סעיף 18 | דרישת תיקונים | [Go](#Seif14) | 6 |
| סעיף 19 | מסירת הודעות | [Go](#Seif15) | 6 |
| סעיף 21 | ביטול | [Go](#Seif16) | 6 |
| סעיף 22 | השם | [Go](#Seif17) | 6 |
|  | תוספת | [Go](#med0) | 6 |

חוק עזר לרעננה (אספקת מים), תשכ"ו-1966[[1]](#footnote-1)\*

בתוקף סמכותה לפי סעיפים 22 ו-23 לפקודת המועצות המקומיות, מתקינה המועצה המקומית רעננה חוק עזר זה:

1. בחוק עזר זה –

הגדרות

"אביזרים" – ברזים, צינורות, מגופים, שסתומים, מסננים, תעלות, סכרים ותאי בקורת;

"חדר" – בבנין מגורים – חדר כרשום בלוח השומה; ובבנין אחר – חדר ששטח רצפתו אינו עולה על 30 מטר מרובע; שטח נוסף של 30 מטר מרובע או חלק מזה, דינו כדין חדר נוסף;

"לוח השומה" – לוח השומה העומד בתקפו לפי צו המועצות המקומיות (א), תשי"א-1950;

"מד-מים" – מכשיר שהותקן ברשת פרטית לשם מדידתה או קביעתה של כמות מים המסופקים לנכס;

"מערכת מדידה" – מד מים וכן המגוף שבין מד מים לבין מפעל המים;

תיקון תשל"ח-1978

"מועצה" – המועצה המקומית רעננה;

"המנהל" – מנהל מפעל המים של המועצה, לרבות, אדם אחר שנתמנה לענין חוק עזר זה על ידי המועצה למלא את תפקידי המנהל, כולם או מקצתם;

"מפעל המים" – באר, בריכה, מעין, מנהרה, תעלה, סכר, קידוח, מוביל, צינור, מנוע, משאבה וכן כל מבנה, מיתקן או ציוד אחר המשמשים או המיועדים לשמש לשאיבת מים, לאגירתם, להעברתם, לאספקתם או להסדרתם, למעט רשת פרטית;

"מרתף" – כהגדרתו בסימן א' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970;

תיקון תשנ"ו-1996

"מרתף חניה" – שטח במרתף שהוקצה לחניית כלי רכב לפי היתר בניה כדין, המשמש בפועל לחניה;

תיקון תשנ"ו-1996

"נכס", "בנין" – כמשמעותם בצו המועצות המקומיות (א), תשי"א-1950;

"צרכי בית" – תצרוכת בני אדם, כביסה במשק בית, שטיפה וניקוי של בית מגורים או משרד, בין שהותקן בו ברז ובין שלא הותקן, למעט הצרכים שאינם בגדר צרכי בית לפי סעיף 16 לפקודת העיריות (אספקת מים), 1936;

"צרכן" – אדם המחזיק ברשת פרטית, בכולה או במקצתה;

"רשת פרטית" – אביזר, דוד אגירה, מיתקן להגברת לחץ, לוויסות, לחימום או לפיזור וכן כל מיתקן או מכשיר אחר המצוי בנכס והמשמש או המיועד לשמש לאספקת מים לנכס, למעט מערכת מדידה;

תיקון תשל"ח-1978

"נפח בנין" – החלל שבתחומו שטחם החיצוני של קירות הבנין והשטח העליון של רצפת קומתו הנמוכה ביותר, ושטחו העליון של הגג בבנין שגגו שטוח, ובבנין שגגו משופע – צדו התחתון של תקרת הבנין העליונה ביותר או אם אין לו תקרה משטחו התחתון של הגג; ואם אין בבנין או בחלק קירות מכל הצדדים או גג, החלל התפוס על ידי הבנין או על ידי החלק האמור; ואם הגג אינו נשען על קירות – החלל שבין הגג והרצפה שמתחתיו;

"צרכי עסק" – צרכי ייצור או עיסוק בסחורה.

2. (א) חיבור רשת פרטית למפעל מים, הרחבת החיבור, פירוקו או התקנתו מחדש לא ייעשו אלא על ידי המנהל.

חיבור למפעל מים

(ב) בעל נכס הרוצה בחיבור רשת פרטית למפעל מים, הרחבת החיבור, פירוקו או התקנתו מחדש יגיש למנהל בקשה בכתב בצירוף תכנית של אותה רשת.

(ג) בעד חיבור, הרחבת חיבור, פירוקו או התקנתו מחדש לפי סעיף זה, ישלם המבקש למועצה מראש:

(1) אגרה בשיעור שנקבע בתוספת, וכן

(2) הוצאות לפי חשבון שהגיש המנהל.

(ד) בעד הנחת קו מים זמני ישלם המבקש למועצה מראש הוצאות לפי חשבון שהגיש המנהל.

3. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לצורך תיקונים דחופים הדרושים להזרמת מים סדירה, אלא לפי היתר בכתב מאת המנהל.

רשת פרטית

(ב) בקשה להיתר לפי סעיף קטן (א) תוגש בכתב בצירוף תכניות הרשת המוצעת או תכנית השינוי או התיקון, הכל לפי הענין; בעד ההיתר, פרט להיתר להתקנת רשת פרטית, תשולם למועצה אגרה בשיעור שנקבע בתוספת.

(ג) התקנת הרשת הפרטית, שינויה או תיקונה ייעשו על ידי בעל הנכס ועל חשבונו.

(ד) הרשת הפרטית תוחזק במצב תקין על ידי הצרכן ועל חשבונו, להנחת דעתו של המנהל.

(ה) בעל נכס או צרכן רשאי לבקש בכתב מאת המנהל, כי תיערך בדיקה של הרשת הפרטית, כולה או מקצתה, שהותקנה בנכס, והמנהל ימלא בקשה זו. בעד בדיקה כאמור תשולם למועצה אגרה בשיעור שנקבע בתוספת.

(ו) לא ישתמש אדם לצורך התקנת רשת פרטית, תיקונה או שינויה אלא באביזרים שמידותיהם, סוגיהם וטיבם נקבעו על ידי המנהל.

(ז) המנהל רשאי להורות על החלפת האביזרים שנקבעו על ידיו כאמור בסעיף קטן (ו) באביזרים אחרים. הורה המנהל כאמור, לא יחולו הוצאות ההחלפה על הצרכן אלא אם כן האביזר שיש להחליפו לא היה במצב תקין, או מנע את פעולתו התקינה של מד-מים או אביזר או גרם להפרעות באספקת המים, לבזבוזם או לזיהומם.

4. (א) בעל נכס – פרט לנכס ששולמה בעדו בעבר אגרת הנחת צינורות – הגובל קטע רחוב שבו הניחה המועצה צינור מים, ישלם למועצה אגרת הנחת צינורות בשיעור שנקבע בתוספת.

אגרת הנחת צינורות

תיקון (מס' 3)   
תש"ם-1980

(ב) אגרת הנחת צינורות מים תשולם עם הגשת הבקשה לפי סעיף 3(ב) או במועד שבו מותקן מד-מים לנכס, ובנכס שבו קיימת כבר רשת פרטית מחוברת למפעל מים ולא שולמה בעדו בעבר אגרת הנחת צינורות – במועד בו מתחלפים בעלי הנכס או מתחלפים הצרכנים בנכס.

תיקון (מס' 3)   
תש"ם-1980

(ג) בעל נכס שבו קיימת כבר רשת פרטית מחוברת למפעל מים ושולמה בעדה בעבר אגרת הנחת צינורות ישלם, אם הוגדל נפח הבנין או נבנה בנין חדש בנכס, אגרת הנחת צינורות מים בשיעור שנקבע בתוספת לגבי תוספת הבניה או הבניה החדשה.

תיקון (מס' 3)   
תש"ם-1980

5. (א) המנהל רשאי להתקין מערכת מדידה בכל נכס שלו מספקים או עומדים לספק מים, ובשעת הצורך רשאי הוא לבדקה, לתקנה, להחליפה או להסירה.

התקנת מערכת מדידה

תיקון תשל"ח-1978

(ב) מערכת המדידה היא רכוש המועצה.

(ג) לא תותקן מערכת מדידה, לא תיבדק ולא תתוקן, לא תוחלף ולא תוסר אלא בידי המנהל.

(ד) בעד התקנת מערכת מדידה ישלם צרכן למועצה את הסכום שנקבע בתוספת.

(ה) צרכן המבקש להתקין מערכת מדידה לנכס ישלם למנהל מראש סכום שייקבע לפי אומדן שיקבע המנהל; הותקנה מערכת מדידה והגיש המנהל לצרכן חשבון הוצאות להתקנתה העולה על הסכום ששולם כאמור, ישלם המבקש את ההפרש המגיע ממנו, תוך 14 יום מיום הדרישה.

(ו) צרכן יהא אחראי לכל נזק שייגרם למערכת המדידה או לאבדנה, אלא אם נגרם הנזק באשמתו של עובד המועצה בעת מילוי תפקידו.

(ז) צרכן שיש לו יסוד לחשוש שמערכת המדידה שברשותו אינה פועלת כהלכה, רשאי לדרוש שמערכת המדידה תיבדק בידי המנהל; בעד בדיקת מערכת המדידה כאמור ישלם הצרכן אגרת בדיקה בשיעור שנקבע בתוספת; האגרה תוחזר למשלם אם העלתה הבדיקה שמערכת המדידה רשמה כמויות מים שלא בהתאם לתקנות מדידת מים (מדי מים), תשל"ו-1976.

6. (א) בעד אספקת מים לנכס המחובר למפעל מים ישלם צרכן למועצה אגרת מים בשיעור שנקבע בתוספת לפי כמות המים שנרשמה על ידי מד-המים, ובלבד שלא תפחת מהשיעור המינימלי שנקבע בתוספת.

אגרת מים

(ב) מצא המנהל כי מד-המים לא פעל כהלכה במשך תקופה מסויימת או שהוצא לרגל תיקונים או מסיבה סבירה אחרת מהרשת, רשאי הוא לחייב או לזכות את הצרכן בתשלום בעד כמות המים שנקבעה לפי התצרוכת הממוצעת במשך שני החדשים שקדמו לאותה תקופה ובמשך שני החדשים שלאחריה, או לפי התצרוכת של התקופה המקבילה בשנה הקודמת, כפי שימצא לנכון.

(ג) מצא המנהל כי מד-המים אינו מדייק ברישום כמות המים, רשאי הוא לפי מיטב הערכתו לחייב את הצרכן בתשלום בעד כמות המים, שמד-המים רשם אותה, בתוספת או בהפחתת ההפרש הנובע מאי דיוקו.

(ד) משמש מד-מים אחד נכס המוחזק על ידי צרכנים אחדים, רשאי המנהל מיזמתו הוא, וחייב הוא לפי בקשת אחד הצרכנים, להורות על חלוקת האגרות או כל תשלום אחר המגיע לפי חוק עזר זה בין אותם הצרכנים, באופן שכל צרכן ישלם אותו חלק מהאגרות והתשלומים האמורים בהתאם ליחס שבין החדרים המוחזקים על ידו ובין המספר הכולל של החדרים שמד-המים משמש אותם, ובלבד שלא יפחתו מהשיעורים המינימליים שנקבעו בתוספת. כן רשאי המנהל להורות על חלוקה אחרת של התשלומים בין הצרכנים על פי הסכם בכתב של כל הצרכנים.

(ה) משמש מד-מים אחד נכס המוחזק על ידי צרכנים אחדים, המשתמשים בו מקצתם למגורים ומקצתם לצרכים אחרים, רשאי המנהל להעריך את חלקו של כל אחד מהצרכנים בכמות המים, שנרשמה על ידי מד-המים, ואגרת המים תשולם על ידי כל צרכן כזה בהתאם לכך, ובלבד שלא יפחתו מהשיעורים המינימליים שנקבעו בתוספת.

(ו) משמש מד-מים אחד נכס המוחזק על ידי צרכנים אחדים, ונתגלתה נזילה ברשת הפרטית בחלק המוחזק על ידי אחד או אחדים מהצרכנים, רשאי המנהל להעריך את כמות המים שנזלו ואגרה בעד כמות מים זו תשולם על ידי אותו צרכן או אותם צרכנים.

(ז) הורכבו מדי-מים דירתיים לכל הצרכנים וכן מד-מים כללי לכל הנכס, והיה הפרש ברישום ביניהם, יחולק ההפרש באופן שווה בין כל הצרכנים, זולת אם הגיעו כל הצרכנים להסכם בכתב עם המנהל על אופן חלוקה אחר.

7. (א) המועצה רשאית, באישור שר הפנים, להתקשר עם צרכן בחוזה מיוחד לאספקת מים ולקבוע בו תנאים.

פקדונות

(ב) היתה סתירה בין תנאי החוזה האמור ובין הוראות חוק עזר זה, יחולו תנאי החוזה.

8. באישור המועצה רשאי ראש המועצה לחייב צרכן להפקיד בקופת המועצה פקדון כפי שיקבע, להבטחת תשלום אגרות מים לפי חוק עזר זה או דמי נזק עקב אבדן מד-המים או קלקולו ולגבות מתוכו – בלי לפגוע בדרכי גביה אחרות – כל סכום המגיע מאת הצרכן כאגרה או כדמי נזק כאמור.

ניתוק החיבור

9. אגרת מים ותשלומים אחרים ישולמו תוך 14 יום מתאריך מסירת הדרישה לכך מאת המועצה.

אישור סכום ההוצאות

10. נתעוררה שאלה בדבר סכום הוצאות המגיע לפי חוק עזר זה, יכריע המנהל באישור בכתב. אישור המנהל על גובה ההוצאות ישמש ראיה לכאורה לכך.

לפי חוזה מועד התשלום אספקת מים

11. (א) צרכן שלא סילק במועד הקבוע את הסכומים שהוא חייב בהם לפי חוק עזר זה, או שבזבז מים, השתמש בהם לרעה, זיהמם או פגע בהם בצורה אחרת, או שפגע במד-מים, רשאי המנהל להתרות בו בכתב.

(ב) לא שעה הצרכן להתראה, רשאי המנהל, כתום 5 ימים מיום מסירת ההתראה, לנתק את החיבור בין אותו חלק של הרשת הפרטית אשר בהחזקתו של הצרכן ובין יתר חלקי הרשת הפרטית או מפעל המים.

(ג) רשת פרטית שחוברה למפעל מים בניגוד לסעיף 2 או שחיבורה חודש בניגוד לסעיף 16, רשאי המנהל בכל עת לנתק את החיבור.

(ד) חיבור שנותק לפי סעיף קטן (ב) או (ג), לא יחודש אלא לאחר תשלום כל הסכומים המגיעים מהצרכן כאמור, או לאחר תיקון הדברים הטעונים תיקון, כדי למנוע פגיעה במים או במד-מים כאמור, הכל לפי הענין. בעד חידוש חיבור שנותק לפי סעיף קטן (ב), תשולם אגרת חידוש בשיעור שנקבע בתוספת.

12. (א) בשעת חירום או במקרה של צורך דחוף בתיקונים במפעל המים או ברשת הפרטית, רשאי המנהל במידת הצורך, לנתק, לעכב או להפסיק את אספקת המים כולה או מקצתה.

הפסקת אספקת מים

(ב) השימוש בסמכויות לפי סעיף קטן (א) אינו פוטר צרכן מתשלום האגרות והתשלומים האחרים שהוא חייב לפי חוק עזר זה.

(ג) חלפה הסיבה לניתוק, לעיכוב או להפסקת אספקת המים כאמור בסעיף קטן (א), חייב המנהל לבצע מיד את חיבור הרשת הפרטית שנותק, ללא תשלום.

13. (א) המנהל או כל מי שהורשה על ידיו, רשאי להיכנס לכל נכס בשעות שבין 8.00 ל-17.00 ובשעת חירום בכל זמן סביר, על מנת –

רשות כניסה

(1) להתקין, לבדוק, לתקן, לשנות, להחליף, למסור או למדוד מד-מים, צינור, או אביזרים, או כיוצא בהם, או לעשות כל מעשה אחר שבנסיבות נחוץ לעשותו;

(2) לבדוק אם היה בזבוז, שימוש לרעה או זיהום של מים או פגיעה אחרת במים או לברר את כמות המים שסופקה לצרכן;

(3) למסור כל חשבון או לגבות כל אגרה או תשלום אחר לפי חוק עזר זה;

(4) לנתק חיבור או לנתק, לעכב ולהפסיק אספקת המים לפי סעיף 11 או 12;

(5) לבדוק אם קויימו הוראות חוק עזר זה;

(6( לעשות כל מעשה אחר שהוא רשאי לעשותו לפי חוק עזר זה.

(ב) לא יעכב אדם ולא יפריע למנהל או למי שהורשה על ידיו מהשתמש בסמכויותיו לפי סעיף קטן (א).

14. (א) לא יבזבז אדם ולא יגרום או ירשה שאחר יבזבז מים שברשותו.

שימוש במים

(ב) לא ישתמש אדם במים ולא יגרום או ירשה שאחר ישתמש במים שברשותו אלא לצרכי בית או למטרה אחרת שקבע המנהל.

(ג) לא ישתמש אדם במים לצרכי מיזוג אויר אלא לפי היתר מאת המנהל ובהתאם לתנאי ההיתר.

(ד) לא ירחץ אדם במפעל מים ולא יכנס בו, לא יכניס לתוכו ולא יגרום להכניס לתוכו בעל חיים או חפץ ולא יעשה בו כל מעשה העלול לגרום לזוהמה או להפרעה באספקת המים.

(ה) לא יחבר אדם מערכת מי שתיה למערכות של מים דלוחים, מי שופכין, מי תעשיה כימית או כיוצא בזה.

(ו) לא ינצל אדם את לחץ המים לפעולות הרמה, ערבול או כיוצא בזה, אלא ברשות המנהל.

(ז) לא ישתמש אדם במים לצרכי השקאה ולא יגרום ולא ירשה שאחר ישתמש במים שברשותו לצרכי השקאה אלא בשעות שייקבעו על ידי המנהל בהודעה שתפורסם בתחום המועצה.

(ח) לא ישתמש אדם במים המיועדים להשקאה לצרכים אחרים.

(ט) לא יפתח אדם ולא יסגור שלא כדין, כל אביזר השייך למפעל המים.

(י) לא יפתח אדם ברז שריפה אלא לצורך כיבוי שריפה.

(יא) לא יפתח אדם – פרט לעובד מועצה במילוי תפקידו – ברז המיועד להשקאת נטיעות ציבוריות.

15. לא ימכור אדם מים ולא יעביר אותם לרשות אדם אחר, פרט לאדם שנותקה, עוכבה או הופסקה לו אספקת המים לפי סעיף 11, אלא לפי היתר בכתב מאת המנהל.

מכירת מים והעברתם

16. (א) חיבור של רשת פרטית שנותק לפי הוראות חוק עזר זה לא יחודש אלא לפי היתר בכתב מאת המנהל.

חידוש חיבור שנותק

(ב) חיבור של רשת פרטית שחודש ללא היתר מאת המנהל כאמור בסעיף קטן (א), רואים אותו כמחודש על ידי הצרכן כל עוד לא הוכח ההיפך.

17. לא יפתח אדם ולא יקיים בור שופכין, בור זבל או מקום מזוהם אחר אלא במרחק סביר ממפעל המים.

שמירה בפני זיהום

18. (א) ראש המועצה או מי שהוסמך על ידיו (להלן – ראש המועצה) רשאי לחייב בדרישה בכתב כל צרכן או בעל רשת פרטית או בעל חלק ממנה, או כל בעל או מחזיק של נכס, תוך זמן שנקבע בדרישה, לתקן או לסלק כל מפגע העלול לפגוע באספקת מים סדירה.

דרישת תיקונים

(ב) מי שקיבל דרישה כאמור חייב למלא אחריה.

(ג) לא מילא מי שנדרש לכך אחרי דרישת ראש המועצה כאמור בסעיף קטן (א), רשאית המועצה לבצע את העבודה במקומו ולגבות ממנו את הוצאות הביצוע.

19. מסירת הודעה, דרישה, חשבון או מסמך אחר לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקו הרגילים או הידועים לאחרונה, לידי אחד מבני משפחתו הבוגרים, או לידי כל אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי מענו במקום מגוריו או עסקו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה במקום בולט באחד המקומות האמורים, או על הנכס שבו דנה ההודעה או נתפרסמה בשני עתונים הנפוצים בתחום המועצה, שאחד מהם לפחות הוא בשפה העברית.

מסירת הודעות

20. (בוטל).

תיקון תשס"ח-2008

21. חוק עזר לרעננה (אספקת מים), תשכ"א-1961 – בטל.

ביטול

22. לחוק עזר זה ייקרא "חוק עזר לרעננה (אספקת מים), תשכ"ו-1966".

השם

**תוספת**

תיקון תשמ"א-1981

תיקון תשמ"ב-1982

תיקון תשנ"ו-1996

תיקון תשנ"ח-1998

האגרה בשקלים

1. אגרת חיבור רשת פרטית (סעיף 2(ג)(1)):

לכל יחידת דיור 936

לכל יחידת עסק או משרד 936

לכל יחידת מלאכה –

ששטחה עד 100 מ"ר 936

לכל מ"ר שלמעלה מ-100 מ"ר 9.40

לכל יחידת תעשיה –

ששטחה עד 100 מ"ר 1872

לכל מ"ר שלמעלה מ-100 מ"ר 9.40

לחקלאות, לכל מ"ר משטח הנכס 0.45

2. אגרה בעד הרחבת חיבור, כולל פירוק הישן אם קיים (סעיף 2(ג)):

לחיבור שקטרו עד "½1 702

למיתקן מחבר שקטרו למעלה מ-"½1 עד "2 936

למיתקן מחבר שקטרו למעלה מ-"2 עד "½2 1404

למיתקן מחבר שקטרו למעלה מ-"½2 עד "3 לפי חשבון שהגיש המנהל

ושיכלול עלות חמרים,

הוצאות עבודה, הוצאות

הובלה ו-25% מהם

כהוצאות ארגון

3. אגרה בעד היתר לשינויה או להסרתה של רשת פרטית (סעיף 3(ב)) –

בקוטר של עד "½1 117

בקוטר של מ-"2 ומעלה 234

4. אגרת בדיקה של רשת פרטית (סעיף 3(ח)) 234

5. אגרת הנחת צינורות (סעיף 4(א) ו-(ג)) –

האגרה בשקלים חדשים

לנכס שאינו מיועד לחקלאות, לכל מ"ר משטח הנכס 6.50

לנכס המיועד לחקלאות, לכל מ"ר משטח הנכס 2.86

וכן –

בבנין או בחלק ממנו המיועד למגורים, לכל מ"ר משטח הבניה, בכל קומה, ובלולים שייבנו על שטח קרקע שייעודה חקלאי, לכל מ"ר 34.50

בבנין או בחלק ממנו שאינו מיועד למגורים, לכל מ"ק של נפח הבניה, בכל קומה 12.70

האגרה בשקלים

5א. על אף האמור בפרט 5, תשולם בעד כל מטר רבוע בנוי במרתף חניה אגרת הנחת צינורות בשיעור 10 אחוזים מהשיעור שנקבע בפרט 5 לכל מטר רבוע שטח בניה.

6. בעד מערכת מדידה –

(1) כשיש מיתקן מתאים להתקנת מד המים בנכס –

המחיר שאותו משלמת המועצה במועד התקנת מד המים בנכס לרכישת מד מים מאותו סוג וקוטר המותקן בצירוף 25% מן המחיר כהוצאות כלליות.

(2) כשאין מיתקן מתאים להתקנת מד המים בנכס –

הסכום הקבוע בפסקה (1) בצירוף הסכומים הבאים:

אם היה קטרו של מד המים עד "½1 468

למעלה מ-"½1 עד "2 702

למעלה מ-"2 עד "3 936

למעלה מ-"3 לפי חשבון שיגיש המנהל

ולא פחות מ-1,700

7. אגרה לבדיקת מערכת המדידה (סעיף 5(ז)), כולל דמי פירוק, הובלה והתקנה 140

8. אגרת חידוש חיבור (סעיף 11(ד)) 117

נתאשר.

כ"ד בתמוז תשכ"ו (12 ביולי 1966) יצחק שקולניק

ראש המועצה המקומית רעננה

חיים משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ו מס' 1928](http://www.nevo.co.il/Law_word/law06/tak-1928.pdf) מיום 1.9.1966 עמ' 2818.

   תוקן [ק"ת תשל"ב מס' 2847](http://www.nevo.co.il/Law_word/law06/tak-2847.pdf) מיום 11.5.1972 עמ' 1153 – תיקון תשל"ב-1972.

   [ק"ת תשל"ד מס' 3220](http://www.nevo.co.il/Law_word/law06/tak-3220.pdf) מיום 30.8.1974 עמ' 1880 – תיקון תשל"ד-1974.

   [ק"ת תשל"ו: מס' 3526](http://www.nevo.co.il/Law_word/law06/tak-3526.pdf) מיום 16.5.1976 עמ' 1635 – תיקון תשל"ו-1976 בסעיף 1(2) לחוק עזר לרעננה (תיקון חוקי עזר), תשל"ו-1976 (תוקן [ק"ת חש"ם תשמ"ב מס' 142](http://www.nevo.co.il/Law_word/law07/mekomi-0142.pdf) מיום 17.8.1982 עמ' 923 – תיקון (תיקון) תשמ"ב-1982. [ק"ת חש"ם תשמ"ד מס' 213](http://www.nevo.co.il/Law_word/law07/mekomi-0213.pdf) מיום 12.2.1984 עמ' 301 – תיקון (תיקון) תשמ"ד-1984. [ק"ת חש"ם תשמ"ה מס' 272](http://www.nevo.co.il/Law_word/law07/mekomi-0272.pdf) מיום 30.4.1985 עמ' 269 – תיקון (תיקון) תשמ"ה-1985. [ק"ת חש"ם תשמ"ו מס' 310](http://www.nevo.co.il/Law_word/law07/mekomi-0310.pdf) מיום 7.9.1986 עמ' 203 – תיקון תשמ"ו-1986. [ק"ת חש"ם תשמ"ז מס' 341](http://www.nevo.co.il/Law_word/law07/mekomi-0341.pdf) מיום 13.9.1987 עמ' 436 – תיקון (תיקון) תשמ"ז-1987). [מס' 3527](http://www.nevo.co.il/Law_word/law06/tak-3527.pdf) מיום 18.5.1976 עמ 1648 – תיקון (מס' 2) תשל"ו-1976.

   [ק"ת תשל"ח: מס' 3845](http://www.nevo.co.il/Law_word/law06/tak-3845.pdf) מיום 1.5.1978 עמ' 1258 – תיקון תשל"ח-1978. [מס' 3886](http://www.nevo.co.il/Law_word/law06/tak-3886.pdf) מיום 4.9.1978 עמ' 2040 – תיקון (מס' 2) תשל"ח-1978.

   [ק"ת תש"ם: מס' 4065](http://www.nevo.co.il/Law_word/law06/tak-4065.pdf) מיום 12.12.1979 עמ' 577 – תיקון תש"ם-1980. [מס' 4116](http://www.nevo.co.il/Law_word/law06/tak-4116.pdf) מיום 28.4.1980 עמ' 1456 – תיקון (מס' 2) תש"ם-1980. [מס' 4142](http://www.nevo.co.il/Law_word/law06/tak-4142.pdf) מיום 4.7.1980 עמ' 2024 – תיקון (מס' 3) תש"ם-1980.

   [ק"ת חש"ם תשמ"א מס' 49](http://www.nevo.co.il/Law_word/law07/mekomi-0049.pdf) מיום 9.4.1981 עמ' 849 – תיקון תשמ"א-1981; תחילתו ביום 31.3.1981 (תוקן [ק"ת חש"ם תשנ"ז מס' 570](http://www.nevo.co.il/Law_word/law07/mekomi-0570.pdf) מיום 31.12.1996 עמ' 128 – תיקון (תיקון) תשנ"ז-1996).

   [ק"ת חש"ם תשמ"ב מס' 132](http://www.nevo.co.il/Law_word/law07/mekomi-0132.pdf) מיום 7.6.1982 עמ' 725 – תיקון תשמ"ב-1982.

   [ק"ת חש"ם תשנ"ו מס' 561](http://www.nevo.co.il/Law_word/law07/mekomi-0561.pdf) מיום 30.7.1996 עמ' 551 – תיקון תשנ"ו-1996.

   [ק"ת חש"ם תשנ"ח מס' 595](http://www.nevo.co.il/Law_word/law07/mekomi-0595.pdf) מיום 25.5.1998 עמ' 269 – תיקון תשנ"ח-1998; ר' סעיף 2 לענין הוראת שעה.

   [ק"ת חש"ם תשס"ח מס' 716](http://www.nevo.co.il/Law_word/law07/mekomi-0716.pdf) מיום 3.4.2008 עמ' 192 – תיקון תשס"ח-2008 בסעיף לחוק עזר לרעננה (ביטול סעיפי עונשין), תשס"ח-2008. [↑](#footnote-ref-1)