חוק עזר לרעננה (רוכלים), תשכ"ז-1967

רשויות ומשפט מנהלי – רשויות מקומיות – חוקי עזר

רשויות ומשפט מנהלי – רישוי – רישוי עסקים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | שטחים אסורים ברוכלות | [Go](#Seif2) | 2 |
| סעיף 3 | איסור חניה | [Go](#Seif3) | 2 |
| סעיף 4 | איסור חניה שלא בשעת התעסקות | [Go](#Seif6) | 2 |
| סעיף 5 | איסור לקשור במבנה | [Go](#Seif20) | 2 |
| סעיף 6 | מקום החזקת עגלה | [Go](#Seif21) | 2 |
| סעיף 7 | איסור רעש | [Go](#Seif4) | 2 |
| סעיף 8 | נקיון | [Go](#Seif5) | 2 |
| סעיף 9 | שעות הרוכלות | [Go](#Seif7) | 2 |
| סעיף 10 | היתר תעסוקה | [Go](#Seif8) | 2 |
| סעיף 11 | ימי רוכלות | [Go](#Seif23) | 2 |
| סעיף 12 | רשיון לשימוש בעגלה | [Go](#Seif9) | 2 |
| סעיף 13 | תוקף הרשיון | [Go](#Seif10) | 2 |
| סעיף 14 | אגרת רשיון | [Go](#Seif11) | 3 |
| סעיף 15 | תחולה | [Go](#Seif12) | 3 |
| סעיף 16 | רשיונות | [Go](#Seif13) | 3 |
| סעיף 17 | תכניתן של עגלות | [Go](#Seif14) | 3 |
| סעיף 18 | לוחית מספר לעגלה | [Go](#Seif15) | 3 |
| סעיף 19 | סידור טובין על עגלה | [Go](#Seif22) | 3 |
| סעיף 20 | דרישה לסלק עגלות | [Go](#Seif16) | 3 |
| סעיף 21 | סילוק עגלות | [Go](#Seif17) | 3 |
| סעיף 22 | איסור הפרעה | [Go](#Seif18) | 3 |
| סעיף 24 | השם | [Go](#Seif19) | 3 |

חוק עזר לרעננה (רוכלים), תשכ"ז-1967[[1]](#footnote-1)\*

בתוקף סמכותה לפי סעיפים 22 ו-23 לפקודת המועצות המקומיות, מתקינה המועצה המקומית רעננה חוק עזר זה:

1. בחוק עזר זה –

הגדרות

"דוכן" – שולחן או כלי אחר המשמשים להחזקת טובין לשם מכירתם;

"ימי מנוחה" – הימים שנקבעו בפקודת ימי מנוחה, תש"ח-1948, כימי מנוחה – תחילתם חצי שעה לפני שקיעת החמה בערב יום המנוחה וסופם במוצאי יום המנוחה עם צאת הכוכבים;

"המפקח" – עובד המועצה שהורשה על ידה בכתב לפקח על מילוי הוראות חוק עזר זה;

"עגלה" – כלי הובלה, הנסחב או הנדחף בכוח מיכני, בכוח אדם או בכוח בעלי-חיים;

"המועצה" – המועצה המקומית רעננה;

"ראש המועצה" – לרבות מי שראש המועצה העביר אליו את סמכויותיו לפי חוק עזר זה, כולן או מקצתן.

2. לא יעסוק רוכל בעסקו בין באמצעות עגלה ובין בצורה אחרת –

שטחים אסורים ברוכלות

(1) ברחוב או במקום ציבורי, באופן שהתעסקותו מהווה מכשול לרבים;

(2) בכניסה לבנין או במעבר בין בנינים.

3. לא יעמיד רוכל ולא יניח ולא ירשה ולא יגרום להעמיד או להניח עגלה, דוכן, תבנית, מגש או טובין בתחומי 20 מטר מגן ילדים, מבית ספר, ממגרש משחקים, מגינה או מגן.

איסור חניה

4. לא יעמיד רוכל ולא יניח, ולא ירשה ולא יגרום להעמיד או להניח ברחוב או במקום ציבורי, עגלה, דוכן, תבנית, מגש או טובין שלא בשעת עיסוקו או כשאיננו נמצא במקום.

איסור חניה שלא בשעת התעסקות

5. לא יקשור רוכל עגלה, דוכן, תבנית או מגש, בכל צורה שהיא, לבנין, לגדר, לעמוד או למבנה אחר.

איסור לקשור במבנה

6. רוכל יחזיק את עגלתו בצדו הימני של הרחוב קרוב לשפתה של המדרכה הימנית.

מקום החזקת עגלה

7. לא יכריז רוכל על טובין או על אומנותו באופן הגורם לרעש.

איסור רעש

8. לא ילכלך רוכל ולא יגרום שילכלכו את השטח ליד מקום עסקו.

נקיון

9. לא יעסוק רוכל בעסקו אלא בשעות שבין 06.00 לבין 20.00.

שעות הרוכלות

10. ראש המועצה רשאי, לפי שיקול דעתו ובתנאים שיקבע, להתיר לרוכל לעסוק בעסקו גם לאחר השעה 20.00.

היתר תעסוקה

11. לא יעסוק רוכל בעסקו בימי מנוחה.

ימי רוכלות

12. לא ישתמש רוכל בעגלה לצורך עסקו אלא על פי רשיון.

רשיון לשימוש בעגלה

13. תקפו של רשיון לעגלה הוא עד 31 במרס שלאחר נתינתו.

תוקף הרשיון

14. בעד מתן רשיון לעגלה ישלם המבקש לקופת המועצה אגרה בשיעור של שתי לירות, אולם אם ניתן הרשיון אחרי 30 בספטמבר תהיה האגרה לירה אחת בלבד.

אגרת רשיון

15. הוראת סעיף 12 לא תחול על רוכל המשתמש בעגלה שלגביה ניתן רשיון על פי סעיף 2 לפקודת התעבורה.

תחולה

16. (א) בקשת רשיון לעגלה תוגש בכתב לראש המועצה.

רשיונות

(ב) ראש המועצה רשאי ליתן רשיון, להתנותו או לבטלו וכן רשאי הוא לכלול ברשיון תנאים, להוסיף עליהם, לגרוע מהם, לשנותם או לבטלם.

17. אם אין הוראה אחרת בפקודת התעבורה או בתקנות שהותקנו על פיה, רשאי ראש המועצה לדרוש שכל עגלה תתאים לתכנית שאושרה על ידיו ושהוצגה במשרדי המועצה.

תכניתן של עגלות

18. (א) רוכל המשתמש בעגלה לצורך עסקו יקבע על צדה האחורי, במקום נראה לעין, לוחית-מספר שיתן לו ראש המועצה. הלוחית תכלול, נוסף למספר, את שמו הפרטי ושם משפחתו של הרוכל, מענו ומספר הרישום שבתעודת הזהות שלו.

לוחית-מספר לעגלה

(ב) בעד כל לוחית-מספר תשולם למועצה אגרה בסכום השווה להוצאות הכנתה, לפי חשבון שיגיש ראש המועצה.

19. רוכל המשתמש בעגלה לצורך עסקו יסדר את הטובין באופן שימנע את בליטתם מקצות העגלה בכל עבר.

סידור טובין על עגלה

20. ראש המועצה, המפקח או שוטר, רשאים לצוות על רוכל לסלק את עגלתו, דוכנו, תבניתו, מגשו או הטובין במקום בו הם נמצאים בניגוד להוראות חוק עזר זה.

דרישה לסלק עגלות

21. לא סילק רוכל את עגלתו, דוכנו, תבניתו, מגשו או הטובין, לאחר שנצטווה לכך בהתאם לסעיף 20, רשאי ראש המועצה או המפקח לסלק את העגלה, הדוכן, התבנית, המגש או הטובין, בין בעצמו ובין על ידי אחרים.

סילוק עגלות

22. לא יפריע אדם לראש המועצה או למפקח ולא ימנע בעדו מלהשתמש בסמכויותיו לפי חוק עזר זה.

איסור הפרעה

23. (בוטל).

תיקון תשס"ח-2008

24. לחוק עזר זה ייקרא "חוק עזר לרעננה (רוכלים), תשכ"ז-1967".

השם

נתאשר.

כ"ט בטבת תשכ"ז (11 בינואר 1967) י' שקולניק

ראש המועצה המקומית רעננה

חיים משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ז מס' 1999](http://www.nevo.co.il/Law_word/law06/tak-1999.pdf) מיום 16.2.1967 עמ' 1462.

   תוקן [ק"ת תשל"ו מס' 3526](http://www.nevo.co.il/Law_word/law06/tak-3526.pdf) מיום 16.5.1976 עמ' 1636 – תיקון תשל"ו-1976 בסעיף 1(13) לחוק עזר לרעננה (תיקון חוקי עזר), תשל"ו-1976 (תוקן [ק"ת חש"ם תשמ"ב מס' 142](http://www.nevo.co.il/Law_word/law07/mekomi-0142.pdf) מיום 17.8.1982 עמ' 923 – תיקון (תיקון) תשמ"ב-1982. [ק"ת חש"ם תשמ"ד מס' 213](http://www.nevo.co.il/Law_word/law07/mekomi-0213.pdf) מיום 12.2.1984 עמ' 301 – תיקון (תיקון מס' 2) תשמ"ד-1984. [ק"ת חש"ם תשמ"ה מס' 272](http://www.nevo.co.il/Law_word/law07/mekomi-0272.pdf) מיום 30.4.1985 עמ' 269 – תיקון (תיקון מס' 3) תשמ"ה-1985. [ק"ת חש"ם תשמ"ו מס' 310](http://www.nevo.co.il/Law_word/law07/mekomi-0310.pdf) מיום 7.9.1986 עמ' 203 – תיקון (תיקון מס' 4) תשמ"ו-1986. [ק"ת חש"ם תשמ"ז מס' 341](http://www.nevo.co.il/Law_word/law07/mekomi-0341.pdf) מיום 13.9.1987 עמ' 436 – תיקון (תיקון מס' 5) תשמ"ז-1987).

   [ק"ת חש"ם תשס"ח מס' 716](http://www.nevo.co.il/Law_word/law07/mekomi-0716.pdf) מיום 3.4.2008 עמ' 193 – תיקון תשס"ח-2008 בסעיף 1 לחוק עזר לרעננה (ביטול סעיפי עונשין), תשס"ח-2008. [↑](#footnote-ref-1)