חוק עזר לתל-אביב-יפו (ביוב), תשס"ג-2003

רשויות ומשפט מנהלי – רשויות מקומיות – חוקי עזר – ביוב

רשויות ומשפט מנהלי – רשויות מקומיות – ביוב

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | היטל ביוב | [Go](#Seif2) | 3 |
| סעיף 3 | תשלום ההיטל | [Go](#Seif3) | 3 |
| סעיף 4 | היטל ביוב לנכס למגורים | [Go](#Seif4) | 4 |
| סעיף 5 | היטל ביוב לנכס אחר | [Go](#Seif5) | 4 |
| סעיף 6 | היטל ביוב באדמה חקלאית | [Go](#Seif6) | 5 |
| סעיף 7 | חיבור ביב פרטי | [Go](#Seif7) | 5 |
| סעיף 8 | התקנת ביב פרטי | [Go](#Seif8) | 5 |
| סעיף 9 | ביצוע עבודות ביוב לפי הסכם | [Go](#Seif9) | 6 |
| סעיף 10 | אגרת ביוב | [Go](#Seif10) | 6 |
| סעיף 11 | ועדה להפחתת אגרת ביוב | [Go](#Seif11) | 6 |
| סעיף 12 | מועד תשלום האגרה | [Go](#Seif12) | 6 |
| סעיף 13 | שערוך חיובים וחובות | [Go](#Seif13) | 6 |
| סעיף 14 | חיוב בעלים במשותף | [Go](#Seif14) | 6 |
| סעיף 15 | פגיעה בביוב | [Go](#Seif15) | 6 |
| סעיף 16 | מסירת הודעה | [Go](#Seif16) | 6 |
| סעיף 18 | שמירת דינים | [Go](#Seif17) | 6 |
| סעיף 19 | ביטול | [Go](#Seif18) | 7 |
| סעיף 20 | הוראות מעבר | [Go](#Seif19) | 7 |
| סעיף 21 | הוראת שעה | [Go](#Seif20) | 7 |
|  | תוספת ראשונה | [Go](#med0) | 7 |
|  | חלק א': היטל ביוב | [Go](#med1) | 7 |
|  | חלק ב': היטל ביוב באזור פיתוח | [Go](#med2) | 7 |
|  | חלק ג': אגרת ביוב | [Go](#med3) | 8 |
|  | תוספת שניה | [Go](#med4) | 8 |
|  | רשימת אזורי פיתוח | [Go](#med5) | 8 |

חוק עזר לתל-אביב-יפו (ביוב), תשס"ג-2003[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות (להלן – הפקודה), וסעיפים 17 ו**-**37לחוק הרשויות המקומיות (ביוב), התשכ"ב-1962 (להלן - חוק הביוב), מתקינה מועצת עיריית תל**-**אביב**-**יפו חוק עזר זה:

1. בחוק עזר זה –

הגדרות

"אגרת ביוב" או "אגרה" – אגרה המוטלת לכיסוי הוצאות החזקת ביוב כאמור בסעיף 37 לחוק הביוב;

"אדמה חקלאית" – כהגדרתה בסעיף 269 לפקודה, שייעודה חקלאי על פי תכנית שבתוקף, ולרבות בנין שעל אדמה כאמור, ובלבד שאין משתמשים בה למטרה אחרת; לענין זה, "תכנית" – כהגדרתה בחוק התכנון והבניה, התשכ"ה-1965 (להלן - חוק התכנון);

"אזור פיתוח" – שטח שמועצת העיריה החליטה לגביו שהוא אזור פיתוח כמפורט בתוספת השניה, וביום ההחלטה כאמור היה שטחו 10,000 מ"ר לפחות, ופיתוחו מצריך התקנת מערכת ביוב חדשה או הרחבת המערכת הקיימת;

"ביוב", "ביב פרטי", "ביב ציבורי", "ביב מאסף", "נכס", "בעל" ו"מחזיק" של נכס – כהגדרתם בסעיף 1 לחוק הביוב;

"בנין" – מבנה בתחום העיריה, בין שהוא ארעי ובין שהוא קבוע, בין שבנייתו הושלמה ובין אם לאו, בין שהוא בנוי אבן ובין שהוא בנוי בטון, טיט, ברזל, עץ או חומר אחר, לרבות מבנה יביל או חלק של מבנה כאמור וכל המחובר למבנה חיבור של קבע;

"דמי פיתוח" – דמי פיתוח למינהל מקרקעי ישראל או מי מטעמו בעבור מימון עלות התקנתה או פיתוחה של מערכת הביוב;

"היטל ביוב" או "היטל" – היטל המוטל לכיסוי הוצאות של התקנת ביוב או של קנייתו לפי סעיף 17 לחוק הביוב ובהתאם לחוק עזר זה;

"היטל קודם" – היטל ביוב לפי חוק עזר לתל-אביב-יפו (היטל ביוב), התשל"ה-1975; היטל לפי חוק עזר לתל-אביב-יפו (היטל ביוב), התשכ"ג-1962;

"היתר בניה", "סטיה מהיתר" ו"שימוש חורג" – כמשמעותם בחוק התכנון;

"הפרשי הצמדה", "מדד" ו"תשלומי פיגורים" – כהגדרתם בחוק הרשויות המקומיות (ריבית והפרשי הצמדה על תשלומי חובה), התש"ם-1980;

"המהנדס" - מהנדס העיריה או מי מטעמו;

"יציע", "מרפסת", "מרפסת גג", "מרתף" ו"עליית גג" – כהגדרתם בסעיף 1.00.1 לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970 (להלן – תקנות היתר בניה);

"מערכת ביוב" ו"מפעל טעון היתר" – כהגדרתם בחוק עזר לדוגמה לרשויות מקומיות (הזרמת שפכי תעשיה למערכת ביוב), התשמ"ב-1981 ;

"מרתף חניה" – שטח מרתף שיועד לחניית בלי רכב על פי תכנית, כהגדרתה בחוק התכנון, שנבנה על פי היתר בניה כדין ומשמש לתכלית זו בפועל;

"נכס למגורים" – נכס המיועד לשמש למגורים;

"נכס אחר" – נכס המיועד לשמש למטרה שאינה מגורים;

"נפח בנין" – הסכום במ"ק של שטחי כל הקומות בבנין, המוכפלים כל אחד מהם בגובהה של הקומה הנמדד במטרים, לפי כללי המדידה שבסעיף 1.00.8 לתוספת השלישית לתקנות היתר בניה:

"עבודות ביוב" – עבודות הנדרשות להתקנתו או לקנייתו של ביוב או שלב משלביו, לרבות כל עבודה או מטלה הנדרשת לשם כך;

"העיריה" – עיריית תל-אביב-יפו על אורגניה המוסמכים;

"קומה" – חלל המשתרע בין שתי רצפות סמוכות הנמצאות זו מעל זו, על פי גובהו המזערי של אותו חלל כקבוע בסעיף 2.03 לתוספת השניה לתקנות היתר בניה, ככל שנקבע כזה, ולרבות בניני עזר, מרתפים, מרפסות מקורות ופתוחות, מחסנים, חדרי מדרגות, מעברים, גבליות, מרתפי חניה, חניות מקורות, יציעים, חדרי מעליות, עליות גג וכל שטח אחר בקומה;

"ראש העיריה" – לרבות מי מטעמו;

"שטח בנין" – הסכום במ"ר של שטחי כל הקומות בבנין;

"שטח קומה" – מספר המ"ר הכולל של שטח ההשלכה האופקית של רצפת הקומה, בתוספת השטח שמתחת לקירותיה החיצוניים והפנימיים;

"תעודת העברה לרשם המקרקעין" – תעודה לפי סעיף 324 לפקודה;

"תעריפי ההיטל המעודכנים", "תעריפי האגרה המעודכנים" – תעריפי ההיטל או האגרה שבתוספת הראשונה בשיעורם המעודכן במועד הוצאת דרישת התשלום בעבורם;

"תעריפי ההיטל שבתוקף" – תעריפי ההיטל שבתוספת הראשונה לפי שיעורם המעודכן ביום התשלום בפועל לקופת העיריה.

2. (א) היטל ביוב נועד לכסות את הוצאות התקנת כלל הביוב העירוני או קנייתו, בלא היטל ביוב זיקה לעלות ההתקנה או הקניה של ביוב המשמש את נכס החייב דווקא.

היטל ביוב

(ב) היטל ביוב יוטל על בעל נכס –

(1) בעקבות ביצוע עבודות ביוב או קבלת החלטה על ביצוע עבודות ביוב אשר ישמשו את הנבט נושא החיוב במישרין או בעקיפין; לענין זה, "החלטה על ביצוע עבודות ביוב" – לרבות אישור תקציב, האמור לממן כולו או חלקו ביצוע של עבורות ביוב, או וותימה על הסכם פיתוח בקשר לביצוע עבודות ביוב כאמור, המטיל את ביצוע העבודות על בעל הנכס או מי כטעמו או גורם אחר, וזאת בשם העיריה ובמקומה;

(2) בשל בניה חדשה בנכס או הוספת בניה;

(3) בשל שינוי ייעודה של אדמה חקלאית או שימוש חז'רג באדמה חקלאית.

3. (א) היטל ביוב יחושב לפי שטח הקרקע של הנכס, לרבות קרקע שעליה ניצב הבנין ולפי שטחו או נפחו של בנין שבו, לפי הענין, כאמור בסעיפים 4 ו-5, ולפי שיעורם של תעריפי ההיטל המעודכנים; החישוב ייעשה בכפוף להוראות בסעיפים קטנים (ב) עד (ו) ובסעיף 13.

תשלום ההיטל

(ב) לצורך תשלום ההיטל, תמסור העיריה לחייב דרישת תשלום כאנקור בסעיף 28 לחוק הביוב; דרישת התשלום תימסר –

(1) בעקבות ביצוע עבודות ביוב או קבלת החלטה על ביצוע עבודות ביוב;

(2) לפני מתן היתר בניה בנכס;

(3) לפני חיבור ביב פרטי לביוב;

(4) לפני שינוי ייעודה של אדמה חקלאית לייעוד אחר או לפני הוצאת היתר לשימוש חורג באדמה חקלאית;

א נמסרה דרישת תשלום בהתאם לפסקאות (1) עד (4), רשאית העיריה למסור את דרישת התשלום –

(5) לפני מתן תעודת העברה לרשם המקרקעין;

(6) לפני אישור העיריה לצורך העברת זכויות חכירה על ידי מינהל בקרקעי ישראל.

(ג) נפל פגם בדרישת תשלום, אין בכך כרי לגרוע מחובת בעל נכס לשלם היטל ביוב לפי חוק עזר זה.

(ד) דרישת תשלום תיפרע כאמור בסעיף 33 לחוק הביוב, ולפני היענות לבקשה או מתן היתר מאלו המפורטים בסעיף קטן (ב).

(ה) חובר ביב פרטי לביוב בידי בעל הנכס שלא כדין, יראו את יום החיבור, כפי שייקבע בידי המהנדס, כמועד שבו קמה החבות בהיטל הביוב; נבנה בנין בנכס, הוספה בניה לנכס או נעשה שימוש חורג באדמה חקלאית, בלא היתר או בסטיה או בחריגה ממנו, יראו את יום התחלת הבניה או השימוש החורג, כפי שייקבע בידי המהנדס, כמוער שבו קמה החבות בתשלום היטל הביוב; תשלום היטל ביוב לפי סעיף קטן זה יבוצע לאחר שנמסרה או נשלחה לבעל הנכס דרישת תשלום, ואולם הסכום לתשלום ייקבע ויחושב על בסיס המועד להיווצרות החיוב כאמור, וככפוף להוראת סעיף 13.

(ו) לא התאפשר חיבורו של נכס למערכת הביוב, רשאי המהנדס לדחות את תשלום ההוטל בעד אותו נכס, ובלבד שמועד תשלום ההיטל יחול לא מאוחר מהיום שבו ניתן לחבר את הגבס למערכת הביוב, לפי קביעת המהנדס.

(ז) במקרה של חלוקה חדשה של הקרקע לפי סימן ז' לפרק ג' לחוק התכנון, יראו את בעל הנכס החייב ואת מהות החוב. לפי זכויותיו וחובותיו של בעל הנכס החייב בקרקע לפי החלוקה בחלקה המקורית

4. (א) היטל ביוב לנכס למגורים יחושב לפי שטח הקרקע ושטח הבנין שבנכס, ושיעורו יהיה הסכום המתקבל ממכפלת שטח הקרקע ושטח הבנין בנכס, לפי קביעת העיריה, בשיעורם של תעריפי ההיטל המעודכנים; חישוב כאמור ייעשה בכפוף להוראות סעיף 13; ואלה השטחים שלפיהם יחושב ההיטל:

היטל ביוב לנכס למגורים

(1) שטחה הכולל של הקרקע בנכס, לרבות קרקע שעליה ניצב בנין;

(2) שטחו הכולל של בנין הנמצא בנכס, לרבות שטחם הכולל של בנין או תוספת לבנין, שנבנו בנכס בלא היתר בניה או בסטיה או בחריגה ממנו, לפי קביעת העיריה;

(3) שטחם הכולל של הקרקע ושל הבנין בנכס, כאמור בפסקאות (1) ו-(2), שהם רכוש משותף, לפי חלקו היחסי של בעל הנכס ברכוש המשותף; לענין זה, "רכוש משותף" – כמשמעו בחוק המקרקעין, התשכ"ט-1969 (להלן - חוק המקרקעין);

(4) שטחו של בנין או שטחה של תוספת לבנין, העתידים להיבנות, שאושרה לגביהם בקשה להיתר בניה, לפי שטחם בתכניות הבניה שצורפו לבקשה; לעניןזה, "אישור בקשה להיתר בניה" – אישור בקשה כאמור על ידי גורם תכנוני מוסמך כגון רשות רישוי מקומית או הועדה המקומות לתכנון ולבניה, וזאת לפני מתן היתר בניה.

(ב) הוטלו דמי פיתוח, או היטל קודם (להלן – חיוב קודם), בעד שטח קרקע או שטח בנין בנכס, לא ייכללו אותם שטחים שבעדם שולם החיוב הקודם, במנין השטחים לפי סעיף קטן (א), לצורך חישוב היטל ביוב לפי חוק עזר זה: אין באמור בסעיף קטן זה כדי לגרוע מזכות העיריה כאמור בסעיף 9 לכריתת הסכם פיתוח; כדי לגרוע מחובת בעל נכס בתשלום היטל ביוב לפי חוק עזר זה, על כל בנין חדש או תוספת לבנין שנבנו בנכס, בהתאם לאמור בסעיףקטן (ג), וזאת בלא זיקה למועד ביצוע עבודות הביוב המשמשות את הנכס.

(ג) בלי לגרוע מהאמור בחוק עזר זה, שילם בעל נכס חיוב קודם או היטל ביוב בעד הנכס מכוח חוק עזר זה (להלן – חיוב ראשון), יחויב הוא פעם נוספת בתשלום היטל ביוב בהתאם להוראות חוק עזר זה, בעד בנין חדש או תוספת בניה (להלן – בניה חדשה), לפי הענין, שנבנו בנכס או שהתבקשה בנייתם לאחר החיוב בחיוב הראשון; אם התבקשה או נבנתה הבניה החדשה תחת בנין שנהרס ושולם בעדו חיוב ראשון, יחושב ההיטל בעד הבניה החדשה על בסיס שטחה בניכוי שטח הבנין שנהרס כאמור; אין באמור בסעיף קטן זה כדי לגרוע מסמכותה של העיריה לגבות היטל בעבור שטח קרקע או בנין שבעדם לא שולם חיוב ראשון.

(ד) נוכחה העיריה לדעת, לאחר גמר בנייתו של בנין, כי השטח הבנוי בפועל קטן מהשטח שצוין בתכניות הבניה שעל פיהן שולם היטל ביוב, תשיב לבעל הנכס, לפי דרישתו ובכפוף להוראות כל דין, את סכום ההפרש הנובע מפער השטחים שהתגלה; סכום ההפרש כאמור יחושב על בסיס תעריפי ההיטל כפי שהיו בתוקפם בעת תשלומו של היטל הביוב, בתוספת הפרשי הצמדה ער למועד תשלומו בפועל של סכום ההפרש.

5. (א) היטל ביוב לנכס אחר יחושב לפי שטח הקרקע ונפח הבנין שבנכס, ושיעורו יהיה הסכום המתקבל ממכפלת שטח הקרקע ונפח הבנין בנכס, לפי קביעת העיריה, בשיעורם של תעריפי ההיטל המעודכנים, וזאת בכפוף לסעיף 13; ואלה השטחים והנפחים שלפיהם יחושב ההיטל:

היטל ביוב לנכס אחר

(1) שטחה הכולל של הקרקע בנכס, כולל שטח הקרקע שעליה ניצב בנין;

(2) נפחו הכולל של בנין הנמצא בנכס, לרבות נפחם הכולל של בנין או תוספת לבנין שנבנו בנכס בלא היתר בניה או בסטיה או בחריגה ממנו, לפי קביעת העיריה;

(3) שטחה הכולל של הקרקע ונפחו הכולל של הבנין בנכס, כאמור בפסקאות (1)   
ו-(2), שהם רכוש משותף, לפי חלקו היחסי של בעל הנכס ברכוש המשותף; לענין זה, "רכוש משותף" - כמשמעו בחוק המקרקעין;

(4) נפחה של בניה עתידית, שאושרה לגביה בקשה להיתר בניה, כפי שיחושב על פי תכניות הבניה שצורפו לבקשה; לענין זה, "אישור בקשה להיתר בניה" – אישור בקשה כאמור על ידי גורם תכנוני מוסמך כגון רשות רישוי מקומית או הועדה המקומית לתכנון ולבניה, וזאת לפני מתן היתר בניה.

(ב) על אף האמור בסעיף קטן (א), יוטל ויחושב היטל ביוב בעבור כל חלק בבנין שאינו מקורה, על פי שטחו, בהתאם לתעריף הנקוב בתוספת בעבור נכס למגורים.

(ג) הוראות סעיף 4(ב) עד (ד) יחולו, בשינויים המחויבים לפי הענין, גם על חישוב היטל ביוב לנכס אחר.

6. (א) בעל אדמה חקלאית, ישלם לעיריה היטל מופחת בשיעור של 20% משיעורו המלא של ההיטל שחייב בו בעל נכס לפי סעיף 5.

היטל ביוב באדמה חקלאית

(ב) הוראות סעיף 5 יחולו לצורך קביעת סכום ההיטל על שטחה של אדמה חקלאית, בשינויים המחויבים לפי הענין.

(ג) שונה ייעודה של אדמה חקלאית או שהותר בה, בכולה או במקצתה, שימוש חורג, חייב בעלה בתשלום היטל ביוב בהתאם לייעוד או לשימוש החדש, לפי תעריף ההיטל שבתוקף.

(ד) שולם בעבר היטל ביוב לגבי אדמה חקלאית, בהתאם לסעיף קטן (א), ישלם בעלה בעת שינוי הייעוד או במועד מתן ההיתר לשימוש חורג, כאמור בסעיף קטן (ג), לפי הענין, היטל ביוב נוסף בשיעור של 80% מסכום ההיטל שלפי סעיף קטן (ג).

7. (א) לא יחובר ביב פרטי לביוב, אלא בידי העיריה, או לאחר מתן אישור מראש ובכתב מאת המהנדס.

חיבור ביב פרטי

(ב) בעל נכס או מחזיק בנכס המבקש לחבר ביב פרטי שבנכס לביוב, יגיש למהנדס בקשה בכרנב בצירוף תכנית החיבור; היה הביוב בתחום שיפוטה של רשות מקומית אחרת, תצורף לבקשה הסכמת אותה רשות מקומית.

(ג) המהנדס רשאי להתנות מתן אישור כאמור בסעיף קטן (א), בקיום הוראות חוק עזר זה, וכן בקיומו של כל דין העוסק בהתקנת ביוב, לרבות חוק התכנון.

8. (א) בכפוף להוראות כל דין, רשאי ראש העיריה להורות לבעל נכס, בהודעה בכתב, לבצע עבודות להתקנת ביב פרטי; בהודעה יפורטו תנאי ההתקנה, אופן ההתקנה ותקופת ביצועה.

התקנת ביב פרטי

(ב) לא יתקין אדם ביב פרטי, אלא בכפוף לאישור ראש העיריה, ובהתאם לתנאים שפורטו במסגרת אותו אישור .

(ג) לא יבצע אדם עבודות להתקנתו של ביב פרטי לפי הודעה או אישור כאמור בסעיפים קטנים (א) ו-(ב), אלא לפי תכנית ביצוע, שאושרה בידי המהנדס.

(ד) ביצע אדם עבודות להתקנתו של ביב פרטי, שלא לפי דרישה או אישור מטעם ראש העיריה כקבוע בסעיפים קטנים (א) ו-(ב), או שלא לפי התנאים שפורטו בהודעתו, או שלא לפי תכנית ביצוע כקבוע בסעיף קטן (ג), רשאית העיריה לשנות או להרוס את הביב הפרטי, לבצע בעצמה את עבודות התקנתו של הביב מחדש, ולגבות מאותו אדם את ההוצאות שהוציאה לשינוי אותו ביב פרטי או להריסתו ולהתקנתו מחדש.

(ה) תשלום הוצאות מאת אדם כאמור בסעיף קטן (ד), אינו גורע מחובתו לשלם במלואו את היטל הביוב, לפי הוראות חוק עזר זה.

(ו) לענין סעיף זה, "התקנת ביב פרטי" – לרבות תיקונו או ביצוע כל עבודה בו.

9. אין באמור בחוק עזר זה כדי לגרוע מזכות העיריה ובעל נכס או מי מטעמו להתקשר ביצוע עבודותבינם לבין עצמם בהסכם לביצוע עבודות ביוב שלא בהתאם למתכונת הקבועה בחוק עזר בייב לפי הסכם זה.

ביצוע עבודות ביוב לפי הסכם

10. מחזיק בנכס ישלם לעיריה אגרת ביוב; סכום האגרה יהיה הסכום המתקבל ממכפלת כמות המים שנצרכה בידי המחזיק, כפי שנמדדה במד המים בנכס, למעט מים לגינון נוי, בתעריפי האגרה הנקובים בחלק ג' לתוספת הראשונה, לפי תעריפי האגרה המעודכנים; לענין זה, "מים לגינון נוי" – כמשמעותם ועל פי הכללים שנקבעו לגביהם בתקנות המים (תעריפים למים ברשויות מקומיות), התשנ"ד-1994, בכמות שלא תעלה על המכסה המרבית המוקצבת למחזיק הנכס.

אגרת ביוב

11. (א) העיריה תמנה ועדה, אשר תדון בבקשות להפחתת סכום אגרת ביוב, שהוגשו לה בידי בעלו או מחזיקו של מפעל או בית עסק (להלן – הועדה).

ועדה להפחתת אגרת ביוב

(ב) בועדה יכהנו גזבר העיריה, מנהל מינהל בינוי ותשתית והיועץ המשפטי לעיריה, או מי מטעמם.

(ג) אמות המידה שלפיהן תחליט הועדה יהיו כאמור בסעיף 39(ב) לחוק הביוב, והיא תהא רשאית להחליט אם להפחית משיעור האגרה שבה חויב בעל הנכס או מחזיקו, לפי הענין, וכן לקבוע את שיעור ההפחתה.

(ד) בהחלטתה תהא רשאית הועדה להתחשב בכמות המים המשולבת במוצר שאותו מפיק המפעל או בכמות המים שאינה מוזרמת למערכת הביוב העירונית, לקבוע אם להפחיתה מכמות המים הנצרכת, ואם החליטה בחיוב – לקבוע את שיעור ההפחתה .

12. אגרת ביוב תשולם יחד עם אגרת מים לפי חוק עזר לתל-אביב-יפו (אספקת מים), התשס"א-2001.

מועד תשלום האגרה

13. (א) לא שולם במועדו היטל ביוב שנמסרה לגביו דרישת תשלום לפי סעיף 3(ב)(1) או סעיף 3(ה), או אגרת ביוב לפי סעיף 12, ייתוספו לסכום ההיטל או האגרה שבפיגור המצוין בדרישת התשלום תשלומי פיגורים.

שערוך חיובים וחובות

(ב) היטל שנמסרה לגביו דרישת תשלום לפי סעיף 3(ב)(2) עד (6) או סעיף 3(ו), ישולם לפי תעריפי ההיטל שבתוקף; דרישת התשלום שהוצאה לגבי חיוב כאמור תעודכן בהתאם לשינוי הנובע מהפער שבין תעריפי ההיטל המעודכנים לבין תעריפי ההיטל שבתוקף.

(ג) על אף האמור בסעיף קטן (ב) ובסעיף 3(ב)(2) עד (6) או בסעיף 3(ו), אם נענו הבקשות כאמור בלא ששולם ההיטל או חלק ממנו, ייתוספו לסכום שלא שולם תשלומי פיגורים החל מהמועד שנקבע לתשלומו בחוק עזר זה.

14. (א) היה נכס, שאינו בית משותף, בבעלות משותפת, רשאית העיריה לגבות תשלומים המגיעים לה מהבעלים לפי חוק עזר זה ומכולם יחד או מכל אחר מהם לחוד.

חיוב בעלים במשותף

(ב) אין בהסכם שיתוף בין שותפים כמקרקעין, כמשמעותו בחוק המקרקעין, בין שנרשם ובין שלא נרשם, כדי לגרוע מהאמור בסעיף קטן (א).

15. לא יעשה אדם מעשה העלול לפגוע או להזיק לביוב השייך לעיריה.

פגיעה בביוב

16. מסירת הודעה לפי חוק עזר זה, לרבות דרישת תשלום, תהא בדרך הקבועה בסעיף 344 לפקודה; אולם, אם אי אפשר לקיים מסירה כאמור, תהא המסירה בדרך של הצגת; ההודעה במקום בולט באחד המקומות האמורים או פרסומה בשני עיתונים לפחות הנפוצים בתהום העיריה, שאחד מהם הוא עיתון יומי בשפה העברית והשני הוא עיתון מקומי המתפרטם בתדירות של פעם בשבוע לפחות.

מסירת הודעה

17. בתוספת לחוק עזר לתל-אביב-יפו (הצמדה למדד) (מס' 2), התשמ"ג-1983, "חוק עזר לתל-אביב-יפו (בניית ביבים), התשכ"ב-1962", "חוק עזר לתל-אביב-יפו (היטל ביוב), התשל"ה- 1975" ו"חוק עזר לתל-אביב-יפו (אגרת ביוב), התשל"ה-1975" – יימחקו, ובמקומם יבוא "חוק עזר לתל-אביב-יפו (ביוב), התשס"ג-2002".

תיקון חוק עזר ההצמדה למדד

18. באמור בחוק עזר זה אינו בא לגרוע מסמכות, סעד ותרופה המוקנים לעיריה על פי דין, אלא להוסיף עליהם.

שמירת דינים

19. בטלים –

ביטול

– חוק עזר לתל-אביב-יפו (בניית ביבים), התשכ"ב-1962;

– חוק עזר לתל-אביב-יפו (אגרת ביוב), התשל"ה-1975;

– חוק עזר לתל-אביב-יפו (היטל ביוב), התשל"ה- 1975.

20. (א) בוצעו עבודות ביוב לפני תחילתו של חזק עזר זה, שבשלן זכאית היתה העיריה לחייב נכס בתשלום היטל קודם, וזה לא נדרש על ידה, ישלם בעל הנכס לעיריה, לפי דרישתה, את ההיטל הקודם, וזאת בהתאם להוראות חוקי העזר שהיו בתוקף בעת תחילת ביצוע העבודות; תעריפי ההיטל, כאמור, יהיו התעריפים בסכומם המשוערך בעת תחילת ביצוע העבודות ובתוספת הפרשי הצמדה החל מאותו מועד ועד למועד התשלום בפועל.

הוראות מעבר

(ב) הוראת סעיף קטן (א) תחול ביחס לשטח הקרקע ושטח הבנין כפי שהיה בעת תחילתו של חוק עזר זה; אין בתשלום היטל כאיגור בסעיף קטן (א), כדי לגרוע מחובתו של בעל נכס בתשלום היטל בעבור בניה חדשה או תוספת בניה כקבוע בסעיפים 4 ו-5.

21. על אף האמור בסעיף 17, יעודכנו ההיטלים והאגרות הנקובים בתוספת, במועד פרסומו של חוק עזר זה (להלן – יום העדכון הראשון), כדלקמן:

הוראת שעה

(1) היטל הביוב – לפי שיעור שינוי המדד, שפורסם לאחרונה לפני יום העדכון הראשון לעומת מדד חודש דצמבר 1995;

(2) אגרת הביוב – לפי שיעור שינוי המדד שפורסם לאחרונה לפני יום העדכון הראשון לעומת מדד חודש יוני 1997.

תוספת ראשונה

חלק א': היטל ביוב

(סעיפים 3 עד 6)

שיעור ההיטל   
בשקלים חדשים

1. קרקע

לכל מ"ר משטח הקרקע בנכס 21.85

2. בנין

(א) בנכס למגורים –

(1) לכל מ"ר משטח הבנין, למעט מרתף חניה 34.30

(2) לכל מ"ר משטח מרתף חניה 24.01

(ב) בנכס אחר –

(1) לכל מ"ק מנפח הבנין, למעט מרתף חניה 11.43

(2) לכל מ"ק מנפח מרתף חניה 8.00

חלק ב': היטל ביוב באזור פיתוח

(סעיפים 1 ו-3 עד 6)

שיעור ההיטל   
בשקלים חדשים

1. קרקע

לכל מ"ר משטח הקרקע בנכס 28.40

2. בנין

(א) בנכס למגורים –

(1) לכל מ"ר משטח הבנין, למעט מרתף חניה 44.59

(2) לכל מ"ר משטח מרתף חניה 31.21

(ב) בנכס אחר –

(1) לכל מ"ק מנפח הבנין, למעט מרתף חניה 14.86

(2) לכל מ"ק מנפח מרתף חניה 10.40

חלק ג': אגרת ביוב

(סעיף 10)

שיעור ההיטל   
בשקלים חדשים

1. בנכס למגורים, לכל מ"ק מים הנצרכים בנכס 0.82

2. בנכס אחר, לכל מ"ק מים הנצרכים בנכס 0.82

תוספת שניה

(סעיף 1)

רשימת אזורי פיתוח

|  |  |
| --- | --- |
| גושים | אזור הפיתוח |
| 6609, 6610, 6620, 6621, 7724, 6632, 6630, 6635, 6896, 6900, 6634, 7225, 6648, 6965, 6798, 6883, 6885, 6884, 7224; | 1. מתחם צפון-מערב תל אביב |
| 6615, 6632, 6332; | 2. מתחם המשתלה |
| 6624, 6625, 6626, 6648, 6765; | 3. מתחם המחנה הצבאי |
| 6623, 6624; | 4. מתחם דבורה הנביאה |
| 6623; | 5. מתחם תע"ש – שיכון דן |
| 6625, 6636; | 6. מתחם גויל |
| 6625, 6636; | 7. מתחם כיתן |
| 6624, 6623; | 8. מתחם צהלה |
| 6108, 6110; | 9. מתחם ז'בוטינסקי/הרכבת |
| 6964, 6965, 7451, 6634; | 10. מתחם עיר הימים |
| 6900, 6634, 6635, 6965, 6964, 7451; | 11. מתחם שפך הירקון |
| 6962; | 12. מתחם סיירובן – פועלים |
| 6761, 6964, 7002, 7003, 7004, 7112, 7041, 7011, 7015; | 13. מתחם מנשיה |
| 7094, 6150, 6154; | 14. מתחם תע"ש – נתיבי איילון |
| 7093, 7094; | 15. מתחם יצהר |
| 6638, 6639, 6338, 6339; | 16. אזור התעשיה רמת החייל |
| 6110, 7106, 7110, 7093, 7094, 7095, 7108, 7096, 7067, 7077, 6950, 6976, 6977, 7109, 7107. | 17. אזור המע"ר הצפוני לאורך נתיבי איילון |

כ' באייר התשס"ב (2 במאי 2002) רון חולדאי

ראש עיריית תל-אביב-יפו

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשס"ג מס' 663](http://www.nevo.co.il/Law_word/law07/mekomi-0663.pdf) מיום 6.1.2003 עמ' 158. [↑](#footnote-ref-1)