חוק עזר לתל-אביב-יפו (שילוט), תשנ"ג-1992

רשויות ומשפט מנהלי – רשויות מקומיות – חוקי עזר – שילוט

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק שני: רשיון לשילוט | [Go](#med1) | 3 |
| סעיף 2 | רשיון ואגרות | [Go](#Seif2) | 3 |
| סעיף 2א | קביעת שטח השילוט לחיוב | [Go](#Seif24) | 4 |
| סעיף 3 | תוקף הרשיון | [Go](#Seif3) | 4 |
| סעיף 4 | ציון פרטים במודעה | [Go](#Seif4) | 4 |
| סעיף 5 | פטור | [Go](#Seif5) | 4 |
| סעיף 6 | פרסום עינוג ציבורי | [Go](#Seif6) | 4 |
|  | פרק שלישי: שלטים ומודעות אסורים | [Go](#med2) | 4 |
| סעיף 7 | שילוט אסור והטלת מגבלות | [Go](#Seif7) | 4 |
| סעיף 8 | שלט של עסק | [Go](#Seif8) | 5 |
| סעיף 9 | שלטים מוארים | [Go](#Seif9) | 5 |
| סעיף 10 | דרכי פרסום אסורות | [Go](#Seif18) | 5 |
|  | פרק רביעי: הוראות שונות | [Go](#med3) | 5 |
| סעיף 11 | שינוי שילוט | [Go](#Seif19) | 5 |
| סעיף 12 | תקינות שילוט וחובת הסרתו | [Go](#Seif20) | 5 |
| סעיף 13 | רשות כניסה והצגת רשיון | [Go](#Seif21) | 5 |
| סעיף 14 | הודעות בדבר הסרת שילוט או ביצוע עבודות | [Go](#Seif10) | 5 |
| סעיף 15 | מסירת העתקים | [Go](#Seif11) | 6 |
| סעיף 16 | שמירת מודעות | [Go](#Seif12) | 6 |
| סעיף 17 | הדבקת מודעות | [Go](#Seif13) | 6 |
| סעיף 18 | שימוש בשפות | [Go](#Seif14) | 6 |
| סעיף 19 | מסירת הודעות | [Go](#Seif15) | 6 |
| סעיף 20 | חזקת אחריות | [Go](#Seif16) | 6 |
| סעיף 21 | ביטול | [Go](#Seif17) | 6 |
| סעיף 22 | הוראת שעה | [Go](#Seif22) | 6 |
|  | תוספת | [Go](#med4) | 6 |
| סעיף 3 | תיקון | [Go](#Seif23) | 6 |

חוק עזר לתל-אביב-יפו (שילוט), תשנ"ג-1992[[1]](#footnote-1)\*

בתוקף סמכותה לפי סעיף 246 ו-250 לפקודת העיריות, מתקינה מועצת עירית תל**-**אביב**-**יפו חוק עזר זה:

פרק ראשון: פרשנות

1. בחוק עזר זה –

הגדרות

"העיריה" – עירית תל-אביב-יפו;

"המועצה" – מועצת העיריה;

"ראש העיריה" – לרבות אדם שהוא הסמיכו בכתב לצורך חוק עזר זה, כולו או מקצתו;

"ועדה מקצועית לשילוט" – ועדה מייעצת שימנה ראש העיריה, שתכלול בין היתר אדריכל ויועץ משפטי;

"שילוט" – שלט או מודעה;

"שילוט דגל" – שילוט שהותקן בניצב למבנה;

"שילוט גג" – שילוט שהותקן על הקצה העליון של כל קיר או מעקה בקומה העליונה הקיימת בפועל של כל בנין או על משטח גגו;

"שטח שילוט" – השטח יחושב לפי המידות של השלט או המודעה, כולל המסגרת;

"שלט" – הודעה המותקנת במקום העסק או העיסוק והמכילה רק את שמו של אדם, או מקצועו, או שמו, או טיבו של עסק, או מוסד, או סמלו המסחרי של מצרך המיוצר והמשווק במקום, או כתובתו, או כל צירוף של אלה, והמראה או כוללת מספרים, אותיות, מלים או איור והמחוברת לבנין, לרבות כל מיתקן הנושא את ההודעה שאינו מחובר לבנין והמוצב בשטח המגרש בו נמצא הבנין;

"מודעה" – הודעה, כרזה, כרוז צילום, תחריט, ציור, שרטוט, תמונה, כתובת סמל, תבנית, אות או כיוצא באלה ושאינם שלט, העשויים מחומר כלשהו או המוצגים באמצעות אור, עשן או גז או באמצעות מכשיר אלקטרוני או אופטי או חשמלי או על אקרן בית קולנוע או בכל מקום ציבורי, לרבות מודעה המתפרסמת באויר, בים וברכב נע ונייח, לרבות מודעה המותקנת והמתפרסמת במקום ציבורי ולרבות מודעה המתחלפת באמצעים מכניים;

תיקון תשע"ז-2016

"ארגז ראווה" – (נמחקה);

תיקון תשע"ז-2016

"בנין" – מבנה, בין שהוא מאבן ובין שהוא בנוי בטון, טיט, ברזל, עץ או חומר אחר, לרבות –

(1) חלק של מבנה כאמור וכל דבר המחובר לו חיבור של קבע;

(2) קיר, סוללת עפר, גדר וכיוצא באלה, הגודרים או תוחמים או מיועדים לגדור או לתחום שטח קרקע או חלל;

"מקום ציבורי" או "שטח ציבורי" – רחוב, לרבות מדרכה, שדרה, כניסה או מעבר של מרכז מסחרי או של בית משרדים, סמטה, משעול, נתיב להולכי רגל, כיכר, רחבה, חצר, מגרש ספורט, טיילת, חניון, גשר, גינה, מבוי, מפלש וכל מקום פתוח שהציבור משתמש בו או נוהג לעבור בו, או שהציבור נכנס אליו או רשאי להיכנס אליו, בין שהוא בבעלות פרטית ובין שהוא בבעלות ציבורית, וכן כל מקום פרטי הגובל רחוב או נשקף אל רחוב וכן רצועת הים לאורך החוף הנמצאת בתחום העיריה וחלל האויר שמעל או מתחת לאזור האמור, וכן מסעדה, בית קפה, בית מלון וכל מקום עינוג ציבורי;

"מיתקן פרסום עירוני" – מיתקן או נכס בשטח ציבורי, שבבעלות העיריה או בהחזקתה והמשמש לפרסום, וכן מיתקן המוצב על נכס עירוני;

"פרסום" – הצגת שילוט במקום ציבורי על ידי מסירת תכנו בכתב או בדפוס, דרך הדבקה, הפצה, הארה, הסרטה, צביעה, חריטה, שידור או הקלטה או כיוצא באלה;

"רשיון" – רשיון שניתן בידי ראש העיריה לפי סעיף 2;

"מ"ר" – (נמחקה);

תיקון תשע"ה-2015

"יום" – יום או חלק ממנו;

"שבוע" – שבוע או חלק ממנו;

"חודש" – חודש או חלק ממנו;

"שנה" – שנה או חלק ממנה.

פרק שני: רשיון לשילוט

2. (א) לא יציג אדם שלט, לא יפרסם מודעה, ולא ירשה ולא יגרום להצגה או לפרסום של שילוט, אלא לפי רשיון מאת ראש העיריה ובהתאם לתנאי הרשיון, ולאחר ששילם אגרת שילוט שנקבעה בתוספת, וחותמת הקופה הוטבעה על גבי הרשיון.

רשיון ואגרות

(א1) הוצג שילוט בלא רישיון, או בניגוד לתנאיו, או בניגוד להוראות חוק עזר זה, או בניגוד להוראות כל דין, על מציג השילוט לשלם אגרת שילוט שנקבעה בתוספת מיום הצגתו של השילוט.

תיקון תשע"ו-2015

(ב) ראש העיריה רשאי לפטור או להפחית אגרה בעד פרסום מודעה על גבי מיתקן פרסום עירוני בהתקיים שני תנאים אלה:

(1) מפרסם המודעה הוא עיריה, מוסד ציבורי לצרכי דת, צדקה, חינוך, תרבות, אמנות או ספורט, או מוסד שלדעת ראש העיריה הוא בעל אופי ציבורי;

(2) המודעה מתפרסמת לטובת מוסד כאמור בפסקה (1).

(ג) המבקש להציג שלט או לפרסם מודעה, יגיש בקשה על כך בכתב לראש העיריה, יפרט את שמו ומענו ויצרף לבקשתו תמונה חזיתית של הבנין וכן תרשים ובו תכנית שיפורטו בה הסוג, הצורה, החומרים ומידות השילוט שבדעתו להציג או לפרסם, וכן המסגרת שעליה יוצג השילוט או המיתקן הנושא את השילוט עם המפרט הטכני שלהם, ומידותיה והמקום שבו יוצג; אם השילוט מואר, יצורף לתכנית אישור של חשמלאי מוסמך, שלפיו הוא אחראי לתקינות המיתקן, וכן שהמיתקן כולל מפסק פחת.

(ג1) בעד הצבת שלט למשך תקופה קצרה משנה תחושב אגרה בגין כל חודש בשיעור של 10% משיעורי האגרה השנתית כדלקמן ובלבד שסך האגרה אשר ישולם לא יעלה על שיעור האגרה השנתית:

תיקון תש"ע-2009

(1) הוצג שלט, תשולם אגרה בגין התקופה שבין מועד הצבת השלט לבין 31 בדצמבר של אותה שנה; לעניין זה, "מועד הצבת השלט" – 1 בינואר של אותה שנה, אלא אם הוכח להנחת דעת ראש העיריה כי השלט הוצג בחודש אחר באותה שנה;

(2) הוסר שלט והודעה על כך נמסרה לראש העיריה בכתב, תוחזר האגרה ששולמה בגין התקופה שבין ה-1 לחודש שלאחר מסירת ההודעה לבין 31 בדצמבר של אותה שנה; לעניין סעיף קטן זה לא תחול ההגדרה "שנה" הקבועה בסעיף 1.

(ד) ראש העיריה רשאי לתת רשיון לשילוט, לסרב לתתו, לבטלו, לשנותו, לכלול בו תנאים, להוסיף עליהם ולשנותם, ובין היתר, לקבוע הוראות בדבר מקום הצבתם ובדבר גודלו וצורתו של השילוט וסוג החומר ממנו הוא ייעשה.

(ה) לא יינתן רשיון לשילוט אם פרסומו או הצגתו מהווה עבירה פלילית או אם, לדעת ראש העיריה, השילוט פוגע בתקנת הציבור או ברגשותיו, או אם השילוט מפרסם עסק או משרד שאין לו רשיון כחוק או שהפעלתו נוגדת את דיני התכנון והבניה.

(ו) (1) ראש העיריה רשאי להיוועץ בועדה מקצועית לשילוט, אשר תבדוק אם השילוט המבוקש תואם את הוראות חוק עזר זה ואם לא פגע באיכות הסביבה, ותמליץ בפני ראש העיריה על מתן רשיון או סירוב לתתו, וכן על תנאים שייקבעו ברשיון או תנאים לנתינתו;

(2) על אף האמור בפסקה (1) ייוועץ ראש העיריה בועדה מקצועית לשילוט לגבי בקשה לתת רשיון לשילוט ששטחו עולה על 10 מ"ר, ויעיין בהמלצתה לפני שיחליט בבקשה.

(ז) לענין סעיף זה יראו שילוט שהוצג על גבי כלי רכב החונה או הנע במקום ציבורי בתחום העיריה, כשילוט שהוצג או פורסם.

2א. (א) שלט ששטחו קטן מ-1 מ"ר יחויב כשלט ששטחו 1מ"ר.

קביעת שטח השילוט לחיוב

תיקון תשע"ה-2015

(ב) שלט ששטחו עולה על 1 מ"ר ומודעה יחויבו לפי שטחם המדויק.

(ג) כמה שלטים המצויים באותה מסגרת, כגון דלת או חלון, יחויבו כשלט אחד, וזאת בהתאם להוראות סעיפים קטנים (א) ו-(ב).

(ד) שטח השילוט יצוין בהודעת החיוב; היה שטח השלט קטן מ-1 מ"ר, יצוין גם שבוצע עיגול שטח בהתאם להוראות סעיף זה.

3. (א) רשיון לשילוט יפקע ב-31 בדצמבר של שנה שבה ניתן, אלא אם כן צויין ברשיון מועד אחר.

תוקף הרשיון

(ב) (נמחק).

תיקון תש"ע-2009

(ג) (נמחק).

תיקון תש"ע-2009

4. (א) לא יפרסם אדם מודעה אלא אם כן יצויין בה שמו ומענו של המפרסם ושל בעל בית הדפוס או היצרן שאצלו הודפסה או נוצרה המודעה.

ציון פרטים במודעה

(ב) ראש העיריה רשאי לדרוש מבעל בית הדפוס שבו הודפסה מודעה או מיצרן שייצר אותה, למסור את שמו ואת מענו של האדם שהזמין את המודעה.

5. הוראות פרק זה לא יחולו לגבי –

פטור

(1) דגל המשמש סמל של מדינה או של ארגון בעל אופי ציבורי או דתי, לרבות דגל המוצג באירוע ממלכתי, ובלבד שהצגת דגל כאמור תהא כדין ולא תשמש לפרסומת מסחרית;

(2) שלט המורה על כך שעסק, שירות או פעילות עברו ממקום אחד למקום אחר, ובלבד שמידות השלט כאמור לא יעלו על 35 ס"מ x 60 ס"מ והשלט לא יוצג לתקופה העולה על תשעים ימים ממועד ההעברה כאמור.

6. בקשה לפרסום של עינוג ציבורי יכול שתתיחס לתמונות או למודעות אחרות המשתנות מדי פעם, לפי ההצגות או המופעים; מפרסם מודעות להצגה או למופע כאמור לא יידרש להגיש, על אף האמור בסעיף 2(ג), את התמונות לראש העיריה, ובלבד שהן אושרו וסומנו בידי המועצה לפי סעיף 5 לפקודת סרטי הראינוע.

פרסום עינוג ציבורי

פרק שלישי: שלטים ומודעות אסורים

7. לא יציג אדם שלט ולא יפרסם מודעה, ולא יגרום להצגתו או פרסומו של שילוט שהוא –

שילוט אסור והטלת מגבלות

(1) מפריע לתנועת כלי רכב או הולכי רגל;

(2) מרעיש או מפיץ ריח;

(3) עשוי מבד;

(4) חוסם דלת, חלון, יציאת חירום או פתח אחר או מפריע למעבר בהם;

(5) מוצג על מדרגות חירום, מדרגות נעות, מעליות, מזגן אויר, צינור ביוב, צינור אויר, עמוד חשמל, מיתקן טלפון, מיתקן להפעלת רמזור, אנטנה, עמוד צופרים, תמרור, או במקום שנועד לציוד או למיתקנים לכיבוי שריפות;

(6) מסתיר פרטים בעלי ייחוד ארכיטקטוני, קשתות, עמודים, או פרט בעל ערך ארכיטקטוני או פוגע במראה האסתטי של המבנה או מהווה מטרד;

(7) מתפרסם בשטח ציבורי ואינו מותקן על גבי מיתקן או נכס עירוני המיועד לכך;

(8) מוצג על מבנה המשמש למגורים בלבד, אלא אם כן השילוט הוא של אדם המנהל במבנה את עסקו כדין.

8. (א) לכל עסק יהיה שלט אחד בלבד, אלא אם כן התיר ראש העיריה הצגת שלט נוסף לעסק.

שלט של עסק

(ב) שלט של עסק יוצג בחזית המבנה בו מתנהל העסק בלבד, אלא אם כן התיר ראש העיריה הצגתו במקום אחר.

(ג) ארכו המרבי של שלט לא יעלה על אורך החזית של בית העסק, אלא אם כן התיר ראש העיריה שארכו יעלה על אורך החזית.

9. (א) לא יאיר אדם שילוט על ידי חשמל אלא אם כן השלט מצויד במפסק פחת, והצנרת המספקת חשמל לשילוט מוסתרת, והם עברו ביקורת של חשמלאי מוסמך שאישורו בכתב מצוי בידי בעל השילוט.

שלטים מוארים

(ב) ראש העיריה רשאי, בהודעה שתישלח 3 ימים, לפחות, לפני כניסתה לתוקף, לאסור על אדם להאיר או לגרום להארת שילוט על ידי גופי תאורה הנמצאים בתוך הבנין או חיצוניים לו, אם לדעת ראש העיריה הדבר עלול להפריע לתושבי הסביבה בה ממוקם הבנין או לעוברים ושבים או להוות סכנה או הפרעה לתנועה; בעל השילוט יציית להוראת ראש העיריה תוך הזמן שנקבע בהודעה.

10. (א) לא יקרין אדם שילוט אל מקום ציבורי על ידי הארה בחשמל או באמצעים אלקטרוניים או על ידי השמעת תוכן השילוט ברמקול, אלא אם כן ראש העיריה התיר לעשות כן מטעמים מיוחדים.

דרכי פרסום אסורות

(ב) לא יפרסם אדם מודעה דרך נשיאת לוח או סרט וכיוצא באלה, בין שההודעה נישאת בידי אדם ובין באמצעים אחרים, אלא אם כן ראש העיריה התיר לעשות כן מטעמים מיוחדים.

פרק רביעי: הוראות שונות

11. (א) לא ישנה אדם שילוט, אלא על פי רשיון ובהתאם לתנאי הרשיון.

שינוי שילוט

(ב) שינה בעל רשיון, תוך תקופת הרשיון, את תוכן השלט או הצורה או המידה או הסוג או המקום של השלט או החומר ממנו עשוי השלט, יפקע תוקף הרשיון.

12. (א) בעל רשיון שילוט חייב להחזיק את השילוט בצורה נקיה, נאה ותקינה (להלן – אחזקה תקינה).

תקינות שילוט וחובת הסרתו

(ב) בעל רשיון שילוט אחראי להסרת השילוט, בגמר תוקף הרשיון או עם ביטולו או אם חוסל העיסוק שהשילוט מפרסמו או אם חלף האירוע שהשילוט מפרסמו.

13. (א) ראש העיריה רשאי, בכל עת סבירה, להיכנס לכל מקום על מנת לברר אם קוימו הוראות חוק עזר זה ולעשות כל מעשה הדרוש לביצוע הוראותיו.

רשות כניסה והצגת רשיון

(ב) לא יפריע אדם לראש העיריה ולא ימנע בעדו ביצוע הסמכויות לפי סעיף קטן (א).

(ג) בעל רשיון חייב להראות ולהציג את רשיונו לראש העיריה לפי דרישתו.

14. (א) ראש העיריה רשאי, בהודעה בכתב, לדרוש מאדם שהציג או פרסם שילוט או הרשה להציגו או לפרסמו, להסיר שילוט שאין לו רשיון או שהוצג תוך הפרת תנאי הרשיון או בניגוד להוראה מהוראות חוק עזר זה, וכן לדרוש ביצוע העבודות הדרושות לצורך אחזקתו התקינה של השילוט או התאמתו לרשיון או להוראות חוק עזר זה.

הודעות בדבר הסרת שילוט או ביצוע עבודות

(ב) מקבל הודעה כאמור, חייב למלא אחריה תוך התקופה שנקבעה לכך בידי ראש העיריה.

(ג) לא מילא אדם אחר הודעה כאמור בסעיף קטן (א), רשאי ראש העיריה להורות על הסרת השילוט או לבצע את העבודה הדרושה לאחזקתו התקינה, ולגבות מאותו אדם את הוצאות העיריה בפעולה זו.

(ד) האמור בסעיף זה אינו גורע מאחריותו הפלילית של אדם בשל הפרת הוראה מהוראות חוק עזר זה, ואינו גורע מסמכויות ראש העיריה לפי סעיף 9(ב).

15. מפרסם מודעה ימסור לעיריה, לפי דרישת ראש העיריה, שלושה העתקים, ללא תשלום, מכל מודעה המתפרסמת בהתאם לחוק עזר זה.

מסירת העתקים

16. לא יסיר אדם, לא יקרע, לא יטשטש, לא יקלקל ולא ילכלך מודעה שפרסמה העיריה או שפורסמה על גבי מיתקן פרסום עירוני או כל מודעה שפורסמה בהתאם להוראות חוק עזר זה, אלא אם כן הסרתה מותרת לפי ההוראות כאמור וכפי שהותרה.

שמירת מודעות

17. (א) לא ידביק אדם, פרט לעובד מטעם העיריה, מודעה על מיתקן פרסום עירוני.

הדבקת מודעות

(ב) ניתן היתר לפרסם מודעה על מיתקן עירוני ושולמה האגרה שנקבעה בתוספת, תפרסם העיריה את המודעה.

18. (א) לא יפרסם אדם מודעה ולא יציג שלט אלא בשפה העברית, או גם בשפה אחרת ובלבד שהשפה העברית תתפוס לא פחות ממחצית שטחם.

שימוש בשפות

(ב) הוראות סעיף זה לא יחולו על שילוט שמפרסם או מציג מוסד רשמי של מדינה זרה או מוסד דת.

19. מסירת הודעה לפי חוק עזר זה תהא כדין אם נמסרה לידי האדם שאליו היא מכוונת או נמסרה במקום מגוריו או במקום עסקו הרגיל או הידוע לאחרונה או לידי אחד מבני משפחתו הבוגרים הגרים עמו או לידי אדם בוגר העובד או מועסק שם, או נשלחה בדואר רשום לאותו אדם לפי מען מגוריו או עסקו הרגיל או הידוע לאחרונה, או הוצגה בצורה נראית לעין באחד המקומות האמורים או במקום שבו נמצא השילוט, או פורסמה בשני עיתונים הנפוצים בתחום העיריה.

מסירת הודעות

20. מי ששמו או עיסוקו או עניינו מתפרסם בגוף השילוט או מי שהזמין את ייצורו או הדפסתו של השילוט או שילם בעדו או מי שהשילוט הותקן במקום עיסוקו, רואים אותו, לענין חוק עזר זה, כמי שפרסם או הציג את השילוט.

חזקת אחריות

21. חוק עזר לתל-אביב-יפו (שילוט), התשמ"ד-1983 – בטל.

ביטול

22. (בוטל).

תיקון תשע"ז-2016

תוספת

תיקון תשע"ז-2016

(סעיפים 2, 2א, 3 ו-17(ב))

**חלק א': אגרת שלטים**

1. בעד שלט רגיל או שלט דגל המותקן במקום העסק ישולמו לשנה אגרות כמפורט להלן:

|  |  |  |  |  |  |
| --- | --- | --- | --- | --- | --- |
| גודל השלט במ"ר | שיעורי האגרה בשקלים חדשים | | | | |
| שלט רגיל | | | שלט דגל | |
| שלט ראשון או יחיד | | שלט נוסף בכל הקומות | קומה א' | קומה ב' ומעלה |
| קומה א' | קומה ב' ומעלה |
| עד 10 מ"ר, לכל מ"ר | 152 | 293 | 407 | 880 | 2,010 |
| עולה על 10 מ"ר, לכל מ"ר | 266 | 380 | 535 | 1,350 | 2,690 |

2. בעד שלט המותקן במקום העסק על הגג או על מעקה הגג תשולם אגרה של 830 שקלים חדשים לכל מ"ר לשנה.

3. בעד שלט המוקרן באמצעים אלקטרוניים, קרני לייזר או בדרך אחרת, תשולם אגרה לכל מ"ר כמו לשלט דגל בקומה ב' ומעלה.

**חלק ב': אגרה בעד פרסום והדבקה של מודעות על מיתקן פרסום עירוני**

שיעורי האגרה

בשקלים חדשים

1. בעד מודעות כמפורט להלן, לכל מ"ר –

(1) מודעה שהותקנה על מיתקן פרסום עירוני, למעט מודעות כמפורט בפסקאות (2) עד (10) להלן –

לשבוע 59

לחודש 167

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

בשקלים חדשים

(2) מודעה המתפרסמת על גג 196

(3) מודעה המתפרסמת על סככות בתחנת אוטובוסים 59

(4) מודעה על מכווני תנועה 135

(5) מודעה על מיתקן הכולל את מפת העיר על ספסל או על עמוד פרסומת 135

(6) מודעה על מיתקן בקרנות רחוב, הכולל את שמות הרחובות (עמודורים), מני צדי המיתקן 135

(7) מודעה המתפרסמת על –

(א) גשרים 50

(ב) גשרים המשמשים למטרות אחרות נוסף על מעבר 135

(8) מודעות מוארות המותקנות במבואות העיר 91

(9) מודעות המתפרסמות על גדרות באתרי בנייה 196

(10) פרסום באמצעים אלקטרוניים, פרסום ממוחשב באמצעות קרני לייזר או באמצעי טכנולוגי אחר 485

למשלמים לשנה מראש בעד מודעות כמפורט בפסקאות (2) עד (10) תינתן הנחה בשיעור של 10% מהסכום המתקבל ממכפלת הסכום האמור לחודש, המפורט לצד כל פסקה, ב-12.

**חלק ג': מודעות המתפרסמות על מיתקן או על נכס פרטי**

שיעורי האגרה

בשקלים חדשים

1. (1) בעד מודעות לכל מ"ר לחודש 82

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

(2) בעד מודעה כאמור שהיא מודעת דגל, לכל מ"ר, בקומה א' – לחודש 161

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

בקומה ב' ומעלה – לחודש 337

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

בקומה ב' ומעלה – לחודש 337

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

(3) בעד מודעה המותקנת על הגג על מעקה הגג, לכל מ"ר – לחודש 90

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

(4) בעד מודעה המתפרסמת על גדר של אתר בנייה, לכל מ"ר לחודש 70

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

(5) (נמחק)

תיקון תשפ"א-2020

(6) בעד מודעות המתחלפות באמצעים מכניים, לכל מ"ר לחודש 164

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

1א. בעד מודעות באמצעות מכשור אלקטרוני, קרני לייזר או אמצעי טכנולוגי אחר, לכל מ"ר לחודש –

תיקון תשפ"א-2020

|  |  |  |
| --- | --- | --- |
| גודל המודעה במ"ר | שיעורי האגרה בשקלים חדשים | |
| מודעה אלקטרונית | מודעה אלקטרונית שעליה חלות תקנות הדרכים (שילוט) (שלטים בנתיבי איילון), התש"ע-2009 |
| עד 100 מ"ר | 327 | 327 |
| עולה על 100 מ"ר ועד 200 מ"ר, החל מהמ"ר ה-101 | 294 | 262 |
| עולה על 200 מ"ר, החל מהמ"ר ה-201 | 262 | 196 |

למשלמים לשנה מראש, תינתן הנחה בשיעור של 10% מהסכום המתקבל ממכפלת הסכום האמור לחודש ב-12.

2. בעד מודעה על בניין קולנוע הנוגעת לאותו בית קולנוע, לכל שנה –

עד 20 מ"ר 1,550

לכל מ"ר נוסף על חלק ממנו 88

עד 5,000 מעל 5,000

מקומות מקומות

3. (1) בעד מודעה שאינה נשקפת לרחוב, במגרש ספורט, בבריכת שחייה, באצטדיון או באולם ספורט, לכל מ"ר – לשבוע 50 100

(2) בעד מודעות במקומות הנ"ל המתחלפות באמצעות מכשיר אופטי או חשמלי, לכל מ"ר – לחודש 79 196

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

4. בעד מודעה בתוך תחנת רכבת או במבנה המשמש לחניון רכב, לכל מ"ר –

לשבוע 56

לחודש 165

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12.

**חלק ד': אגרה בעד מודעות על כלי רכב או בתוכו ועל כלי טיס**

שיעורי האגרה

בשקלים חדשים

1. בעד מודעות בתוך כלי רכב ציבורי, לכל מ"ר – לחודש 41

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

2. (1) בעד מודעות המתפרסמות על גבי החלק החיצוני של כלי רכב ציבורי, למעט מודעות כאמור בפסקאות (2) ו-(3), לכל מ"ר – לחודש 117

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

(2) בעד מודעות המתפרסמות על גבי החלק החיצוני של כלי רכב ציבורי, לגבי היתר פרסום שניתן לשנה מראש, ושטח הפרסום הכולל הוא 1,125 מ"ר לפחות, לכל מ"ר, לשנה 585

מ-1,126 מ"ר ומעלה, לכל מ"ר, לחודש 71

(3) בעד היתר פרסום על גבי החלק החיצוני של רכב ציבורי ל-50 כלי רכב לפחות, לכל מ"ר או חלק ממנו – לחודש 97

למשלמים לשנה מראש תינתן הנחה בשיעור של 10% מהסכום המתקבל ממכפלת הסכום האמור לחודש ב-12;

3. (1) בעד פרסום באמצעות כלי טיס או באמצעות כדור פורח נייד, לכל מודעה או כרזה, לכל יום 650

(2) פרסום באמצעות כדור פורח המחובר לקרקע או למבנה, לכל כרזה או מודעה לכל יום 165

כ"ט בתשרי התשנ"ג (26 באוקטובר 1992) יגאל גריפל

ממלא מקום ראש עירית תל-אביב-יפו

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"ג מס' 497](http://www.nevo.co.il/Law_word/law07/mekomi-0497.pdf) מיום 31.12.1992 עמ' 103.

   תוקן [ק"ת חש"ם תש"ע מס' 738](http://www.nevo.co.il/Law_word/law07/mekomi-0738.pdf) מיום 21.10.2009 עמ' 23 – תיקון תש"ע-2009 (פורסם שוב [מס' 739](http://www.nevo.co.il/Law_word/law07/mekomi-0739.pdf) מיום 10.12.2009 עמ' 37). [מס' 746](http://www.nevo.co.il/Law_word/law07/mekomi-0746.pdf) מיום 26.8.2010 עמ' 342 – תיקון (מס' 2) תש"ע-2010.

   [ק"ת חש"ם תשע"א מס' 756](http://www.nevo.co.il/Law_word/law07/mekomi-0756.pdf) מיום 1.6.2011 עמ' 368 – תיקון תשע"א-2011.

   [ק"ת חש"ם תשע"ה מס' 819](http://www.nevo.co.il/Law_word/law07/MEKOMI-0819.pdf) מיום 25.2.2015 עמ' 196 – תיקון תשע"ה-2015.

   [ק"ת חש"ם תשע"ו מס' 840](http://www.nevo.co.il/Law_word/law07/MEKOMI-0840.pdf) מיום 3.12.2015 עמ' 45 – תיקון תשע"ו-2015; ר' סעיף 3 לענין תחילה. ת"ט [ק"ת חש"ם תשע"ו מס' 841](http://www.nevo.co.il/Law_word/law07/mekomi-0841.pdf) מיום 6.1.2016 עמ' 63.

   [ק"ת חש"ם תשע"ז מס' 864](http://www.nevo.co.il/Law_word/law07/mekomi-0864.pdf) מיום 29.12.2016 עמ' 195 – תיקון תשע"ז-2016.

   [ק"ת חש"ם תשפ"א מס' 1048](http://www.nevo.co.il/Law_word/law07/mekomi-1048.pdf) מיום 16.11.2020 עמ' 83 – תיקון תשפ"א-2020.

   [ק"ת חש"ם תשפ"א מס' 1106](http://www.nevo.co.il/Law_word/law07/mekomi-1106.pdf) מיום 27.5.2021 עמ' 748 – הוראת שעה תשפ"א-2021. תוקנה [ק"ת חש"ם תשפ"ב מס' 1168](http://www.nevo.co.il/Law_word/law07/mekomi-1168.pdf) מיום 28.12.2021 עמ' 344.

   [ק"ת חש"ם תשפ"א מס' 1127](http://www.nevo.co.il/Law_word/law07/mekomi-1127.pdf) מיום 5.8.2021 עמ' 1070 – הוראת שעה (מס' 2) תשפ"א-2021.

   [ק"ת חש"ם תשפ"ב מס' 1211](http://www.nevo.co.il/Law_word/law07/mekomi-1211.pdf) מיום 2.5.2022 עמ' 705 – הוראת שעה (מס' 2) תשפ"ב-2022. [↑](#footnote-ref-1)