חוק עזר לתל-אביב-יפו (שמירת הסדר והניקיון), תש"ם-1980

רשויות ומשפט מנהלי – רשויות מקומיות – חוקי עזר – שמירת הסדר והנקיון

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 4 |
| סעיף 1 | הגדרות | [Go](#Seif1) | 4 |
|  | פרק ב': מניעת מפגעים וביעורם | [Go](#med1) | 7 |
| סעיף 2 | איסור גרימת מפגע | [Go](#Seif2) | 7 |
| סעיף 3 | אחריות לסילוק מפגע | [Go](#Seif3) | 7 |
| סעיף 4 | חובה יחד ולחוד | [Go](#Seif4) | 7 |
| סעיף 5 | הודעה לסילוק מפגע | [Go](#Seif5) | 7 |
| סעיף 6 | החלטת המפקח | [Go](#Seif6) | 7 |
| סעיף 7 | איסור זריקת אשפה או לכלוך | [Go](#Seif7) | 7 |
| סעיף 8 | השקאת צמחים | [Go](#Seif8) | 8 |
| סעיף 9 | ניקוי, איבוק, ניעור, חביטה | [Go](#Seif9) | 8 |
| סעיף 10 | זיהום מקום ציבורי | [Go](#Seif18) | 8 |
| סעיף 11 | איסור לפזר מודעות | [Go](#Seif19) | 8 |
| סעיף 12 | החזקת בעלי חיים | [Go](#Seif20) | 8 |
| סעיף 12א | איסור העפת עפיפונים תיקון | [Go](#Seif62) | 8 |
| סעיף 13 | איסור שימוש ושפיכת מי שופכין | [Go](#Seif21) | 8 |
| סעיף 14 | איסור שפיכת נוזל | [Go](#Seif10) | 8 |
| סעיף 15 | אחריות בעל נכס והמחזיק לניקיון הנכס | [Go](#Seif11) | 8 |
| סעיף 16 | דרישה לניקוי וגידור | [Go](#Seif12) | 9 |
| סעיף 17 | איסור השארת בעלי חיים ושמירה עליהם | [Go](#Seif13) | 9 |
|  | פרק ב1: ניקוי בורות שופכין והרקתם | [Go](#med2) | 9 |
| סעיף 17א | בניית בור שופכין במצב תקין תיקון | [Go](#Seif63) | 9 |
| סעיף 17א | תיקון | [Go](#Seif67) | 9 |
| סעיף 17ב | הטלת שפכים תיקון | [Go](#Seif64) | 9 |
| סעיף 17ג | ניקוי או הרקה על ידי העיריה תיקון | [Go](#Seif65) | 9 |
| סעיף 17ד | בניית בור שופכין חדש תיקון | [Go](#Seif66) | 9 |
|  | פרק ג': פינוי אשפה | [Go](#med3) | 10 |
| סעיף 18 | כלים לפינוי אשפה | [Go](#Seif14) | 10 |
| סעיף 19 | כלי אשפה לאשפת מכלאה ולפסולת של מפעל | [Go](#Seif15) | 10 |
| סעיף 19א | רכישה משותפת של כלי אשפה | [Go](#Seif72) | 10 |
| סעיף 20 | התקנת ביתן אשפה | [Go](#Seif16) | 10 |
| סעיף 21 | החזקת ביתן אשפה | [Go](#Seif17) | 10 |
| סעיף 22 | פינוי אשפה | [Go](#Seif22) | 10 |
| סעיף 23 | פינוי פסולת בנין | [Go](#Seif23) | 11 |
| סעיף 24 | פינוי אשפת גן | [Go](#Seif24) | 11 |
| סעיף 25 | רכוש העיריה | [Go](#Seif25) | 11 |
| סעיף 26 | זכות כניסה לפינוי אשפה | [Go](#Seif26) | 11 |
| סעיף 28 | אגרת פינוי אשפת מפעל | [Go](#Seif27) | 11 |
| סעיף 28א | פינוי גרוטות רכב | [Go](#Seif68) | 11 |
| סעיף 28ב | החזקה לגבי השלכת גרוטות רכב | [Go](#Seif69) | 11 |
|  | פרק ג'1: מיחזור | [Go](#med4) | 11 |
| סעיף 28ג | הגדרות | [Go](#Seif74) | 11 |
| סעיף 28ד | התקנת מכל ייעודי או מיתקן מיחזור | [Go](#Seif75) | 12 |
| סעיף 28ה | השלכת פסולת למיחזור | [Go](#Seif76) | 12 |
| סעיף 28ו | הקמת מרכז מיחזור | [Go](#Seif77) | 13 |
| סעיף 28ז | פינוי פסולת למרכז מיחזור | [Go](#Seif78) | 13 |
| סעיף 28ח | היתר לפינוי פסולת למיחזור | [Go](#Seif79) | 13 |
| סעיף 28ט | ביצוע עבודות על ידי העירייה | [Go](#Seif80) | 13 |
|  | פרק ד': שמירת הסדר והנקיון בגנים | [Go](#med5) | 13 |
| סעיף 29 | הימצאות בגן | [Go](#Seif28) | 13 |
| סעיף 30 | פגיעה בצמח בגן | [Go](#Seif29) | 13 |
| סעיף 31 | התנהגות בגן | [Go](#Seif30) | 13 |
| סעיף 32 | כלי רכב תיקון | [Go](#Seif31) | 13 |
| סעיף 32א | איסור הזזת כסאות | [Go](#Seif70) | 13 |
| סעיף 33 | רוכלות | [Go](#Seif32) | 13 |
| סעיף 34 | משחקים | [Go](#Seif33) | 13 |
| סעיף 34א | איסור הבערת אש | [Go](#Seif73) | 13 |
| סעיף 35 | איסור הפרעה | [Go](#Seif34) | 13 |
| סעיף 36 | רעש | [Go](#Seif35) | 13 |
| סעיף 37 | חגיגות בגן | [Go](#Seif36) | 14 |
| סעיף 38 | הרחקת בני אדם מסוימים מגן | [Go](#Seif37) | 14 |
|  | פרק ה': שימור רחובות | [Go](#med6) | 14 |
| סעיף 39 | מכשול ברחוב | [Go](#Seif38) | 14 |
| סעיף 40 | תליית כביסה | [Go](#Seif39) | 14 |
| סעיף 41 | היתר להעמיד כסאות וכו' | [Go](#Seif40) | 14 |
| סעיף 42 | פתיחת שוחות | [Go](#Seif41) | 14 |
| סעיף 43 | נזק לרחוב | [Go](#Seif42) | 14 |
| סעיף 44 | סילוק מכשול וביצוע עבודות תיקון | [Go](#Seif43) | 14 |
| סעיף 45 | מניעת הסגת גבול ברחוב | [Go](#Seif44) | 15 |
|  | פרק ו': הוראות בענין מקום עינוג | [Go](#med7) | 15 |
| סעיף 46 | איסור עישון, פיצוח והכנסת בקבוקים | [Go](#Seif45) | 15 |
| סעיף 47 | מודעות | [Go](#Seif46) | 15 |
|  | פרק ז': ניקוי מדרכות | [Go](#med8) | 15 |
| סעיף 48 | הגדרות | [Go](#Seif47) | 15 |
| סעיף 49 | חובת ניקוי מדרכה גובלת תיקון | [Go](#Seif48) | 15 |
| סעיף 51 | איסוף אשפה | [Go](#Seif49) | 15 |
|  | פרק ח': שמירת חזיתות בתים ושיפוצם | [Go](#med9) | 16 |
| סעיף 52 | הגדרות | [Go](#Seif50) | 16 |
|  | פרק ט': שונות | [Go](#med10) | 16 |
| סעיף 58 | הפרת הסדר תיקון | [Go](#Seif51) | 16 |
| סעיף 59 | איסור פגיעה | [Go](#Seif52) | 16 |
| סעיף 60 | ילדים | [Go](#Seif53) | 16 |
| סעיף 60א | הגשת דו"ח בידי נאמן נקיון | [Go](#Seif71) | 16 |
| סעיף 61 | מסירת הודעות | [Go](#Seif54) | 16 |
| סעיף 62 | סמכות כניסה | [Go](#Seif55) | 16 |
| סעיף 63 | ביצוע הודעה | [Go](#Seif56) | 16 |
| סעיף 64 | עונשין | [Go](#Seif57) | 16 |
| סעיף 65 | שמירת דינים | [Go](#Seif58) | 16 |
| סעיף 66 | תחילה | [Go](#Seif59) | 16 |
| סעיף 67 | הוראות מעבר | [Go](#Seif60) | 16 |
| סעיף 68 | ביטולים | [Go](#Seif61) | 17 |
|  | תוספת ראשונה | [Go](#med11) | 17 |
|  | תוספת שניה | [Go](#med12) | 17 |
|  | תוספת שלישית | [Go](#med13) | 17 |
|  | תוספת רביעית | [Go](#med14) | 18 |

חוק עזר לתל-אביב-יפו (שמירת הסדר והניקיון), תש"ם-1980[[1]](#footnote-1)\*

בתוקף סמכותה לפי סעיפים 250 לפקודת העיריות, מתקינה מועצת עיריית תל**-**אביב**-**יפו חוק עזר זה:

פרק א': פרשנות

1. בחוק עזר זה –

הגדרות

"אשפה" – פסולת שאינה פסולת למיחזור;

תיקון תשע"ב-2011

"אשפת צמחים" – צמח קטוף, תלוש או שנשר, לרבות ענפים, עלים, עשב, דשא וכיוצא באלה;

"בור שפכים" – כל מבנה או מיתקן, בין מעל לקרקע ובין מתחתיה, שנועד לקיבולם או לאגירתם של מי שופכין, זבל או כל פסולת של נוזלים אחרים, וכן כל סוג של בור רקב, בור חלחול, ביב, תעלה להובלת שופכין, תאי בדיקה או צינור להובלת מי שופכין;

"ביתן אשפה" – בנין המיועד להחזקת כלי אשפה או להחזקת כלי אשפה לזבל או כלי אשפה לאשפה של מפעל;

"בנין" – כל מבנה או גדר, בין שהם בנויים אבן ובין שהם בנויים בטון, טיט, ברזל, עץ או כל חומר אחר, בין קבועים ובין ארעיים, או כל חלק מהם, לרבות מיתקני תברואה ולרבות מתקן המשמש למכירת סחורה;

"בעל מקום עינוג" – אחד או יותר מאלה:

(1) הבעל של מקום עינוג;

(2) מחזיקו של מקום עינוג;

(3) אדם המנהל מקום עיגוג;

(4) בעל רשיון להפעלת מקום עינוג;

(5) מי שבהשגחתו, בפיקוחו או בהנהלתו מתקיים עינוג.

"בעל נכס" – אחד או יותר מאלה:

(1) הבעל הרשום של הנכס;

(2) אדם המקבל או הזכאי לקבל הכנסה, או שהיה מקבלה אילו הנכס היה נותן הכנסה, בין בזכותו ובין כמורשה, כנאמן או כבא כוח;

(3) שוכר או שוכר משנה ששכר את הנכס לתקופה שלמעלה מחמש שנים;

(4) בעל דירה כמשמעותו בחוק המקרקעין, תשכ"ט-1969;

(5) נציגות בית משותף כמשמעותה בחוק המקרקעין, תשכ"ט-1969;

(6) מי שמייצג את בעל הנכס לצורך תשלום מסים או לענין ניצולו המסחרי או שמירת ערכו של המגרש;

תיקון תשמ"ט-1988

"גן" – גן ציבורי, חורשה או שדרה וכל מקום אחר ברחוב שצמחים צומחים בו, בין שהוא גדור ובין שאינו גדור;

"זבל" – לרבות הפרשת בעלי חיים ופסולת או מי שופכין של מכלאה;

"כלי אשפה" – מבנה, מכל, שקית או כלי קיבול המיועדים לאצירת אשפה מחומר, צורה, גודל ואיכות כפי שקבע המפקח מזמן לזמן;

"מועצה" – מועצת העיריה;

"מחזיק" – אדם המחזיק למעשה בנכס או בחלק ממנו, כבעלים או כשוכר או באופן אחר, וכן תאגיד העוסק בתחזוקת הנכס, למעט אדם הגר בבית מלון או בפנסיון;

תיקון תשנ"ג-1992

"מי שופכין" – מים דלוחים, מי כביסה, מי שטיפת רצפות או כל מים מלוכלכים או מזוהמים;

"מיתקן תברואה" – אינסטלציה סניטרית, לרבות אסלה או תחליף לאסלה, מחסום, סעיף, צינור, אבזר, מרזב, מגלש, מכל מים, תא בקרה, בור שפכים, מתקן לחימום בנין, מתקן לחימום מים, מערכת אספקת מים, כמשמעותם בהוראות למיתקני תברואה (הל"ת), תש"ל-1970, שאושרו על פי תקנות התכנון והבניה (בקשה להיתר, תנאיו ואגרות), תש"ל-1970, לרבות כל חיבור למיתקן תברואה;

"מכלאה" – רפת, לול, דיר, אורווה, שובך יונים, או כיוצא באלה וכן כל מקום גדור או בלתי גדור, מקורה או בלתי מקורה, שמחזיקים בו בהמה;

"מפגע" – אחד או יותר מאלה –

(1) העדר בתי כסא במספר מספיק, או קיום בית כסא שאינו מדגם מאושר, בנכס המשמש למטרת מגורים או עסק או לכל מטרה אחרת;

(2) בנין שהוא לקוי באופן שעלולים לחדור אליו או דרכו מים, רטיבות, טחב, רוח או עשן;

(3) העדר ביב או העדר בור שפכים במקום שבו אין חיבור לרשת הביוב, או קיום בור שפכים שהוא לקוי או אינו מתאים לתכליתו או אינו מספיק להרחקת מי שופכין תקינה מהכנס;

(4) צינור מי שופכין, פתח בור שפכים או כיוצא באלה, שלא נקבע בהם מכסה אטום או אין המכסה קבוע כהלכה.

(5) בור שופכין או צינור איוורור או מרזב שהם סדוקים, שבורים, סתומים או לקויים באופן שהאויר מסואב או נוזלים שבהם פורצים החוצה או מחלחלים מתוכם או שחמרים עלולים ליפול מתוכם;

(6) מיתקן תברואה לקוי או שלא הותקן כראוי או שאינו פועל כראוי;

(7) חיבור או קישור לקוי של מיתקן תברואה, מערכת הסקה, מיתקן קרור או חימום, מיתקן מים או מכל דלק;

(8) מרזב או מגלש הקשור, במישרין או בעקיפין, עם כל ביב, צינור, מי שופכין או תעלת שופכין;

(9) כל מקום המשמש או ששימש לאגירת מים או לאגירת מי שופכין, הנמצא במצב שגורם או עלול לגרום לזיהום המים שבתוכו, או לריבוי חרקים;

(10) שימוש במרזב כצינור מי שופכין, או שפיכת כל נוזל שאינו מי גשם דרך מרזב;

(11) הצטברות כל חומר, בין בתוך בנין ובין בסביבתו, הגורם או עלול לגרום לרטיבות או טחב בבנין או בסביבתו, או עלול להזיק לבריאות באופן אחר;

(12) שימוש בנכס בניגוד למטרה שלשמה נועד;

(13) פליטת עשן, גזים או פיח שלא דרך מעשנה תקינה או שלא דרך מעשנה בגובה מתאים;

(14) הימצאות חולדות או עכברים;

(15) הימצאות הרקים או שרצים העלולים לגרום נזק לבריאות;

(16) צמח הצומח בנכס המהווה או עלול להוות סכנה או לגרום הפרעה או אי נוחות;

(17) צמח או ענפי עץ הבולטים או מתפשטים לעבר כל מקום ציבורי, המפריעים או העלולים להפריע לעוברים ושבים או לרכב;

(18) זחלי טוואי התהלוכה של האורן וקיניהם הנמצאים בעצי האורן שבנכס;

(19) פי צינור דלק העשוי להזנת מכל דלק של הסקה מרכזית או דירתית או של מפעל כלשהו המסתיים במרחק של פחות משבעים וחמישה סנטימטרים מהצד הפנימי של גבול הנכס;

(20) קוצים או כל חומר אחר, הנמצאים בנכס והעלולים לגרום לשריפה או להתפשטותה, או העלולים לגרום להתרבותם של זחלים, חרקים ומזיקים למיניהם;

(21) כל נכס המצוי במצב העלול לעשותו מזיק, מסוכן או פוגע בבריאות;

(22) כל פגם בנכס הנובע ממצב החזקתו, המזיק לבריאות או העלול להזיק לבריאות.

"מפעל" – חנות, בית מלאכה, בית חרושת, עסק סיטוני, מעבדה, מקום להימור או להגרלה, מפעל לעיבוד נתונים, משרד להנהלת חשבונות ממוכנת, משרד להעתקות, חנות כל בו, סופרמרקט, בית אוכל, בית מלון, אכסניה או עינוג ציבורי וכן כל עסק, משרד או מקום המוציא, לדעת המפקח, כמות גדולה של אשפה. לענין זה יראו כמפעל גם תאגיד העוסק בתחזוקת עסק כאמור או קבוצת עסקים או בתחזוקת השטחים הצמודים לאלה וכן תאגיד העוסק בתחזוקת מבנה דירות שבו 30 דירות או יותר;

תיקון (מס' 2)

תש"ן-1990

תיקון תשמ"ט-1988

"מפקח" – אדם שראש העיריה מינה אותו בכתב להיות מפקח לענין הוראות חוק עזר זה;

"מקום עינוג" – מקום המשמש לצרכי עינוג, למעט דירה פרטית;

"מקום פרטי" – חצר, מגרש, מבוא לבית, מדרגות המשמשות מבוא או כניסה לבית, גג, מקלט או כל מקום אחר המשמש את דיירי הבית, למעט דירת מגורים;

"מקום ציבורי" – רחוב או מקום עינוג, וכן אוטובוס ציבורי או מונית כמשמעותם בתקנות התעבורה, תשכ"א-1961;

"נכס" – קרקע, בית או בנין או חלק מהם, בין תפוס ובין שאינו תפוס;

"עינוג" – הצגת תיאטרון, קולנוע, קונצרט, אסיפה, הרצאה, מופע מחול וריקודים, קרקס, משחק, ספורט, או כל עינוג כיוצא באלה, בין שהם בתמורה ובין שאינם בתמורה;

"העיריה" – עירית תל-אביב-יפו;

"פסולת" – לרבות שיירי מזון, קליפות, ניירות, בקבוקים, תיבות, קופסאות, קרטונים, אריזות למיניהן, גרוטאות, צמיגים, גזם, גזרי עץ, קרשים, סמרטוטים, בדלי סיגריות, אשפה מכל סוג וכן כל דבר אחר העלול לגרום לכלוך או אי-סדר;

תיקון תשע"ב-2011

"פסולת בנין" – פסולת או שיירי חמרים שמשתמשים בהם לבניה או לתיקונים או לשינויים של בנין או בקשר עם אותן עבודות, לרבות שיירי הריסות של בנין, אבנים, סלעים, אפר, אדמה וכיוצא באלה;

"פסולת גזם" – צמח קטוף, גזום, תלוש או צמח שנשר, לרבות ענפים, עלים, עשב, דשא וכיוצא באלה;

תיקון תשע"ב-2011

"פסולת למיחזור" – חומרים ומוצרים מכל סוג שהוא הניתנים למיחזור, שהושלכו או המיועדים להשלכה לרבות נייר, קרטון, פלסטיק, זכוכית וטקסטיל;

תיקון תשע"ב-2011

"צמח" – עץ, שתיל, שיח, עשב או חלק מהם;

"ראש העיריה" – לרבות אדם שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רחוב" – דרך, נתיב להולכי רגל, מדרכה, כביש, גשר, מעבר המשמש או המכוון לשמש אמצעי גישה לבתים אחדים, תעלה, ביב, חפירה, רחבה, כיכר או גן, וכן כל מקום פתוח שהציבור משתמש בו או שהציבור נכנס אליו או רשאי להיכנס אליו, בין שהם מפולשים ובין שאינם מפולשים;

"רכב" – רכב הנע בכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות אופניים, תלת אופן ועגלה כמשמעותם בסעיף 1 לפקודת התעבורה, למעט רכב בטחון כמשמעותו בתקנה 1 לתקנות התעבורה, תשכ"א-1961, ולמעט רכב של העיריה הנהוג בידי עובד עיריה במילוי תפקידו;

"תעלת שופכין" – לרבות סעיפי תעלות שופכין, תאי בדיקה ונספחים אחרים.

פרק ב': מניעת מפגעים וביעורם

2. (א) מי שהוא בעל נכס או מחזיק בו חייב להחזיק נכס באופן שלא יתקיים בו מפגע.

איסור גרימת מפגע

(ב) על אף האמור בסעיף קטן (א) נכס שהוא דירת מגורים, חייב המחזיק בה להחזיקה באופן שלא יתקיים בה מפגע.

3. מי שהוא בעל נכס או מחזיק בו חייב להסיר, לתקן, לסלק מיד מפגע שנתגלה בנכס.

אחריות לסילוק מפגע

4. היו בנכס יותר מבעל אחד או יותר ממחזיק אחד, יחול האמור בסעיפים 2 ו-3 על כולם יחד ועל כל אחד מהם לחוד.

חובה יחד ולחוד

5. (א) המפקח רשאי בהודעה בכתב לדרוש מכל אדם החייב לסלק מפגע לפי הוראות חוק עזר זה, לסלק את המפגע, וכן רשאי הוא לדרוש מאותו אדם לבצע כל עבודות הנחוצות לשם סילוק המפגע ולמניעת הישנותו בהתאם לפרטים, לתנאים ולמועדים הקבועים בהודעה.

הודעה לסילוק מפגע

(ב) החייב בסילוק מפגע שנמסרה לו הודעה כאמור חייב למלא אחריה.

6. דעתו של המפקח בדבר קיומו של מפגע תהא ראיה לכאורה לדבר.

החלטת המפקח

7. (א) לא יזרוק אדם, לא ישאיר ולא יניח, ולא ירשה לזרוק, להשאיר או להניח אשפה במקום ציבורי או פרטי, אלא בכלי אשפה שהותקנו בהתאם להוראות חוק עזר זה.

איסור זריקת אשפה או לכלוך

(ב) על אף האמור סעיף קטן (א), לא יזרוק אדם, לא ישאיר ולא יניח אשפת בית או אשפת צמחים בכלי אשפה שהתקינה העיריה במקום ציבורי; לענין זה, "אשפת בית" – אשפה המוצאת מנכס שאינו רחוב.

(ג) לא יניח אדם כלי אשפה ברחוב, למעט עובדי עיריה או פועלים בעת מילוי תפקידם, ולמעט אדם שהמפקח הורה לו בכתב אחרת לפי סעיף 18(ג) לחוק עזר זה.

(ד) (1) לא יזרוק אדם, לא ישליך, לא ישים, לא ישאיר, לא יניח ולא ירשה לזרוק, להשליך, לשים, להשאיר או להניח אשפה, פסולת בנין, זבל או אשפת צמחים במקום ציבורי או פרטי, אלא בהסכמת המפקח בכתב ובהתאם להוראותיו.

(2) נמצא כי מרכב הונחו, הושלכו, נשפכו, או הושארו אשפה, פסולת בנין, זבל או אשפת צמחים במקום ציבורי או במקום פרטי, רואים את בעל הרכב, את נהגו וכן אדם אחר האחראי לרכב, כאילו הוא הניח, זרק, השליך, שפך או השאיר כאמור, זולת אם הוכיח שלא הוא עשה כן וכן ברשות מי היה הרכב אותה שעה, או שהרכב נלקח ללא הסכמתו.

8. לא ישקה אדם ולא ירשה להשקות צמחים בצורה הגורמת או העלולה לגרום הפרעה לעוברים ושבים ברחוב, או לאנשים בנכס גובל, פרט לגן.

השקאת צמחים

9. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב, אף אם אינו גובל בו.

ניקוי, איבוק, ניעור, חביטה

(ב) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר דרך פתח שאינו פונה לרחוב, בשעות שבין 14.00 לבין 16.00 ובין 19.00 לבין 07.00 למחרת.

10. (א) לא יעשה אדם צרכיו ברחוב.

זיהום מקום ציבורי

(ב) לא ילכלך אדם ולא יזהם מקום ציבורי.

11. (א) לא יפזר אדם ולא יחלק ולא ירשה לפזר או לחלק מודעות במקום ציבורי.

איסור לפזר מודעות

(ב) ראש העיריה רשאי לתת היתר לחלק מודעות במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

לענין סעיף זה, "מודעה" – כמשמעותה בחוק עזר לתל-אביב-יפו (מודעות), תשי"ב-1952.

12. (א) לא יחזיק אדם ולא ירשה לאחר להחזיק חזיר, סוס, פרד, חמור, פר, גמל, כבש, קוף, חיית טרף או כל בעל חיים מסוכן אחר, אלא בהיתר מאת ראש העיריה ובהתאם לתנאי ההיתר. תוקפו של היתר כאמור הוא לשנה מיום הוצאתו, ותשולם בעדו אגרה בסך של 200 שקלים חדשים.

החזקת בעלי חיים

תיקון תשמ"ג-1982

תיקון תשס"ח-2007

(ב) לא יחזיק אדם ולא ירשה לאחר להחזיק בעל חיים, בין שהוא טעון היתר לפי סעיף קטן (א) ובין שאינו טעון היתר כאמור, אלא אם כן נקט כל האמצעים הסבירים כדי למנוע שבעל החיים יגרום סכנה לחייו או לבריאותו של אדם, או שיגרום רעש בלתי סביר או לכלוך או ריחות רעים.

12א. לא יעיף אדם עפיפון או טיסן, אם הדבר עלול לגרום מטרד או נזק לאדם או לרכוש.

איסור העפת עפיפונים

תיקון (מס' 3)

תשמ"ה-1985

13. (א) לא ישתמש אדם ולא ירשה להשתמש במי שופכין להשקאה.

איסור שימוש ושפיכת מי שופכין

(ב) לא ישפוך אדם ולא ירשה לשפוך מי שופכין למקום ציבורי או למקום פרטי.

(ג) לא יוביל אדם ולא ירשה להוביל מי שופכין במקום ציבורי או במקום פרטי שלא לתוך בור שופכין או שלא באמצעות אבזרים שאישר המפקח.

14. (א) לא ישפוך אדם, לא יאפשר ולא ירשה לשפוך מים או נוזל אחר שאינו מי גשם למקום ציבורי, שלא לצורך ניקוי רחוב או השקאת גן.

איסור שפיכת נוזל

(ב) לא ירחץ אדם רכב ברחוב באופן שנשארים במקום הרחיצה שלילת או מים עומדים.

15. מי שהוא בעל הנכס או המחזיק בו חייב לשמור באופן מתמיד על נקיונם של החצר, המבוא לבית, מקום חניה, חדר המדרגות, הגג, המקלט וכל מקום המשמש את דיירי הנכס, פרט לדירות הפרטיות, לנקותם ולטאטאם להנחת דעתו של המפקח, וכן לשטוף את מדרגות חדר הכניסה והמדרכות בתחום החצר.

אחריות בעל נכס והמחזיק לניקיון הנכס

16. (א) כל מחזיק במגרש, וכשאין המגרש תפוס – כל בעל של מגרש, חייב לשמור על נקיון המגרש, ולנקותו בהתאם לדרישת המפקח ולהנחת דעתו.

דרישה לניקוי וגידור

(ב) כל מחזיק במגרש, וכשאין המגרש תפוס – כל בעל של המגרש, חייב לגדרו או להקים בו קיר בהתאם לדרישת המפקח ולהנחת דעתו.

(ג) מי שהוא מחזיק בבנין או בעל בנין חייב לגדרו בהתאם לדרישת המפקח ולהנחת דעתו, אם סבר המפקח כי הדבר דרוש לשם מניעת מפגע או סכנה לציבור.

17. (א) לא ישאיר אדם ולא ירשה להשאיר בעל חיים במקום ציבורי באופן המהווה או עלול להוות מכשול או לגרום נזק, ולא ירשה לבעל חיים שבבעלותו או שבפיקוחו לשוטט במקום ציבורי.

איסור השארת בעלי חיים ושמירה עליהם

(ב) לא יעביר אדם עדר כבשים או עזים במקום ציבורי או במקום פרטי ללא היתר מאת ראש העיריה ובהתאם לתנאי ההיתר.

(ג) (1) לא ירשה שכלב שבבעלותו או בפיקוחו (להלן – המחזיק בכלב) יעשב את צרכיו במקום ציבורי; אם על אף זאת עשה כלב צרכיו על ידי הטלת צואה במקום ציבורי, חייב המחזיק בכלב לאסוף את הצואה ולפנותה מיד לפח אשפה בתוך שקית סגורה;

תיקון (מס' 2)

תש"ן-1990

תיקון תשע"ו-2015

(2) המחזיק בכלב הנמצא עם הכלב במקום ציבורי, ישא עמו כף ושקית לשם איסוף הצואה כאמור בפסקה (1); חובה זו לא תחול על עיוור;

(3) חובת איסוף הצואה שבפסקה (1) לא תחול, אם עשה הכלב צרכיו במקום שקבע ראש העיריה כבית שימוש לכלבים;

(4) בסעיף זה, "מקום ציבורי" – לרבות אזורים שלגביהם פורסמה הודעה שבהם לא חלה החובה להחזיק כלב ברצועה לפי סעיף 11(ב) לחוק להסדרת הפיקוח על הכלבים, התשס"ג-2002.

תיקון תשע"ו-2015

(ד) בוטל.

תיקון (מס' 2)

תשמ"ט-1988

פרק ב1: ניקוי בורות שופכין והרקתם

17א. (1) המחזיק בנכס חייב להחזיק באופן מתמיד בור שופכין המחובר לנכסו במצב תקין ולהנחת דעתו של המפקח.

תיקון (מס' 2)

תשמ"א-1981

בניית בור שופכין במצב תקין

תיקון (מס' 2)

תשמ"א-1981

(2) המחזיק בנכס חייב לנקות ולהריק בור שופכין המחובר לנכסו, ולהוביל השפכים למקום שקבע ראש העיריה, כל אימת שבור השופכין סתום או מלא או שהשפכים בו פורצים החוצה.

(3) הניקוי או ההרקה וכן הובלת השפכים למקום שנקבע להטלתם, ייעשו באמצעות מי שראש העיריה הרשה.

17ב. (1) שפכים שהורקו מבור שופכין יוטלו במקומות ולפי התנאים שקבע ראש העיריה.

הטלת שפכים

תיקון (מס' 2)

תשמ"א-1981

(2) ראש העיריה יאשר כלי הקיבול והרכב המשמשים להרקת שפכים ולהובלתם למקום הטלתם.

17ג. (1) מבלי לגרוע מחובתו של המחזיק בנכס לפי חוק עזר זה, במקרים המתאימים לפי שיקול דעת של ראש העיריה או של המפקח ולאחר שנמסרה הודעה למחזיק בנכס בדבר חובתו לנקות או להריק בור שופכין המחובר לנכס תוך הזמן שנקבע בהודעה, והניקוי או ההרקה לא בוצעו תוך הזמן האמור, רשאי ראש העיריה או המפקח לבצע באמצעות כל אדם ניקוי או הרקה של בור שופכין, ולגבות מהמחזיק בנכס שאליו מחובר בור השופכין, את ההוצאות שהוציאה העיריה לשם כך.

ניקוי או הרקה על ידי העיריה

תיקון (מס' 2)

תשמ"א-1981

(2) תעודה מאת ראש העיריה על סכום ההוצאות תהווה הוכחה לכאורה בדבר גובה ההוצאות.

17ד. שוכנע המפקח כי בור שופכין קיים אינו סופג יותר שפכים או אינו מתאים ליעודו מבחינה אחרת, רשאי הוא להורות לבעליו של הנכס שבור השופכין מחובר אליו, לבנות בור שופכין חדש ולחברו, כפי שיורה המפקח, ובעל הנכס חייב לבנות את בור השופכין החדש בהתאם למה שהורה המפקח.

בניית בור שופכין חדש

תיקון (מס' 2)

תשמ"א-1981

פרק ג': פינוי אשפה

18. (א) בעל נכס, למעט בעל מכלאה או מפעל, חייב להתקין כלי אשפה במספר, באופן ובמקומות שיקבע המפקח ובהתאם להוראותיו, לתקנם או להחליפם באחרים בהתאם לדרישת המפקח ובתוך הזמן שיקבע, להחזיקם נקי ולוודא כי כלי האשפה יהיו מכוסים בכל עת, פרט לזמן שבו מושלכת האשפה לתוכם.

כלים לפינוי אשפה

תיקון תשמ"ט-1988

תיקון (מס' 3) תשמ"ט-1988

(ב) המפקח רשאי, במסירת הודעה לבעל הנכס או למחזיק בו, להסדיר פינוי אשפה באמצעות שקיות פלסטיק או שקיות מכל חומר אחר, או באמצעות מכל אחר –

תיקון תשנ"ז-1997

(1) אשפה המיועדת לפינוי תושם בכלי האשפה המיועדים לכך; אשפה עודפת, למעט אשפה רטובה, מוצרי זכוכית או עצמים חדים יארזו באמצעות שקיות פלסטיק "איזבל" בלבד או כל דגם אחר שתאשר העיריה;

(2) דגם שקית פלסטיק "איזבל" מופקד במשרד מנהל אגף התברואה שבמשרדי העיריה, כיכר רבין תל-אביב-יפו;

(3) השקיות כאמור ירוכזו בצמוד לכלי האשפה בחצר הבית או במקום אחר כפי שהמפקח יאשר בכתב.

(ג) בהודעה כאמור בסעיף קטן (ב) רשאי המפקח לקבוע את אופן פינוי האשפה, את מועדיו וכל הוראה אחרת הדרושה להסדרת פינוי האשפה.

(ד) לא ישים אדם ולא ישאיר כל אשפה אלא בתוך כלי אשפה, שקית או מכל שהותקנו כאמור בסעיף קטן (א) או (ב) ואם לכלי האשפה מכסה, יסגור את המכסה מיד אחרי השלכת האשפה לתוכו.

תיקון תשמ"ט-1988

תיקון (מס' 3) תשמ"ט-1988

(ה) לא ישים אדם לתוך כלי אשפה שהותקן כאמור בסעיף קטן (א) או לתוך שקית או מכל כאמור בסעיף קטן (ב), זבל, מי שופכין, פסולת של מפעל או פסולת בנין.

(ו) אין לשים אריזות גדולות בכלי אשפה; יש לשטח אריזות גדולות, לקפלן, לקשור אותן בחבילה ולהניחן בצמוד לכלי האשפה שבחצרות הבתים או במקום אחר שהמפקח יקבע.

תיקון תשנ"ז-1997

19. (א) המחזיק במכלאה או במפעל חייב להתקין כלי אשפה נפרדים ומיוחדים לזבל או לאשפה, הכל לפי הענין, במספר ובמקומות שיקבע המפקח ובהתאם להוראותיו, לתקנם או להחליפם באחרים בהתאם לדרישת המפקח ובתוך הזמן שיקבע, ולהחזיקם במצב נקי.

כלי אשפה לאשפת מכלאה ולפסולת של מפעל

תיקון תשמ"ט-1988

(ב) הוראות סעיף 18(ב) ו-(ג) יחולו על זבל ועל אשפה של מפעל, הכל לפי ענין.

19א. מפקח רשאי לדרוש בהודעה כאמור בסעיפים 18 או 19, מבעלי נכס או ממחזיקים בנכס לרכוש במשותף את כלי האשפה הדרושים, לתקנם או להחליפם, כדרוש לדעתו לביצוע תקין של איסוף ופינוי אשפה.

רכישה משותפת של כלי אשפה

תיקון תשנ"ג-1992

20. (א) מפקח רשאי לדרוש, בהודעה, מבעל נכס שיתקין ביתן אשפה או יתקנו.

התקנת ביתן אשפה

(ב) בעל נכס שנדרש להתקין ביתן אשפה כאמור בסעיף קטן (א) חייב להתקינו באופן, בצורה ובמקום שיקבע המפקח ובהתאם להוראות ובתוך הזמן שיקבע, הכל כאמור בהודעה.

21. (א) מי שהוא בעל נכס או מחזיק בו חייב להחזיק ביתן אשפה במצב נקי ותקין להנחת דעתו של המפקח.

החזקת ביתן אשפה

(ב) מפקח רשאי לדרוש בהודעה, שיותקן בביתן אשפה או בסמוך לו ברז המחובר לרשת המים של הבית ומתחתיו בריכה המחוברת לרשת הביוב של הבית.

22. (א) לא יפנה אדם, פרט לעובד עיריה, לא יעביר ולא יוביל אשפה או זבל מכל נכס, אלא לפי היתר מאת ראש העיריה ובהתאם לתנאי ההיתר.

פינוי אשפה

(ב) ראש העיריה רשאי לתת היתר לפי סעיף קטן (א), לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

(ג) בוטל.

תיקון (מס' 2)

תשמ"ג-1983

23. (א) אחד או יותר מאלה: בעל נכס, מחזיקו, האחראי לביצוע עבודות הבניה או ההריסה, חייבים בפינוי פסולת בנין.

פינוי פסולת בנין

(ב) פינוי פסולת בנין ייעשה על פי אישור ראש העיריה ובהתאם לתנאים שייקבעו על ידו.

ת"ט תשמ"ג-1983

24. מי שהוא בעל נכס או מחזיק בו חייב בהוצאת אשפת צמחים על פי אישור המפקח ובהתאם לתנאים שנקבעו על ידו.

פינוי אשפת גן

25. אשפה, זבל, פסולת בנין ואשפת צמחים שפונו בהתאם לסעיפים 22, 23 ו-24 יהיו רכושה של העיריה, זולת אם נקבע אחרת בהיתר או באישור שניתנו על פי הסעיפים האמורים.

רכוש העיריה

26. (א) אדם שהעיריה מעסיקה בפינוי אשפה, זבל, פסולת בנין או אשפת צמחים, רשאי להיכנס לכל נכס כדי לפנותם בהתאם להוראות חוק עזר זה.

זכות כניסה לפינוי אשפה

(ב) בעל נכס, המחזיק בו או המנהל אותו, יאפשר לעובד העיריה או מי שפועל מטעמה, גישה חופשית ותקינה ללא הפרעה לכלי אשפה שנקבעו לצורך הוצאת אשפה, זבל, פסולת בנין או אשפת צמחים.

27. (בוטל).

תיקון תשע"א-2010

28. (א) בעד פינוי אשפה של מפעל ישלם המחזיק במפעל לעיריה אגרה בשיעור שנקבע בתוספת השניה.

אגרת פינוי אשפת מפעל

תיקון תשע"א-2010

(ב) ראש העיריה רשאי לפטור מפעל מאגרה כאמור בסעיף קטן (א), כולה או מקצתה, אם שוכנע כי מיקום המפעל, מבנהו או שיטת עבודתו או שיטת העברת האשפה הנהוגה בו או כמות האשפה שהמפעל מוציא, אינם מחייבים השקעת אמצעים מעבר למקובל בפינוי נשפה ממגורים.

תיקון תשמ"ט-1988

28א. (א) לא יעמיד אדם גרוטות רכב ברחוב.

פינוי גרוטות רכב

תיקון תשמ"ט-1988

(ב) לא יעמיד אדם ולא ישאיר אדם גרוטת רכב ברשות היחיד, אלא אם כן הגרוטה מצויה בחצריו של אדם המחזיק בהם כדין או מנהל בהם כדין עסק של גרוטות רכב.

(ג) נמצאה גרוטת רכב ברחוב או ברשות היחיד, בניגוד לאמור בסעיפים קטנים (א) או (ב), רשאי ראש העיריה לדרוש מבעל הגרוטה או ממחזיקה לסלקה תוך תקופה שתיקבע בדרישה, לאתר לסילוק פסולת שקבע ראש העיריה על פי סעיף 7 לחוק שמירת הניקיון (להלן – אתר לסילוק פסולת).

(ד) לא סולקה גרוטת הרכב תוך התקופה שנקבע, רשאי ראש העירייה לסלקה באמצעות כל אדם, לאתר סילוק פסולת, לאחר שהודעה בדבר כוונת העיריה לסלק את הגרוטה הודבקה עליה במקום הנראה לעין, 48 שעות לפחות לפני ביצוע הסילוק.

(ה) סולקה גרוטת רכב על ידי העיריה כאמור בסעיף קטן (ד), זכאית העיריה להחזר הוצאותיה ממי שנמסרה לו הדרישה כאמור בסעיף קטן (ג); תעודה מאת ראש העיריה המפרטת את שיעור ההוצאות, תהא ראיה לדבר.

(ו) לא ניתן לזהות את בעלה של גרוטת רכב, רשאי ראש העיריה לסלקה כאמור בסעיף קטן (ד), אם נמצאה באותו מקום חודש ימים לפחות ואם בנסיבות הענין סביר להניח כי בעלה התייאש ממנה מחמת מיעוט שוויה.

28ב. הושלכה גרוטת רכב, שלא לאתר סילוק כאמור בסעיף 28א, רואים לענין הסעיף האמור את בעלה כאילו הוא השליכה, זולת אם הוכיח שלא הוא עשה כן או שגרוטת הרכב נלקחה ללא הסכמתו.

החזקה לגבי השלכת גרוטות רכב

תיקון תשמ"ט-1988

פרק ג'1: מיחזור

תיקון תשע"ב-2011

28ג. בפרק זה –

הגדרות

תיקון תשע"ב-2011

"בית עסק" – מפעל, בית מלאכה, חנות, משרד או כל מקום אחר שאינו משמש כבית מגורים, ואשר במהלך העבודה או העסקים מצטברת בהם פסולת למיחזור;

"בעל בית עסק" – אחד או יותר מאלה:

(1) המנהל את בית העסק;

(2) המחזיק של בית העסק;

(3) בעל היתר או רישיון עסק כמשמעותם בחוק רישוי עסקים, התשכ"ח-1968, או מי שעליו מוטלת חובה לקבל היתר או רישיון כאמור;

(4) מי שבבעלותו, בהשגחתו או בפיקוחו פועל בית העסק;

"בעל נכס" – בעל נכס לרבות בעל בית עסק כהגדרתם בפרק זה;

"השלכה" – כהגדרתה בחוק איסוף ופינוי פסולת למיחזור;

"התקנה" – לרבות הצבה והחלפה;

"מיחזור" – תהליך עיבוד או השבה של חומרים או מוצרים לשימוש חוזר לאותה מטרה אשר לה יועדו בראשונה או כחומרי גלם;

"מכל ייעודי" – כלי קיבול לאצירת סוג פסולת למיחזור;

"מיתקן מיחזור" – כלי או אמצעי לאצירה, דחיסה, כבישה, גריסה, קשירה וכיוצא באלה, המשמש למיון, לטיפול או להקטנת נפח הפסולת למיחזור;

"מרכז מיחזור" – מקום שבו מותקנים מכלים ייעודיים;

"פינוי" – לרבות הובלה, העברה והורקה.

28ד. (א) העירייה רשאית להקצות בתחומה מקומות להקמת מכלים ייעודיים או מיתקני מיחזור, ולהתקין, בין בעצמה ובין בידי אחרים, מכלים ייעודיים או מיתקני מיחזור בשטח שיפוטה.

התקנת מכל ייעודי או מיתקן מיחזור

תיקון תשע"ב-2011

(ב) לא יפגע אדם, לא ישחית, לא יקלקל ולא יעביר ממקומו מכל ייעודי או מיתקן מיחזור שהותקן או הוצב על ידי העירייה.

(ג) בעל נכס יתקין על פי דרישת המפקח, ובהתאם לתנאים שפורטו בדרישה, מכל ייעודי או מיתקן מיחזור אחד או יותר, אשר יהיו נפרדים מכלי האשפה, ישמור על תקינותם, ניקיונם וניקיון סביבתם, וינקוט אמצעים סבירים לבל יגרמו מטרד או מפגע סביבתי או תברואתי.

(ד) המפקח רשאי להורות על סוגם, מספרם, ייעודם, מקום הצבתם, תיקונם או החלפתם של מכלים ייעודיים ומיתקני מיחזור.

(ה) בעל נכס יקצה, לפי דרישת המפקח ובהתאם לתנאים שפורטו בדרישה, מקום מתאים שעליו יוקם מכל ייעודי או מיתקן מיחזור.

(ו) ראש העירייה או המפקח רשאים לחייב בעל נכס או מחזיק בנכס להתקין בנכסו מיתקן מיוחד לדחיסת חומרי אריזה או לאצירת חומרי אריזה.

28ה. (א) לא ישליך אדם למכל ייעודי או למיתקן מיחזור אלא פסולת למיחזור, בהתאם לסוג הפסולת למיחזור שנקבע לאותו מכל או מיתקן על גבי הודעה שהוצבה בסמוך או על גבי המכל או המיתקן.

השלכת פסולת למיחזור

תיקון תשע"ב-2011

(ב) הותקן מכל ייעודי או מיתקן מיחזור, שלא על ידי בעל בית עסק, בסמוך למקום מגוריו של אדם, לא ישליך אדם פסולת למיחזור אלא לתוכו ובהתאם לסוג הפסולת שנקבע לאותו מכל או מיתקן על גבי הודעה שהוצבה בסמוך או על גבי המכל או המיתקן.

(ג) בעל בית עסק שבתחום עסקו או בקשר לעסקו או בעל נכס אשר בשטח נכסו הותקן מכל ייעודי או מיתקן מיחזור, לא ישליך ולא ירשה למי שפועל מטעמו להשליך פסולת למיחזור אלא לתוכו, בהתאם לסוג הפסולת שנקבע לאותו מכל או מיתקן על גבי הודעה שהוצבה בסמוך או על גבי המכל או המיתקן.

(ד) לא ישליך אדם לתוך מכל ייעודי או מיתקן מיחזור חומרי אריזה בעלי נפח גדול שניתן להקטין את נפחם על ידי פירוק, קיפול, קריעה או דחיסה, אלא לאחר שפורקו, קופלו, נקרעו או נדחסו.

(ה) לא ישליך אדם לתוך מכל ייעודי או למיתקן מיחזור פסולת גזם, פסולת בניין או כל דבר אחר העלול לגרום למטרד או למפגע סביבתי או תברואתי או לנזק למיתקן המיחזור או העלולים להקשות על פינוי של פסולת המיחזור.

(ו) העירייה תפרסם באתר האינטרנט העירוני את הוראות סעיף קטן (ב) וכן את מיקומם של מיתקני המיחזור השונים.

28ו. העירייה רשאית להתקין בתחומה מרכז מיחזור ורשאית היא להורות על שימוש בהם.

הקמת מרכז מיחזור

תיקון תשע"ב-2011

28ז. בעל נכס יפנה פסולת למיחזור על פי דרישה בכתב של המפקח למרכז מיחזור שייקבע בדרישה ולפי התנאים שיפורטו בה, לרבות בדבר הפרדה בין סוגי פסולת למיחזור המפונים מנכסו.

פינוי פסולת למרכז מיחזור

תיקון תשע"ב-2011

28ח. לא יפנה אדם פסולת למיחזור אלא לפי היתר מראש העירייה ועל פי תנאים שייקבעו על ידו; ואולם רשאי אדם לפנות, להוביל או להעביר פסולת למיחזור למפעל שעיסוקו מיחזור פסולת.

היתר לפינוי פסולת למיחזור

תיקון תשע"ב-2011

28ט. לא פינה בעל נכס פסולת למיחזור לפי דרישה בכתב שנמסרה לו בהתאם לסעיף 28ז, רשאית העירייה לפנותה בעצמה או על ידי אחר ולגבות מאותו אדם את כל ההוצאות שהוציאה בקשר עם הפינוי, ובלבד שבדרישה שנמסרה לו צוין פרק הזמן שבו הוא נדרש לבצעה, וכן צוינה אזהרה שאם לא ימלא אחר הדרישה להנחת דעתו של ראש העירייה, תהיה העירייה רשאית לעשות זאת על חשבונו, בלי לפגוע בכל עונש או תרופה אחרים.

ביצוע עבודות על ידי העירייה

תיקון תשע"ב-2011

פרק ד': שמירת הסדר והנקיון בגנים

29. לא יימצא אדם בגן בשעות האסורות והמפורטות בהתאם להוראות ראש העיריה בהודעה המוצגת בגן או בכניסה אליו.

הימצאות בגן

30. לא יקטוף אדם, לא יעקור, לא יגדע ולא ישחית כל צמח בגן, אלא אם הרשהו לכך ראש העיריה ובהתאם לתנאי ההרשאה.

פגיעה בצמח בגן

31. (א) לא ידרוך אדם, לא יטפס ולא ירשה לדרוך או לטפס על דשא, צמח או מקום נטיעות, אלא בהתאם להוראות ראש העיריה שנקבעו בהודעה המוצגת במקום.

התנהגות בגן

(ב) לא ידרוך אדם, לא יטפס ולא ירשה לדרוך או לטפס על גדר, משוכה, שער או סורג שבתוך גן או הגודרים אותו.

(ג) לא ישבור אדם, לא ישחית ולא ירשה לשבור או להשחית גדר, משוכה שער או סורג בתוך הגן.

32. (א) לא יכניס אדם, לא ינהג ולא ישאיר רכב בגן ללא היתר מראש העיריה.

כלי רכב

תיקון (מס' 2) תשס"ח-2007

(ב) השאיר אדם רכב בגן בלא היתר כדין, רשאי ראש העיריה להורות על גרירתו; בעד הגרירה ישולם הסכום שנקבע בפרט 5 לתוספת השנייה בחוק עזר לתל אביב-יפו (העמדת רכב וחנייתו), התשמ"ד-1983; רכב שנגרר לא יוחזר לבעליו, אלא לאחר ששולם הסכום האמור.

תיקון (מס' 2) תשס"ח-2007

תיקון (מס' 3) תשס"ח-2008

(ג) לעניין סעיף זה, יראו את בעל הרכב כמי שהשאירו בלא היתר כדין, זולת אם הוכיח מי נהג ברכב, הכניסו או השאירו (להלן – הנהג) או אם הוכח שהרכב נלקח ממנו בלי ידיעתו ובלי הסכמתו; הוכיח בעל הרכב כאמור, תחול החזקה האמורה בסעיף זה על הנהג.

תיקון (מס' 3) תשס"ח-2008

32א. לא ישנה אדם מיקומם של כסאות המסומנים בסמל העיריה, והמוצבים ברשות הרבים לשימוש הציבור; איסור זה אינו חל על עובד העיריה במילוי תפקידו.

איסור הזזת כסאות

תיקון תשמ"ט-1988

תיקון (מס' 3) תשמ"ט-1988

33. לא יעסוק אדם ברוכלות בגן אלא אם הדבר הותר לו מפורשות ברשיון הרוכלות שניתן לו.

רוכלות

תיקון תשמ"א-1981

34. לא ישחק אדם בגן אלא במשחקים, בתנאים ובמקומות שנקבעו לכך. סוגי המשחקים, התנאים והמקומות ייקבעו בידי ראש העיריה בהודעה שתוצג בגן.

משחקים

34א. לא יבעיר אדם אש בגן, אלא במקומות ובתנאים שנקבעו לכך על ידי ראש העיריה בהודעה שתוצג בגן.

איסור הבערת אש

תיקון תשס"ה-2005

35. לא יעשה אדם כל מעשה בגן שיש בו כדי לגרום סכנה, מפגע, הפרעה, אי-נוחות או כל נזק לכל אדם, או שיש בו כדי להפר את הסדר בגן.

איסור הפרעה

36. לא יקים אדם רעש חזק או ממושך או חוזר ונשנה בגן.

רעש

37. לא יקיים אדם בגן חגיגה, טכס, מופע או כיוצא באלה, אלא על פי היתר בכתב מראש העיריה ובהתאם לתנאי ההיתר.

חגיגות בגן

38. מפקח רשאי להרחיק מגן כל אדם העובר עבירה לפי הוראות חוק עזר זה, ובלבד שהתרה בו תחילה.

הרחקת בני אדם מסוימים מגן

פרק ה': שימור רחובות

39. (א) (1) לא יניח אדם, לא ישאיר, לא יקים, לא יתלה ולא יטיל ברחוב, לא יבליט מעל לרחוב, ולא ירשה להניח, להשאיר, להקים, לתלות או להטיל ברחוב או להבליט מעל לרחוב, כל דבר, אלא אם דרוש לעשות כן לטעינת הדבר או לפריקתו ותוך כדי פריקתו או טעינתו ולא יותר מן הזמן הסביר הדרוש לכך, אלא אם ניתן לכך היתר בכתב מאת ראש העיריה ובהתאם לתנאי ההיתר.

מכשול ברחוב

(2) לא יניח אדם, לא יתלה ולא ירשה להניח או לתלות, בכל נכס הפונה לרחוב, כל דבר העלול ליפול לרחוב.

(ב) ראש העיריה רשאי לדרוש בהודעה בכתב מאדם שעשה או שהרשה או שגרם לעשות דבר האסור לפי סעיף קטן (א), לסלק את מה שנעשה כך.

40. לא יתלה אדם ולא ירשה לתלות כביסה ברחוב, במרפסת, בחלון או בכל מקום אחר הפונה לרחוב, אלא אם קבע ראש העיריה שלא ניתן לקיים איסור זה והתיר תליית כביסה במקום ובתנאים שפירט.

תליית כביסה

41. (א) ראש העיריה רשאי לתת היתר, להתנותו, לשנותו, להתלותו או לבטלו, להעמיד ברחוב כסאות או שולחנות או פרגודים לצרכי מסעדה, בית קפה או מזנון, שמשיות, מאזניים אוטומטיים, מכונות לייצור גלידה או למכירת מיצים או כל מכונה אחרת או מכשיר אחר כיוצא באלה.

היתר להעמיד כסאות וכו'

תיקון תשמ"א-1981

(ב) בעד היתר כאמור בסעיף קטן (א) תשולם אגרה בשיעור שנקבע בתוספת השלישית; הוצא ההיתר לאחר ה-31 באוגוסט, תשולם בעדו מחצית השיעור שנקבע בתוספת השלישית[[2]](#footnote-2).

תיקון תשמ"ה-1985

(ג) תוקפו של היתר שניתן לפי סעיף זה הוא לשנה מיום נתינתו; על אף האמור, רשאי ראש העיריה לתת היתר זמני לתקופה של שלושה חודשים לפחות (להלן – היתר זמני).

תיקון תשס"ט-2008

(ד) (נמחק).

תיקון (מס' 2) תשס"ח-2007

42. (א) לא יכרה אדם ולא ירשה לאחר לכרות שוחה ברחוב אלא על פי היתר בכתב מאת ראש העיריה ובהתאם לתנאי ההיתר.

פתיחת שוחות

(ב) אדם הכורה שוחה ברחוב חייב –

(1) להחזיק את מקום השוחה גדור ולציינו בשלטי אזהרה וכן בדגלים, אדומים ביום ובאורות אדומים בלילה;

(2) לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם.

43. (א) לא יגרום אדם ולא ירשה לאחר לגרום נזק לרחוב.

נזק לרחוב

(ב) אדם שעבר על הוראות סעיף קטן (א), חייב לתקן את הנזק באופן ובתנאים שיקבע ראש העיריה.

(ג) נגרם נזק לרחוב עקב חפירה בקרקע סמוכה לאותו רחוב, חייב החופר או בעל הקרקע לתקן את הנזק.

44. (א) ראש העיריה רשאי באמצעות כל אדם לסלק כל דבר הנמצא ברחוב בניגוד לסעיף 39 ולבצע כל עבודה המנויה בסעיפים 42 ו-43. סולק דבר כאמור או בוצעה עבודה כאמור, רשאית העיריה לגבות מהאדם החייב בסילוק הדבר או בביצוע העבודה, או הוצאות הסילוק או הביצוע; תעודה מאת ראש העיריה על סכום ההוצאות תשמש ראיה לתכנה.

סילוק מכשול וביצוע עבודות

תיקון (מס' 2) תשס"ח-2007

(ב) ראש העיריה רשאי להורות על הרחקתו של כל דבר הנמצא ברחוב והמפריע לביצועה של עבודה ציבורית, ובלבד שלא יורחק אלא בידי עובד עיריה או בפיקוחו, לאחר שנעשה מאמץ סביר בנסיבות העניין לאתר את בעליו וההרחקה נעשית למקום סמוך ככל האפשר; הסתיימה העבודה, יוחזר הדבר למקום שממנו הורחק.

תיקון (מס' 2) תשס"ח-2007

45. הקים אדם בנין ברחוב או הניח מכשול ברחוב, רשאי ראש העיריה להסיר, להרוס או לפרק את הבנין או את המכשול ולהרחיקם מהרחוב לכל מקום שיראה לו.

מניעת הסגת גבול ברחוב

פרק ו': הוראות בענין מקום עינוג

46. במקום עינוג, באותו חלק שבו מתקיים העינוג, לרבות בשעות ההפסקה –

איסור עישון, פיצוח והכנסת בקבוקים

(1) לא יעשן אדם, למעט עישון במקום שבו מתקיים משחק או מופע תחת כיפת המים.

(2) לא ימכור אדם ולא יפצח גרעינים, בטנים וכיוצא באלה;

(3) לא יכניס אדם, ולא יחזיק או ירשה להכניס או להחזיק בקבוק זכוכית.

47. (א) בעל מקום עינוג יקבע בו, במקומות הנראים לעין, מדעות לענין חוק עזר זה שאת תכנן, מספרן, גדלן, וצורתן יקבע ראש העיריה בהודעה בכתב.

מודעות

(ב) בסעיף זה, "מודעות" – לרבות מודעות מוארות.

פרק ז': ניקוי מדרכות

48. בפרק זה –

הגדרות

"בעל עסק" – אחד או יותר מאלה:

(1) בעל העסק;

(2) מנהל העסק;

(3) מנהל העסק למעשה;

(4) האחראי לעסק;

(5) המחזיק בעסק;

(6) שותף פעיל בעסק.

"מדרכה" – מקום המשמש למעבר הולכי רגל, בין שהוא מרוצף או סלול ובין שאינו מרוצף או סלול;

"מדרכה הגובלת בעסק" – כל רוחב המדרכה שלאורך הרחוב הגובל בעסק והנמצאת בין הקווים הניצבים לפינותיו הקיצוניות של העסק;

"עסק" – בית אוכל, בית מלון, בית מרקחת, בית קפה, תחנת אוטובוסים, מחסן, מסעדה, מפעל, מקום למכירת כרטיסים, מקום עינוג, משרד, תחנת דלק, תחנת מוניות, קיוסק או מקום אחר שבו מתנהל עסק;

"תחנת אוטובוסים" – חתנה שממנה יוצא או שבה מסתיים קו אוטובוסים.

49. (א) בעל העסק חייב לטאטא את המדרכה הגובלת בעסקו, לנקותה כך שלא תימצא בה אשפה, לאסוף את האשפה שנמצאה בה ולהכניסה לכלי קיבול לצבירת פסולת.

חובת ניקוי מדרכה גובלת

תיקון (מס' 3)

תשמ"ה-1985

(ב) חובת הטאטוא והניקוי כאמור בסעיף קטן (א) תחול על בעל עסק בימים ובשעות בהם העסק פתוח.

תיקון (מס' 2) תשע"ו-2016

(ג) לא תחול חובת טאטוא וניקוי על בעל עסק כשאין אשפה על המדרכה הגובלת בעסקו, והיא נקיה לחלוטין.

(ד) מבלי לגרוע מהאמור לעיל, חייב בעל עסק להסיר מיד כל כתם, צבע, שמן או זפת הנמצא על המדרכה הגובלת בעסקו אם הוא, עובדיו או לקוחותיו או רכב המשרת את עסקו גרמו לכך.

50. (בוטל).

תיקון תשע"ז-2017

51. בעל עסק החייב בניקוי המדרכה לפי סעיפים 49 או 50 יאסוף את האשפה לתוך כלי אשפה שיוחזק בעסק או בחצר בהתאם להוראות המפקח.

איסוף אשפה

פרק ח': שמירת חזיתות בתים ושיפוצם

תיקון תשע"ב-2011

(בוטל)

52. עד 57. (בוטלו).

הגדרות

פרק ט': שונות

58. לא יעשה אדם ברחוב כל מעשה שיש בו כדי לגרום סכנה, מפגע, מטרד, הפרעה או אי-נוחות של ממש או שיש בו כדי להפר את הסדר ברחוב.

הפרת הסדר

תיקון (מס' 2) תשס"ח-2007

59. (א) לא יסיר אדם ולא ישחית, לא ישבור ולא יקלקל כל בנין, מיתקן או חפץ שנקבע או הוקם על ידי העיריה או באישורה.

איסור פגיעה

(ב) האמור בסעיף קטן (א) אינו חל על ראש העיריה או מי שפועל על פי הוראותיו.

60. הממונה או האפוטרופוס על אדם שהוא למטה מגיל 13 ימנעהו מלעשות מעשה האסור לפי חוק עזר זה.

ילדים

60א. מי שראש העיריה מינהו לנאמן ניקיון, ולעיניו נעברה עבירה של השלכת פסולת, פסולת בנין או גרוטת רכב ברשות הרבים או מרשות הרבים לרשות היחיד, רשאי, לאחר שהציג תעודת נאמן נקיון מטעם ראש העיריה, לדרוש ממי שעשה מעשה כאמור להזדהות בפניו ולהגיש לראש העיריה הודעה על ביצוע עבירה כאמור.

הגשת דו"ח בידי נאמן נקיון

תיקון תשמ"ט-1988

61. מסידרת הודעה או דרישה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר המכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים מסירה כאמור, תהא המסירה כדין אם הוצגה ההודעה או הדרישה במקום בולט באחד המקומות האמורים או על הנכס שבו היא דנה או הוכנסה לתיבת דואר הנושאת את שמו של האדם שאליו היא מכוונת או פורסמה באחד העתונים הנפוצים בתחום העיריה.

מסירת הודעות

62. ראש העיריה או המפקח רשאי להכנס בכל עת סבירה לנכס או לכל מקום אחר בתחום העיריה, כדי לבדוק או לבקר את הנכס או מיתקן תברואה שבו, לעשות ולבצע כל הדרוש כדי לברר אם קוימו הוראות חוק עזר זה ולנקוט את כל הצעדים הדרושים לקיומן

סמכות כניסה

63. (א) כל הודעה לפי חוק עזר זה תכלול את התנאים, הפרטים והאופן לביצוע ההודעה ואת התקופה שבה יש לבצעה.

ביצוע הודעה

(ב) כל מי שנמסרה לו הודעה חייב לקיימה לכל פרטיה, להנחת דעתו של המפקח. תקפה של הודעה כאמור היא עד למילויה.

(ג) לא קיים אדם את הודעת ראש העיריה או המפקח או ביצע את המפורט בהודעה שלא לפי התנאים, הפרטים והאופן המפורטים בה, להנחת דעתו של המפקח, רשאי ראש העיריה לבצע את המפורט בהודעה ולגבות את הוצאות הביצוע מהאדם או מהאנשים שנמסרה להם ההודעה לפי חוק עזר זה, מכולם יחד או מכל אחד מהם לחוד.

(ד) חשבון הוצאות חתום בידי ראש העיריה וחשבון אגרות בהתאם לתוספות לחוק עזר זה יהוו הוכחה לכאורה בדבר גובה ההוצאה והאגרות.

(ה) בסעיף זה, "הודעה" – לרבות דרישה.

64. בוטל.

עונשין

תיקון תש"ן-1990

65. האמור בחוק עזר זה אינו פוטר מהחובה המוטלה על הבעל או על המחזיק בנכס או על כל אדם אחר על פי כל חיקוק אחר.

שמירת דינים

66. תחילתו של חוק עזר זה בתום ארבעה חדשים מיום פרסומו ברשומות.

תחילה

67. דרישות או הודעות שנמסרו לפי חוק העזר המפורטים בסעיף 68 יראו אותן כאילו נמסרו כדין לפי חוק עזר זה.

הוראות מעבר

68. בטלים –

ביטולים

(1) חוקי עזר למניעת מפגעים וביעורם בתל-אביב, 1935;

(2) חוקי עזר למניעת הצטברות אשפה ולכלוך בתל-אביב, 1935;

(3) חוקי עזר בדבר הוצאת האשפה בתל-אביב, 1935;

(4) חוק עזר לתל-אביב (הגנה על צמחים ושימור גנים לרבים), 1945;

(5) חוק עזר לתל-אביב-יפו (שימור רחובות), תשט"ו-1955;

(6) חוק עזר לתל-אביב-יפו (שמירת הניקיון ואיסור העישון), תשי"ח-1958;

(7) חוק עזר לתל-אביב-יפו (הדברת חולדות), תש"ל-1969;

(8) חוק עזר לתל-אביב-יפו (ניקוי מדרכות), תשל"ו-1976;

(9) חוק עזר לתל-אביב-יפו (חזיתות בתים), תשל"ב-1972;

תוספת ראשונה

תיקון (מס' 2) תשמ"ה-1985

(בוטלה)

תוספת שניה

תיקון תשמ"ה-1985

תיקון תשע"א-2010

(סעיף 28)

בעד פינוי אשפת מפעל ישלם המחזיק במפעל אגרה בשיעורים אלה:

1. היה פינוי בידי העיריה, באמצעות כלי אשפה של מפעל, בין שכלי האשפה מלא ובין שאינו מלא:

האגרה בשקלים

א. בעד פינוי כל כלי אשפה בקיבולת עד 100 ליטר 2.50

ב. בעד פינוי כל כלי אשפה בקיבולת מעל 100 ליטר עד 500 ליטר 25

ג. בעד פינוי כל כלי אשפה בקיבולת מעל 500 ליטר עד 1100 ליטר 79

תיקון (מס' 2)

תשמ"ג-1983

ד. בעד פינוי מכלית בקיבולת של למעלה מ-1100 ליטרים עד 15 מ"ק 151

תיקון (מס' 2)

תשמ"ג-1983

ה. בעד פינוי מכולה בקיבולת של למעלה מ-15 מ"ק 670

תיקון (מס' 2)

תשמ"ג-1983

2. היה הפינוי באמצעות מכונית של העיריה לפינוי אשפה:

א. בעד פינוי אשפה בקיבולת עד חצי מכונית שמשקלה העצמי 4 טון 250

ב. בעד פינוי אשפה בקיבולת שלמעלה מחצי מכונית שמשקלה העצמי 4 טון 400

ג. בעד פינוי אשפה במכונית עם מנוף או במכונית עם מערכת דחיסה 500

3. על אף האמור בתוספת זו לגבי המחזיק במפעל המשלם לעיריה ארנונה באותה שנה –

תיקון תשמ"ט-1988

(תיקון)

תשמ"ט-1988

(א) בעלי נכסים או מחזיקים בנכסים המחזיקים במשותף או בנפרד במכולה, לא יחוייבו בתשלום אגרת פינוי אשפה בעד פינוי מכולה אחת לשבוע;

תיקון תשנ"ג-1992

(ב) מבלי לגרוע מהאמור בפסקה (א), לא יחוייבו בעלי נכסים או מחזיקים בנכסים בתשלום אגרת פינוי אשפה בעד פינוי 52 מכולות לשנה, אולם יחוייבו בתשלום אגרת פינוי אשפה בעד פינוי כל מכולה נוספת;

תיקון תשנ"ג-1992

(ג) "מכולה", לענין סעיפים קטנים (א) ו-(ב) – כלי קיבול שהקיבולת שלו 4 מ"ק או יותר.

תיקון (מס' 2)

תש"ן-1990

(ד) מחזיק במפעל שבו מוצב מכל שתכולתו 1,100 ליטר כל אחד, יהיה פטור מתשלום אגרת פינוי בעד פינויים של עשרה מכלים כאמור בחודש.

תיקון (מס' 2)

תש"ן-1990

תוספת שלישית**[[3]](#footnote-3)**

(סעיף 41(ב))

ת"ט תשמ"ט-1988

(1) בעד היתר להעמיד כיסאות ושולחנות בשטח הרחוב –

תיקון תשס"ט-2008

(א) תשולם אגרה בסך של 370 שקלים חדשים לשנה בגין כל מטר רבוע או חלק ממנו;

(ב) בעד היתר זמני כאמור בסעיף 41(ג), תחושב האגרה באופן יחסי לפי מספר החודשים שלגביהם ניתן ההיתר; לעניין זה, "חודש" – לרבות חלק מחודש;

(ג) במעבר ציבורי מקורה (פסג') או במרכז מסחרי, תשולם מחצית האגרה הקבועה בפרטי משנה (א) ו-(ב);

לעניין הוראות פרט זה, "מרכז מסחרי" – מרכז קניות המוחזק בידי חברה, שיש בו כניסה משותפת אחת לפחות ושבו 25 עסקים לפחות.

(2) בעד היתר להעמיד פריטים כמפורט בסעיף 41, שאינם כסאות ושולחנות, תשולם אגרה נוספת ששיעורה כשיעור האגרה השנתית בעד ההיתר הלעמדת כסאות ושולחנות.

תוספת רביעית

תיקון (מס' 2) תשע"ו-2016

(בוטלה)

נתאשר.

י"ב בכסלו תש"ם (12 בדצמבר 1979) שלמה להט

ראש עיריית תל-אביב-יפו

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשמ"ד מס' 4084](http://www.nevo.co.il/Law_word/law06/tak-4084.pdf) מיום 27.1.1980 עמ' 887.

   תוקן [ק"ת תש"ם מס' 4132](http://www.nevo.co.il/Law_word/law06/tak-4132.pdf) מיום 6.6.1980 עמ' 1797 – תיקון תש"ם-1980.

   [ק"ת חש"ם תשמ"א מס' 21](http://www.nevo.co.il/Law_word/law07/mekomi-0021.pdf) מיום 8.1.1981 עמ' 338 – תיקון תשמ"א-1981.

   [ק"ת חש"ם תשמ"א מס' 53](http://www.nevo.co.il/Law_word/law07/mekomi-0053.pdf) מיום 26.4.1981 עמ' 915 – תיקון (מס' 2) תשמ"א-1981.

   [ק"ת חש"ם תשמ"א מס' 84](http://www.nevo.co.il/Law_word/law07/mekomi-0084.pdf) מיום 13.8.1981 עמ' 1513 – תיקון (מס' 3) תשמ"א-1981.

   [ק"ת חש"ם תשמ"ג מס' 152](http://www.nevo.co.il/Law_word/law07/mekomi-0152.pdf) מיום 11.11.1982 עמ' 98 – תיקון תשמ"ג-1982.

   [ק"ת חש"ם תשמ"ג מס' 164](http://www.nevo.co.il/Law_word/law07/mekomi-0164.pdf) מיום 3.3.1983 עמ' 281 – תיקון (מס' 2) תשמ"ג-1983.

   [ק"ת חש"ם תשמ"ג מס' 179](http://www.nevo.co.il/Law_word/law07/mekomi-0179.pdf) מיום 2.6.1983 עמ' 475– תיקון (מס' 3) תשמ"ג-1983; ר' סעיף 2 לעניין תחולה (ת"ט [ק"ת חש"ם תשמ"ג מס' 181](http://www.nevo.co.il/Law_word/law07/mekomi-0181.pdf) מיום 19.6.1983 עמ' 512).

   [ק"ת חש"ם תשמ"ה מס' 274](http://www.nevo.co.il/Law_word/law07/mekomi-0274.pdf) מיום 9.5.1985 עמ' 296 – תיקון תשמ"ה-1985.

   [ק"ת חש"ם תשמ"ה מס' 280](http://www.nevo.co.il/Law_word/law07/mekomi-0280.pdf) מיום 27.6.1985 עמ' 388 – תיקון (מס' 2) תשמ"ה-1985.

   [ק"ת חש"ם תשמ"ה מס' 287](http://www.nevo.co.il/Law_word/law07/mekomi-0287.pdf) מיום 29.8.1985 עמ' 486 – תיקון (מס' 3) תשמ"ה-1985.

   [ק"ת חש"ם תשמ"ט מס' 385](http://www.nevo.co.il/Law_word/law07/mekomi-0385.pdf) מיום 13.10.1988 עמ' 27 – תיקון תשמ"ט-1988.

   [ק"ת חש"ם תשמ"ט מס' 392](http://www.nevo.co.il/Law_word/law07/mekomi-0392.pdf) מיום 11.12.1988 עמ' 186 – תיקון (מס' 2) תשמ"ט-1988.

   [ק"ת חש"ם תשמ"ט מס' 392](http://www.nevo.co.il/Law_word/law07/mekomi-0392.pdf) מיום 11.12.1988 עמ' 189 – תיקון (מס' 3) תשמ"ט-1988 (ת"ט [ק"ת חש"ם תשמ"ט מס' 395](http://www.nevo.co.il/Law_word/law07/mekomi-0395.pdf) מיום 2.2.1989 עמ' 251).

   [ק"ת חש"ם תש"ן מס' 424](http://www.nevo.co.il/Law_word/law07/mekomi-0424.pdf) מיום 15.5.1990 עמ' 235 – תיקון תש"ן-1990.

   [ק"ת חש"ם תש"ן מס' 425](http://www.nevo.co.il/Law_word/law07/mekomi-0425.pdf) מיום 31.5.1990 עמ' 250 – תיקון (מס' 2) תש"ן-1990; ר' סעיף 4 לעניין תחולה.

   [ק"ת חש"ם תשנ"ב מס' 486](http://www.nevo.co.il/Law_word/law07/mekomi-0486.pdf) מיום 21.7.1992 עמ' 484 – תיקון תשנ"ב-1992.

   [ק"ת חש"ם תשנ"ג מס' 494](http://www.nevo.co.il/Law_word/law07/mekomi-0494.pdf) מיום 3.11.1992 עמ' 19 – תיקון תשנ"ג-1992.

   [ק"ת חש"ם תשנ"ז מס' 584](http://www.nevo.co.il/Law_word/law07/mekomi-0584.pdf) מיום 18.9.1997 עמ' 541 – תיקון תשנ"ז-1997.

   [ק"ת חש"ם תשס"ה מס' 685](http://www.nevo.co.il/Law_word/law07/mekomi-0685.pdf) מיום 30.6.2005 עמ' 80 – תיקון תשס"ה-2005.

   [ק"ת חש"ם תשס"ח מס' 711](http://www.nevo.co.il/Law_word/law07/mekomi-0711.pdf) מיום 30.10.2007 עמ' 17 – תיקון תשס"ח-2007.

   [ק"ת חש"ם תשס"ח מס' 712](http://www.nevo.co.il/Law_word/law07/mekomi-0712.pdf) מיום 10.12.2007 עמ' 51 – תיקון (מס' 2) תשס"ח-2007.

   [ק"ת חש"ם תשס"ח מס' 716](http://www.nevo.co.il/Law_word/law07/mekomi-0716.pdf) מיום 3.4.2008 עמ' 195 – תיקון (מס' 3) תשס"ח-2008.

   [ק"ת חש"ם תשס"ט מס' 727](http://www.nevo.co.il/Law_word/law07/mekomi-0727.pdf) מיום 11.12.2008 עמ' 44 – תיקון תשס"ט-2008.

   [ק"ת חש"ם תשע"א מס' 749](http://www.nevo.co.il/Law_word/law07/mekomi-0749.pdf) מיום 18.11.2010 עמ' 111 – תיקון תשע"א-2010.

   [ק"ת חש"ם תשע"ב מס' 762](http://www.nevo.co.il/Law_word/law07/MEKOMI-0762.pdf) מיום 22.12.2011 עמ' 43 – תיקון תשע"ב-2011.

   [ק"ת חש"ם תשע"ו מס' 839](http://www.nevo.co.il/Law_word/law07/mekomi-0839.pdf) מיום 11.11.2015 עמ' 27 – תיקון תשע"ו-2015.

   [ק"ת חש"ם תשע"ו מס' 859](http://www.nevo.co.il/Law_word/law07/mekomi-0859.pdf) מיום 26.9.2016 עמ' 556 – תיקון (מס' 2) תשע"ו-2016.

   [ק"ת חש"ם תשע"ז מס' 881](http://www.nevo.co.il/Law_word/law07/mekomi-0881.pdf) מיום 14.6.2017 עמ' 603 – תיקון תשע"ז-2017.

   [ק"ת חש"ם תשפ"א מס' 1065](http://www.nevo.co.il/Law_word/law07/mekomi-1065.pdf) מיום 29.12.2020 עמ' 299 – (הוראת שעה) תשפ"א-2020; תוקפה מיום 15.3.2020 עד יום 31.12.2020.

   [ק"ת חש"ם תשפ"א מס' 1105](http://www.nevo.co.il/Law_word/law07/mekomi-1105.pdf) מיום 24.5.2021 עמ' 746 – (הוראת שעה מס' 2) תשפ"א-2021; תוקפה מיום 15.3.2020 עד יום 31.12.2020.

   [ק"ת חש"ם תשפ"ב מס' 1150](http://www.nevo.co.il/Law_word/law07/mekomi-1150.pdf) מיום 10.11.2021 עמ' 155 (הוראת שעה) תשפ"ב-2021.

   [ק"ת חש"ם תשפ"ב מס' 1166](http://www.nevo.co.il/Law_word/law07/mekomi-1166.pdf) מיום 26.12.2021 עמ' 319 – (הוראת שעה) (מס' 2) תשפ"ב-2021.

   [ק"ת חש"ם תשפ"ב מס' 1211](http://www.nevo.co.il/Law_word/law07/mekomi-1211.pdf) מיום 2.5.2022 עמ' 704 – (הוראת שעה) (מס' 3) תשפ"ב-2022. [↑](#footnote-ref-1)
2. ר' הוראות שעה לשנת תשפ"ב. [↑](#footnote-ref-2)
3. ר' הוראות שעה לשנת תשפ"ב. [↑](#footnote-ref-3)