חוק פיקוח על מחירי מצרכים ושירותים, תשנ"ו-1996

רשויות ומשפט מנהלי – מצרכים ושירותים – פיקוח ויציבות מחירים

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות ופרשנות | [Go](#Seif1) | 3 |
|  | פרק ב': המפקח, ועדת המחירים וועדת הערר | [Go](#med1) | 4 |
| סעיף 2 | מינוי מפקח | [Go](#Seif2) | 4 |
| סעיף 3 | מינוי ועדת המחירים והרכבה | [Go](#Seif3) | 4 |
| סעיף 4 | סדרי דיון ו | [Go](#Seif4) | 4 |
| סעיף 5 | ועדת ערר | [Go](#Seif5) | 4 |
|  | פרק ג': תחולה | [Go](#med2) | 5 |
| סעיף 6 | התנאים להחלת החוק על מצרך או שירות | [Go](#Seif6) | 5 |
| סעיף 7 | רמות פיקוח | [Go](#Seif7) | 5 |
| סעיף 8 | המלצת ועדת המחירים | [Go](#Seif8) | 5 |
| סעיף 9 | אישורים נוספים לפי חיקוק אחר | [Go](#Seif9) | 5 |
|  | פרק ד': יציבות מחירים | [Go](#med3) | 5 |
| סעיף 10 | הגדרות | [Go](#Seif10) | 5 |
| סעיף 11 | מחיר מחייב | [Go](#Seif11) | 5 |
|  | פרק ה': קביעת מחירים | [Go](#med4) | 6 |
| סעיף 12 | קביעת מחיר או שיעור שינויו | [Go](#Seif12) | 6 |
| סעיף 13 | המלצת ועדת המחירים | [Go](#Seif13) | 6 |
| סעיף 14 | בקשה לשינוי צו | [Go](#Seif14) | 6 |
|  | פרק ו': בקשה להעלאת מחירים | [Go](#med5) | 6 |
| סעיף 15 | בקשת העלאה והחלטת המפקח | [Go](#Seif15) | 6 |
| סעיף 16 | דיון בועדת המחירים | [Go](#Seif16) | 7 |
| סעיף 17 | ערר | [Go](#Seif17) | 7 |
|  | פרק ז': דיווח על רווחיות ומחירים | [Go](#med6) | 7 |
| סעיף 18 | חובת דיווח | [Go](#Seif18) | 7 |
| סעיף 19 | מתכונת הדיווח | [Go](#Seif19) | 7 |
| סעיף 20 | תוצאות אי דיווח | [Go](#Seif20) | 7 |
|  | פרק ח': הוראות כלליות | [Go](#med7) | 7 |
| סעיף 21 | תנאי היתר | [Go](#Seif21) | 7 |
| סעיף 22 | סוגי צווים | [Go](#Seif22) | 7 |
| סעיף 23 | תחילה של צו או היתר | [Go](#Seif23) | 8 |
| סעיף 24 | שרשור | [Go](#Seif24) | 8 |
| סעיף 25 | מחיר מצרך דומה חדש | [Go](#Seif25) | 8 |
| סעיף 26 | מחיר שירות דומה חדש | [Go](#Seif26) | 8 |
| סעיף 27 | אמות מידה | [Go](#Seif27) | 8 |
|  | פרק ט': ידיעות, חקירות ותפישות | [Go](#med8) | 8 |
| סעיף 28 | הגדרות | [Go](#Seif28) | 8 |
| סעיף 29 | דיווח על רווחיות | [Go](#Seif29) | 8 |
| סעיף 29א | הוראות לענין קיום מערכת חשבונאית נפרדת | [Go](#Seif41) | 8 |
| סעיף 30 | הצגת היתר | [Go](#Seif30) | 8 |
| סעיף 31 | מסירת ידיעות תעודות ודוגמאות | [Go](#Seif31) | 8 |
| סעיף 33 | סמכויות חקירה | [Go](#Seif32) | 9 |
|  | פרק י': עונשין ותרופות | [Go](#med9) | 9 |
| סעיף 34 | עונשין | [Go](#Seif42) | 9 |
| סעיף 35 | חובת פיקוח | [Go](#Seif33) | 9 |
| סעיף 36 | הגנה לעובד ומורשה | [Go](#Seif34) | 9 |
| סעיף 37 | חובת הראיה | [Go](#Seif35) | 9 |
| סעיף 38 | כופר | [Go](#Seif36) | 9 |
| סעיף 39 | פיצויים | [Go](#Seif37) | 9 |
|  | פרק י"א: הוראות שונות | [Go](#med10) | 9 |
| סעיף 40 | ביצוע ותקנות | [Go](#Seif38) | 9 |
| סעיף 42 | הוראות מעבר | [Go](#Seif39) | 10 |
| סעיף 43 | תחילה | [Go](#Seif40) | 10 |

חוק פיקוח על מחירי מצרכים ושירותים, תשנ"ו-1996[[1]](#footnote-1)\*

פרק א': פרשנות

1. (א) בחוק זה –

הגדרות ופרשנות

"הצעה למכירה" – לרבות הודעה של אדם, בכל צורה שהיא, על מחיר מצרך שהוא מוכן או מסכים למכור;

"הצעה לעשות שירות" – לרבות הודעה של אדם, בכל צורה שהיא, על שכר בעד שירות שהוא מוכן או מסכים לעשות;

"הועדה", "ועדת מחירים" – הועדה שמונתה לפי סעיף 3;

"ועדת הערר" – הועדה שמונתה לפי סעיף 5;

"חוק התחרות הכלכלית" – חוק התחרות הכלכלית, תשמ"ח-1988;

(תיקון מס' 4) תשע"ט-2019

מיום 10.1.2019

**תיקון מס' 4**

[ס"ח תשע"ט מס' 2781](http://www.nevo.co.il/Law_word/law14/law-2781.pdf) מיום 10.1.2019 עמ' 251 ([ה"ח 1221](http://www.nevo.co.il/Law_word/law15/memshala-1221.pdf))

"~~חוק ההגבלים העסקיים~~ חוק התחרות הכלכלית" – ~~חוק ההגבלים העסקיים~~ חוק התחרות הכלכלית, תשמ"ח-1988;

"חוק הוראת השעה" – חוק יציבות מחירים במצרכים ובשירותים (הוראת שעה), תשמ"ו-1985;

"מחיר" – מחירו של מצרך או שכרו של שירות, בין בכסף ובין בתמורה אחרת לרבות תנאי הספקה או אשראי, וכן כל תנאי אחר, שקבעו השרים באישור ועדת הכלכלה של הכנסת, שיש בו כדי להשפיע על מחירו של מצרך או על שכרו של שירות, לרבות תנאי פיקדון או ערבות הדרושים במישרין לשם הספקת המצרך או השירות;

(תיקון מס' 2) תשס"ד-2004

מיום 1.1.2004

**תיקון מס' 2**

[ס"ח תשס"ד מס' 1920](http://www.nevo.co.il/Law_word/law14/LAW-1920.pdf) מיום 18.1.2004 בעמ' 142 ([ה"ח 64](http://www.nevo.co.il/Law_word/law15/MEMSHALA-64.pdf))

"מחיר" – מחירו של מצרך או שכרו של שירות, בין בכסף ובין בתמורה אחרת לרבות תנאי הספקה או אשראי, וכן כל תנאי אחר, שקבעו השרים באישור ועדת הכלכלה של הכנסת, שיש בו כדי להשפיע על מחירו של מצרך או על שכרו של שירות, לרבות תנאי פיקדון או ערבות הדרושים במישרין לשם הספקת המצרך או השירות;

"המחיר הקובע" –

(1) נקבע מחיר או מחיר מרבי לפי חוק הוראת השעה או לפי חוק זה – המחיר או המחיר המרבי שנקבע לאחרונה;

(2) לא נקבע מחיר או מחיר מרבי כאמור בפסקה (1) והותרה העלאת מחיר לפי חוק הוראת השעה או לפי חוק זה – המחיר שהותר לאחרונה;

(3) לא נקבע מחיר או מחיר מרבי כאמור בפסקה (1) ומחירו של המצרך או השירות לא הותר כאמור בפסקה (2) – המחיר שבו מכר האדם את המצרך או עשה את השירות כדין במועד שנקבע בצו לפי חוק זה ושבו הוחל עליו החוק, ואם לא מכר את המצרך או עשה את השירות במועד שנקבע – המחיר שבו מכר את המצרך או עשה את השירות כדין לאחרונה לפני אותו מועד; לענין פסקה זו, "במועד שנקבע בצו" – מועד שלא יקדם ביותר מ-60 ימים מיום פרסומו של הצו;

(4) לענין מצרך דומה, השונה ממצרך פלוני במשקלו או בגודלו – מחירו של אותו מצרך פלוני כאמור בפסקאות (1) עד (3), לפי הענין, יחסית למשקל או לגודל של המצרך הדומה;

"מחיר העולה על המחיר הקובע" – לרבות תנאי הספקה או אשראי או תנאי אחר שקבעו השרים לפי ההגדרה "מחיר", וכן שינוי בתנאי מהתנאים האמורים, שיש בהם, לגבי רוכש המצרך או מקבל השירות, משום הרעה בהשוואה לתנאי או לתנאים האמורים שחלו במועד תחילתו של חוק זה או במועד שנקבע בצו לפי סעיף 6, שבו הוחל חוק זה על המצרך או השירות, לפי הענין;

(תיקון מס' 2) תשס"ד-2004

מיום 1.1.2004

**תיקון מס' 2**

[ס"ח תשס"ד מס' 1920](http://www.nevo.co.il/Law_word/law14/LAW-1920.pdf) מיום 18.1.2004 בעמ' 142 ([ה"ח 64](http://www.nevo.co.il/Law_word/law15/MEMSHALA-64.pdf))

"מחיר העולה על המחיר הקובע" – לרבות תנאי הספקה או אשראי או תנאי אחר שקבעו השרים לפי ההגדרה "מחיר", וכן שינוי בתנאי מהתנאים האמורים, שיש בהם, לגבי רוכש המצרך או מקבל השירות, משום הרעה ~~בהשוואה לתנאים האמורים~~ בהשוואה לתנאי או לתנאים האמורים שחלו במועד תחילתו של חוק זה או במועד שנקבע בצו לפי סעיף 6, שבו הוחל חוק זה על המצרך או השירות, לפי הענין;

"מכירה" – הקניית מצרך כנגד תמורה, וכן השכרתו או מתן זכות שימוש בו, או התחייבות לגבי עסקה כזאת, בין שיש עמן עשיית שירות ובין אם לאו, ולרבות הצעה למכירה;

"המפקח" – המפקח על המחירים שמונה לפי סעיף 2;

"מצרך" – כל חי, צומח או דומם, לרבות מקרקעין, מים, חשמל ומחצבים, וכן זכויות וטובות הנאה, ולרבות מצרך דומה;

"מצרך דומה" – מצרך שמבחינת השימוש בו בידי רוכש סביר הינו בעל תכונות דומות ביותר למצרך פלוני, אף אם אינו זהה מכל הבחינות, ואף אם הוא שונה מאותו מצרך במשקלו, בגודלו, באריזתו או בשמו;

"עושה שירות" – לרבות מי שעושה שירות על ידי אחר;

"עסק" – לרבות מקצוע או משלח יד, ולרבות כשהוא ללא כוונת רווח;

"שירות" – כל שירות לזולת, לרבות בניה, שירות הניתן על פי דין, ושירות דומה, ולרבות הצעה לעשות שירות כאמור, ואולם עבודתו של עובד אינה בגדר שירות למעבידו;

"שירות דומה" – שירות שלגבי מקבל סביר שלו הינו בעל תכונות דומות ביותר לשירות פלוני, אף אם אינו זהה מכל הבחינות;

"שכר" – כל תשלום כסף, או תמורה אחרת, בעד עשיית שירות;

"השרים", לענין תחום כלשהו – השר הממונה על אותו תחום יחד עם שר האוצר, ובאין שר ממונה על אותו תחום – שר התעשיה והמסחר יחד עם שר האוצר.

(ב) למונחים אחרים בחוק זה תהא המשמעות לפי חוק הפיקוח על מצרכים ושירותים, תשי"ח-1957.

פרק ב': המפקח, ועדת המחירים וועדת הערר

2. (א) שר שבתחום סמכותו מצרך או שירות שחוק זה חל עליו, ימנה מפקח על המחירים מקרב עובדי משרדו; באין שר כאמור יהיה המפקח על המחירים במשרד התעשיה והמסחר מפקח גם לענין אותו תחום.

מינוי מפקח

(ב) הודעה על מינוי מפקח על המחירים תפורסם ברשומות.

3. (א) ועדת מחירים תהיה בת ארבעה חברים כמפורט להלן:

מינוי ועדת המחירים והרכבה

(1) שני חברים יהיו עובדי משרד האוצר שימנה המנהל הכללי של משרד האוצר, ואחד מהם יהיה יושב ראש הועדה;

(2) שני חברים יהיו עובדי המשרד שבתחום סמכותו המצרך או השירות (להלן – המשרד האחר) שימנה המנהל הכללי של המשרד האחר ובהם המפקח, ובאין משרד אחר – עובדי משרד התעשיה והמסחר שימנה המנהל הכללי של משרד התעשיה והמסחר, ובהם המפקח.

(ב) חבר אחד לפחות מבין המתמנים לפי סעיף קטן (א)(1) וחבר אחד לפחות מבין המתמנים לפי סעיף קטן (א)(2), יהיו בעלי השכלה בכלכלה, בחשבונאות או במינהל עסקים.

4. (א) המנין החוקי לדיוני ועדת המחירים ולהחלטותיה הוא שני חברים, שאחד מהם נציג משרד האוצר ואחד נציג המשרד האחר.

סדרי דיון והחלטה בועדת המחירים

(ב) החלטות הועדה יתקבלו ברוב דעות חבריה ובלבד שאחד לפחות מן התומכים בהחלטה הינו נציג משרד האוצר ואחד הוא נציג המשרד האחר.

(ג) הועדה תקבע את סדרי עבודתה ודיוניה, ככל שלא נקבעו בחוק זה או לפיו.

5. (א) ועדת הערר תהיה בת שלושה חברים, ואלה הם:

ועדת ערר

(1) המנהל הכללי של משרד האוצר, שיהיה יושב ראש הועדה;

(2) המנהל הכללי של המשרד שבתחום סמכותו המצרך או השירות, ואם אין משרד כאמור – המנהל הכללי של משרד התעשיה והמסחר;

(3) חבר בסגל האקדמי בתחום הכלכלה של מוסד להשכלה גבוהה, שהוכר לפי חוק המועצה להשכלה גבוהה, תשי"ח-1958, שימנה שר האוצר.

(ב) הממונה כהגדרתו בחוק התחרות הכלכלית, או מי שהוא מינה, יהיו יועצים לועדת הערר.

(תיקון מס' 4) תשע"ט-2019

(ג) ועדת הערר תחליט ברוב דעות חבריה.

(ד) ועדת הערר תקבע את סדרי עבודתה ודיוניה, ככל שלא נקבעו לפי חוק זה או לפיו.

(ה) לחבר ועדת הערר שמונה לפי סעיף קטן (א)(3), ישולם גמול בעד השתתפות בישיבותיה בסכום הממוצע של גמול ההשתתפות בישיבות הנהוג לגבי חברות ממשלתיות.

מיום 10.1.2019

**תיקון מס' 4**

[ס"ח תשע"ט מס' 2781](http://www.nevo.co.il/Law_word/law14/law-2781.pdf) מיום 10.1.2019 עמ' 251 ([ה"ח 1221](http://www.nevo.co.il/Law_word/law15/memshala-1221.pdf))

(ב) הממונה כהגדרתו ~~בחוק ההגבלים העסקיים~~ בחוק התחרות הכלכלית, או מי שהוא מינה, יהיו יועצים לועדת הערר.

פרק ג': תחולה

6. (א) השרים רשאים, בצו, להחיל חוק זה על מצרך או שירות, שמתקיים בו אחד מאלה:

התנאים להחלת החוק על מצרך או שירות

(1) הוכרז לגביו מונופולין לפי סעיף 26 לחוק התחרות הכלכלית;

(תיקון מס' 4) תשע"ט-2019

(2) קיים לגביו ריכוז באספקה או ברכישה בידי אדם אחד או בידי שני בני אדם או יותר במידה שבשלה יש לריכוז כאמור השפעה ניכרת בשוק לגבי אותו מצרך או שירות;

(3) בין ספקיו או בין רוכשיו אין תחרות או קיימת ביניהם תחרות מועטה בלבד;

(4) ניתנת לגביו תמיכה מתקציב המדינה.

(ב) השרים רשאים, בצו באישור הממשלה, להחיל חוק זה על מצרך או שירות, שלדעת השרים מתקיים בו אחד מאלה:

(1) הוא חיוני ויש צורך בפיקוח על מחירו משיקולים של טובת הציבור;

(2) יש צורך בפיקוח על מחירו בשל מחסור בו עקב נסיבות יוצאות דופן;

(3) יש צורך בפיקוח על מחירו מטעמים של בלימת אינפלציה או השגת יעדי המדיניות הכלכלית והחברתית של הממשלה.

(ג) אושר לגבי מצרך או שירות הסדר כובל לפי חוק התחרות הכלכלית, לא יראו בכך מניעה לשימוש בסמכות לפי חוק זה.

(תיקון מס' 4) תשע"ט-2019

(ד) בצו לפי סעיף זה ניתן לקבוע כי הוא יחול לגבי חלק משטח המדינה אם התנאים להתקנתו מתקיימים רק באותו שטח או בעיקר בו.

(ה) צו לפי סעיף קטן (ב)(2) ו-(3) יהיה בתוקף לתקופה שתיקבע בו ושלא תעלה על שנה, וניתן להאריך את תוקפו, באישור הממשלה, לתקופה שלא תעלה על שנה בכל פעם.

מיום 10.1.2019

**תיקון מס' 4**

[ס"ח תשע"ט מס' 2781](http://www.nevo.co.il/Law_word/law14/law-2781.pdf) מיום 10.1.2019 עמ' 251 ([ה"ח 1221](http://www.nevo.co.il/Law_word/law15/memshala-1221.pdf))

(א) השרים רשאים, בצו, להחיל חוק זה על מצרך או שירות, שמתקיים בו אחד מאלה:

(1) הוכרז לגביו מונופולין לפי סעיף 26 ~~לחוק ההגבלים העסקיים~~ לחוק התחרות הכלכלית;

(2) קיים לגביו ריכוז באספקה או ברכישה בידי אדם אחד או בידי שני בני אדם או יותר במידה שבשלה יש לריכוז כאמור השפעה ניכרת בשוק לגבי אותו מצרך או שירות;

(3) בין ספקיו או בין רוכשיו אין תחרות או קיימת ביניהם תחרות מועטה בלבד;

(4) ניתנת לגביו תמיכה מתקציב המדינה.

(ב) השרים רשאים, בצו באישור הממשלה, להחיל חוק זה על מצרך או שירות, שלדעת השרים מתקיים בו אחד מאלה:

(1) הוא חיוני ויש צורך בפיקוח על מחירו משיקולים של טובת הציבור;

(2) יש צורך בפיקוח על מחירו בשל מחסור בו עקב נסיבות יוצאות דופן;

(3) יש צורך בפיקוח על מחירו מטעמים של בלימת אינפלציה או השגת יעדי המדיניות הכלכלית והחברתית של הממשלה.

(ג) אושר לגבי מצרך או שירות הסדר כובל לפי ~~חוק ההגבלים העסקיים~~ חוק התחרות הכלכלית, לא יראו בכך מניעה לשימוש בסמכות לפי חוק זה.

7. השרים יקבעו בצו אם רמת הפיקוח שתחול על מצרך או שירות שחוק זה הוחל עליו תהיה קביעת מחירים לפי פרק ה', בקשה להעלאת מחירים לפי פרק ו' או דיווח על רווחיות ומחירים לפי פרק ז'.

רמות פיקוח

8. צו לפי סעיף 6 יותקן לאחר שהובאה בפני השרים המלצה של ועדת המחירים או לאחר שהתייעצו עמה; לא נתקבלה החלטה בועדת המחירים מחמת הוראות סעיף 4(ב), תועבר סמכותה לענין זה לועדת הערר; לא קיבלה ועדת הערר החלטה תוך 30 ימי עבודה מיום שהענין הועבר אליה, רשאים השרים להפעיל סמכותם גם בלי קבלת החלטתה.

המלצת ועדת המחירים

9. הוחל חוק זה על מצרך או שירות, לא יחולו עליו הוראות כל חיקוק אחר המסדיר קביעת מחיר ושינוי מחיר; ואולם אם לפי החיקוק האחר טעונה קביעת המחיר או שינויו אישורים שנקבעו בו, תהיה הקביעה לפי חוק זה טעונה אישור גם לפי החיקוק האחר.

אישורים נוספים לפי חיקוק אחר

פרק ד': יציבות מחירים

10. בפרק זה ובפרקים ה' עד ח', "מצרך" ו"שירות" – מצרך ושירות שחוק זה הוחל עליהם לפי סעיף 6.

הגדרות

11. (א) (1) לא ימכור אדם במהלך עסקו מצרך ולא יעשה במהלך עסקו שירות במחיר העולה על המחיר הקובע; נקבע למצרך או לשירות מחיר קובע שאינו מחיר מרבי, לא ימכור אדם במהלך עסקו את המצרך ולא יעשה אדם במהלך עסקו את השירות, אלא באותו מחיר;

מחיר מחייב

(2) נקבע למצרך או לשירות רווח מרבי כאמור בסעיף 12(ב), לא ימכור אדם במהלך עסקו אותו מצרך או לא יעשה במהלך עסקו אותו שירות במחיר שיש בו למוכר או לעושה השירות יותר מהרווח שנקבע;

(3) נקבע למצרך או לשירות מחיר מזערי כאמור בסעיף 12(ג), לא ימכור אדם במהלך עסקו את המצרך או לא יעשה אדם במהלך עסקו את השירות, במחיר הנמוך מן המחיר המזערי.

(ב) שילם אדם בעד מצרך או בעד שירות את המחיר הקובע, אף אם הוסכם בחוזה על מחיר גבוה יותר, לא יהווה הדבר הפרת החוזה ולא ישמש עילה לבטלותו או לביטולו, או לתביעת ההפרש או כל פיצוי, שיפוי או השבה.

פרק ה': קביעת מחירים

12. (א) השרים רשאים לקבוע בצו –

קביעת מחיר או שיעור שינויו

(1) מחיר או מחיר מרבי למצרך או לשירות;

(2) שיעור שבו מותר יהיה להעלות מחיר של מצרך או שירות;

(3) שיעור שבו יש להוריד מחיר של מצרך או שירות.

(ב) השרים רשאים לקבוע בצו רווח מרבי שמותר להפיק ממכירת מצרך או מעשיית שירות; על צו כאמור יחולו הוראות חוק זה, בשינויים המחוייבים, כאילו נקבע בו מחיר מרבי; לענין זה, "רווח" – כפי שיוגדר בצו כאמור.

(ג) השרים רשאים, באישור הממשלה, לקבוע מחיר מזערי למצרך או לשירות.

(ד) על אף הוראות סעיף קטן (א)(2), רשאי שר התעשיה והמסחר יחד עם שר האוצר לקבוע בצו שיעור שבו מותר יהיה להעלות את מחירם של כלל המצרכים והשירותים שחוק זה חל עליהם או של מרביתם.

13. (א) צו לפי סעיף 12 יותקן לאחר שנתקבלה המלצה של ועדת המחירים או לאחר שקויימה התייעצות עם הועדה; לא נתקבלה החלטה בועדה מחמת האמור בסעיף 4(ב), תיחשב הדעה שלפיה המחיר שייקבע הינו הנמוך מבין הדעות בועדה כהצעת הועדה, ובמקרה של מחיר מזערי – הגבוה מביניהם.

המלצת ועדת המחירים

(ב) השרים רשאים שלא לקבל את המלצת ועדת המחירים, במלואה או בחלקה, מנימוקים שיירשמו.

14. (א) מי שחל עליו צו לפי סעיף 12(א) עד (ג) רשאי להגיש בקשה מנומקת לשינויו; הבקשה תוגש למפקח והוא רשאי לבקש פרטים נוספים לבדיקתה.

בקשה לשינוי צו

(ב) המפקח יביא את הבקשה בפני ועדת המחירים; המלצות ועדת המחירים יובאו בפני השרים, תוך 45 ימי עבודה מיום הגשת הבקשה, ואם נתבקשו פרטים נוספים – מיום מסירתם למפקח; לא נתקבלה החלטה בועדה תוך המועד האמור, יביא המפקח את הבקשה בפני השרים.

פרק ו': בקשה להעלאת מחירים

15. (א) נקבע בצו לפי סעיף 6 כי רמת הפיקוח על מצרך או שירות תהיה לפי פרק זה, יגיש למפקח מי שמבקש למכרו או לעשותו במהלך עסקו במחיר העולה על המחיר הקובע, בקשת העלאה מנומקת; המפקח רשאי לדרוש פרטים נוספים לבדיקת הענין.

בקשת העלאה והחלטת המפקח

(ב) לא הודיע המפקח על דחיית הבקשה מחמת שאינה עומדת באמות המידה שנקבעו לפי סעיף 27 או לא הגיב המפקח תוך 30 ימי עבודה מיום שנמסרה לו בקשת העלאה, ואם ביקש פרטים נוספים – תוך 14 ימי עבודה מיום מסירתם למפקח, לפי המאוחר – יראו כאילו ניתן למבקש ביום שלאחר מכן היתר להעלאת המחיר בשיעור האמור בבקשת ההעלאה, ואת המחיר האמור כמחיר הקובע.

(ג) ראה המפקח טעם לכך, רשאי הוא, באישור ועדת המחירים, להתיר העלאת מחיר לפני שחלפו התקופות האמורות בסעיף קטן (ב), בין בשיעור המבוקש בבקשת ההעלאה ובין בשיעור נמוך ממנו.

(ד) בתקופות האמורות בסעיף קטן (ב) רשאי המפקח להודיע מיוזמתו למבקש על צורך בדיון בועדת המחירים, וחייב הוא להודיע כאמור אם באה על כך דרישה של ועדת המחירים או של אחד מחבריה, עד יומיים לפני תום התקופות האמורות.

(ה) לא דחה המפקח את הבקשה ולא ניתנה הודעה כאמור בסעיף קטן (ד), רשאי המפקח ביומיים האחרונים של התקופות האמורות בסעיף קטן (ב), להודיע למבקש –

(1) על היתר להעלאה בשיעור נמוך מן הנקוב בבקשת ההעלאה;

(2) על סירוב להתיר העלאת המחיר.

16. (א) הודיע המפקח למבקש, כאמור בסעיף 15(ד), כי יש צורך בדיון בועדת המחירים, לא יהיה המבקש רשאי להעלות את המחיר כל עוד לא נתן לו המפקח היתר.

דיון בועדת המחירים

(ב) המפקח יביא בפני ועדת המחירים את בקשת מוכר המצרך או נותן השירות ואת נימוקיה, ונתונים ומסמכים הנוגעים לענין, בין שמסרם המבקש ובין שהוכנו בידי המפקח או מטעמו.

(ג) הועדה תתן את החלטתה תוך 20 ימי עבודה מיום הודעת המפקח לפי סעיף 15(ד), או תוך התקופה הנקובה בסעיף 15(ב), לפי המאוחר, ואם ביקשו המפקח או הועדה תוך הזמן האמור פרטים נוספים לבדיקת הענין – תוך 20 ימי עבודה מיום מסירתם למפקח או תוך התקופה הנקובה בסעיף 15(ב), לפי המאוחר.

(ד) הועדה רשאית להחליט על מתן היתר להעלאת מחיר בשיעור האמור בבקשת ההעלאה או בשיעור נמוך ממנו, או על סירוב להתיר העלאת מחיר.

(ה) המפקח יודיע למבקש על החלטת הועדה, ואם החליטה על מתן היתר – יתן את ההיתר.

(ו) לא נתקבלה החלטה בועדת המחירים מחמת הוראות סעיף 4(ב), יראו את הדעה שלפיה תותר העלאת מחיר בשיעור הנמוך ביותר מבין הדעות בועדה – כאילו נתקבלה.

(ז) לא נתקבלה החלטה מכל טעם אחר תוך התקופות האמורות בסעיף זה, יראו את הבקשה כאילו אושרה ביום שלאחריהן.

17. על החלטת המפקח לפי סעיף 15, על קביעת המפקח לפי סעיף 19א ועל החלטת ועדת המחירים לפי סעיף 16, רשאי המבקש לערור בפני ועדת הערר, תוך 21 ימי עבודה מיום שהודעה לו ההחלטה.

ערר

(תיקון מס' 1)   
תשנ"ח-1998

מיום 1.1.1998

**תיקון מס' 1**

[ס"ח תשנ"ח מס' 1645](http://www.nevo.co.il/Law_word/law14/LAW-1645.pdf) מיום 15.1.1998 בעמ' 54 ([ה"ח 2650](http://www.nevo.co.il/Law_word/law17/PROP-2650.pdf))

17. על החלטת המפקח לפי סעיף 15, על קביעת המפקח לפי סעיף 19א ועל החלטת ועדת המחירים לפי סעיף 16, רשאי המבקש לערור בפני ועדת הערר, תוך 21 ימי עבודה מיום שהודעה לו ההחלטה.

פרק ז': דיווח על רווחיות ומחירים

18. נקבע בצו לפי סעיף 6 כי רמת הפיקוח תהיה לפי פרק זה, ידווח מי שנקבע בצו למפקח אחת לשנה על רווחיות וכן ידווח על מחירים אחת לתקופה שתיקבע בצו.

חובת דיווח

19. (א) המפקח, בהסכמת הועדה ובאישור השרים, רשאי להורות כי הדיווח ייעשה בדרך ובאופן שיקבע; הודעה על קביעה כאמור תפורסם ברשומות.

מתכונת הדיווח (תיקון מס' 1)   
תשנ"ח-1998

(ב) ועדת המחירים תהיה רשאית להורות למי שחלה עליו חובת דיווח על שינויים שיחולו לגביו בדרכי הדיווח שנקבעו כאמור בסעיף קטן (א), כדי להתאימם לנסיבות הענין.

(תיקון מס' 1)   
תשנ"ח-1998

מיום 1.1.1998

**תיקון מס' 1**

[ס"ח תשנ"ח מס' 1645](http://www.nevo.co.il/Law_word/law14/LAW-1645.pdf) מיום 15.1.1998 בעמ' 54 ([ה"ח 2650](http://www.nevo.co.il/Law_word/law17/PROP-2650.pdf))

19. ~~(א) הדיווח יהיה על פי כללים וטפסים שקבעו השרים.~~

(א) המפקח, בהסכמת הועדה ובאישור השרים, רשאי להורות כי הדיווח ייעשה בדרך ובאופן שיקבע; הודעה על קביעה כאמור תפורסם ברשומות.

(ב) ועדת המחירים תהיה רשאית להורות למי שחלה עליו חובת דיווח על שינויים שיחולו לגביו ~~בכללים ובטפסים~~ בדרכי הדיווח שנקבעו כאמור בסעיף קטן (א), כדי להתאימם לנסיבות הענין.

20. (א) לא דיווח אדם פלוני שצויין בצו כאמור בסעיף 18 במועד שנקבע בצו, יפרסם המפקח הודעה על כך ברשומות.

תוצאות אי-דיווח

(ב) פורסמה הודעה כאמור בסעיף קטן (א), יחולו לגבי אותו אדם הוראות פרק ו' כאילו נקבע בצו לפי סעיף 7 כי רמת הפיקוח על המצרך או השירות תהיה לפי פרק ו', והוא לא ימכור במהלך עסקו, את המוצר, או לא יתן במהלך עסקו את השירות, לפי הענין, במחיר העולה על המחיר הקובע, כל עוד לא ניתן היתר לפי הפרק האמור; לענין זה, המחיר הקובע הוא המחיר ערב פרסום הודעת המפקח.

פרק ח': הוראות כלליות

21. היתר יכול שיהיה בתנאים, ורשאי המפקח, באישור ועדת המחירים, לשנות את התנאים או להוסיף עליהם.

תנאי היתר

22. (א) צו או היתר לפי חוק זה יכול שיהיה כללי או אישי לאדם מסויים או לסוג בני אדם או ייחודי לעסקה מסויימת או לסוגי עסקאות.

סוגי צווים

(ב) צו לפי חוק זה יכול שיהיה מוגבל לחלק משטח המדינה, אם התנאים להתקנתו מתקיימים רק באותו שטח או בעיקר בו.

23. (א) תחילתם של צו או היתר לפי חוק זה יכול שתקדם ליום פרסומם ברשומות, אם הצו או ההיתר, לפי הענין, פורסמו קודם לכן בשני עיתונים יומיים לפחות, מהם אחד בשפה הערבית; פורסם צו או היתר בעיתונים כאמור, תהיה תחילתו ביום הפרסום בעיתונים כאמור, ובלבד שהנוסח שפורסם ברשומות יהיה הנוסח המחייב.

תחילה של צו או היתר

(תיקון מס' 3)   
תשס"ז-2007

(ב) על אף האמור בסעיף קטן (א), צו אישי או היתר אישי לפי חוק זה יישלח למי שהוא חל עליו ותחילתו תהיה ביום המסירה.

(ג) תהא זו הגנה טובה לנאשם בהפרת חוק זה אם פעל בתום לב על סמך פרסום בעיתונים, כאמור בסעיף קטן (א).

מיום 1.1.2007

**תיקון מס' 3**

[ס"ח תשס"ז מס' 2077](http://www.nevo.co.il/Law_word/law14/law-2077.pdf) מיום 11.1.2007 עמ' 79 ([ה"ח 260](http://www.nevo.co.il/Law_word/law15/MEMSHALA-260.pdf))

**החלפת סעיף 23**

הנוסח הקודם:

~~פרסום ותחילה של צווים~~

~~23. (א) צו כללי או היתר כללי לפי חוק זה יפורסם בשלושה עתונים יומיים לפחות, מהם אחד בשפה הערבית, וכן ברשומות ובלבד שהנוסח שפורסם ברשומות יהיה הנוסח המחייב; תהא זו הגנה טובה לנאשם בהפרת חוק זה כי פעל בתום לב על סמך פרסום בעתון כאמור; תחילתו של צו או היתר כאמור תהיה מיום הפרסום בשלושה עתונים יומיים לפחות או מיום הפרסום ברשומות, לפי המוקדם.~~

~~(ב) צו אישי או היתר אישי לפי חוק זה יפורסם בעתון יומי אחד לפחות וכן יישלח למי שהוא חל עליו; תחילתו תהיה מיום הפרסום כאמור או מיום המסירה, לפי המוקדם.~~

24. ניתן צו או היתר להעלאת מחירו של מצרך במכירה מאת יצרן או יבואן, ולא ניתן צו או היתר כאמור למכירה מאת סיטונאי או קמעונאי, יראו את הצו או את ההיתר שניתן כאמור גם כהיתר להעלאת מחירו של המצרך במכירה מאת סיטונאי או קמעונאי, בשיעור שאינו עולה על שיעור ההעלאה שהותר במכירה מאת יצרן או יבואן, והכל כשאין הוראה אחרת בצו או בהיתר.

שרשור

25. (א) יבואן, יצרן, סיטונאי או קמעונאי המבקש למכור במהלך עסקו מצרך חדש שהוא מצרך דומה למצרך שחוק זה חל עליו, יגיש למפקח הודעה ובה תיאור מפורט של המצרך החדש ושל מצרכים אחרים מאותו סוג שהוא מוכר ומחיריהם.

מחיר מצרך דומה חדש

(ב) המחיר שבו יהיה היצרן, היבואן, הסיטונאי או הקמעונאי רשאי למכור את המצרך החדש הדומה יהיה מחירו של המצרך האחר, זולת אם נקבע או הותר לו מחיר אחר.

26. (א) עושה שירות המבקש לעשות במהלך עסקו שירות חדש שהוא שירות דומה לשירות שחוק זה חל עליו, יגיש למפקח הודעה ובה תיאור מפורט של השירות החדש ושל שירותים דומים שהוא נותן ומחיריהם.

מחיר שירות דומה חדש

(ב) המחיר שבו יהיה עושה השירות רשאי לעשות את השירות החדש הדומה יהיה מחירו של השירות האחר, זולת אם נקבע או הותר לו מחיר אחר.

27. קבעה ועדת המחירים אמות מידה לבחינת הצורך בשינוי מחירים, יפרסם המפקח הודעה על כך ברשומות; אמות המידה יהיו פתוחות לעיון הציבור במשרד המפקח ובמקומות שייקבעו בהודעה שתפורסם ברשומות.

אמות מידה

פרק ט': ידיעות, חקירות ותפישות

28. בפרק זה, "המפקח" – המפקח וכל מי שהמפקח הסמיכו בכתב לענין פרק זה.

הגדרות

29. השרים רשאים לקבוע בצו כי מי שחל עליו צו לפי סעיף 12 או מי שחל עליו פרק ו' ידווח למפקח אחת לשנה על רווחיותו; הדיווח יהיה לפי הוראות סעיף 19.

דיווח על רווחיות

(תיקון מס' 1)   
תשנ"ח-1998

מיום 1.1.1998

**תיקון מס' 1**

[ס"ח תשנ"ח מס' 1645](http://www.nevo.co.il/Law_word/law14/LAW-1645.pdf) מיום 15.1.1998 בעמ' 54 ([ה"ח 2650](http://www.nevo.co.il/Law_word/law17/PROP-2650.pdf))

29. השרים רשאים לקבוע בצו כי מי שחל עליו צו לפי סעיף 12 או מי שחל עליו פרק ו' ידווח למפקח אחת לשנה על רווחיותו; הדיווח יהיה ~~כאמור בתקנות שהותקנו לפי~~ לפי הוראות סעיף 19.

29א. (א) בלי לגרוע מהוראות חוק זה, רשאים השרים, אם ראו כי קיים צורך חיוני בכך משיקולים של טובת הציבור, לשם השגת מטרות הפיקוח לפי פרקים ה' או ו', להורות למי שחל עליו צו לפי סעיף 12 או למי שחל עליו פרק ו', לקיים מערכת חשבונאית שתאפשר בדיקה נפרדת של מצרכים, שירותים או מגזרי פעילות שונים, ככל שהדבר נדרש בנסיבות הענין, הכל כפי שיורו; לענין זה, "מגזר פעילות" – תחום שבו מתבצעת פעילות הנוגעת, במישרין או בעקיפין, למצרך או לשירות.

הוראות לענין קיום מערכת חשבונאית נפרדת

(תיקון מס' 2) תשס"ד-2004

(ב) הוראות לפי סעיף קטן (א) יכול שיהיו כלליות או מיוחדות לאדם מסוים או לסוגי מצרכים, שירותים או מגזרי פעילות.

מיום 1.1.2004

**תיקון מס' 2**

[ס"ח תשס"ד מס' 1920](http://www.nevo.co.il/Law_word/law14/LAW-1920.pdf) מיום 18.1.2004 בעמ' 142 ([ה"ח 64](http://www.nevo.co.il/Law_word/law15/MEMSHALA-64.pdf))

**הוספת סעיף 29א**

30. הטוען שיש בידו היתר שניתן לפי חוק זה או לפי חוק הוראת השעה חייב לפי דרישה להראות את ההיתר למפקח.

הצגת היתר

31. (א) כדי להבטיח ביצועו של חוק זה, או אם התעורר חשד לעבירה עליו, רשאי המפקח לדרוש מכל אדם כל ידיעה, מסמך או חפץ, לרבות דו"ח, פנקס, חשבון או תעודה הנוגעים לעסקיו.

מסירת ידיעות תעודות ודוגמאות

(ב) המפקח יחזיר מסמך או חפץ שנמסר לו למי שממנו נלקח לא יאוחר מתום ששה חודשים מיום שנמסר לו, אלא אם כן הוגש כתב אישום במשפט שבו המסמך או החפץ עשוי לשמש ראיה; שופט בית משפט שלום רשאי, לבקשת המפקח או בא כוח היועץ המשפטי לממשלה ולאחר שניתנה למי שממנו נלקח המסמך או החפץ הזדמנות נאותה להשמיע טענותיו, להאריך תקופה זו בתנאים שיקבע.

32. (א) התעורר חשד לביצוע עבירה על חוק זה, יהיה המפקח רשאי לבקש משופט בית משפט שלום ליתן צו המתיר להיכנס לכל מקום, לערוך בו חיפוש ולתפוש כל מסמך או חפץ.

צו חיפוש ותפישה

(ב) על חיפוש לפי סעיף קטן (א) יחולו הוראות סעיפים 23, 24 ו-26 עד 29 לפקודת סדר הדין הפלילי (מעצר וחיפוש) [נוסח חדש], תשכ"ט-1969.

(ג) הוראות סעיף 31(ב) יחולו על מסמך או חפץ שנתפש לפי הוראות סעיף זה.

33. (א) התעורר חשד לביצוע עבירה על חוק זה, יהיה המפקח רשאי לחקור כל אדם הקשור לדעתו לענין ולדרוש מכל אדם כאמור להתייצב לפניו ולמסור לו כל פרט וידיעה הנוגעים לעבירה.

סמכויות חקירה

(ב) למפקח יהיו הסמכויות של קצין משטרה בדרגת מפקח לפי סעיף 2 לפקודת הפרוצדורה הפלילית (עדות), וסעיף 3 לפקודה האמורה יחול על הודעה שרשם.

פרק י': עונשין ותרופות

34. (א) העובר על הוראת סעיף 11, דינו – מאסר שלוש שנים או קנס כאמור בסעיף 61(א)(4) לחוק העונשין, תשל"ז-1977.

עונשין

(ב) מי שכלל פרטים לא נכונים בבקשה שהגיש לפי סעיף 14 או בבקשת העלאה או בפרטים שמסר לפי סעיפים 14 או 15, או בדיווח או בהודעה שמסר לפי סעיפים 18, 26 או 29 דינו – מאסר שלוש שנים.

(ג) מי שנדרש למסור ידיעות או להמציא מסמך או חפץ לפי סעיף 31 או מי שנחקר לפי סעיף 33 – ומסר ידיעה, מסמך או חפץ לא נכונים, דינו – מאסר שנתיים.

(ד) מי שעשה אחת מאלה, דינו – מאסר שנה:

(1) הפריע לאדם מוסמך לבצע את סמכויותיו לפי חוק זה או מנע זאת ממנו;

(2) סירב להראות לאדם מוסמך פנקס או תעודה אחרת הנוגעים לחקירה הנערכת לפי חוק זה;

(3) העלה מחיר בניגוד לסעיפים 15 או 16;

(4) נמנע מלמסור ידיעה או מלהמציא מסמך או חפץ, לפי הוראות סעיף 31.

(תיקון מס' 2) תשס"ד-2004

מיום 1.1.2004

**תיקון מס' 2**

[ס"ח תשס"ד מס' 1920](http://www.nevo.co.il/Law_word/law14/LAW-1920.pdf) מיום 18.1.2004 בעמ' 142 ([ה"ח 64](http://www.nevo.co.il/Law_word/law15/MEMSHALA-64.pdf))

**הוספת פסקה 34(ד)(4)**

35. (א) מעביד יפקח על עובדו או מורשהו לשם מניעת ביצוע עבירות לפי חוק זה בידיהם.

חובת פיקוח

(ב) לא קיים מעביד חובתו כאמור בסעיף קטן (א) ונעברה עבירה לפי חוק זה, דינו – מאסר שנה.

(ג) עבירה לפי סעיף זה אינה טעונה הוכחת מחשבה פלילית או רשלנות.

36. תהיה הגנה לעובד או למורשה הנאשם בעבירה לפי חוק זה, אם יוכיח שפעל בשם מעבידו או בשם מרשהו ובהתאם להוראותיו, וכי האמין בתום לב שאין במעשהו משום עבירה על חוק זה.

הגנה לעובד ומורשה

37. הטוען שיש בידו רשיון או היתר שניתן לפי חוק זה או לפי חוק הוראת השעה – עליו הראיה.

חובת הראיה

38. ראה המפקח כי אדם עבר על הוראה מהוראות חוק זה, רשאי הוא, באישור היועץ המשפטי לממשלה או בא כוחו ובהסכמת אותו אדם, לקחת מידו כופר כסף שלא יעלה על הקנס הגבוה ביותר שמותר להטילו בשל אותה עבירה; הוגש כתב אישום נגד האדם, אין לקבל כופר כסף בשל העבירה כל עוד לא הוחלט על עיכוב הליכי המשפט או על חזרה מן האישום בכפוף לקבלת הכופר.

כופר

39. דין מעשה בניגוד לסעיף 11 כדין עוולה לפי פקודת הנזיקין [נוסח חדש] והוראות סעיף 31(ב) ו-(ג) לחוק הגנת הצרכן, תשמ"א-1981, יחולו עליו.

פיצויים

פרק י"א: הוראות שונות

40. שר האוצר ושר התעשיה והמסחר ממונים על ביצוע חוק זה והם רשאים להתקין תקנות בכל הנוגע לביצועו.

ביצוע ותקנות

41. בחוק הפיקוח על מצרכים ושירותים, תשי"ח-1957 –

תיקון חוק הפיקוח על מצרכים ושירותים – מס' 20

(1) סעיפים 6 עד 6ג, פרק שני 1, וסעיפים 20(א), 24, 26(א) ו-(ב), 29א ו-29ב – בטלים;

(2) בסעיף 39(א)(5), במקום "הוראה מהוראות סעיפים 16ב, 16ג ו-23" יבוא "הוראת סעיף 23";

(3) בסעיף 40א, במקום "הממונה כמשמעותו פרק שני 1" יבוא "המפקח כמשמעותו בחוק הפיקוח על מחירי מצרכים ושירותים, תשנ"ו-1996".

42. (א) חוק זה יחול על המצרכים והשירותים שחוק הוראת השעה חל עליהם ביום שקדם ליום התחילה, ושלגביהם נקבע או הותר מחיר, לפי סעיף 7 לחוק הוראת השעה, כאילו ניתנו לגביהם צווים לפי סעיפים 6 ו-29 לחוק זה, ונקבע לגביהם כי רמת הפיקוח תהיה לפי פרק ה'; המנהל הכללי של משרד האוצר יפרסם ברשומות את רשימת המצרכים והשירותים האמורים.

הוראות מעבר

(ב) חוק זה יחול על המצרכים והשירותים שחוק הוראת השעה חל עליהם ביום שקדם ליום התחילה, ושלגביהם ניתן צו, לפי סעיף 7א לחוק הוראת השעה, כאילו ניתנו לגביהם צווים לפי סעיפים 6 ו-29 לחוק זה ונקבע לגביהם כי רמת הפיקוח תהיה לפי פרק ו'; המנהל הכללי של משרד האוצר יפרסם ברשומות את רשימת המצרכים והשירותים האמורים.

ת"ט תשנ"ז-1997

(ג) השרים רשאים, בכל עת, לקבוע בצו כי חוק זה לא יחול על מצרך או שירות כאמור בסעיפים קטנים (א) ו-(ב), ממועד שיקבעו.

(ד) ספק של מצרך או עושה שירות שחוק זה חל עליו לפי סעיף זה, הטוען כי לא מתקיים לגביו תנאי מתנאי סעיף 6, רשאי לפנות לשרים בבקשה לגריעת המצרך או השירות מן התוספת הראשונה או השניה, לפי הענין; השרים יתייעצו בועדת המחירים לפני קבלת החלטתם.

43. תחילתו של חוק זה ביום י"ב בניסן תשנ"ו (1 באפריל 1996).

תחילה

מיכה חריש אברהם (בייגה) שוחט

שר התעשיה והמסחר שר האוצר

עזר ויצמן שמעון פרס שבח וייס

נשיא המדינה ראש הממשלה יושב ראש הכנסת

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשנ"ו מס' 1578](http://www.nevo.co.il/Law_word/law14/LAW-1578.pdf) מיום 21.3.1996 עמ' 192 ([ה"ח תשנ"ו מס' 2436](http://www.nevo.co.il/Law_word/law17/PROP-2436.pdf) עמ' 136).

   ת"ט [ס"ח תשנ"ז מס' 1625](http://www.nevo.co.il/Law_word/law14/LAW-1625.pdf) מיום 10.6.1997 עמ' 168; תחילתו ביום תחילתו של החוק.

   תוקן [ס"ח תשנ"ח מס' 1645](http://www.nevo.co.il/Law_word/law14/LAW-1645.pdf) מיום 15.1.1998 עמ' 54 ([ה"ח תשנ"ח מס' 2650](http://www.nevo.co.il/Law_word/law17/PROP-2650.pdf) עמ' 20) – תיקון מס' 1 בסעיף 7 לחוק להגברת הצמיחה והתעסוקה ולהשגת יעדי התקציב לשנת הכספים 1998 (תיקוני חקיקה), תשנ"ח-1998; תחילתו ביום 1.1.1998.

   [ס"ח תשס"ד מס' 1920](http://www.nevo.co.il/Law_word/law14/LAW-1920.pdf) מיום 18.1.2004 עמ' 142 ([ה"ח הממשלה תשס"ד מס' 64](http://www.nevo.co.il/Law_word/law15/MEMSHALA-64.pdf) עמ' 52) – תיקון מס' 2 בסעיף 102 לחוק המדיניות הכלכלית לשנת הכספים 2004 (תיקוני חקיקה), תשס"ד-2004; תחילתו ביום 1.1.2004.

   [ס"ח תשס"ז מס' 2077](http://www.nevo.co.il/Law_word/law14/law-2077.pdf) מיום 11.1.2007 עמ' 79 ([ה"ח הממשלה תשס"ז מס' 260 עמ' 16](http://www.nevo.co.il/Law_word/law15/memshala-260.pdf)) – תיקון מס' 3 בסעיף 44 לחוק הסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2007), תשס"ז-2007; תחילתו ביום 1.1.2007.

   [ס"ח תשע"ט מס' 2781](http://www.nevo.co.il/law_word/law14/law-2781.pdf) מיום 10.1.2019 עמ' 251 ([ה"ח הממשלה תשע"ח מס' 1221](http://www.nevo.co.il/Law_word/law15/memshala-1221.pdf) עמ' 890) – תיקון מס' 4 בסעיף 41 לחוק ההגבלים העסקיים (תיקון מס' 21), תשע"ט-2019. [↑](#footnote-ref-1)