חוק קביעת גיל, תשכ"ד-1963

מעמד אישי ומשפחה – בימ"ש לענייני משפחה – קביעת גיל

רשויות ומשפט מנהלי – מרשם אוכלוסין – קביעת גיל

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | סמכות לקבוע גיל | סעיף 1 |
| 2 | [Go](#Seif1) | שינוי קביעת גיל | סעיף 2 |
| 2 | [Go](#Seif2) | ערעור בשופט אחד | סעיף 3 |
| 2 | [Go](#Seif3) | סטיה מדיני הראיות | סעיף 4 |
| 2 | [Go](#Seif4) | דין גיל שנקבע | סעיף 5 |
| 2 | [Go](#Seif5) | הגדרות | סעיף 6 |
| 2 | [Go](#Seif6) | הזמנת פוקד | סעיף 7 |
| 2 | [Go](#Seif7) | תיקון חוק שירות בטחון, תשיט 1959 | סעיף 8 |
| 2 | [Go](#Seif8) | בדיקות | סעיף 9 |
| 3 | [Go](#Seif9) | חובת שירות סדיר | סעיף 10 |
| 3 | [Go](#Seif10) | תיקון חוק הביטוח הלאומי, תשיד 1953 | סעיף 11 |
| 3 | [Go](#Seif11) | הוראות מעבר | סעיף 12 |
| 3 | [Go](#Seif12) | תקנות | סעיף 13 |

חוק קביעת גיל, תשכ"ד-1963[[1]](#footnote-1)\*

1. הסמכות ליתן פסק דין הצהרתי בבקשה לקביעת גילו של אדם, תהיה בידי בית המשפט לעניני משפחה.

סמכות לקבוע גיל

(תיקון מס' 1)

תשנ"ה-1995

מיום 7.8.1995

**תיקון מס' 1**

[ס"ח תשנ"ה מס' 1537](http://www.nevo.co.il/Law_word/law14/LAW-1537.pdf) מיום 7.8.1995 עמ' 398 ([ה"ח 2330](http://www.nevo.co.il/Law_word/law17/PROP-2330.pdf))

1. הסמכות ליתן פסק דין הצהרתי בבקשה לקביעת גילו של אדם, תהיה בידי ~~בית משפט השלום~~ בית המשפט לעניני משפחה.

2. נקבע גיל לפי חוק זה, רשאי אדם מעונין לבקש מבית משפט השלום שינוי הקביעה על סמך ראיות שלא היו לפני בית המשפט; אולם אם הוגשה הבקשה לשינוי קביעת הגיל על ידי אדם שלפי בקשתו נקבע הגיל, רשאי בית המשפט שלא להיזקק לראיות שהמבקש יכול היה להביא לפני בית המשפט בשעת הדיון בבקשה הקודמת.

שינוי קביעת גיל

3. בערעור על פסק דין של בית משפט שלום לפי חוק זה ידון בית המשפט המחוזי בשופט אחד.

ערעור בשופט אחד

4. בדונו בקביעת גיל או בשינוי קביעת גיל לפי חוק זה רשאי בית המשפט לסטות מדיני הראיות אם, מטעמים שירשום, ראה לעשות כן לשם גילוי האמת.

סטיה מדיני הראיות

5. נקבע גילו של אדם לפי חוק זה, יהא זה גילו לכל ענין.

דין גיל שנקבע

6. לענין חוק זה, "גיל" – לרבות גיל מינימלי, גיל מכסימלי ומתח גילים.

הגדרות

7. הוגשה בקשה לקביעת גיל, או לשינויה, והדבר עשוי להשפיע על חובתו של אדם על פי חוק שירות בטחון, תשי"ט-1959 [נוסח משולב], ימציא בית המשפט העתק מן הבקשה לפוקד כמשמעותו באותו חוק (להלן – פוקד) ויזמינו להופיע כצד בבירור הבקשה. שר המשפטים, בהתייעצות עם שר הבטחון, יקבע בתקנות את סוגי הבקשות שעליהן תחול הוראה זו.

הזמנת פוקד

8. בתוספת לחוק שירות בטחון, תשי"ט-1959 [נוסח משולב] –

תיקון חוק שירות בטחון, תשי"ט-1959 [נוסח משולב]

(1) בסעיף 3 לאחר פסקה (2) יבוא:

"(2א) נקבע לאדם מתח גילים רואים אותו לענין חובת שירות בטחון לפי חוק זה כמי שנולד באמצע התקופה של מתח הגילים.";

(2) בסעיף 4, במקום "מבית המשפט המחוזי" יבוא "מבית משפט השלום"; והמלים "לענין חוק זה" – יימחקו.

(3) לאחר סעיף 4 יבוא:

"שינוי קביעת גיל לפי בקשת הפוקד

4א. נקבע גילו של אדם, או שונתה הקביעה, לפי חוק קביעת גיל, תשכ"ד-1963, רשאי הפוקד, אם לא הוזמן להופיע בבירור הבקשה כאמור בסעיף 7 לאותו חוק, לבקש מבית משפט השלום שינוי הקביעה, ורשאי הפוקד לעשות כן אף אם אין בידו ראיות נוספות על אלו שהיו בפני בית המשפט; בבירור בקשה זו רשאי הפוקד לחקור את האדם ועדים שהעידו בבירור בקשה קודמת לקביעת גילו או לשינויה.";

(4) סעיפים 9-6 בטלים.

9. הוגשה בקשה לקביעת גיל או לשינוייה, ופוקד הוא צד לבירורה, חייב מי שמבקשים את קביעת גילו להיבדק כל בדיקה רפואית על-ידי ועדה רפואית לפי חוק שירות בטחון, תשי"ט-1959 [נוסח משולב], או בדיקה אחרת, שבית המשפט ימצא לנכון שייעשו – לשם קביעת הגיל; ורשאי בית המשפט לקבוע את הגיל אף על סמך מסקנות הבדיקה לבדן.

בדיקות

10. מי שגילו נקבע או שונה לפי חוק זה לאחר שנמצא כשר לשירות לפי חוק שירות בטחון, תשי"ט-1959 [נוסח משולב], ולא פוטר מחובת שירות סדיר או לא סיימו, ימשיך להיות חייב בשירות סדיר אף אם לא היה חייב בו על פי הקביעה או שינויה.

חובת שירות סדיר

11. בסעיף 104 לחוק הביטוח הלאומי, תשי"ד-1953 בסופו יבוא:

תיקון חוק הביטוח הלאומי, תשי"ד-1953

"אולם לא תהיה לו סמכות לקבוע גילו של אדם, אלא לצורך סעיף 72 בתחום מתח גילים שנקבע לפי חוק קביעת גיל, תשכ"ד-1963".

12. ענין שהיה תלוי ועומד בבית משפט או בבית דין ערב תחילתו של חוק זה, ינהגו בו כאילו לא היה חוק זה בתקפו.

הוראות מעבר

13. שר המשפטים רשאי להתקין תקנות בדבר סדרי דין בהליכים לפי חוק זה.

תקנות

לוי אשכול דב יוסף

ראש הממשלה שר המשפטים

שניאור זלמן שזר

נשיא המדינה

גפני

1. \* פורסם [ס"ח תשכ"ד מס' 407](http://www.nevo.co.il/Law_word/law14/LAW-0407.pdf) מיום 18.11.1963 עמ' 7 ([ה"ח תשכ"ג מס' 544](http://www.nevo.co.il/Law_word/law17/PROP-0544.pdf) עמ' 140).

   תוקן [ס"ח תשנ"ה מס' 1537](http://www.nevo.co.il/Law_word/law14/LAW-1537.pdf) מיום 7.8.1995 עמ' 398 ([ה"ח תשנ"ה מס' 2330](http://www.nevo.co.il/Law_word/law17/PROP-2330.pdf) עמ' 153) – תיקון מס' 1 בסעיף 16 לחוק בית המשפט לעניני משפחה, תשנ"ה-1995; $$$ ר' סעיף 27 לענין הוראות מעבר.

   27. (א) הקמת בתי משפט לעניני משפחה, שידונו בכלל עניני המשפחה, תושלם ככל הארץ, לא יאוחר מתום שנתיים מיום תחילתו של חוק זה.

   (ב) הוקם בית משפט לעניני משפחה, תוקם בו יחידת סיוע, כאמור בסעיף 5, לא יאוחר מתום ששה חודשים מיום הקמתו.

   (ג) תובענות או סוגי תובענות בעניני משפחה, שהיו תלויות ועומדות ביום תחילתו של חוק זה בבית משפט מחוזי או בבית משפט שלום, רשאי מנהל בתי המשפט באישור שר המשפטים להורות בצו על העברתן לבית משפט שלום, שהוסמך לשבת בבית משפט לעניני משפחה, לאחר תיאום עם הנשיאים של בתי המשפט הנוגעים בדבר; בית המשפט שאליו הועברה תובענה כאמור רשאי להמשיך ולדון בה מן השלב שאליו הגיע בית המשפט הקודם.

   (ד) על אף הוראות סעיף קטן (ג), רשאי נשיא בית המשפט שבו נדונה התובענה, לבקשת בעל דין, להורות כי התובענה תמשיך להידון באותו בית משפט. ### [↑](#footnote-ref-1)