חוק קרן היסוד, תשט"ז-1956

רשויות ומשפט מנהלי – קרנות – קרן היסוד

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | תזכיר ותקנות להאגד החברה הקיימת בישראל | סעיף 2 |
| 2 | [Go](#Seif2) | הקמת החברה החדשה | סעיף 3 |
| 2 | [Go](#Seif3) | זהות בזכויות וסמכויות | סעיף 4 |
| 2 | [Go](#Seif4) | אי תחולתם של סעיפים מפקודת החברות | סעיף 5 |
| 2 | [Go](#Seif5) | עסקי עזבונות בחיים | סעיף 6 |
| 2 | [Go](#Seif6) | העברת כל רכוש החברה הקיימת על פי סידור העברת העסקים | סעיף 7 |
| 2 | [Go](#Seif7) | העברת חלק מרכוש החברה הקיימת על פי סידור העברת העסקים | סעיף 8 |
| 2 | [Go](#Seif8) | העברת רכוש בדרך אחרת | סעיף 9 |
| 3 | [Go](#Seif9) | פטור ממסי העברה | סעיף 10 |

חוק קרן היסוד, תשט"ז-1956[[1]](#footnote-1)\*

1. בחוק זה –

הגדרות

"החברה הקיימת" - קרן היסוד בע"מ;

"החברה החדשה" - החברה שהוקמה לפי חוק זה;

"רכוש" ו"התחייבות" - כמשמעותם בסעיף 119א לפקודת החברות.

2. שר המשפטים רשאי לאשר תזכיר התאגדות ותקנות של חברה מוגבלת בערבות, שיוגשו לו על ידי החברה הקיימת, לשם הקמתו של גוף מואגד בישראל בשם "קרן היסוד - המגבית המאוחדת לישראל", להמשכת פעולות החברה הקיימת שנוסדה והואגדה בגולה.

תזכיר ותקנות להאגד החברה הקיימת בישראל

3. משאושרו התזכיר והתקנות –

הקמת החברה החדשה

(1) יפורסמו ברשומות הודעה על האישור (להלן - ההודעה), והתזכיר המאושר;

(2) יועברו לרשם החברות העתק תזכיר ההתאגדות והתקנות כפי שאושרו;

(3) מיום פרסום ההודעה יהיה דין החברה, לרבות תזכירה ותקנותיה, כדין חברה שנרשמה לפי פקודת החברות וניתן לה רשיון לפי סעיף 23(1) לפקודה.

4. כל זכות או סמכות שניתנה בחיקוק לחברה הקיימת תהיה נתונה גם לחברה החדשה.

זהות בזכויות וסמכויות

5. סעיף 112 והפסקאות השניה והשלישית לסעיף 121(1) של פקודת החברות לא יחולו על החברה החדשה.

אי תחולתם של סעיפים מפקודת החברות

6. חוק הפיקוח על עסקי ביטוח, תשי"א-1951, לא יחול על עסקי עזבונות בחיים של החברה הקיימת והחברה החדשה, אף אם יש בהם משום עסקי ביטוח.

עסקי עזבונות בחיים

7. באה החברה הקיימת לידי הסכם עם החברה החדשה בדבר העברת כל עסקיה, רכושה והתחייבויותיה של החברה הקיימת לחברה החדשה, יחולו על אותו הסכם הוראות סעיף 119א לפקודת החברות, למעט הפסקאות (א) ו-(ב) לסעיף קטן (5) וסעיף קטן (8) לאותו סעיף.

העברת כל רכוש החברה הקיימת על פי סידור העברת העסקים

8. באה החברה הקיימת לידי הסכם עם החברה החדשה בדבר העברת סוג מסויים של עסקיה, של רכושה או של התחייבויותיה לחברה החדשה, יחולו על אותו הסכם הוראות סעיף 119א לפקודת החברות, בשינויים אלה:

העברת חלק מרכוש החברה הקיימת על פי סידור העברת העסקים

(1) פסקה (א) ו-(ב) לסעיף קטן (5) וסעיף קטן (8) לא יחולו לגבי סידור זה;

(2) משניתן צו בית המשפט המאשר את הסידור, לא יחולו הוראות סעיף קטן (7) אלא לגבי אותו סוג של עסקים, של רכוש או של התחייבויות המועבר על פי הסידור.

9. הוסכם על העברת רכוש מסויים של החברה הקיימת לחברה החדשה, שלא על פי סעיף 8 –

העברת רכוש בדרך אחרת

(1) תפרסם החברה החדשה הודעה על ההסכם ברשומות, בעתון יומי אחד בישראל, ובעתון יומי אחד בארץ בה הואגדה החברה הקיימת;

(2) מיום העברת הרכוש, כאמור –

(א) יהיו החברה החדשה והחברה הקיימת אחראיות, שתיהן יחד וכל אחת לחוד, לכל התחייבות שהיתה קיימת מצד החברה הקיימת ערב ההעברה או שעילתה היתה קיימת אותה שעה, ושאינה התחייבות שהרכוש המועבר בלבד משועבד לה;

(ב) כל התחייבות שלפיה היה מוטל, ערב ההעברה, שעבוד רובץ על רכוש החברה הקיימת, דינה כדין התחייבות המטילה שעבוד כזה גם על רכוש של החברה החדשה.

10. כל העברת רכוש או התחייבות, כל תיקון של רישום וכל פעולה אחרת שתיעשה עקב העברה לפי הסעיפים 7, 8 או 9 פטורים מכל מס, אגרה או תשלום אחר המשתלמים למדינה או לרשות מקומית.

פטור ממסי העברה

דוד בן-גוריון פנחס רוזן

ראש הממשלה שר המשפטים

יצחק בן-צבי

נשיא המדינה

1. \* פורסם [ס"ח תשט"ז מס' 195](http://www.nevo.co.il/Law_word/law14/LAW-0195.pdf) מיום 18.1.1956 עמ' 24 ([ה"ח תשט"ז מס' 250](http://www.nevo.co.il/Law_word/law17/PROP-0250.pdf) עמ' 12). [↑](#footnote-ref-1)