חוק קרן קיימת לישראל (תחולת דיני המס והוראת שעה), תשע"ח-2018

משפט פרטי וכלכלה – קניין – מקרקעין – מקרקעי ישראל

רשויות ומשפט מנהלי – קרנות – קרן קיימת לישראל

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תחולת דיני המס על קרן קיימת לישראל | [Go](#Seif2) | 2 |
| סעיף 3 | הוראת שעה לעניין השנים 2018 עד 2020 | [Go](#Seif3) | 2 |
| סעיף 4 | תחילה ותחולה | [Go](#Seif4) | 2 |

חוק קרן קיימת לישראל (תחולת דיני המס והוראת שעה), תשע"ח-2018[[1]](#footnote-1)\*

1. בחוק זה –

הגדרות

"דיני המס" – פקודת מס הכנסה, חוק מיסוי מקרקעין וכל דין מס אחר המטיל מס על הכנסה;

"חוק מיסוי מקרקעין" – חוק מיסוי מקרקעין (שבח ורכישה), התשכ"ג-1963;

"האמנה" – האמנה בין ממשלת ישראל לבין ההסתדרות הציונית העולמית;

"חוק תקציב שנתי" – כהגדרתו בחוק יסודות התקציב, התשמ"ה-1985;

"מוסדות הקרן" – תאגידים בבעלותה ובשליטתה הבלעדית של קרן קיימת לישראל, כמשמעותם בפסקה (ד) להגדרה "קרנותיה ושאר מוסדותיה של ההסתדרות הציונית" שבסעיף 1 לנספח לאמנה, ולרבות הימנותא בע"מ;

"פרויקים לאומיים" – לרבות פיתוח תשתיות, כבישים, מנהרות, גשרים, מסילות רכבת, מיתקני תשתית ומיתקנים לפיתוח חקלאות ומים;

"רשות מקרקעי ישראל" – כמשמעותה בחוק רשות מקרקעי ישראל, התש"ך-1960.

2. על אף האמור בסעיף 12 לחוק מעמדן של ההסתדרות הציונית העולמית ושל הסוכנות היהודית לארץ-ישראל, התשי"ג-1952, דיני המס יחולו על קרן קיימת לישראל ועל מוסדות הקרן, ולא יחולו הפטורים הקבועים בסעיף 72 לחוק מיסוי מקרקעין ובתקנה 4 לתקנות מיסוי מקרקעין (שבח ורכישה) (מס רכישה), התשל"ה-1974.

תחולת דיני המס על קרן קיימת לישראל

3. (א) על אף האמור בסעיף 2, בשנות המס 2018 עד 2020 תהיה קרן קיימת לישראל פטורה מהמסים הקבועים בדיני המס בהתאם לאמנה, ובלבד שהודיעה למנהל רשות המסים ולמנהל רשות מקרקעי ישראל, לא יאוחר מיום כ"ג בטבת התשע"ח (10 בינואר 2018), כי החליטה ש-65% מהתשלומים שעל רשות מקרקעי ישראל לשלם לקרן קיימת לישראל או למי מטעמה בשנת 2018 יועברו לתקציב המדינה.

הוראת שעה לעניין השנים 2018 עד 2020

(ב) הודיעה קרן קיימת לישראל כאמור בסעיף קטן (א), תעביר רשות מקרקעי ישראל למדינה, בתום כל רבעון של שנת 2018, 65% מהתשלומים שעל רשות מקרקעי ישראל לשלם באותו רבעון לקרן קיימת לישראל או למי מטעמה, ואת יתרת התשלומים שהיה על רשות מקרקעי ישראל לשלם לקרן קיימת לישראל או למי מטעמה – תעביר לקרן קיימת לישראל או למי מטעמה.

(ג) הסכום שתעביר רשות מקרקעי ישראל למדינה כאמור בסעיף קטן (ב) יהיה הוצאה מותנית בהכנסה כמשמעותה בחוק תקציב שנתי, והוא ישמש לפרויקטים לאומיים שנקבעו בחוק תקציב שנתי.

4. תחילתו של חוק זה ביום י"ד בטבת התשע"ח (1 בינואר 2018), והוא יחול על הכנסה שהופקה מיום זה ואילך.

תחילה ותחולה

בנימין נתניהו

ראש הממשלה

ראובן ריבלין יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ח מס' 2680](https://www.nevo.co.il/law_word/law14/law-2680.pdf) מיום 7.1.2018 עמ' 107 ([ה"ח הממשלה תשע"ה מס' 951](http://www.nevo.co.il/Law_word/law15/memshala-951.pdf) עמ' 1566, 1635). [↑](#footnote-ref-1)