חוק רשות הנמלים, תשכ"א-1961

רבדים בחקיקה

רשויות ומשפט מנהלי – תשתיות – ספנות ונמלים – רשות הספנות והנמלים

תוכן ענינים

|  |  |  |  |
| --- | --- | --- | --- |
| סעיף 1א | הגדרות | [Go](#Seif61) | 3 |
| סעיף 71 | הוראות מעבר לענין ביטול סעיף 61 | [Go](#Seif62) | 3 |
|  | פרק תשיעי: העברת נכסים | [Go](#med0) | 4 |
| סעיף 72 | הגדרות | [Go](#Seif63) | 4 |
| סעיף 73 | העברת זכויות מקרקעין מהרשות למדינה | [Go](#Seif64) | 5 |
| סעיף 74 | מקרקעין הדרושים לחברת הרכבת | [Go](#Seif65) | 5 |
| סעיף 75 | העברת זכויות במקרקעין לפי הסכם | [Go](#Seif66) | 5 |
| סעיף 76 | העברת זכויות במקרקעין שלא לפי הסכם | [Go](#Seif67) | 5 |
| סעיף 77 | העברת מיטלטלין | [Go](#Seif68) | 6 |
| סעיף 78 | העברת נכסים אחרים | [Go](#Seif69) | 6 |
| סעיף 79 | הסכם בין המדינה, הרשות וחברת הרכבת לענין תמורה | [Go](#Seif70) | 6 |
| סעיף 80 | מיסוי העברת מקרקעין, מיטלטלין או נכס אחר | [Go](#Seif71) | 6 |
| סעיף 81 | תביעות לפני יום התחילה | [Go](#Seif72) | 6 |
| סעיף 82 | פתרון מחלוקות | [Go](#Seif73) | 7 |
|  | פרק ראשון: הקמת הרשות ומבנה | [Go](#med1) | 8 |
| סעיף 1 | כינון הרשות | [Go](#Seif45) | 8 |
| סעיף 2 | הרשות תאגיד | [Go](#Seif46) | 8 |
| סעיף 3 | הרשות גוף מבוקר | [Go](#Seif47) | 8 |
| סעיף 4 | תפקידי הרשות | [Go](#Seif48) | 8 |
| סעיף 5 | הנחיה | [Go](#Seif49) | 8 |
| סעיף 6\* | מועצת הרשות והרכבה | [Go](#Seif50) | 8 |
| סעיף 7 | תקופת כהונתם של חברי המועצה | [Go](#Seif1) | 8 |
| סעיף 8 | סייגים למינוי | [Go](#Seif2) | 8 |
| סעיף 9 | גמול | [Go](#Seif3) | 8 |
| סעיף 10 | התפטרות | [Go](#Seif4) | 9 |
| סעיף 11 | חובה להעביר מכהונה | [Go](#Seif5) | 9 |
| סעיף 12 | רשות להעביר מכהונה | [Go](#Seif6) | 9 |
| סעיף 13 | רשות להשעות | [Go](#Seif7) | 9 |
| סעיף 14 | מינוי חליף או ממלא מקום | [Go](#Seif8) | 9 |
| סעיף 15 | הנוהל במועצה | [Go](#Seif9) | 9 |
| סעיף 15א | דיון לפי דרישת שר התחבורה חוק תשל"ב 1972 | [Go](#Seif10) | 9 |
| סעיף 15ב | סמכות למנות ועדות | [Go](#Seif11) | 9 |
| סעיף 16 | תוקף פעולות | [Go](#Seif12) | 9 |
|  | פרק שני: עובדי הרשות | [Go](#med2) | 10 |
| סעיף 17 | מנהל כללי, מנהלי נמלים ועובדי הרשות | [Go](#Seif13) | 10 |
| סעיף 17א | תקופות כהונה של מנהלים | [Go](#Seif14) | 10 |
| סעיף 18 | קבלת עובדים ותנאי עבודתם | [Go](#Seif15) | 10 |
| סעיף 19 | העברת עובדים לרשות | [Go](#Seif16) | 10 |
| סעיף 19א | הסכם להעברת עובדי רכבת ישראל לרשות והסכם עבודה | [Go](#Seif17) | 10 |
|  | פרק שלישי: סמכויות הרשות | [Go](#med3) | 11 |
| סעיף 20 | תקנות | [Go](#Seif18) | 11 |
| סעיף 21 | תשלומים בעד שירותי הרשות | [Go](#Seif19) | 11 |
| סעיף 22 | סמכות לקבוע כללים | [Go](#Seif20) | 11 |
| סעיף 23 | הענקת סמכויות מינהליות | [Go](#Seif21) | 11 |
| סעיף 24 | ביצוע שירותים | [Go](#Seif22) | 11 |
| סעיף 25 | החדלת הפעלתו של נמל | [Go](#Seif23) | 12 |
| סעיף 26 | איסור העברת נכסים | [Go](#Seif24) | 12 |
| סעיף 27 | סמכויות לפי פקודת הסחורות הנטרפות ודמי הצלה | [Go](#Seif25) | 12 |
| סעיף 28 | זכות עכבון לגבי טובין | [Go](#Seif26) | 12 |
|  | פרק רביעי: ניהול הרשות | [Go](#med4) | 12 |
| סעיף 29 | הגדרת תפקידים ואצילת סמכויות | [Go](#Seif27) | 12 |
| סעיף 30 | סמכות חתימה | [Go](#Seif28) | 12 |
| סעיף 31 | אחריות מנהל הרשות | [Go](#Seif29) | 13 |
| סעיף 32 | אחריות מנהלי נמלים | [Go](#Seif30) | 13 |
|  | פרק חמישי: תקציב וכספים | [Go](#med5) | 13 |
| סעיף 33 | תקציבים ותכניות פיתוח | [Go](#Seif51) | 13 |
| סעיף 34 | דו"חות שנתיים | [Go](#Seif52) | 13 |
| סעיף 34א | דיווח לפי דרישת שר התחבורה | [Go](#Seif53) | 13 |
| סעיף 35 | קרנות | [Go](#Seif54) | 13 |
| סעיף 35א | תמלוגים חוק הסדרים תשנ"ז 1996 | [Go](#Seif55) | 13 |
| סעיף 36 | מילוות ואיגרות חוב | [Go](#Seif56) | 13 |
| סעיף 37 | שימוש בהכנסות הרשות | [Go](#Seif57) | 13 |
|  | פרק ששי: העברת נכסים, זכויות והתחיבויות | [Go](#med6) | 14 |
| סעיף 38 | העברת נכסים לרשות | [Go](#Seif58) | 14 |
| סעיף 39 | העברת זכויות וחובות | [Go](#Seif59) | 14 |
| סעיף 40 | תביעות ועילות | [Go](#Seif60) | 14 |
| סעיף 41 | תנאי ההעברה | [Go](#Seif31) | 14 |
|  | פרק שביעי | [Go](#med7) | 14 |
|  | פרק שמיני: הוראות שונות | [Go](#med8) | 14 |
| סעיף 58 | פירוש מונחים | [Go](#Seif32) | 14 |
| סעיף 59 | תחולת פקודת הנמלים ותוקף מינויים על פיה | [Go](#Seif33) | 14 |
| סעיף 60 | אי תחולת חוקי הגנת הדייר | [Go](#Seif34) | 14 |
| סעיף 61 | חוק הסדרים תשנ"ז 1996 | [Go](#Seif35) | 14 |
| סעיף 62 | אחריות בנזיקים אזרחיים | [Go](#Seif36) | 14 |
| סעיף 63 | צווי מניעה | [Go](#Seif37) | 15 |
| סעיף 64 | דין חברי המועצה ועובדי הרשות | [Go](#Seif38) | 15 |
| סעיף 65 | תחולת חוק הספנות | [Go](#Seif39) | 15 |
| סעיף 66 | קביעת סמלים | [Go](#Seif40) | 15 |
| סעיף 67 | עבירות ועונשין | [Go](#Seif41) | 15 |
| סעיף 68 | פיקוח על הרשות, ביצוע ותקנות | [Go](#Seif42) | 15 |
| סעיף 69 | הוספת נמלים | [Go](#Seif43) | 15 |
| סעיף 70 | תחילה | [Go](#Seif44) | 15 |
|  | התוספת | [Go](#med9) | 15 |

חוק רשות הנמלים, תשכ"א-1961**[[1]](#footnote-1)\***

(תיקון מס' 12) תשס"ג-2002

מיום 31.10.1988

**תיקון מס' 5**

[ס"ח תשמ"ח מס' 1259](http://www.nevo.co.il/Law_word/law14/LAW-1259.pdf) מיום 27.7.1988 עמ' 156 ([ה"ח 1877](http://www.nevo.co.il/Law_word/law17/PROP-1877.pdf))

**החלפת שם החוק**

הנוסח הקודם:

~~חוק רשות הנמלים, התשכ"א-1961~~

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 210 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

חוק רשות הנמלים ~~והרכבות~~, התשכ"א-1961

**\* בוטל בחוק רשות הספנות והנמלים, תשס"ד-2004 למעט סעיפים 1א, 71(א)-(ג) והפרק התשיעי.**

1א. בחוק זה, "רכבת" – כהגדרתה בפקודת מסילות הברזל [נוסח חדש], התשל"ב-1972 (להלן – פקודת מסילות הברזל).

הגדרות

(תיקון מס' 12) תשס"ג-2002

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 210 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 1א**

71. (א) על אף הוראות פקודת מס הכנסה (להלן - הפקודה), לגבי הענינים המפורטים בפסקאות (1) עד (5), יחולו ההוראות הבאות:

הוראות מעבר לענין ביטול סעיף 61

(תיקון מס' 8)   
תשנ"ז-1996

(1) הוצאה של הרשות, לרבות תשלום, הפרשה, הפקדה או הוצאה של הרשות שעליה לרשמה בספריה (להלן - הוצאה של הרשות), בשל שנת מס הקודמת לשנת המס 1997, לא תותר בניכוי לענין הפקודה;

(2) (א) הכנסה של הרשות שהופקה או שנצמחה החל בשנת המס 1997, תתחייב במס אף אם נתקבלה קודם לשנת המס 1997;

(ב) הכנסה של הרשות שהופקה או שנצמחה לפני תחילת שנת המס 1997 לא תתחייב במס אף אם נתקבלה לאחר תחילת שנת המס 1997;

(3) לענין סעיף 23 לפקודה ולענין ההגדרה "יתרת מחיר מקורי" שבסעיף 88 לפקודה, יראו כאילו הותרו ניכויי פחת של נכסי הרשות בשנות המס שבהן היתה הרשות פטורה ממס בגובה הפחת הנצבר המתואם; לענין זה, "הפחת הנצבר המתואם" - סך כל הפחת בשל נכס של הרשות שנרשם בספרי הרשות כשהוא מתואם ליום כ"א בטבת תשנ"ז (31 בדצמבר 1996), לפי עקרונות חשבונאיים מקובלים;

(4) לענין סעיף 21 לפקודה ובמקום ההגדרה "מחיר מקורי" שבסעיף 88 לפקודה בנוגע לנכס שהגיע לידי הרשות לפני תחילת שנת המס 1997, ייחשב המחיר המקורי של נכס כאמור כעלות המתואמת של הנכס ליום כ"א בטבת תשנ"ז (31 בדצמבר 1996), לפי עקרונות חשבונאיים מקובלים; אולם לגבי זכויות במקרקעין כמשמעותן בחוק מס שבח מקרקעין, תשכ"ג–1963 (להלן - חוק מס שבח), שעל מכירתן מוטל מס שבח או שהיה מוטל אילולא קיומו של פטור לפי החוק האמור, יהיה המחיר המקורי - שווין ביום כ"א בטבת תשנ"ז (31 בדצמבר 1996);

(5) במקום ההגדרה "יום הרכישה" שבסעיף 88 לפקודה בנוגע לנכס שהגיע לידי הרשות לפני תחילת שנת המס 1997, יהיה יום הרכישה יום כ"א בטבת תשנ"ז (31 בדצמבר 1996).

(ב) על אף הוראות סעיף 6(ז) לחוק מס הכנסה (תיאומים בשל אינפלציה), תשמ"ה–1985, לענין רווח או הפסד ממימוש ניירות ערך שהם נכסים קבועים של הרשות, ההגדרה "המחיר המקורי המתואם" תיקרא כאילו במקום "1991" נאמר בה "1996".

(ג) לענין הוראות חוק מס שבח, בנוגע לזכויות במקרקעין או באיגוד מקרקעין שרכשה הרשות לפני יום כ"א בטבת תשנ"ז (31 בדצמבר 1996) (להלן - היום הקובע), יהיה "שווי הרכישה" השווי ביום הקובע, ו"יום הרכישה" - היום הקובע.

מיום 1.1.1997

**תיקון מס' 8**

[ס"ח תשנ"ז מס' 1607](http://www.nevo.co.il/Law_word/law14/LAW-1607.pdf) מיום 7.1.1997 עמ' 17 ([ה"ח 2556](http://www.nevo.co.il/Law_word/law17/PROP-2556.pdf))

**הוספת סעיף 71**

פרק תשיעי: העברת נכסים

(תיקון מס' 12) תשס"ג-2002

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

הוספת פרק תשיעי

72. בפרק זה –

הגדרות

"חברת הרכבת" – חברת רכבת ישראל בע"מ[[2]](#footnote-2)\*;

"יום התחילה" – יום תחילתו של חוק רשות הנמלים והרכבות (תיקון מס' 11), התשס"ג-2002, לפי הוראות סעיף 26 לחוק האמור;

"מיזם הרכבת" – הפעלת מסילת ברזל, רכבת, ופיתוחן, וכל פעילות אחרת הנלווית לכך;

"מיטלטלין" – מיטלטלין, כהגדרתם בחוק המיטלטלין, התשל"ט-1971, שלרשות היו זכויות בהם ערב יום התחילה, ואשר שימשו או שהיו מיועדים לשמש ערב יום התחילה להפעלת מסילת ברזל או רכבת, ולפיתוחן;

"מסילת ברזל" – כמשמעותה בפקודת מסילות הברזל;

"מסילת ברזל מקומית" – כהגדרתה בסעיף 46א(ה) לפקודת מסילות הברזל;

"מקרקעין" – מקרקעין כהגדרתם בחוק המקרקעין, התשכ"ט-1969 (בפרק זה – חוק המקרקעין), זכות במקרקעין או זכות לגבי מקרקעין או זכות הקשורה בהם;

"נכס אחר" – כל נכס שאינו מקרקעין או מיטלטלין כהגדרתם בסעיף זה, ששימש או שהיה מיוחד לשמש להפעלת מסילת ברזל או רכבת, ולפיתוחן, ערב יום התחילה;

"נמל" – כהגדרתו בפקודת הנמלים [נוסח חדש], התשל"א-1971.

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 72**

73. (א) מקרקעין ששימשו או שהיו מיועדים לשמש להפעלת מסילת ברזל או רכבת, אשר ערב יום התחילה היתה לרשות זכות כלשהי בהם – תהיה הזכות האמורה לקנין המדינה, ביום התחילה.

העברת זכויות מקרקעין מהרשות למדינה

(ב) כל זכות במקרקעין כאמור בסעיף קטן (א) שתגיע לידי הרשות אחרי יום התחילה, תהיה לקנין המדינה ביוםמסירתה לידי הרשות.

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 73**

74. (א) בתוך 60 ימים מיום פרסומו של חוק זה תמסור חברת הרכבת לחשב הכללי במשרד האוצר הודעה ובה פירוט של כל המקרקעין הדרושים לה לצורך מיזם הרכבת, ובלבד שבין מקרקעין אלה לא ייכללו מקרקעין שהם מסילת ברזל מקומית, קרקע למסילת ברזל מקומית או מסילת ברזל בתחומי נמל.

מקרקעין הדרושים לחברת הרכבת

(ב) אין בהוראת סעיף קטן (א) כדי לשלול את זכותה של חברת הרכבת לפנות לחשב הכללי במשרד האוצר, במועד מאוחר מהמועד הקבוע בסעיף קטן (א), בבקשה להעברת זכויות במקרקעין נוספים הדרושים לה לצורך מיזם הרכבת; פנתה חברת הרכבת כאמור, יחליט שר האוצר, בהסכמת שר התחבורה, בדבר העברת הזכויות במקרקעין המנויים בבקשתה של חברת הרכבת כאמור, כולם או מקצתם; החליטו השרים להעביר זכויות כאמור – רשאים הם להתנות את ההעברה בתנאים ולקבוע הוראות אחרות לענין ההעברה כאמור.

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 74**

75. (א) בתוך 120 ימים ממועד מסירת ההודעה של חברת הרכבת כאמור בסעיף 74(א) (בפרק זה – המועד הקובע) ייחתם הסכם בין המדינה לבין חברת הרכבת לענין כל אלה: העברת זכויות במקרקעין שנמסרה לגביהם הודעת חברת הרכבת לפי סעיף 74(א), כולם או מקצתם, שימוש במקרקעין כאמור, לרבות העברת הזכויות של חברת הרכבת במקרקעין כאמור לאחר, וכן כל ענין אחר הקשור בזכויות במקרקעין כאמור, והכל בתנאים ובהגבלות שייקבעו בהסכם (בסעיף זה – הסכם).

העברת זכויות במקרקעין לפי הסכם

(ב) נחתם הסכם בתוך המועד הקובע – יחולו הוראותיו;

(ג) לא נחתם הסכם בתוך המועד הקובע – יחולו הוראות סעיף 76.

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 75**

76. (א) (1) מסרה חברת הרכבת הודעה, לפי הוראות סעיף 74(א) לגבי מקרקעין שערב יום התחילה התקיים בהם אחד מהתנאים המפורטים בפסקאות (א) עד (ג) להלן, תעביר המדינה לחברת הרכבת, בתוך 3 ימים מתום המועד הקובע, זכות של חכירה לדורות במקרקעין האמורים:

העברת זכויות במקרקעין שלא לפי הסכם

(א) המקרקעין רשומים בפנקסי רישום המקרקעין כמקרקעי ייעוד למסילת ברזל;

(ב) המקרקעין הופקעו לפי פקודת הדרכים ומסילות הברזל (הגנה ופיתוח), 1943, לצורך מסילת ברזל;

(ג) המקרקעין מיועדים למסילת ברזל בהתאם לתכנית מיתאר ארצית תקפה שאושרה לפני יום התחילה.

(2) שר האוצר, בהסכמת שר התחבורה, רשאי לקבוע הוראות אחרות לענין העברת זכויות במקרקעין כאמור בפסקה (1), ובכלל זה לקבוע כי זכויות במקרקעין מסוימים לא יועברו לחברת הרכבת, וכן רשאי הוא לקבוע כאמור את הזכויות שיועברו לחברת הרכבת, לרבות זכויות במקרקעין בתחומי נמל, תקופתן, ותנאים אחרים להעברת הזכויות במקרקעין כאמור, ובלבד שהוראות לפי פסקה זו ייקבעו בתוך 180 ימים מתום המועד הקובע.

(3) שר האוצר ושר התחבורה רשאים לקבוע בצו שזכויות במקרקעין שהועברו לחברת הרכבת כאמור בסעיף זה יוחזרו למדינה; ואולם לא יהיה בצו כאמור כדי לפגוע בזכויותיו של צד שלישי שהועברו אליו זכויות במקרקעין כאמור בסעיף קטן (ב).

(4) התגלעה מחלוקת בין השרים לענין יישום האמור בפסקאות (2) או (3) – תכריע במחלוקת הממשלה.

(ב) (1) חברת הרכבת רשאית להעביר את זכויותיה במקרקעין לאחר, ובלבד שקיבלה לכך את אישורו של שר האוצר כמפורט להלן:

(א) חברת הרכבת מסרה לשר האוצר ולשר התחבורה הודעה בכתב על כוונתה להעביר את זכויותיה במקרקעין לאחר 120 ימים לפחות לפני המועד שבו בכוונתה להעביר את הזכויות כאמור;

(ב) סירב שר האוצר להעברה, שנמסרה לו לגביה הודעה כאמור בפסקה משנה (א), לא תהיה חברת הרכבת רשאית להעביר את זכויותיה כאמור, ובלבד שסירובו של שר האוצר נמסר לה בהודעה בכתב בתוך 60 ימים מיום מסירת הודעתה כאמור בפסקה משנה (א); העתק מהודעת הסירוב של שר האוצר יימסר לשר התחבורה;

(ג) חלק שר התחבורה על סירובו של שר האוצר להעברה – תכריע במחלוקת הממשלה.

(ג) על אף הוראות סעיף 111 לחוק המקרקעין, העברת זכויות במקרקעי ייעוד מהמדינה לחברת הרכבת לצורך מיזם הרכבת כאמור בסעיף זה, אינה טעונה אישור לפי סעיף 111 האמור.

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 76**

77. (א) שוכנע המנהל הכללי של חברת הרכבת שמיטלטלין, שהיו לרשות בהם זכויות והתחייבויות ערב התחילה, דרושים לחברת הרכבת להפעלת מסילת ברזל או רכבת, ולפיתוחן – תעביר הרשות, ביום התחילה, את זכויותיה והתחייבויותיה בקשר למיטלטלין כאמור לחברת הרכבת, והמיטלטלין יימסרו לחזקתה של חברת הרכבת ביום התחילה.

העברת מיטלטלין

(ב) התגלעה מחלוקת בין מנהל חברת הרכבת לרשות בענין העברת זכויות במיטלטלין לחברת הרכבת כאמור בסעיף קטן (א) – יכריע במחלוקת שר התחבורה, בהתייעצות עם שר האוצר; ואולם מסירת החזקה במיטלטלין לחברת הרכבת לא תעוכב בשל המחלוקת עד להכרעה בה כאמור.

(ג) לענין סעיף קטן (א), "המנהל הכללי של חברת הרכבת" – לרבות מי שממלא בפועל תפקיד של מנהל כללי של חברת הרכבת.

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 77**

78. שר האוצר בהסכמת שר התחבורה, יקבע הוראות בנוגע לנכסים אחרים שלרשות היו בהם זכויות והתחייבויות ערב יום התחילה, לרבות הוראות לענין העברת הזכויות וההתחייבויות כאמור למדינה או לחברת הרכבת; התגלעה מחלוקת בין השרים – תכריע במחלוקת הממשלה.

העברת נכסים אחרים

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 78**

79. (א) בתוך חצי שנה מפרסומו של חוק זה, יחתמו המדינה, הרשות וחברת הרכבת על הסכם לענין התמורה שתקבל הרשות בעד העברת הזכויות לפי פרק זה, מהמדינה או מחברת הרכבת, לפי הענין, ככל שהיא זכאית לתמורה כאמור, שיעוריה, והדרכים לתשלומה, ובלבד שהתמורה שתיקבע בהסכם כאמור תהיה שניכוי ההתחייבויות וההוצאות של המדינה או של חברת הרכבת, לפי הענין, בקשר למסלת ברזל או לרכבת.

הסכם בין המדינה, הרשות וחברת הרכבת לענין תמורה

(ב) התגלעה מחלוקת בין המדינה, הרשות וחברת הרכבת בענין חתימתו של הסכם כאמור בסעיף קטן (א) – יובאו הנושאים השנויים במחלוקת, בתום המועד הקבוע בסעיף קטן (א), להכרעת שר האוצר ושר התחבורה, בהתייעצות עם היועץ המשפטי לממשלה; התגלעה מחלוקת בין השרים – תכריע במחלוקת הממשלה.

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 79**

80. (א) על אף האמור בכל דין, שר האוצר, באישור ועדת הכספים של הכנסת, רשאי לקבוע הסדרים, הוראות ופטורים לענין המסים שיחולו על העברת מקרקעין, מיטלטלין או נכס אחר, לפי סעיפים 73, 75, 76(א), 77 ו-78, או על התמורה לפי סעיף 79.

מיסוי העברת מקרקעין, מיטלטלין או נכס אחר

(ב) חל מס ערך מוסף בשל עסקה שהיא העברת מקרקעין, מיטלטלין או נכס אחר, כאמור בסעיפים 73, 74, 76(א), 77 ו-78, או בשל התמורה כאמור בסעיף 79, תישא המדינה בהוצאות המס שחל; שר האוצר רשאי לקבוע הוראות והסדרים לענין זה.

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 80**

81. (א) כל תובענה שהיתה תלויה ועומדת מטעם הרשות או נגדה ערב יום התחילה בקשר לנכסים, להסכמים, להתקשרויות, לעסקאות או להפעלת מסילת ברזל ורכבת (בסעיף זה – תובענה) וכן כל עילה של תביעה כאמור שהיתה קיימת ערב יום התחילה (בסעיף זה – עילת תביעה) יוסיפו לעמוד בתוקפן כלפי הצדדים לה.

תביעות לפני יום התחילה

(ב) על אף האמור בסעיף קטן (א), תהיה הרשות זכאית לשיפוי מאת חברת הרכבת על תשלום שתחייבה בו לצד שלישי בשל תובענה או בשל עילת תביעה, שהסתיימו בפסק דין חלוט שהטיל על הרשות תשלום כאמור, והכל אם אין לרשות זכות פיצוי, שיפוי או השתתפות כלפי צד שלישי, לרבות מבטח; שר האוצר, באישור שר התחבורה, רשאי לקבוע הסדרים ותנאים לענין שיפוי כאמור.

(ג) (1) הרשות תמסור בתוך 60 ימים מיום פרסומו של חוק זה הודעה לחברת הרכבת ובה פירוט של כל התובענות התלויות ועומדות כאמור בסעיף קטן (א).

(2) הוגשה לאחר יום התחילה תובענה שמקורה בעילת תביעה, תמסור על כך הרשות הודעה לחברת הרכבת בתוך 10 ימים מיום שהתובענה הומצאה לה.

(3) חברת הרכבת רשאית להצטרף כתובעת או כנתבעת, לפי הענין, לתובענה כאמור בפסקאות (1) או (2).

(4) שר המשפטים רשאי להתקין תקנות לביצוע הוראות סעיף קטן זה, לרבות סדרי דין ומועדים מיוחדים.

(ד) הרשות וחברת הרכבת יסייעו זו לזו, בכל הניתן, בהעברת ידיעות ומסמכים המצויים ברשותן או בשליטתן, אשר קשורים לתובענה כאמור בסעיף קטן (א), ולתובענה שהוגשה לאחר יום התחילה כאמור בסעיף קטן (א), ולתובענה שהוגשה לאחר יום התחילה כאמור בסעיף קטן (ג)(2).

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 81**

82. התגלעה מחלוקת בענין יישומו של פרק זה, יכריעו בה שר האוצר ושר התחבורה; לא הגיעו השרים להסכמה – תכריע במחלוקת הממשלה.

פתרון מחלוקות

מיום 1.7.2003

**תיקון מס' 12**

[ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 212 ([ה"ח 4](http://www.nevo.co.il/Law_word/law15/HATZAOT-LAW-MEMSHALA-04A.pdf))

**הוספת סעיף 82**

**החוק המבוטל**:

פרק ראשון: הקמת הרשות ומבנה

1. (א) מוקמת בזה רשות הנמלים (בחוק זה – הרשות).

כינון הרשות

חוק (מס' 5)

תשמ"ח- 1988

(תיקון מס' 11) תשס"ג-2002

(ב) (בוטל).

(תיקון מס' 11) תשס"ג-2002

2. הרשות היא תאגיד, כשר לרכוש כל זכות, להתחייב בכל חיוב, להיות בעל דין בכל משפט וצד לכל חוזה.

הרשות - תאגיד

3. הרשות תהיה גוף מבוקר כמשמעותו בסעיף 9(2) לחוק מבקר המדינה, תשי"ח- 1958 [נוסח משולב].

הרשות -

גוף מבוקר

4. תפקידיה של הרשות יהיו לתכנן, לבנות, לפתח, לנהל, להחזיק ולהפעיל ביעילות את הנמלים המפורטים בתוספת (להלן – נמלי הרשות) ולפקח עליהם.

תפקידי הרשות

(תיקון מס' 11) תשס"ג-2002

5. הקו המנחה בפעולות הרשות יהיה לנהל את כלל נמליה וכל נמל מנמליה, כמפעלים הנושאים את עצמם.

הנחיה

חוק (מס' 5)

תשמ"ח- 1988

(תיקון מס' 11) תשס"ג-2002

6[[3]](#footnote-3)\*. (א) הממשלה תמנה על פי הצעת שר התחבורה מועצה לרשות (להלן - המועצה); המועצה תהיה של חמישה עשר חברים בהם תשעה מקרב הציבור ושישה מקרב עובדי המדינה וביניהם שני נציגים ממשרד התחבורה, נציג משרד האוצר ונציג משרד התעשיה והמסחר.

מועצת הרשות

והרכבה

חוק (מס' 2)

תשל"ב- 1972

חוק (מס' 5)

תשמ"ח- 1988

(תיקון מס' 11) תשס"ג-2002

(ב) בטרם יציע שר התחבורה את חברי המועצה מקרב הציבור, יתייעץ בגופים ציבוריים שיש להם קשר עם עניני נמלים.

(ג) בין החברים מקרב הציבור יהיו גם נציגים של -

חוק (מס' 5)

תשמ"ח–1988

(תיקון מס' 11) תשס"ג-2002

ענף היצוא אשר לו הנפח הגדול ביותר;

ארגון העובדים המייצג את המספר הגדול ביותר של עובדים בישראל;

גופים ציבוריים אחרים שיש להם, לדעת הממשלה, זיקה לנמלים.

(ד) הממשלה תמנה, על פי הצעת שר התחבורה, אחד מחברי המועצה ליושב ראש המועצה ואחד לסגנו.

חוק (מס' 5)

תשמ"ח–1988

(ה) הודעה על מינוי חברי המועצה, היושב ראש וסגנו תפורסם ברשומות.

חוק (מס' 5)

תשמ"ח–1988

7. (א) תקופת כהונתו של חבר המועצה תהא שלוש שנים מיום מינויו.

תקופת כהונתם של חברי המועצה

חוק (מס' 5)

תשמ"ח–1988

(ב) חבר המועצה יכול להתמנות מחדש.

(ג) חבר המועצה שתקופת כהונתו תמה יוסיף לכהן עד למינוי חבר אחר במקומו.

8. (א) לא יתמנה חבר המועצה מי שתוך עשר השנים שקדמו למינויו -

סייגים למינוי

חוק (מס' 5)

תשמ"ח–1988

(1) הורשע בעבירה שיש עמה קלון;

(2) פשט את הרגל או נתמנה עליו כונס נכסים מטעם בית המשפט.

(ב) לא יתמנה חבר המועצה מקרב הציבור מי שקשור בעסקאות מסחריות או קבלניות עם הרשות, או עם נמל מנמלי הרשות, או מי שיש לו שליטה בתאגיד הקשור כאמור, אולם לא יהיו פסולים נציגי גופים ציבוריים בגלל זה בלבד שהגופים שהם מייצגים קשורים כאמור.

חוק (מס' 5)

תשמ"ח–1988

9. חבר המועצה לא יקבל מהרשות שכר בעד שירותיו, אך חבר המועצה מקרב הציבור יהיה זכאי לכיסוי הוצאותיו בשיעור ובאופן שתקבע המועצה.

גמול

חוק (מס' 5)

תשמ"ח–1988

10. (א) חבר המועצה רשאי, בהודעה בכתב לשר התחבורה, להתפטר מחברותו בה.

התפטרות

חוק (מס' 4)

תשמ"ב–1982

חוק (מס' 5)

תשמ"ח–1988

(ב) תוקף ההתפטרות 48 שעות לאחר מסירת ההודעה לשר התחבורה, זולת אם חזר בו חבר המועצה מהתפטרותו לפני כן.

11. (א) נתקיים בחבר המועצה אחד הדברים האמורים לגביו בסעיף 8, תעבירו הממשלה מכהונתו.

חובה להעביר

מכהונה

חוק (מס' 5)

תשמ"ח–1988

(ב) לפני החלטה על העברת חבר המועצה מכהונתו כאמור, יתייעץ שר התחבורה עם יושב ראש המועצה ויודיע לרשות על הצעת ההחלטה.

12. (א) הממשלה רשאית, על פי המלצת שר התחבורה, להעביר חבר המועצה מכהונתו, אם -

רשות להעביר

מכהונה

חוק (מס' 5)

תשמ"ח–1988

(1) איבד את הכושר הגופני או הנפשי למלא את תפקידיו;

(2) נעדר ללא סיבה מוצדקת מארבע ישיבות רצופות רגילות של המועצה או משש ישיבות רגילות בשנת כספים אחת.

(ב) לפני מתן המלצה לענין סעיף קטן (א) יתייעץ שר התחבורה עם יושב ראש המועצה ויודיע לרשות על כוונתו לתיתה.

(ג) הממשלה רשאית, על פי המלצת שר התחבורה, להעביר מכהונתו חבר המועצה מקרב עובדי המדינה, אם חדל לעבוד בשירות המדינה או למלא את התפקיד בשירות המדינה שמילא בשעת מינויו.

13. (א) הוגש נגד חבר המועצה אישום פלילי בשל עבירה שיש עמה קלון, רשאית הממשלה להשעותו מכהונתו.

רשות להשעות

חוק (מס' 5)

תשמ"ח–1988

(ב) לא תחליט הממשלה על השעיה כאמור, אלא לאחר התייעצות והודעה כאמור בסעיף 11(ב).

14. (א) נפטר חבר המועצה או התפטר או הועבר מכהונתו, תמנה הממשלה על פי הצעת שר התחבורה, אדם אחר במקומו ליתרת תקופת כהונתו.

מינוי חליף או

ממלא מקום

חוק (מס' 5)

תשמ"ח–1988

(ב) חבר המועצה שנבצר ממנו באורח זמני למלא את תפקידיו, רשאית הממשלה, על פי הצעת שר התחבורה, למנות לו ממלא מקום עד שובו לתפקידיו.

(ג) בטרם יציע שר התחבורה מינוי אדם אחר במקום חבר מועצה מקרב הציבור, או כממלא מקום לחבר כזה, יתייעץ כאמור בסעיף 6(ב).

חוק (מס' 5)

תשמ"ח–1988

15. (א) המועצה תקבע את הנוהל לישיבותיה ולדיוניה במידה שלא נקבע בחוק זה או בתקנות או בכללים לפיו.

הנוהל במועצה

חוק (מס' 5)

תשמ"ח–1988

(ב) רוב חברי המועצה, כשביניהם היושב ראש או סגנו, יהיה מנין חוקי בישיבות הרשות.

(ג) החלטות המועצה מתקבלות ברוב דעות הנוכחים והמצביעים.

(ד) מנהל הרשות זכאי להיות נוכח בישיבות המועצה.

חוק (מס' 5)

תשמ"ח–1988

(תיקון מס' 11) תשס"ג-2002

15א. ביקש שר התחבורה מהמועצה להעלות לדיון נושא פלוני, תדון בו המועצה באחת מישיבותיה הקרובות.

דיון לפי דרישת

שר התחבורה

חוק תשל"ב–1972

חוק (מס' 5)

תשמ"ח–1988

15ב. המועצה רשאית למנות מבין חבריה לתקופה שתקבע, ועדה לענין מסויים שבסמכותה לקבוע את היושב ראש שלה, ולאצול לה מסמכויותיה.

סמכות למנות

ועדות

חוק (מס' 2)

תשל"ב–1972

חוק (מס' 5)

תשמ"ח–1988

16. קיום הרשות, סמכויותיה ותוקף החלטותיה לא ייפגעו מחמת שנתפנה מקומו של חבר המועצה, או מחמת ליקוי במינויו או בהמשך כהונתו.

תוקף פעולות

חוק (מס' 5)

תשמ"ח–1988

פרק שני: עובדי הרשות

17. (א) המועצה תמנה על פי הצעת שר התחבורה, שניתנה לאחר התייעצות עם המועצה ובאישור הממשלה, מנהל כללי לרשות (בחוק זה - מנהל הרשות).

מנהל כללי, מנהלי נמלים ועובדי הרשות

חוק (מס' 5)

תשמ"ח–1988

(תיקון מס' 11) תשס"ג-2002

(ב) (בוטל).

(תיקון מס' 11) תשס"ג-2002

(ג) המועצה תמנה, לאחר שהובאה בפניה המלצת מנהל הרשות, באישור שר התחבורה, את מנהלי הנמלים.

חוק (מס' 5)

תשמ"ח–1988

(ד) הודעה מטעם הרשות על מינויים של מנהל הרשות ומנהלי הנמלים תפורסם ברשומות.

(תיקון מס' 11) תשס"ג-2002

(ה) הרשות רשאית להעסיק עובדים לביצוע תפקידיה.

17א. (א) תקופת כהונתו של מנהל הרשות תהא חמש שנים; המועצה רשאית להאריך את כהונתו לתקופות נוספות על פי הצעת שר התחבורה שהודיע עליה לממשלה מראש.

תקופות כהונה

של מנהלים

חוק (מס' 4)

תשמ"ב–1982

חוק (מס' 5)

תשמ"ח–1988

(ב) כהונתו של מנהל הרשות תפקע אם אירע אחד מאלה:

(1) הוא התפטר בהודעה בכתב שהגיש לשר התחבורה באמצעות המועצה;

חוק (מס' 5)

תשמ"ח–1988

(2) שר התחבורה, לאחר התייעצות עם המועצה, קבע כי נבצר ממנהל הרשות דרך קבע למלא תפקידו;

חוק (מס' 5)

תשמ"ח–1988

(3) שר התחבורה, לאחר התייעצות עם המועצה ובאישור הממשלה, קבע בהחלטה מנומקת להעבירו מכהונתו, בתום שלושים ימים מיום שהודיע למנהל הרשות על קביעתו כאמור.

חוק (מס' 5)

תשמ"ח–1988

(ג) התפטר מנהל הרשות, תיפסק כהונתו בתום שלושים ימים לאחר הגשת הודעת ההתפטרות, זולת אם הסכים שר התחבורה למועד קצר מזה.

(ד) תקופת כהונתו של מנהל נמל תהא חמש שנים; המועצה רשאית לאחר שהובאה בפניה המלצת מנהל הרשות, ובאישור שר התחבורה להאריך את הכהונה לתקופות נוספות.

חוק (מס' 5)

תשמ"ח–1988

(תיקון מס' 11) תשס"ג-2002

18. (א) סדרי קבלת עובדים לשירות הרשות ומינוייהם יהיו מותאמים לאלה של עובדי המדינה, בשינויים שתקבע הרשות באישור הממשלה.

קבלת עובדים

ותנאי עבודתם

(ב) תנאי עבודתם של עובדי הרשות ושכרם ייקבעו בהסכם בין הרשות ובין ארגון העובדים המייצג את המספר הגדול ביותר של עובדי הרשות.

19. (א) עובדי המדינה ועובדי הנמלים המועסקים ערב תחילתו של חוק זה בשירות מינהלת נמל מנמלי הרשות או באחד השירותים שיעברו לידי הרשות, ימשיכו בשירותם זה כעובדי הרשות, בתנאי שירות שלא יהיו גרועים מתנאי שירותם ערב תחילת החוק.

העברת עובדים

לרשות

(ב) זכויות עובדי הרשות שהועברו לשירותה והנובעות מעבודתם כעובדי המדינה או כעובדי נמלים כאמור בסעיף קטן (א) ייחשבו כזכויות הנובעות מעבודה בשירות הרשות.

(ג) ההסדרים לגבי זיכוי הרשות בסכומי התשלומים אשר עובדים שיועברו לשירות הרשות יהיו זכאים להם, ייקבעו בהסכם בין הרשות ובין הממשלה או בין הרשות ובין מי שהיה מפעילו של הנמל שעובדיו הועברו לרשות, באישור הממשלה הכל לפי הענין.

19א. (א) אותם עובדי רכבת ישראל אשר יעברו משירות המדינה לשירות הרשות ייקבעו בהסכם בין המדינה לבין הרשות לבין הארגון המייצג את המספר הגדול ביותר של עובדי הרשות (להלן - הסכם להעברת עובדים); נחתם הסכם להעברת עובדים, יחולו הוראות אלה מיום תחילתו:

הסכם להעברת

עובדי רכבת

ישראל לרשות

והסכם עבודה

חוק (מס' 5)

תשמ"ח–1988

(1) עובד המדינה שנקבע בהסכם להעברת עובדים יהיה עובד הרשות החל מן היום שנקבע בו;

(2) על אף האמור בכל דין, עובד המדינה שהיה לעובד  הרשות כאמור בפסקה (1), לא יהיה זכאי להטבות פרישה כלשהן בשל ההעברה;

(3) עובד שהיה לעובד הרשות כאמור בפסקה (1) ולא הסתגל לעבודה ברשות בתנאים ובתקופה שנקבעו בהסכם להעברת עובדים, לא יחולו עליו הוראות פסקה (2) וזכויותיו יהיו כפי שנקבע בהסכם להעברת עובדים;

(4) קיבלה הרשות על עצמה, בהסכם להעברת עובדים,  לקיים את זכויותיו של עובד אשר היו לו כלפי המדינה מכח יחסי עובד ומעביד בשל תקופת היותו עובד שלה, לא יהיה העובד רשאי לתבוע קיומן של זכויות אלה מן המדינה.

(ב) תנאי הסכם עבודה בין הרשות לבין הארגון המייצג את המספר הגדול ביותר של עובדי הרשות, שענינם תנאי עבודה, שינויי תקן, שכר והטבות אחרות, טעונים אישור שר התחבורה ושר האוצר, וזאת לתקופה של שנה אחת מיום העברת רוב עובדי רכבת ישראל, שנקבע כי יעברו בהסכם להעברת עובדים, משירות המדינה לשירות הרשות.

פרק שלישי: סמכויות הרשות

20. (א) הרשות רשאית להציע לשר התחבורה תקנות שיתקין מכוח סמכויותיו לפי פקודת הנמלים [נוסח חדש], תשל"א–1971 (להלן - פקודת הנמלים).

תקנות

חוק (מס' 5)

תשמ"ח–1988

(תיקון מס' 11) תשס"ג-2002

(ב) לא יתקין שר התחבורה תקנות כאמור בענינים הנוגעים לרשות, אלא אם הוצעו על ידי הרשות או נערכו לאחר התייעצות עמה.

21. (א) שר התחבורה ושר האוצר רשאים, לפי הצעת הרשות או לאחר התייעצות עמה, ובאישור ועדת הכספים של הכנסת, לקבוע תשלומים או תשלומים מרביים שישתלמו לרשות או לאחרים בעד השימוש בנמלי הרשות ובמיתקנים שבהם, ובעד שירותים הניתנים בנמליה בין על ידיה ובין על ידי אחרים, וכן הוראות בדבר סדרי גבייתם, תשלומם ועדכונם של תשלומים אלה.

תשלומים בעד שירותי הרשות חוק (מס' 9) תשנ"ט–1999

(אא) ו- (ב) (בוטלו).

חוק (מס' 9) תשנ"ט–1999

(ג) התשלומים לפי סעיף קטן (א) יכולים להיות כלליים או מיוחדים לנמל פלוני.

חוק (מס' 9) תשנ"ט–1999

(ד) התשלומים לפי סעיף קטן (א) ייקבעו בשים לב להנחיות  שבסעיפים 5 ו\_35.

חוק (מס' 9) תשנ"ט–1999

(ה) (בוטל).

חוק (מס' 9) תשנ"ט–1999

(ו) האמור בסעיף זה לא יתפרש כגורע מסמכות הרשות לתת שירות ולגבות בעדו תשלום, אף אם לא נקבע לאותו שירות תשלום לפי סעיף קטן (א), והוא כשאין חובה על פי חיקוק ליתן אותו שירות.

חוק (מס' 9) תשנ"ט–1999

22. (א) הרשות רשאית בנוסף על תקנות לפי סעיף 20, לקבוע, באישור שר התחבורה, כללים להפעלת נמליה, ניהולם והפיקוח עליהם, ולביצועם היעיל של תפקידיה ושל סמכויותיה לפי חוק זה.

סמכות לקבוע

כללים

חוק (מס' 5)

תשמ"ח–1988

(תיקון מס' 11) תשס"ג-2002

(אא) לא קבעה הרשות כללים באחד התחומים האמורים בסעיף קטן (א), רשאי שר התחבורה לדרוש ממנה קביעתם בנושא שיגדיר בדרישתו; לא העבירה הרשות כללים כאמור לאישור השר, תוך תשעים יום מהיום שבו נדרשה לעשות זאת, רשאי השר, באישור ועדת הכלכלה של הכנסת, לקבוע את הכללים במקומה.

חוק תשל"ב–1972

(ב) הרשות רשאית לייפות כוחו של יושב ראש המועצה או של סגנו לחתום על כללים, וחתימתם תהיה ראיה שנתקבלו על ידי הרשות.

חוק (מס' 5)

תשמ"ח–1988

(ג) הכללים יפורסמו ברשומות.

23. (א) כל סמכות בענין הפעלת נמלים וניהולם הנתונה על פי פקודת הנמלים, או על פי חיקוק לפיה, לממונה על הנמלים כמשמעותו בפקודה האמורה נתונה, לגבי נמלי הרשות, לרשות.

הענקת סמכויות

מינהליות

חוק (מס' 5)

תשמ"ח–1988

(ב) כל סמכות כאמור הנתונה למנהל נמל ולכל אדם אחר, רשאי שר התחבורה להעניקה לרשות.

24. (א) הרשות רשאית לעסוק, בין בעצמה ובין על ידי אחרים, בכל שירות הניתן בנמל או הקשור בפעולותיו; כמו כן רשאית הרשות, על פי הצעת שר התחבורה ובאישור הממשלה, להקים תאגידים בבעלותה או להיות שותפה בתאגידים עם גופים אחרים לצורך ביצוע תפקידיה או הקשור בפעולותיה.

ביצוע שירותים

חוק (מס' 5)

תשמ"ח–1988

(תיקון מס' 11) תשס"ג-2002

(ב) הרשות רשאית לקבוע הסדרים ולהתנות תנאים למתן שירותים, בין בעצמה ובין על ידי אחרים, ולפרסמם בדרך שתיראה לה.

(ג) הרשות רשאית, להעניק זכיון למתן שירות בנמליה או באחד מהם.

חוק (מס' 5)

תשמ"ח–1988

(תיקון מס' 11) תשס"ג-2002

(ד) מסירת שירות לאחרים לעשר שנים ויותר, וכן הענקת זכיון  למתן שירות לתקופה כלשהי, טעונות אישורה של הממשלה או של מי  שהסמיכה לכך.

(ה) התקשרות בדבר מסירת ביצוע שירות לאחרים, המקנה זכות לחדשה או להאריכה, וכן התקשרות כאמור לתקופה נוספת, שבצירופה לקודמת הן עולות יחד על עשר שנים, טעונות אישור כאמור בסעיף קטן (ד).

25. (א) הרשות לא תהיה מוסמכת להחדיל הפעלתו של נמל, אלא  באישורו של שר התחבורה.

החדלת הפעלתו

של נמל

(ב) הוחדלה הפעלתו של נמל כאמור, תינתן לעובדי הנמל זכות קדימה לגבי שירות בנמלים האחרים של הרשות, בתנאים המקובלים בנמלים אלה.

26. (א) הרשות לא תהיה רשאית למכור או להעביר נכס מנכסי מקרקעין שלה, אלא באישור הממשלה או מי שהוסמך על ידיה לכך.

איסור העברת

נכסים

(ב) הרשות לא תהיה רשאית למשכן או להחכיר נכס מנכסי מקרקעין שלה לתקופה העולה על עשר שנים, אלא באישור הממשלה או מי שהוסמך על ידיה לכך.

(ג) חכירה המקנה זכות לחדשה או להאריכה, וכן חכירה לתקופה נוספת, שבצירופה לקודמת הן עולות יחד על עשר שנים, טעונות אישור כאמור.

(ד) עסקה שנעשתה שלא בהתאם להוראות סעיף זה, דינה כדין העברה שלא ניתנה עליה הסכמה לפי סעיף 4 לפקודת העברת קרקעות.

27. שר התחבורה רשאי להעניק למנהל הרשות ולמנהלי הנמלים את הסמכויות של מקבל סחורות נטרפות ושל עוזר למקבל סחורות נטרפות לפי פקודת הסחורות הנטרפות ודמי הצלה.

סמכויות לפי

פקודת הסחורות

הנטרפות ודמי

הצלה

(תיקון מס' 11) תשס"ג-2002

28. לרשות תהיה זכות עכבון על כל הטובין שברשותה לצורך גביית  תשלום המגיע לרשות בשלהם או מבעליהם, וזכות העכבון תקנה לה גם זכות קדימה לגבות את המגיע לה מדמי המכר של הטובין לפני כל זכות קדימה אחרת על טובין אלה, ואולם לגבי כלי שיט יחולו לענין זכות הקדימה הוראות הפרק הרביעי לחוק הספנות (כלי שיט), תש"ך–1960; הוראה זו אינה באה לפגוע בכל האמור בפקודת המכס.

זכות עכבון

לגבי טובין

חוק (מס' 5)

תשמ"ח–1988

חוק (מס' 9) תשנ"ט–1999

פרק רביעי: ניהול הרשות

חוק (מס' 5)

תשמ"ח–1988

29. (א) הרשות תגדיר את תפקידי מנהל הרשות ומנהלי הנמלים.

הגדרת תפקידים

ואצילת סמכויות

חוק (מס' 5)

תשמ"ח–1988

(תיקון מס' 11) תשס"ג-2002

(ב) הרשות רשאית לאצול למנהל הרשות ולמנהלי הנמלים כל סמכות מסמכויותיה, למעט הסמכות לקביעת כללים ותקציבים ולמינוי מנהל הרשות ומנהלי הנמלים, וכן היא רשאית לאצול לכל אדם אחר הסמכויות הדרושות לו לביצוע תפקידיו לפי פקודת הנמלים, או לפי דין אחר, הכל לפי הענין.

חוק (מס' 5)

תשמ"ח–1988

(תיקון מס' 11) תשס"ג-2002

(ג) בהגדירה את התפקידים ובאצלה את הסמכויות לפי סעיף זה, תקנה הרשות למנהלי הנמלים את הסמכויות הדרושות להחזקת הנמלים שהם מנהלים, להפעלתם ולניהולם.

חוק (מס' 5)

תשמ"ח–1988

(תיקון מס' 11) תשס"ג-2002

(ד) אצילת סמכויות כאמור בסעיף קטן (ב) לענין סעיפים 20 ו-21 ואצילת סמכויות לענין קבלת החלטות בענינים האמורים בסעיף 24 - טעונות אישור שר התחבורה.

חוק (מס' 2)

תשל"ב–1972

30. הרשות רשאית לייפות כוחו של מנהל הרשות או כל אדם אחר לחתום בשמה, דרך כלל, על מסמך מסויים או על סוג מסויים של מסמכים, בכפוף לכל סייג ביפוי הכוח.

סמכות חתימה

(תיקון מס' 11) תשס"ג-2002

31. בכפוף להוראות סעיף 29 ולהחלטות הרשות, יהיה מנהל הרשות אחראי כלפי הרשות לביצוע תפקידי הרשות והחלטותיה.

אחריות מנהל

הרשות

32. בכפוף להוראות סעיף 29 ולהחלטות הרשות ומנהלה, יהיו מנהלי הנמלים, כל אחד לגבי הנמל שהוא מנהלו, אחראים כלפי מנהל הרשות לביצוע תפקידי הרשות והחלטותיה.

אחריות מנהלי נמלים

חוק (מס' 5)

תשמ"ח–1988

(תיקון מס' 11) תשס"ג-2002

פרק חמישי: תקציב וכספים

33. (א) הרשות תכין ותגיש לממשלה, באמצעות שר התחבורה, כל שנה עד 31 באוקטובר את תקציבה לפעולות השוטפות שלה ושל מפעליה וכן את התקציב של כל נמל מנמליה ותכנית ותקציב לפיתוח מפעליה ונמליה בשנת הכספים המתחילה באחד בינואר שלאחר מכן.

תקציבים ותכניות

פיתוח

חוק (מס' 3)

תשל"ט- 1978

חוק (מס' 5)

תשמ"ח- 1988

חוק שנת הכספים

תשנ"א- 1990

(תיקון מס' 11) תשס"ג-2002

(ב) הרשות רשאית להגיש, בנוסף על תכנית ותקציב שנתיים, תכנית ותקציב פיתוח למספר שנים.

(ג) תקציב שוטף כאמור שהוצאותיו אינן מתכסות במלואן על ידי הכנסות הרשות, או שאומדן הכנסותיו כולל הלוואות, יהיה טעון אישור הממשלה.

(ד) תכנית ותקציב הפיתוח טעונים אישור הממשלה, שיינתן תוך 60 ימים מיום שהוגשו לה.

חוק (מס' 5)

תשמ"ח- 1988

34. הרשות תערוך, לא יאוחר מששה חדשים לאחר תום שנת הכספים, ותגיש לשר התחבורה דין וחשבון שיכלול -

דו"חות שנתיים

(1) מאזן שנתי וחשבון ריווח והפסד של הרשות ושל כל אחד מנמליה;

חוק (מס' 5)

תשמ"ח- 1988

(תיקון מס' 11) תשס"ג-2002

(2) סקירה המשקפת את ביצועם של התקציב השוטף ותקציב הפיתוח של הרשות באותה שנת כספים;

חוק (מס' 5)

תשמ"ח- 1988

(3) סקירה על פעולותיה אותה שנה.

34א. שר התחבורה רשאי לדרוש מהרשות, בכל עת, דין וחשבון ומידע, שוטף או חד- פעמי, על כל ענין שהוא בגדר אחריותה וסמכויותיה.

דיווח לפי דרישת

שר התחבורה

חוק (מס' 2)

תשל"ב- 1972

35. על הרשות ליצור ולקיים קרנות לחידוש המבנים, המיתקנים והציוד שלה, לפיתוח הנמלים, להרחבת השירותים ולתשלום החובות.

קרנות

חוק (מס' 5)

תשמ"ח- 1988

(תיקון מס' 11) תשס"ג-2002

35א. (א) החל בשנת הכספים 1997 תשלם הרשות תמלוגים למדינה.

תמלוגים

חוק הסדרים

תשנ"ז- 1996

(הוראת שעה) תשס"ב-2002

חוק (מס' 11) תשס"ב- 2002

(ב)[[4]](#footnote-4)\* התמלוגים יהיו בשיעור של 8% מכל הכנסות הרשות, למעט הכנסות הנובעות מהפעלת הרכבת; התמלוגים ישולמו בשנים- עשר תשלומים חודשיים, ביום ה- 14 בכל חודש.

(ג) שר התחבורה ושר האוצר, באישור ועדת הכספים של הכנסת, רשאים לשנות את שיעור התמלוגים.

35ב. (בוטל).

חוק (מס' 5)

תשמ"ח- 1988

36. (א) הרשות רשאית לקבל מילוות למטרות פיתוח ולהוציא למטרה זו איגרות חוב.

מילוות ואיגרות

חוב

(ב) המילוות ותנאיהם טעונים הסכמת הממשלה ואישור ועדת הכספים של הכנסת.

37. כל הכנסה שתתקבל על ידי הרשות תעמוד לרשותה ותשמש, במסגרת תקציבה, למטרות שתועיד הרשות לשם ביצוע תפקידיה.

שימוש בהכנסות

הרשות

פרק ששי: העברת נכסים, זכויות והתחיבויות

38. הממשלה תעביר לרשות כל מקרקעין של המדינה שנמצאו ערב תחילתו של חוק זה בתחומי נמלי הרשות וכל נכסי מטלטלין של המדינה שהיו ערב תחילת החוק ברשות נמלי הרשות וכן כל זכות או טובת הנאה שהיתה למדינה באותו מועד לגבי כל נמל מנמלי הרשות, לרבות מניות בכל תאגיד המפעיל נמל או שירותים בנמל, הכל בתנאים שייקבעו כאמור בסעיף 41.

העברת נכסים

לרשות

39. (א) הממשלה תעביר לרשות כל זכות וסמכות של המדינה לפי ההסכמים, ההתקשרויות והעסקאות שהיו בני- תוקף לגבי נמלי הרשות ערב תחילתו של חוק זה, ומהיום שייקבע בכתב ההעברה יהיו הזכויות והסמכויות כאמור נתונות לרשות והחובות וההתחייבויות המוטלות על המדינה בהסכמים, בהתקשרויות ובעסקאות אלה או בקשר לנכסים שהועברו כאמור בסעיף 38 או בקשר לתיפעול נמל מנמלי הרשות, יהיו מוטלות על הרשות, והיא תבוא לגביהם במקום המדינה לכל דבר.

העברת זכויות

וחובות

(ב) הממשלה תעביר לרשות את כל הסכומים שהוקצו לנמלי הרשות, כפי שנקבע בתקציב השוטף ובתקציב הפיתוח לגבי כל נמל, עד לסיום שנת הכספים שבה חל יום תחילת חוק זה.

40. כל תביעה שהיתה תלויה ועומדת מטעם המדינה או נגדה ערב תחילת חוק זה בקשר לנכסים, להסכמים, להתקשרויות, לעסקאות או לתיפעול נמל מנמלי הרשות כאמור בסעיפים 38 ו- 39 וכן כל עילה של תביעה כזאת שהיתה קיימת אותו זמן, יוסיפו לעמוד בתקפן כאילו לא נעשתה ההעברה האמורה.

תביעות ועילות

41. תנאי ההעברה כאמור בסעיפים 38 ו- 39, ייקבעו בהסכם בין הרשות ובין הממשלה או מי שהיה מפעילו של הנמל - באישור ועדת הכספים של הכנסת - ובלבד שתנאי ההסכם לא יפגעו בהנחיות שבסעיפים 5 ו- 35.

תנאי ההעברה

41א. (בוטל).

(תיקון מס' 11) תשס"ג-2002

פרק שביעי (סעיפים 42 עד 57) – בוטל

חוק (מס' 2)

תשל"ב–1972

פרק שמיני: הוראות שונות

58. בחוק זה יתפרש כל מונח כמשמעותו בפקודת הנמלים; ואולם -

פירוש מונחים

חוק (מס' 5)

תשמ"ח–1988

(תיקון מס' 11) תשס"ג-2002

(1) לענין נמלי הרשות יראו כל מקום בפקודת הנמלים ובכל חיקוק לפיה בו נאמר "הממונה על הנמלים" כאילו נאמר "הרשות";

(2) (נמחקה).

(תיקון מס' 11) תשס"ג-2002

59. (א) כל הוראה בפקודת הנמלים או בתקנות או בצווים שלפיה, העומדת בסתירה להוראות חוק זה, לא תחול לגבי נמלי הרשות.

תחולת פקודת הנמלים ותוקף מינויים על פיה

חוק (מס' 5)

תשמ"ח–1988

(תיקון מס' 11) תשס"ג-2002

(ב) כל מינוי וכל הסמכה לפי פקודת הנמלים או לפי תקנה או צו שלפיה שעמדו בתקפם ערב תחילת חוק זה לגבי נמלי הרשות, יראו אותם כאילו נעשו לפי חוק זה.

(ג) (בוטל).

(תיקון מס' 11) תשס"ג-2002

(ד) כל מינוי וכל הסמכה לפי פקודת מסילות הברזל או לפי תקנה או צו או חוק עזר שלפיה, שהיו תקפים ערב תחילתו של תיקון תשמ"ח לגבי מסילות הברזל, יעמדו בתוקפם.

חוק (מס' 5)

תשמ"ח–1988

60. חוק הגנת הדייר, תשי"ד–1954, וחוק הגנת הדייר, תשט"ו–1955, לא יחולו על שכירות של נכס מנכסי הרשות בתחומי נמל ושל כל זכות בנכס כזה, אם השכירות נעשתה לראשונה לאחר תחילת חוק זה.

אי- תחולת חוקי

הגנת הדייר

61. (בוטל).

חוק הסדרים תשנ"ז–1996

62. לענין חוק הנזיקין האזרחיים (אחריות המדינה), תשי"ב–1952, דין הרשות כדין המדינה.

אחריות בנזיקים

אזרחיים

חוק (מס' 5)

תשמ"ח–1988

(תיקון מס' 11) תשס"ג-2002

63. לענין סעד בדרך צו מניעה, דין הרשות כדין המדינה.

צווי מניעה

64. דין חברי המועצה ועובדי הרשות כדין עובדי המדינה לעניין חיקוקים אלה:

דין חברי המועצה

ועובדי הרשות

חוק (מס' 5)

תשמ"ח–1988

(1) חוק העונשין, תשל"ז–1977, סעיפים 2, 277–297;

(2) פקודת הראיות [נוסח חדש], תשל"א–1971;

(3) פקודת הנזיקין [נוסח חדש].

65. לענין סעיף 41(2) לחוק הספנות (כלי שיט), תש"ך–1960, יראו את הרשות בגדר "רשות אחרת".

תחולת חוק

הספנות

66. (א) הרשות רשאית, באישור שר התחבורה, לקבוע סמלים לרשות ולנמלי הרשות.

קביעת סמלים

חוק (מס' 5)

תשמ"ח–1988

(תיקון מס' 11) תשס"ג-2002

(ב) לא ישתמש אדם בסמל שנקבע כאמור, או בסמל הדומה לו עד כדי להטעות, אלא בהיתר הרשות.

(ג) הוראות סעיף קטן (ב) לא יחולו על בעל סימן מסחר שנרשם בפנקס סימני המסחר לפי פקודת סימני המסחר, 1938, בתאריך הקודם לתאריך קביעת הסמל לפי סעיף קטן (א).

67. העובר על הוראה מהוראות חוק זה, או על תקנות או על כללים לפיו, דינו - מאסר ששה חדשים.

עבירות ועונשין

חוק (מס' 5)

תשמ"ח–1988

68. (א) הרשות תעמוד לפיקוחו הכללי של שר התחבורה.

פיקוח על הרשות,

ביצוע ותקנות

(ב) שר התחבורה ממונה על ביצוע חוק זה והוא רשאי להתקין תקנות בכל ענין הנוגע לביצועו.

69. (א) הממשלה רשאית, בהתייעצות עם הרשות, להוסיף נמלים על המפורטים בתוספת.

הוספת נמלים

(ב) על נמל שהוסף כאמור יחולו, בשינויים המחוייבים לפי הענין, הוראות הסעיפים 19, ו- 38 עד 41.

70. תחילתו של חוק זה היא ביום י"ז בתמוז תשכ"א (1 ביולי 1961) ואולם לגבי נמל תל- אביב יחולו הוראות חוק זה מיום ששר התחבורה יקבע בהודעה ברשומות.

תחילה

(ד) נציב מס הכנסה רשאי לפטור את הרשות ממס המוטל על הכנסה כאמור בסעיף 2(4) לפקודה או כאמור בסעיף 6 לחוק מס הכנסה (תיאומים בשל אינפלציה), תשמ"ה–1985, והכל בשל סכומים שיועדו על ידיה להפקדה בקופת גמל לקיצבה, כמשמעותה בתקנות מס הכנסה (כללים לאישור ולניהול קופות גמל), תשכ"ה–1964, ואשר הופקה בשנות המס 1997 עד 2002, ובלבד שסכומים אלה וכן הריבית, הפרשי ההצמדה והרווחים האחרים שמקורם בסכומים אלה הופקדו בקופת גמל לקיצבה כאמור, לפני יום כ"ו בטבת התשס"ג (31 בדצמבר 2002).

חוק (מס' 10) תש"ס-2000

הוראת שעה תשס"ב-2002

התוספת

אילת

אשדוד

חיפה

חוק תשל"ב–1972

יצחק בן- צבי דוד בן- גוריון יצחק בן- אהרן

נשיא המדינה ראש הממשלה שר התחבורה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשכ"א מס' 344](http://www.nevo.co.il/Law_word/law14/LAW-0344.pdf) מיום 19.6.1961 עמ' 145 ([ה"ח תשכ"א מס' 446](http://www.nevo.co.il/Law_word/law17/PROP-0446.pdf) עמ' 78).

   ת"ט [ס"ח תשכ"א מס' 349](http://www.nevo.co.il/Law_word/law14/LAW-0349.pdf) מיום 5.7.1961 עמ' 216.

   תוקן [ס"ח תשל"ב מס' 665](http://www.nevo.co.il/Law_word/law14/LAW-0665.pdf) מיום 3.8.1972 עמ' 151 ([ה"ח תשכ"ט מס' 855](http://www.nevo.co.il/Law_word/law17/PROP-0855.pdf) עמ' 386) – תיקון מס' 1.

   [ס"ח תשל"ב מס' 665](http://www.nevo.co.il/Law_word/law14/LAW-0665.pdf) מיום 3.8.1972 עמ' 152 ([ה"ח תשל"א מס' 949](http://www.nevo.co.il/Law_word/law17/PROP-0949.pdf) עמ' 259) – תיקון מס' 2.

   [ס"ח תשל"ט מס' 915](http://www.nevo.co.il/Law_word/law14/LAW-0915.pdf) מיום 16.11.1978 עמ' 14 ([ה"ח תשל"ח מס' 1360](http://www.nevo.co.il/Law_word/law17/PROP-1360.pdf) עמ' 299) – תיקון מס' 3.

   [ס"ח תשמ"ב מס' 1057](http://www.nevo.co.il/Law_word/law14/LAW-1057.pdf) מיום 4.8.1982 עמ' 198 ([ה"ח תשמ"ב מס' 1592](http://www.nevo.co.il/Law_word/law17/PROP-1592.pdf) עמ' 242) – תיקון מס' 4.

   [ס"ח תשמ"ח מס' 1248](http://www.nevo.co.il/Law_word/law14/LAW-1248.pdf) מיום 17.4.1988 עמ' 73 ([ה"ח תשמ"ח מס' 1866](http://www.nevo.co.il/Law_word/law17/PROP-1866.pdf) עמ' 111) – תיקון מס' 4א בסעיף 7 לחוק הסדרים במשק המדינה (תיקוני חקיקה להשגת יעדי התקציב), תשמ"ח-1988; תחילתו ביום 1.4.1988.

   [ס"ח תשמ"ח מס' 1259](http://www.nevo.co.il/Law_word/law14/LAW-1259.pdf) מיום 27.7.1988 עמ' 156 ([ה"ח תשמ"ח מס' 1877](http://www.nevo.co.il/Law_word/law17/PROP-1877.pdf) עמ' 160) – תיקון מס' 5; ר' סעיפים   
   43-42 לענין תחילה והוראות מעבר.

   [ס"ח תשנ"א מס' 1335](http://www.nevo.co.il/Law_word/law14/LAW-1335.pdf) מיום 21.12.1990 עמ' 30 ([ה"ח תשנ"א מס' 2020](http://www.nevo.co.il/Law_word/law17/PROP-2020.pdf) עמ' 21) – תיקון מס' 6 בסעיף 4 לחוק שנת הכספים, תשנ"א-1990.

   [ס"ח תשנ"ב מס' 1378](http://www.nevo.co.il/Law_word/law14/LAW-1378.pdf) מיום 8.1.1992 עמ' 42 ([ה"ח תשנ"ב מס' 2081](http://www.nevo.co.il/Law_word/law17/PROP-2081.pdf) עמ' 18) – תיקון מס' 7 בסעיף 10 לחוק הסדרים במשק המדינה (תיקוני חקיקה) (מס' 2), תשנ"ב–1992.

   [ס"ח תשנ"ז מס' 1607](http://www.nevo.co.il/Law_word/law14/LAW-1607.pdf) מיום 7.1.1997 עמ' 17 ([ה"ח תשנ"ז מס' 2556](http://www.nevo.co.il/Law_word/law17/PROP-2556.pdf) עמ' 12) – תיקון מס' 8 בסעיף 6 לחוק הסדרים במשק המדינה (תיקוני חקיקה להשגת יעדי התקציב לשנת 1997), תשנ"ז-1996; תחילתו ביום 1.1.1997.

   [ס"ח תשנ"ט מס' 1704](http://www.nevo.co.il/Law_word/law14/law-1704.pdf) מיום 15.2.1999 עמ' 112 ([ה"ח תשנ"ט מס' 2785](http://www.nevo.co.il/Law_word/law17/PROP-2785.pdf) עמ' 230) – תיקון מס' 9 בסעיף 29 לחוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 1999), תשנ"ט-1999.

   [ס"ח תש"ס מס' 1751](http://www.nevo.co.il/Law_word/law14/law-1751.pdf) מיום 13.8.2000 עמ' 278 ([ה"ח תש"ס מס' 2874](http://www.nevo.co.il/Law_word/law17/PROP-2874.pdf) עמ' 236) – תיקון מס' 10 בסעיף 1 לחוק רשות שדות התעופה ורשות הנמלים והרכבות (תיקוני חקיקה), תש"ס-2000; תחילתו 1.1.1997.

   [ס"ח תשס"ב מס' 1831](http://www.nevo.co.il/Law_word/law14/law-1831.pdf) מיום 17.2.2002 עמ' 165 ([ה"ח תשס"ב מס' 3043](http://www.nevo.co.il/Law_word/law17/PROP-3043.pdf) עמ' 16, [ה"ח תשס"ב מס' 3065](http://www.nevo.co.il/Law_word/law17/PROP-3065.pdf) עמ' 205, [ה"ח תשס"ב מס' 3072](http://www.nevo.co.il/Law_word/law17/PROP-3072.pdf) עמ' 224) – תיקון מס' 11 בסעיף 25 לחוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002), תשס"ב–2002 (להלן חוק ההסדרים תשס"ב–2002). ר' סעיף 26(ב) בענין תחילה: 1.1.2003.

   [ס"ח תשס"ב מס' 1849](http://www.nevo.co.il/Law_word/law14/law-1849.pdf) מיום 13.6.2002 עמ' 425 ([ה"ח תשס"ב מס' 3103](http://www.nevo.co.il/Law_word/law17/PROP-3103.pdf) עמ' 427) – הוראת שעה בסעיף 2 לחוק המסים (פטור ממס על הכנסה של חברת החשמל, של רשות שדות התעופה ושל רשות הנמלים והרכבות, המיועדת להפקדה בקופת גמל מרכזית לקצבה) (הוראת שעה), תשס"ב-2002.

   [ס"ח תשס"ב מס' 1850](http://www.nevo.co.il/Law_word/law14/law-1850.pdf) מיום 16.6.2002 עמ' 442 ([ה"ח תשס"ב מס' 3115](http://www.nevo.co.il/Law_word/law17/PROP-3115.pdf) עמ' 534) – הוראת שעה בסעיף 30 לחוק תכנית החירום הכלכלית (תיקוני חקיקה להשגת יעדי התקציב והמדיניות הכלכלית לשנות הכספים 2002 ו-2003), תשס"ב-2002. תחילתה ביום 1.1.1997.

   [ס"ח תשס"ג מס' 1884](http://www.nevo.co.il/Law_word/law14/law-1884.pdf) מיום 29.12.2002 עמ' 210 ([ה"ח הממשלה תשס"ג מס' 4](http://www.nevo.co.il/Law_word/law15/HATZAOT-LAW-MEMSHALA-04A.pdf) עמ' 98) – תיקון מס' 12 [במקור מס' 11]. תחילת תוקף התיקון מיום 1.7.2003 עפ"י הודעת שר האוצר ב[י"פ תשס"ד מס' 5231](http://www.nevo.co.il/Law_word/law10/YALKUT-5231.pdf) מיום 20.10.2003 עמ' 106.

   בוטל [ס"ח תשס"ד מס' 1951](http://www.nevo.co.il/Law_word/law14/law-1951.pdf) מיום 22.7.2004 עמ' 465 ([ה"ח הממשלה תשס"ד מס' 59](http://www.nevo.co.il/Law_word/law15/HATZAOT-LAW-memshala-59.pdf) עמ' 18) – בסעיף 36 לחוק רשות הספנות והנמלים, תשס"ד-2004, למעט סעיפים 1א, 71(א)-(ג) ופרק תשיעי; תוקף הביטול 60 ימים מיום פרסומו. [↑](#footnote-ref-1)
2. \* חברת רכבת ישראל בע"מ התאגדה ואושרה על פי פקודת החברות כחברה ממשלתית בערבון מוגבל ביום 15.1.1998. [↑](#footnote-ref-2)
3. \* חבר המועצה שמונה לפני פרסום תיקון מס' 11, והוא נציג של גוף אשר לו נפח ההובלה הגדול ביותר במסילות הברזל או של גוף ציבורי שיש לו זיקה למסילות הברזל, רשאי להמשיך ולכהן עד תום תקופת כהונתו; היו במועצה דעות שקולות כתוצאה מהוראות סעיף קטן זה, תכריע דעתו של יושב ראש המועצה. [↑](#footnote-ref-3)
4. \* נוסף על תמלוגים אלה, בשנים 2002 ו-2003, עד ה-1 ביולי של כל שנה, תעביר רשות הנמלים והרכבות למדינה תמלוגים נוספים בסכום של 300 מיליון שקלים חדשים. [↑](#footnote-ref-4)