חוק רשות העתיקות, תשמ"ט-1989

רשויות ומשפט מנהלי – עתיקות

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות ופרשנות | [Go](#Seif1) | 3 |
|  | פרק ב': הרשות ומוסדותיה | [Go](#med1) | 3 |
|  | סימן א': הקמת הרשות ותפקידיה | [Go](#hed20) | 3 |
| סעיף 2 | הקמת הרשות | [Go](#Seif2) | 3 |
| סעיף 3 | הרשות תאגיד | [Go](#Seif3) | 3 |
| סעיף 4 | הרשות גוף מבוקר | [Go](#Seif4) | 3 |
| סעיף 5 | תפקידי הרשות | [Go](#Seif5) | 3 |
|  | סימן ב': מועצת הרשות | [Go](#hed21) | 4 |
| סעיף 6 | הרכב המועצה | [Go](#Seif6) | 4 |
| סעיף 7 | תקופת כהונה | [Go](#Seif7) | 5 |
| סעיף 8 | סייגים למינוי חבר מועצה | [Go](#Seif8) | 5 |
| סעיף 9 | החזר הוצאות | [Go](#Seif9) | 5 |
| סעיף 10 | פקיעת כהונה | [Go](#Seif10) | 5 |
| סעיף 11 | סדרי עבודת המועצה | [Go](#Seif11) | 5 |
| סעיף 12 | דיון בנושא פלוני | [Go](#Seif12) | 5 |
| סעיף 13 | מינוי ועדה | [Go](#Seif13) | 5 |
| סעיף 14 | תוקף | [Go](#Seif14) | 5 |
| סעיף 15 | תפקידי המועצה וסמכויותיה | [Go](#Seif15) | 5 |
| סעיף 16 | כללי המועצה | [Go](#Seif16) | 6 |
| סעיף 17 | דיווח | [Go](#Seif17) | 6 |
|  | סימן ג': מנהל הרשות ועובדיה | [Go](#hed22) | 6 |
| סעיף 18 | מנהל הרשות | [Go](#Seif18) | 6 |
| סעיף 19 | סמכויות המנהל | [Go](#Seif19) | 6 |
| סעיף 20 | כהונת המנהל | [Go](#Seif20) | 6 |
| סעיף 21 | העסקת עובדים | [Go](#Seif21) | 6 |
| סעיף 22 | תנאי העסקת המנהל | [Go](#Seif22) | 6 |
|  | פרק ג': תקציב וכספים | [Go](#med2) | 6 |
| סעיף 23 | תקציב | [Go](#Seif23) | 6 |
| סעיף 24 | מימון וקרנות | [Go](#Seif24) | 6 |
|  | פרק ד': סמכויות פיקוח | [Go](#med3) | 7 |
| סעיף 25 | מינוי מפקחים | [Go](#Seif25) | 7 |
| סעיף 26 | סמכויות מפקח | [Go](#Seif26) | 7 |
|  | פרק ה': העברת עובדים, נכסים, זכויות והתחייבויות | [Go](#med4) | 7 |
| סעיף 27 | העברת עובדים | [Go](#Seif27) | 7 |
| סעיף 28 | העברת נכסים | [Go](#Seif28) | 7 |
|  | פרק ו': הוראות שונות | [Go](#med5) | 7 |
| סעיף 29 | מסים | [Go](#Seif29) | 7 |
| סעיף 30 | אחריות בנזיקין | [Go](#Seif30) | 7 |
| סעיף 31 | דין חברי המועצה ועובדי הרשות | [Go](#Seif31) | 7 |
| סעיף 32 | ביצוע ותקנות | [Go](#Seif32) | 8 |
| סעיף 35 | שמירת דינים | [Go](#Seif33) | 8 |
| סעיף 36 | הוראות מעבר | [Go](#Seif34) | 8 |
| סעיף 37 | פרסום | [Go](#Seif35) | 8 |

חוק רשות העתיקות, תשמ"ט-1989[[1]](#footnote-1)\*

פרק א': פרשנות

1. (א) בחוק זה –

הגדרות ופרשנות

"חוק העתיקות" – חוק העתיקות, תשל"ח-1978;

"אתר" – אתר עתיקות כמשמעותו בחוק העתיקות;

"המועצה" – מועצת הרשות שמונתה לפי סעיף 6;

"המנהל" – מנהל הרשות;

"הרשות" – רשות העתיקות המוקמת בחוק זה;

"השר" – שר התרבות והספורט[[2]](#footnote-2).

הגדרות ופרשנות

(ב) מונחים אחרים תהא להם המשמעות שיש להם לפי חוק העתיקות אלא אם כן ניתן להם פירוש אחר בחוק זה.

מיום 12.1.2012

**תיקון מס' 5**

[ס"ח תשע"ב מס' 2331](http://www.nevo.co.il/Law_word/law14/law-2331.pdf) מיום 12.1.2012 עמ' 112 ([ה"ח 623](http://www.nevo.co.il/Law_word/law15/memshala-623.pdf))

"השר" – ~~שר החינוך והתרבות~~ שר התרבות והספורט.

פרק ב': הרשות ומוסדותיה

סימן א': הקמת הרשות ותפקידיה

2. מוקמת בזה רשות העתיקות.

הקמת הרשות

3. הרשות היא תאגיד.

הרשות – תאגיד

4. הרשות היא גוף מבוקר כמשמעותו בסעיף 9(2) לחוק מבקר המדינה, תשי"ח-1958 [נוסח משולב].

הרשות – גוף מבוקר

5. (א) תפקידה של הרשות הוא לטפל בכל עניני העתיקות, לרבות עתיקות תת-ימיות, בישראל.

תפקידי הרשות

(ב) הרשות רשאית לעשות לגבי עתיקות ואתרים כל פעולה הנחוצה לשם מילוי תפקידיה, ובכלל זה –

(1) חשיפה וחפירה של אתרים;

(2) שימור, שחזור ופיתוח של אתרים;

(3) ניהול, אחזקה, והפעלה של אתרים ושמירה עליהם;

(4) שימור ושחזור עתיקות;

(5) קיום פיקוח על חפירות ארכיאולוגיות;

(6) ניהול של אוצרות העתיקות של המדינה, שמירתם  והפיקוח עליהם;

(7) הפעלת פיקוח לענין עבירות לפי חוק העתיקות;

(8) עריכת מחקרים ארכיאולוגיים וקידומם;

(9) ניהול ואחזקה של ספריה מדעית לארכיאולוגיה ולהיסטוריה של ארץ ישראל ושכנותיה;

(10) ריכוז, תיעוד ורישום של מידע ארכיאולוגי;

(11) קיום ועידוד פעולות חינוך והסברה בתחום הארכיאולוגיה;

(12) קיום קשרים מדעיים בינלאומיים בתחום הארכיאולוגיה.

(ג) ניהול, אחזקה והפעלה של אתר המצוי בתחום גן לאומי או שמורת טבע ושמירה עליו, ייעשו, על אף האמור בסעיף קטן (ב)(3), על ידי הרשות לשמירת הטבע והגנים הלאומיים, בתיאום עם הרשות, זולת אם הוסכם ביניהם אחרת; לענין זה, "גן לאומי", "שמורת טבע", "הרשות לשמירת הטבע והגנים הלאומיים" – כהגדרתם בחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998.

(תיקון מס' 2)

תשנ"ח-1998

(תיקון מס' 3)   
תשנ"ח-1998

מיום 14.2.1998

**תיקון מס' 2**

[ס"ח תשנ"ח מס' 1645](http://www.nevo.co.il/Law_word/law14/LAW-1645.pdf) מיום 15.1.1998 עמ' 91 ([ה"ח 2650](http://www.nevo.co.il/Law_word/law17/PROP-2650.pdf))

(ג) ניהול, אחזקה והפעלה של אתר המצוי בתחום גן לאומי או שמורת טבע ושמירה עליו, ייעשו, על אף האמור בסעיף קטן (ב)(3), ~~על ידי רשות הגנים הלאומיים או רשות שמורות הטבע~~ על ידי רשות הגנים הלאומיים ושמורות הטבע, לפי הענין, בתיאום עם הרשות, זולת אם הוסכם ביניהם אחרת; לענין זה, "גן לאומי", "שמורת טבע", "רשות הגנים הלאומיים" ו"רשות שמורות הטבע" – כמשמעותם בחוק גנים לאומיים, שמורות טבע ואתרי הלאום, התשכ"ג-1963.

מיום 15.2.1998

**תיקון מס' 3**

[ס"ח תשנ"ח מס' 1666](http://www.nevo.co.il/Law_word/law14/LAW-1666.pdf) מיום 5.4.1998 עמ' 217 ([ה"ח 2594](http://www.nevo.co.il/Law_word/law17/PROP-2594.pdf))

(ג) ניהול, אחזקה והפעלה של אתר המצוי בתחום גן לאומי או שמורת טבע ושמירה עליו, ייעשו, על אף האמור בסעיף קטן (ב)(3), ~~על ידי רשות הגנים הלאומיים ושמורות הטבע, לפי הענין~~ על-ידי הרשות לשמירת הטבע והגנים הלאומיים, בתיאום עם הרשות, זולת אם הוסכם ביניהם אחרת; לענין זה, "גן לאומי", "שמורת טבע", ~~"רשות הגנים הלאומיים" ו"רשות שמורות הטבע" – כמשמעותם בחוק גנים לאומיים, שמורות טבע ואתרי הלאום, התשכ"ג-1963~~ "הרשות לשמירת הטבע והגנים הלאומיים" – כהגדרתם בחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998.

סימן ב': מועצת הרשות

6. (א) לרשות תהיה מועצה של ששה עשר חברים כמפורט להלן:

הרכב המועצה

(1) נציגי ממשלה שהם עובדי המדינה –

(א) המנהל הכללי של משרד התרבות והספורט;

(תיקון מס' 5) תשע"ב-2012

(ב) ראש מינהל תרבות במשרד התרבות והספורט;

(תיקון מס' 5) תשע"ב-2012

(ג) ראש אגף בכיר – תקציבים, תכנון ותכנית עבודה במשרד התרבות והספורט;

(תיקון מס' 5) תשע"ב-2012

(ד) הממונה על התקציבים במשרד האוצר;

(ה) החשב הכללי;

(ו) מנהל מינהל התכנון במשרד הפנים;

(ז) מנהל אגף תכנון וכלכלה במשרד התיירות;

(ח) נציג של שר החקלאות שימנה שר החקלאות;

(2) שני נציגים בעלי ענין בארכיאולוגיה משניים מן המוסדות להשכלה גבוהה המפורטים להלן, אחד מכל מוסד, שימנה השר לאחר התייעצות עמם:

(א) האוניברסיטה העברית בירושלים;

(ב) אוניברסיטת תל-אביב;

(ג) אוניברסיטת חיפה;

(ד) אוניברסיטת בר-אילן;

(ה) אוניברסיטת בן גוריון בנגב;

(3) איש הסגל האקדמי הבכיר במוסד להשכלה גבוהה, בעל מומחיות בתחום ההיסטוריה או הארכאולוגיה, שימנה השר לאחר התייעצות עם האקדמיה הלאומית הישראלית למדעים, והוא יהיה יושב ראש המועצה;

(תיקון מס' 5) תשע"ב-2012

(4) שני ראשי רשויות מקומיות שימנה השר לאחר התייעצות עם יושב ראש מרכז השלטון המקומי וכן ראש מועצה אזורית שימנה השר;

(5) מנהל מוזיאון המציג עתיקות שימנה השר לאחר התייעצות עם יושב ראש מועצת המוזיאונים, לפי חוק המוזיאונים, תשמ"ג-1983;

(6) נציגי המשרד לענייני דתות, שימנה השר לענייני דתות[[3]](#footnote-3).

(ב) נציג ממשלה מן המפורטים בסעיף קטן (א)(1)(א) עד (ז) רשאי למנות נציג מטעמו, מקרב עובדי המדינה, להשתתף בישיבות המועצה.

(ג) לכל חבר המועצה שאינו מקרב עובדי המדינה ניתן למנות ממלא מקום קבוע בדרך שמתמנה חבר המועצה.

(ד) השר רשאי למנות אחד מחברי המועצה לסגן יושב ראש המועצה.

מיום 12.1.2012

**תיקון מס' 5**

[ס"ח תשע"ב מס' 2331](http://www.nevo.co.il/Law_word/law14/law-2331.pdf) מיום 12.1.2012 עמ' 112 ([ה"ח 623](http://www.nevo.co.il/Law_word/law15/memshala-623.pdf))

(א) לרשות תהיה מועצה של ששה עשר חברים כמפורט להלן:

(1) נציגי ממשלה שהם עובדי המדינה –

(א) המנהל הכללי של ~~משרד החינוך והתרבות~~ משרד התרבות והספורט;

(ב) ראש מינהל תרבות ~~במשרד החינוך והתרבות~~ במשרד התרבות והספורט;

(ג) ~~מנהל מינהל כלכלה ותקציבים במשרד החינוך והתרבות~~ ראש אגף בכיר – תקציבים, תכנון ותכנית עבודה במשרד התרבות והספורט;

(ד) הממונה על התקציבים במשרד האוצר;

(ה) החשב הכללי;

(ו) מנהל מינהל התכנון במשרד הפנים;

(ז) מנהל אגף תכנון וכלכלה במשרד התיירות;

(ח) נציג של שר החקלאות שימנה שר החקלאות;

(2) שני נציגים בעלי ענין בארכיאולוגיה משניים מן המוסדות להשכלה גבוהה המפורטים להלן, אחד מכל מוסד, שימנה השר לאחר התייעצות עמם:

(א) האוניברסיטה העברית בירושלים;

(ב) אוניברסיטת תל-אביב;

(ג) אוניברסיטת חיפה;

(ד) אוניברסיטת בר-אילן;

(ה) אוניברסיטת בן גוריון בנגב;

~~(3) חבר אחד מחברי האקדמיה הלאומית הישראלית למדעים שימנה השר לאחר התייעצות עם האקדמיה, והוא יהיה יושב ראש המועצה;~~

(3) איש הסגל האקדמי הבכיר במוסד להשכלה גבוהה, בעל מומחיות בתחום ההיסטוריה או הארכאולוגיה, שימנה השר לאחר התייעצות עם האקדמיה הלאומית הישראלית למדעים, והוא יהיה יושב ראש המועצה;

(4) שני ראשי רשויות מקומיות שימנה השר לאחר התייעצות עם יושב ראש מרכז השלטון המקומי וכן ראש מועצה אזורית שימנה השר;

(5) מנהל מוזיאון המציג עתיקות שימנה השר לאחר התייעצות עם יושב ראש מועצת המוזיאונים, לפי חוק המוזיאונים, תשמ"ג-1983;

(6) נציגי המשרד לענייני דתות, שימנה השר לענייני דתות.

7. (א) תקופת כהונתו של חבר המועצה שאינו נציג הממשלה תהיה ארבע שנים, אך ניתן למנותו מחדש לתקופות כהונה נוספות.

תקופת כהונה

(ב) חבר המועצה שתקופת כהונתו תמה יוסיף לכהן עד מינויו מחדש או עד מינוי חבר אחר במקומו.

8. לא יתמנה חבר המועצה –

סייגים למינוי חבר מועצה

(1) מי שהורשע בעבירה שיש עמה קלון או נשא עונש מאסר וטרם חלפה תקופת ההתיישנות כמשמעותה בחוק המרשם הפלילי ותקנות השבים, תשמ"א-1981;

(2) מי שיש ניגוד ענינים בין עיסוקו ובין חברותו במועצה; ואולם לא יראו ניגוד ענינים אם עצם מינויו של בעל תפקיד למועצה נובע מתפקידו.

9. יושב ראש המועצה, סגנו וחבר המועצה לא יקבלו מהרשות שכר בעד שירותיהם במילוי תפקידם במועצה, אך יהיו זכאים לכיסוי הוצאות סבירות שהוציאו בקשר למילוי תפקידם כאמור, בשיעור שתקבע הרשות.

החזר הוצאות

10. (א) חבר המועצה שאינו נציג ממשלה יחדל לכהן לפני תום תקופת כהונתו באחד מאלה:

פקיעת כהונה

(1) התפטר במסירת כתב התפטרות ליושב ראש המועצה;

(2) נתקיים בו סייג מן הסייגים המפורטים בסעיף 8;

(3) נבצר ממנו, דרך קבע, למלא תפקידו, והשר, לאחר התייעצות עם יושב ראש המועצה, העבירו מכהונתו בהודעה בכתב;

(4) פרש מן התפקיד שבשלו התמנה.

(ב) יושב ראש המועצה יעביר לשר כתב התפטרות כאמור בסעיף קטן (א)(1), תוך 96 שעות ממועד מסירתו; תוקף ההתפטרות מתום 48 שעות לאחר מסירת כתב ההתפטרות לשר, זולת אם חזר בו חבר המועצה מהתפטרותו לפני כן במסירת מכתב לשר.

(ג) חבר המועצה שאינו נציג הממשלה, או נציג מקרב עובדי המדינה שמונה להשתתף דרך קבע בישיבות המועצה כאמור בסעיף קטן 6(ב), ונעדר ללא סיבה מוצדקת מארבע ישיבות רצופות של המועצה, רשאי השר לאחר התיעצות עם יושב ראש המועצה, להעבירו מכהונתו במועצה או לבטל את מינויו, לפי הענין, בהודעה בכתב.

11. (א) המועצה תקבע לעצמה את דרכי עבודתה ונהלי דיוניה ככל שלא נקבעו בחוק זה או על פיו.

סדרי עבודת המועצה

(ב) המנין החוקי בישיבות המועצה הוא שבעה חברים לפחות; אם לא היה מנין חוקי בפתיחת הישיבה, רשאי יושב ראש הישיבה לדחותה בשלושים דקות; לאחר עבור זמן זה תהא הישיבה כדין אם השתתפו בה חמישה חברים לפחות ובהם יושב ראש המועצה או סגנו.

(ג) משנפתחה הישיבה כדין לפי סעיף קטן (א), יהיה המשכה כדין בכל מספר חברים שהוא.

(ד) המנהל או מי שהוא הסמיכו לכך במקומו, רשאי להיות נוכח בישיבות המועצה.

12. ביקשו השר או חמישה מחברי המועצה לדון בנושא פלוני, יהיה הנושא כלול בסדר יומה של המועצה בישיבתה הקרובה.

דיון בנושא פלוני

13. המועצה רשאית למנות מבין חבריה ועדה לענין מסויים שבסמכותה, לקבוע לה יושב ראש ולאצול לה מסמכויותיה, למעט הסמכות לקבוע את המדיניות הכללית של הרשות והסמכות לאשר את תקציבה.

מינוי ועדה

14. החלטה של המועצה או של ועדה מועדותיה לא תיפסל מחמת זה בלבד שבזמן עשייתה היה מקומו של חבר המועצה או חבר הוועדה פנוי מכל סיבה שהיא.

תוקף

15. המועצה, מבלי לגרוע משאר תפקידיה –

תפקידי המועצה וסמכויותיה

(1) תקבע את המדיניות הכללית של הרשות בתחום תפקידיה;

(2) תאשר את תקציב הרשות;

(3) תעקוב ברציפות אחר ביצוע המדיניות, התכניות והתקציבים של הרשות;

(4) תדון בדו"חות כספיים שיגיש לה המנהל.

16. המועצה, באישור השר, תקבע כללים להפעלת אתרים, ניהולם והפיקוח עליהם.

כללי המועצה

17. המועצה תגיש לשר אחת לשנה לפחות, דין וחשבון על פעולות הרשות וכן תמסור לו, לפי דרישתו, כל ידיעה על פעולותיה.

דיווח

סימן ג': מנהל הרשות ועובדיה

18. (א) המועצה תמנה, על פי הצעת השר ובאישור הממשלה, מנהל לרשות; המועצה רשאית, על פי הצעת השר, למנות סגן למנהל.

מנהל הרשות

(ב) הודעה על מינויים לפי סעיף קטן (א) תפורסם ברשומות.

19. (א) המנהל אחראי לניהול השוטף של עניני הרשות בהתאם להחלטות המועצה.

סמכויות המנהל

(ב) בכפוף להוראות חוק זה ולהחלטות המועצה יהיו למנהל כל הסמכויות הדרושות לניהול הרשות ובכלל זה הסמכות לייצג את הרשות בכל תפקיד מתפקידיה ולחתום על הסכמים או מסמכים אחרים בשם הרשות.

(ג) אין בהוראות חוק זה כדי לגרוע מסמכויות ותפקידים שהוענקו למנהל לפי חוק העתיקות ולפי כל חיקוק אחר.

(ד) המנהל רשאי לאצול מסמכויותיו לפי חוק זה לעובד מעובדי הרשות וליפות את כוחו לחתום על כל מסמך בשם הרשות.

20. (א) תקופת כהונתו של המנהל תהיה חמש שנים (להלן – תקופת כהונה); המועצה, באישור השר ובאישור הממשלה, רשאית לשוב ולמנותו בתום כל תקופת כהונה לתקופת כהונה נוספת.

כהונת המנהל

(ב) כהונת המנהל תפקע באחת מאלה:

(1) התפטר בהודעה בכתב שהגיש לשר באמצעות המועצה;

(2) השר, לאחר התייעצות במועצה ובאישור הממשלה, קבע כי נבצר מהמנהל, דרך קבע, למלא את תפקידו;

(3) השר, לאחר התייעצות במועצה ובאישור הממשלה, החליט להעבירו מכהונתו מטעמים שיפורטו.

21. (א) הרשות רשאית להעסיק עובדים לביצוע תפקידיה.

העסקת עובדים

(תיקון מס' 1)

תש"ן-1990

(ב) תנאי עבודתם של עובדי הרשות, שכרם, תקניהם וסדרי קבלתם לעבודה יהיו כשל עובדי המדינה, בשינויים המחוייבים, שנקבעו בידי הרשות באישור השר ושר האוצר.

(ג) על אף האמור בסעיף קטן (ב), הוראות סעיף 105 לחוק שירות המדינה (גמלאות) [נוסח משולב], התש"ל-1970, יחולו רק לגבי עובדי המדינה שיעברו לשרת כעובדי הרשות לפי סעיף 27(א); גמלאותיהם של יתר עובדי הרשות יבוטחו בקופת גמל כהגדרתה בחוק הפיקוח על שירותים פיננסיים (קופות גמל), התשס"ה-2005.

(תיקון מס' 1)

תש"ן-1990

(תיקון מס' 4) תשס"ה-2005

מיום 1.1.1992

**תיקון מס' 1**

[ס"ח תש"ן מס' 1314](http://www.nevo.co.il/Law_word/law14/LAW-1314.pdf) מיום 6.4.1990 עמ' 130 ([ה"ח 1972](http://www.nevo.co.il/Law_word/law14/LAW-1972.pdf))

(ב) תנאי עבודתם של עובדי הרשות, שכרם, ~~גמלאותיהם~~, תקניהם וסדרי קבלתם לעבודה יהיו כשל עובדי המדינה, ~~ובשינויים שנקבעו בידי הרשות, באישור השר ושר האוצר~~ בשינויים המחוייבים, שנקבעו בידי הרשות באישור השר ושר האוצר.

(ג) על אף האמור בסעיף קטן (ב), הוראות סעיף 105 לחוק שירות המדינה (גמלאות) [נוסח משולב], התש"ל-1970, יחולו רק לגבי עובדי המדינה שיעברו לשרת כעובדי הרשות לפי סעיף 27(א); גמלאותיהם של יתר עובדי הרשות יבוטחו בקופת גמל כמשמעותה בסעיף 47 לפקודת מס הכנסה.

מיום 8.11.2005

**תיקון מס' 4**

[ס"ח תשס"ה מס' 2024](http://www.nevo.co.il/Law_word/law14/LAW-2024.pdf) מיום 10.8.2005 עמ' 915 ([ה"ח 175](http://www.nevo.co.il/Law_word/law15/MEMSHALA-175.pdf))

(ג) על אף האמור בסעיף קטן (ב), הוראות סעיף 105 לחוק שירות המדינה (גמלאות) [נוסח משולב], התש"ל-1970, יחולו רק לגבי עובדי המדינה שיעברו לשרת כעובדי הרשות לפי סעיף 27(א); גמלאותיהם של יתר עובדי הרשות יבוטחו בקופת גמל ~~כמשמעותה בסעיף 47 לפקודת מס הכנסה~~ כהגדרתה בחוק הפיקוח על שירותים פיננסיים (קופות גמל), התשס"ה-2005.

22. שכרו של המנהל ותנאי העסקתו ייקבעו בידי השר בהסכמת שר האוצר.

תנאי העסקת המנהל

פרק ג': תקציב וכספים

23. (א) המנהל יכין, למועד שקבעה המועצה, הצעת תקציב לפעולות הרשות ויגישה לאישור המועצה.

תקציב

(ב) תקציב הרשות יוגש לשר והוא טעון אישורו ואישור הממשלה.

(ג) שר האוצר רשאי להורות לרשות בדבר דרכי הכנת תקציב הרשות.

24. (א) תקציב הרשות ימומן מאוצר המדינה, ומהכנסות מאגרות ותשלומים אחרים שישולמו לרשות לפי חוק העתיקות.

מימון וקרנות

(ב) לצורך ביצוע תפקידיה רשאית הרשות לקבל תרומות וכן להקים קרנות מחקר.

פרק ד': סמכויות פיקוח

25. (א) המועצה תמנה מפקחים מבין עובדי הרשות או מבין מי שמונה כדין כפקח או כמפקח מכוח חיקוק לשם פיקוח על ביצוע חוק העתיקות; המינוי יהיה בכתב.

מינוי מפקחים

(ב) למפקח כאמור תהיה סמכות לערוך חקירות על עבירות לפי חוק העתיקות; בהשתמשו בסמכות כאמור –

(1) יהיו למפקח סמכויות שוטר לפי סעיף 2 לפקודת סדר הדין הפלילי (מעצר וחיפוש) [נוסח חדש], תשכ"ט-1969.

(2) יהיה מפקח רשאי להשתמש בכל הסמכויות הנתונות לקצין משטרה בדרגת מפקח לפי סעיף 2 לפקודת הפרוצדורה הפלילית (עדות), וסעיף 3 לפקודה האמורה יחול על הודעה שרשם מכח סמכות זו.

26. (א) היה למפקח יסוד סביר להניח שהדבר דרוש לביצוע תפקידו מוסמך הוא –

סמכויות מפקח

(1) לעצור כל כלי הובלה ולערוך בו חיפוש;

(2) להיכנס לכל מקום ולערוך בו חיפוש, אולם אין להיכנס למקום המשמש למגורים אלא לפי צו חיפוש מאת בית משפט מוסמך והוראות סעיפים 24 ו-26 עד 29 לפקודת סדר הדין הפלילי (מעצר וחיפוש) [נוסח חדש], תשכ"ט-1969 יחולו, בשינויים המחוייבים, על חיפוש לפי פסקה זו;

(3) לתפוס כל חפץ, אם יש למפקח יסוד סביר להניח שנעברה בו עבירה על חוק העתיקות, ורשאי הוא לתפוס חמרי אריזה או מסמכים העשויים, לדעתו, לשמש ראיה במשפט על עבירה כאמור.

(ב) לענין פרק זה, "חפץ" – לרבות כלי הובלה.

פרק ה': העברת עובדים, נכסים, זכויות והתחייבויות

27. (א) עובדי המדינה המועסקים ערב תחילתו של חוק זה באגף העתיקות והמוזיאונים שבמשרד החינוך והתרבות (להלן – האגף), יעברו לשרת כעובדי הרשות, בתנאי שירות שלא יהיו גרועים מתנאי שירותם ערב תחילת החוק.

העברת עובדים

(ב) זכויות עובדי הרשות שיועברו לשירותה והנובעות מעבודתם כעובדי המדינה כאמור בסעיף קטן (א) ייחשבו כזכויות הנובעות מעבודה בשירות הרשות.

(ג) ההסדרים לגבי זיכוי הרשות בסכומי התשלומים אשר עובדים שיועברו לשירותה יהיו זכאים להם, ייקבעו תוך שנה מיום תחילתו של חוק זה, בהסכם בין הרשות ובין הממשלה.

28. נכסי המדינה שהיו ערב תחילתו של חוק זה מוחזקים בידי האגף יועברו לרשות; בסעיף זה, "נכסי המדינה" – מקרקעין, מיטלטלין, זכויות וטובות הנאה מכל סוג שהוא, למעט עתיקה ואתר; תנאי ההעברה ייקבעו בהסכם בין הרשות לבין הממשלה.

העברת נכסים

פרק ו': הוראות שונות

29. דין הרשות כדין המדינה לענין תשלום מסים, מס בולים, אגרות, ארנונות, היטלים ותשלומי חובה אחרים.

מסים

30. דין הרשות כדין המדינה לענין חוק הנזיקים האזרחיים (אחריות המדינה), תשי"ב-1952.

אחריות בנזיקין

31. (א) דין עובדי הרשות כדין עובדי המדינה לענין חיקוקים אלה:

דין חברי המועצה ועובדי הרשות

(1) חוק הבחירות לכנסת [נוסח משולב], תשכ"ט-1969;

(2) חוק שירות המדינה (סיוג פעילות מפלגתית ומגבית כספים), תשי"ט-1959;

(3) חוק שירות הציבור (מתנות), תש"ם-1979;

(4) חוק שירות הציבור (הגבלות לאחר פרישה), תשכ"ט-1969;

(5) חוק העונשין, תשל"ז-1977 – הוראות הנוגעות לעובדי ציבור;

(6) פקודת הראיות [נוסח חדש], תשל"א-1971;

(7) פקודת הנזיקין [נוסח חדש].

(ב) חוק שירות המדינה (משמעת), תשכ"ג-1963, יחול על עובדי הרשות כאילו היו עובדי המדינה; לענין זה יבוא שר התרבות והספורט במקומו של השר בכל מקום שמדובר בחוק האמור בשר, והמנהל יבוא במקום המנהל הכללי בכל מקום שמדובר בו בחוק האמור.

(תיקון מס' 5) תשע"ב-2012

מיום 12.1.2012

**תיקון מס' 5**

[ס"ח תשע"ב מס' 2331](http://www.nevo.co.il/Law_word/law14/law-2331.pdf) מיום 12.1.2012 עמ' 112 ([ה"ח 623](http://www.nevo.co.il/Law_word/law15/memshala-623.pdf))

(ב) חוק שירות המדינה (משמעת), תשכ"ג-1963, יחול על עובדי הרשות כאילו היו עובדי המדינה; לענין זה יבוא ~~שר החינוך והתרבות~~ שר התרבות והספורט במקומו של השר בכל מקום שמדובר בחוק האמור בשר, והמנהל יבוא במקום המנהל הכללי בכל מקום שמדובר בו בחוק האמור.

32. השר ממונה על ביצוע חוק זה והוא רשאי, לאחר התייעצות במנהל ובמועצה, להתקין תקנות לביצועו.

ביצוע ותקנות

33. (תיקון חוק העתיקות, תשל"ח-1978).

תיקון חוק העתיקות

34. (תיקון פקודת המכרות).

תיקון פקודת המכרות

35. בכפוף לסעיף 5(ג) אין בהוראות חוק זה כדי לגרוע מהוראות חוק גנים לאומיים, שמורות טבע ואתרי הלאום, תשכ"ג-1963.

שמירת דינים

36. (א) מי שכיהן כמנהל האגף ערב תחילתו של חוק זה, יראוהו כאילו נתמנה כמנהל לפי חוק זה, לתקופת כהונה, ביום תחילתו.

הוראות מעבר

(ב) הממשלה תעביר לרשות את כל הסכומים אשר הוקצבו בחוק התקציב לשנת הכספים השוטפת לפעולות האגף שביצוען מועבר לרשות ושלא הוצאו עד יום תחילתו של חוק זה; עד לסיומה של שנת הכספים השוטפת יהיה התקציב לפעולות הרשות לפי התקציב שהועבר לרשות כאמור, בשינויים הנובעים מהקמת הרשות; לענין זה, '"שנת הכספים השוטפת" – שנת הכספים שבה חל יום תחילתו של חוק זה.

37. חוק זה יפורסם ברשומות תוך 30 ימים מיום קבלתו.

פרסום

חיים הרצוג יצחק שמיר יצחק נבון

נשיא המדינה ראש הממשלה שר החינוך והתרבות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשמ"ט מס' 1283](http://www.nevo.co.il/Law_word/law14/law-1283.pdf) מיום 3.8.1989 עמ' 88 ([ה"ח תשמ"ט מס' 1926](http://www.nevo.co.il/Law_word/law17/PROP-1926.pdf) עמ' 67).

   תוקן [ס"ח תש"ן מס' 1314](http://www.nevo.co.il/Law_word/law14/LAW-1314.pdf) מיום 6.4.1990 עמ' 130 ([ה"ח תש"ן מס' 1972](http://www.nevo.co.il/Law_word/law17/PROP-1972.pdf) עמ' 80) – תיקון מס' 1 בסעיף 5 לחוק הסדרים במשק המדינה (תיקוני חקיקה), תש"ן-1990; תחילתו ביום 1.1.1992.

   [ס"ח תשנ"ח מס' 1645](http://www.nevo.co.il/Law_word/law14/LAW-1645.pdf) מיום 15.1.1998 עמ' 91 ([ה"ח תשנ"ח מס' 2650](http://www.nevo.co.il/Law_word/law17/PROP-2650.pdf) עמ' 20) – תיקון מס' 2 בסעיף 39 לחוק להגברת הצמיחה והתעסוקה ולהשגת יעדי התקציב לשנת הכספים 1998 (תיקוני חקיקה), תשנ"ח-1998; תחילתו 30 ימים מיום פרסומו.

   [ס"ח תשנ"ח מס' 1666](http://www.nevo.co.il/Law_word/law14/LAW-1666.pdf) מיום 5.4.1998 עמ' 217 ([ה"ח תשנ"ז מס' 2594](http://www.nevo.co.il/Law_word/law17/PROP-2594.pdf) עמ' 208) – תיקון מס' 3 בסעיף 68 לחוק גנים לאומיים, שמורות טבע, אתרים לאומיים ואתרי הנצחה, תשנ"ח-1998; תחילתו ביום 15.2.1998.

   [ס"ח תשס"ה מס' 2024](http://www.nevo.co.il/Law_word/law14/LAW-2024.pdf) מיום 10.8.2005 עמ' 915 ([ה"ח הממשלה תשס"ה מס' 175](http://www.nevo.co.il/Law_word/law15/MEMSHALA-175.pdf) עמ' 767) – תיקון מס' 4 בסעיף 80 לחוק הפיקוח על שירותים פיננסיים (קופות גמל), תשס"ה-2005; תחילתו 90 ימים מיום פרסומו.

   [ס"ח תשע"ב מס' 2331](http://www.nevo.co.il/Law_word/law14/law-2331.pdf) מיום 12.1.2012 עמ' 112 ([ה"ח הממשלה תשע"ב מס' 623](http://www.nevo.co.il/Law_word/law15/memshala-623.pdf) עמ' 46) – תיקון מס' 5. [↑](#footnote-ref-1)
2. ר' העברת סמכויות לשר המורשת: [י"פ תשפ"ג מס' 11098](https://www.nevo.co.il/law_html/law10/yalkut-11098.pdf) מיום 7.2.2023 עמ' 3606. [↑](#footnote-ref-2)
3. סמכויותיו הועברו לשר התיירות ב[י"פ תשס"ד מס' 5266](http://www.nevo.co.il/Law_word/law10/YALKUT-5266.pdf) מיום 21.1.2004 עמ' 1643. הממשלה החליטה לבטל את משרד הדתות, ר' שם. [↑](#footnote-ref-3)