חוק שדה התעופה דב הוז (הוראות מיוחדות), תשע"ז-2017

רשויות ומשפט מנהלי – תשתיות – תעופה – שדות תעופה

רשויות ומשפט מנהלי – תשתיות – תעופה – טיס

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הוראות מיוחדות לעניין המשך פעילותו של שדה התעופה דב הוז | [Go](#Seif2) | 2 |
| סעיף 3 | מסוף זמני | [Go](#Seif3) | 2 |
| סעיף 4 | הקניית זכויות למדינה | [Go](#Seif4) | 2 |
| סעיף 5 | פיצויים | [Go](#Seif5) | 2 |
| סעיף 6 | שינוי התוספת | [Go](#Seif6) | 2 |
| סעיף 7 | ביצוע ותקנות | [Go](#Seif7) | 3 |
|  | תוספת | [Go](#med0) | 3 |

חוק שדה התעופה דב הוז (הוראות מיוחדות), תשע"ז-2017[[1]](#footnote-1)\*

1. בחוק זה –

הגדרות

"חוק רשות שדות התעופה" – חוק רשות שדות התעופה, התשל"ז-1977;

"צו רשות שדות התעופה" – צו רשות שדות התעופה (מתן שירותים בשדה התעופה דב הוז (תל-אביב)), התש"ן-1989, כנוסחו ערב פרסומו של חוק זה;

"רשות שדות התעופה" – רשות שדות התעופה שהוקמה לפי חוק רשות שדות התעופה;

"שדה התעופה דב הוז" – שדה התעופה דב הוז (תל-אביב) כמשמעותו בצו רשות שדות התעופה;

"שדה תעופה" – כהגדרתו בחוק רשות שדות התעופה;

"שטח המסוף הזמני" – (נמחקה).

(תיקון מס' 1) תשע"ט-2019

מיום 1.1.2019

**תיקון מס' 1**

[ס"ח תשע"ט מס' 2768](http://www.nevo.co.il/Law_word/law14/law-2768.pdf) מיום 1.1.2019 עמ' 106 ([ה"ח 1280](http://www.nevo.co.il/Law_word/law15/memshala-1280.pdf))

**מחיקת הגדרת "שטח המסוף הזמני"**

הנוסח הקודם:

~~"שטח המסוף הזמני" – השטח המסומן במפה שבתוספת, שישמש למתן שירותי תעופה אזרחית, ובכלל זה מסוף נוסעים, מסוף מטען, ושירותים נלווים, לרבות דרך הגישה אליו.~~

2. (א) על אף האמור בכל דין או הסכם, שדה התעופה דב הוז יוסיף לשמש כשדה תעופה לתעופה אזרחית ורשות שדות התעופה תמשיך לתת בו שירותים בהתאם לצו רשות שדות התעופה, כל עוד משמש שדה התעופה דב הוז כשדה תעופה לתעופה צבאית ומבוצעות ממנו המראות או נחיתות של כלי טיס צבאיים, עד המועד שבו יחדל לשמש כאמור, לפי הודעת שר הביטחון כאמור בסעיף קטן (ב) (בחוק זה – מועד הפסקת הפעילות).

הוראות מיוחדות לעניין המשך פעילותו של שדה התעופה דב הוז

(ב) שר הביטחון יודיע לשר התחבורה והבטיחות בדרכים על מועד הפסקת הפעילות 60 ימים לפחות לפני המועד האמור.

3. (בוטל).

(תיקון מס' 1) תשע"ט-2019

מיום 30.11.2017

**צו תשע"ח-2017**

[ק"ת תשע"ח מס' 7888](http://www.nevo.co.il/Law_word/law06/tak-7888.pdf) מיום 30.11.2017 עמ' 248

(א) בכפוף להוראות כל דין, תחל המדינה או מי מטעמה, בלא דיחוי, בביצוע עבודות והקמת מבנים הנדרשים לצורך המשך הפעלתו הזמנית של שדה התעופה דב הוז כשדה תעופה לתעופה אזרחית, באופן שיבטיח שלא יאוחר מיום ~~י"ג בכסלו התשע"ח (1 בדצמבר 2017)~~ י"ט באב התשע"ח (31 ביולי 2018) (בחוק זה – מועד המעבר), ישמש שטח המסוף הזמני לתעופה אזרחית ורשות שדות התעופה תיתן בו שירותים בהתאם לצו רשות שדות התעופה; שר האוצר, באישור ועדת הפנים והגנת הסביבה של הכנסת, רשאי, בצו, לשנות את מועד המעבר.

מיום 30.7.2018

**צו (תיקון) תשע"ח-2018**

[ק"ת תשע"ח מס' 8050](http://www.nevo.co.il/law_word/law06/tak-8050.pdf) מיום 30.7.2018 עמ' 2584

(א) בכפוף להוראות כל דין, תחל המדינה או מי מטעמה, בלא דיחוי, בביצוע עבודות והקמת מבנים הנדרשים לצורך המשך הפעלתו הזמנית של שדה התעופה דב הוז כשדה תעופה לתעופה אזרחית, באופן שיבטיח שלא יאוחר מיום ~~י"ט באב התשע"ח (31 ביולי 2018)~~ כ"ג בטבת התשע"ט (31 בדצמבר 2018) (בחוק זה – מועד המעבר), ישמש שטח המסוף הזמני לתעופה אזרחית ורשות שדות התעופה תיתן בו שירותים בהתאם לצו רשות שדות התעופה; שר האוצר, באישור ועדת הפנים והגנת הסביבה של הכנסת, רשאי, בצו, לשנות את מועד המעבר.

מיום 1.1.2019

**תיקון מס' 1**

[ס"ח תשע"ט מס' 2768](http://www.nevo.co.il/Law_word/law14/law-2768.pdf) מיום 1.1.2019 עמ' 106 ([ה"ח 1280](http://www.nevo.co.il/Law_word/law15/memshala-1280.pdf))

**ביטול סעיף 3**

הנוסח הקודם:

~~מסוף זמני~~

~~3. (א) בכפוף להוראות כל דין, תחל המדינה או מי מטעמה, בלא דיחוי, בביצוע עבודות והקמת מבנים הנדרשים לצורך המשך הפעלתו הזמנית של שדה התעופה דב הוז כשדה תעופה לתעופה אזרחית, באופן שיבטיח שלא יאוחר מיום כ"ג בטבת התשע"ט (31 בדצמבר 2018) (בחוק זה – מועד המעבר), ישמש שטח המסוף הזמני לתעופה אזרחית ורשות שדות התעופה תיתן בו שירותים בהתאם לצו רשות שדות התעופה; שר האוצר, באישור ועדת הפנים והגנת הסביבה של הכנסת, רשאי, בצו, לשנות את מועד המעבר.~~

~~(ב) החל במועד המעבר ישמש שטח המסוף הזמני לתעופה אזרחית ורשות שדות התעופה תיתן בו שירותים בהתאם לצו רשות שדות התעופה, ומסוף הנוסעים שהיה קיים בשדה התעופה דב הוז ערב תחילתו של חוק זה, יחדל לשמש למתן שירותים כאמור.~~

4. מיום תחילתו של חוק זה עד מועד הפסקת הפעילות, יהיו לקניין המדינה זכויות חזקה ושימוש או הנאה אחרת לגבי המקרקעין בשדה התעופה דב הוז, הנדרשות לצורך ביצוע האמור בסעיף 2; ואולם פונה שטח שדה התעופה דב הוז, כולו או חלקו, לפני מועד הפסקת הפעילות, יהיו הזכויות האמורות לקניין המדינה לעניין אותו שטח עד מועד הפינוי כאמור.

הקניית זכויות למדינה

מיום 1.1.2019

**תיקון מס' 1**

[ס"ח תשע"ט מס' 2768](http://www.nevo.co.il/Law_word/law14/law-2768.pdf) מיום 1.1.2019 עמ' 106 ([ה"ח 1280](http://www.nevo.co.il/Law_word/law15/memshala-1280.pdf))

4. מיום תחילתו של חוק זה עד מועד הפסקת הפעילות, יהיו לקניין המדינה זכויות חזקה ושימוש או הנאה אחרת לגבי המקרקעין בשדה התעופה דב הוז, הנדרשות לצורך ביצוע האמור ~~בסעיפים 2 ו-3 ובכלל זה בשטח המסוף הזמני~~ בסעיף 2; ואולם פונה שטח שדה התעופה דב הוז, כולו או חלקו, לפני מועד הפסקת הפעילות, יהיו הזכויות האמורות לקניין המדינה לעניין אותו שטח עד מועד הפינוי כאמור.

5. (א) בעד השימוש לצורך תעופה אזרחית לפי סעיף 2, זכאי בעל זכות או טובת הנאה במקרקעין שזכויות לגביהם הוקנו למדינה לפי סעיף 4 לפיצויים בשל ההקניה כאמור, בכפוף להוראות סעיף קטן (ב).

פיצויים

(ב) על הפיצויים, אופן חישובם, ודרכי ההשגה עליהם, יחולו הוראות פקודת הקרקעות (רכישה לצרכי ציבור), 1943, וחוק לתיקון דיני הרכישה לצורכי ציבור, התשכ"ד-1964 (בחוק זה – חוקי הרכישה), בכפוף להוראות חוק זה, בשינויים המחויבים ובשינוי זה – בכל מקום בחוקי הרכישה שבו מדובר במועד פרסום הודעה לפי סעיפים 5 או 7 לפקודת הקרקעות, ייקרא כאילו מדובר במועד פרסומו של חוק זה.

מיום 1.1.2019

**תיקון מס' 1**

[ס"ח תשע"ט מס' 2768](http://www.nevo.co.il/Law_word/law14/law-2768.pdf) מיום 1.1.2019 עמ' 106 ([ה"ח 1280](http://www.nevo.co.il/Law_word/law15/memshala-1280.pdf))

(א) בעד השימוש לצורך תעופה אזרחית ~~לפי סעיפים 2 ו-3~~ לפי סעיף 2, זכאי בעל זכות או טובת הנאה במקרקעין שזכויות לגביהם הוקנו למדינה לפי סעיף 4 לפיצויים בשל ההקניה כאמור, בכפוף להוראות סעיף קטן (ב).

6. (בוטל).

(תיקון מס' 1) תשע"ט-2019

מיום 1.1.2019

**תיקון מס' 1**

[ס"ח תשע"ט מס' 2768](http://www.nevo.co.il/Law_word/law14/law-2768.pdf) מיום 1.1.2019 עמ' 106 ([ה"ח 1280](http://www.nevo.co.il/Law_word/law15/memshala-1280.pdf))

**ביטול סעיף 6**

הנוסח הקודם:

~~שינוי התוספת~~

~~6. שר האוצר, באישור ועדת הפנים והגנת הסביבה של הכנסת, רשאי, בצו, לשנות את התוספת.~~

7. שר התחבורה והבטיחות בדרכים ושר האוצר ממונים על ביצוע הוראות חוק זה והם רשאים, באישור ועדת הפנים והגנת הסביבה של הכנסת, להתקין תקנות בכל עניין הנוגע לביצועו.

ביצוע ותקנות

תוספת

(תיקון מס' 1) תשע"ט-2019

(בוטלה)

מיום 1.1.2019

**תיקון מס' 1**

[ס"ח תשע"ט מס' 2768](http://www.nevo.co.il/Law_word/law14/law-2768.pdf) מיום 1.1.2019 עמ' 106 ([ה"ח 1280](http://www.nevo.co.il/Law_word/law15/memshala-1280.pdf))

**ביטול התוספת**

משה כחלון בנימין נתניהו ישראל כץ

שר האוצר ראש הממשלה שר התחבורה והבטיחות בדרכים

ראובן ריבלין יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ז מס' 2616](http://www.nevo.co.il/law_word/law14/law-2616.pdf) מיום 28.3.2017 עמ' 508 ([ה"ח הכנסת תשע"ז מס' 703](http://www.nevo.co.il/Law_word/law16/knesset-703.pdf) עמ' 162).

   ת"ט [ס"ח תשע"ז מס' 2638](http://www.nevo.co.il/law_word/law14/law-2638.pdf) מיום 16.5.2017 עמ' 955.

   תוקן [ק"ת תשע"ח מס' 7888](http://www.nevo.co.il/Law_word/law06/tak-7888.pdf) מיום 30.11.2017 עמ' 248 – צו תשע"ח-2017. תוקן [ק"ת תשע"ח מס' 8050](http://www.nevo.co.il/Law_word/law06/TAK-8050.pdf) מיום 30.7.2018 עמ' 2584 – צו (תיקון) תשע"ח-2018.

   [ס"ח תשע"ט מס' 2768](http://www.nevo.co.il/law_word/law14/law-2768.pdf) מיום 1.1.2019 עמ' 106 ([ה"ח הממשלה תשע"ט מס' 1280](http://www.nevo.co.il/Law_word/law15/memshala-1280.pdf) עמ' 198) – תיקון מס' 1; ר' סעיף 7.

   7. שר הביטחון יבחן את הודעתו שניתנה לפי סעיף 2 לחוק העיקרי, על המשמעויות הביטחוניות הנובעות ממנה; לשם בחינה כאמור יתייעץ שר הביטחון עם המנהל הכללי של משרד הביטחון, היועץ המשפטי לממשלה והממונה על התקציבים במשרד האוצר, או נציגיהם; מצא שר הביטחון כי יש לשנות את הודעתו האמורה, יודיע מחדש על מועד הפסקת התעופה הצבאית כאמור בסעיף 2 לחוק העיקרי. [↑](#footnote-ref-1)