חוק תכנון משק החלב, תשע"א-2011

חקלאות טבע וסביבה – בע"ח – משק החלב

תוכן ענינים

|  |  |  |  |
| --- | --- | --- | --- |
|  | פרק א': מטרות החוק | [Go](#med0) | 3 |
| סעיף 1 | מטרות החוק | [Go](#Seif1) | 3 |
|  | פרק ב': הגדרות | [Go](#med1) | 3 |
| סעיף 2 | הגדרות | [Go](#Seif2) | 3 |
|  | פרק ג': תכנון משק החלב | [Go](#med2) | 4 |
| סעיף 3 | ייחוד השיווק | [Go](#Seif3) | 4 |
| סעיף 4 | קביעת היקף הייצור הכולל | [Go](#Seif4) | 4 |
| סעיף 5 | ועדת המכסות | [Go](#Seif5) | 4 |
| סעיף 6 | הכרה בארגון יציג | [Go](#Seif6) | 4 |
| סעיף 7 | קביעת מכסות חלב | [Go](#Seif7) | 4 |
| סעיף 8 | ייצור ושיווק חלב ומוצריו | [Go](#Seif8) | 5 |
| סעיף 9 | איסור השמדת חלב במכסה וחלב עודף | [Go](#Seif9) | 5 |
| סעיף 10 | מס על העברת מכסה | [Go](#Seif10) | 5 |
| סעיף 11 | ועדת ערר | [Go](#Seif11) | 5 |
| סעיף 12 | תקנות לעניין הסדרת הייצור והשיווק | [Go](#Seif12) | 5 |
| סעיף 13 | קביעת מחירים | [Go](#Seif13) | 6 |
| סעיף 14 | איסור מכירה ורכישה שלא במחיר שנקבע | [Go](#Seif14) | 7 |
| סעיף 15 | אמות מידה למחירי מוצרי חלב | [Go](#Seif15) | 7 |
|  | פרק ד': מועצת החלב | [Go](#med3) | 7 |
| סעיף 16 | מטרות מועצת החלב ותפקידיה | [Go](#Seif16) | 7 |
| סעיף 17 | שינוי מסמכי היסוד של המועצה | [Go](#Seif17) | 7 |
| סעיף 18 | סייג לתחולת הוראות בעניין חברה לתועלת הציבור | [Go](#Seif18) | 7 |
| סעיף 19 | פירוק המועצה | [Go](#Seif19) | 8 |
| סעיף 20 | דין נכסים בפירוק | [Go](#Seif20) | 8 |
| סעיף 21 | מינוי נושאי משרה | [Go](#Seif21) | 8 |
| סעיף 22 | סייגים לכהונה | [Go](#Seif22) | 8 |
| סעיף 23 | פקיעת כהונה | [Go](#Seif23) | 9 |
| סעיף 24 | עובדי מועצת החלב | [Go](#Seif24) | 9 |
| סעיף 25 | תחולת חוקים ו | [Go](#Seif25) | 9 |
| סעיף 26 | חובות דיווח | [Go](#Seif26) | 9 |
| סעיף 27 | תכנית שנתית | [Go](#Seif27) | 9 |
| סעיף 28 | היטלים | [Go](#Seif28) | 9 |
| סעיף 29 | קרנות | [Go](#Seif29) | 10 |
| סעיף 30 | הוראות לעניין תקציב מועצת החלב | [Go](#Seif30) | 10 |
|  | פרק ה': עונשין וסמכויות פיקוח ואכיפה | [Go](#med4) | 10 |
| סעיף 31 | עונשין | [Go](#Seif31) | 10 |
| סעיף 32 | אחריות נושאי משרה | [Go](#Seif32) | 10 |
| סעיף 33 | הסמכת מפקחים | [Go](#Seif33) | 11 |
| סעיף 34 | סמכויות פיקוח ואכיפה | [Go](#Seif34) | 11 |
| סעיף 35 | זיהוי מפקחים | [Go](#Seif35) | 11 |
|  | פרק ו': הוראות שונות | [Go](#med5) | 12 |
| סעיף 36 | ניגוד עניינים | [Go](#Seif36) | 12 |
| סעיף 37 | שמירת דינים | [Go](#Seif37) | 12 |
| סעיף 38 | ביצוע ותקנות | [Go](#Seif38) | 12 |
|  | פרק ז': תיקונים עקיפים, תחילה והוראות מעבר | [Go](#med6) | 12 |
| סעיף 39 | ביטול חוק תכנון משק החלב | [Go](#Seif39) | 12 |
| סעיף 41 | תחילה | [Go](#Seif40) | 13 |
| סעיף 42 | הוראות מעבר לעניין החברה הקיימת | [Go](#Seif41) | 13 |
| סעיף 43 | הוראות מעבר לעניין מכסות | [Go](#Seif42) | 13 |
| סעיף 44 | הוראות מעבר לעניין קביעת מחירים ו | [Go](#Seif43) | 13 |
| סעיף 45 | הוראות מעבר לעניין היטלים | [Go](#Seif44) | 13 |
| סעיף 46 | תקנות ראשונות | [Go](#Seif45) | 14 |

חוק תכנון משק החלב, תשע"א-2011[[1]](#footnote-1)\*

פרק א': מטרות החוק

1. מטרותיו של חוק זה הן:

מטרות החוק

(1) לפתח, לייעל ולבסס את משק החלב בישראל, תוך הבטחת איכות ובטיחות ייצור החלב ושיווקו;

(2) להבטיח אספקה סדירה של חלב ומוצריו, תוך הבטחת מחירים נאותים ליצרנים, למחלבות ולציבור ותנאים הולמים לפעילות היצרנים והמחלבות.

פרק ב': הגדרות

2. בחוק זה –

הגדרות

"ארגון יציג" – ארגון שהוכר לפי סעיף 6;

"ועדת הערר" – ועדת הערר שהוקמה לפי הוראות סעיף 11;

"חומרי גלם חלביים" – אבקת חלב וחמאה תעשייתית שמקורם בחלב בקר גולמי;

"חלב במכסה" – כמות החלב הגולמי שייצר יצרן במסגרת מכסת החלב שנקבעה לו, לרבות חומרי הגלם החלביים שיוצרו ממנה;

"חלב בקר במכסה" – חלב בקר גולמי שהוא חלב במכסה;

"חלב גולמי" או "חלב" – נוזל, למעט קולוסטרום, המתקבל על ידי חליבה של מקנה, שלא עבר תהליך עיבוד, לרבות אריזה;

"חלב לצריכה עצמית" – חלב שיוצר בידי אדם, בכמות שאינה עולה על 1,000 ליטר בשנה ליחיד או 50,000 ליטר בשנה לאגודה שיתופית, ושנועד לצריכת אותו אדם ובני ביתו או לצריכת חברי האגודה השיתופית ובני ביתם;

"חלב עודף" – כמות החלב הגולמי שייצר יצרן מעבר למכסת החלב שנקבעה לו, לרבות חומרי הגלם החלביים שיוצרו ממנה;

"ייצור מקומי" – ייצור חלב גולמי בידי יצרן;

"יצרן" – אדם העוסק בייצור ובשיווק חלב ונקבעה לו מכסת חלב לפי סעיף 7;

"מועצת החלב" – חברה לתועלת הציבור ששמה "המועצה לענף החלב בישראל (ייצור ושיווק)";

"מוצר חלב" – מוצר ש-50 אחוזים או יותר ממשקלו על בסיס חומר יבש, נובע מחלבון, שומן, לקטוז או מינרלים שמקורם בחלב, ואינו חומרי גלם חלביים;

"מחלבה" – עסק שבו מיוצרים מוצרי חלב מחלב גולמי או מחומרי גלם חלביים, לרבות בעל העסק, מנהלו או מפעילו;

"מחלבה מורשית" – מחלבה המחזיקה ברישיון לפי צו הפיקוח על מצרכים ושירותים (הסחר במזון, ייצורו והחסנתו), התשכ"א-1960;

"מכסת חלב" או "מכסה" – כמות החלב הגולמי שרשאי מי שעוסק בייצור ובשיווק חלב, לייצר ולשווק בשנה פלונית בהתאם לקביעה לפי סעיף 7;

"מסמכי היסוד" – התזכיר והתקנון של מועצת החלב;

"מפקח" – מי שמונה למפקח לעניין חוק זה לפי סעיף 33;

"מקנה" – בקר וצאן;

"המשרד" – משרד החקלאות ופיתוח הכפר;

"עודפי חלב במכסה" – חלב במכסה שלא נצרך בשוק המקומי;

"שיווק" – סחר, לרבות העברה לאחר בכל דרך מדרכי ההעברה של בעלות או חזקה, למעט העברת חלב לצריכה עצמית;

"השר" – שר החקלאות ופיתוח הכפר;

"השרים" – שר האוצר והשר.

פרק ג': תכנון משק החלב

סימן א': הסדרת הייצור והשיווק

3. (א) שיווק חלב ומוצרי חלב בישראל יהיה מייצור מקומי בלבד, או מייבוא שהותר על פי סעיף קטן (ב) או לפי כל דין.

ייחוד השיווק

(ב) שר התעשייה המסחר והתעסוקה רשאי, בהתייעצות עם השר, להתיר ייבוא מוצרי חלב לישראל, בכפוף להוראות כל אמנה בין-לאומית שמדינת ישראל צד לה.

(ג) לעניין סעיף זה, "מוצר חלב" – מוצר שאינו חומרי גלם חלביים, המכיל חלב גולמי או חומרי גלם חלביים בשיעור העולה על 50 אחוזים ממשקלו.

4. (א) השר יקבע, בצו, מדי שנה, את היקף הייצור המקומי הכולל לאותה שנה לכלל היצרנים (להלן – היקף הייצור הכולל), על פי ההיקף החזוי של מלוא הצריכה של חלבון חלב ומוצריו או של שומן חלב ומוצריו, לפי הגבוה מביניהם.

קביעת היקף הייצור הכולל

(ב) השר רשאי, בצו, לשנות את היקף הייצור הכולל שקבע לפי סעיף קטן (א), במהלך השנה, אם ראה שנוצרו תנאים המצדיקים זאת.

5. (א) השר ימנה ועדה לקביעת מכסות חלב (להלן – ועדת המכסות), שחבריה יהיו המנהל הכללי של מועצת החלב, והוא יהיה היושב ראש, ושני נציגי השר מבין עובדי משרדו.

ועדת המכסות

(ב) מועצת החלב תעניק לוועדת המכסות את השירותים הנדרשים לצורך פעילותה, ואולם בכל הנוגע לפעילות ועדת המכסות, יפעלו אותם עובדי המועצה הנותנים שירותים לוועדה, לפי הוראות הוועדה ובפיקוחה.

(ג) נציג של ארגון יציג ישמש משקיף בוועדת המכסות ויוזמן להשתתף בדיוניה; נקבע ארגון יציג נוסף לפי הוראות סעיף 6(ב), רשאי השר להורות על מינוי נציגו כמשקיף בוועדת המכסות לתקופות קצובות, ובלבד שבכל תקופה לא ישמש כמשקיף יותר מנציג אחד של ארגון יציג.

6. (א) השר, בהתייעצות עם מועצת החלב, יכיר בארגון הפועל לקידום עניינם של כלל היצרנים כארגון יציג; הכרה כאמור תיעשה בהתחשב במספר היצרנים החברים בארגון, בהיקף הכולל של מכסות החלב שלהם ובפריסה הגאוגרפית של משקיהם.

הכרה בארגון יציג

(ב) ראה השר כי לשם ייצוג הולם של כלל היצרנים יש צורך בהכרה בארגון יציג נוסף, רשאי הוא להכיר בארגון נוסף כארגון יציג, לפי הוראות סעיף קטן (א), ובכלל זה השיקולים המנויים בו.

7. (א) ועדת המכסות תקבע מכסות חלב ליצרנים, ותהיה רשאית לשנותן, להעבירן, להתנותן בתנאים או לעשות בהן כל פעולה אחרת, לפי הוראות חוק זה.

קביעת מכסות חלב

(ב) סך כל מכסות החלב שייקבעו בכל שנה לפי סעיף קטן (א), לא יעלה על היקף הייצור הכולל לאותה שנה.

(ג) לא תיקבע מכסת חלב אלא למי שמתקיימים בו כל אלה:

(1) הוא בעל מקנה;

(2) המקנה נמצא במשקו;

(3) הוא מתגורר ביישוב שבו נמצא המקנה דרך קבע;

(4) עיסוקו בייצור חלב גולמי מהמקנה האמור בפסקה (1) ובשיווקו, בין בעצמו ובין בסיוע אחרים.

(ד) לא תיקבע מכסת חלב לתאגיד, אלא אם כן הוא בית ספר חקלאי, מכון מחקר חקלאי או אגודה שיתופית שחבריה הם יחידים, וכן אגודה שיתופית שחבריה אינם יחידים, אם נקבעה לה מכסת חלב לפני תחילתו של חוק זה.

(ה) על אף האמור בסעיף קטן (ג), רשאית ועדת המכסות לקבוע מכסת חלב –

(1) למי שאין באפשרותו, באופן זמני, לייצר חלב גולמי במשקו, בין משום שמדובר במי שנקבעה לו מכסת חלב לראשונה ובין מחמת נסיבות משקיות או אישיות חריגות אחרות, ולהתיר לו לייצר את מכסת החלב שנקבעה לו במשקו של יצרן אחר, או בתנאים שתקבע; היתר יינתן לתקופה שאינה עולה על שלוש שנים רצופות;

(2) ליצרן שמקנהו אינו נמצא במשקו, אם התקשר בשותפות עם יצרן אחר לאחר שוועדת המכסות קבעה, לפי סעיף 12(א)(4), שתנאי השותפות מבטיחים שכל אחד מהיצרנים השותפים בה יעסוק בפועל בייצור חלב ושאין בהם כדי לפגוע ביישומן של מטרות חוק זה או של הוראות לפיו.

(ו) מכסת חלב אינה ניתנת להעברה, כולה או מקצתה, אלא על פי היתר בכתב של ועדת המכסות ובהתאם לתקנות לפי סעיף 12(א).

(ז) ועדת המכסות תיתן למי שעלול להיפגע מהחלטתה לפי סעיף זה הזדמנות לטעון את טענותיו לפניה, בדרך שתורה בהתאם לתקנות לפי סעיף 12(א)(6).

8. (א) לא ייצר אדם חלב גולמי אלא אם כן הוא יצרן או אם החלב מיועד לצריכה עצמית.

ייצור ושיווק חלב ומוצריו

(ב) לא ייצר יצרן חלב גולמי אלא במשקו ובהתאם למכסת החלב שנקבעה לו לפי חוק זה.

(ג) על אף האמור בסעיף קטן (ב), רשאי יצרן לייצר חלב גולמי במשקו של יצרן אחר אם ניתן לו היתר מוועדת המכסות לפי סעיף 7(ה).

(ד) לא ישווק אדם חלב גולמי –

(1) אלא אם כן הוא יצרן או מחלבה מורשית;

(2) אלא למחלבה מורשית.

(ה) לא ייצר ולא ישווק אדם מוצר שיוצר מחלב גולמי או מחומרי גלם חלביים, אלא אם כן החלב הגולמי, חומרי הגלם החלביים או המוצר כאמור, הם מייצור מקומי או שיובאו לפי כל דין.

(ו) יצרן לא ייצר ולא ישווק ומחלבה לא תרכוש ולא תמכור חלב עודף או עודפי חלב במכסה, אלא לפי הוראות שקבעה מועצת החלב בהתאם לתקנות לפי סעיף 12(ב).

9. לא ישמיד אדם חלב במכסה או חלב עודף אלא בהיתר מאת ועדת המכסות או אחד מחבריה שהיא הסמיכה לעניין זה.

איסור השמדת חלב במכסה וחלב עודף

10. על תמורה המתקבלת אצל יצרן שהעביר את מכסתו, במלואה, ליצרן אחר, בהתאם להיתר לפי סעיף 7(ו), עד לסכום שיקבע השר, יחול מס בשיעור של 10 אחוזים.

מס על העברת מכסה

11. (א) הרואה את עצמו נפגע מהחלטה של ועדת המכסות רשאי לערור עליה לפני ועדת הערר בתוך 45 ימים מהיום שנמסרה לו ההחלטה.

ועדת ערר

(ב) ועדת הערר תהיה בת שלושה חברים, והם:

(1) מי שכשיר להיות שופט של בית משפט שלום, שימנה שר המשפטים, והוא יהיה היושב ראש;

(2) שני חברים שימנה השר, האחד מבין עובדי משרדו והשני מתוך רשימה שהגיש לו ארגון יציג.

(ג) על ועדת הערר יחולו הוראות חוק בתי דין מינהליים, התשנ"ב-1992.

(ד) על החלטת ועדת הערר ניתן לערער לבית המשפט לעניינים מינהליים.

12. (א) השר, בהתייעצות עם מועצת החלב ובאישור ועדת הכלכלה של הכנסת, יקבע הוראות לעניין מכסות חלב, ובין השאר בעניינים אלה:

תקנות לעניין הסדרת הייצור והשיווק

(1) עקרונות כלליים ודרכים לקביעת אמות מידה לחלוקה ולקביעה של מכסות חלב ליצרנים קיימים ולמבקשי מכסות חדשים, ובכלל זה הגבלה על קביעת מכסה ליצרן בשל אי-עמידה בהוראות לפי חוק זה, ובלבד שחלוקת המכסות תיעשה על בסיס חלוקת המכסות בשנים הקודמות, לשם השגת מטרות חוק זה ועל פי שיקולים נוספים לרבות פריסת ההתיישבות ופיתוח הכפר וצמצום פערי מכסות בין יצרנים;

(2) הוראות לעניין קביעת מכסת חלב משתנה לפי תקופות השנה, ושינוי מכסה במהלך השנה;

(3) ביטול של מכסות חלב שנקבעו, העברת מכסות בין יצרנים, לרבות המנגנונים להעברה ולקביעת התמורה שתשולם בעבור ההעברה;

(4) אמות מידה והגבלות על הקמת שותפויות בין יצרנים, ובכלל זה הגבלות על מספר השותפים בהן, מרחק גאוגרפי בין משקיהם וגודל מכסותיהם;

(5) הגבלות על הפסקה זמנית או קבועה של ייצור חלב;

(6) המניין החוקי של ועדת המכסות ודרכי עבודתה, לרבות דרכים לטעון לפניה לפי הוראות סעיף 7(ז);

(7) דרכי מסירת הודעות, לרבות הודעות ליצרנים בעניין קביעת מכסותיהם;

(8) קביעת חובות דיווח של מועצת החלב וועדת המכסות לשר.

(ב) השר, בהתייעצות עם מועצת החלב ובאישור ועדת הכלכלה של הכנסת, יקבע הוראות לעניין הסדרת ייצור ושיווק של חלב גולמי ולעניין ויסות של כמויות החלב במשק, ובכלל זה את סמכויות מועצת החלב וועדת המכסות בעניינים אלה; בתקנות לפי סעיף קטן זה יקבע השר, בין השאר –

(1) הוראות לעניין ייצור חלב גולמי ושיווקו למחלבות, לרבות בדבר ייצור והעברה לצריכה עצמית, לעניין איכות החלב שישווק למחלבות וקביעת תמריצים, חיוביים או שליליים, ליצרנים בקשר לאיכות החלב;

(2) איסור על התקשרות בין יצרנים למחלבות לתקופה העולה על שלוש שנים;

(3) הדרכים שבהן תווסת מועצת החלב, בעצמה או באמצעות מחלבות, חלב מכסה בין עונות השנה ובין ימות השבוע ואופן מימון הוויסות, ובלבד שהוראות של המועצה לעניין ייצור או מכירה של מוצרי חלב או מוצרים אחרים שיוצרו מחלב, למעט חומרי גלם חלביים, לא יינתנו אלא בהסכמת המחלבה הנוגעת בדבר;

(4) הדרכים שבהם תטפל מועצת החלב, בעצמה או באמצעות מחלבות, בחלב עודף ובעודפי חלב במכסה, לרבות הוראות שתיתן המועצה לעניין זה ובכלל זה הוראות לפינוים או להשמדתם ואופן מימון פעולות אלה, ובלבד שהוראות של המועצה לעניין ייצור או מכירה של מוצרי חלב או מוצרים אחרים שיוצרו מחלב, למעט חומרי גלם חלביים, לא יינתנו אלא בהסכמת המחלבה הנוגעת בדבר;

(5) הוראות לעניין תשלום למחלבות מקרנות כאמור בסעיף 29, בעבור ייצור חומרי גלם חלביים ומוצרי חלב, שיוצרו מחלב עודף או מעודפי חלב במכסה;

(6) הוראות לעניין ניהול חשבונות של יצרנים ומחלבות וחובות דיווח שלהם למועצת החלב בדבר הייצור והשיווק של חלב גולמי, חומרי גלם חלביים ומוצרי חלב;

(7) הוראות לעניין הטיפול בחלב, בחומרי גלם חלביים, ובמוצרי חלב שנתפסו לפי סעיף 34(ב)(2), ובכלל זה השמדתם.

סימן ב': קביעת מחירים

13. (א) חוק פיקוח על מחירי מצרכים ושירותים, התשנ"ו-1996 (להלן – חוק הפיקוח), יחול על חלב בקר במכסה, על חומרי גלם חלביים ועל שירותי ייבוש וחיבוץ של חלב, בשינויים אלה:

קביעת מחירים

(1) על אף האמור בסעיף 9 לחוק הפיקוח, השרים יקבעו, באישור ועדת הכלכלה של הכנסת, עקרונות לקביעת המחירים בצו האמור בסעיף קטן (ב);

(2) על אף האמור בסעיף 12(ג) לחוק הפיקוח, קביעת מחירים מזעריים לפי סעיף זה אינה טעונה את אישור הממשלה;

(3) בסעיף 13(א) לחוק הפיקוח, במקום "מחיר מזערי – הגבוה מביניהם" יקראו "מחיר מזערי – יועבר לשרים פירוט הדעות של חברי הוועדה".

(ב) לשם השגת מטרות חוק זה, יקבעו השרים, בצו לפי פרק ה' לחוק הפיקוח –

(1) מחירים מזעריים שעל מחלבה לשלם ליצרן בעבור חלב בקר במכסה (בסימן זה – המחירים המזעריים);

(2) מחירים מרביים לחומרי גלם חלביים ולשירותי ייבוש וחיבוץ של חלב (בסימן זה – המחירים מרביים);

(3) הדרכים לעדכון המחירים האמורים בפסקאות (1) ו-(2).

14. (א) יצרן לא ימכור חלב בקר במכסה ומחלבה לא תרכוש חלב בקר במכסה, במחירים נמוכים מהמחירים המזעריים; ואולם לא יראו מכירה או רכישה שנקבעו לגביהן תמריצים בקשר לאיכות חלב בהוראות לפי סעיף 12(ב)(1), או שניתנו לגביהן הוראות לוויסות חלב במכסה בין עונות השנה לפי סעיף 12(ב)(3), כמכירה או כרכישה במחיר נמוך מהמחיר המזערי.

איסור מכירה ורכישה שלא במחיר שנקבע

(ב) מחלבה לא תמכור ולא תרכוש חומרי גלם חלביים מייצור מקומי או שירותי ייבוש וחיבוץ של חלב, במחירים גבוהים מהמחירים המרביים.

15. על אף האמור בסעיף 9 לחוק הפיקוח, לצורך קביעת מחירים למוצרי חלב לפי פרק ה' לחוק הפיקוח, תקבע ועדת המחירים כהגדרתה בחוק האמור, אמות מידה שלפיהן, בין השאר, מחירי מוצרי החלב יעודכנו בהתאם למועדם ולשיעורם המצטבר של השינויים במחירים המזעריים של חלב בקר במכסה.

אמות מידה למחירי מוצרי חלב

פרק ד': מועצת החלב

16. (א) מועצת החלב תפעל לקידום ולמימוש מטרות חוק זה, והיא תהיה מוסמכת לפעול למטרות אלה –

מטרות מועצת החלב ותפקידיה

(1) הסדרת ייצור החלב ושיווקו לציבור;

(2) עידוד, ייזום ומימון פעולות הדרושות לפיתוח ולייעול משק החלב, ובכלל זה ביצוע מחקרים, הדרכה מקצועית וביטוח מקנה;

(3) עידוד צריכת חלב ומוצריו ופרסומם;

(4) תמיכה בפעולות ארגונים יציגים לקידום ופיתוח כלל משק החלב לפי חוק זה ושיתוף פעולה אתם, והכל בהתאם למטרות מועצת החלב לפי חוק זה ולפי מבחנים שוויוניים.

(ב) מטרות מועצת החלב, שפורטו במסמכי היסוד, יהיו מטרות ציבוריות בלבד, כאמור בסעיף קטן (א).

17. (א) בלי לגרוע מהוראות כל דין, מסמכי היסוד של מועצת החלב לא ישונו אלא באישור השר וועדת הכלכלה של הכנסת.

שינוי מסמכי היסוד של המועצה

(ב) הוראות לפי חוק זה גוברות על כל הוראה סותרת במסמכי היסוד.

18. (א) הוראות סעיפים 345יא ו-345כ לחוק החברות, התשנ"ט-1999 (להלן – חוק החברות), לא יחולו על מועצת החלב.

סייג לתחולת הוראות בעניין חברה לתועלת הציבור

(ב) (1) על אף האמור בסעיף 345יב לחוק החברות, עסקה של מועצת החלב עם דירקטור או חבר ועדת ביקורת או עם תאגיד בשליטתו של מי מהם, אשר מתקיימים לגביה התנאים שבסעיף 36(ה), אינה טעונה את אישורם של האסיפה הכללית ובית המשפט ואינה טעונה הודעה לרשם ההקדשות;

(2) על אף האמור בסעיף 345יב(א)(2) לחוק החברות, עסקה חריגה של מועצת החלב עם בעל מניה בחברה שמתקיימים לגביה התנאים לפי סעיף 36(ה)(1) עד (3) טעונה את אישור ועדת הביקורת והדירקטוריון, ואם לא נקבע אחרת בתקנון החברה – גם את אישור האסיפה הכללית, ואינה טעונה את אישור בית המשפט;

(3) על אף האמור בסעיף 345יב(א)(3) לחוק החברות, עסקה שאינה עסקה חריגה של מועצת החלב עם בעל מניה במועצה אינה טעונה הודעה לרשם ההקדשות;

(4) מועצת החלב תכלול בדוח המילולי כמשמעותו בסעיף 345כד לחוק החברות דיווח לגבי עסקאות שאושרו לפי סעיף קטן זה, בסעיף נפרד.

(ג) על אף האמור בסעיף 345יח לחוק החברות, לא ימונה חוקר לחקור בענייניה של מועצת החלב אלא על פי בקשת המנהל הכללי של המשרד או בהסכמתו.

19. (א) פירוק מועצת החלב ייעשה בידי בית משפט בלבד, לפי הוראות פרק י"ב לפקודת החברות [נוסח חדש], התשמ"ג-1983 (להלן – פקודת החברות), ובלבד שלא תוגש בקשה לפירוק על ידי מועצת החלב או על ידי בעל מניות בה אלא בהסכמת המדינה שתינתן בהחלטת הממשלה; על הגשת בקשה לפירוק מועצת החלב ועל הגשת כל בקשה אחרת במסגרת הליך הפירוק, ימסור המבקש הודעה גם ליועץ המשפטי לממשלה.

פירוק המועצה

(ב) נוסף על האמור בכל דין, המפורטים להלן רשאים להגיש בקשה לבית המשפט לפירוק מועצת החלב כאמור בסעיף קטן (א):

(1) היועץ המשפטי לממשלה – באחת מעילות אלה:

(א) אם סבר כי פעולות המועצה מתנהלות בניגוד לחוק, למטרות המועצה או למסמכי היסוד, ובלבד שניתנה למועצה התראה, בכתב, לתקן את המעוות והיא לא עשתה כן בתוך זמן סביר לאחר קבלת ההתראה;

(ב) אם מי שנתמנה לבצע חקירה לפי סעיף 345יח לחוק החברות המליץ על פירוק מועצת החלב;

(2) הממשלה – באחת מעילות אלה:

(א) אם התקבלה החלטת ממשלה כי מימוש מטרות המועצה לפי חוק זה אינו אפשרי או שהמועצה אינה מגשימה את מטרותיה;

(ב) אם התקבלה החלטת ממשלה שאין עוד צורך בקיומה של מועצת החלב.

(ג) הוגשה לבית המשפט בקשה לפירוק מועצת החלב, למעט בקשה לפי סעיף קטן (ב)(2)(ב), לא יורה בית המשפט על הפירוק אלא לאחר שנוכח כי בנסיבות העניין לא ניתן להביא לפעילות תקינה של המועצה או למימוש מטרותיה.

(ד) החליט בית המשפט על פירוק מועצת החלב, רשאית הממשלה להודיע לבית המשפט כי חברה אחרת תמלא את תפקידי מועצת החלב לפי חוק זה ממועד פירוקה של מועצת החלב; הודיעה הממשלה כאמור, יוקנו לאותה חברה, החל במועד הפירוק, סמכויות מועצת החלב, ויחולו עליה הוראות חוק זה החלות לגבי המועצה, בשינויים המחויבים ובשינויים שיורה בית המשפט.

20. לאחר שנפרעו חובות מועצת החלב לנושיה במלואם, יועברו נכסי המועצה העומדים לחלוקה בפירוק למי שיורה בית המשפט, לאחר שקיבל את המלצת השרים לעניין זה, כדי שישמשו לטובת משק החלב ומוצריו; ואולם הודיעה הממשלה כאמור בסעיף 19(ד), יועברו נכסי המועצה, על פי הוראות בית המשפט, לחברה כאמור באותו סעיף.

דין נכסים בפירוק

21. (א) מינוים של אלה ייעשה לאחר התייעצות עם הוועדה לבדיקת מינויים כהגדרתה בחוק החברות הממשלתיות, התשל"ה-1975 (בסעיף זה – חוק החברות הממשלתיות), בהרכבה לפי סעיף 60א לחוק האמור, ויחולו לעניין זה הוראות סעיפים 16א, 17, 17א, 18א עד 18ג, 24(ג) ו-37(ג) לחוק החברות הממשלתיות, לפי העניין:

מינוי נושאי משרה

(1) יושב ראש הדירקטוריון של מועצת החלב;

(2) המנהל הכללי של מועצת החלב;

(3) דירקטור מטעם המדינה.

(ב) החליטה הוועדה לבדיקת מינויים שלא להמליץ על מועמד למשרה מהמשרות האמורות בסעיף קטן (א) שהתקיים בו האמור בסעיף 18ג(א) לחוק החברות הממשלתיות, לא ימונה המועמד למשרה כאמור.

(ג) דירקטור שאינו מטעם המדינה יתמנה רק אם קבע דירקטוריון מועצת החלב שלא מתקיימים בו הסייגים לפי סעיף 22 ושהוא אינו פסול לכהן כדירקטור לפי כל דין.

22. אלה אינם כשירים לכהן כדירקטורים שלא מטעם המדינה במועצת החלב:

סייגים לכהונה

(1) שר, סגן שר וחבר כנסת;

(2) מי שענייניו האישיים או עיסוקיו האחרים, למעט עניינים הנובעים מתפקידו בגוף שמינה אותו למעט עיסוקיו במגזר שאליו הוא משתייך, עלולים לגרום לו להימצא במצב של ניגוד עניינים בין תפקידו כדירקטור ובין ענייניו האישיים או עיסוקיו האחרים כאמור.

23. דירקטור יחדל לכהן לפני תום תקופת כהונתו אם התקיימה בו אחת הנסיבות הפוסלות אדם מכהונה בדירקטוריון, או בהתאם להוראות תקנון מועצת החלב.

פקיעת כהונה

24. (א) קבלת עובדים למועצת החלב תיעשה על פי נהלים שיבטיחו שקיפות ופומביות וימנעו כל הפליה.

עובדי מועצת החלב

(ב) עובד מועצת החלב הממלא תפקיד מתפקידיה לפי חוק זה –

(1) יחולו עליו הוראות חוק שירות המדינה (משמעת), התשכ"ג-1963 (בסעיף זה – חוק המשמעת), בשינויים המחויבים, והסמכויות הנתונות לשר ולמנהל כללי לפי סעיף 31 לחוק המשמעת, יהיו נתונות לשר ולמנהל הכללי של המשרד, בהתאמה;

(2) דינו כדין עובד הציבור לפי חוק העונשין, התשל"ז-1977 (בחוק זה – חוק העונשין).

25. על מועצת החלב, נושאי משרה בה ועובדיה יחולו הוראות החוקים המפורטים להלן, לפי העניין, כאילו היתה חברה ממשלתית, וכן הכללים המחייבים אדם הממלא תפקיד ציבורי על פי דין:

תחולת חוקים וכללים

(1) חוק שיווי זכויות האשה, התשי"א-1951;

(2) חוק עבודת הנוער, התשי"ג-1953;

(3) חוק מבקר המדינה, התשי"ח-1958 [נוסח משולב];

(4) חוק שירות המדינה (סיוג פעילות מפלגתית ומגבית כספים), התשי"ט-1959;

(5) חוק העונשין;

(6) חוק שירות הציבור (מתנות), התש"ם-1979;

(7) חוק חובת המכרזים, התשנ"ב-1992, למעט סעיף 3א לחוק האמור ותקנות שהותקנו לפיו;

(8) חוק הגבלת פרסומים (גופים ציבוריים), התשנ"ו-1996;

(9) חוק הגנה על עובדים (חשיפת עבירות ופגיעה בטוהר המידות או במינהל התקין), התשנ"ז-1997;

(10) חוק שוויון זכויות לאנשים עם מוגבלות, התשנ"ח-1998;

(11) חוק חופש המידע, התשנ"ח-1998;

(12) חוק השימוש בתאריך העברי, התשנ"ח-1998.

26. (א) מועצת החלב, וכל עובד מעובדיה הממלא תפקיד מתפקידיה לפי חוק זה, ימסרו על פי דרישת השר או עובד משרדו שהסמיך לעניין זה –

חובות דיווח

(1) דוחות שנתיים ותקופתיים בנושאים שייקבעו בדרישה;

(2) נתונים שהועברו אליהם לפי חוק זה.

(ב) השר יתקין תקנות לעניין אופי העברת הנתונים לפי סעיף קטן (א) ולעניין הגנה על סודות מסחריים הנובעים מהם.

27. מועצת החלב תגיש תכנית שנתית לאישור השר, ותפעל בהתאם לתכנית המאושרת.

תכנית שנתית

28. (א) השר, בהתייעצות עם מועצת החלב, בהסכמת שר האוצר ובאישור ועדת הכלכלה של הכנסת, יקבע היטלים שעל יצרנים ומחלבות לשלם למועצת החלב, ואת המועדים והדרכים לתשלומם, לרבות ניכוים מהתמורה שמשלמות המחלבות ליצרנים.

היטלים

(ב) שיעור ההיטל הכולל ליצרן ולמחלבה יחד בשנה פלונית לא יעלה על 2.5 אחוזים מהמחיר המזערי האחרון שנקבע כאמור בסעיף 13(ב)(1), בשנה שקדמה לה (להלן – שיעור ההיטל המרבי).

(ג) השרים רשאים, לבקשת מועצת החלב ובאישור ועדת הכלכלה של הכנסת, ומנימוקים מיוחדים שיירשמו, להעלות, בצו, את שיעור ההיטל המרבי בשנה מסוימת; בקשת מועצת החלב לפי סעיף קטן זה תוגש רק אם התקבלה החלטה על כך ברוב של שני שלישים מחברי הדירקטוריון.

(ד) כספי ההיטלים לפי סעיף קטן (א), ייזקפו לחשבון קרנות שיוקמו לפי סעיף 29, לאחר שנוכו מהם הוצאות המינהל של מועצת החלב.

29. (א) השרים, באישור ועדת הכלכלה של הכנסת, יקבעו הוראות לעניין הקמה וניהול של קרנות למימון –

קרנות

(1) הוויסות של כמויות החלב במשק;

(2) הפינוי של חלב עודף, עודפי חלב במכסה וחומרי גלם חלביים;

(3) פעולות אחרות של מועצת החלב בהתאם לחוק זה.

(ב) סך הכספים הצבורים בכל קרן מהקרנות האמורות בסעיף קטן (א), לא יעלה על סך כל כספי ההיטלים שנזקפו לחשבון אותה קרן לפי סעיף 28(ד) במשך שלוש שנים.

30. השר, בהתייעצות עם מועצת החלב, בהסכמת שר האוצר ובאישור ועדת הכספים של הכנסת, יקבע הוראות לעניין הכנת התקציב השנתי של המועצה ואישורו, הגבלת הוצאות התקורה בתקציב המועצה, וניהול מערכת הכספים של המועצה וביקורת עליה, ובכלל זה לעניין הגשת תקציבים ותחזיות כספיות ופרסום מאזנים שנתיים.

הוראות לעניין תקציב מועצת החלב

פרק ה': עונשין וסמכויות פיקוח ואכיפה

31. (א) מי שעשה אחד מאלה, דינו – מאסר שלושה חודשים, או קנס הגבוה מבין אלה: קנס כאמור בסעיף 61(א)(3) לחוק העונשין או קנס פי שלושה מערך הטובין או השירות שלגביהם נעברה העבירה:

עונשין

(1) ייצר חלב גולמי בניגוד להוראות סעיף 8(א) או (ב);

(2) שיווק חלב גולמי בניגוד להוראות סעיף 8(ד);

(3) ייצר או שיווק מוצרי חלב בניגוד להוראות סעיף 8(ה);

(4) ייצר, שיווק, רכש או מכר חלב עודף או עודפי חלב במכסה, בניגוד להוראות סעיף 8(ו);

(5) השמיד חלב במכסה או חלב עודף בלא היתר, בניגוד להוראות סעיף 9;

(6) ייצר, שיווק, רכש או מכר חלב, או ביצע כל פעולה אחרת, בניגוד להוראות לפי סעיף 12;

(7) מכר או רכש חלב בקר במכסה, חומרי גלם חלביים או שירותי ייבוש וחיבוץ של חלב, בניגוד להוראות סעיף 14.

(ב) בסעיף זה, "ערך הטובין או השירות שלגביהם נעברה העבירה" –

(1) לגבי חלב בקר גולמי – המחירים המזעריים לפי סעיף 13(ב)(1) בעת ביצוע העבירה, כשהם מוכפלים בכמות החלב שלגביו נעברה העבירה;

(2) לגבי חומרי גלם חלביים – המחירים המרביים לפי סעיף 13(ב)(2), כשהם מוכפלים בכמות חומרי הגלם שלגביהם נעברה העבירה;

(3) לגבי שירותי ייבוש וחיבוץ של חלב – המחירים המרביים לפי סעיף 13(ב)(2), כשהם מוכפלים בהיקף השירותים שלגביהם נעברה העבירה;

(4) לגבי מוצרי חלב – ערך השוק של כלל המוצרים שלגביהם נעברה העבירה;

(5) לגבי חלב צאן גולמי – ערך השוק של כלל החלב שלגביו נעברה העבירה.

32. (א) נושא משרה בתאגיד חייב לפקח ולעשות כל שניתן למניעת עבירות לפי סעיף 31 על ידי התאגיד או על ידי עובד מעובדיו; המפר הוראה זו, דינו – קנס כאמור בסעיף 61(א)(3) לחוק העונשין; לעניין סעיף זה, "נושא משרה בתאגיד" – מנהל פעיל בתאגיד, שותף, למעט שותף מוגבל, או אדם האחראי מטעם התאגיד על התחום שבו נעברה העבירה.

אחריות נושאי משרה

(ב) נעברה עבירה לפי סעיף 31 בידי תאגיד או בידי עובד מעובדיו, חזקה היא כי נושא המשרה בתאגיד הפר חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

33. (א) השר רשאי להסמיך, מבין עובדי המדינה, מפקחים בסמכויות לפי חוק זה, ובלבד שלא יוסמך מפקח, אלא אם כן התקיימו בו כל אלה:

הסמכת מפקחים

(1) משטרת ישראל הודיעה, לא יאוחר משלושה חודשים מקבלת פניית המשרד אליה, כי היא אינה מתנגדת להסמכתו מטעמים של ביטחון הציבור, לרבות בשל עברו הפלילי;

(2) הוא קיבל הכשרה מתאימה בתחום הסמכויות שיהיו נתונות לו לפי חוק זה, כפי שהורה השר בהסכמת השר לביטחון הפנים;

(3) הוא עומד בתנאי כשירות נוספים ככל שהורה השר בהסכמת השר לביטחון הפנים.

(ב) הודעה על הסמכת מפקח לפי סעיף זה תפורסם ברשומות.

34. (א) לשם פיקוח על ביצוע הוראות חוק זה, רשאי מפקח, לאחר שהזדהה לפי סעיף 35 –

סמכויות פיקוח ואכיפה

(1) לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו;

(2) לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח או להקל את ביצוע הוראות חוק זה; בפסקה זו, "מסמך" – לרבות פלט, כהגדרתו בחוק המחשבים, התשנ"ה-1995;

(3) לערוך בדיקות או מדידות או ליטול דוגמאות לשם בדיקה וכן להורות על מסירת דוגמאות לבדיקת מעבדה או על שמירתן לתקופה שיורה, או לנהוג בהן בדרך אחרת;

(4) להיכנס למקום, לרבות לכלי טיס או לכלי רכב, ובלבד שלא ייכנס למקום המשמש למגורים אלא על פי צו של בית משפט.

(ב) התעורר חשד לביצוע עבירה לפי חוק זה, רשאי מפקח –

(1) לחקור כל אדם הקשור לעבירה כאמור, או שעשויות להיות לו ידיעות הנוגעות לעבירה כאמור; על חקירה לפי פסקה זו יחולו הוראות סעיפים 2 ו-3 לפקודת הפרוצדורה הפלילית (עדות), בשינויים המחויבים;

(2) לתפוס בעלי חיים, חלב, חומרי גלם חלביים, מוצרי חלב, מסמכים וחפצים הקשורים לעבירה כאמור; על תפיסה לפי פסקה זו יחולו הוראות הפרק הרביעי לפקודת סדר הדין הפלילי (מעצר וחיפוש) [נוסח חדש], התשכ"ט-1969 (בסעיף זה – פקודת מעצר וחיפוש), בשינויים המחויבים, ככל שלא נקבעו לגביה הוראות לפי סעיף 12(ב)(7) לחוק זה;

(3) לבקש מבית משפט צו חיפוש על פי סעיף 23 לפקודת מעצר וחיפוש ולבצעו; על חיפוש לפי פסקה זו יחולו הוראות סעיפים 24(א)(1), 26 עד 28 ו-45 לפקודת מעצר וחיפוש, בשינויים המחויבים.

(ג) סירב אדם להיענות לדרישות מפקח, על פי סמכותו בהתאם להוראות סעיף זה, והיה חשש שיימלט או שזהותו אינה ידועה, רשאי המפקח לעכבו עד לבואו של שוטר, ויחולו על עיכוב כאמור הוראות סעיף 75(ב) ו-(ג) לחוק סדר הדין הפלילי (סמכויות אכיפה – מעצרים), התשנ"ו-1996, בשינויים המחויבים.

(ד) אין בסמכויות מפקח לפי חוק זה כדי לגרוע מסמכויות פיקוח שניתנו לו לפי כל דין אחר.

35. מפקח לא יעשה שימוש בסמכויות הנתונות לו לפי חוק זה, אלא בעת מילוי תפקידו ובהתקיים שניים אלה:

זיהוי מפקחים

(1) הוא לובש מדי מפקח, בצבע ובצורה שהורה לעניין זה המנהל הכללי של המשרד, ובלבד שהמדים כאמור אינם נחזים להיות מדי משטרה, והוא עונד באופן גלוי תג המזהה אותו ואת תפקידו;

(2) יש בידו תעודת מפקח המעידה על תפקידו ועל סמכויותיו, שאותה יציג על פי דרישה.

פרק ו': הוראות שונות

36. (א) חבר הדירקטוריון או האסיפה הכללית של מועצת החלב, חבר ועדת המכסות או עובד מועצת החלב (בסעיף זה – חבר), יימנע מהשתתפות בדיון ומהצבעה בישיבות, אם הנושא הנדון עלול לגרום לו להימצא, במישרין או בעקיפין, במצב של ניגוד עניינים בין תפקידו לבין עניין אישי שלו או לבין תפקיד אחר שלו; חבר לא יטפל במסגרת תפקידו בנושא העלול לגרום לו להימצא במצב כאמור גם מחוץ לישיבות.

ניגוד עניינים

(ב) התברר לחבר כי נושא הנדון בישיבה או המטופל על ידיו עלול לגרום לו להימצא במצב של ניגוד עניינים כאמור בסעיף קטן (א), יודיע על כך ליושב ראש הדירקטוריון, ליושב ראש האסיפה הכללית, ליושב ראש ועדת המכסות או למנהל הכללי של מועצת החלב, לפי העניין.

(ג) לעניין סעיף זה, אחת היא אם מילוי התפקיד האחר הוא בתמורה או שלא בתמורה.

(ד) על אף האמור בסעיף קטן (א), חבר באסיפה הכללית של מועצת החלב רשאי להביא בחשבון את עניינו האישי הנובע מעיסוקיו במגזר שהוא מייצג, או את עניינו של הגוף שהוא נציגו, לפי העניין, בתום לב ובאופן ההולם את מטרות מועצת החלב, ולא יראו אותו כמצוי במצב של ניגוד עניינים בשל כך בלבד.

(ה) על אף האמור בסעיף קטן (א), דירקטור במועצת החלב רשאי להביא בחשבון את עניינו האישי או את עניינו של הגורם שמינה אותו אם התקיימו כל אלה:

(1) הוא פועל בתום לב והנושא הנדון בישיבה או המטופל על ידיו או אישורו אינם פוגעים בטובת המועצה;

(2) הוא גילה למועצה, זמן סביר לפני מועד הדיון, את מהות העניין, לרבות כל עובדה או מסמך מהותיים;

(3) הנושא הנדון בישיבה או המטופל על ידיו נוגע באופן ישיר להשגת מטרות המועצה לפי חוק זה;

(4) אין לו או לגורם שמינה אותו, בנושא הנדון בישיבה או המטופל על ידיו, עניין אישי מעבר לעניינו של המגזר שהוא משתייך אליו.

(ו) לעניין סעיף זה, היה לקרוב של דירקטור במועצת החלב חלק בהון המניות של גוף, בזכות לקבל רווחים, בזכות למנות מנהל או בזכות ההצבעה באותו גוף, יראו את הדירקטור כבעל עניין אישי בגוף האמור רק אם קרובו הוא בעל עניין, כהגדרתו בחוק החברות, באותו גוף.

(ז) בסעיף זה –

"עניין אישי" – לרבות עניין אישי של קרובו או של גוף שחבר או קרובו מנהלים או עובדים אחראים בו, או של גוף שיש לאחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;

"קרוב" – בן זוג, הורה, בן, בת ובני זוגם, אח או אחות וילדיהם, גיס, גיסה, דוד, דודה, חותן, חותנת, חם, חמות, חתן, כלה, נכד או נכדה, לרבות חורג או מאומץ, וכן אדם אחר הסמוך על שולחנו של חבר.

37. אין בהוראות חוק זה כדי לגרוע מהוראות לפי חוק רישוי עסקים, התשכ"ח-1968, ולפי חוק הגנה על בריאות הציבור (מזון), התשע"ו-2015.

שמירת דינים

(תיקון מס' 2)   
תשע"ו-2015

מיום 30.9.2016

**תיקון מס' 2**

[ס"ח תשע"ו מס' 2510](http://www.nevo.co.il/law_word/law14/law-2510.pdf) מיום 30.11.2015 עמ' 193 ([ה"ח 951](http://www.nevo.co.il/Law_word/law15/memshala-951.pdf))

**צו תשע"ו-2016**

[ק"ת תשע"ו מס' 7664](http://www.nevo.co.il/Law_word/law06/tak-7664.pdf) מיום 30.5.2016 עמ' 1184

37. אין בהוראות חוק זה כדי לגרוע מהוראות לפי חוק רישוי עסקים, התשכ"ח-1968, ולפי ~~פקודת בריאות הציבור (מזון) [נוסח חדש], התשמ"ג-1983~~ חוק הגנה על בריאות הציבור (מזון), התשע"ו-2015.

38. השר ממונה על ביצוע חוק זה והוא רשאי להתקין תקנות לביצועו.

ביצוע ותקנות

פרק ז': תיקונים עקיפים, תחילה והוראות מעבר

39. חוק תכנון משק החלב בישראל, התשנ"ב-1992 – בטל.

ביטול חוק תכנון משק החלב

40. בחוק בתי משפט לעניינים מינהליים, התש"ס-2000 –

תיקון חוק בתי משפט לעניינים מינהליים – מס' 58

(1) בתוספת הראשונה –

(א) בפרט 21, פסקה (2) – תימחק;

(ב) בסופה יבוא:

"41. חקלאות –

(1) החלטה של המנהל לפי חוק להסדרת תוצרת אורגנית, התשס"ה-2005;

(2) החלטה של רשות לפי חוק תכנון משק החלב, התשע"א-2011.";

(2) בתוספת השנייה, בסופה יבוא:

"18. ערעור לפי סעיף 11(ד) לחוק תכנון משק החלב, התשע"א-2011.".

41. תחילתו של חוק זה, למעט סעיפים 42 ו-44(ב), שישה חודשים מיום פרסומו (להלן – יום התחילה).

תחילה

42. השר יאשר, בצו, עד יום התחילה, את המטרות של חברת "המועצה לענף החלב בישראל (ייצור ושיווק)", ובלבד שהן עולות בקנה אחד עם הוראות סעיף 16(א); מטרה שהשר לא אישר בצו כאמור – בטלה.

הוראות מעבר לעניין החברה הקיימת

43. הוראות סעיפים 2, 3, 4, 5, 5ב, 8(ב) ו-(ג) ו-9 לצו הפיקוח על מצרכים ושירותים (ייצור חלב), התשכ"ז-1967 (בסעיף זה – צו הפיקוח), ימשיכו לחול כל עוד לא נקבעו תקנות לפי סעיף 12(א) לחוק זה בעניינים המנויים בסעיפים האמורים, ואולם הסמכויות הנתונות למנהל באותם סעיפים, יהיו נתונות לוועדת המכסות לפי חוק זה החל במועד מינויה, ויראו את מי שנקבעה לו מכסת חלב לפי צו הפיקוח, כמי שנקבעה לו מכסת חלב לפי חוק זה.

הוראות מעבר לעניין מכסות

44. (א) על אף האמור בסעיף 13(ב)(1), בתקופה שמיום התחילה עד יום י"א בטבת התשפ"ו (31 בדצמבר 2025), יראו את מחירי המטרה כשהם מעודכנים לפי הוראות סעיף קטן (ב), כמחירים המזעריים לעניין אותו סעיף; בסעיף זה, "מחירי המטרה" – המחירים שעל מחלבה לשלם ליצרן בעבור ליטר חלב בקר במכסה, כולל דמי שירות, כפי שנקבעו בפרסום האחרון שהוציא המשרד בעניין זה לפני יום התחילה.

הוראות מעבר לעניין קביעת מחירים וצו ראשון לקביעת מחירים מזעריים

(תיקון מס' 5)   
תשפ"ג-2023

(א1) (בוטל).

(תיקון מס' 5) תשפ"ג-2023

(ב) (1) השרים, באישור ועדת הכלכלה של הכנסת, יקבעו, עד יום התחילה, את המנגנון לעדכון מחירי המטרה, לפי נוהל ההתחשבנות של מחיר המטרה שנקבע בפרסום האחרון שהוציא המשרד בעניין זה לפני יום התחילה (להלן – נוהל ההתחשבנות);

(תיקון מס' 1) תשע"ג-2013

(2) על אף האמור בפסקה (1), לשם יישום החלטת הממשלה מס' 5177 מיום ה' בחשוון התשע"ג (21 באוקטובר 2012), רשאים השרים, באישור ועדת הכלכלה של הכנסת, לקבוע בתקנות לפי אותה פסקה הוראות שאינן לפי נוהל ההתחשבנות, בנושאים אלה: שנים שבהם לא ייערך סקר הוצאות ייצור, אוכלוסיית המדגם שתיכלל בסקר הוצאות ייצור, קביעת רכיב ההתייעלות וניכוי רכיב כאמור בשנה מסוימת ממחירי המטרה שעודכנו לפי פסקה (1); בפסקה זו, "סקר הוצאות ייצור" – סקר הוצאות ייצור חלב, תנובות חלב ותפוקות בשר בשנה מסוימת;

(תיקון מס' 1) תשע"ג-2013

(3) על אף האמור בפסקה (1), השרים, באישור ועדת הכלכלה של הכנסת, יקבעו בתקנות לפי אותה פסקה הוראות שאינן לפי נוהל ההתחשבנות כך שחישוב עלויות ייצור חלב ייעשה בהתאם למפורט להלן:

(תיקון מס' 5) תשפ"ג-2023

(א) בתקופה שמיום כ"א בתמוז התשפ"א (1 ביולי 2021) עד יום ט' בניסן התשפ"ג (31 במרס 2023) – לפי עלויות הייצור השנתיות ברפתות של יצרנים שמכסתם היא בהיקף של 700 אלף ליטר או יותר;

(ב) בתקופה שמיום י' בניסן התשפ"ג (1 באפריל 2023) עד יום י"א בטבת התשפ"ו (31 בדצמבר 2025) – לפי עלויות הייצור השנתיות ברפתות של יצרנים שמכסתם היא בהיקף של 800 אלף ליטר או יותר;

(4) בתקנות כאמור בפסקה (3) ייקבע כי מהמחיר הרבעוני לליטר חלב ברבעון השלישי וברבעון הרביעי של שנת 2021 יופחתו 2.8 אגורות, ובלבד שתקנות כאמור הותקנו עד יום כ"ד בתשרי התשפ"ב (30 בספטמבר 2021);

(תיקון מס' 4) תשפ"א-2021

(4א) בתקנות כאמור בפסקה (3) ייקבע כי מהמחיר הרבעוני לליטר חלב, ברבעון השני של שנת 2023 יופחתו 2.9 אגורות, והחל ברבעון השלישי של שנת 2023 ועד הרבעון הראשון של שנת 2024, יופחתו 2.15 אגורות;

(תיקון מס' 5) תשפ"ג-2023

(5) (נמחקה).

(תיקון מס' 5) תשפ"ג-2023

(ג) (בוטל).

(תיקון מס' 3) תש"ף-2020

(ד) על אף האמור בסעיף 13(ב)(2), עד לכניסתו לתוקף של צו לפי חוק הפיקוח לגבי מחירים מרביים כאמור באותו סעיף, יראו את המחירים שנקבעו בפרסום האחרון שהוציא המשרד בעניין זה לפני יום התחילה, כשהם מעודכנים לפי מנגנון עדכון שיפורסם באתר האינטרנט של המשרד, כמחירים המרביים לעניין אותו סעיף.

(ה) המנהל הכללי של המשרד יפרסם ברשומות ובאתר האינטרנט של המשרד הודעה בדבר המחירים המעודכנים לפי סעיפים קטנים (א) ו-(ד).

מיום 6.8.2013

**תיקון מס' 1**

[ס"ח תשע"ג מס' 2406](http://www.nevo.co.il/Law_word/law14/law-2406.pdf) מיום 6.8.2013 עמ' 206 ([ה"ח 759](http://www.nevo.co.il/Law_word/law15/memshala-759.pdf))

(ב) (1) השרים, באישור ועדת הכלכלה של הכנסת, יקבעו, עד יום התחילה, את המנגנון לעדכון מחירי המטרה, לפי נוהל ההתחשבנות של מחיר המטרה שנקבע בפרסום האחרון שהוציא המשרד בעניין זה לפני יום התחילה (להלן – נוהל ההתחשבנות);

(2) על אף האמור בפסקה (1), לשם יישום החלטת הממשלה מס' 5177 מיום ה' בחשוון התשע"ג (21 באוקטובר 2012), רשאים השרים, באישור ועדת הכלכלה של הכנסת, לקבוע בתקנות לפי אותה פסקה הוראות שאינן לפי נוהל ההתחשבנות, בנושאים אלה: שנים שבהם לא ייערך סקר הוצאות ייצור, אוכלוסיית המדגם שתיכלל בסקר הוצאות ייצור, קביעת רכיב ההתייעלות וניכוי רכיב כאמור בשנה מסוימת ממחירי המטרה שעודכנו לפי פסקה (1); בפסקה זו, "סקר הוצאות ייצור" – סקר הוצאות ייצור חלב, תנובות חלב ותפוקות בשר בשנה מסוימת.

מיום 17.6.2020

**תיקון מס' 3**

[ס"ח תש"ף מס' 2814](https://www.nevo.co.il/Law_word/law14/law-2814.pdf) מיום 30.6.2020 עמ' 156 ([ה"ח 1322](https://www.nevo.co.il/Law_word/law15/memshala-1322.pdf))

(א) על אף האמור בסעיף 13(ב)(1), ~~בתקופה שעד תום שמונה שנים מיום התחילה~~ בתקופה שמיום התחילה עד יום ט"ז בטבת התשפ"א (31 בדצמבר 2020), יראו את מחירי המטרה כשהם מעודכנים לפי הוראות סעיף קטן (ב), כמחירים המזעריים לעניין אותו סעיף; בסעיף זה, "מחירי המטרה" – המחירים שעל מחלבה לשלם ליצרן בעבור ליטר חלב בקר במכסה, כולל דמי שירות, כפי שנקבעו בפרסום האחרון שהוציא המשרד בעניין זה לפני יום התחילה.

(א1) השרים רשאים, בצו, באישור ועדת הכלכלה של הכנסת, להאריך את התקופה האמורה בסעיף קטן (א) בתקופה אחת נוספת, עד יום כ' בתמוז התשפ"א (30 ביוני 2021).

(ב) (1) השרים, באישור ועדת הכלכלה של הכנסת, יקבעו, עד יום התחילה, את המנגנון לעדכון מחירי המטרה, לפי נוהל ההתחשבנות של מחיר המטרה שנקבע בפרסום האחרון שהוציא המשרד בעניין זה לפני יום התחילה (להלן – נוהל ההתחשבנות);

(2) על אף האמור בפסקה (1), לשם יישום החלטת הממשלה מס' 5177 מיום ה' בחשוון התשע"ג (21 באוקטובר 2012), רשאים השרים, באישור ועדת הכלכלה של הכנסת, לקבוע בתקנות לפי אותה פסקה הוראות שאינן לפי נוהל ההתחשבנות, בנושאים אלה: שנים שבהם לא ייערך סקר הוצאות ייצור, אוכלוסיית המדגם שתיכלל בסקר הוצאות ייצור, קביעת רכיב ההתייעלות וניכוי רכיב כאמור בשנה מסוימת ממחירי המטרה שעודכנו לפי פסקה (1); בפסקה זו, "סקר הוצאות ייצור" – סקר הוצאות ייצור חלב, תנובות חלב ותפוקות בשר בשנה מסוימת.

~~(ג) צו ראשון לגבי מחירים מזעריים לפי סעיף 13(ב)(1), יפורסם שישה חודשים לפחות לפני תום התקופה האמורה בסעיף קטן (א), וייכנס לתוקפו בתום אותה תקופה.~~

מיום 1.7.2021

**תיקון מס' 4**

[ס"ח תשפ"א מס' 2924](https://www.nevo.co.il/Law_word/law14/law-2924.pdf) מיום 5.8.2021 עמ' 396 ([ה"ח 1414](https://www.nevo.co.il/Law_word/law15/memshala-1414.pdf))

(א) על אף האמור בסעיף 13(ב)(1), בתקופה שמיום התחילה עד יום ~~ט"ז בטבת התשפ"א (31 בדצמבר 2020)~~ י"ט בטבת התשפ"ד (31 בדצמבר 2023), יראו את מחירי המטרה כשהם מעודכנים לפי הוראות סעיף קטן (ב), כמחירים המזעריים לעניין אותו סעיף; בסעיף זה, "מחירי המטרה" – המחירים שעל מחלבה לשלם ליצרן בעבור ליטר חלב בקר במכסה, כולל דמי שירות, כפי שנקבעו בפרסום האחרון שהוציא המשרד בעניין זה לפני יום התחילה.

(א1) השרים רשאים, בצו, באישור ועדת הכלכלה של הכנסת, להאריך את התקופה האמורה בסעיף קטן (א) בתקופה אחת נוספת, ~~עד יום כ' בתמוז התשפ"א (30 ביוני 2021)~~ עד יום י"א בטבת התשפ"ו (31 בדצמבר 2025).

(ב) (1) השרים, באישור ועדת הכלכלה של הכנסת, יקבעו, עד יום התחילה, את המנגנון לעדכון מחירי המטרה, לפי נוהל ההתחשבנות של מחיר המטרה שנקבע בפרסום האחרון שהוציא המשרד בעניין זה לפני יום התחילה (להלן – נוהל ההתחשבנות);

(2) על אף האמור בפסקה (1), לשם יישום החלטת הממשלה מס' 5177 מיום ה' בחשוון התשע"ג (21 באוקטובר 2012), רשאים השרים, באישור ועדת הכלכלה של הכנסת, לקבוע בתקנות לפי אותה פסקה הוראות שאינן לפי נוהל ההתחשבנות, בנושאים אלה: שנים שבהם לא ייערך סקר הוצאות ייצור, אוכלוסיית המדגם שתיכלל בסקר הוצאות ייצור, קביעת רכיב ההתייעלות וניכוי רכיב כאמור בשנה מסוימת ממחירי המטרה שעודכנו לפי פסקה (1); בפסקה זו, "סקר הוצאות ייצור" – סקר הוצאות ייצור חלב, תנובות חלב ותפוקות בשר בשנה מסוימת;

(3) על אף האמור בפסקה (1), השרים, באישור ועדת הכלכלה של הכנסת, יקבעו בתקנות לפי אותה פסקה הוראות שאינן לפי נוהל ההתחשבנות כך שבתקופה שעד יום י"ט בטבת התשפ"ד (31 בדצמבר 2023) חישוב עלויות ייצור חלב ייעשה לפי עלויות הייצור השנתיות ברפתות של יצרנים שמכסתם היא בהיקף של 700 אלף ליטר או יותר;

(4) בתקנות כאמור בפסקה (3) ייקבע כי מהמחיר הרבעוני לליטר חלב ברבעון השלישי וברבעון הרביעי של שנת 2021 יופחתו 2.8 אגורות, ובלבד שתקנות כאמור הותקנו עד יום כ"ד בתשרי התשפ"ב (30 בספטמבר 2021);

(5) בצו לפי סעיף קטן (א1) רשאים השרים, באישור ועדת הכלכלה של הכנסת, להאריך את התקופה האמורה בפסקה (3) בתקופה אחת נוספת עד יום י"א בטבת התשפ"ו (31 בדצמבר 2025).

מיום 1.3.2023

**תיקון מס' 5**

[ס"ח תשפ"ג מס' 3028](https://www.nevo.co.il/law_html/law14/law-3028.pdf) מיום 1.3.2023 עמ' 66 ([ה"ח 1599](https://www.nevo.co.il/law_html/law15/memshala-1599.pdf))

(א) על אף האמור בסעיף 13(ב)(1), בתקופה שמיום התחילה עד יום ~~י"ט בטבת התשפ"ד (31 בדצמבר 2023)~~ י"א בטבת התשפ"ו (31 בדצמבר 2025), יראו את מחירי המטרה כשהם מעודכנים לפי הוראות סעיף קטן (ב), כמחירים המזעריים לעניין אותו סעיף; בסעיף זה, "מחירי המטרה" – המחירים שעל מחלבה לשלם ליצרן בעבור ליטר חלב בקר במכסה, כולל דמי שירות, כפי שנקבעו בפרסום האחרון שהוציא המשרד בעניין זה לפני יום התחילה.

~~(א1) השרים רשאים, בצו, באישור ועדת הכלכלה של הכנסת, להאריך את התקופה האמורה בסעיף קטן (א) בתקופה אחת נוספת, עד יום י"א בטבת התשפ"ו (31 בדצמבר 2025).~~

(ב) (1) השרים, באישור ועדת הכלכלה של הכנסת, יקבעו, עד יום התחילה, את המנגנון לעדכון מחירי המטרה, לפי נוהל ההתחשבנות של מחיר המטרה שנקבע בפרסום האחרון שהוציא המשרד בעניין זה לפני יום התחילה (להלן – נוהל ההתחשבנות);

(2) על אף האמור בפסקה (1), לשם יישום החלטת הממשלה מס' 5177 מיום ה' בחשוון התשע"ג (21 באוקטובר 2012), רשאים השרים, באישור ועדת הכלכלה של הכנסת, לקבוע בתקנות לפי אותה פסקה הוראות שאינן לפי נוהל ההתחשבנות, בנושאים אלה: שנים שבהם לא ייערך סקר הוצאות ייצור, אוכלוסיית המדגם שתיכלל בסקר הוצאות ייצור, קביעת רכיב ההתייעלות וניכוי רכיב כאמור בשנה מסוימת ממחירי המטרה שעודכנו לפי פסקה (1); בפסקה זו, "סקר הוצאות ייצור" – סקר הוצאות ייצור חלב, תנובות חלב ותפוקות בשר בשנה מסוימת;

~~(3) על אף האמור בפסקה (1), השרים, באישור ועדת הכלכלה של הכנסת, יקבעו בתקנות לפי אותה פסקה הוראות שאינן לפי נוהל ההתחשבנות כך שבתקופה שעד יום י"ט בטבת התשפ"ד (31 בדצמבר 2023) חישוב עלויות ייצור חלב ייעשה לפי עלויות הייצור השנתיות ברפתות של יצרנים שמכסתם היא בהיקף של 700 אלף ליטר או יותר;~~

(3) על אף האמור בפסקה (1), השרים, באישור ועדת הכלכלה של הכנסת, יקבעו בתקנות לפי אותה פסקה הוראות שאינן לפי נוהל ההתחשבנות כך שחישוב עלויות ייצור חלב ייעשה בהתאם למפורט להלן:

(א) בתקופה שמיום כ"א בתמוז התשפ"א (1 ביולי 2021) עד יום ט' בניסן התשפ"ג (31 במרס 2023) – לפי עלויות הייצור השנתיות ברפתות של יצרנים שמכסתם היא בהיקף של 700 אלף ליטר או יותר;

(ב) בתקופה שמיום י' בניסן התשפ"ג (1 באפריל 2023) עד יום י"א בטבת התשפ"ו (31 בדצמבר 2025) – לפי עלויות הייצור השנתיות ברפתות של יצרנים שמכסתם היא בהיקף של 800 אלף ליטר או יותר;

(4) בתקנות כאמור בפסקה (3) ייקבע כי מהמחיר הרבעוני לליטר חלב ברבעון השלישי וברבעון הרביעי של שנת 2021 יופחתו 2.8 אגורות, ובלבד שתקנות כאמור הותקנו עד יום כ"ד בתשרי התשפ"ב (30 בספטמבר 2021);

(4א) בתקנות כאמור בפסקה (3) ייקבע כי מהמחיר הרבעוני לליטר חלב, ברבעון השני של שנת 2023 יופחתו 2.9 אגורות, והחל ברבעון השלישי של שנת 2023 ועד הרבעון הראשון של שנת 2024, יופחתו 2.15 אגורות;

~~(5) בצו לפי סעיף קטן (א1) רשאים השרים, באישור ועדת הכלכלה של הכנסת, להאריך את התקופה האמורה בפסקה (3) בתקופה אחת נוספת עד יום י"א בטבת התשפ"ו (31 בדצמבר 2025).~~

45. (א) עד לקביעתם של היטלים לפי סעיף 28(א), ישלמו היצרנים והמחלבות למועצת החלב היטלים בשיעורים הקבועים בתוספת.

הוראות מעבר לעניין היטלים

(ב) השרים, לבקשת מועצת החלב ומנימוקים מיוחדים שיירשמו, רשאים, באישור ועדת הכלכלה של הכנסת, לשנות את סכומי ההיטלים הקבועים בתוספת; בקשת מועצת החלב לפי סעיף קטן זה תוגש רק אם התקבלה החלטה על כך ברוב של שני שלישים מחברי הדירקטוריון.

(ג) ההיטלים על היצרנים ישולמו בדרך של ניכוים מהתמורה שמשלמות המחלבות ליצרנים בעבור חלב גולמי.

46. תקנות ראשונות לפי סעיף 12 יובאו לאישור ועדת הכלכלה של הכנסת בתוך שישה חודשים מיום התחילה.

תקנות ראשונות

תוספת

תק' תשע"ד-2013

(סעיף 45(א))

1. ההיטל ליצרני חלב בקר – 4.20 אג' לליטר חלב גולמי;

(הוראת שעה) תשע"ד-2013

2. ההיטל ליצרני חלב כבשים – 13.67 אג' לליטר חלב גולמי;

3. ההיטל ליצרני חלב עזים – 5.67 אג' לליטר חלב גולמי;

4. ההיטל למחלבות – 0.25 אג' לליטר חלב גולמי.

מיום 10.12.2013 (בכפוף להוראות שעה להלן)

**תק' תשע"ד-2013**

[ק"ת תשע"ד מס' 7312](http://www.nevo.co.il/Law_word/law06/tak-7312.pdf) מיום 10.12.2013 עמ' 303

1. ההיטל ליצרני חלב בקר – ~~4.95~~ 4.20 אג' לליטר חלב גולמי;

2. ההיטל ליצרני חלב כבשים – ~~13.92~~ 13.67 אג' לליטר חלב גולמי;

3. ההיטל ליצרני חלב עזים – ~~5.92~~ 5.67 אג' לליטר חלב גולמי;

מיום 10.12.2013 עד יום 31.12.2013

**תק' תשע"ד-2013**

[ק"ת תשע"ד מס' 7312](http://www.nevo.co.il/Law_word/law06/tak-7312.pdf) מיום 10.12.2013 עמ' 303

1. ההיטל ליצרני חלב בקר – ~~4.20~~ 4.53 אג' לליטר חלב גולמי;

בשנת 2014 (עד יום 30.6.2015 לאור התפזרות הכנסת ה-19)

**תק' תשע"ד-2013**

[ק"ת תשע"ד מס' 7312](http://www.nevo.co.il/Law_word/law06/tak-7312.pdf) מיום 10.12.2013 עמ' 303

1. ההיטל ליצרני חלב בקר – ~~4.20~~ 4.36 אג' לליטר חלב גולמי;

בנימין נתניהו אורית נוקד

ראש הממשלה שרת החקלאות ופיתוח הכפר

שמעון פרס ראובן ריבלין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"א מס' 2292](http://www.nevo.co.il/Law_word/law14/law-2292.pdf) מיום 6.4.2011 עמ' 762 ([ה"ח הממשלה תשס"ח מס' 405](http://www.nevo.co.il/Law_word/law15/memshala-405.pdf) עמ' 704).

   תוקן [ס"ח תשע"ג מס' 2406](http://www.nevo.co.il/Law_word/law14/law-2406.pdf) מיום 6.8.2013 עמ' 206 ([ה"ח הממשלה תשע"ג מס' 759](http://www.nevo.co.il/Law_word/law15/memshala-759.pdf) עמ' 312) – תיקון מס' 1.

   [ק"ת תשע"ד מס' 7312](http://www.nevo.co.il/Law_word/law06/TAK-7312.pdf) מיום 10.12.2013 עמ' 303 – תק' תשע"ד-2013; ר' תקנה 2 לענין הוראת שעה.

   [ס"ח תשע"ו מס' 2510](http://www.nevo.co.il/law_word/law14/law-2510.pdf) מיום 30.11.2015 עמ' 193 ([ה"ח הממשלה תשע"ה מס' 951](http://www.nevo.co.il/Law_word/law15/memshala-951.pdf) עמ' 1352) – תיקון מס' 2 בסעיף 307 לחוק הגנה על בריאות הציבור (מזון), תשע"ו-2015; תחילתו ביום 30.9.2016. תוקן [ק"ת תשע"ו מס' 7664](http://www.nevo.co.il/Law_word/law06/tak-7664.pdf) מיום 30.5.2016 עמ' 1184 – צו תשע"ו-2016.

   [ס"ח תש"ף מס' 2814](https://www.nevo.co.il/law_word/law14/law-2814.pdf) מיום 30.6.2020 עמ' 156 ([ה"ח הממשלה תש"ף מס' 1322](https://www.nevo.co.il/Law_word/law15/memshala-1322.pdf) עמ' 270) – תיקון מס' 3; תחילתו ביום 17.6.2020.

   [ס"ח תשפ"א מס' 2924](http://www.nevo.co.il/law_word/law14/law-2924.pdf) מיום 5.8.2021 עמ' 396 ([ה"ח הממשלה תשפ"א מס' 1414](https://www.nevo.co.il/Law_word/law15/memshala-1414.pdf) עמ' 478) – תיקון מס' 4; תחילתו ביום 1.7.2021 ור' סעיף 2 לענין הוראת מעבר.

   2. (ב) מיום התחילה ואילך, עדכון המחיר הרבעוני לליטר חלב יהיה בהתאם לתקנות לפי סעיף 44(ב) לחוק העיקרי כנוסחו בחוק זה, ובלבד שתקנות כאמור הותקנו עד יום כ"ד בתשרי התשפ"ב (30 בספטמבר 2021).

   [ס"ח תשפ"ג מס' 3028](https://www.nevo.co.il/Law_word/law14/LAW-3028.pdf) מיום 1.3.2023 עמ' 66 ([ה"ח הממשלה תשפ"ג מס' 1599](https://www.nevo.co.il/law_html/law15/memshala-1599.pdf) עמ' 118) – תיקון מס' 5. [↑](#footnote-ref-1)