חוק-יסוד: הממשלה

דיני חוקה – חוקי יסוד

דיני חוקה – ממשלה

תוכן עניינים

|  |  |  |  |
| --- | --- | --- | --- |
| סעיף 2 | מקום המושב | [Go](#Seif1) | 158 |
| סעיף 1 | המהות | [Go](#Seif2) | 158 |
| סעיף 3 | אמון הכנסת בממשלה | [Go](#Seif3) | 158 |
| סעיף 4 | אחריות | [Go](#Seif4) | 158 |
| סעיף 5 | הרכב הממשלה | [Go](#Seif5) | 158 |
| סעיף 6 | כשירותם של השרים | [Go](#Seif6) | 158 |
| סעיף 7 | הטלת התפקיד להרכיב ממשלה | [Go](#Seif7) | 158 |
| סעיף 9 | הטלת התפקיד מחדש | [Go](#Seif8) | 158 |
| סעיף 10 | הטלת התפקיד לפי בקשת רוב חברי הכנסת | [Go](#Seif9) | 158 |
| סעיף 11 | בחירות מוקדמות באין ממשלה | [Go](#Seif10) | 158 |
| סעיף 12 | הפסקת הליכים להרכבת ממשלה | [Go](#Seif11) | 158 |
| סעיף 13 | כינון הממשלה | [Go](#Seif12) | 158 |
| סעיף 14 | הצהרת אמונים | [Go](#Seif13) | 158 |
| סעיף 15 | צירוף שר | [Go](#Seif14) | 158 |
| סעיף 16 | מילוי מקומו של ראש הממשלה | [Go](#Seif15) | 158 |
| סעיף 17 | חקירת ראש הממשלה בתקופת כהונתו ואחריה, הגשת כתב אישום והרשעה | [Go](#Seif16) | 158 |
| סעיף 18 | הפסקת כהונה של ראש הממשלה מחמת עבירה | [Go](#Seif17) | 158 |
| סעיף 19 | התפטרות ראש הממשלה | [Go](#Seif18) | 158 |
| סעיף 20 | ראש הממשלה שנפטר או שנבצר ממנו דרך קבע למלא את התפקיד | [Go](#Seif19) | 158 |
| סעיף 21 | ראש הממשלה או ממלא מקומו שחדלו להיות חברי הכנסת | [Go](#Seif20) | 158 |
| סעיף 22 | הפסקת כהונתו של שר | [Go](#Seif21) | 158 |
| סעיף 23 | הפסקת כהונת שר מחמת עבירה | [Go](#Seif22) | 158 |
| סעיף 24 | מילוי מקומו של שר | [Go](#Seif23) | 158 |
| סעיף 25 | סגני שרים | [Go](#Seif24) | 158 |
| סעיף 26 | פקיעת כהונתו של סגן שר | [Go](#Seif25) | 158 |
| סעיף 27 | הפסקת כהונת סגן שר מחמת עבירה | [Go](#Seif26) | 158 |
| סעיף 28 | הבעת אי אמון בממשלה | [Go](#Seif27) | 158 |
| סעיף 29 | סמכות לפזר את הכנסת | [Go](#Seif28) | 158 |
| סעיף 30 | רציפות הממשלה | [Go](#Seif29) | 158 |
| סעיף 31 | תפקוד הממשלה | [Go](#Seif30) | 158 |
| סעיף 32 | הסמכויות השיוריות של הממשלה | [Go](#Seif31) | 158 |
| סעיף 33 | אצילת סמכויות | [Go](#Seif32) | 158 |
| סעיף 34 | נטילת סמכויות | [Go](#Seif33) | 158 |
| סעיף 35 | סודיות | [Go](#Seif34) | 158 |
| סעיף 36 | משכורת וגמלאות | [Go](#Seif35) | 158 |
| סעיף 37 | תקנות | [Go](#Seif36) | 158 |
| סעיף 38 | הכרזת מצב חירום | [Go](#Seif37) | 158 |
| סעיף 39 | התקנת תקנות שעת חירום | [Go](#Seif38) | 158 |
| סעיף 40 | הכרזת מלחמה או נקיטת פעולה צבאית משמעותית | [Go](#Seif39) | 158 |
| סעיף 41 | אי תחולה של תקנות שעת חירום | [Go](#Seif40) | 158 |
| סעיף 42 | הממשלה וועדות הכנסת | [Go](#Seif41) | 158 |
| סעיף 43 | שינוי מועד בחירות | [Go](#Seif42) | 158 |
| סעיף 44 | יציבות החוק | [Go](#Seif43) | 158 |
| סעיף 45 | תיקון חוק יסוד: הכנסת מס' 30 | [Go](#Seif44) | 158 |
| סעיף 46 | ביטול חוק יסוד: הממשלה | [Go](#Seif45) | 158 |
| סעיף 47 | תחילה ותחולה | [Go](#Seif46) | 158 |
| סעיף 8 | התקופה להרכבת ממשלה | [Go](#Seif47) | 158 |
| סעיף 30א | הטלת התפקיד להרכיב ממשלה על שר או סגן שר שחברותו בכנסת נפסקה | [Go](#Seif48) | 158 |
| סעיף 30ב | ממלא מקום ראש הממשלה, ראש הממשלה בפועל או ראש הממשלה החלופי שהוא שר או סגן שר שחברותו בכנסת נפסקה | [Go](#Seif49) | 158 |
| סעיף 13א | כינון ממשלת חילופים | [Go](#Seif50) | 158 |
| סעיף 43א | חילופים בין ראש הממשלה לראש הממשלה החלופי שלא במועד החילופים | [Go](#Seif51) | 158 |
| סעיף 43ב | ראש הממשלה החלופי ממלא מקום ראש הממשלה | [Go](#Seif52) | 158 |
| סעיף 43ג | העברה מכהונה של ראש הממשלה החלופי | [Go](#Seif53) | 158 |
| סעיף 43ד | שרים בממשלת חילופים | [Go](#Seif54) | 158 |
| סעיף 43ה | סגני שרים בממשלת חילופים | [Go](#Seif55) | 158 |
| סעיף 43ו | סמכות ראש הממשלה לפזר את הכנסת בממשלת חילופים | [Go](#Seif56) | 158 |
| סעיף 43ז | מעמדו של ראש הממשלה החלופי | [Go](#Seif57) | 158 |
| סעיף 43ח | אי אמון בממשלת חילופים | [Go](#Seif58) | 158 |
| סעיף 43א1 | חילופים בין ראש הממשלה לראש הממשלה החלופי בשל התפזרות הכנסת לפני גמר תקופת כהונתה | [Go](#Seif59) | 158 |
| סעיף 24א | שר נוסף במשרד | [Go](#Seif60) | 158 |

חוק-יסוד: הממשלה[[1]](#footnote-1)\*

1. הממשלה היא הרשות המבצעת של המדינה.

המהות

2. מקום מושבה של הממשלה הוא ירושלים.

מקום המושב

3. הממשלה מכהנת מכוח אמון הכנסת.

אמון הכנסת בממשלה

4. הממשלה אחראית בפני הכנסת אחריות משותפת; שר אחראי בפני ראש הממשלה לתפקידים שעליהם ממונה השר.

אחריות

5. (א) הממשלה מורכבת מראש הממשלה ומשרים אחרים, ובממשלת חילופים – גם מראש ממשלה חלופי.

הרכב הממשלה

(תיקון מס' 8) תש"ף-2020

(ב) ראש הממשלה, ובממשלת חילופים – גם ראש הממשלה החלופי – יהיה מבין חברי הכנסת; שר אחר יכול שיהיה שלא מבין חברי הכנסת.

(תיקון מס' 8) תש"ף-2020

(ג) שר יהיה ממונה על משרד, ואולם יכול שיהיה שר בלי תיק או שר נוסף במשרד כמפורט בסעיף 24א.

(תיקון מס' 1) תשע"ד-2014

(תיקון מס' 3) תשע"ה-2015

(תיקון מס' 11) תשפ"ג-2022

(ד) אחד השרים שהוא חבר הכנסת יכול שיהיה ממלא מקום ראש הממשלה.

(ה) שר יכול שיהיה סגן ראש הממשלה.

(ו) (בוטל).

(תיקון מס' 8) תש"ף-2020

מיום 17.3.2015

**תיקון מס' 1**

[ס"ח תשע"ד מס' 2440](http://www.nevo.co.il/Law_word/law14/law-2440.pdf) מיום 19.3.2014 עמ' 346 ([ה"ח 512](http://www.nevo.co.il/Law_word/law16/knesset-512.pdf))

(ג) שר יהיה ממונה על משרד~~, ואולם יכול שיהיה שר בלי תיק~~.

(ד) אחד השרים שהוא חבר הכנסת יכול שיהיה ממלא מקום ראש הממשלה.

(ה) שר יכול שיהיה סגן ראש הממשלה.

(ו) מספר חברי הממשלה, ובכלל זה ראש הממשלה, לא יעלה על 19, אלא אם כן הביעה הכנסת אמון בממשלה או החליטה לאשר צירוף שרים לממשלה, ברוב של שבעים חברי הכנסת לפחות.

מיום 13.5.2015

**תיקון מס' 3**

[ס"ח תשע"ה מס' 2491](http://www.nevo.co.il/Law_word/law14/law-2491.pdf) מיום 13.5.2015 עמ' 188 ([ה"ח 915](http://www.nevo.co.il/Law_word/law15/memshala-915.pdf))

(ג) שר יהיה ממונה על משרד, ואולם יכול שיהיה שר בלי תיק.

מיום 13.5.2015 עד יום 30.4.2019

**הוראת שעה תשע"ה-2015**

[ס"ח תשע"ה מס' 2491](http://www.nevo.co.il/Law_word/law14/law-2491.pdf) מיום 13.5.2015 עמ' 188 ([ה"ח 915](http://www.nevo.co.il/Law_word/law15/memshala-915.pdf))

**אי-תחולת סעיף קטן 5(ו) על ממשלה שכוננה בתקופת כהונתה של הכנסת ה-20**

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 34 ([ה"ח 840](https://www.nevo.co.il/Law_word/law16/knesset-840.pdf))

5. (א) הממשלה מורכבת מראש הממשלה ומשרים אחרים, ובממשלת חילופים – גם מראש ממשלה חלופי.

(ב) ראש הממשלה, ובממשלת חילופים – גם ראש הממשלה החלופי – יהיה מבין חברי הכנסת; שר אחר יכול שיהיה שלא מבין חברי הכנסת.

(ג) שר יהיה ממונה על משרד, ואולם יכול שיהיה שר בלי תיק.

(ד) אחד השרים שהוא חבר הכנסת יכול שיהיה ממלא מקום ראש הממשלה.

(ה) שר יכול שיהיה סגן ראש הממשלה.

~~(ו) מספר חברי הממשלה, ובכלל זה ראש הממשלה, לא יעלה על 19, אלא אם כן הביעה הכנסת אמון בממשלה או החליטה לאשר צירוף שרים לממשלה, ברוב של שבעים חברי הכנסת לפחות.~~

מיום 27.12.2022

**תיקון מס' 11**

[ס"ח תשפ"ג מס' 3011](https://www.nevo.co.il/law_html/law14/law-3011.pdf) מיום 27.12.2022 עמ' 4 ([ה"ח 942](https://www.nevo.co.il/law_html/law16/knesset-942.pdf))

(ג) שר יהיה ממונה על משרד, ואולם יכול שיהיה שר בלי תיק או שר נוסף במשרד כמפורט בסעיף 24א.

6. (א) לא יתמנה לשר מי שאינו אזרח ישראלי ותושב ישראל.

כשירותם של השרים

(ב) לא יתמנה לשר מי שמכהן במשרה או בתפקיד המפורטים בסעיף 7 לחוק-יסוד: הכנסת, אלא אם כן חדל לכהן באותה משרה או באותו תפקיד עובר למינויו או במועד מוקדם יותר, כפי שייקבע בחוק.

(ג) (1) לא יתמנה לשר מי שהורשע בעבירה ונידון לעונש מאסר בפועל וביום מינויו טרם עברו שבע שנים מהיום שגמר לרצות את עונש המאסר בפועל, אלא אם כן קבע יושב ראש ועדת הבחירות המרכזית כי אין עם העבירה שבה הורשע, בנסיבות הענין, משום קלון;

(תיקון מס' 11) תשפ"ג-2022

(2) יושב ראש ועדת הבחירות המרכזית לא יקבע כאמור בפסקה (1), אם קבע בית המשפט, לפי דין, כי יש עם העבירה שבה הורשע משום קלון.

(ד) לא יתמנה לשר מי שהוא בעל אזרחות שאינה ישראלית, אם דיני המדינה שהוא אזרח שלה מאפשרים את שחרורו מאזרחות זו, אלא לאחר שעשה את כל הדרוש מצדו לשם שחרורו ממנה.

(ה) חבר הכנסת שפרש מסיעתו ולא התפטר מכהונתו סמוך לפרישתו, לא יהיה לשר בתקופת כהונתה של אותה כנסת; הוראה זו לא תחול על התפלגות סיעה בתנאים שנקבעו בחוק; לענין סעיף קטן זה, "פרישה מסיעה" – כהגדרתה בסעיף 6א לחוק-יסוד: הכנסת.

(ו) לעניין סעיף זה –

(תיקון מס' 11) תשפ"ג-2022

"מאסר בפועל" – לרבות מאסר על-תנאי שהופעל;

"עבירה" – כל אחת מהעבירות שעליהן נידון לעונש של מאסר בפועל.

מיום 27.12.2022

**תיקון מס' 11**

[ס"ח תשפ"ג מס' 3011](https://www.nevo.co.il/law_html/law14/law-3011.pdf) מיום 27.12.2022 עמ' 4 ([ה"ח 942](https://www.nevo.co.il/law_html/law16/knesset-942.pdf))

(ג) (1) לא יתמנה לשר מי שהורשע בעבירה ונידון לעונש מאסר בפועל וביום מינויו טרם עברו שבע שנים מהיום שגמר לרצות את עונש המאסר ~~או מיום מתן פסק הדין, לפי המאוחר~~ בפועל, אלא אם כן קבע יושב ראש ועדת הבחירות המרכזית כי אין עם העבירה שבה הורשע, בנסיבות הענין, משום קלון;

(ו) לעניין סעיף זה –

"מאסר בפועל" – לרבות מאסר על-תנאי שהופעל;

"עבירה" – כל אחת מהעבירות שעליהן נידון לעונש של מאסר בפועל.

7. (א) משיש לכונן ממשלה חדשה יטיל נשיא המדינה, לאחר שהתייעץ עם נציגי הסיעות בכנסת, את התפקיד להרכיב ממשלה על אחד מחברי הכנסת שהסכים לכך; הנשיא יטיל את התפקיד כאמור בתוך שבעה ימים מיום פרסום תוצאות הבחירות או מיום היווצרות העילה לכינון ממשלה חדשה, ובמקרה של פטירת ראש הממשלה - בתוך 14 ימים מיום הפטירה.

הטלת התפקיד להרכיב ממשלה

(ב) נתקיימה ההתייעצות לפני שנתכנסה הכנסת החדשה, יתייעץ הנשיא עם נציגי רשימות המועמדים שתיוצגנה בכנסת החדשה.

(ג) סעיף זה לא יחול על כינון ממשלה בעקבות הבעת אי אמון לפי סעיף 28 או בעקבות הגשת בקשה לנשיא המדינה לפי סעיף 29(ב), ויחולו ההוראות המפורטות בסעיפים האמורים.

8. לחבר הכנסת שנשיא המדינה הטיל עליו את התפקיד להרכיב ממשלה לפי סעיף 7 נתונה למילוי תפקידו תקופה של 28 ימים; הנשיא רשאי להאריך תקופה זו בתקופות נוספות, ובלבד שלא יעלו יחד על 14 ימים.

התקופה להרכבת ממשלה

9. (א) עברה התקופה לפי סעיף 8 וחבר הכנסת לא הודיע לנשיא המדינה שהרכיב ממשלה, או שהודיע לו לפני כן שאין בידו להרכיב ממשלה, או שהציג ממשלה והכנסת דחתה את הבקשה להביע בה אמון לפי סעיף 13(ד), יטיל הנשיא את התפקיד להרכיב ממשלה על חבר אחר של הכנסת שהודיע לנשיא שהוא מוכן לקבל את התפקיד, או יודיע ליושב ראש הכנסת שאינו רואה אפשרות להגיע להרכבת ממשלה, והכל בתוך שלושה ימים מיום שעברה התקופה או מיום הודעתו של חבר הכנסת שאין בידו להרכיב ממשלה, או מיום דחיית הבקשה להביע אמון בממשלה, לפי הענין.

הטלת התפקיד מחדש

(ב) לפני שיטיל את התפקיד להרכיב ממשלה לפי סעיף זה, או לפני שיודיע ליושב ראש הכנסת שאינו רואה אפשרות להגיע להרכבת ממשלה, רשאי הנשיא לחזור ולהתייעץ עם נציגי סיעות בכנסת.

(ג) לחבר הכנסת שהתפקיד להרכיב ממשלה הוטל עליו לפי סעיף זה נתונה למילוי תפקידו תקופה של 28 ימים.

10. (א) הודיע נשיא המדינה ליושב ראש הכנסת, לפי סעיף 9(א), שאינו רואה אפשרות להגיע להרכבת ממשלה, או שהטיל את התפקיד להרכיב ממשלה על חבר הכנסת לפי אותו סעיף וחבר הכנסת לא הודיע לנשיא בתוך 28 ימים שהרכיב ממשלה או שהודיע לו לפני כן שאין בידו להרכיב ממשלה או שהציג ממשלה והכנסת דחתה את הבקשה להביע בה אמון לפי סעיף 13(ד), רשאים רוב חברי הכנסת לבקש מנשיא המדינה, בכתב, להטיל את התפקיד על חבר הכנסת פלוני, שהסכים לכך בכתב, והכל בתוך 21 ימים מיום הודעת הנשיא, או מהיום שבו עברה התקופה לפי סעיף 9(ג), או מיום הודעתו של חבר הכנסת שאין בידו להרכיב ממשלה, או מיום דחיית הבקשה להביע אמון בממשלה, לפי הענין.

הטלת התפקיד לפי בקשת רוב חברי הכנסת

(ב) הוגשה לנשיא בקשה כאמור בסעיף קטן (א), יטיל הנשיא, בתוך יומיים, את התפקיד להרכיב ממשלה על חבר הכנסת שצוין בבקשה.

(ג) לחבר הכנסת שהתפקיד להרכיב ממשלה הוטל עליו לפי סעיף זה נתונה למילוי תפקידו תקופה של 14 ימים.

11. (א) לא הוגשה בקשה כאמור בסעיף 10(א), או לא הרכיב חבר הכנסת ממשלה בתקופה הנתונה לו לפי סעיף 10(ג), או שהודיע לנשיא לפני כן שאין בידו להרכיב ממשלה, יודיע נשיא המדינה על כך ליושב ראש הכנסת.

בחירות מוקדמות באין ממשלה

(ב) הודיע הנשיא כאמור בסעיף קטן (א), או שחבר הכנסת שהוטל עליו התפקיד להרכיב ממשלה לפי סעיף 10(א) הציג ממשלה והכנסת דחתה את הבקשה להביע בה אמון לפי סעיף 13(ד), יראו את הכנסת כאילו החליטה על התפזרותה לפני תום תקופת כהונתה, והבחירות לכנסת יתקיימו ביום ג' האחרון שלפני תום 90 הימים מיום הודעת הנשיא, או מיום דחיית הבקשה להביע אמון בממשלה, לפי הענין.

12. נתקבל חוק על התפזרות הכנסת, ייפסקו ההליכים להרכבת ממשלה.

הפסקת הליכים להרכבת ממשלה

13. (א) הטיל נשיא המדינה על חבר הכנסת את התפקיד להרכיב ממשלה, יודיע על כך ליושב ראש הכנסת ויושב ראש הכנסת יודיע על כך לכנסת.

כינון הממשלה

(ב) הרכיב חבר הכנסת ממשלה, יודיע על כך לנשיא המדינה וליושב ראש הכנסת, ויושב ראש הכנסת יודיע על כך לכנסת ויקבע ישיבה, לצורך כינון הממשלה, בתוך שבעה ימים מיום ההודעה לכנסת לפי סעיף קטן זה.

(ג) חבר הכנסת שהרכיב ממשלה יעמוד בראשה.

(ד) משהורכבה הממשלה, תתייצב לפני הכנסת, תודיע על קווי היסוד של מדיניותה, על הרכבה ועל חלוקת התפקידים או תחומי הפעילות בין השרים, ותבקש הבעת אמון; הממשלה תיכון משהביעה בה הכנסת אמון, ומאותה שעה ייכנסו השרים לכהונתם.

(תיקון מס' 11) תשפ"ג-2022

מיום 27.12.2022

**תיקון מס' 11**

[ס"ח תשפ"ג מס' 3011](https://www.nevo.co.il/law_html/law14/law-3011.pdf) מיום 27.12.2022 עמ' 4 ([ה"ח 942](https://www.nevo.co.il/law_html/law16/knesset-942.pdf))

(ד) משהורכבה הממשלה, תתייצב לפני הכנסת, תודיע על קווי היסוד של מדיניותה, על הרכבה ועל חלוקת התפקידים או תחומי הפעילות בין השרים, ותבקש הבעת אמון; הממשלה תיכון משהביעה בה הכנסת אמון, ומאותה שעה ייכנסו השרים לכהונתם.

13א. (א) בחוק יסוד זה –

כינון ממשלת חילופים

(תיקון מס' 8) תש"ף-2020

"מועד החילופים" – תאריך נקוב שבו יתבצעו החילופים בין ראש הממשלה לראש הממשלה החלופי ובין ראש הממשלה החלופי לראש הממשלה;

"ממשלת חילופים" – ממשלה שבתקופת כהונתה יעמדו בראשה, לסירוגין, חבר הכנסת שהרכיב את הממשלה וחבר הכנסת נוסף;

"ראש הממשלה החלופי" – חבר הכנסת המיועד לכהן כראש הממשלה בממשלת חילופים וחבר הכנסת שכיהן באותה ממשלת חילופים כראש הממשלה לפני החילופים.

(ב) על אף האמור בסעיף 13(ג), הממשלה שתורכב יכול שתהיה ממשלת חילופים לפי הוראות חוק-יסוד זה.

(ג) בממשלת חילופים, כל שר וסגן שר יזוהה כבעל זיקה לראש הממשלה או לראש הממשלה החלופי.

(ד) (1) מספר השרים המזוהים כבעלי זיקה לראש הממשלה יהיה שווה למספר השרים המזוהים כבעלי זיקה לראש הממשלה החלופי; ואולם לא היה מספר השרים שווה כאמור, תקבע הממשלה מנגנון הצבעה שלפיו כוח ההצבעה של כלל השרים בעלי הזיקה לראש הממשלה בממשלה יהיה שווה לכוח ההצבעה של כלל השרים בעלי הזיקה לראש הממשלה החלופי, או כללים לעניין אופן קבלת ההחלטות שיבטיחו יחס כאמור;

(2) הוראות פסקה (1) יחולו גם על ועדות שרים, למעט על ועדות שרים שזהות חבריהן נקבעה בחוק, אם החוק האמור אינו מאפשר לממשלה למנות להן חברים נוספים.

(תיקון מס' 10) תשפ"א-2021

(ה) בלי לגרוע מהוראות סעיף 13(ד), משהורכבה ממשלת חילופים, תתייצב לפני הכנסת, תודיע על הפרטים שלהלן, ותבקש הבעת אמון:

(1) זהות ראש הממשלה וזהות ראש הממשלה החלופי;

(2) מועד החילופים;

(3) זהות השרים בעלי הזיקה לראש הממשלה וזהות השרים בעלי הזיקה לראש הממשלה החלופי;

ממשלת החילופים תיכון משהביעה בה הכנסת אמון ומאותה שעה ייכנסו השרים לכהונתם.

(ו) משהביעה הכנסת אמון בממשלת חילופים או סמוך ככל האפשר לאחר מכן –

(1) יצהיר ראש הממשלה בפני הכנסת הצהרת אמונים זו לגבי תקופת כהונתו כראש הממשלה לפני מועד החילופים ולגבי תקופת כהונתו כראש ממשלה חלופי לאחר מועד החילופים: "אני (השם) מתחייב כראש הממשלה וכראש הממשלה החלופי לעתיד לשמור אמונים למדינת ישראל ולחוקיה, למלא באמונה את תפקידי כראש הממשלה וכראש הממשלה החלופי ולקיים את החלטות הכנסת";

(2) יצהיר ראש הממשלה החלופי בפני הכנסת הצהרת אמונים זו לגבי תקופת כהונתו כראש ממשלה חלופי לפני מועד החילופים ולגבי תקופת כהונתו כראש הממשלה לאחר מועד החילופים: "אני (השם) מתחייב כראש הממשלה החלופי וכראש הממשלה לעתיד לשמור אמונים למדינת ישראל ולחוקיה, למלא באמונה את תפקידי כראש הממשלה החלופי וכראש הממשלה ולקיים את החלטות הכנסת".

(ז) בלי לגרוע מהוראות סעיף 13(ד), הביעה הכנסת אמון בממשלת חילופים, בהגיע מועד החילופים ייערכו החילופים באופן זה:

(1) כהונת ראש הממשלה תיפסק וראש הממשלה החלופי יחל בכהונתו כראש הממשלה;

(2) במועד זה, ובד בבד, מי שכהונתו כראש ממשלה נפסקה יחל בכהונתו כראש הממשלה החלופי.

(ח) עריכת החילופים כאמור בסעיף קטן (ז), אינה טעונה הבעת אמון נוספת של הכנסת והצהרת אמונים נוספת של ראש הממשלה וראש הממשלה החלופי, ולא יראו את החילופים כהתפטרות הממשלה, כהתפטרות ראש הממשלה, כהתפטרות ראש הממשלה החלופי או ככינון ממשלה חדשה.

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 34 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 13א**

מיום 28.7.2021

**תיקון מס' 10**

[ס"ח תשפ"א מס' 2920](https://www.nevo.co.il/Law_word/law14/law-2920.pdf) מיום 28.7.2021 עמ' 382 ([מס' 1410](https://www.nevo.co.il/Law_word/law15/memshala-1410.pdf))

(ד) (1) מספר השרים המזוהים כבעלי זיקה לראש הממשלה יהיה שווה למספר השרים המזוהים כבעלי זיקה לראש הממשלה החלופי; ואולם לא היה מספר השרים שווה כאמור, תקבע הממשלה מנגנון הצבעה שלפיו כוח ההצבעה של כלל השרים בעלי הזיקה לראש הממשלה בממשלה יהיה שווה לכוח ההצבעה של כלל השרים בעלי הזיקה לראש הממשלה החלופי, או כללים לעניין אופן קבלת ההחלטות שיבטיחו יחס כאמור;

(2) הוראות פסקה (1) ~~רישה לעניין מספר השרים~~ יחולו גם על ועדות שרים, למעט על ועדות שרים שזהות חבריהן נקבעה בחוק, אם החוק האמור אינו מאפשר לממשלה למנות להן חברים נוספים.

14. משהביעה הכנסת אמון בממשלה, או סמוך ככל האפשר לאחר מכן, יצהיר ראש הממשלה בפני הכנסת הצהרת אמונים זו: "אני (השם) מתחייב כראש הממשלה לשמור אמונים למדינת ישראל ולחוקיה, למלא באמונה את תפקידי כראש הממשלה ולקיים את החלטות הכנסת"; וכל אחד מן השרים האחרים יצהיר הצהרת אמונים זו: "אני (השם) מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת".

הצהרת אמונים

15. הממשלה רשאית, על פי הצעת ראש הממשלה, לצרף שר נוסף לממשלה; החליטה הממשלה לצרף שר, תודיע על כך ועל תפקידו או על תחומי הפעילות שבאחריותו של השר הנוסף לכנסת; עם אישור ההודעה על ידי הכנסת ייכנס השר הנוסף לכהונתו וסמוך ככל האפשר לאישור יצהיר את הצהרת האמונים.

צירוף שר

(תיקון מס' 11) תשפ"ג-2022

מיום 27.12.2022

**תיקון מס' 11**

[ס"ח תשפ"ג מס' 3011](https://www.nevo.co.il/law_html/law14/law-3011.pdf) מיום 27.12.2022 עמ' 4 ([ה"ח 942](https://www.nevo.co.il/law_html/law16/knesset-942.pdf))

15. הממשלה רשאית, על פי הצעת ראש הממשלה, לצרף שר נוסף לממשלה; החליטה הממשלה לצרף שר, תודיע על כך ועל תפקידו או על תחומי הפעילות שבאחריותו של השר הנוסף לכנסת; עם אישור ההודעה על ידי הכנסת ייכנס השר הנוסף לכהונתו וסמוך ככל האפשר לאישור יצהיר את הצהרת האמונים.

16. (א) נעדר ראש הממשלה מן הארץ יזמן ממלא מקומו את ישיבות הממשלה וינהל אותן.

מילוי מקומו של ראש הממשלה

(ב) נבצר מראש הממשלה זמנית למלא את תפקידו, ימלא את מקומו ממלא מקום ראש הממשלה; חלפו 100 ימים רצופים שבהם כיהן ממלא מקום ראש הממשלה במקום ראש הממשלה והוא לא חזר למלא את תפקידו, יראוהו כמי שנבצר ממנו דרך קבע למלא את תפקידו.

(ב1) (1) נבצרות ראש הממשלה למלא את תפקידו כאמור בסעיף קטן (ב) תהיה בשל אי-מסוגלות פיזית או נפשית בלבד, ותיקבע באחד משני אלה בלבד:

(תיקון מס' 12) תשפ"ג-2023

(א) (1) אם ראש הממשלה הודיע לממשלה וליושב ראש הכנסת כי נבצר ממנו זמנית למלא את תפקידו בשל אי-מסוגלות פיזית או נפשית וועדת הכנסת אישרה את הודעתו ברוב של שני שלישים מחבריה;

(2) הודיע ראש הממשלה כאמור בפסקת משנה (1), רשאי הוא להודיע לממשלה וליושב ראש הכנסת על משך הנבצרות באותה הודעה או בהודעה נפרדת;

(3) יושב ראש הכנסת יודיע לכנסת על הודעות ראש הממשלה לפי פסקאות משנה (1) ו-(2);

(ב) (1) אם הממשלה החליטה, ברוב של שלושה רבעים מחבריה, כי נבצר מראש הממשלה זמנית למלא את תפקידו בשל אי-מסוגלות פיזית או נפשית; ראש הממשלה יכנס את הממשלה לעניין זה לבקשת שלוש חמישיות מחברי הממשלה בתוך שלושה ימים ממועד הגשת הבקשה או במועד מאוחר יותר אם התבקש בבקשה לעשות כן; לא כונסה ישיבת הממשלה במועד כאמור, יכנס מזכיר הממשלה את הממשלה באופן מיידי וממלא מקום ראש הממשלה ינהל את הישיבה, וסעיף קטן (ג) יחול בשינויים המחויבים;

(2) החליטה הממשלה כי נבצר מראש הממשלה זמנית למלא את תפקידו כאמור בפסקה (1), תעמוד ההחלטה בתוקפה שלושה ימים ותובא לאישור ועדת הכנסת; ועדת הכנסת תאשר את החלטת הממשלה ברוב של שני שלישים מחבריה, ואם החלטת הממשלה ניתנה מטעמי בריאות, תהיה החלטת ועדת הכנסת גם על יסוד חוות דעת רפואית שניתנה על פי כללים שקבעה ועדת הכנסת; אישרה ועדת הכנסת את החלטת הממשלה, רשאית היא לקבוע שהנבצרות לא תימשך יותר משבעה ימים מיום החלטת הוועדה;

(3) לא הגיש ראש הממשלה חוות דעת רפואית בהתאם לכללים שקבעה ועדת הכנסת, יראו אותו כאילו הודיע על נבצרותו לפי פסקת משנה (א); הנבצרות לפי פסקה זו לא תימשך יותר משבעה ימים;

(4) הארכת הנבצרות מעבר לאמור בפסקאות (2) או (3) טעונה את החלטת הכנסת, על פי הצעת ועדת הכנסת, שהתקבלה ברוב של שמונים חברי הכנסת; הכנסת תהיה רשאית לקבוע שהנבצרות לא תימשך יותר מ-21 ימים בכל פעם, ובלבד שסך התקופות לא יעלה על האמור בסעיף קטן (ב);

(2) ועדת הכנסת רשאית לקבוע את סיום הנבצרות של ראש הממשלה שנקבעה לפי פסקה (1)(ב)(2) או (4) בהחלטה של רוב חברי הוועדה, ואם נקבעה הנבצרות מטעמי בריאות – על יסוד חוות דעת רפואית שניתנה לפי כללים שקבעה הוועדה; יושב ראש ועדת הכנסת יודיע לכנסת על החלטת הוועדה;

(3) הוראות סעיף 31 לחוק-יסוד: הכנסת או לפיו לא יחולו על המועדים הקבועים בסעיף קטן זה.

(ג) לא היה ממלא מקום לראש הממשלה או שנבצר מממלא מקום ראש הממשלה למלא את תפקידיו לפי סעיפים קטנים (א) ו-(ב), תקבע הממשלה שר אחר, שהוא חבר הכנסת, למלא תפקידים אלה.

מיום 27.3.2023

**תיקון מס' 12**

[ס"ח תשפ"ג מס' 3031](https://www.nevo.co.il/law_html/law14/law-3031.pdf) מיום 27.3.2023 עמ' 72 ([ה"ח 952](https://www.nevo.co.il/law_html/law16/knesset-952.pdf))

**הוספת סעיף קטן 16(ב1)**

17. (א) לא תיפתח חקירה פלילית נגד ראש הממשלה אלא בהסכמת היועץ המשפטי לממשלה.

חקירת ראש הממשלה בתקופת כהונתו ואחריה, הגשת כתב אישום והרשעה

(ב) לא תיפתח חקירה פלילית נגד מי שכיהן כראש הממשלה, בשל חשד לביצוע עבירה שנעברה בעת כהונתו או בשנה לאחר שחדל לכהן, אלא בהסכמת היועץ המשפטי לממשלה.

(ג) כתב אישום נגד ראש הממשלה יוגש בידי היועץ המשפטי לממשלה לבית המשפט המחוזי בירושלים, שישב בהרכב של שלושה שופטים; הוראות בענין כתב אישום שהוגש בטרם החל ראש הממשלה לכהן בתפקידו ייקבעו בחוק.

(ד) בית המשפט שהרשיע את ראש הממשלה בעבירה, יקבע בפסק דינו אם יש באותה עבירה משום קלון.

18. (א) הכנסת רשאית, בהחלטה ברוב חבריה, להעביר מכהונתו את ראש הממשלה שהורשע בעבירה ובית המשפט קבע בפסק דינו שיש עמה משום קלון; החליטה הכנסת כאמור, יראו את הממשלה כאילו התפטרה עם קבלת ההחלטה.

הפסקת כהונה של ראש הממשלה מחמת עבירה

(ב) בתוך 30 ימים מיום מתן פסק הדין כאמור בסעיף קטן (א), תחליט ועדת הכנסת של הכנסת בדבר המלצתה לענין העברת ראש הממשלה מכהונתו ותביא את המלצתה בפני מליאת הכנסת; לא הביאה ועדת הכנסת את המלצתה בתוך המועד האמור, יעלה יושב ראש הכנסת את הענין לדיון במליאת הכנסת.

(ג) ועדת הכנסת והכנסת לא יחליטו בדבר העברת ראש הממשלה מכהונתו אלא לאחר שניתנה לו הזדמנות לטעון את טענותיו לפניהן.

(ד) לא הועבר ראש הממשלה מכהונתו לפי סעיף זה ופסק הדין כאמור בסעיף קטן (א) נעשה סופי, תיפסק כהונתו של ראש הממשלה ויראו את הממשלה כאילו התפטרה ביום שבו פסק הדין נעשה סופי.

(ה) הוראות סעיפים 42א ו-42ב לחוק-יסוד: הכנסת, לא יחולו על ראש הממשלה.

19. ראש הממשלה רשאי, לאחר שהודיע לממשלה על כוונתו לעשות כן, להתפטר על ידי הגשת כתב התפטרות לנשיא המדינה; התפטרות ראש הממשלה – כהתפטרות הממשלה.

התפטרות ראש הממשלה

20. (א) נפטר ראש הממשלה, רואים את הממשלה כאילו התפטרה ביום פטירתו.

ראש הממשלה שנפטר או שנבצר ממנו דרך קבע למלא את התפקיד

(ב) נבצר מראש הממשלה, דרך קבע, למלא את תפקידו, רואים את הממשלה כאילו התפטרה ביום ה-101 שבו מכהן ממלא מקום במקומו.

21. (א) ראש הממשלה שחדל להיות חבר הכנסת, רואים אותו כאילו התפטר מכהונתו ביום שנפסקה חברותו בכנסת; התפטרות ראש הממשלה – כהתפטרות הממשלה.

ראש הממשלה או ממלא מקומו שחדלו להיות חברי הכנסת

(ב) שר המכהן כממלא מקום ראש הממשלה, שחדל להיות חבר הכנסת, יחדל מלכהן בתפקידו כממלא מקום ראש הממשלה.

22. (א) שר, למעט ראש הממשלה, רשאי, לאחר שהודיע לממשלה על כוונתו לעשות כן, להתפטר מן הממשלה על ידי הגשת כתב התפטרות לראש הממשלה; כהונתו בממשלה נפסקת כעבור 48 שעות לאחר שכתב ההתפטרות נמסר לראש הממשלה, זולת אם חזר בו השר מהתפטרותו קודם לכן; הסתיימה התקופה האמורה ביום מנוחה, יידחה סיומה ליום שלאחר מכן שאינו יום מנוחה, והכול כפי שייקבע בחוק.

הפסקת כהונתו של שר

(תיקון מס' 2) תשע"ד-2014

(ב) ראש הממשלה רשאי, לאחר שהודיע לממשלה על כוונתו לעשות כן, להעביר שר מכהונתו; כהונתו של שר נפסקת כעבור 48 שעות לאחר שכתב ההעברה מכהונה נמסר לידיו, זולת אם חזר בו ראש הממשלה קודם לכן; הסתיימה התקופה האמורה ביום מנוחה, יידחה סיומה ליום שלאחר מכן שאינו יום מנוחה, והכול כפי שייקבע בחוק.

(תיקון מס' 2) תשע"ד-2014

(ג) כהונתו של שר בממשלה נפסקת עם בחירתו או התמנותו לאחד התפקידים שנושאיהם מנועים מהיות מועמדים לכנסת.

מיום 22.5.2014

**תיקון מס' 2**

[ס"ח תשע"ד מס' 2452](http://www.nevo.co.il/law_word/law14/law-2452.pdf) מיום 22.5.2014 עמ' 554 ([ה"ח 538](http://www.nevo.co.il/Law_word/law16/knesset-538.pdf))

(א) שר, למעט ראש הממשלה, רשאי, לאחר שהודיע לממשלה על כוונתו לעשות כן, להתפטר מן הממשלה על ידי הגשת כתב התפטרות לראש הממשלה; כהונתו בממשלה נפסקת כעבור 48 שעות לאחר שכתב ההתפטרות נמסר לראש הממשלה, זולת אם חזר בו השר מהתפטרותו קודם לכן; הסתיימה התקופה האמורה ביום מנוחה, יידחה סיומה ליום שלאחר מכן שאינו יום מנוחה, והכול כפי שייקבע בחוק.

(ב) ראש הממשלה רשאי, לאחר שהודיע לממשלה על כוונתו לעשות כן, להעביר שר מכהונתו; כהונתו של שר נפסקת כעבור 48 שעות לאחר שכתב ההעברה מכהונה נמסר לידיו, זולת אם חזר בו ראש הממשלה קודם לכן; הסתיימה התקופה האמורה ביום מנוחה, יידחה סיומה ליום שלאחר מכן שאינו יום מנוחה, והכול כפי שייקבע בחוק.

23. (א) כתב אישום נגד שר, למעט בעבירות שייקבעו בחוק, יוגש ויתברר בבית משפט מחוזי; הוראות בענין כתב אישום שהוגש בטרם החל השר לכהן בתפקידו ייקבעו בחוק.

הפסקת כהונת שר מחמת עבירה

(ב) בית המשפט שהרשיע שר בעבירה, יקבע בפסק דינו אם יש באותה עבירה משום קלון; קבע בית המשפט כאמור, תיפסק כהונתו של השר ביום מתן פסק הדין.

(ג) סעיף זה לא יחול על ראש הממשלה.

24. (א) נעדר שר, למעט ראש הממשלה, מן הארץ, רשאית הממשלה לקבוע כי שר אחר ימלא את מקומו; ממלא המקום ימלא את תפקידיו של השר, כולם או מקצתם, הכל כפי שתקבע הממשלה.

מילוי מקומו של שר

(ב) חדל שר לכהן או שנבצר ממנו זמנית למלא את תפקידו, ימלא את התפקיד ראש הממשלה או שר אחר שתקבע הממשלה.

(ג) תקופת מילוי המקום של שר שחדל לכהן כאמור בסעיף קטן (ב) לא תעלה על שלושה חודשים.

24א. במשרד שממונה עליו שר יכול שיתמנה שר נוסף, שיהיה אחראי, בכפוף לשר הממונה על המשרד, לתחומים מסוימים בתחומי הפעילות של המשרד.

שר נוסף במשרד

(תיקון מס' 11) תשפ"ג-2022

מיום 27.12.2022

**תיקון מס' 11**

[ס"ח תשפ"ג מס' 3011](https://www.nevo.co.il/law_html/law14/law-3011.pdf) מיום 27.12.2022 עמ' 4 ([ה"ח 942](https://www.nevo.co.il/law_html/law16/knesset-942.pdf))

**הוספת סעיף 24א**

25. (א) שר הממונה על משרד רשאי, בהסכמת ראש הממשלה ובאישור הממשלה, למנות לאותו משרד, מבין חברי הכנסת, סגן שר אחד, אולם ראש הממשלה רשאי למנות כאמור שני סגני שרים במשרד ראש הממשלה; סגן שר ייכנס לתפקידו משהודיעה הממשלה בכנסת על מינויו; לסגן שר שמונה על ידי ראש הממשלה ייקרא "סגן שר במשרד ראש הממשלה".

סגני שרים

(תיקון מס' 10) תשפ"א-2021

(א1) סמוך ככל האפשר למינויו, יצהיר סגן השר לפני הכנסת הצהרת אמונים זו: "אני (השם) מתחייב לשמור אמונים למדינת ישראל ולחוקיה, למלא באמונה את תפקידי כסגן שר, ולקיים את החלטות הכנסת.

(תיקון מס' 4) תשע"ה-2015

(ב) סגן שר יפעל בכנסת ובמשרד שנתמנה לו, בשם השר שמינה אותו ובמסגרת הענינים שמסר לו.

(ג) חבר הכנסת שפרש מסיעתו לא יתמנה לסגן שר בתקופת כהונתה של אותה כנסת; הוראה זו לא תחול על התפלגות סיעה בתנאים שנקבעו בחוק; לענין סעיף קטן זה, "פרישה מסיעה" – כהגדרתה בסעיף 6א לחוק-יסוד: הכנסת.

(ד) (בוטל).

(תיקון מס' 8) תש"ף-2020

מיום 17.3.2015

**תיקון מס' 1**

[ס"ח תשע"ד מס' 2440](http://www.nevo.co.il/Law_word/law14/law-2440.pdf) מיום 19.3.2014 עמ' 346 ([ה"ח 512](http://www.nevo.co.il/Law_word/law16/knesset-512.pdf))

**הוספת סעיף קטן 25(ד)**

מיום 13.5.2015 עד יום 30.4.2019

**הוראת שעה תשע"ה-2015**

[ס"ח תשע"ה מס' 2491](http://www.nevo.co.il/Law_word/law14/law-2491.pdf) מיום 13.5.2015 עמ' 188 ([ה"ח 915](http://www.nevo.co.il/Law_word/law15/memshala-915.pdf))

**אי-תחולת סעיף קטן 25(ד) על ממשלה שכוננה בתקופת כהונתה של הכנסת ה-20**

מיום 6.8.2015

**תיקון מס' 4**

[ס"ח תשע"ה מס' 2500](http://www.nevo.co.il/law_word/law14/law-2500.pdf) מיום 6.8.2015 עמ' 249 ([ה"ח 940](http://www.nevo.co.il/Law_word/law15/memshala-940.pdf))

**הוספת סעיף קטן 25(א1)**

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 35 ([ה"ח 840](https://www.nevo.co.il/Law_word/law16/knesset-840.pdf))

**ביטול סעיף קטן 25(ד)**

הנוסח הקודם:

~~(ד) מספר סגני השרים לא יעלה על ארבעה.~~

בתקופת כהונתה של הכנסת ה-23

**תיקון מס' 8 הוראת שעה**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 39 ([ה"ח 840](https://www.nevo.co.il/Law_word/law16/knesset-840.pdf))

(א) שר הממונה על משרד רשאי, בהסכמת ראש הממשלה ובאישור הממשלה, למנות לאותו משרד, מבין חברי הכנסת, סגן שר אחד או שני סגני שרים; סגן שר ייכנס לתפקידו משהודיעה הממשלה בכנסת על מינויו; לסגן שר שמונה על ידי ראש הממשלה ייקרא "סגן שר במשרד ראש הממשלה".

מיום 28.7.2021

**תיקון מס' 10**

[ס"ח תשפ"א מס' 2920](https://www.nevo.co.il/Law_word/law14/law-2920.pdf) מיום 28.7.2021 עמ' 382 ([מס' 1410](https://www.nevo.co.il/Law_word/law15/memshala-1410.pdf))

(א) שר הממונה על משרד רשאי, בהסכמת ראש הממשלה ובאישור הממשלה, למנות לאותו משרד, מבין חברי הכנסת, סגן שר אחד, אולם ראש הממשלה רשאי למנות כאמור שני סגני שרים במשרד ראש הממשלה; סגן שר ייכנס לתפקידו משהודיעה הממשלה בכנסת על מינויו; לסגן שר שמונה על ידי ראש הממשלה ייקרא "סגן שר במשרד ראש הממשלה".

26. כהונתו של סגן שר נפסקת בכל אחת מאלה:

פקיעת כהונתו של סגן שר

(1) סגן השר התפטר בהגשת כתב התפטרות לשר שמינה אותו; כהונתו של סגן השר נפסקת כעבור 48 שעות לאחר שכתב ההתפטרות נמסר לשר שמינה אותו, זולת אם חזר בו סגן השר קודם לכן; הסתיימה התקופה האמורה ביום מנוחה, יידחה סיומה ליום שלאחר מכן שאינו יום מנוחה, והכול כפי שייקבע בחוק;

(תיקון מס' 4) תשע"ה-2015

(2) השר שמינה אותו חדל להיות שר או להיות ממונה על אותו משרד;

(3) ראש הממשלה, הממשלה או השר שמינה את סגן השר החליטו להפסיק את כהונתו; ואולם ראש הממשלה לא יעביר סגן שר מכהונתו אלא לאחר שהודיע על כוונתו לעשות כן לממשלה ולשר שמינה את סגן השר; כהונתו של סגן השר נפסקת כעבור 48 שעות לאחר שכתב ההעברה מהכהונה נמסר לידיו כאמור, זולת אם חזרו בהם ראש הממשלה, הממשלה או השר שמינה אותו, לפי העניין, קודם לכן; הסתיימה התקופה האמורה ביום מנוחה, יידחה סיומה ליום שלאחר מכן שאינו יום מנוחה, והכול כפי שייקבע בחוק;

(תיקון מס' 4) תשע"ה-2015

(4) כוננה ממשלה חדשה;

(5) סגן השר חדל להיות חבר הכנסת, זולת אם חברותו בכנסת נפסקה לפי הוראות סעיף 42ג לחוק-יסוד: הכנסת ותקופת כהונתה של אותה הכנסת טרם הסתיימה.

(תיקון מס' 9)   
תש"ף-2020

מיום 6.8.2015

פסקה 26(5) בתקופת כהונתה של הכנסת ה-20 עד יום 30.4.2019

**תיקון מס' 4 והוראת שעה**

[ס"ח תשע"ה מס' 2500](http://www.nevo.co.il/law_word/law14/law-2500.pdf) מיום 6.8.2015 עמ' 249 ([ה"ח 940](http://www.nevo.co.il/Law_word/law15/memshala-940.pdf))

26. כהונתו של סגן שר נפסקת בכל אחת מאלה:

(1) סגן השר התפטר בהגשת כתב התפטרות לשר שמינה אותו; כהונתו של סגן השר נפסקת כעבור 48 שעות לאחר שכתב ההתפטרות נמסר לשר שמינה אותו, זולת אם חזר בו סגן השר קודם לכן; הסתיימה התקופה האמורה ביום מנוחה, יידחה סיומה ליום שלאחר מכן שאינו יום מנוחה, והכול כפי שייקבע בחוק;

(2) השר שמינה אותו חדל להיות שר או להיות ממונה על אותו משרד;

(3) ראש הממשלה, הממשלה או השר שמינה את סגן השר החליטו להפסיק את כהונתו; ואולם ראש הממשלה לא יעביר סגן שר מכהונתו אלא לאחר שהודיע על כוונתו לעשות כן לממשלה ולשר שמינה את סגן השר; כהונתו של סגן השר נפסקת כעבור 48 שעות לאחר שכתב ההעברה מהכהונה נמסר לידיו כאמור, זולת אם חזרו בהם ראש הממשלה, הממשלה או השר שמינה אותו, לפי העניין, קודם לכן; הסתיימה התקופה האמורה ביום מנוחה, יידחה סיומה ליום שלאחר מכן שאינו יום מנוחה, והכול כפי שייקבע בחוק;

(4) כוננה ממשלה חדשה;

(5) סגן השר חדל להיות ~~חבר הכנסת~~ חבר הכנסת, זולת אם הפסיק להיות חבר הכנסת לפי הוראות סעיף 42ג לחוק-יסוד: הכנסת.

מיום 16.6.2020

**תיקון מס' 9**

[ס"ח תש"ף מס' 2800](https://www.nevo.co.il/Law_word/law14/law-2800.pdf) מיום 16.6.2020 עמ' 72 ([ה"ח 841](https://www.nevo.co.il/Law_word/law16/knesset-841.pdf))

(5) סגן השר חדל להיות ~~חבר הכנסת~~ חבר הכנסת, זולת אם חברותו בכנסת נפסקה לפי הוראות סעיף 42ג לחוק-יסוד: הכנסת ותקופת כהונתה של אותה הכנסת טרם הסתיימה.

27. בית המשפט שהרשיע סגן שר בעבירה יקבע בפסק דינו אם יש באותה עבירה משום קלון; קבע בית המשפט כאמור, תיפסק כהונתו של סגן השר ביום מתן פסק הדין.

הפסקת כהונת סגן שר מחמת עבירה

28. (א) הכנסת רשאית להביע אי-אמון בממשלה.

הבעת אי-אמון בממשלה

(תיקון מס' 1) תשע"ד-2014

(ב) הבעת אי-אמון בממשלה תיעשה בהחלטה של הכנסת, ברוב חבריה, להביע אמון בממשלה אחרת שהודיעה על קווי היסוד של מדיניותה, על הרכבה ועל חלוקת התפקידים בין השרים כאמור בסעיף 13(ד); הממשלה החדשה תיכון משהביעה בה הכנסת אמון, ומאותה שעה ייכנסו השרים לכהונתם.

(ג) פרטים לעניין הגשת הצעה להביע אי-אמון בממשלה והדיון בה ייקבעו בחוק או בתקנון הכנסת; הוגשה ההצעה בידי 61 חברי הכנסת, יתקיים הדיון בהקדם האפשרי, ולא יאוחר משבוע מיום הגשתה.

מיום 17.3.2015

**תיקון מס' 1**

[ס"ח תשע"ד מס' 2440](http://www.nevo.co.il/Law_word/law14/law-2440.pdf) מיום 19.3.2014 עמ' 346 ([ה"ח 512](http://www.nevo.co.il/Law_word/law16/knesset-512.pdf))

**החלפת סעיף 28**

הנוסח הקודם:

~~הבעת אי אמון בממשלה~~

~~28. (א) הכנסת רשאית להביע אי אמון בממשלה.~~

~~(ב) הבעת אי אמון בממשלה תיעשה בהחלטה של הכנסת, ברוב חבריה, לבקש מנשיא המדינה להטיל את הרכבת הממשלה על חבר הכנסת פלוני, שהסכים לכך בכתב.~~

~~(ג) החליטה הכנסת כאמור, רואים את הממשלה כאילו התפטרה עם קבלת ההחלטה; הנשיא יטיל, בתוך יומיים מקבלת ההחלטה, את התפקיד להרכיב ממשלה על חבר הכנסת שצוין בהחלטה.~~

~~(ד) לחבר הכנסת שנשיא המדינה הטיל עליו את התפקיד להרכיב ממשלה לפי סעיף זה נתונה למילוי תפקידו תקופה של 28 ימים; הנשיא רשאי להאריך תקופה זו בתקופות נוספות, ובלבד שלא יעלו יחד על 14 ימים.~~

~~(ה) עברה התקופה לפי סעיף קטן (ד) וחבר הכנסת לא הודיע לנשיא המדינה שהרכיב ממשלה, או שהודיע לו לפני כן שאין בידו להרכיב ממשלה, יודיע נשיא המדינה על כך ליושב ראש הכנסת.~~

~~(ו) הודיע נשיא המדינה כאמור בסעיף קטן (ה) או שהציג חבר הכנסת ממשלה והכנסת דחתה את הבקשה להביע בה אמון לפי סעיף 13(ד), רואים את הכנסת כאילו החליטה על התפזרותה לפני תום כהונתה, והבחירות לכנסת יתקיימו ביום ג' האחרון שלפני תום 90 הימים מיום הודעת הנשיא, או מיום דחיית הבקשה להביע אמון בממשלה, לפי הענין.~~

29. (א) נוכח ראש הממשלה כי קיים בכנסת רוב המתנגד לממשלה, ושעקב כך נמנעת אפשרות לפעולה תקינה של הממשלה, רשאי הוא, בהסכמת נשיא המדינה, לפזר את הכנסת בצו שיפורסם ברשומות; הצו ייכנס לתוקפו 21 ימים אחרי יום פרסומו, אלא אם כן הוגשה בקשה לפי סעיף קטן (ב), ורואים את הממשלה כאילו התפטרה ביום פרסום הצו.

סמכות לפזר את הכנסת

(ב) בתוך 21 ימים מיום פרסום הצו, רשאים רוב חברי הכנסת לבקש בכתב מנשיא המדינה להטיל על חבר הכנסת פלוני, שהסכים לכך בכתב, ושאינו ראש הממשלה, להרכיב ממשלה.

(ג) הוגשה לנשיא המדינה בקשה כאמור בסעיף קטן (ב), יודיע על כך הנשיא ליושב ראש הכנסת; הנשיא יטיל, בתוך יומיים, את התפקיד להרכיב ממשלה על חבר הכנסת שצוין בבקשה.

(ד) לחבר הכנסת שנשיא המדינה הטיל עליו את התפקיד להרכיב ממשלה לפי סעיף זה נתונה למילוי תפקידו תקופה של 28 ימים; הנשיא רשאי להאריך תקופה זו בתקופות נוספות, ובלבד שלא יעלו יחד על 14 ימים.

(ה) לא הוגשה בקשה כאמור בסעיף קטן (ב), או עברה התקופה כאמור בסעיף קטן (ד), וחבר הכנסת לא הודיע לנשיא שהרכיב ממשלה או שהודיע לו לפני כן שאין בידו להרכיב ממשלה, יודיע נשיא המדינה על כך ליושב ראש הכנסת.

(ו) הודיע נשיא המדינה כאמור בסעיף קטן (ה) או שחבר הכנסת שהוטל עליו התפקיד להרכבת ממשלה לפי סעיף זה הציג ממשלה והכנסת דחתה את הבקשה להביע בה אמון לפי סעיף 13(ד), יראו את הכנסת כאילו החליטה על התפזרותה לפני תום תקופת כהונתה, והבחירות לכנסת יתקיימו ביום ג' האחרון שלפני תום 90 הימים מיום כניסת הצו לתוקף או מיום סיום התקופה להרכבת ממשלה או מיום ההודעה לנשיא או מיום דחיית הבקשה להביע אמון בממשלה, לפי הענין.

(ז) ראש הממשלה לא יהיה רשאי להשתמש בסמכותו לפי סעיף זה –

(1) מתחילת כהונתה של כנסת חדשה עד כינון הממשלה החדשה;

(2) (נמחקה);

(תיקון מס' 1) תשע"ד-2014

(3) לאחר התפטרות ראש הממשלה, או מיום מתן פסק דין שבו נקבע כי עבר עבירה שיש עמה משום קלון עד יום החלטת הכנסת לפי סעיף 18(א).

(ח) שר הממלא את מקומו של ראש הממשלה לא יהיה רשאי להשתמש בסמכות הנתונה לראש הממשלה לפי סעיף זה.

מיום 17.3.2015

**תיקון מס' 1**

[ס"ח תשע"ד מס' 2440](http://www.nevo.co.il/Law_word/law14/law-2440.pdf) מיום 19.3.2014 עמ' 346 ([ה"ח 512](http://www.nevo.co.il/Law_word/law16/knesset-512.pdf))

**מחיקת פסקה 29(ז)(2)**

הנוסח הקודם:

~~(2) לאחר שהכנסת הביעה אי אמון בממשלה לפי סעיף 28;~~

30. (א) עם בחירת כנסת חדשה או התפטרות הממשלה כאמור בסעיפים 18, 19, 20 או 21 או עם הגשת בקשה לפי סעיף 29(ב), יפתח נשיא המדינה בהליכים להרכבת ממשלה חדשה כאמור בחוק-יסוד זה.

רציפות הממשלה

(תיקון מס' 1) תשע"ד-2014

(ב) עם בחירת כנסת חדשה או התפטרות הממשלה כאמור בסעיפים 18, 19, 20, 21 או 29 תמשיך הממשלה היוצאת במילוי תפקידיה עד שתיכון הממשלה החדשה.

(תיקון מס' 1) תשע"ד-2014

(ג) ראש הממשלה שהתפטר ימשיך במילוי תפקידו עד שתיכון הממשלה החדשה; נפטר ראש הממשלה, נבצר ממנו דרך קבע למלא את תפקידו או הופסקה כהונתו מחמת עבירה, תקבע הממשלה שר אחר שהוא חבר הכנסת וחבר סיעתו של ראש הממשלה, לכהן כראש הממשלה בפועל עד שתיכון הממשלה החדשה.

(ד) ממשלה המכהנת לפי סעיף קטן (ב), רשאית למנות חבר הכנסת להיות שר בתפקידו של שר שחדל לכהן; מינויו של שר לפי סעיף קטן זה אינו טעון אישור הכנסת; בסעיף קטן זה, "חבר הכנסת" – לרבות שר או סגן שר שחברותו בכנסת נפסקה לפי סעיף 42ג לחוק-יסוד: הכנסת.

(תיקון מס' 9) תש"ף-2020

מיום 17.3.2015

**תיקון מס' 1**

[ס"ח תשע"ד מס' 2440](http://www.nevo.co.il/Law_word/law14/law-2440.pdf) מיום 19.3.2014 עמ' 346 ([ה"ח 512](http://www.nevo.co.il/Law_word/law16/knesset-512.pdf))

(א) עם בחירת כנסת חדשה או התפטרות הממשלה כאמור בסעיפים 18, 19, 20~~, 21 או 28~~ או 21 או עם הגשת בקשה לפי סעיף 29(ב), יפתח נשיא המדינה בהליכים להרכבת ממשלה חדשה כאמור בחוק-יסוד זה.

(ב) עם בחירת כנסת חדשה או התפטרות הממשלה כאמור בסעיפים 18, 19, 20, ~~21, 28~~ 21 או 29 תמשיך הממשלה היוצאת במילוי תפקידיה עד שתיכון הממשלה החדשה.

מיום 16.6.2020

**תיקון מס' 9**

[ס"ח תש"ף מס' 2800](https://www.nevo.co.il/Law_word/law14/law-2800.pdf) מיום 16.6.2020 עמ' 72 ([ה"ח 841](https://www.nevo.co.il/Law_word/law16/knesset-841.pdf))

(ד) ממשלה המכהנת לפי סעיף קטן (ב), רשאית למנות חבר הכנסת להיות שר בתפקידו של שר שחדל לכהן; מינויו של שר לפי סעיף קטן זה אינו טעון אישור הכנסת; בסעיף קטן זה, "חבר הכנסת" – לרבות שר או סגן שר שחברותו בכנסת נפסקה לפי סעיף 42ג לחוק-יסוד: הכנסת.

30א. על אף האמור בסעיפים 7 עד 11, 13 ו-29, שר או סגן שר שחברותו בכנסת נפסקה לפי סעיף 42ג לחוק-יסוד: הכנסת, ניתן להטיל עליו את התפקיד להרכיב ממשלה, לבקש להטיל עליו את התפקיד להרכיב ממשלה או להציע אותו כמועמד להיות ראש הממשלה, בהתאם להוראות הסעיפים האמורים, אף שאינו חבר הכנסת, אולם עם היותו לראש הממשלה תתחדש חברותו בכנסת בהתאם להוראות סעיף 42ג(ג)(2) לחוק-יסוד: הכנסת.

הטלת התפקיד להרכיב ממשלה על שר או סגן שר שחברותו בכנסת נפסקה

(תיקון מס' 9)   
תש"ף-2020

בתקופת כהונתה של הכנסת ה-20 עד יום 30.4.2019

**תיקון מס' 4 הוראת שעה**

[ס"ח תשע"ה מס' 2500](http://www.nevo.co.il/law_word/law14/law-2500.pdf) מיום 6.8.2015 עמ' 250 ([ה"ח 940](http://www.nevo.co.il/Law_word/law15/memshala-940.pdf))

**הוספת סעיף 30א**

הנוסח:

הטלת התפקיד להרכיב ממשלה על שר או סגן שר שחברותו בכנסת נפסקה

30א. על אף האמור בסעיפים 7 עד 11, 13, 28 ו-29, שר או סגן שר שחברותו בכנסת נפסקה לפי סעיף 42ג לחוק-יסוד: הכנסת, ניתן להטיל עליו את התפקיד להרכיב ממשלה, לבקש להטיל עליו את התפקיד להרכיב ממשלה או להציע אותו כמועמד להיות ראש הממשלה, בהתאם להוראות הסעיפים האמורים, אף שאינו חבר הכנסת, ואולם עם היותו לראש הממשלה תתחדש חברותו בכנסת בהתאם להוראות סעיף 42ג(ג)(2) לחוק-יסוד: הכנסת.

מיום 16.6.2020

**תיקון מס' 9**

[ס"ח תש"ף מס' 2800](https://www.nevo.co.il/Law_word/law14/law-2800.pdf) מיום 16.6.2020 עמ' 72 ([ה"ח 841](https://www.nevo.co.il/Law_word/law16/knesset-841.pdf))

**הוספת סעיף 30א**

הנוסח:

הטלת התפקיד להרכיב ממשלה על שר או סגן שר שחברותו בכנסת נפסקה

30א. על אף האמור בסעיפים 7 עד 11, 13 ו-29, שר או סגן שר שחברותו בכנסת נפסקה לפי סעיף 42ג לחוק-יסוד: הכנסת, ניתן להטיל עליו את התפקיד להרכיב ממשלה, לבקש להטיל עליו את התפקיד להרכיב ממשלה או להציע אותו כמועמד להיות ראש הממשלה, בהתאם להוראות הסעיפים האמורים, אף שאינו חבר הכנסת, אולם עם היותו לראש הממשלה תתחדש חברותו בכנסת בהתאם להוראות סעיף 42ג(ג)(2) לחוק-יסוד: הכנסת.

30ב. על אף האמור בסעיפים 5(ד), 16(ג), 30(ג), ו-43א, ניתן לבחור, בהתאם להוראות הסעיפים האמורים, שר שחברותו בכנסת נפסקה לפי סעיף 42ג לחוק-יסוד: הכנסת לממלא מקום ראש הממשלה או לראש הממשלה בפועל, או שר או סגן שר שחברותו הכנסת נפסקה כאמור לראש הממשלה החלופי, אף שאינו חבר הכנסת, אולם עם בחירתו כאמור תתחדש חברותו בכנסת בהתאם להוראות סעיף 42ג(ג) לחוק היסוד האמור.

ממלא מקום ראש הממשלה, ראש הממשלה בפועל או ראש הממשלה החלופי שהוא שר או סגן שר שחברותו בכנסת נפסקה

(תיקון מס' 9)   
תש"ף-2020

בתקופת כהונתה של הכנסת ה-20 עד יום 30.4.2019

**תיקון מס' 4 הוראת שעה**

[ס"ח תשע"ה מס' 2500](http://www.nevo.co.il/law_word/law14/law-2500.pdf) מיום 6.8.2015 עמ' 250 ([ה"ח 940](http://www.nevo.co.il/Law_word/law15/memshala-940.pdf))

**הוספת סעיף 30ב**

הנוסח:

ממלא מקום ראש הממשלה או ראש ממשלה בפועל שהוא שר שחברותו בכנסת נפסקה

30ב. על אף האמור בסעיפים 5(ד), 16(ג) ו-30(ג), ניתן למנות, בהתאם להוראות הסעיפים האמורים, שר שחברותו בכנסת נפסקה לפי סעיף 42ג לחוק-יסוד: הכנסת, לממלא מקום ראש הממשלה או לראש הממשלה בפועל, אף שאינו חבר הכנסת, ואולם עם מינויו כאמור תתחדש חברותו בכנסת בהתאם להוראות סעיף 42ג(ג)(3) או (4) לחוק היסוד האמור.

מיום 16.6.2020

**תיקון מס' 9**

[ס"ח תש"ף מס' 2800](https://www.nevo.co.il/Law_word/law14/law-2800.pdf) מיום 16.6.2020 עמ' 72 ([ה"ח 841](https://www.nevo.co.il/Law_word/law16/knesset-841.pdf))

**הוספת סעיף 30ב**

הנוסח:

ממלא מקום ראש הממשלה, ראש ממשלה בפועל או ראש הממשלה החלופי שהוא שר או סגן שר שחברותו בכנסת נפסקה

30ב. על אף האמור בסעיפים 5(ד), 16(ג), 30(ג), ו-43א, ניתן לבחור, בהתאם להוראות הסעיפים האמורים, שר שחברותו בכנסת נפסקה לפי סעיף 42ג לחוק-יסוד: הכנסת לממלא מקום ראש הממשלה או לראש הממשלה בפועל, או שר או סגן שר שחברותו הכנסת נפסקה כאמור לראש הממשלה החלופי, אף שאינו חבר הכנסת, אולם עם בחירתו כאמור תתחדש חברותו בכנסת בהתאם להוראות סעיף 42ג(ג) לחוק היסוד האמור.

31. (א) הממשלה רשאית, באישור הכנסת, לשנות את חלוקת התפקידים בין השרים, למעט תפקיד ראש הממשלה.

תפקוד הממשלה

(ב) הממשלה רשאית, באישור הכנסת, להעביר סמכות הנתונה על פי חוק לשר אחד, או חובה המוטלת עליו על פי חוק, כולה או מקצתה, לשר אחר.

(ג) הממשלה רשאית, באישור הכנסת, לאחד משרדים, לחלקם, לבטלם ולהקים משרדים חדשים.

(ג1) הממשלה רשאית, באישור הכנסת, להחליט כי שר ישמש כשר נוסף במשרד ולקבוע תחומים מסוימים מתחומי הפעילות של המשרד שאותו שר יהיה אחראי להם, בכפוף לשר הממונה על המשרד, בהתאם להוראות סעיף 24א.

(תיקון מס' 11) תשפ"ג-2022

(ג2) הממשלה רשאית, במשרד שמכהן בו שר נוסף, להעביר תחומי פעילות בינו ובין השר הממונה.

(תיקון מס' 11) תשפ"ג-2022

(ד) הממשלה רשאית להעביר שטחי פעולה ממשרד למשרד.

(ה) הממשלה רשאית למנות ועדות שרים קבועות, זמניות או לענינים מסוימים; מונתה ועדה, רשאית הממשלה לפעול באמצעותה.

(ו) הממשלה תקבע את סדרי ישיבותיה ועבודתה, דרכי דיוניה ואופן קבלת החלטותיה אם דרך קבע ואם לענין מסוים.

מיום 27.12.2022

**תיקון מס' 11**

[ס"ח תשפ"ג מס' 3011](https://www.nevo.co.il/law_html/law14/law-3011.pdf) מיום 27.12.2022 עמ' 4 ([ה"ח 942](https://www.nevo.co.il/law_html/law16/knesset-942.pdf))

**הוספת סעיפים קטנים 31(ג1), 31(ג2)**

32. הממשלה מוסמכת לעשות בשם המדינה, בכפוף לכל דין, כל פעולה שעשייתה אינה מוטלת בדין על רשות אחרת.

הסמכויות השיוריות של הממשלה

33. (א) סמכות הנתונה על פי דין לממשלה רשאית הממשלה לאצול לאחד השרים; סעיף זה לא יחול על סמכויות הממשלה לפי חוק-יסוד זה, למעט סמכויות לפי סעיף 32.

אצילת סמכויות

(ב) סמכות הנתונה לאחד השרים על פי חוק או שהועברה לו על פי סעיף 31(ב), למעט סמכות להתקין תקנות, רשאי השר לאצול, כולה, מקצתה או בסייגים, לעובד ציבור.

(ג) סמכות שהממשלה אצלה לשר, למעט סמכות להתקין תקנות, רשאי השר לאצלה, כולה, מקצתה או בסייגים, לעובד ציבור אם הסמיכה אותו הממשלה לכך.

(ג1) כיהן ראש הממשלה כשר הממונה על משרד, רשאי הוא לאצול את סמכותו, בהתאם להוראות סעיפים קטנים (ב) או (ג), גם לסגן שר באותו משרד.

(תיקון מס' 5) תשע"ח-2018

(ד) בסעיף זה, סמכות הנתונה לממשלה או לשר, לרבות חובה המוטלת עליהם.

(ה) הוראות סעיף זה יחולו אם אין כוונה אחרת משתמעת מן החוק המקנה את הסמכות או המטיל את החובה.

מיום 10.1.2018

**תיקון מס' 5**

[ס"ח תשע"ח מס' 2682](http://www.nevo.co.il/Law_word/law14/law-2682.pdf) מיום 14.1.2018 עמ' 112 ([ה"ח 1185](http://www.nevo.co.il/Law_word/law15/memshala-1185.pdf))

**הוספת סעיף קטן 33(ג1)**

34. שר הממונה על ביצועו של חוק רשאי ליטול לעצמו כל סמכות, למעט סמכות בעלת אופי שיפוטי, הנתונה על פי אותו חוק לעובד המדינה, אם אין כוונה אחרת משתמעת מן החוק; השר רשאי לעשות כאמור לענין מסוים או לתקופה מסוימת.

נטילת סמכויות

35. (א) הדיונים וההחלטות של הממשלה ושל ועדות השרים בענינים אלה הם סודיים וגילוים ופרסומם אסור:

סודיות

(1) ביטחון המדינה;

(2) יחסי חוץ של המדינה;

(3) סוג ענינים אחר שהממשלה ראתה את סודיותו כחיונית למדינה, והכריזה עליו בצו, לענין סעיף זה;

(4) ענין שהממשלה החליטה לשמרו בסוד, ובלבד שגילויו ופרסומו של ענין כאמור אינו אסור אלא על מי שידע על ההחלטה.

(ב) הוראות סעיף קטן (א) לא יחולו על דברים שהממשלה או ראש הממשלה, או מי שהממשלה או ראש הממשלה הסמיכוהו לכך, התירו את פרסומם, או על דברים שפרסומם נדרש על פי דין.

36. משכורתם של השרים וסגני השרים ותשלומים אחרים שישולמו להם בתקופת כהונתם או לאחריה, או לשאיריהם לאחר מותם, ייקבעו בחוק, או בהחלטה של הכנסת או של ועדה מוועדותיה שהכנסת הסמיכה לכך.

משכורת וגמלאות

37. (א) שר הממונה על ביצועו של חוק מוסמך להתקין תקנות לביצועו.

תקנות

(ב) חוק יכול שיסמיך את ראש הממשלה או שר להתקין תקנות בענין שנקבע בהסמכה.

38[[2]](#footnote-2). (א) ראתה הכנסת שקיים במדינה מצב של חירום רשאית היא, ביוזמתה או על פי הצעת הממשלה, להכריז על מצב חירום.

הכרזת מצב חירום

(ב) תקופת תוקפה של ההכרזה תהא כפי שנקבע בה, אך לא תעלה על שנה; הכנסת רשאית לחזור ולהכריז על מצב חירום כאמור.

(ג) ראתה הממשלה שקיים במדינה מצב של חירום ושעקב דחיפות הענין יש להכריז על מצב חירום עוד לפני שניתן לכנס את הכנסת, רשאית היא להכריז על מצב חירום; תוקפה של ההכרזה יפקע כעבור שבעה ימים מיום נתינתה, אם לא אושרה או בוטלה קודם לכן על ידי הכנסת בהחלטה של רוב חבריה; לא התכנסה הכנסת, רשאית הממשלה לחזור ולהכריז על מצב חירום כאמור בסעיף קטן זה.

(ד) הכרזות הכנסת או הממשלה על מצב חירום יפורסמו ברשומות; לא ניתן לפרסם הכרזה על מצב החירום ברשומות, תפורסם ההכרזה בדרך מתאימה אחרת, ובלבד שתפורסם ברשומות מיד כשניתן יהיה לעשות כן.

(ה) הכנסת רשאית, בכל עת, לבטל הכרזה על מצב חירום; הודעה על הביטול תפורסם ברשומות.

39. (א) במצב חירום רשאית הממשלה להתקין תקנות שעת חירום כדי להגן על המדינה, ביטחון הציבור וקיום האספקה והשירותים החיוניים; תקנות שעת חירום יונחו על שולחן ועדת החוץ והביטחון של הכנסת סמוך ככל האפשר לאחר התקנתן.

התקנת תקנות שעת חירום

(ב) ראה ראש הממשלה כי לא ניתן לכנס את הממשלה וכי קיים צורך דחוף וחיוני להתקין תקנות שעת חירום, רשאי הוא להתקינן או להסמיך שר להתקינן.

(ג) תקנות שעת חירום כוחן יפה לשנות כל חוק, להפקיע זמנית את תוקפו או לקבוע בו תנאים, וכן להטיל או להגדיל מסים או תשלומי חובה אחרים, והכל זולת אם אין הוראה אחרת בחוק.

(ד) אין בכוחן של תקנות שעת חירום למנוע פניה לערכאות, לקבוע ענישה למפרע או להתיר פגיעה בכבוד האדם.

(ה) לא יותקנו תקנות שעת חירום ולא יופעלו מכוחן הסדרים, אמצעים וסמכויות, אלא במידה שמצב החירום מחייב זאת.

(ו) תוקפן של תקנות שעת חירום יפקע כעבור שלושה חודשים מיום התקנתן, זולת אם הוארך תוקפן בחוק, או שבוטלו על ידי הכנסת בחוק או בהחלטה של רוב חברי הכנסת.

(ז) תקנות שעת חירום ייכנסו לתוקף עם פרסומן ברשומות; לא ניתן לפרסמן ברשומות, הן יפורסמו בדרך מתאימה אחרת, ובלבד שיפורסמו ברשומות מיד כשניתן יהיה לעשות כן.

(ח) חדל מצב החירום להתקיים, יוסיפו תקנות שעת חירום להתקיים לתקופת תוקפן אך לא יותר מ-60 ימים מסיום מצב החירום; תקנות שעת חירום שתוקפן הוארך בחוק, יוסיפו לעמוד בתוקפן.

40. (א) המדינה לא תפתח במלחמה ולא תנקוט פעולה צבאית משמעותית העלולה להוביל, ברמת הסתברות קרובה לוודאי, למלחמה, אלא מכוח החלטת הממשלה[[3]](#footnote-3).

הכרזת מלחמה או נקיטת פעולה צבאית משמעותית

(תיקון מס' 6) תשע"ח-2018

(א1) על אף האמור בסעיף קטן (א) ובסעיף 33(א), הממשלה רשאית להחליט על אצילת סמכותה לפי סעיף קטן (א), דרך כלל או במקרה מסוים, לוועדת שרים שנקבעה בחוק; החליטה הממשלה על אצילת סמכותה לוועדת השרים, תפעיל ועדת השרים את סמכותה רק אם מצא ראש הממשלה כי הפעלת הסמכות בידי הוועדה, במקום הממשלה, נדרשת, בנסיבות העניין, בשל טעמים של ביטחון המדינה או יחסי החוץ שלה, לרבות טעמי סודיות הכרוכים בהם.

(תיקון מס' 6) תשע"ח-2018

(א2) (בוטל).

(תיקון מס' 7) תשע"ח-2018

(ב) אין בסעיף זה כדי למנוע פעולות צבאיות אחרות הנדרשות למטרת הגנה על המדינה וביטחון הציבור.

(תיקון מס' 6) תשע"ח-2018

(ג) הודעה על החלטת הממשלה לפתוח במלחמה או לנקוט פעולה צבאית משמעותית לפי סעיף קטן (א) תימסר לועדת החוץ והביטחון של הכנסת בהקדם האפשרי, ואם התקבלה ההחלטה בידי ועדת השרים כאמור בסעיף קטן (א1), תימסר הודעה על כך, בהקדם האפשרי, לממשלה ולוועדת משנה של ועדת החוץ והבטיחון של הכנסת; ראש הממשלה ימסור את ההודעה בהקדם האפשרי גם במליאת הכנסת; הודעה על פעולות צבאיות אחרות כאמור בסעיף קטן (ב) תימסר לועדת החוץ והביטחון של הכנסת בהקדם האפשרי.

(תיקון מס' 6) תשע"ח-2018

מיום 2.5.2018

**תיקון מס' 6**

[ס"ח תשע"ח מס' 2715](http://www.nevo.co.il/Law_word/law14/law-2715.pdf) מיום 2.5.2018 עמ' 636 ([ה"ח 1184](http://www.nevo.co.il/Law_word/law15/memshala-1184.pdf))

הכרזת מלחמה או נקיטת פעולה צבאית משמעותית

40. (א) המדינה לא תפתח במלחמה ולא תנקוט פעולה צבאית משמעותית העלולה להוביל, ברמת הסתברות קרובה לוודאי, למלחמה, אלא מכוח החלטת הממשלה.

(א1) על אף האמור בסעיף קטן (א) ובסעיף 33(א), הממשלה רשאית להחליט על אצילת סמכותה לפי סעיף קטן (א), דרך כלל או במקרה מסוים, לוועדת שרים שנקבעה בחוק; החליטה הממשלה על אצילת סמכותה לוועדת השרים, תפעיל ועדת השרים את סמכותה רק אם מצא ראש הממשלה כי הפעלת הסמכות בידי הוועדה, במקום הממשלה, נדרשת, בנסיבות העניין, בשל טעמים של ביטחון המדינה או יחסי החוץ שלה, לרבות טעמי סודיות הכרוכים בהם.

(א2) אצלה הממשלה את סמכותה כאמור בסעיף קטן (א1), יהיה המניין החוקי לקבלת ההחלטה בוועדת השרים מחצית מחברי הממשלה המכהנים בוועדה; ואולם בנסיבות קיצוניות ומנימוקים שיירשמו, ואם הדבר הכרחי מטעמי דחיפות שאינם מאפשרים לכנס את המניין החוקי האמור, רשאים ראש הממשלה ושר הביטחון לקבל את ההחלטה במניין חוקי מצומצם יותר.

(ב) אין בסעיף זה כדי למנוע פעולות צבאיות אחרות הנדרשות למטרת הגנה על המדינה וביטחון הציבור.

(ג) הודעה על החלטת הממשלה לפתוח במלחמה או לנקוט פעולה צבאית משמעותית לפי סעיף קטן (א) תימסר לועדת החוץ והביטחון של הכנסת בהקדם האפשרי, ואם התקבלה ההחלטה בידי ועדת השרים כאמור בסעיף קטן (א1), תימסר הודעה על כך, בהקדם האפשרי, לממשלה ולוועדת משנה של ועדת החוץ והבטיחון של הכנסת; ראש הממשלה ימסור את ההודעה בהקדם האפשרי גם במליאת הכנסת; הודעה על פעולות צבאיות אחרות כאמור בסעיף קטן (ב) תימסר לועדת החוץ והביטחון של הכנסת בהקדם האפשרי.

מיום 26.7.2018

**תיקון מס' 7**

[ס"ח תשע"ח מס' 2744](http://www.nevo.co.il/Law_word/law14/law-2744.pdf) מיום 26.7.2018 עמ' 900 ([ה"ח 1233](http://www.nevo.co.il/Law_word/law15/memshala-1233.pdf))

**ביטול סעיף קטן 40(א2)**

הנוסח הקודם:

~~(א2) אצלה הממשלה את סמכותה כאמור בסעיף קטן (א1), יהיה המניין החוקי לקבלת ההחלטה בוועדת השרים מחצית מחברי הממשלה המכהנים בוועדה; ואולם בנסיבות קיצוניות ומנימוקים שיירשמו, ואם הדבר הכרחי מטעמי דחיפות שאינם מאפשרים לכנס את המניין החוקי האמור, רשאים ראש הממשלה ושר הביטחון לקבל את ההחלטה במניין חוקי מצומצם יותר.~~

41. על אף האמור בכל דין, אין בכוחן של תקנות שעת חירום לשנות חוק-יסוד זה, להפקיע זמנית את תוקפו או לקבוע בו תנאים.

אי תחולה של תקנות שעת חירום

42. (א) הממשלה תמסור לכנסת ולועדותיה מידע על פי דרישתן ותסייע להן במילוי תפקידן; הוראות מיוחדות ייקבעו בחוק לחיסוי מידע כשהדבר נחוץ להגנה על ביטחון המדינה ויחסי החוץ או קשרי מסחר בין-לאומיים שלה, או להגנה על זכות או חיסיון שבדין.

הממשלה וועדות הכנסת

(ב) הכנסת רשאית, לפי דרישה של לפחות ארבעים מחבריה, לקיים דיון בהשתתפות ראש הממשלה בנושא שהוחלט עליו; דרישה כאמור יכול שתוגש לא יותר מאחת לחודש.

(ג) הכנסת, וכל ועדה מוועדותיה במסגרת מילוי תפקידיה, רשאיות לחייב שר להופיע בפניהן, ורשאיות לחייב סגן שר, באמצעות השר שמינה אותו או בידיעתו, להופיע לפניהן.

(תיקון מס' 4) תשע"ה-2015

(ד) ועדה מוועדות הכנסת רשאית, במסגרת מילוי תפקידיה, באמצעות שר הנוגע בדבר או בידיעתו, לחייב עובד המדינה או כל מי שייקבע בחוק, להתייצב לפניה.

(ה) שר רשאי להשמיע את דברו לפני הכנסת וועדותיה.

(ו) פרטים לענין ביצוע סעיף זה יכול שייקבעו בחוק או בתקנון הכנסת.

מיום 5.8.2015

**תיקון מס' 4**

[ס"ח תשע"ה מס' 2500](http://www.nevo.co.il/law_word/law14/law-2500.pdf) מיום 6.8.2015 עמ' 250 ([ה"ח 940](http://www.nevo.co.il/Law_word/law15/memshala-940.pdf))

(ג) הכנסת, וכל ועדה מוועדותיה במסגרת מילוי תפקידיה, רשאיות לחייב שר להופיע בפניהן, ורשאיות לחייב סגן שר, באמצעות השר שמינה אותו או בידיעתו, להופיע לפניהן.

43. נקבע מועד בחירות לכנסת לפי סעיפים 11 ו-29, רשאית הכנסת, בהחלטה שתתקבל ברוב חבריה, בתוך חמישה ימים מיום היווצרות העילה לקיום הבחירות, לקבוע כי בשל סמיכות מועד הבחירות ליום חג, מועד או זיכרון, יידחו הבחירות למועד שתקבע ושאינו מאוחר מ-100 ימים ממועד היווצרות העילה.

שינוי מועד בחירות

(תיקון מס' 1) תשע"ד-2014

מיום 17.3.2015

**תיקון מס' 1**

[ס"ח תשע"ד מס' 2440](http://www.nevo.co.il/Law_word/law14/law-2440.pdf) מיום 19.3.2014 עמ' 346 ([ה"ח 512](http://www.nevo.co.il/Law_word/law16/knesset-512.pdf))

43. נקבע מועד בחירות לכנסת לפי ~~סעיפים 11, 28 ו-29~~ סעיפים 11 ו-29, רשאית הכנסת, בהחלטה שתתקבל ברוב חבריה, בתוך חמישה ימים מיום היווצרות העילה לקיום הבחירות, לקבוע כי בשל סמיכות מועד הבחירות ליום חג, מועד או זיכרון, יידחו הבחירות למועד שתקבע ושאינו מאוחר מ-100 ימים ממועד היווצרות העילה.

43א. (א) חדל ראש הממשלה בממשלת חילופים לכהן בתפקידו בתקופה שעד מועד החילופים, יראו את הממשלה כאילו התפטרה, ויחולו לעניין כהונת הממשלה וראש הממשלה הוראות הרציפות בסעיף 30(ב); ואולם בכל אחד מהמקרים שלהלן, לא יראו את הממשלה כאילו התפטרה ויחול יתר הוראות סעיף זה:

חילופים בין ראש הממשלה לראש הממשלה החלופי שלא במועד החילופים

(תיקון מס' 8) תש"ף-2020

(1) כהונתו של ראש הממשלה נפסקה לפי סעיף 18(ד);

(2) ראש הממשלה בחר מיוזמתו להתפטר מהממשלה, לפי סעיף 19;

(3) ראש הממשלה נפטר, כאמור בסעיף 20(א);

(4) נבצר מראש הממשלה, דרך קבע, למלא את תפקידו, מסיבות בריאותיות בלבד, וחלפו 100 ימים שבהם מכהן ממלא מקום במקומו, לפי סעיף 20(ב);

(5) ראש הממשלה בחר מיוזמתו להתפטר מהכנסת, לפי סעיף 21(א).

(ב) חדל ראש הממשלה בממשלת חילופים לכהן בתפקידו מאחת הסיבות המנויות בסעיף קטן (א) סיפה, בתקופה שעד מועד החילופים, יחולו הוראות סעיפים קטנים (ג) ו-(ד).

(ג) ראש הממשלה החלופי יכהן במקומו כראש הממשלה לפרק הזמן שראש הממשלה החלופי אמור היה לכהן כראש ממשלה ממועד החילופים ועד תום תקופת כהונתה של הכנסת; הסתיימה תקופת כהונתו של ראש הממשלה החלופי כראש הממשלה כאמור, יחולו הוראות סעיף קטן (ד).

(תיקון מס' 8) תש"ף-2020 הוראת שעה

(ד) (1) חדל ראש הממשלה לכהן בתפקידו לפי סעיף קטן (א)(4) ומצבו הבריאותי מאפשר את חזרתו לתפקיד – ישוב לכהן בתפקיד ראש הממשלה;

(2) חדל ראש הממשלה לכהן בתפקידו לפי סעיף קטן (א)(1), (2), (3) או (5), או שחדל לכהן בתפקידו לפי סעיף קטן (א)(4) ומצבו הבריאותי לא מאפשר את חזרתו לתפקיד – רשאית סיעתו לבחור חבר כנסת מאותה סיעה, והוא יבקש מהכנסת הבעת אמון לכהן במקומו של ראש הממשלה שכהונתו חדלה כאמור, והכול עד שבוע לפני סיום תקופת כהונתו של ראש הממשלה החלופי כראש הממשלה;

(3) משהביעה הכנסת אמון בחבר הכנסת האמור בפסקה (2) או סמוך ככל האפשר לאחר מכן, יצהיר חבר הכנסת הצהרת אמונים כאמור בסעיף 13א(ו) או 14, לפי העניין, ויחל לכהן כראש הממשלה עם סיום תקופת הכהונה של מי שחדל לכהן כראש הממשלה;

(4) לא בחרה הסיעה חבר כנסת מאותה סיעה במקומו של ראש הממשלה שחדל לכהן כאמור בפסקה (2) עד שבוע לפני סיום תקופת כהונתו של ראש הממשלה או שבחרה הסיעה חבר כנסת כאמור אך הכנסת לא הביעה בו אמון עד לאותו מועד – יראו את הממשלה כאילו התפטרה, ויחולו הוראות סעיף 30.

(ה) חדל ראש הממשלה בממשלת חילופים לכהן בתפקידו מכל סיבה שהיא לאחר מועד החילופים, יכהן ראש הממשלה החלופי בתפקיד במקומו.

(ו) (1) חדל ראש הממשלה החלופי בממשלת חילופים לכהן בתפקידו עד מועד החילופים, רשאית סיעתו לבחור חבר כנסת מאותה סיעה, והוא יבקש מהכנסת הבעת אמון לכהן במקומו של ראש הממשלה החלופי שכהונתו חדלה כאמור; משהביעה הכנסת אמון בחבר הכנסת האמור או סמוך ככל האפשר לאחר מכן, יצהיר אותו חבר הכנסת בפני הכנסת הצהרת אמונים כאמור בסעיף 13א(ו), ויראו אותו כראש הממשלה החלופי, לכל דבר ועניין;

(2) בחרה סיעתו של ראש הממשלה החלופי בחבר כנסת מאותה סיעה לכהן במקום ראש הממשלה החלופי כאמור בפסקה (1), אך הכנסת לא הביעה בו אמון עד שבוע לפני סיום תקופת כהונתו של ראש הממשלה יראו את הממשלה כאילו התפטרה ויחולו הוראות סעיף 30.

(תיקון מס' 8) תש"ף-2020 הוראת שעה

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 36 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43א**

בתקופת כהונתה של הכנסת ה-23

**תיקון מס' 8 הוראת שעה**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 39 ([ה"ח 840](https://www.nevo.co.il/Law_word/law16/knesset-840.pdf))

(ג) ראש הממשלה החלופי יכהן במקומו כראש הממשלה לפרק הזמן שראש הממשלה החלופי אמור היה לכהן כראש ממשלה ממועד החילופים ועד תום תקופת כהונתה של הכנסת לפי סעיף 8א לחוק-יסוד: הכנסת; הסתיימה תקופת כהונתו של ראש הממשלה החלופי כראש הממשלה כאמור, יחולו הוראות סעיף קטן (ד).

(ו) (1) חדל ראש הממשלה החלופי בממשלת חילופים לכהן בתפקידו עד מועד החילופים, רשאית סיעתו לבחור חבר כנסת מאותה סיעה, והוא יבקש מהכנסת הבעת אמון לכהן במקומו של ראש הממשלה החלופי שכהונתו חדלה כאמור; משהביעה הכנסת אמון בחבר הכנסת האמור או סמוך ככל האפשר לאחר מכן, יצהיר אותו חבר הכנסת בפני הכנסת הצהרת אמונים כאמור בסעיף 13א(ו), ויראו אותו כראש הממשלה החלופי, לכל דבר ועניין;

(2) בחרה סיעתו של ראש הממשלה החלופי בחבר כנסת מאותה סיעה לכהן במקום ראש הממשלה החלופי כאמור בפסקה (1), אך הכנסת לא הביעה בו אמון עד שבוע לפני סיום תקופת כהונתו של ראש הממשלה ~~יראו את הממשלה כאילו התפטרה ויחולו הוראות סעיף 30.~~:

(א) אם עשרה חברי הכנסת מהסיעות שהשרים שלהן היו בעלי זיקה לראש הממשלה החלופי במועד השבעת הממשלה לא הביעו בו אמון – ימשיך ראש הממשלה בכהונתו אף לאחר מועד החילופים;

(ב) אם עשרה חברי הכנסת מהסיעות שהשרים שלהן היו בעלי זיקה לראש הממשלה במועד השבעת הממשלה לא הביעו בו אמון – יראו את הממשלה כאילו התפטרה ויחולו הוראות סעיף 30;

(ג) התקיימו הנסיבות האמורות בפסקאות משנה (א) ו-(ב) יחד – יחולו הוראות פסקת משנה (א);

(ד) לעניין פסקה זו, "אי-הבעת אמון" – לרבות אי-הצבעה או הצבעה שאינה הבעת אמון.

43א1. בלי לגרוע מהוראות סעיפים 13א ו-43א, חילופים בין ראש הממשלה וראש הממשלה החלופי ייערכו לפני מועד החילופים, בהתאם להוראות סעיף 13א(ז) ו-(ח), גם בכל אחד מהמועדים כמפורט להלן:

חילופים בין ראש הממשלה לראש הממשלה החלופי בשל התפזרות הכנסת לפני גמר תקופת כהונתה

(תיקון מס' 10) תשפ"א-2021

(1) יום לאחר שהתקבל בכנסת בקריאה השלישית חוק על התפזרות הכנסת לפני גמר תקופת כהונתה, לפי סעיף 34 לחוק-יסוד: הכנסת, ובלבד שבקריאה השלישית הצביעו בעד החוק האמור שני חברי הכנסת לפחות שהיו מהסיעות ששריהן היו מזוהים כבעלי זיקה לראש הממשלה במועד השבעת ממשלת החילופים; לעניין זה, לא יובא במניין חברי הכנסת האמורים מי שהיה חבר הכנסת במועד השבעת ממשלת החילופים ולא הביע אמון בה;

(2) ביום הקובע כמשמעותו בסעיף 36א לחוק-יסוד: הכנסת, אם לא התקבל חוק התקציב עד היום שקדם לו.

מיום 28.7.2021

**תיקון מס' 10**

[ס"ח תשפ"א מס' 2920](https://www.nevo.co.il/Law_word/law14/law-2920.pdf) מיום 28.7.2021 עמ' 382 ([מס' 1410](https://www.nevo.co.il/Law_word/law15/memshala-1410.pdf))

**הוספת סעיף 43א1**

43ב. ראש הממשלה החלופי בממשלת חילופים יהיה ממלא מקום ראש הממשלה לפי סעיף 5(ד), ולא ימונה לראש הממשלה ממלא מקום אחר.

ראש הממשלה החלופי – ממלא מקום ראש הממשלה

(תיקון מס' 8)   
תש"ף-2020

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 37 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43ב**

43ג. על אף האמור בסעיף 22(ב), ראש הממשלה בממשלת חילופים אינו רשאי להעביר את ראש הממשלה החלופי מכהונתו.

העברה מכהונה של ראש הממשלה החלופי

(תיקון מס' 8) תש"ף-2020

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 37 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43ג**

43ד. (א) על אף האמור בסעיף 22(ב), ראש הממשלה בממשלת חילופים אינו רשאי להעביר מכהונתו שר בעל זיקה לראש הממשלה החלופי, בלא הסכמת ראש הממשלה החלופי.

שרים בממשלת חילופים

(תיקון מס' 8) תש"ף-2020

(ב) ראש הממשלה החלופי בממשלת חילופים רשאי, לאחר שהודיע לממשלה על כוונתו לעשות כן, להעביר מכהונתו שר בעל זיקה אליו, ויחולו לעניין זה הוראות סעיף 22(ב), בשינויים המחויבים.

(ג) ממלא מקום של שר בממשלת חילופים לפי סעיף 24(א), יהיה שר בעל זיקה זהה לזו של השר שאת מקומו הוא ממלא.

(ד) על אף האמור בסעיף 24(ב), חדל שר בממשלת חילופים לכהן או שנבצר ממנו זמנית למלא את תפקידו, ימלא את התפקיד ראש הממשלה, ראש הממשלה החלופי או שר אחר שתקבע הממשלה לפי הצעת ראש הממשלה או ראש הממשלה החלופי, והכל בהתאם לזיקת השר האמור.

(ה) הוראות סעיף 24(ב) לא יחולו על ראש ממשלה חלופי שחדל לכהן או נבצר ממנו זמנית למלא את תפקידו.

(ו) על אף האמור בסעיף 15, ממשלת חילופים רשאית לצרף שר נוסף לממשלה על פי הצעת ראש הממשלה או ראש הממשלה החלופי, והכול בכפוף להוראות סעיף 13א(ד); החליטה הממשלה לצרף שר כאמור תודיע על כך, על תפקידו או על תחומי הפעילות שבאחריותו של השר הנוסף ועל זיקתו לראש הממשלה או לראש הממשלה החלופי לכנסת; עם אישור ההודעה על ידי הכנסת ייכנס השר הנוסף לכהונתו וסמוך ככל האפשר לאישור יצהיר את הצהרת האמונים.

(תיקון מס' 11) תשפ"ג-2022

(ז) (פקע).

(תיקון מס' 8) תש"ף-2020 הוראת שעה

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 37 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43ד**

בתקופת כהונתה של הכנסת ה-23

**תיקון מס' 8 הוראת שעה**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 39 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף קטן 43ד(ז)**

הנוסח:

(ז) על אף האמור בסעיף 5(ג), ממשלת חילופים רשאית להחליט, באישור הכנסת, כי במשרד שממונה עליו שר יתמנה שר נוסף, שיהיה אחראי, בכפוף לשר שממונה על המשרד, לתחומים מסוימים בתחומי פעילות המשרד, והכול בהתאם לתנאים שנקבעו בהחלטת הממשלה, ובהסכמת ראש הממשלה וראש הממשלה החלופי ובכפוף להוראות סעיף 13א(ד); החליטה הממשלה על מינוי שר כאמור, תודיע לכנסת על המינוי, על התחומים שנמסרו לאחריות השר הנוסף ועל זיקתו לראש הממשלה או לראש הממשלה החלופי; עם אישור ההודעה על ידי הכנסת ייכנס השר הנוסף לכהונתו וסמוך ככל האפשר לאישור יצהיר את הצהרת האמונים.

מיום 27.12.2022

**תיקון מס' 11**

[ס"ח תשפ"ג מס' 3011](https://www.nevo.co.il/law_html/law14/law-3011.pdf) מיום 27.12.2022 עמ' 4 ([ה"ח 942](https://www.nevo.co.il/law_html/law16/knesset-942.pdf))

(ו) על אף האמור בסעיף 15, ממשלת חילופים רשאית לצרף שר נוסף לממשלה על פי הצעת ראש הממשלה או ראש הממשלה החלופי, והכול בכפוף להוראות סעיף 13א(ד); החליטה הממשלה לצרף שר כאמור תודיע על כך, על תפקידו או על תחומי הפעילות שבאחריותו של השר הנוסף ועל זיקתו לראש הממשלה או לראש הממשלה החלופי לכנסת; עם אישור ההודעה על ידי הכנסת ייכנס השר הנוסף לכהונתו וסמוך ככל האפשר לאישור יצהיר את הצהרת האמונים.

43ה. (א) על אף האמור בסעיף 25(א), שר בממשלת חילופים הממונה על משרד רשאי למנות לאותו משרד, מבין חברי הכנסת, סגן שר אחד, ובמשרד ראש הממשלה – שני סגני שרים, בהסכמת ראש הממשלה או ראש הממשלה החלופי, בהתאם לזיקת השר הממונה ובאישור ממשלת החילופים; בהודעת הממשלה לכנסת על מינויו של סגן השר, תודיע הממשלה על זיקתו של סגן השר לראש הממשלה או לראש הממשלה החלופי.

סגני שרים בממשלת חילופים

(תיקון מס' 8) תש"ף-2020

(תיקון מס' 10) תשפ"א-2021

(ב) על אף האמור בסעיף 26(3) –

(1) ראש הממשלה ראש להפסיק את כהונתו של סגן שר בעל זיקה אליו, בלבד, וראש הממשלה החלופי רשאי להפסיק את כהונתו של סגן שר בעל זיקה אליו, בלבד;

(2) שר אינו רשאי להפסיק את כהונתו של סגן שר שמינה, אם זיקתו של סגן השר שונה מזיקתו של השר.

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 38 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43ה**

בתקופת כהונתה של הכנסת ה-23

**תיקון מס' 8 הוראת שעה**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 39 ([ה"ח 840](https://www.nevo.co.il/Law_word/law16/knesset-840.pdf))

(א) על אף האמור בסעיף 25(א), שר בממשלת חילופים הממונה על משרד רשאי למנות לאותו משרד, מבין חברי הכנסת, סגן שר אחד או שני סגני שרים, בהסכמת ראש הממשלה או ראש הממשלה החלופי, בהתאם לזיקת השר הממונה ובאישור ממשלת החילופים; בהודעת הממשלה לכנסת על מינויו של סגן השר, תודיע הממשלה על זיקתו של סגן השר לראש הממשלה או לראש הממשלה החלופי.

מיום 28.7.2021

**תיקון מס' 10**

[ס"ח תשפ"א מס' 2920](https://www.nevo.co.il/Law_word/law14/law-2920.pdf) מיום 28.7.2021 עמ' 382 ([מס' 1410](https://www.nevo.co.il/Law_word/law15/memshala-1410.pdf))

(א) על אף האמור בסעיף 25(א), שר בממשלת חילופים הממונה על משרד רשאי למנות לאותו משרד, מבין חברי הכנסת, סגן שר אחד, ובמשרד ראש הממשלה – שני סגני שרים, בהסכמת ראש הממשלה או ראש הממשלה החלופי, בהתאם לזיקת השר הממונה ובאישור ממשלת החילופים; בהודעת הממשלה לכנסת על מינויו של סגן השר, תודיע הממשלה על זיקתו של סגן השר לראש הממשלה או לראש הממשלה החלופי.

43ו. סמכות ראש הממשלה בממשלת חילופים לפזר את הכנסת בצו לפי סעיף 29(א) טעונה את הסכמת ראש הממשלה החלופי.

סמכות ראש הממשלה לפזר את הכנסת בממשלת חילופים

(תיקון מס' 8)   
תש"ף-2020

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 38 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43ו**

43ז. (א) דין ראש הממשלה החלופי בממשלת חילופים כדין ראש הממשלה לפי סעיפים 17, 18, 23(ג) ו-31(א).

מעמדו של ראש הממשלה החלופי

(תיקון מס' 8) תש"ף-2020

(ב) על אף האמור בסעיף קטן (א), חדל ראש הממשלה החלופי בממשלת חילופים לכהן בתפקידו לפי סעיף 18(ד) – לא יראו את הממשלה כאילו התפטרה.

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 38 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43ז**

43ז1. (פקע).

(תיקון מס' 8) תש"ף-2020 הוראת שעה

בתקופת כהונתה של הכנסת ה-23

**תיקון מס' 8 הוראת שעה**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 39 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43ז1**

הנוסח:

התפזרות הכנסת – הוראת שעה

43ז1. נתקבל חוק על התפזרות הכנסת לפני גמר תקופת כהונתה לפי סעיף 34 לחוק-יסוד: הכנסת, והצביעו בעדו לפחות עשרה חברי הכנסת שהיו, במועד השבעת הממשלה, מהסיעות ששריהן היו בעלי זיקה למי שמכהן במועד קבלת חוק התפזרות הכנסת כראש הממשלה בממשלת חילופים, תיפסק כהונתו של ראש הממשלה וראש הממשלה החלופי יכהן כראש הממשלה עד שתיכון ממשלה חדשה.

43ח. החליטה הכנסת להביע אי-אמון בממשלת חילופים ולהביע אמון בממשלה אחרת, לפי סעיף 28, לא יהיו ראש הממשלה וראש הממשלה החלופי בממשלת החילופים שבה הובע אי-האמון רשאים לעמוד בראשות הממשלה האחרת.

אי-אמון בממשלת חילופים

(תיקון מס' 8) תש"ף-2020

מיום 7.5.2020

**תיקון מס' 8**

[ס"ח תש"ף מס' 2795](https://www.nevo.co.il/Law_word/law14/law-2795.pdf) מיום 7.5.2020 עמ' 38 ([ה"ח 840](https://www.nevo.co.il/Law_word/law16/knesset-840.pdf))

**הוספת סעיף 43ח**

44. (א) אין לשנות חוק-יסוד זה אלא ברוב חברי הכנסת; הרוב הדרוש לפי סעיף קטן זה יהא דרוש להחלטות מליאת הכנסת בקריאה הראשונה, בקריאה השניה ובקריאה השלישית; לענין סעיף זה, "שינוי" - בין מפורש ובין משתמע.

יציבות החוק

(ב) הוראות סעיף זה לא יחולו על סעיפים 45 ו-46.

45. בחוק-יסוד: הכנסת –

תיקון חוק-יסוד: הכנסת – מס' 30

(1) אחרי סעיף 21 יבוא:

"פיקוח הכנסת על חקיקת משנה

21א. (א) תקנות שהתקין שר והקובעות ענישה פלילית בשל הפרתן, לא ייכנסו לתוקף אלא אם כן אושרו, לפני פרסומן, על ידי ועדה מוועדות הכנסת שהנושא נמצא בתחום אחריותה; לא החליטה הוועדה בדבר אישור התקנות או דחייתן בתוך 45 ימים מן היום שהתקנות נמסרו לה, יראו את התקנות כאילו אושרו.

(ב) אין בהוראת סעיף זה כדי לגרוע מהוראות חוק-יסוד או חוק אחר שענינן תקנות.";

(2) בסעיף 35, בסופו יבוא "שלא יהיה מאוחר מחמישה חודשים מיום קבלת החוק";

(3) אחרי סעיף 36 יבוא:

"התפזרות בשל אי קבלת חוק תקציב

36א. (א) לא נתקבל חוק התקציב בתוך שלושה חודשים מיום תחילתה של שנת הכספים, יראו ביום שאחרי סיום התקופה האמורה (להלן - היום הקובע) כאילו החליטה הכנסת על התפזרותה לפני גמר תקופת כהונתה, וייערכו בחירות מוקדמות ביום ג' האחרון שלפני תום 90 הימים מהיום הקובע, אלא אם כן החליטה הכנסת ברוב חבריה, בתוך חמישה ימים מהיום הקובע, בשל סמיכות מועד הבחירות ליום חג, מועד או זיכרון, על קיום הבחירות במועד מאוחר יותר, אך לא יאוחר מ-100 ימים מהיום הקובע.

(ב) על אף הוראות סעיף קטן (א), פתח נשיא המדינה בהליכים להרכבת ממשלה חדשה לפי סעיף 30 לחוק-יסוד: הממשלה, או התקבל חוק על התפזרות הכנסת, או התקיימו בחירות לכנסת, אחרי המועד להגשת הצעת התקציב לפי סעיף 3 לחוק-יסוד: משק המדינה, ולפני תום שלושת החודשים שמיום תחילת שנת הכספים, יהיה היום הקובע כאמור בסעיף קטן (א), שלושה חודשים מיום תחילת שנת הכספים או 45 ימים מיום כינון הממשלה, לפי המאוחר."

46. חוק-יסוד: הממשלה - בטל.

ביטול חוק-יסוד: הממשלה

47. (א) הוראות חוק-יסוד זה יחולו על הבחירות ועל כינון הממשלה, החל בבחירות לכנסת השש עשרה.

תחילה ותחולה

(ב) בכפוף להוראות סעיף קטן (א), תהא תחילתו של חוק-יסוד זה ביום שתיכון הממשלה כאמור בסעיף קטן (א).

(ג) על אף הוראת סעיף קטן (ב), תחילתו של סעיף 44 ביום פרסומו של חוק זה.

אריאל שרון

ראש הממשלה

משה קצב אברהם בורג

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשס"א מס' 1780](http://www.nevo.co.il/Law_word/law14/LAW-1780.pdf) מיום 18.3.2001 עמ' 158 ([ה"ח תשנ"ט מס' 2756](http://www.nevo.co.il/Law_word/law17/PROP-2756.pdf) עמ' 72).

   תוקן [ס"ח תשע"ד מס' 2440](http://www.nevo.co.il/law_word/law14/law-2440.pdf) מיום 19.3.2014 עמ' 346 ([ה"ח הכנסת תשע"ג מס' 512](http://www.nevo.co.il/Law_word/law16/knesset-512.pdf) עמ' 46) – תיקון מס' 1; תחולתו מהבחירות לכנסת העשרים.

   [ס"ח תשע"ד מס' 2452](http://www.nevo.co.il/law_word/law14/law-2452.pdf) מיום 22.5.2014 עמ' 554 ([ה"ח הכנסת תשע"ד מס' 538](http://www.nevo.co.il/Law_word/law16/knesset-538.pdf) עמ' 60) – תיקון מס' 2 בסעיף 2 לחוק-יסוד: הכנסת (תיקון מס' 41).

   [ס"ח תשע"ה מס' 2491](http://www.nevo.co.il/law_word/law14/law-2491.pdf) מיום 13.5.2015 עמ' 188 ([ה"ח הממשלה תשע"ה מס' 915](http://www.nevo.co.il/Law_word/law15/memshala-915.pdf) עמ' 588) – תיקון מס' 3 והוראת שעה לכנסת ה-20), תשע"ה-2015.

   2. הוראות סעיפים 5(ו) ו-25(ד) לחוק היסוד לא יחולו על ממשלה שכוננה בתקופת כהונתה של הכנסת ה-20.

   [ס"ח תשע"ה מס' 2500](http://www.nevo.co.il/law_word/law14/law-2500.pdf) מיום 6.8.2015 עמ' 249 ([ה"ח הממשלה תשע"ה מס' 940](http://www.nevo.co.il/Law_word/law15/memshala-940.pdf) עמ' 884) – תיקון מס' 4 והוראת שעה בסעיף 4 לחוק-יסוד: הכנסת (תיקון מס' 42 והוראת שעה), תשע"ה-2015; ר' סעיפים 5, 6 לענין הוראת מעבר והוראת שעה.

   5. (א) מי שמונה כסגן שר לפני תחילתו של חוק-יסוד זה לא יצהיר אמונים כאמור בסעיף 25(א1) לחוק-יסוד: הממשלה, כנוסחו בסעיף 4(1) לחוק-יסוד זה.

   (ב) על אף האמור בסעיף קטן (א), סגן שר שמונה לפני תחילתו של חוק-יסוד זה והפסיק את חברותו בכנסת לפי הוראות חוק-יסוד זה, יצהיר אמונים כאמור באותו סעיף סמוך ככל האפשר להפסקת כהונתו בכנסת.

   6. הוראות סעיפים 23, 42ג ו-43 לחוק-יסוד: הכנסת, כנוסחם בחוק-יסוד זה, סעיפים 26(5), 30א ו-30ב לחוק-יסוד: הממשלה, כנוסחם בסעיף 4 לחוק-יסוד זה, וסעיף 5(ב) יחולו בתקופת כהונתה של הכנסת ה-20.

   [ס"ח תשע"ח מס' 2682](https://www.nevo.co.il/law_word/law14/law-2682.pdf) מיום 14.1.2018 עמ' 112 ([ה"ח הממשלה תשע"ח מס' 1185](http://www.nevo.co.il/Law_word/law15/memshala-1185.pdf) עמ' 212) – תיקון מס' 5; תחילתו ביום 10.1.2018.

   [ס"ח תשע"ח מס' 2715](http://www.nevo.co.il/Law_word/law14/law-2715.pdf) מיום 2.5.2018 עמ' 636 ([ה"ח הממשלה תשע"ח מס' 1184](http://www.nevo.co.il/Law_word/law15/memshala-1184.pdf) עמ' 204) – תיקון מס' 6.

   [ס"ח תשע"ח מס' 2744](http://www.nevo.co.il/law_word/law14/law-2744.pdf) מיום 26.7.2018 עמ' 900 ([ה"ח הממשלה תשע"ח מס' 1233](http://www.nevo.co.il/Law_word/law15/memshala-1233.pdf) עמ' 978) – תיקון מס' 7.

   [ס"ח תש"ף מס' 2795](http://www.nevo.co.il/law_word/law14/law-2795.pdf) מיום 7.5.2020 עמ' 34 ([ה"ח הכנסת תש"ף מס' 840](https://www.nevo.co.il/Law_word/law16/knesset-840.pdf) עמ' 16) – תיקון מס' 8 והוראת שעה; תוקפה בתקופת כהונתה של הכנסת ה-23 ור' סעיף 7.

   7. (א) אין לשנות את הוראות סעיפים 1(1) ו-(2), 2, 4 עד 6 וסעיף זה אלא ברוב של שבעים חברי הכנסת; הרוב הדרוש לפי סעיף זה יהא דרוש להחלטות מליאת הכנסת בקריאה הראשונה, בקריאה השנייה ובקריאה השלישית; לעניין סעיף זה, "שינוי" – בין מפורש ובין משתמע.

   (ב) הוראות סעיף זה יעמדו בתוקפן בתקופת כהונתה של הכנסת העשרים ושלוש.

   (ג) החליטה הכנסת העשרים ושלוש לבטל את סעיף 8א לחוק-יסוד: הכנסת כנוסחו בחוק-יסוד זה, ובכלל זה לשנות הסדר הקבוע בחוק יסוד זה הקשור לביטול כאמור, יהא הרוב הדרוש לקבלת חוק יסוד הקובע הוראות אלה הרוב הקבוע בסעיף קטן (א); הוראות כאמור יכול שיחוקקו לא יאוחר משישה חודשים לפני מועד הבחירות לפי סעיף 8א(1) לחוק-יסוד: הכנסת.

   [ס"ח תש"ף מס' 2800](http://www.nevo.co.il/law_word/law14/law-2800.pdf) מיום 16.6.2020 עמ' 72 ([ה"ח הכנסת תש"ף מס' 841](https://www.nevo.co.il/Law_word/law16/knesset-841.pdf) עמ' 28) – תיקון מס' 9 בסעיף 4 לחוק-יסוד: הכנסת (תיקון מס' 49) תש"ף-2020.

   [ס"ח תשפ"א מס' 2920](http://www.nevo.co.il/law_word/law14/law-2920.pdf) מיום 28.7.2021 עמ' 382 ([ה"ח הממשלה תשפ"א מס' 1410](https://www.nevo.co.il/Law_word/law15/memshala-1410.pdf) עמ' 466) – תיקון מס' 10.

   [ס"ח תשפ"ג מס' 3011](http://www.nevo.co.il/Law_word/law14/LAW-3011.pdf) מיום 27.12.2022 עמ' 4 ([ה"ח הכנסת תשפ"ג מס' 942](https://www.nevo.co.il/law_html/law16/knesset-942.pdf) עמ' 4) – תיקון מס' 11; תחילתו ביום 27.12.2022.

   [ס"ח תשפ"ג מס' 3031](https://www.nevo.co.il/Law_word/law14/LAW-3031.pdf) מיום 27.3.2023 עמ' 72 ([ה"ח הכנסת תשפ"ג מס' 952](https://www.nevo.co.il/law_html/law16/knesset-952.pdf) עמ' 52) – תיקון מס' 12. [↑](#footnote-ref-1)
2. מצב חירום הוכרז ע"י הכנסת מיום 3.6.2020 עד יום 3.6.2021 ([י"פ תש"ף מס' 8905](https://www.nevo.co.il/law_word/law10/yalkut-8905.pdf) מיום 8.6.2020 עמ' 6460).

   מצב חירום הוכרז ע"י הכנסת מיום 11.5.2021 עד יום 11.9.2021 ([י"פ תשפ"א מס' 9606](https://www.nevo.co.il/Law_word/law10/yalkut-9606.pdf) מיום 12.5.2021 עמ' 5948).

   מצב חירום הוכרז ע"י הכנסת מיום 2.8.2021 עד יום 2.8.2022 ([י"פ תשפ"א מס' 9794](https://www.nevo.co.il/law_word/law10/yalkut-9794.pdf) מיום 4.8.2021 עמ' 10078).

   מצב חירום הוכרז ע"י הכנסת מיום 28.6.2022 עד יום 28.6.2023 ([י"פ תשפ"ב מס' 10647](https://www.nevo.co.il/law_html/law10/yalkut-10647.pdf) מיום 5.7.2022 עמ' 9770). [↑](#footnote-ref-2)
3. סמכות הממשלה הואצלה לוועדת השרים לענייני ביטחון לאומי: [י"פ תשע"ח מס' 7873](http://www.nevo.co.il/Law_word/law10/yalkut-7873.pdf) מיום 12.7.2018 עמ' 9622. [↑](#footnote-ref-3)