כללי בנק ישראל (הוצאה מן המחזור או החלפה של מטבע שנפגם אגב שימוש או שנשמד), תש"ע-2010

משפט פרטי וכלכלה – כספים – מטבע

משפט פרטי וכלכלה – כספים – בנק ישראל – שטרי כסף ומעות

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | החלפת מטבע פגום שנשאר שלם | [Go](#Seif2) | 2 |
| סעיף 3 | החלפת מטבע פגום שנשאר למעלה מחציו | [Go](#Seif3) | 2 |
| סעיף 4 | מטבע פגום שנשאר חציו | [Go](#Seif4) | 2 |
| סעיף 5 | תפיסת מטבע פגום והוצאתו מהמחזור | [Go](#Seif5) | 2 |
| סעיף 6 | החלפת מטבע שנשמד | [Go](#Seif6) | 2 |
| סעיף 7 | בקשה להחלפת מטבע פגום ומטבע שנשמד | [Go](#Seif7) | 2 |
| סעיף 8 | ביטול | [Go](#Seif8) | 3 |

כללי בנק ישראל (הוצאה מן המחזור או החלפה של מטבע שנפגם אגב שימוש או שנשמד), תש"ע-2010[[1]](#footnote-1)\*

בתוקף סמכותי לפי סעיף 45(ו) לחוק בנק ישראל, התש"ע-2010 (להלן – החוק), אני קובע כללים אלה:

1. בכללים אלה, "אגב שימוש" – שלא מפעולה מכוונת או מתוך רשלנות חמורה.

הגדרה

2. מטבע שנפגם אגב שימוש והוא שלם בגדלו – יחליפנו הבנק בהילך חוקי שווה ערך.

החלפת מטבע פגום שנשאר שלם

3. מטבע שנפגם אגב שימוש והומצא לבנק למעלה מחציו, בחתימה אחת או בכמה חתיכות, יחליפנו הבנק בהילך חוקי שווה ערך, ובלבד שהוכח להנחת דעתו של הבנק, שהחתיכות שהומצאו הן חלקים מאותו מטבע.

החלפת מטבע פגום שנשאר למעלה מחציו

4. (א) מטבע שנפגם אגב שימוש והומצא לבנק חציו, בחתיכה אחת או בכמה חתיכות, יחליפנו הבנק בהילך חוקי שוונ ערך, כתום שנה מיום שהומצא לו המטבע, ובלבד שהתקיימו שני אלה:

מטבע פגום שנשאר חציו

(1) הוכח להנחת דעתו של הבנק, שהחתיכות שהומצאו הן חלקים מאותו מטבע;

(2) חציו השני של המטבע לא הומצא לבנק בתוך השנה האמורה.

(ב) לא יחליף הבנק חצי מטבע שהומצא לו לאחר שהחליפו כאמור בסעיף קטן (א); הבנק רשאי לתפוס חצי מטבע כאמור ולהוציאו מן המחזור.

5. (א) מטבע שנפגם אגב שימוש והומצא לבנק פחות מחציו, רשאי הבנק לתופסו ולהוציאו מן המחזור.

תפיסת מטבע פגום והוצאתו מהמחזור

(ב) מטבע שנפגם אגב שימוש והומצא לבנק חציו לפחות, והודיע הבנק למבקש כי לא יחליפו, רשאי הבנק לתוספו ולהוציאו מן המחזור לאחר תשעים ימים ממועד ההודעה, זולת אם פנה המבקש בתקופה האמורה לבנק בכתב וביקש לקבל את המטבע בחזרה לחזקתו.

(ג) התקבלה פנייה כאמור בסעיף קטן (ב), ישלח הבנק את המטבע בדואר רשום למענו של המבקש; אישור הדואר בדבר קבלת דבר דואר למשלוח בדואר רשום יהיה ראיה מכרעת למשלוח כאמור.

6. הבנק רשאי להחליף מטבע שנשמד בהילך חוקי שווה ערך, ובלבד שהוכח להנחת דעתו, כי התקיימו שני אלה:

החלפת מטבע שנשמד

(1) המטבע נשמד בתאונה;

(2) הומצאו לבנק שרידי מטבע והבנק שוכנע שיתרת המטבע נשמדה כליל או שהומצאו לבנק ראיות אחרות שלפיהן שוכנע כי המטבע נשמד כליל.

7. (א) המבקש להחליף מטבע פגום או מטבע שנשמד, יפעל באחת משתי דרכים אלה:

בקשה להחלפת מטבע פגום ומטבע שנשמד

(1) יגיש בקופת הבנק בירושלים, בקשה לפי הטופס שבתוספת, ויצרף לה את המטבע הפגום או את שרידי המטבע שנשמד או ראיות אחרות המעידות כי המטבע נשמד כליל;

(2) ישלח בקשה לבנק לפי המען: בנק ישראל, קופת מחלקת המטבע, ת"ד 780 ירושלים 91007, בדואר רשום, ויצרף לה את הטופס האמור בפסקה (1), את המטבע הפגום או שרידי המטבע שנשמד או ראיות אחרות המעידות כי המטבע נשמד כליל, וכן יציין בה את מספר חשבון הבנק של המבקש בתאגיד בנקאי.

(ב) בקשה שנשלחה לפי סעיף קטן (א)(2), תהיה בסכום מרבי של 1,500 שקלים חדשים, ועד לפתיחתה בידי הבנק ובירור תכולתה, תהיה באחריותו של המבקש.

(ג) הוגשה בקשה לפי סעיף קטן (א), והבנק נענה לה, יחליף הבנק את המטבע הפגום או את המטבע שנשמד בקופת הבנק, או יזכה את חשבון הבנק של המבקש בתאגיד הבנקאי לפי הפרטים שציין המבקש בבקשה, לפי שיקול דעתו.

8. תקנות בנק ישראל (החלפה או הוצאה מן המחזור של מטבע שנפגם אגב שימוש או שנשמד), התשט"ו-1955 – בטלות.

ביטול

**תוספת**

(סעיף 7(א))

[בקשה להחלפת מטבע שנפגם או שנשמד לפי כללי בנק ישראל]

כללי בנק ישראל (הוצאה מן המחזור או החלפה של מטבע שנפגם אגב שימוש או שנשמד), תש"ע-2010

(סעיף 7(א))

**טופס בקשה להחלפת מטבע שנפגם או שנשמד לפי כללי בנק ישראל**

לכבוד:

בנק ישראל, קופת מחלקת המטבע

ת"ד 780, ירושלים 91007

1. **פרטי המבקש**

המבקש (שם המשפחה והשם הפרטי)

תעודת זהות / מספר דרכון ושם המדינה מנפיקת הדרכון

מען המבקש (העיר, השכונה, הרחוב, מס' הבית, מיקוד)

טלפון בבית / טלפון נייד / דואר אלקטרוני

2. **פירוט המטבע**

מספר המטבעות

והשטרות הפגומים הערך הנקוב המספר/ים הסידורי/ים[[2]](#footnote-2) הסכום (בש"ח)

      20 ש"ח      

      50 ש"ח

      100 ש"ח

      200 ש"ח

      10 אגורות

      ½ ש"ח

      1 ש"ח

      2 ש"ח

      5 ש"ח

      10 ש"ח

סך הכל       סך הכל

3. הנסיבות שבהן נפגם המטבע אגב שימוש או נשמד, ומה אירע לחלקי מטבעים אחרים שלא הומצאו יחד עם הבקשה (נא לתת פרטים מלאים):

4. **פרטי חשבון בנק**

במשלוח באמצעות דואר רשום או לבקשת הבנק במסירת המטבע בקופת הבנק, יש לציין גם את פרטי חשבון הבנק של מגיש הבקשה בתאגיד בנקאי:

שם הבנק       שם הסניף       מס' הסניף

מס' חשבון

5. **הצהרה**

אני מצהיר שכל הפרטים בבקשה זו הם נכונים, ומצהיר כי אני בעל החשבון שבו מבוקש הזיכוי.

תאריך \_\_\_\_\_\_\_\_\_\_\_\_

חתימת המבקש

ט' בתמוז התש"ע (21 ביוני 2010) סטנלי פישר

נגיד בנק ישראל

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ע מס' 6907](http://www.nevo.co.il/Law_word/law06/tak-6907.pdf) מיום 7.7.2010 עמ' 1369. [↑](#footnote-ref-1)
2. במקרה שמתבקשת החלפה של יותר משטר אחד באותו ערך, יש לצרף רשימה של מספרי כל השטרות שמתבקשת החלפתם. [↑](#footnote-ref-2)