כללי הבחירות (דרכי תעמולה) (הגשת בקשות, הקצאת זמן ותעריפים לשידורי תעמולה ברדיו אזורי בבחירות לרשויות המקומיות), תשנ"ח-1998

רבדים בחקיקה

דיני חוקה – בחירות – בחירות ברשויות – תעמולה

רשויות ומשפט מנהלי – רשויות מקומיות – בחירות – תעמולה

רשויות ומשפט מנהלי – תשתיות – תקשורת – רדיו וטלגרף

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | שידורי תעמולה | סעיף 2 |
| 2 | [Go](#Seif2) | קבלת בקשות לשידורי תעמולה | סעיף 3 |
| 2 | [Go](#Seif3) | מועדי הגשת בקשות | סעיף 4 |
| 3 | [Go](#Seif4) | הגשת בקשות והקצאת זמן מועד א | סעיף 5 |
| 3 | [Go](#Seif5) | הגשת בקשות והקצאת זמן במועד ב | סעיף 6 |
| 3 | [Go](#Seif6) | הגשת בקשות והקצאת זמן במועד ג | סעיף 7 |
| 3 | [Go](#Seif7) | הגשת בקשות | סעיף 8 |
| 4 | [Go](#Seif8) | מינוי אחראים | סעיף 9 |
| 4 | [Go](#Seif9) | הטיפול בבקשות | סעיף 10 |
| 4 | [Go](#Seif10) | הקצאת זמן | סעיף 11 |
| 4 | [Go](#Seif11) | הודעה על הקצאת זמן | סעיף 12 |
| 4 | [Go](#Seif12) | קבלת רשימות מועמדים | סעיף 13 |
| 4 | [Go](#Seif13) | רשימה מנועה | סעיף 14 |
| 5 | [Go](#Seif14) | רשימה שלא אושרה | סעיף 15 |
| 5 | [Go](#Seif15) | קביעת לוח תעריפים ומשלוחו | סעיף 16 |
| 5 | [Go](#Seif16) | שידור הודעות על קביעת לוח תעריפים | סעיף 17 |
| 5 | [Go](#Seif17) | דיווח על שידורי תעמולה | סעיף 18 |

כללי הבחירות (דרכי תעמולה) (הגשת בקשות, הקצאת זמן ותעריפים לשידורי תעמולה ברדיו אזורי בבחירות לרשויות המקומיות), תשנ"ח-1998[[1]](#footnote-1)\*

בתוקף סמכותה לפי סעיף 16ד(ה)(4) לחוק הבחירות (דרכי תעמולה), תשי"ט-1959 (להלן - חוק דרכי תעמולה), ולענין סעיפים 16 ו-17 לפי סעיף 16ד(ט) לחוק דרכי תעמולה בהתייעצות עם יושב ראש ועדת הבחירות המרכזית ולפי סעיף 24(12) לחוק הרשות השניה לטלוויזיה ורדיו, תש"ן-1990 (להלן - חוק הרשות השניה), בידיעת ועדת החינוך והתרבות של הכנסת, קובעת מועצת הרשות השניה לטלוויזיה ולרדיו כללים אלה:

1. בכללים אלה –

הגדרות

"בעל זכיון" - כהגדרתו בסעיף 16ד לחוק דרכי תעמולה;

"בקשה לשידור" ו"בקשה" - בקשה לשידור תעמולת בחירות ברדיו;

"המנהל" - כהגדרתו בחוק הרשות השניה, לרבות מי שהוא הסמיכו בין באופן כללי ובין לענין כללים אלה;

"יחידת שידור" - אחד מפרקי הזמן המפורטים להלן שבו משודרים שידורי רדיו:

(1) פרק הזמן שבין השעות 00.00 עד 06.00;

(2) פרק הזמן שבין השעות 06.00 עד 07.00 ו-14.00 עד 20.00 וביום שלפני הבחירות 14.00 עד 19.00;

(3) פרק הזמן שבין השעות 07.00 עד 14.00;

(4) פרק הזמן שבין השעות 20.00 עד 00.00;

"מנהל התחנה" - מנהל תחנה אזורית לשידורי רדיו אזוריים כמשמעותה בסעיף 72 לחוק הרשות השניה;

"רשימת מועמדים" - כהגדרתה בסעיף 16ד(א) לחוק דרכי תעמולה;

"רשימה מעוניינת" - רשימה המעוניינת להתמודד בבחירות לרשות מקומית, אשר טרם הוגשה לפקיד הבחירות לפי פרק ד' לחוק הרשויות המקומיות (בחירות), תשכ"ה-1965 (להלן - חוק הבחירות);

"שידור תעמולה" - שידור תעמולת בחירות ברדיו אזורי מטעם רשימת מועמדים;

"תקופת שידורי התעמולה" - התקופה המתחילה 30 ימים לפני הבחירות לרשות מקומית, כאמור בסעיף 16ד(ב) לחוק דרכי תעמולה והמסתיימת בשעה 7 בערב שלפני יום הבחירות, כאמור בסעיף 74 לחוק הבחירות.

2. בעל זיכיון רשאי לפי סעיף 16ד(ב) לחוק דרכי תעמולה לשדר תעמולת בחירות של רשימת מועמדים ומטעמה בלבד.

שידורי תעמולה

3. בעל זיכיון המשדר תעמולת בחירות יקבל בקשות לשידור תעמולה מבא-כוח רשימת מועמדים או מממלא מקומו כמשמעותם בסעיף 38 לחוק הבחירות.

קבלת בקשות לשידורי תעמולה

4. (א) בקשות לשידור תעמולה יתקבלו על ידי בעל זיכיון עד לשעה 12.00 במועדים שלהלן:

מועדי הגשת בקשות

כללים תשס"ג-2003

(1) ביום ה-18 שלפני תחילת תקופת שידורי התעמולה (להלן - מועד א');

(2) ביום ה-2 שלפני תחילת תקופת שידורי התעמולה (להלן - מועד ב');

(3) ביום ה-11 שלאחר תחילת תקופת שידורי התעמולה (להלן - מועד ג').

(ב) חל מועד מן המועדים האמורים בסעיף קטן (א) בשבת, בחג, ביום שישי או בערב חג, יוקדם המועד ליום שלפניו שאינו יום כאמור.

כללים תשס"ג-2003

מיום 24.9.2003

**כללים תשס"ג-2003**

[ק"ת תשס"ג מס' 6267](http://www.nevo.co.il/Law_word/law06/TAK-6267.pdf) מיום 24.9.2003 עמ' 1158

4. (א) בקשות לשידור תעמולה יתקבלו על ידי בעל זיכיון עד לשעה 12.00 במועדים שלהלן:

(1) ביום ה-18 שלפני תחילת תקופת שידורי התעמולה (להלן – מועד א');

(2) ביום ה-2 שלפני תחילת תקופת שידורי התעמולה (להלן – מועד ב');

(3) ביום ה-11 שלאחר תחילת תקופת שידורי התעמולה (להלן – מועד ג').

(ב) חל מועד מן המועדים האמורים בסעיף קטן (א) בשבת, בחג, ביום שישי או בערב חג, יוקדם המועד ליום שלפניו שאינו יום כאמור.

5. (א) במועד א' יקבל בעל זיכיון בקשות לשידור תעמולה למשך כל תקופת שידורי התעמולה מרשימות מעוניינות.

הגשת בקשות והקצאת זמן מועד א'

(ב) על פי הבקשות שהתקבלו במועד א' יקצה בעל זיכיון זמן משוער לשידורי תעמולה לכל רשימה מעוניינת; הטיפול בבקשות לשידור והקצאת הזמן לשידור לפיהן, יהיו כמפורט בסעיפים 10 עד 12.

(ג) התוצאות המשוערות של הקצאת הזמן לשידורי תעמולה המתקבלות במועד א' יהיו לשם הערכה בלבד ולא יחייבו את בעל הזיכיון והן כפופות להוראות סעיפים 6 ו-7.

(ד) הודעה על תוצאות הקצאה כאמור ועל היותן משוערות ובלתי מחייבות תימסר לכל רשימה מעוניינת במועד כאמור בסעיף 12.

6. (א) במועד ב' יקבל בעל זיכיון בקשות לשידור תעמולה למשך כל תקופת שידורי התעמולה מרשימות מועמדים בלבד, ורק מרשימות שלא הגישו בקשות במועד א' (להלן - בקשות חדשות).

הגשת בקשות והקצאת זמן במועד ב'

(ב) בעל זיכיון יקצה זמן לשידורי תעמולה לרשימות מועמדים שהגישו בקשות חדשות וכן לרשימות מעוניינות שהגישו בקשות במועד א' והפכו לרשימות מועמדים. הטיפול בבקשות כאמור והקצאת זמן לשידור לפיהן, יהיו כמפורט בסעיפים 10 עד 12.

(ג) בקשה לשידור תעמולה שהגישה במועד א' רשימה מעוניינת אשר לא הפכה לרשימת מועמדים במועד ב' - בטלה.

(ד) תוצאות הקצאת הזמן לשידורי תעמולה המתקבלות כאמור בסעיף קטן (ב) יהיו סופיות לענין פרק הזמן שמיום תחילת תקופת שידורי התעמולה ועד ליום ה-15 בו, לענין יתרת התקופה יהיו התוצאות משוערות בלבד ולא יחייבו את בעל הזיכיון לענין הקצאת הזמן.

(ה) הודעה על תוצאות ההקצאה ועל פרק הזמן שלענינו הן סופיות לעומת פרק הזמן שלענינו הן משוערות ובלתי מחייבות, תימסר לכל רשימת מועמדים במועד כאמור בסעיף 12.

7. (א) במועד ג' יקבל בעל זיכיון בקשות לשידורי תעמולה לפרק הזמן שמהיום ה-15 לתקופת שידורי התעמולה ועד לסיומה, מרשימות מועמדים שבמועדים קודמים טרם הגישו בקשות לשידורי תעמולה ומרשימות מועמדים המבקשות להוסיף על זמן שידורי התעמולה המשוער שהוקצה להם במועד ב'.

הגשת בקשות והקצאת זמן במועד ג'

(ב) בעל זיכיון יקצה זמן לשידורי תעמולה לרשימות מועמדים שהגישו בקשות במועד ג' ובמועד ב' לתקופה כאמור בסעיף קטן (א); תוצאות ההקצאה יהיו סופיות; הטיפול והקצאת הזמן בכל הבקשות וכן הודעה על הקצאה כאמור יהיו כמפורט בסעיפים 10 עד 12.

8. (א) בבקשה לשידור תעמולה יפורט זמן השידור המבוקש ביחידות זמן של שניות, בכל אחת מיחידות השידור ולכל אחד מימי השבוע.

הגשת בקשות

(ב) בקשה של רשימת מועמדים תוגש בתוך מעטפה סגורה היטב.

9. בעל זיכיון ימנה שלושה אנשים לפחות מטעמו וביניהם מנהל התחנה (להלן - האחראים), לטיפול בבקשות ובהקצאת זמן לשידור התעמולה, הודעה על מינוי האחראים ועל זהותם תישלח למנהל.

מינוי אחראים

10. (א) המעטפות המכילות את הבקשות לשידורי תעמולה יישמרו עד למועד פתיחתן כמפורט בסעיף קטן (ב) בתוך מגירה או תיבה סגורה המיועדת לכך (להלן - התיבה).

הטיפול בבקשות

(ב) התיבה והמעטפות ייפתחו בנוכחות האחראים בכל אחד מהמועדים הנקובים בסעיף 4 לפי הענין מתום הזמן שנקבע בסעיף 4 להגשת הבקשות ועד לשעה 15.00 באותו יום.

(ג) במעמד פתיחת המעטפות ייערך פרוטוקול שבו יירשמו, בין היתר, פרטי הבקשות וזהות המגישים לפי חלק א' שבטפסים 1 עד 3 שבתוספת; העתק מהפרוטוקול חתום בידי האחראים יישלח מיד בידי בעל זיכיון למנהל.

(ד) בקשות לשידורי תעמולה אשר לא נמצאו בתיבה במועדים ובשעה שנקבעו בסעיף 4 לא יטופלו.

(ה) נתגלו בבקשות לשידורי תעמולה טעויות או טעויות חשבוניות, רשאי מנהל התחנה לתקנן; התיקון ייעשה במהלך בדיקת הבקשות ויירשם בפרוטוקול; הודעה על התיקון תימסר למבקש.

11. בדיקת הבקשות לשידורי תעמולה והקצאת זמן שידור בהתאם להוראות סעיף 16ד(ה) לחוק דרכי תעמולה תיעשה בידי האחראים במועד מוקדם ככל האפשר ממועד פתיחת המעטפות; תוצאות הבדיקה והקצאת זמן לשידור תעמולה בתקופות המנויות בסעיפים 5(ב), 6(ב) ו-7(ב) לפי הענין, יפורטו בחלק ב' שבטפסים 1 עד 3 שבתוספת; העתק מהטפסים חתום בידי האחראים יישלח מיד למנהל בידי בעל זיכיון.

הקצאת זמן

12. בעל זיכיון יודיע בכתב לכל רשימת מועמדים שהגישה בקשה לשידורי תעמולה, על זמן השידור שהוקצה לה לאחר עריכת כל אחת מההקצאות שבסעיפים 5(ב), 6(ב) ו-7(ב) לפי הענין, לא יאוחר מ-36 שעות מתום המועד להגשת בקשות הקבוע בסעיף 4.

הודעה על הקצאת זמן

13. בעל זיכיון יקבל מכל פקיד בחירות כמשמעותו בחוק הבחירות שבאזור זיכיונו את רשימות המועמדים בדרך שעליה הסכימו מנהל הרשות והמפקח הארצי על הבחירות.

קבלת רשימות מועמדים

14. (א) קבע יושב ראש ועדת הבחירות המרכזית שרשימת מועמדים לא תשתתף בבחירות מפאת היותה רשימה מנועה כמשמעותה בסעיף 39ב(א) לחוק הבחירות, יפסיק בעל זיכיון את שידורי התעמולה שלה לאלתר ולא יחדשם.

רשימה מנועה

(ב) יושב ראש ועדת הבחירות המרכזית יודיע למנהל הרשות על היותה של רשימת מועמדים רשימה מנועה.

15. (א) רשימת מועמדים שנתקבלה לגביה החלטה סופית בדבר אי אישורה, בין בידי פקיד הבחירות ובין מתוקף פסק דין של בית המשפט המחוזי, כאמור בסעיף 42 לחוק הבחירות, יפסיק בעל זיכיון את שידור התעמולה שלה לאלתר.

רשימה שלא אושרה

(ב) המפקח הארצי על הבחירות יודיע למנהל הרשות על רשימה שלא אושרה כאמור בסעיף קטן (א).

16. (א) בעל זיכיון המבקש לשדר שידורי תעמולה, יקבע לוח תעריפים על פי סעיף 16ד(ו) לחוק הבחירות 4 ימים לפני מועד א'.

קביעת לוח תעריפים ומשלוחו

(ב) בעל זיכיון ישלח את לוח התעריפים שקבע לכל פקיד בחירות שבאזור זיכיונו, ולכל רשימת מועמדים שביקשה זאת, במועד מוקדם ככל האפשר.

17. (א) בעל זיכיון ישדר הודעה אחת ביום לפחות, מיום קביעת לוח התעריפים עד למועד האחרון שבו הוא מקבל בקשות לפי סעיף 4, בדבר קביעת לוח התעריפים והדרכים לקבלתו כאמור בסעיף 16ד(ו)(5) לחוק דרכי תעמולה (להלן - ההודעות).

שידור הודעות על קביעת לוח תעריפים

(ב) ההודעות ישודרו ביחידת השידור הנקובה בפסקה (3) להגדרתה בסעיף 1.

(ג) קודם לשידורן של ההודעות ישלח בעל זיכיון למנהל הודעה בדבר מועדי ההודעות ותוכנן.

18. בעל זיכיון ידווח למנהל, על שידורי תעמולת הבחירות כפי שיורה.

דיווח על שידורי תעמולה

כ"ב באלול תשנ"ח (13 בספטמבר 1998) גדעון דורון

יושב ראש מועצת הרשות השניה לטלוויזיה ולרדיו

1. \* פורסמו [ק"ת תשנ"ח מס' 5926](http://www.nevo.co.il/Law_word/law06/TAK-5926.pdf) מיום 16.9.1998 עמ' 1327.

   תוקנו [ק"ת תשס"ג מס' 6267](http://www.nevo.co.il/Law_word/law06/TAK-6267.pdf) מיום 24.9.2003 עמ' 1158 – כללים תשס"ג-2003; תחילתם ביום 24.9.2003. [↑](#footnote-ref-1)