כללי הבחירות לכנסת (גמול והחזר הוצאות לחברי ועדת הבחירות המרכזית), תשע"ה-2015

דיני חוקה – בחירות – בחירות לכנסת

דיני חוקה – כנסת – בחירות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | גמול לחבר הוועדה המרכזית | [Go](#Seif2) | 2 |
| סעיף 3 | זכאות לגמול | [Go](#Seif3) | 3 |
| סעיף 4 | מועד לתשלום הגמול | [Go](#Seif4) | 3 |
| סעיף 5 | החזר הוצאות נסיעה ולינה | [Go](#Seif5) | 3 |
| סעיף 6 | גמול לממלא מקום | [Go](#Seif6) | 3 |
| סעיף 7 | תחילה | [Go](#Seif7) | 3 |
|  | תוספת | [Go](#med0) | 4 |

כללי הבחירות לכנסת (גמול והחזר הוצאות לחברי ועדת הבחירות המרכזית), תשע"ה-2015[[1]](#footnote-1)\*

בתוקף סמכותי לפי סעיף 16א(א) לחוק הבחירות לכנסת [נוסח משולב], התשכ"ט-1969 (להלן – החוק), אני קובע כללים אלה:

1. בכללים אלה –

הגדרות

"בחירות לכנסת" – לרבות משאל עם שנערך לפי חוק סדרי השלטון והמשפט (ביטול החלת המשפט, השיפוט והמינהל), התשנ"ט-1999;

"חוזר הממונה על השכר" – חוזר הממונה על השכר בדבר תשלום גמול והחזר הוצאות ליושב ראש ולחברי מועצה בתאגידים הסטטוטוריים מיום ט"ז באלול התשע"א (15 בספטמבר 2011), כפי שיעודכן מזמן לזמן;

"ישיבה" – ישיבה של אחד מאלה:

(1) הוועדה המרכזית;

(2) ועדת משנה של הוועדה המרכזית, שמינתה הוועדה המרכזית לפי תקנה 2 לתקנות הבחירות לכנסת;

(3) נשיאות הוועדה;

(4) ישיבה של צוות שמינה יושב ראש הוועדה המרכזית, ושבכתב המינוי שלו קבע היושב ראש כי חברי הוועדה החברים בו יהיו זכאים לגמול לפי כללים אלה;

"נשיאות הוועדה" – יושב ראש הוועדה המרכזית וסגניו;

"תקופת הבחירות" – תקופה שתחילתה 4 חודשים לפני יום הבחירות לכנסת, וסיומה חודש לאחר פרסום תוצאות הבחירות לפי סעיף 10 לחוק-יסוד: הכנסת;

"תקנות הבחירות לכנסת" – תקנות הבחירות לכנסת, התשל"ג-1973.

2. (א) חבר הוועדה המרכזית, אשר לא מתקיים לגביו האמור בסעיף 16א(ב) לחוק, זכאי לגמול מתקציב הוועדה המרכזית, בעד השתתפותו בישיבה; ואולם מספר הישיבות בשנה שבעדן יהיה זכאי לקבל גמול לא יעלה על 5, ואם יושב ראש הוועדה המרכזית ראה צורך בכך, עד 4 ישיבות נוספות בשנה.

גמול לחבר הוועדה המרכזית

(ב) על אף האמור בסעיף קטן (א), חבר הוועדה המרכזית כאמור בו, זכאי בתקופת הבחירות לגמול מתקציב הוועדה המרכזית בעד 12 ישיבות נוספות ולסגן ליושב ראש הוועדה המרכזית – 15, ואם ראה יושב ראש הוועדה המרכזית צורך בכך, עד 5 ישיבות נוספות.

(ג) סכום הגמול שלו זכאי חבר הוועדה המרכזית בעד השתתפות בישיבה, הוא סכום הגמול לו זכאי דירקטור של תאגיד ברמה א', כפי שנקבע בחוזר הממונה על השכר.

(ד) סכום הגמול שלו זכאים יושב ראש של ועדת משנה וסגן ליושב ראש הוועדה המרכזית, בעד השתתפות בישיבה של אותה ועדת המשנה או של נשיאות הוועדה, לפי הענין, הוא הסכום שלו זכאי יושב ראש דירקטוריון של תאגיד ברמה א', כפי שנקבע בחוזר הממונה על השכר.

(ה) חבר הוועדה המרכזית, אשר לא מתקיים לגביו האמור בסעיף 16א(ב) לחוק, זכאי לגמול מתקציב הוועדה המרכזית בעד השתתפות בישיבות הוועדה במהלך יום הבחירות לכנסת (להלן – גמול יום הבחירות), כולן או חלקן; סכום גמול יום הבחירות יהיה בגובה התשלום שקבעה הוועדה המרכזית למזכיר ועדה קלפי, לפי תקנה 27 לתקנות הבחירות לכנסת.

(ו) חבר הוועדה יהיה זכאי לגמול בעד ישיבה אחת ליום; ואולם סגן ליושב ראש הוועדה המרכזית או יושב ראש של ועדת משנה, המשתתף ביותר מישיבה אחת ביום, יהיה זכאי לתוספת של 50 אחוזים מהגמול לו הוא זכאי לפי סעיף קטן (ד).

(ז) גמול לפי סעיף זה כולל כיסוי של כל הוצאה שהוציא חבר הוועדה המרכזית בקשר להשתתפותו בישיבה או ביום הבחירות, וכולל מס ערך מוסף כמשמעותו בחוק מס ערך מוסף, התשל"ו-1975.

3. (א) חבר הוועדה המרכזית זכאי לגמול בעד ישיבה, אם חתם על הצהרת השתתפות בישיבה, לפי הנוסח שבטפסים 1 עד 3 שבתוספת, לפי העניין, המאשרת כי השתתף בישיבה, כולה או רובה והשתתפותו אושרה בידי המנהל הכללי של הוועדה או או עובד של הוועדה המרכזית שהוא הסמיך לכך.

זכאות לגמול

(ב) חבר הוועדה המרכזית זכאי לגמול ביום הבחירות, אם חתם על הצהרה כי השתתף בישיבות הוועדה במהלך יום הבחירות לכנסת, כולן או חלקן, לפי הנוסח שבטופס 4 או 5 לתוספת, לפי העניין, המאשרת כי השתתף בישיבות הוועדה במהלך יום הבחירות לכנסת, כולן או חלקן, כחבר הוועדה המרכזית ביום הבחירות, והצהרתו אושרה בידי המנהל הכללי של הוועדה או עובד של הוועדה המרכזית שהוא הסמיך לכך.

4. הגמול ישולם לחבר הוועדה לא יאוחר מתום החודש שלאחר החודש שבו הגיש את ההצהרה הנדרשת לפי סעיף 3.

מועד לתשלום הגמול

5. (א) על אף האמור בסעיף 2(ז), חבר הוועדה המרכזית, זכאי להחזר הוצאות שהוציא לצורך השתתפות בישיבות, ובלבד שאינו זכאי לקבל, ממקור אחר, החזר הוצאות כמפורט להלן:

החזר הוצאות נסיעה ולינה

(1) החזר הוצאות נסיעה לישיבה בעד מספר הקילומטרים שנסע ובלבד שחבר הוועדה המרכזית מתגורר במרחק העולה על 100 קילומטרים ממקום הישיבה, ובלבד שהתקיים לגבי אותו חבר ועדה מרכזית ולעניין אותה ישיבה, האמור בסעיף 3(א); ואולם חבר הוועדה המרכזית שהוא אדם בעל מוגבלות, כהגדרתו בסעיף 5 לחוק שוויון זכויות לאנשים עם מוגבלות, התשנ"ח-1998, שהציג אישור רופא כי הוא נדרש להוצאות נסיעה מיוחדות עקב מוגבלותו, זכאי להחזר הוצאות נסיעה לישיבה מתקציב ועדת הבחירות המרכזית בעד מספר קילומטרים שנסע, גם אם אינו מתגורר במרחק העולה על 100 קילומטרים, ובלבד שהתקיים לגבי אותו חבר ועדה מרכזית ולעניין אותה ישיבה, האמור בסעיף 3(א);

(2) חבר הוועדה המרכזית יהיה זכאי למימון הוצאות לינה בסמוך למקום הישיבה, כפי שזכאי למימון כאמור עובד של הוועדה המרכזית לפי נוהלי הוועדה, ובאותם התנאים, ובלבד שמתקיים לגבי אותו חבר ולעניין אותה הישיבה, האמור בסעיף 3(א).

(ב) חבר הוועדה המרכזית, שאינו זכאי לגמול לפי סעיף 16א(ב) לחוק, זכאי להחזר הוצאות כאמור בסעיף קטן (א), ובלבד שאינו זכאי לקבל החזר הוצאות אלה ממקור אחר, ושחתם על הצהרת השתתפות בישיבה, בנוסח שבטופס 6 או 7 לתוספת, לפי העניין, המאשרת כי השתתף בישיבה, כולה או רובה והשתתפותו אושרה בידי המנהל הכללי של הוועדה או עובד של הוועדה המרכזית שהסמיך לכך, ואולם לעניין החזר הוצאות נסיעות, יהיה זכאי להחזר כאמור אם הוא מתגורר במרחק העולה על 40 קילומטרים ממקום הישיבה.

(ג) תעריף תשלום בעד קילומטר נסיעה, לעניין החזר הוצאות נסיעות, יהיה בהתאם לתעריף שבחוזר החשב הכללי של משרד האוצר בדבר החזר הוצאות נסיעה בתפקיד לנותני שירותים חיצוניים מיום כ"ח בסיוון התשס"ח (1 ביולי 2008) ולחוזר הממונה על השכר כפי שיעודכנו מזמן לזמן.

(ד) חבר הוועדה המרכזית יגיש בקשה לתשלום החזר הוצאות בטופס 1 עד 3 שבתוספת, לפי העניין.

(ה) החזר הוצאות לפי סעיף זה ישולם לחבר הוועדה המרכזית לא יאוחר מתום החודש שלאחר החודש בו הגיש את הטפסים הנדרשים לפי סעיף 5.

6. כללים אלה יחולו גם על מי שממלא את מקומו של חבר הוועדה המרכזית בישיבה או ביום הבחירות, כאמור בסעיף 16(ד) לחוק, ובלבד שחבר הוועדה המרכזית שהוא ממלא את מקומו לא נכח בישיבה שבעדה ממלא המקום מבקש את תשלום הגמול או לא השתתף בישיבות כחבר הוועדה המרכזית ביום הבחירות.

גמול לממלא מקום

7. תחילתם של כללים אלה ביום ט"ו בטבת התשע"ה (6 בינואר 2015).

תחילה

תוספת

(סעיפים 3 ו-5)

טופס 1

(סעיף 3(א))

**הצהרה על השתתפות בישיבה לצורך קבלת גמול לחבר ועדת הבחירות המרכזית**

אני הח"מ      , חבר ועדת הבחירות המרכזית לכנסת מטעם סיעת      , מצהיר בזה כי ביום      /     /

**גמול**

(1) השתתפתי בישיבה מהסוג המסומן מטה, כולה או קובה –

ישיבה של ועדת הבחירות המרכזית;

ישיבה של נשיאות הוועדה;

ישיבת של ועדת משנה של הוועדה המרכזית;

ישיבה של צוות שמינה יושב ראש הוועדה המרכזית, ושבכתב המינוי שלו קבע היושב ראש כי חברי הוועדה החברים בו יהיו זכאים לגמול.

(יש לסמן את סוג הישיבה המתאים)

(2) אינני חבר הכנסת, נושא משרה שיפוטית, עובד המדינה או עובד גוף מתוקצב, ושכרי אינו משולם מתקציב המדינה ואינני זכאי לקבל ממקור אחר תמורה בעד השתתפותי בישיבה.

**החזר הוצאות**:

(1) לשם השתתפותי בישיבה האמורה, נסעתי מרחק של       ק"מ ממקום מגוריי עד מקום קיום הישיבה.

(2) אינני זכאי לקבל החזר בעד ההוצאות המפורטות לעיל, מכל גורם אחר, ואין ברשותי רכב צמוד ממקור אחר.

\_\_\_\_\_\_\_\_\_\_\_\_\_\_\_\_ תאריך

חתימה

אני הח"מ      ,  של ועדת הבחירות המרכזית (מחק את המיותר), מאשר בזה את השתתפותו של       בישיבה מיום      .

\_\_\_\_\_\_\_\_\_\_\_\_\_\_\_\_ תאריך

חתימה

טופס 2

(סעיף 3(א))

**הצהרה על השתתפות בישיבה לצורך קבלת גמול לממלא מקום של חבר ועדת הבחירות המרכזית**

אני הח"מ      , ממלא מקום של חבר ועדת הבחירות המרכזית לכנסת מטעם סיעת,      , מצהיר בזה כי ביום      /     /

**גמול**

(1) מילאתי את מקומו של      , חבר הוועדה מטעם סיעתי, בישיבה מהסוג המסומן מטה, כולה או רובה –

ישיבה של ועדת הבחירות המרכזית;

ישיבה של נשיאות הוועדה;

ישיבה של ועדת משנה של הוועדה המרכזית;

ישיבה של צוות שמינה יושב ראש הוועדה המרכזית, ושבכתב המינוי שלו קבע היושב ראש כי חברי הוועדה החברים בו יהיו זכאים לגמול.

(יש לסמן את סוג הישיבה המתאים).

(2) אינני חבר הכנסת, נושא משרה שיפוטית, עובד המדינה או עובד גוף מתוקצב, ושכרי אינו משולם מתקציב המדינה ואינני זכאי לקבל ממקור אחר תמורה בבעד השתתפותי בישיבה.

**החזר הוצאות**:

(1) לשם השתתפותי בישיבה האמורה, נסעתי מרחק של       ק"מ ממקום מגוריי עד מקום קיום הישיבה, ואני מבקש החזר הוצאות בשל כך.

(2) אינני זכאי לקבל החזר בעד ההוצאות המפורטות לעיל, מכל גורם אחר, ואין ברשותי רכב צמוד ממקור אחר.

\_\_\_\_\_\_\_\_\_\_\_\_\_\_\_\_\_ תאריך

חתימה

אני הח"מ      ,  של ועדת הבחירות המרכזית (מחק את המיותר), מאשר בזה את השתתפותו של      , בישיבה מיום      , כולה או רובה.

\_\_\_\_\_\_\_\_\_\_\_\_\_\_\_\_\_\_ תאריך

חתימה

טופס 3

(סעיף 3(א))

**הצהרה על השתתפות יושב ראש ועדת משנה בישיבת ועדת משנה לצורך קבלת גמול**

אני הח"מ      , חבר ועדת הבחירות המכזית מטעם סיעת      , יושב ראש ועדת המשנה       של ועדת הבחירות המרכזית, מצהיר בזה כלהלן:

**גמול**

(1) ביום      /     /      ניהלתי את ישיבת ועדת המשנה האמורה לעיל.

(2) אינני חבר הכנסת, נושא משרה שיפוטית, עובד המדינה או עובד גוף מתוקצב, ושכרי אינו משולם מתקציב המדינה ואינני זכאי לקבל ממקור אחר תמורה בעד השתתפותי בישיבה.

**החזר הוצאות**:

(1) לשם השתתפותי בישיבה האמורה, נסעתי מרחק של       ק"מ ממקום מגוריי עד מקום קיום הישיבה, ואני מבקש החזר הוצאות בשל כך.

(2) אינני זכאי לקבל החזר בעד ההוצאות המפורטות לעיל, מכל גורם אחר, ואין ברשותי רכב צמוד ממקור אחר.

\_\_\_\_\_\_\_\_\_\_\_\_\_\_\_\_\_\_ תאריך

חתימה

אני הח"מ      ,  של ועדת הבחירות המרכזית (מחק את המיותר), מאשר בזה כי      , ניהל את ישיבת ועדת המשנה המפורטת בהצהרתו, כולה או רובה ביום      .

\_\_\_\_\_\_\_\_\_\_\_\_\_\_\_\_\_\_ תאריך

חתימה

טופס 4

(סעיף 3(ב))

**הצהרת השתתפות ביום בחירות לשם קבלת גמול לחבר ועדת הבחירות המרכזית לכנסת**

אני הח"מ      , חבר ועדת הבחירות המרכזית מטעם סיעת      , מצהיר בזה כלהלן:

(1) השתתפתי בישיבות הוועדה, כולן או חלקן, כחבר ועדת הבחירות המרכזית ביום הבחירות לכנסת;

(2) אינני חבר הכנסת, נושא משרה שיפוטית, עובד המדינה או עובד גוף מתוקצב, ואינני זכאי לקבל ממקור אחר תמורה בעד השתתפותי ביום הבחירות.

\_\_\_\_\_\_\_\_\_\_\_\_\_\_\_\_\_\_ תאריך

חתימה

אני הח"מ      ,  של ועדת הבחירות המרכזית (מחק את המיותר), מאשר בזה כי      , הצהיר בפניי כי מילא את תפקידו כחבר הוועדה ביום הבחירות.

\_\_\_\_\_\_\_\_\_\_\_\_\_\_\_\_\_\_ תאריך

חתימה

טופס 5

(סעיף 3(ב))

**הצהרת השתתפות ביום בחירות לשם קבלת גמול לממלא מקום חבר ועדת הבחירות המרכזית לכנסת**

אני הח"מ      , ממלא מקום של חבר ועדת הבחירות המרכזית מטעם סיעת      , מצהיר בזה כלהלן:

(א) השתתפתי בישיבות הוועדה כממלא מקום חבר ועדת הבחירות המרכזית ביום הבחירות לכנסת, ומילאתי את מקומו של      ;

(ב) אינני חבר הכנסת, נושא משרה שיפוטית, עובד המדינה או עובד גוף מתוקצב, ואיננו זכאי לקבל ממקור אחר תמורה בעד השתתפותי ביום הבחירות.

\_\_\_\_\_\_\_\_\_\_\_\_\_\_\_\_\_\_ תאריך

חתימה

אני הח"מ      ,  של ועדת הבחירות המרכזית (מחק את המיותר), מאשר בזה כי      , הצהיר בפניי כי השתתף בישיבות הוועדה כממלא מקום חבר הוועדה ביום הבחירות.

\_\_\_\_\_\_\_\_\_\_\_\_\_\_\_\_\_\_ תאריך

חתימה

טופס 6

(סעיף 5(ב))

**הצהרה על השתתפות בישיבה לצורך קבלת החזר הוצאות לחבר ועדת הבחירות המרכזית**

אני הח"מ      , חבר ועדת הבחירות המרכזית לכנסת מטעם סיעת      , מצהיר בזה כי ביום      /     /      השתתפתי בישיבה מהסוג המסומן מטה, כולה או רובה –

ישיבה של ועדת הבחירות המרכזית;

ישיבה של נשיאות הוועדה;

ישיבה של ועדת משנה של הוועדה המרכזית;

ישיבה של צוות שמינה יושב ראש הוועדה המרכזית, ושבכתב המינוי שלו קבע היושב ראש כי חברי הוועדה החברים בו יהיו זכאים לגמול.

(יש לסמן את סוג הישיבה המתאים).

**החזר הוצאות**:

(1) לשם השתתפותי בישיבה האמורה, נסעתי מרחק של       ק"מ ממקום מגוריי עד מקום קיום הישיבה.

(2) אינני זכאי לקבל החזר בעד ההוצאות המפורטות לעיל, מכל גורם אחר, ואין ברשותי רכב צמוד ממקור אחר.

\_\_\_\_\_\_\_\_\_\_\_\_\_\_\_\_\_\_ תאריך

חתימה

אני הח"מ      ,  של ועדת הבחירות המרכזית (מחק את המיותר), מאשר בזה את השתתפותו של       בישיבה מיום      .

\_\_\_\_\_\_\_\_\_\_\_\_\_\_\_\_\_\_ תאריך

חתימה

טופס 7

(סעיף 5(ב))

**הצהרה על השתתפות בישיבה לצורך קבלת החזר לממלא מקום של חבר ועדת הבחירות המרכזית**

אני הח"מ      , ממלא מקום של חבר ועדת הבחירות המרכזית לכנסת מטעם סיעת      , מצהיר בזה כי ביום      /     /      מילאתי את מקומו של      , חבר הוועדה מטעם סיעתי, בישיבה מהסוג המסומן מטה, כולה או רובה –

ישיבה של ועדת הבחירות המרכזית;

ישיבה של נשיאות הוועדה;

ישיבה של ועדת משנה של הוועדה המרכזית;

ישיבה של צוות שמינה יושב ראש הוועדה המרכזית, ושבכתב המינוי שלו קבע היושב ראש כי חברי הוועדה החברים בו יהיו זכאים לגמול.

(יש לסמן את סוג הישיבה המתאים).

**החזר הוצאות**:

(1) לשם השתתפותי בישיבה האמורה, נסעתי מרחק של       ק"מ ממקום מגוריי עד מקום קיום הישיבה, ואני מבקש החזר הוצאות בשל כך.

(2) אינני זכאי לקבל החזר בעד ההוצאות המפורטות לעיל, מכל גורם אחר, ואין ברשותי רכב צמוד ממקור אחר.

\_\_\_\_\_\_\_\_\_\_\_\_\_\_\_\_\_\_ תאריך

חתימה

אני הח"מ      ,  של ועדת הבחירות המרכזית (מחק את המיותר), מאשר בזה את השתתפותו של      , בישיבה מיום       כולה או רובה.

\_\_\_\_\_\_\_\_\_\_\_\_\_\_\_\_\_\_ תאריך

חתימה

ט"ו בטבת התשע"ה (6 בינואר 2015) סלים ג'ובראן

שופט בית המשפט העליון

יושב ראש ועדת הבחירות המרכזית

לכנסת ה-20

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ה מס' 7478](http://www.nevo.co.il/Law_word/law06/tak-7478.pdf) מיום 14.1.2015 עמ' 682. [↑](#footnote-ref-1)