כללי הטוענים הרבניים (סדרי דין בבית הדין המשמעתי), תש"ס-1999

מעמד אישי ומשפחה – בתי דין רבניים – טוענים

בתי משפט וסדרי דין – בתי משפט ובתי דין – בתי דין משמעתיים – סדרי דין

משפט פרטי וכלכלה – הסדרת עיסוק – טוענים

רשויות ומשפט מנהלי – הסדרת עיסוק – טוענים

תוכן ענינים

|  |  |  |  |
| --- | --- | --- | --- |
|  | פרק ראשון: הליכים לפני הדיון | [Go](#med0) | 3 |
|  | סימן א': תלונה וקובלנה | [Go](#hed20) | 3 |
| סעיף 1 | הגדרה | [Go](#Seif1) | 3 |
| סעיף 2 | תלונה או ידיעה על עבירת משמעת | [Go](#Seif2) | 3 |
| סעיף 3 | זמן להמצאת תשובה | [Go](#Seif3) | 3 |
| סעיף 4 | פרטים נוספים | [Go](#Seif4) | 3 |
| סעיף 5 | זמן ל | [Go](#Seif5) | 3 |
| סעיף 6 | הודעה על אי הגשת קובלנה | [Go](#Seif6) | 3 |
| סעיף 7 | הגשת קובלנה | [Go](#Seif7) | 3 |
| סעיף 8 | עריכת קובלנה | [Go](#Seif8) | 3 |
| סעיף 9 | צירוף האשמות | [Go](#Seif9) | 3 |
| סעיף 10 | צירוף נאשמים | [Go](#Seif10) | 3 |
| סעיף 11 | הפרדת הדיון | [Go](#Seif11) | 3 |
| סעיף 12 | חזרה מקובלנה | [Go](#Seif12) | 4 |
| סעיף 13 | הפסקת בירור הקובלנה | [Go](#Seif13) | 4 |
| סעיף 14 | המצאת הקובלנה לטוען רבני | [Go](#Seif14) | 4 |
|  | סימן ב': הזמנת בעלי הדין ועדים | [Go](#hed21) | 4 |
| סעיף 15 | קביעת מועד הדיון | [Go](#Seif15) | 4 |
| סעיף 16 | הודעה על המשך הדיון | [Go](#Seif16) | 4 |
| סעיף 17 | הזמנת עדים | [Go](#Seif17) | 4 |
| סעיף 18 | צורת הזמנה ותוכנה | [Go](#Seif18) | 4 |
| סעיף 19 | התנגדות לחבר בית הדין | [Go](#Seif19) | 4 |
|  | פרק שני: הליכי הדיון בבית הדין המשמעתי | [Go](#med1) | 4 |
|  | סימן א': ניהול הדיון | [Go](#hed22) | 4 |
| סעיף 21 | ניהול הדיון | [Go](#Seif20) | 4 |
| סעיף 22 | פרוטוקול | [Go](#Seif21) | 4 |
|  | סימן ב': נוכחות בעלי הדין | [Go](#hed23) | 5 |
| סעיף 23 | נוכחות הטוען הרבני | [Go](#Seif22) | 5 |
| סעיף 24 | דין הטוען הרבני שלא בפניו | [Go](#Seif23) | 5 |
| סעיף 25 | הודעת ההליכים לנידון שלא בפניו | [Go](#Seif24) | 5 |
| סעיף 26 | סניגור בהעדר טוען רבני | [Go](#Seif25) | 5 |
| סעיף 27 | העדר הקובל | [Go](#Seif26) | 5 |
|  | סימן ג': בירור האשמה | [Go](#hed24) | 5 |
| סעיף 28 | פרשת הקטיגוריה | [Go](#Seif27) | 5 |
| סעיף 29 | חזרה מהודאה | [Go](#Seif28) | 5 |
| סעיף 30 | טענת חוסר קובלנה | [Go](#Seif29) | 5 |
| סעיף 31 | זיכוי של העדר הוכחה לכאורה | [Go](#Seif30) | 5 |
| סעיף 32 | פרשת הסניגוריה | [Go](#Seif31) | 5 |
| סעיף 33 | ראיות היועץ המשפטי | [Go](#Seif32) | 5 |
| סעיף 34 | ראיות מטעם בית הדין וראיות נוספות | [Go](#Seif33) | 5 |
| סעיף 35 | סדר חקירת עדים והגשת ראיות אחרות | [Go](#Seif34) | 5 |
| סעיף 36 | סיכומים | [Go](#Seif35) | 5 |
| סעיף 37 | הפסקת הדיון | [Go](#Seif36) | 6 |
| סעיף 38 | שינוי | [Go](#Seif37) | 6 |
|  | סימן ד': פסק הדין | [Go](#hed25) | 6 |
| סעיף 39 | הכרעת הדין | [Go](#Seif38) | 6 |
| סעיף 40 | קריאת ההכרעה והנימוקים | [Go](#Seif39) | 6 |
| סעיף 41 | הרשעה בעבירה על פי עובדות שלא נכללו בכתב האישום | [Go](#Seif40) | 6 |
| סעיף 42 | הרשעה מעבירות אחרות | [Go](#Seif41) | 6 |
| סעיף 43 | ראיות לענין העונש ולחיובים אחרים | [Go](#Seif42) | 6 |
| סעיף 44 | גזר הדין | [Go](#Seif43) | 6 |
| סעיף 45 | סמכות נשיא בית הדין הגדול לזמן למתן פסק דין | [Go](#Seif44) | 6 |
| סעיף 46 | המצאת פסק הדין שהוקרא | [Go](#Seif45) | 6 |
|  | פרק שלישי: ערעור | [Go](#med2) | 6 |
| סעיף 47 | הגשת כתב ערעור | [Go](#Seif46) | 6 |
| סעיף 48 | המצאת העתקי כתב הערעור | [Go](#Seif47) | 6 |
| סעיף 49 | המשיב בערעור מטעם היועץ המשפטי לממשלה | [Go](#Seif48) | 6 |
| סעיף 50 | העברת חומר הדיון | [Go](#Seif49) | 7 |
| סעיף 51 | סדרי הדין בערעור | [Go](#Seif50) | 7 |
|  | פרק רביעי: ביצוע פסקי דין | [Go](#med3) | 7 |
| סעיף 52 | המצאת פסק הדין לשם ביצוע | [Go](#Seif51) | 7 |
| סעיף 53 | הודעה על השעיה | [Go](#Seif52) | 7 |
| סעיף 54 | דרכי ביצוע העונש | [Go](#Seif53) | 7 |
| סעיף 55 | מתמחים | [Go](#Seif54) | 7 |
| סעיף 56 | סניגור | [Go](#Seif55) | 7 |
| סעיף 57 | תחולת תקנות הדיון בבתי דין רבניים | [Go](#Seif56) | 7 |
| סעיף 58 | סדרי הדין באין הוראות | [Go](#Seif57) | 7 |

כללי הטוענים הרבניים (סדרי דין בבית הדין המשמעתי), תש"ס-1999[[1]](#footnote-1)\*

בתוקף סמכותו לפי תקנה 16א לתקנות הטוענים הרבניים, תשכ"ח-1967 (להלן - התקנות), מתקין בית הדין הרבני הגדול כללים אלה:

פרק ראשון: הליכים לפני הדיון

סימן א': תלונה וקובלנה

1. בכללים אלה, "קובל" - מי שרשאי להגיש קובלנה נגד טוען רבני בשל עבירת משמעת לפי תקנה 21 לתקנות.

הגדרה

2. הוגשה לקובל תלונה על עבירת משמעת של טוען רבני והוא סבור שיש מקום להגיש קובלנה על פיה, ימציא את העתק התלונה לטוען הרבני וייתן לו הזדמנות להשיב בכתב על התלונה; הגיעה לקובל ידיעה על עבירת משמעת שלא בדרך תלונה והוא סבור שיש מקום להגיש קובלנה על פיה, יודיע על כך, בכתב, לטוען הרבני וייתן לו הזדמנות להשיב בכתב.

תלונה או ידיעה על עבירת משמעת

3. הומצא לטוען רבני העתק התלונה או ההודעה כאמור בסעיף 1, ישיב עליה בתוך 14 ימים מיום ההמצאה או בתוך תקופה ארוכה יותר שקבע הקובל או שהסכים לה, לפי בקשת הטוען הרבני; משעברה תקופה זו, רשאי הקובל להגיש קובלנה אף אם לא השיב הטוען הרבני.

זמן להמצאת תשובה

4. הקובל רשאי לדרוש מהמתלונן או מהטוען הרבני פרטים נוספים לתלונה או לתשובה, לפי הענין, אם ראה צורך בכך להבהרת ענין המתעורר בהן, וכן רשאי הוא, לפי שיקול דעתו, לדרוש מהמתלונן, או מכל צד להליך המשמעתי, גם תצהיר וראיות אחרות לאימות פרטי התלונה.

פרטים נוספים

5. החלטת הקובל להגיש קובלנה או שלא להגישה תינתן בתוך 90 ימים מתום התקופה שנקבעה בסעיף 2, זולת אם קיימות נסיבות המצדיקות שיהוי ושינומקו וייודעו למגיש התלונה.

זמן להחלטה בדבר קובלנה

6. קובל שהוגשה לו תלונה כאמור בסעיף 1 ולא ראה שיש מקום להגיש קובלנה על פיה, יודיע למתלונן על כך, בהודעה מנומקת בכתב, אם דרש זאת המתלונן.

הודעה על אי-הגשת קובלנה

7. קובלנה תוגש לבית הדין המשמעתי (להלן - בית הדין), בארבעה עותקים ובמספר עותקים נוספים כמספר הנאשמים בה.

הגשת קובלנה

8. קובלנה תיערך בכתב ותכיל פרטים אלה:

עריכת קובלנה

(1) שם הקובל;

(2) שם הטוען הרבני, מקום עבודתו ומענו;

(3) התלונה או הידיעה שהומצאו לטוען הרבני לפי סעיף 2;

(4) תשובת הטוען הרבני ופרטים נוספים, אם היו;

(5) פירוט העבירות המיוחסות לטוען הרבני.

9. מותר לצרף בקובלנה אחת תלונות אחדות, אם הן מבוססות על אותה מערכת עובדות או על עובדות דומות או על סדרת מעשים הקשורים זה לזה באופן שהם מהווים מאורע אחד.

צירוף האשמות

10. מותר להאשים בקובלנה אחת כמה טוענים רבניים, אם כל אחד מהם היה צד לאחת מהעבירות שבקובלנה, בין כשותף ובין בדרך אחרת, או אם האישום הוא בשל סדרת מעשים הקשורים זה לזה באופן שהם מהווים מאורע אחד.

צירוף נאשמים

11. (א) בית הדין רשאי, בכל שלב שלפני הכרעת הדין, לצוות על הפרדת הדיון בקובלנה פלונית שנכללה בכתב הקובלנה או על הפרדת דינו של טוען רבני פלוני שהוגשה נגדו קובלנה עם אחרים.

הפרדת הדיון

(ב) הופרד הדיון, תוגש קובלנה אחרת בשל אשמה שהדיון בה הופרד או נגד הטוען הרבני שדיונו הופרד.

12. (א) הקובל רשאי לחזור בו מאשמות שבקובלנה, כולן או מקצתן; חזרה לפני תחילת הדיון תהיה בהודעה בכתב לבית הדין; חזרה לאחר תחילת הדיון תהיה ברשות בית הדין.

חזרה מקובלנה

(ב) חזר בו הקובל מאשמה, יזכה בית הדין את הטוען הרבני מן האשמה שממנה חזר בו הקובל.

13. (א) הקובל רשאי להפסיק, בכל שלב שלפני הכרעת הדין, את בירור הקובלנה, ובלבד שהטוען הרבני הסכים לכך.

הפסקת בירור הקובלנה

(ב) החליט הקובל על הפסקת בירור הקובלנה כאמור, יודיע על כך לבית הדין.

(ג) חלפו שישה חודשים מיום שבירור הקובלנה הופסק בהתאם לתקנה זו, לא ניתן יהיה עוד לחדשו.

14. העתק מן הקובלנה ומכל הודעה על חזרה מאישום ומההודעה על הפסקת בירור הקובלנה חתום ביד הקובל יומצא לטוען הרבני.

המצאת הקובלנה לטוען רבני

סימן ב': הזמנת בעלי הדין ועדים

15. הורכב בית דין, יקבע אב בית הדין את מועד תחילת הדיון ויזמין, בהודעה בכתב, לאותו מועד את הטוען הרבני ואת הקובל; ההזמנה תיחתם ביד מזכיר בית הדין שמינה לכך מנהל בתי הדין הרבניים (להלן - המנהל) ויצוין בה כי אם לא יופיע הטוען הרבני ידון בית הדין בענינו שלא בפניו.

קביעת מועד הדיון

16. בית הדין לא יהיה חייב להזמין בכתב את הטוען הרבני לישיבה נדחית שנקבעה בנוכחותו או בנוכחות בא-כוחו ויהיה רשאי לדון בהעדרו אם לא התייצב הטוען הרבני לדיון לישיבה שנדחתה כאמור.

הודעה על המשך הדיון

17. אב בית הדין יזמין למועד הדיון את העדים אשר בית הדין יראה לנכון להזמינם להעיד או להגיש מסמכים שברשותם, בין על פי בקשת בעלי הדין ובין מיזמתו הוא.

הזמנת עדים

18. הזמנת עד בכתב תהיה חתומה ביד מזכיר בית הדין או מי שמינה לכך המנהל ותכיל פרטים אלה:

צורת הזמנה ותוכנה

(1) שם הקובל;

(2) שם הטוען הרבני;

(3) שם המזמין ומענו;

(4) המקום והמועד שבהם עליו להתייצב להעיד או להגיש את המסמכים שיפורטו בהזמנה.

19. עם פתיחת הדיון רשאים הטוען הרבני או הקובל להודיע לבית הדין על התנגדות לחבר בית הדין.

התנגדות לחבר בית הדין

20. (א) בית הדין ידון בהתנגדות ויחליט בה; החליט בית הדין לקבל את ההתנגדות, יבוא ממלא המקום של חבר בית הדין, בהתאם לתקנה 16 לתקנות, במקום החבר שלגביו נתקבלה ההתנגדות; לא קיבל בית הדין את ההתנגדות, ימשיך לדון בענין שבפניו, בהרכבו הקיים.

החלטה בהתנגדות

(ב) נבצר מממלא המקום לשמש חבר בית הדין או שנתקבלה ההתנגדות שהוא יכהן כחבר בית הדין, ימונה חבר בית דין אחר על ידי נשיא בית הדין הגדול.

פרק שני: הליכי הדיון בבית הדין המשמעתי

סימן א': ניהול הדיון

21. אב בית הדין ינהל את הדיון בישיבות בית הדין והוא רשאי להורות כל הוראה הדרושה לקיום הסדר במקום הדיון.

ניהול הדיון

22. (א) אב בית הדין ינהל פרוטוקול של הדיון, ואולם הוא רשאי להורות שהפרוטוקול יירשם בידי אחר, או שינוהל בדרך אחרת.

פרוטוקול

(ב) הקובלנה, מסמכים שהוגשו ונתקבלו על ידי בית הדין וכל תעודה הנוגעת לאותו דיון יצורפו לפרוטוקול ויהיו חלק ממנו.

סימן ב': נוכחות בעלי הדין

23. לא יידון טוען רבני בדין משמעתי אלא בפניו, אולם רשאי בית הדין להרשות לטוען הרבני, לפי בקשתו, שייעדר מהדיון, כולו או חלקו.

נוכחות הטוען הרבני

24. על אף האמור בסעיף 23, רשאי בית הדין לדון את הטוען הרבני שלא בפניו לאחר שהומצאה לו הזמנה לפי סעיף 15, או במקרה כאמור בסעיף 16.

דין הטוען הרבני שלא בפניו

25. אין בהוראות סימן זה כדי לגרוע מסמכותו של בית הדין להרחיק מאולם בית הדין טוען רבני המפריע לדיוני בית הדין, ואולם ההליכים שהתנהלו שלא בפניו יובאו לידיעתו בדרך שיקבע בית הדין.

הודעת ההליכים לנידון שלא בפניו

26. טוען רבני שנעדר מהדיון בלא רשות בית הדין, לא ייוצג בו על ידי סניגור, אלא ברשות בית הדין.

סניגור בהעדר טוען רבני

27. לא ידון בית הדין בקובלנה בהעדר הקובל; הוזמן הקובל ולא התייצב, רשאי בית הדין לדחות את מועד הדיון או לזכות את הטוען הרבני.

העדר הקובל

סימן ג': בירור האשמה

28. לא הודה הטוען הרבני בתשובתו בכתב או בפני בית הדין, בעובדות המיוחסות לו בקובלנה או הודה בחלק מהן, יביא הקובל את ראיותיו לפני בית הדין לפי סדר שיקבע בית הדין.

פרשת הקטיגוריה

29. טוען רבני רשאי לחזור בו מהודאתו, כולה או מקצתה, בכל שלב של הדיון עד להכרעת הדין, ואולם לא יחזור בו מהודאה שהודה בפני בית הדין, אלא ברשות בית הדין.

חזרה מהודאה

30. עם סיום הגשת ראיות הקובל, רשאי הטוען הרבני לטעון כי האשמה לא הוכחה אף לכאורה, והקובל רשאי להשיב על הטענה.

טענת חוסר קובלנה

31. מצא בית הדין כי הקובלנה לא הוכחה אף לכאורה, יזכה את הטוען הרבני ורשאי הוא לעשות כך אף אם לא נטענה טענה לפי סעיף 30, לאחר שנתן לקובל הזדמנות להשמיע את דברו בענין.

זיכוי של העדר הוכחה לכאורה

32. לא זוכה הטוען הרבני לפי סעיף 31, רשאי הוא –

פרשת הסניגוריה

(1) להביא את ראיות הסניגוריה, ולהקדים להן דברי פתיחה;

(2) להעיד כעד סניגוריה, ואז הוא עשוי להיחקר;

(3) למסור הודעה, ואז לא ייחקר;

(4) להימנע הן מעדות והן ממסירת הודעה.

33. הצטרף היועץ המשפטי לממשלה לדיון, רשאי הוא להביא את ראיותיו תוך כדי פרשת הקטיגוריה או תוך כדי פרשת הסניגוריה, כפי שיודיע לבית הדין, ובשלב שיקבע בית הדין.

ראיות היועץ המשפטי

34. סיימו בעלי הדין את הבאת ראיותיהם, רשאי בית הדין להזמין מטעמו הוא כל עד, אפילו נשמעה כבר עדותו, ולהורות על הגשת כל ראיה אחרת, ורשאי הוא להרשות לבעלי הדין, על פי בקשתם, להביא ראיות נוספות אם ראה צורך בכך.

ראיות מטעם בית הדין וראיות נוספות

35. (א) סדר חקירת העדים והגשת ראיות אחרות יהיה, ככל האפשר, כסדר הנהוג בבתי הדין הרבניים.

סדר חקירת עדים והגשת ראיות אחרות

(ב) הצטרף היועץ המשפטי לממשלה לדיון, יקבע בית הדין את שלב חקירת העדים על ידי היועץ המשפטי לממשלה.

36. (א) בתום הבאת הראיות, או אם לא הובאו ראיות עקב הודאת הטוען הרבני בעובדות או מטעם אחר, רשאים הקובל, ואחריו הטוען הרבני, להשמיע את סיכומיהם לענין הקובלנה.

סיכומים

(ב) הצטרף היועץ המשפטי לממשלה לדיון, רשאי הוא להשמיע את סיכומיו לאחר הקובל ולפני הטוען הרבני.

(ג) בהסכמת בעלי הדין רשאי בית הדין להרשות שהסיכומים של בעלי הדין, כולם או מקצתם, יוגשו לו בכתב, לפי סדר ובמועדים שיקבע בית הדין.

37. הוגש לבית הדין המשמעתי העתק מכתב אישום בפלילים נגד אותו טוען רבני, בשל מעשה או מחדל המשמש עילה לדיון בפניו, יחליט בית הדין, לאחר שנתן הזדמנות לבעל הדין לומר את דברו בענין - לפי סדר שיקבע בית הדין, אם להפסיק את הדיון עד למתן פסק דין סופי בפלילים או להמשיך בדיון.

הפסקת הדיון

38. בית הדין המשמעתי, רשאי לשנות את החלטתו לפי סעיף 37, בכל עת.

שינוי החלטה

סימן ד': פסק הדין

39. (א) בתום בירור האשמה, יכריע בית הדין את דינו של הטוען הרבני לזיכוי או להרשעה, זולת אם החליט על ביטול הקובלנה; הכרעת הדין תהיה בכתב ותנומק.

הכרעת הדין

(ב) בית הדין ייתן את הכרעת הדין בתוך 60 ימים מיום סיום הדיון, ואם נסתיים הדיון בסיכומים בכתב - מיום הגשתו של כתב הסיכום האחרון; לא ניתנה הכרעת בית הדין בתוך המועד האמור, יודיע אב בית הדין על כך ועל סיבת העיכוב, בכתב, לנשיא בית הדין הגדול.

40. הכרעת הדין תיחתם בידי חברי בית הדין ותיקרא בפני בעלי הדין, או יומצא להם העתק ממנו, כפי שיקבע בית הדין.

קריאת ההכרעה והנימוקים

41. בית הדין רשאי להרשיע טוען רבני בעבירת משמעת, שאשמתו בה מתגלית מן העובדות שהוכחו בפניו, אף אם עובדות אלה לא נטענו בקובלנה, ובלבד שניתנה לטוען הרבני הזדמנות סבירה להתגונן.

הרשעה בעבירה על פי עובדות שלא נכללו בכתב האישום

42. בית הדין רשאי להרשיע טוען רבני, בכל אחת מן העבירות שנתגלו מן העובדות שהוכחו בפניו, אך לא יטיל עליו בגזר דינו אלא עונש אחד בשל אותו מעשה.

הרשעה מעבירות אחרות

43. הרשיע בית הדין את הטוען הרבני, רשאים הקובל, היועץ המשפטי לממשלה אם הצטרף לדיון, ואחריהם הטוען הרבני, לטעון את טענותיהם לענין מידת העונש. בית הדין רשאי להרשות להם להביא ראיות לענין זה; בסעיף זה, "עונש" - לרבות חיובים אחרים, שרשאי בית הדין להטיל לפי תקנה 20 לתקנות.

ראיות לענין העונש ולחיובים אחרים

44. (א) לאחר הטענות והראיות, אם היו, יקבע בית הדין בגזר דינו את החלטתו לענין העונש ותוצאות אחרות של ההרשעה, שהוא מוסמך להחליט עליהן לפי תקנה 20 לתקנות; גזר הדין ייחתם בידי חברי בית הדין וייקרא בפני בעלי הדין או יומצא להם, כפי שיקבע בית הדין.

גזר הדין

(ב) בית הדין ייתן את גזר דינו בתום הטענות והראיות, ואולם רשאי הוא, מטעמים מיוחדים שיירשמו, לדחות את המועד למתן גזר הדין, אך לא ביותר מ-21 ימים; לא ניתן גזר הדין במועד נדחה כאמור, יודיע אב בית הדין על כך ועל סיבת העיכוב בכתב, לנשיא בית הדין הגדול.

45. לא זימן אב בית הדין במועד את בית הדין למתן הכרעת דין או גזר דין ולא הודיע על כך ועל סיבת העיכוב לנשיא בית הדין הגדול, הכל כקבוע בסימן זה, רשאי נשיא בית הדין הגדול לזמן את בית הדין ואת בעל הדין למועד שיקבע, כדי שבית הדין ייתן את הכרעת הדין או את גזר הדין, לפי הענין.

סמכות נשיא בית הדין הגדול לזמן למתן פסק דין

46. העתק הכרעת הדין וגזר הדין שהוקראו, יומצא לבעלי הדין.

המצאת פסק הדין שהוקרא

פרק שלישי: ערעור

47. המערער יגיש לבית הדין הגדול, בתוך שלושים ימים מהיום שבו קיבל את העתק פסק הדין, כתב ערעור מנומק חתום בחתימת ידו, בצירוף העתק מאושר של פסק הדין או ההחלטה ומספר נוסף של העתקים ממנו, לצורך המצאתם כנדרש בסעיף 48.

הגשת כתב ערעור

48. העתק מכתב הערעור, מסומן בתאריך הגשתו, יומצא על ידי בית הדין הגדול לכל משיב.

המצאת העתקי כתב הערעור

49. בערעור מטעם היועץ המשפטי לממשלה שלא היה הקובל, כשהערעור הוא על הזיכוי או על קולת העונש, יהיה המשיב - הטוען הרבני, וכשהערעור הוא על ההרשעה או על חומרת העונש יהיו המשיבים - הקובל והטוען הרבני.

המשיב בערעור מטעם היועץ המשפטי לממשלה

50. הוגש ערעור, יעביר בית הדין את הפרוטוקול לבית הדין הגדול.

העברת חומר הדיון

51. סדרי הדין בערעור בפני בית הדין הגדול יהיו בהתאם לתקנות הדיון בפני בתי הדין הרבניים בישראל, תשנ"ג (להלן - תקנות הדיון), הדנים בערעור, בשינויים המחויבים.

סדרי הדין בערעור

פרק רביעי: ביצוע פסקי דין

52. פסק דין של בית דין משמעתי המטיל עונש, ואם הוגש ערעור - פסק הדין הסופי של בית הדין הגדול, יומצא בידי בית הדין למנהל לשם ביצועו; גזר דין של השעיה לתקופה קצובה או של פסילה לצמיתות, יפורסם בציון שמו של הטוען הרבני בדרך שהמנהל יראה לנכון; ציווה בית הדין על פרסום כאמור, יפורסם גזר הדין כפי שהורה בית הדין.

המצאת פסק הדין לשם ביצוע

53. המנהל ייתן הודעות לבתי דין, ורשאי הוא לתת הודעה לכל גוף בעל סמכות שיפוטית או מעין שיפוטית וכן לכל גוף הפועל על פי החוק, על פסילתו של טוען רבני ועל השעייתו לתקופה קצובה, בין שציווה בית הדין על פרסומו של גזר הדין שבו הוטל העונש ובין שלא ציווה כך.

הודעה על השעיה

54. (א) הוטלו על טוען רבני אזהרה או נזיפה, יזהירנו המנהל, או ינזוף בו בכתב, בהתאם לפסק הדין.

דרכי ביצוע העונש

(ב) הוטל על טוען רבני עונש השעיה, פסילה, ביטול התמחות או ביטול בחינה, או הוחלט על השעייתו הזמנית - יערוך המנהל את הרישומים שיהא צורך בהם כדי לתת תוקף לפסק הדין.

55. הוראות כללים אלה לענין טוען רבני יחולו גם על מתמחה, בהתאמות המתחייבות לפי הענין.

מתמחים

56. כל פעולה של טוען רבני לפי כללים אלה רשאי לעשותה גם סניגורו במקומו, זולת אם נאמר אחרת בכללים אלה.

סניגור

57. תקנות הדיון או התקנות שיבואו במקומן, יחולו על הדיונים בפני בית הדין המשמעתי, בשינויים המחויבים, ככל שאינם סותרים כללים אלה.

תחולת תקנות הדיון בבתי דין רבניים

58. בכל ענין של סדרי דין שאין עליו הוראה בחוק, בכללים אלה או בחיקוק אחר או בתקנות הדיון, ינהג בית הדין המשמעתי בדרך הנראית לו טובה ביותר לעשיית צדק.

סדרי הדין באין הוראות

י"ד בחשון תש"ס (24 באוקטובר 1999) הרב ישראל מאיר לאו

נשיא בית הדין הגדול

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ס מס' 6005](http://www.nevo.co.il/Law_word/law06/TAK-6005.pdf) מיום 10.11.1999 עמ' 82. [↑](#footnote-ref-1)