כללי המועצה לייצור ולשיווק של אגוזי אדמה (כללים בדבר הסמכת קבלנים מורשים), תשל"ב-1972

רבדים בחקיקה

משפט פרטי וכלכלה – הסדרת עיסוק – קבלנים

רשויות ומשפט מנהלי – הסדרת עיסוק – קבלנים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הסמכת קבלנים מורשים | סעיף 1 |
| 2 | [Go](#Seif1) | הוראת מעבר לעונה 1972/73 לבעלי הסמכה קודמת | סעיף 2 |
| 2 | [Go](#Seif2) | הסמכת קבלן מורשה לראשונה | סעיף 3 |
| 2 | [Go](#Seif3) | בדיקת הזריעה בפועל | סעיף 4 |
| 2 | [Go](#Seif4) | תנאים כספיים | סעיף 5 |
| 3 | [Go](#Seif5) | הסמכה אינה ניתנת להעברה | סעיף 6 |
| 3 | [Go](#Seif6) | הודעה למגדלים על סירוב לתת הסמכה | סעיף 7 |
| 3 | [Go](#Seif7) | ביטול הסמכה | סעיף 8 |
| 3 | [Go](#Seif8) | השם | סעיף 9 |

כללי המועצה לייצור ולשיווק של אגוזי אדמה (כללים בדבר הסמכת קבלנים מורשים), תשל"ב-1972[[1]](#footnote-1)\*

בתוקף סמכותה לפי סעיפים 17 ו-19 לחוק המועצה לייצור ולשיווק של אגוזי אדמה, תשי"ט-1959, קובעת המועצה לייצור ולשיווק של אגוזי אדמה (להלן - המועצה), כללים אלה:

1. מי שהוסמך כקבלן מורשה לשנה כלשהי על-פי כללים אלה, והסמכתו לא בוטלה, והגיש למועצה במשך חודש יוני באותה שנה בקשה מתאימה בכתב להסמכתו, תסמיכו המועצה, בכפוף לסעיף 5, להיות קבלן מורשה באותה שנה.

הסמכת קבלנים מורשים

2. מי שהוסמך כקבלן מורשה לפי כללי המועצה לייצור ולשיווק של אגוזי אדמה (הסמכת קבלנים מורשים לעונת 1971/72), תשל"א-1971, והסמכתו לא בוטלה, והגיש למועצה בקשה בכתב תוך שלושים יום מיום פרסום כללים אלה ברשומות, בדבר הסמכתו כקבלן מורשה בשנה 1972/73, תסמיכו המועצה, בכפוף להוראות סעיף 5, להיות קבלן מורשה.

הוראת מעבר לעונה 1972/73 לבעלי הסמכה קודמת

3. המבקש לראשונה הסמכה כקבלן מורשה לשנה כלשהי, או מי שלא הוסמך בשנה קודמת כקבלן מורשה, תסמיכו המועצה בכפוף להוראות סעיף 5, אם נתקיימו לגביו תנאים אלה:

הסמכת קבלן מורשה לראשונה

(1) הוא הגיש בקשה מתאימה בכתב למועצה לא יאוחר מתום חודש יוני באותה שנה;

(2) הוא צירף לבקשה כתבי התקשרויות על תנאי שנעשו בינו לבין מגדלים, שזרעו אגוזי אדמה בשנה האמורה על שטח כולל של 4,000 דונם לפחות, שלפיהם התחייבו המגדלים לשווק לו, או באמצעותו את כל יבול אגוזי אדמה שלהם מזריעת אותה שנה, בכפוף לתנאי שיוסמך כקבלן מורשה;

מיום 16.7.1992

**כללים תשנ"ב-1992**

[ק"ת תשנ"ב מס' 5459](http://www.nevo.co.il/Law_word/law06/TAK-5459.pdf) מיום 16.7.1992 עמ' 1360

(2) הוא צירף לבקשה כתבי התקשרויות על תנאי שנעשו בינו לבין מגדלים, שזרעו אגוזי אדמה בשנה האמורה על שטח כולל של ~~8,000~~ 4,000 דונם לפחות, שלפיהם התחייבו המגדלים לשווק לו, או באמצעותו את כל יבול אגוזי אדמה שלהם מזריעת אותה שנה, בכפוף לתנאי שיוסמך כקבלן מורשה;

(3) המועצה מצאה, על יסוד בדיקת כתבי התקשרויות האמורים בפסקה (2), שהמגדלים התקשרו אתו בלבד בדבר שיווק אגוזי אדמה;

(4) הוא מחזיק במחסנים מתאימים בגדלם להחסנה ולמיון של כמויות אגוזי אדמה שעליו לרכז בהתאם להתקשרויות כאמור, כשמחסנים אלה מאווררים ומבטיחים שמירה על אגוזי-אדמה המוחסנים בהם מפני רטיבות וקלקול, מצויידים במיתקנים למיון אגוזי אדמה, לאריזתם ולשקילתם, וכן במכשיר לקביעת שיעורי הרטיבות בהם.

4. המועצה רשאית להתנות הסמכת אדם כקבלן מורשה, לפי סעיף 3, בבדיקה של הזריעה בפועל של אגוזי אדמה; לצורך זה רשאית המועצה, וכן מי שהסמיכה לכך, לבדוק את היקף הזריעה בפועל של אגוזי אדמה, בהתאם לאמור בסעיף 3(ב).

בדיקת הזריעה בפועל

5. המועצה רשאית להתנות הסמכת אדם כקבלן מורשה לפי סעיפים 1, 2 או 3 בהגשת הוכחות מטעמו למועצה, כי עומדים לרשותו אמצעים כספיים, או הון חוזר, לקיום חובותיו כלפי המגדלים, הקשורים אתו לשיווק יבול אגוזי אדמה שלהם.

תנאים כספיים

6. הסמכה כקבלן מורשה אינה ניתנת להעברה, אך אם העסק, ששימש לקבלן מורשה לביצוע תפקידיו, הועבר כולו לבעלות אחרת, רשאית המועצה להתיר את העברת ההסמכה.

הסמכה אינה ניתנת להעברה

7. מבקש הסמכה לפי סעיף 3, שבקשתו לא אושרה, יודיע על כך בכתב, תוך חמישה ימים מהיום שנודע לו על הסירוב, למגדלים שהתקשרו אתו כאמור בסעיף 3(ב).

הודעה למגדלים על סירוב לתת הסמכה

8. המועצה רשאית לבטל הסמכתו של קבלן מורשה בכל אחד מאלה:

ביטול הסמכה

(1) בשנה שלגביה הוסמך לא ריכז בידו לצרכי שיווק לפחות 500 טונות אגוזי אדמה בקליפה, שלפחות 55% מהם אושרו ליצוא בקליפה ויוצאו בפועל;

(2) הפר הוראה מהוראות החוק, או הכללים לפיו, או כל הוראה שניתנה לפיהם, ולאחר שהמועצה נתנה לו התראה בכתב לא תיקן את המעוות תוך המועד שקבעה המועצה.

9. לכללים אלה ייקרא "כללי המועצה לייצור ולשיווק של אגוזי אדמה (כללים בדבר הסמכת קבלנים מורשים), תשל"ב-1972".

השם

נתאשר.

כ' בתמוז תשל"ב (2 ביולי 1972) איתן ישראלי

יושב ראש המועצה לייצור

ולשיווק של אגוזי אדמה

חיים גבתי חיים בר-לב

שר החקלאות שר המסחר והתעשיה

1. \* פורסמו [ק"ת תשל"ב מס' 2881](http://www.nevo.co.il/Law_word/law06/TAK-2881.pdf) מיום 27.7.1972 עמ' 1513.

   תוקנו [ק"ת תשנ"ב מס' 5459](http://www.nevo.co.il/Law_word/law06/TAK-5459.pdf) מיום 16.7.1992 עמ' 1360 – תק' תשנ"ב-1992. [↑](#footnote-ref-1)