כללי המועצה לייצור ולשיווק של אגוזי אדמה (פיקוח על הסחר באגוזי אדמה), תשכ"ב-1962

משפט פרטי וכלכלה – מסחר – סחר

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | אישור מחסנים של קבלנים מורשים | סעיף 2 |
| 2 | [Go](#Seif2) | ערר | סעיף 3 |
| 2 | [Go](#Seif3) | מיון ואריזה של אגוזי אדמה על ידי קבלנים מורשים | סעיף 4 |
| 2 | [Go](#Seif4) | הובלת אגוזי אדמה על ידי קבלנים מורשים | סעיף 5 |
| 2 | [Go](#Seif5) | רכישת אגוזי אדמה | סעיף 6 |
| 2 | [Go](#Seif6) | חובת ניהול ספר מלאי | סעיף 7 |
| 2 | [Go](#Seif7) | פרטי ספר המלאי | סעיף 8 |
| 2 | [Go](#Seif8) | החזקת אגוזי אדמה | סעיף 9 |
| 3 | [Go](#Seif9) | הובלת אגוזי אדמה לפי תעודות משלוח | סעיף 10 |
| 3 | [Go](#Seif10) | טפסים רשמיים | סעיף 11 |
| 3 | [Go](#Seif11) | שמירת דינים אחרים | סעיף 12 |
| 3 | [Go](#Seif12) | ביטול | סעיף 13 |
| 3 | [Go](#Seif13) | הוראת מעבר | סעיף 14 |
| 3 | [Go](#Seif14) | השם | סעיף 15 |

כללי המועצה לייצור ולשיווק של אגוזי אדמה (פיקוח על הסחר באגוזי אדמה), תשכ"ב-1962[[1]](#footnote-1)\*

בתוקף סמכותה לפי סעיף 19 לחוק המועצה לייצור ולשיווק של אגוזי אדמה, תשי"ט-1959, קובעת המועצה לייצור ולשיווק של אגוזי אדמה כללים אלה:

1. בכללים אלה:

הגדרות

"אגוזי אדמה" - למעט אגוזי אדמה מקולפים.

2. לא יחזיק קבלן מורשה אגוזי אדמה ולא ימיינם אלא במחסן שאושר מראש בכתב על ידי המועצה; תקפו של האישור יהיה לתקופה שתיקבע בו ושלא תעלה על שנה, והוא ניתן לחידוש; האישור יימצא בכל עת במחסן שאליו הוא מתייחס ויהיה מוצג במקום בולט לעין.

אישור מחסנים של קבלנים מורשים

3. על סירוב המועצה לאשר מחסן לפי סעיף 2 רשאי הקבלן המורשה לערור בפני ועדת ערר של שלושה שתתמנה על ידי שר החקלאות.

ערר

4. קבלן מורשה ימיין לפי הוראות המועצה את כל אגוזי אדמה שרוכזו על ידיו ויארזם בשקים שיש עליהם סימון המועצה שנעשה לפי הוראותיה (להלן - שקים מסומנים) אם הם מיועדים ליצוא, ובשקים שייסגרו בסגר המועצה ובהתאם להוראותיה (להלן - שקים סגורים) אם הם מיועדים ליצוא.

מיון ואריזה של אגוזי אדמה על ידי קבלנים מורשים

5. לא יוביל קבלן מורשה ולא ירשה להוביל אגוזי אדמה ולא יוציאם מרשותו אלא אם הם ארוזים בשקים מסומנים או בשקים סגורים.

הובלת אגוזי אדמה על ידי קבלנים מורשים

6. לא ירכוש אדם אגוזי אדמה ממגדל וכן לא יקבל ממנו את החזקה או השליטה עליהם אלא אם הוא קבלן מורשה שאליו המגדל קשור לענין שיווק אותם אגוזי אדמה.

רכישת אגוזי אדמה

7. אלה חייבים לנהל ספר מלאי:

חובת ניהול ספר מלאי

(1) קבלנים מורשים;

(2) סיטונאים של אגוזי אדמה לרבות מי שעוסק במסחר באגוזי אדמה גם בסיטונות וגם בקמעונות;

(3) מחזיקי מחסנים לאריזת אגוזי אדמה;

(4) בעלי מפעלים לאריזת אגוזי אדמה;

(5) בעלי מפעלים לקילוף אגוזי אדמה;

(6) בעלי מפעלים לעיבוד אגוזי אדמה, לרבות קליה.

8. ספר המלאי כאמור בסעיף 7 יכלול רישומים לגבי כל כניסה ויציאה של אגוזי אדמה, בין בקליפה ובין מקולפים, לפי פירוט זה:

פרטי ספר המלאי

(1) תאריך כניסת אגוזי אדמה או יציאתם;

(2) שם הספק או המקבל;

(3) כמות אגוזי אדמה בעסקה.

9. לא יחזיק אדם - למעט מגדל וקבלן מורשה - לא יוביל ולא ירשה להוביל אגוזי אדמה בכמות העולה על 50 ק"ג אלא בשקים סגורים; אולם רשאית המועצה להתיר, בהיתר בכתב, להחזיק במקום מסויים אגוזי אדמה שלא בשקים סגורים בכמות העולה על 50 ק"ג בתנאים שתקבע; בעל ההיתר חייב להחזיקו מוצג באופן בולט לעין במקום שעליו חל ההיתר.

החזקת אגוזי אדמה

10. לא יוביל אדם ולא ירשה להוביל אגוזי אדמה, בין בקליפה ובין מקולפים, בכמות העולה על 50 ק"ג, אלא אם המטען מלווה תעודות משלוח הכוללת פרטים אלה:

הובלת אגוזי אדמה לפי תעודות משלוח

(1) שם השולח ומענו;

(2) שם המקבל ומענו;

(3) מספר השקים שבהם נארזו אגוזי אדמה שבמשלוח, ואם לא נארזו בשקים -משקלם;

(4) תאריך המשלוח;

(5) סימן זיהוי של כלי ההובלה;

(6) חתימת השולח.

11. לענין סעיף 10 ישתמשו מגדלים וקבלנים מורשים בטפסי תעודות משלוח של המועצה (להלן - טפסים רשמיים); מגדל וקבלן מורשה ימלאו לכל משלוח טופס רשמי בשלושה העתקים: העתק אחד ישמור אצלו במשך ששה חדשים; העתק שני יצרף למשלוח בשביל המקבל והעתק שלישי יעביר למועצה.

טפסים רשמיים

12. כללים אלה אינם באים לפגוע בהוראות כל דין אחר.

שמירת דינים אחרים

13. כללי המועצה לייצור ולשיווק של אגוזי אדמה (פיקוח על הסחר באגוזי אדמה), תש"ך-1960 (להלן - הכללים הפוקעים) - בטלים.

ביטול

14. אישור למחסן שניתן לפי סעיף 4 לכללים הפוקעים יפקע ביום א' באלול תשכ"ב (31 באוגוסט 1962).

הוראת מעבר

15. לכללים אלה ייקרא "כללי המועצה לייצור ולשיווק של אגוזי אדמה (פיקוח על הסחר באגוזי אדמה), תשכ"ב-1962".

השם

נתאשר.

כ"ט באדר א' תשכ"ב (5 במרס 1962) יעקב ברגר

יושב ראש המועצה לייצור

ולשיווק של אגוזי אדמה

משה דיין פנחס ספיר

שר החקלאות שר המסחר והתעשיה

1. \* פורסמו [ק"ת תשכ"ב מס' 1283](http://www.nevo.co.il/Law_word/law06/TAK-1283.pdf) מיום 22.3.1962 עמ' 1536. [↑](#footnote-ref-1)