כללי המים (הסדר מפורט לאזור קיצוב), תשפ"ב-2021

רשויות ומשפט מנהלי – תשתיות – מים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הקצאת מים שפירים למטרת חקלאות במערכת הארצית | [Go](#Seif2) | 2 |
| סעיף 3 | הבהרה למגבלת כמות | [Go](#Seif3) | 3 |
| סעיף 4 | הקצאת מים שפירים ומי קולחים לשימור ערכי טבע ונוף במערכת הארצית | [Go](#Seif4) | 3 |
| סעיף 5 | הקצאת מים שפירים למטרת חקלאות באזור סובב כנרת | [Go](#Seif5) | 3 |
| סעיף 6 | הקצאת מים שפירים למטרת חקלאות באזור הגליל העליון | [Go](#Seif6) | 3 |
| סעיף 7 | הקצאת מים שפירים למטרת טבע ונוף באזור הגליל העליון ובאזור רמת הגולן | [Go](#Seif7) | 4 |
| סעיף 8 | הקצאת מים שפירים למטרת חקלאות באזור רמת הגולן | [Go](#Seif8) | 4 |
| סעיף 9 | הקצאת מים שפירים באזורים המנותקים | [Go](#Seif10) | 4 |
| סעיף 10 | הקצאת מי קולחים ומי שפד"ן לחקלאות באזורים השונים | [Go](#Seif9) | 5 |
|  | תוספת ראשונה | [Go](#med0) | 5 |
|  | תוספת שנייה | [Go](#med1) | 6 |

כללי המים (הסדר מפורט לאזור קיצוב), תשפ"ב-2021[[1]](#footnote-1)\*

בתוקף סמכותה לפי סעיף 37 לחוק המים, התשי"ט-1959 (להלן – החוק), ולאחר שקוימו הוראות סעיפים 38 עד 40 ו-124יח(ד) לחוק, קובעת מועצת הרשות הממשלתית למים ולביוב (להלן – מועצת הרשות) כללים אלה:

1. בכללים אלה –

הגדרות

"אזור מנותק" – כל אחד מאלה:

(1) אזור עמק חרוד;

(2) אזור עמק המעיינות;

(3) אזור בקעת הירדן;

(4) אזור ים המלח והערבה;

(5) אזור מחולה;

"אזור הגליל העליון" – האזור המסומן במפה שבתוספת הראשונה אזור הגליל העליון;

"אזור סובב כנרת" – האזור המסומן במפה שבתוספת הראשונה אזור סובב כנרת;

"אזור רמת הגולן" – האזור המסומן במפה שבתוספת הראשונה אזור רמת הגולן;

"אתר האינטרנט" – אתר האינטרנט של הרשות הממשלתית למים ולביוב שכתובתו [www.water.gov.il](http://www.water.gov.il);

"המערכת הארצית" – כל שטח מדינת ישראל למעט אזור סובב כנרת, אזור הגליל העליון, אזור רמת הגולן והאזורים המנותקים;

"הסכם הכבול" – הסכם בעניין הטיפול באדמות הכבול בעמק החולה, בין מדינת ישראל בין החברה לחקלאות בגליל העליון והמועצה האזורית הגליל העליון, המונח לעיון הציבור במשרדי הרשות הממשלתית למים ולביוב והמפורסם באתר האינטרנט;

"הפרסום הקובע" – נתוני שפיעת מעיינות הדן בתום עונת המשקעים, כפי שיתפרסמו באתר האינטרנט עד יום ו' בניסן התשפ"ב (7 באפריל 2022);

"מדגה מתועש" – גידול דגים לשיווק בבריכות מצופות ביריעה פלסטית או בבטון, שבהן משך זמן שהיית המים פחות מ-24 שעות ומפיק המים מזרימם חזרה למקור המים שממנו הופקו, לפי צו הרשאה שניתן לפי סעיף 20יא לחוק ובהתאם לתנאיו;

"מטרת שימור ערכי טבע ונוף" – כמשמעותה בסעיף 6(6) לחוק;

"מנהל הרשות הממשלתית" – מנהל הרשות ממשלתית למים ולביוב שמונה לפי סעיף 124יט לחוק;

"שנת הרישוי 2022" – השנה שתחילתה ביום כ"ח בטבת התשפ"ב (1 בינואר 2022) וסיומה ביום ז' בטבת התשפ"ג (31 בדצמבר 2022);

"הרשות לשמירת הטבע והגנים הלאומיים" – הרשות לשמירת הטבע והגנים הלאומיים שהוקמה בחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998;

"שפיעת מעיינות הדן" – סיכום שפיעת מעיינות הדן, כפי שיפורסם מזמן לזמן באתר האינטרנט.

2. (א) על אף האמור בכל דין, בשנת הרישוי 2022 הקצאת המים השפירים למטרת חקלאות במערכת הארצית, תהיה 375 מיליון מטרים מעוקבים.

הקצאת מים שפירים למטרת חקלאות במערכת הארצית

(ב) מנהל הרשות הממשלתית רשאי להתיר בשנת הרישוי 2022 הפקה נוספת למטרת חקלאות בכמות שלא תעלה על 25 מיליוני מטרים מעוקבים, מקידוחים המצויים בחלק הצפוני של אקוויפר החוף, באקוויפר חוף הגליל המערבי ובאקוויפר הרי נצרת, אם התקיימו כל התנאים האלה:

(1) הרכב המים המופקים מונע שימוש בהם כמי שתייה;

(2) מצב מאגרי המים הרב-שנתיים באותו אזור מאפשר זאת;

(3) המים המופקים ישמשו להגברת אספקה של מים במפעלים להשבת קולחים.

3. מגבלת הכמות הנקובה בסעיפים 2, 5, 6 ו-8 לא תמנע ממנהל הרשות לתת אישור להעברת מים מצרכן באזור הגליל העליון, באזור הגולן או סובב כנרת לצרכן באזור המערכת הארצית ומצרכן באזור הגליל העליון או באזור הגולן לצרכן באזור סובב כנרת, שהיא העברה מותרת לפי סעיף 11 לתקנות המים (אמות מידה להקצאת מים לחקלאות), התשע"ח-2018.

הבהרה למגבלת כמות

4. (א) בשנת הרישוי 2022 הקצאת המים השפירים במערכת הארצית למטרת שימור ערכי טבע ונוף תהיה בכמות של 21 מיליון מטרים מעוקבים.

הקצאת מים שפירים ומי קולחים לשימור ערכי טבע ונוף במערכת הארצית

(ג) בשנת הרישוי 2022 הקצאת מי הקולחים והמים המליחים במערכת הארצית למטרת שימור ערכי טבע ונוף לא תפחת מ-11 מיליון מטרים מעוקבים.

(ד) מנהל הרשות הממשלתית יקצה את הכמויות האמורות בסעיף זה לאחר התייעצות עם המנהל הכללי של המשרד להגנת הסביבה ועם מנהל הרשות לשמירת הטבע והגנים הלאומיים, ובשים לב ליכולת האספקה ולמערכות ההולכה והאספקה הקיימות לגבי כל אחד ממקורות המים.

5. בשנת הרישוי 2022 הקצאת המים השפירים להפקה באזור סובב כנרת, למטרת חקלאות, לא תעלה על 93 מיליון מטרים מעוקבים.

הקצאת מים שפירים למטרת חקלאות באזור סובב כנרת

6. בשנת הרישוי 2022 הקצאות המים השפירים להפקה באזור הגליל העליון, למטרת חקלאות, יהיו לפי המפורט להלן:

הקצאת מים שפירים למטרת חקלאות באזור הגליל העליון

(1) על מים שפירים ממקורות מים עיליים המפורטים בפרט 1 לתוספת השנייה, יחולו הוראות אלה:

(א) יוקצו –

(1) כמות כוללת של 44 מיליון מטרים מעוקבים בשנה;

(2) כמות כוללת של 17.2 מיליון מטרים מעוקבים בשנה להשקייה חקלאית של אדמות הכבול;

(ב) עלתה שפיעת מעיינות הדן בפרסום הקובע על 5.5 מטרים מעוקבים בשנייה, רשאי מנהל הרשות הממשלתית להוסיף על הכמות הנקובה בפסקת משנה (א)(1), כמות של מיליון מטרים מעוקבים בשל כל עליה של 0.1 מטרים מעוקבים בשנייה, ובלבד שסך כל התוספת לפי פסקת משנה זו לא תעלה על 19 מיליון מטרים מעוקבים; עלתה שפיעת מעיינות הדן על 7.4 מטרים מעוקבים בשנייה במועד מוקדם לפרסום הקובע, רשאי מנהל הרשות הממשלתית להקצות את מלוא התוספת המותרת לפי פסקת משנה זו, במועד מוקדם יותר;

(ג) עלתה שפיעת מעיינות הדן על 7.4 מטרים מעוקבים בשנייה רשאי מנהל הרשות הממשלתית להוסיף על הכמות הנקובה בפסקת משנה (א)(2) כמות שלא תעלה על 5.7 מטרים מעוקבים; התוספת לפי פסקה זו תיקבע לפי הסכם הכבול;

(2) מים שפירים מקידוחים באזור הגליל המערבי בכמות של 10 מיליון מטרים מעוקבים;

(3) מנהל הרשות הממשלתית רשאי להוסיף על הכמות הנקובה בפסקה (2) כמות של עד 10 מיליון מטרים מעוקבים להפקה מקידוחים שההפקה בהם אינה משפיעה ישירות על שפיעת המים העיליים באזור הגליל העליון; נתן מנהל הרשות הממשלתית תוספת לפי פסקה זו, יפחית מן ההקצאה לפי פסקה (1) או לפי פסקה (2) כמות השווה ל-25% מן התוספת שניתנה לפי פסקה זו;

(4) מנהל הרשות הממשלתית יקצה את כמויות המים המפורטות בפסקאות (1) עד (3) באופן המפורט להלן ויורה ברישיונות ההפקה את התנאים שיבטיחו את האמור, לרבות תנאים בדבר תפעול מיתקני ההפקה:

(א) הספיקה במורד התחנה ההידרומטרית "דן – הפרשל הגדול" לא תפחת מספיקה של 1.2 מטרים מעוקבים בשנייה בכל עת;

(ב) בחודשים ינואר עד מאי ואוקטובר עד דצמבר כמות המים במורד התחנה ההידרומטרית "ירדן – גשר הפקק" לא תפחת מספיקה של 2.5 מטרים מעוקבים בשנייה בכל עת;

(ג) בחודשים יוני עד ספטמבר הספיקה היומית הממוצעת במורד התחנה ההידרומטרית "ירדן – גשר הפקק" לא תפחת מספיקת הייחוס, והספיקה הרגעית לא תפחת משבעים אחוזים מספיקת הייחוס או מ-1.3 מטרים מעוקבים בשנייה, לפי הגבוה מביניהם; והכול באופן שהחלוקה של כמות המים לאורך היום תיטיב את התנאים לקיום פעילות קיט ונופש; בפסקה זו, "ספיקת הייחוס" – שפיעת מעיינות הדן, כפי שמדדה הרשות הממשלתית בתחילת כל חודש מהחודשים שלהלן בהפחתה של כמות המטרים המעוקבים בשנייה הנקובה לצד כל אחד מהם:

(1) חודש יוני – 3 מטרים מעוקבים בשנייה;

(2) חודש יולי – 3 מטרים מעוקבים בשנייה;

(3) חודש אוגוסט – 2.5 מטרים מעוקבים בשנייה;

(4) חודש ספטמבר 1.8 מטרים מעוקבים בשנייה;

(5) על הכמות האמורה בפסקאות (1) עד (4) תיווסף הקצאה ממקורות מים עיליים בכמות של 85 מיליון מטרים מעוקבים לשימוש במדגה מתועש; מנהל הרשות הממשלתית יקצה את הכמויות האמורות בפסקה זו באופן שהספיקה במורד התחנה ההידרומטרית "דן שמורת הטבע" לא תפחת מהספיקה המוזרמת אל המדגה המתועש במעלה התחנה ההידרומטרית האמורה ויורה ברישיונות ההפקה את התנאים שיבטיחו את התקיימות החלוקה האמורה.

7. (א) בשנת הרישוי 2022 הקצאת מים שפירים, למטרת שימור ערכי טבע ונוף תהיה באזור הגליל העליון בכמות של 16 מיליון מטרים מעוקבים, ובאזור רמת הגולן בכמות של 1 מיליון מטרים מעוקבים.

הקצאת מים שפירים למטרת טבע ונוף באזור הגליל העליון ובאזור רמת הגולן

(ב) מנהל הרשות הממשלתית יקצה את הכמויות האמורות בסעיף זה לאחר התייעצות עם המנהל הכללי של המשרד להגנת הסביבה ועם מנהל הרשות לשמירת הטבע והגנים הלאומיים, ובשים לב ליכולת האספקה ולמערכות ההולכה והאספקה הקיימות לגבי כל אחד ממקורות המים.

8. בשנת הרישוי 2022 הקצאות המים השפירים להפקה באזור רמת הגולן, למטרת חקלאות, יהיו לפי המפורט להלן:

הקצאת מים שפירים למטרת חקלאות באזור רמת הגולן

(1) מים שפירים ממקורות מים עיליים המפורטים בפרט 2 לתוספת השנייה – כמות כוללת של 12 מיליון מטרים מעוקבים;

(2) עלתה שפיעת מעיינות הדן בפרסום הקובע על 5.5 מטרים מעוקבים בשנייה, רשאי מנהל הרשות הממשלתית להוסיף על הכמות הנקובה בפסקה (1) כמות של מיליון מטרים מעוקבים בשל כל עלייה של 0.5 מטרים מעוקבים בשנייה, ובלבד שסך כל התוספת לפי פסקה זו לא תעלה על 3 מיליון מטרים מעוקבים; עלתה שפיעת מעיינות הדן על 7.4 מטרים מעוקבים בשנייה במועד מוקדם לפרסום הקובע, רשאי מנהל הרשות הממשלתית להקצות את מלוא התוספת המותרת לפי פסקה זו, במועד מוקדם יותר;

(3) כמות נוספת שלא תפחת מ-42 מיליון מטרים מעוקבים ולא תעלה על 47 מיליון מטרים מעוקבים מקידוחי מים וממאגרי מים באזור רמת הגולן וכן מהכנרת.

9. (א) בשנת הרישוי 2022 הקצאת המים השפירים באזורים המנותקים, תהיה בכמויות שלהלן ולמטרות המפורטות לצדן:

הקצאת מים שפירים באזורים המנותקים

(1) באזור עמק המעיינות – כמות של 17 מיליון מטרים מעוקבים למטרת חקלאות;

(2) באזור מחולה – כמות של 3.2 מיליון מטרים מעוקבים למטרת חקלאות;

(3) באזור הערבה, מרכז ים המלח ודרומו – כמות של 12 מיליון מטרים מעוקבים למטרת חקלאות ו-0.5 מיליון מטרים מעוקבים למטרת שימור ערכי טבע ונוף;

(4) באזור בקעת הירדן וצפון ים המלח – כמות של 22 מיליון מטרים מעוקבים למטרת חקלאות;

(5) באזור עמק חרוד – כמות של 1.5 מיליון מטרים מעוקבים למטרת חקלאות.

(ב) מצא מנהל הרשות הממשלתית כי מצאי המים באזור מן האזורים המנויים בסעיף קטן (א), מאפשר זאת, רשאי הוא, באישור מועצת הרשות, להוסיף על הכמות שהוקצתה לאותו אזור כאמור, כמות של עד 25% מהכמות האמורה לפי העניין.

10. (א) בשנת הרישוי 2022 הקצאת מי קולחים ממפעלים להשבת מי קולחים לחקלאות, באזורים השונים, למטרת חקלאות, תהיה בכמויות במיליוני מטרים מעוקבים כמפורט להלן:

הקצאת מי קולחים ומי שפד"ן לחקלאות באזורים השונים

אזור גאוגרפי שנת הרישוי 2022

גליל מערבי 30

קישון – עמקי – גליל תחתון 70

ירקון – חוף כרמל 80

שפלת יהודה 42

מישור החוף הדרומי ואיילון 42

נגב 18

בקעת הירדן 22

גליל עליון 8

רמת הגולן 4

בשאר המערכת הארצית 26

(ב) מנהל הרשות הממשלתית יקצה בשנת הרישוי 2022 כמות של 163 מיליון מטרים מעוקבים של מים ממפעל השפד"ן של מקורות חברת מים בע"מ לחקלאות.

(ג) מנהל הרשות הממשלתית רשאי להוסיף על הכמויות הנקובות בסעיפים קטנים (א) ו-(ב) כמות לפי מצאי המים במפעל להשבת קולחים או במפעל השפד"ן של חברת מקורות בע"מ, לפי העניין.

תוספת ראשונה

(הגדרות "אזור סובב כנרת" "אזור רמת הגולן" "אזור הגליל העליון" בסעיף 1)



תוספת שנייה

(סעיפים 6 ו-8)

1. **אזור הגליל העליון**

(1) אפיקי הירדן;

(2) מעיין בדולח;

(3) מעיין ברכה;

(4) מעיין גונן;

(5) מעיין ג'לבינה;

(6) מעיין דבשה;

(7) מעיין דקל;

(8) מעיין השומר;

(9) מעיין ירדה;

(10) מעיין נוטרה;

(11) מעיין עין דוריג'את;

(12) מעיין עין זהב;

(13) מעיין קומרן;

(14) מעיין תאו;

(15) נחל חרמון;

(16) נחל חצור;

(17) נחל שוח;

(18) פלגי הדן.

2. **אזור רמת הגולן**

(1) מעיין גהה;

(2) מעיין דיר עזיז;

(3) מעיין יפה נוף;

(4) מעיין כנף;

(5) מעיין עלמיין ג'דידה;

(6) נחל חרמון;

(7) נחל משושים;

(8) נחל סער.

כ"ב בטבת התשפ"ב (26 בדצמבר 2021) גיורא שחם

מנהל הרשות הממשלתית

למים ולביוב

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשפ"ב מס' 9847](https://www.nevo.co.il/law_word/law06/tak-9847.pdf) מיום 28.12.2021 עמ' 1398. [↑](#footnote-ref-1)