כללי המים (העברת רישיון) (הוראת שעה), תשע"ח-2017

רשויות ומשפט מנהלי – תשתיות – מים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | בקשה להעברת רישיון | [Go](#Seif2) | 2 |
| סעיף 3 | תנאים להעברת רישיון לבעל רישיון חליף | [Go](#Seif3) | 3 |
| סעיף 4 | העברת רישיון לבעל רישיון חליף | [Go](#Seif9) | 3 |
| סעיף 5 | הגבלה על ההכרה בדמי מים למקבל רישיון מפוקח עלות | [Go](#Seif4) | 3 |
| סעיף 6 | קביעת התמורה בעד תשתיות | [Go](#Seif5) | 3 |
| סעיף 7 | העברת רישיון לרשות המים הארצית | [Go](#Seif6) | 3 |
| סעיף 8 | תשלום תמורה לשיעורין | [Go](#Seif7) | 4 |
| סעיף 9 | פעולות עד להעברת הרישיון | [Go](#Seif8) | 4 |
|  | תוספת | [Go](#med0) | 4 |

כללי המים (העברת רישיון) (הוראת שעה), תשע"ח-2017[[1]](#footnote-1)\*

בתוקף סמכותה לפי סעיף 40(ב)(1) לחוק המים (תיקון מס' 27), התשע"ז-2017 (להלן – תיקון מס' 27), קובעת מועצת הרשות הממשלתית למים ולביוב כללים אלה:

1. בכללים אלה –

הגדרות

"בעל רישיון זכאי" – בעל רישיון שהיה בידו רישיון הפקה לפי סעיף 23 לחוק, כנוסחו ערב תחילתו של תיקון מס' 27, למעט רשות המים ארצית;

"בעל רישיון חליף" – מי שבקש לקבל רישיון חלף בעל רישיון זכאי שהגיש בקשה לפי סעיף 2, למעט רשות המים הארצית;

"החוק" – חוק המים, התשי"ט-1959;

"המועד הקובע" – כ"ה בניסן התשע"ט (30 באפריל 2019);

"חברה" ו"תחום חברה" – כהגדרתם בחוק תאגידי מים וביוב, התשס"א-2001;

"כללי תנאים ברישיון" – כללי המים (קביעת תנאים ברישיון), התשע"ד-2014;

"מועצת הרשות הממשלתית" – מועצת הרשות הממשלתית למים ולביוב;

"מיתקני תשתית" – כהגדרתם בכללי תנאים ברישיון;

"מנהל הרשות" – מנהל הרשות הממשלתית למים ולביוב שמונה לפי סעיף 124יט לחוק, או מי שהוא הסמיך לעניין כללים אלה;

"מעביר הרישיון" – בעל רישיון זכאי שמעביר את רישיונו לאחר;

"מקבל הרישיון" – מי שמקבל את הרישיון ממעביר הרישיון;

"הקיים הקבוע" – שיעור הקיים הקבוע בתוספת השלוש עשרה לכללי המים (חישוב עלויות והכנסות, הכרה בפיתוח מפעלי מים וחובות דיווח החלות על מקורות), התשע"א-2011;

"רישיון", "רישיון הפקה" ו"רישיון הספקה" – כמשמעותם בסעיף 23 לחוק;

"רשות המים הארצית" – כמשמעה בסעיף 46 לחוק;

"תמורה בעד תשתיות" – התמורה בעד העברת מיתקני התשתית של בעל רישיון זכאי לרשות המים הארצית.

2. (א) בעל רישיון זכאי המבקש להעביר את רישיונו לאחר, יגיש למנהל הרשות בקשה בנוסח הכרוך לפי נוסח הטופס שבתוספת (להלן – בקשה) עד המועד הקובע, בצירוף כל אלה:

בקשה להעברת רישיון

(1) רשימת מצאי של כל מיתקני התשתית המשמשים אותו, לרבות מאפייניהם, זכויות בהם, מועד הקמתם ומיקומם;

(2) דוח שנתי על המצב הכספי כמשמעותו בסעיף 26 לכללי תנאים ברישיון, לשנה שקדמה למועד הגשת הבקשה;

(3) דוחות כספיים שנתיים ערוכים ומבוקרים של בעל הרישיון ליום ב' בטבת התשע"ז (31 בדצמבר 2016), וכן דוחות כספיים למועד מאוחר יותר, אם יש, ואם אינו חייב בעריכת דוחות כספיים לפי דין – דוח לשנת 2016 שהגיש לרשות המסים לפי סעיף 131 לפקודת מס הכנסה [נוסח חדש];

(4) ספר רכוש קבוע.

(ב) ביקש בעל רישיון זכאי להעביר את רישיונו לבעל רישיון חליף, יחתום גם בעל הרישיון החליף על הבקשה ויצרף אליה את כל אלה:

(1) מסמכי ההתאגדות שלו;

(2) דוחות כספיים שלו לשלוש השנים האחרונות;

(3) תכנית עסקית חמש-שנתית לפעילותו המתוכננת כבעל רישיון;

(4) הסכם המסדיר את העברת הצרכנים ואת העברת מיתקני התשתית לבעל הרישיון החליף;

(5) לא היה לבעל הרישיון החליף רישיון – אישור עקרוני מותנה מאת מנהל הרשות הממשלתית לתת לו רישיון מתאים לפי סעיף 23 לחוק.

(ג) הבקשה תוגש לכתובת דואר אלקטרוני, כפי שיפרסם מנהל הרשות באתר האינטרנט של הרשות הממשלתית למים ולביוב.

(ד) מנהל הרשות רשאי להורות לבעל רישיון זכאי שהגיש בקשה ולבעל רישיון חליף להעביר לו מידע ומסמכים נוספים הדרושים לצורך בחינת הבקשה, בתוך תקופה שיורה.

(ה) ביקש בעל רישיון זכאי להעביר לבעל רישיון חליף את רישיונו או את זכויותיו במיתקני התשתית בלא תמורה, רשאי מנהל הרשות, לבקשת בעל הרישיון הזכאי או בעל הרישיון החליף, לפטור אותם מהגשת מסמכים המפורטים בסעיפים קטנים (א) ו-(ב), אם שוכנע כי אין בכך כדי לגרוע מיכולתו לבחון את התקיימותם של התנאים להעברת הרישיון.

3. (א) מנהל הרשות לא יאשר העברה של רישיון לבעל רישיון חליף, אלא אם כן שוכנע שמתקיימים בו כל אלה, ורשאי הוא להתנות את אישורו בתנאים:

תנאים להעברת רישיון לבעל רישיון חליף

(1) יש לו את היכולת להפיק ולספק מים לפי תנאי הרישיון ולפי כל דין לאורך זמן; בסעיף זה, "יכולת" – לרבות משאבים כספיים, כוח אדם וידע נדרש;

(2) יש לו את היכולת לשקם ולפתח את התשתיות הדרושות לצורך הפקה והספקה של מים לפי היקף הצריכה הצפוי בעתיד;

(3) הוא רשאי או יהיה רשאי לפי דין להפיק ולספק מים לפי רישיון.

(ב) סיפק או הפיק בעל רישיון זכאי מים בתחום חברה, לא יעביר –

(1) רישיון הפקה – לבעל רישיון חליף אחר מלבד אותה חברה;

(2) רישיון הספקה – אלא לאותה חברה.

4. אישר מנהל הרשות את העברת הרישיון לבעל רישיון חליף, רשאי בעל רישיון להעבירו כאמור, בכפוף לתנאים שנקבעו באישור.

העברת רישיון לבעל רישיון חליף

5. על אף האמור בכללים שקבעה מועצת הרשות הממשלתית –

הגבלה על ההכרה בדמי מים למקבל רישיון מפוקח עלות

(1) ההכרה במיתקני תשתית למקבל רישיון שדמי המים שלו מחושבים, בין השאר, על בסיס מיתקני התשתית שלו, תינתן רק לגבי מיתקני תשתית שמנהל הרשות הורה כי הם דרושים ומשמשים להפקה ולהספקה של מים לפי הרישיון;

(2) ההכרה בדמי-מים למקבל רישיון שדמי-המים שלו מחושבים, בין השאר, על בסיס התמורה ששילם בעד מיתקני תשתית, לא תעלה על סכום שיחושב לפי סעיף 6(ב) בעד אותם מיתקני תשתית.

6. (א) ביקש בעל רישיון זכאי להעביר את זכויותיו במיתקני התשתית לרשות המים הארצית, יורה מנהל הרשות מה תהיה התמורה בעד התשתיות.

קביעת התמורה בעד תשתיות

(ב) מנהל הרשות יורה מה תהיה התמורה בעד התשתיות, לאחר שנתן לבעל הרישיון הזכאי הזדמנות להשמיע את טענותיו –

(1) בעד מיתקני תשתית שהוקמו עד יום ב' בטבת התשע"ז (31 בדצמבר 2016) – לפי ערכם לפי הדוחות הכספיים של בעל הרישיון הזכאי, כשהוא מופחת לפי הקיים הקבוע, ובלבד שבעל מקרה ההכרה בעד מיתקני תשתית תקינים ופעילים לא תפחת מ-10% מערכם לפי הדוחות הכספיים כאמור;

(2) בעד מיתקני תשתית שהוקמו אחרי המועד כאמור בפסקה (1) – לפי ערכם לפי המחירון, כהגדרתו בכללי המים (תעריפים למתן שירותי תשתית), התשע"א-2011, כשהוא מופחת לפי הקיים הקבוע.

7. (א) בעל רישיון זכאי יודיע למנהל הרשות בתוך 45 ימים מהמועד שבו ניתנה לו הודעה בדבר התמורה בעד תשתיות לפי סעיף 6, אם הוא מבקש להעביר את רישיונו לרשות המים הארצית.

העברת רישיון לרשות המים הארצית

(ב) הודיע בעל רישיון זכאי כי הוא מבקש להעביר את רישיונו לפי סעיף קטן (א), יבצע מנהל הרשות את הפעולות האלה:

(1) ימסור לרשות המים הארצית את פרטי מעביר הרישיון, מיתקני התשתית המיועדים להעברה והתמורה בעד התשתיות;

(2) יורה מהו המועד שלאחריו ניתן להעביר את הרישיון.

8. (א) מועצת הרשות הממשלתית רשאית להורות כי סך כל התשלום השנתי של רשות המים הארצית בעד מיתקני תשתית שהועברו לפי הכללים לא יעלה על סכום שקבעה.

תשלום תמורה לשיעורין

(ב) מנהל הרשות רשאי להורות לרשות המים הארצית כי התמורה תשולם למעביר רישיון כלשהו לשיעורין, כך שסך התשלום השנתי שתשלם לא יעלה על הסכום האמור בסעיף קטן (א); אין בקביעת תשלום לשיעורין כדי לעכב את העברת מיתקני התשתית.

9. (א) עד העברת הרישיון, יבצעו מעביר הרישיון ומקבל הרישיון את כל הפעולות הדרושות לצורך העברת אספקת המים לפי הרישיון לידי מקבל הרישיון, לרבות כל אלה:

פעולות עד להעברת הרישיון

(1) מעביר הרישיון יעביר למקבל הרישיון את כל זכויותיו במיתקני התשתית; מעביר הרישיון אחרי להשגת על האישורים הנדרשים לפי דין והסכם להעברת הזכויות למקבל הרישיון;

(2) מעביר הרישיון יעביר למקבל הרישיון את התכניות, המפות ומאגרי המידע שברשותו הנוגעים לפעילות ההפקה וההספקה של מים שהוא מבצע לפי הרישיון;

(3) מעביר הרישיון יקבל את כל ההסכמות הדרושות לפי כל חוזה שהוא צד לו להעברת הפעילות לפי הרישיון לידי מקבל הרישיון;

(4) מעביר הרישיון יבטיח כי קיים חיבור תקין של מד-המים במיתקני ההפקה שהוא מעביר למערכת קריאה מרחוק של רשות המים הארצית;

(5) מעביר הרישיון ישלם את כל חובותיו לרשות המים הארצית בעד דמי מים והיטלי הפקה;

(6) מעביר הרישיון יודיע לצרכניו למשתמשים במים על המעבר לקבלת שירותים באמצעות מקבל הרישיון.

(ב) מנהל הרשות הממשלתית רשאי, לבקשת מעביר הרישיון ולאחר שנתן לצדדים הזדמנות להשמיע את טענותיהם, לקבוע תנאים אחריהם לעניין מועד קבלת האישורים הנדרשים להעברת הזכויות לפי סעיף קטן (א)(1), והבטוחות לקבלתן.

(ג) במועד העברת הרישיון, מעביר הרישיון ומקבל הרישיון יקראו את מיד המים של הצרכנים הרשומים ברישיון ושל המשתמשים במים שבעל הרישיון מספק להם מים לפי תנאי הרישיון.

(ד) מעביר הרישיון ומקבל הרישיון רשאים לקבוע ביניהם הסדרים נוספים בעניין העברת הרישיון ומיתקני התשתית, בכפוף לכללים ובלבד שלא יהיה בכך כדי לעכב את העברתם.

תוספת

(סעיף 2)

**בקשה להעברת רישיון**

לפי סעיף 2 לכללי המים (העברת רישיון) (הוראת שעה), התשע"ח-2017

**חלק א': המבקש**

**פרטי המבקש**

שם:

מס' תאגיד/מס' זהות:

שם המנהל:

כתובת:

טלפון:

דואר אלקטרוני:

**פרטי הרישיון**

מספר רישיון:

מספר מפיק:

**חובות קיימים לרשות המים הארצית**

להלן פירוט חובות המבקש לרשות המים הארצית:

|  |  |  |
| --- | --- | --- |
| שנה | סוג החוב | סכום (ריבית + קרן) |
|  |  |  |
|  |  |  |

**חיבור למערכת קריאה מרחוק (קר"מ)**

יש חיבור למערכת קריאה מרחוק  אין חיבור לקר"מ

לפי בדיקתנו החיבור למערכת הקר"מ  תקין  אינו תקין

אני, החתום מטה,       [שם המבקש], מבקש להעביר את הרישיון שפרטיו מפורטים לעיל ואת כל זכויותי במיתקני התשתית המשמשים לפעילותי לפי הרישיון, לפי סעיף 40(ב)(1) לחוק המים (תיקון מס' 27), התשע"ז-2017 (סמן את האפשרות המתאימה):

לבעל רישיון חליף שפרטיו מפורטים להלן.

לכל מי שיורה עליו מנהל הרשות הממשלתית למים ולביוב.

סמן את האפשרות המתאימה:

אני מבקש להעביר את כל זכויותי במיתקני התשתית בלא תמורה.

אני מבקש להעביר את זכויותי במיתקני התשית בעד תמורה.

**חלק ב': פרטי בעל הרישיון החליף**

**פרטי בעל הרישיון החליף**

שם:

מספר תאגיד:

שם המנהל:

כתובת:

טלפון:

דואר אלקטרוני:

אני, החתום מטה,       [שם בעל הרישיון החליף], מבקש לקבל את הרישיון שפרטיו מפורטים לעיל ואת כל זכויותיו של המבקש במיתקני התשתית המשמשים לפעילות לפי הרישיון.

אני מצהיר שיש לי את היכולת, לרבות משאבים כספיים, כוח האדם והידע הנדרש, לצורך:

(1) הפקה והספקה של מים לפי תנאי הרישיון וכל דין לאורך זמן;

(2) שיקום ופיתוח התשתיות הדרושות לצורך הפקה והספקה של מים לפי היקף הצריכה הצפוי בעתיד.

סמן את האפשרות המתאימה:

יש לי רישיון לפי סעיף 23 לחוק המים, התשי"ט-1959 (להלן – חוק המים), שהעתקו מצורף לטופס.

מצורף לטופס אישור עקרוני מאת מנהל הרשות הממשלתית למתן רישיון לפי סעיף 23 לחוק המים.

**חלק ג': מסמכים המצורפים לבקשה**

אני, הח"מ,       [שם המבקש], מצרף לבקשה את המסמכים האלה (סמן את כל המסמכים שצורפו):

1.  רשימת מצאי של כל מיתקני התשתית המשמשים את המבקש לצורך פעילותו לפי הרישיון, לרבות מאפייניהם, זכויותיו של המבקש בהם, מועד הקמתם ומיקומם.

2.  דוח שנתי על המצב הכספי כמשמעו בסעיף 26 לכללי המים (קביעת תנאים ברישיון), התשע"ד-2014, לשנה שקדמה למועד הגשת הבקשה.

3. סמן את האפשרות המתאימה:

דוחות כספיים שנתיים ערוכים ומבוקרים של המבקש ליום ב' בטבת התשע"ז (31 בדצמבר 2016); או

המבקש אינו חייב בעריכת דוחות כספיים לפי דין; מצורף דוח לשנת 2016 שהגיש המבקש לרשות המסים לפי סעיף 131 לפקודת מס הכנסה [נוסח חדש].

4. סמן את האפשרות המתאימה:

דוחות כספיים שנתיים ערוכים ומבוקרים של המבקש ליום      ;

אין למבקש דוחות כספיים שנתיים ערוכים למועד מאוחר מיום ב' בטבת התשע"ז (31 בדצמבר 2016);

המבקש אינו חייב בעריכת דוחות כספיים לפי דין.

5.  ספר רכוש קבוע.

אני, הח"מ,       [שם בעל הרישיון החליף], מצרף לבקשה את המסמכים האלה (סמן את כל המסמכים שצורפו):

1.  מסמכי התאגדות של בעל הרישיון החליף.

2.  דוחות כספיים של בעל הרישיון החליף לשלוש השנים האחרונות.

3.  תכנית עסקית חמש-שנתית לפעילותו המתוכננת של בעל הרישיון החליף כבעל רישיון.

אנו, הח"מ,       [שם המבקש] ו-      [שם בעל הרישיון החליף], מצרפים לבקשה הסכם המסדיר את העברת הצרכנים ואת העברת כל הזכויות של המבקש במיתקני התשתית המשמשים לפעילות לפי הרישיון, לבעל הרישיון החליף.

ידוע לנו שבמקרה שהמבקש מבקש להעביר את רישיונו לבעל רישיון חליף או להעביר את מיתקני התשתית בלא תמורה, רשאי מנהל הרשות, לבקשת המבקש או בעל הרישיון החליף, לפטור אותם מהגשת מסמכים המפורטים בסעיף 2(א) ו-(ב) לכללי המים (העברת רישיון) (הוראת שעה), התשע"ח-2017, אם שוכנע כי אין בכך כדי לגרוע מיכולתו לבחון את התקיימותם של התנאים להעברת הרישיון.

אנו, הח"מ, מצהירים ומתחייבים בזה כדלהלן:

1. כל הפרטים שמסרנו לעיל הם נכונים ומדויקים, וידוע לנו כי אם מסרנו פרט שאינו נכון או שיש בו כדי להטעות את הרשות, נהיה צפויים לעונשים הקבועים בדין.

2. אם יחול שינוי באיזה מהפרטים שמסרנו, נעדכן על כך בכתב את הרשות באופן מיידי; בלי לגרוע מהתחייבותנו זו, ידוע לנו כי אם לא נעדכן בשינוי כאמור לעיל תפעל הרשות לפי המידע שבידיה.

3. אנו מתחייבים למלא את כל החובות המוטלות על בעל רישיון לפי כל דין, לרבות, חוק המים, התשי"ט-1959, כללי המים (קביעת תנאים ברישיון), התשע"ד-2014, תקנות המים (אגרות עבור רישיונות), התשמ"ח-1988, וכללי מדידת מים (מדי-מים), התשמ"ח-1988.

תאריך:       \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

[חתימת המבקש] [חתימת בעל הרישיון החליף]

ל' בכסלו התשע"ח (28 בדצמבר 2017) גיורא שחם

יושב ראש מועצת

הרשות הממשלתית למים ולביוב

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ח מס' 7912](http://www.nevo.co.il/Law_word/law06/tak-7912.pdf) מיום 28.12.2017 עמ' 611. [↑](#footnote-ref-1)