כללי המים (השימוש במים באזור קיצוב) (הוראת שעה), תשפ"ב-2021

רשויות ומשפט מנהלי – תשתיות – מים – שימוש במים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הספקה נוספת למטרת חקלאות | [Go](#Seif2) | 2 |
| סעיף 3 | הפקה לצורך צריכה חקלאית מורחבת | [Go](#Seif3) | 2 |
| סעיף 4 | צריכה חקלאית מורחבת באמצעות מפעלי קולחים | [Go](#Seif4) | 2 |
| סעיף 5 | הודעה לספק | [Go](#Seif6) | 2 |
| סעיף 6 | מגבלת הספקה | [Go](#Seif5) | 2 |

כללי המים (השימוש במים באזור קיצוב) (הוראת שעה), תשפ"ב-2021[[1]](#footnote-1)\*

בתוקף סמכותה לפי סעיף 37(א)(1) לחוק המים, התשי"ט-1959 (להלן – החוק), ולאחר שקוימו הוראות סעיפים 40 ו-124יח(ד) לחוק, קובעת מועצת הרשות הממשלתית למים ולביוב כללים אלה:

1. בכללים אלה –

הגדרות

"אתר האינטרנט" – אתר האינטרנט של הרשות הממשלתית למים ולביוב שכתובתו [www.water.gov.il](http://www.water.gov.il);

"מנהל הרשות הממשלתית" – מנהל הרשות ממשלתית למים ולביוב שמונה לפי סעיף 124יט לחוק;

"מפיק" – בעל רישיון הפקה הרשאי לפי תנאי הרישיון להפיק מים למטרת חקלאות;

"ספק" – בעל רישיון הספקה הרשאי לפי תנאי הרישיון לספק מים למטרת חקלאות;

"ספק קולחים" – בעל רישיון הספקה הרשאי לפי תנאי הרישיון לספק מי קולחים;

"צריכה חקלאית מורחבת" – הספקה של מים שפירים למטרת חקלאות בכמות של עד 15% מעל כמויות המים השפירים הנקובות למטרה זו ברישיון הספק לכל מקור מים;

"צריכה כוללת של מים שפירים לחקלאות" – כמות הצריכה של מים שפירים שהוקצו למטרת חקלאות לשנת 2021 לפי הוראות כללי המים (הסדר מפורט לאזור קיצוב), התשפ"א-2020.

2. ראה מנהל הרשות הממשלתית כי מצב מאגרי המים והיקף הצריכה הכוללת של מים שפירים לחקלאות מאפשרים זאת, רשאי הוא להתיר לספק בתקופה שעד יום כ"ז בטבת התשפ"ב (31 בדצמבר 2021) לספק כדין, צריכה חקלאית מורחבת, אם קבועים לגבי המים שהוא מספק תעריפים לכמות שמעל לכמות המוקצית, השונים מן התעריפים הנקובים לכמות המוקצית.

הספקה נוספת למטרת חקלאות

3. (א) ספק שקיבל היתר לספק לצרכן צריכה חקלאית מורחבת, והוא מפיק, ומבקש לשם הספקה כאמור להפיק כמות נוספת על הכמות הנקובה ברישיונו להפקה ממקור מים למטרת חקלאות (להלן בסעיף זה – הפקה נוספת), יגיש למנהל הרשות הממשלתית בקשה להתיר הפקה נוספת.

הפקה לצורך צריכה חקלאית מורחבת

(ב) מנהל הרשות הממשלתית רשאי להתיר הפקה נוספת אם מצא כי ההפקה הנוספת דרושה כדי לאפשר צריכה חקלאית מורחבת וכי מצב מקור המים שממנו נדרשת הפקה נוספת מאשר זאת.

4. מנהל הרשות הממשלתית רשאי, לפי בקשה של צרכן, להתיר לספק קולחים לספק לצרכן צריכה חקלאית מורחבת, שהוא זכאי לה לפי סעיף 2, באמצעות מפעל השבת הקולחים, בתנאי שקבועים לגבי המים שיסופקו תעריפים לכמות שמעל לכמות המוקצית, השונים מן התעריפים הנקובים לכמות המוקצית.

צריכה חקלאית מורחבת באמצעות מפעלי קולחים

5. (א) החלטת מנהל הרשות הממשלתית לפי סעיפים 2, 3 או 4 וההנמקות לה יפורסמו באתר האינטרנט.

הודעה לספק

(ב) יראו את החלטת מנהל הרשות הממשלתית לעניין סעיפים 2, 3 או 4 כהחלטה בעניין בקשה לשינוי רישיון ויחול עליה סעיף 31 לחוק.

6. הספקת מים או הפקתם, שנעשית לפי היתר שניתן לפי סעיף 2, 3 או 4 תהיה לפי היכולת ההנדסית להפקת המים, לקליטתם ולהספקתם בתשתיות הקיימות של המפיק, של הספק ושל ספק הקולחים, לפי העניין.

מגבלת הספקה

כ"ב בחשוון התשפ"ב (28 באוקטובר 2021) גיורא שחם

יושב ראש מועצת הרשות הממשלתית

למים ולביוב

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשפ"ב מס' 9709](https://www.nevo.co.il/law_word/law06/tak-9709.pdf) מיום 1.11.2021 עמ' 814. [↑](#footnote-ref-1)