כללי המים (השמעת עמדות בעניין כללים, בעניין תעריף ובעניין קביעת אמות מידה), תשע"ה-2015

רשויות ומשפט מנהלי – תשתיות – מים

תוכן ענינים

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

כללי המים (השמעת עמדות בעניין כללים, בעניין תעריף ובעניין קביעת אמות מידה), תשע"ה-2015[[1]](#footnote-1)\*

בתוקף סמכותה לפי סעיפים 44טז, 113, 116(ד) ו-124יח(ד) לחוק המים, התשי"ט-1959 (להלן – החוק), וסעיף 107 לחוק תאגידי מים וביוב, התשס"א-2001 (להלן – חוק התאגידים), ולאחר שקוימו הוראות סעיף 124יח(ד) לחוק, קובעת מועצת הרשות הממשלתית למים ולביוב כללים אלה:

1. בכללים אלה –

הגדרות

"אתר האינטרנט" – אתר האינטרנט של הרשות הממשלתית שכתובתו [www.water.gov.il](http://www.water.gov.il);

"הרשות הממשלתית" – הרשות הממשלתית למים ולביוב, שהוקמה לפי סעיף 124יא לחוק.

2. (א) ראתה מועצת הרשות הממשלתית מקום לקבוע כללים בנושאים המסורים לסמכותה, לקבוע תעריפים או לקבוע אמות מידה לשירות (להלן – הכללים) והכול לפי סמכויותיה בחוק או בחוק התאגידים, תפרסם טיוטה של הכללים באתר האינטרנט של הרשות הממשלתית.

פרסום הכוונה לקבוע כללים ואמות מידה ותעריפים

(ב) הודעה על הכוונה לקבוע כללים ועל דבר פרסום טיוטת הכללים באתר האינטרנט של הרשות הממשלתית תפורסם בשני עיתונים יומיים ובעיתון בשפה הערבית וכן באתר האינטרנט של הרשות הממשלתית; ההודעה תכלול פרטים בדבר המועדים להגשת עמדות ואופן הגשתן.

(ג) על אף האמור בסעיף קטן (ב), התאפשר לציבור להירשם באתר האינטרנט, באמצעות הזנת כתובת דואר אלקטרוני, לקבלת עדכון בדבר פרסום טיוטת כללים לעיון הציבור, רשאית הרשות הממשלתית לפרסם את ההודעה על הצגת טיוטת הכללים לעיון הציבור באתר האינטרנט בלבד, ובלבד שיתקיימו התנאים האלה:

(1) ההודעה על הצגת טיוטת הכללים לעיון הציבור באתר האינטרנט תפורסם בשפה העברית והערבית;

(2) ההודעה על האפשרות לציבור להירשם באתר האינטרנט לקבלת עדכונים תפורסם באופן קבוע באתר האינטרנט.

3. כל אדם הרשאי לפי החוק או חוק התאגידים, לפי העניין, להגיש עמדה לעניין הכללים יגיש את עמדתו המנומקת בכתב; העמדה תוגש למזכירות המועצה באמצעות פקסימילה או שליחה לכתובת דואר אלקטרוני, ורשאית הרשות הממשלתית לקבוע אמצעים נוספים להגשת עמדות; קבעה הרשות הממשלתית אמצעים נוספים כאמור, תציין אותם בהודעה שפרסמה לפי סעיף קטן 2(ב), לצד פרסום מספר הפקסימילה וכתובת הדואר האלקטרוני.

אופן הגשת עמדות בעניין הכללים

י"ג בניסן התשע"ה (2 באפריל 2015) אלכסנדר קושניר

יושב ראש מועצת הרשות הממשלתית

למים ולביוב

1. \* פורסמו [ק"ת תשע"ה מס' 7510](http://www.nevo.co.il/Law_word/law06/tak-7510.pdf) מיום 30.4.2015 עמ' 1202. [↑](#footnote-ref-1)