כללי המים (קביעת תנאים ברישיון) (מקורות), תשע"ה-2014

רשויות ומשפט מנהלי – תשתיות – מים

תוכן ענינים

|  |  |  |  |
| --- | --- | --- | --- |
|  | פרק א': הוראות כלליות | [Go](#med0) | 2 |
| סעיף 1 | הגדרות | [Go](#Seif1) | 2 |
| סעיף 2 | מעמד ההוראות | [Go](#Seif2) | 2 |
|  | פרק ב': אספקת מים לספק משנה לצורכי בית ולתעשייה | [Go](#med1) | 2 |
| סעיף 3 | תחולה על אספקת מים לצורכי בית ולתעשייה | [Go](#Seif3) | 2 |
| סעיף 4 | אספקת מים לפי תכנית | [Go](#Seif13) | 2 |
| סעיף 5 | קביעת חיבור צרכן | [Go](#Seif4) | 2 |
| סעיף 6 | לחץ המים בחיבור הצרכן | [Go](#Seif5) | 3 |
| סעיף 7 | הודעה בדבר טווח העומָדים ואיכות המים | [Go](#Seif6) | 3 |
| סעיף 8 | זמינות אספקה | [Go](#Seif7) | 3 |
|  | פרק ג': אספקת מים לחקלאות | [Go](#med2) | 3 |
| סעיף 9 | תחולה על אספקת מים לחקלאות | [Go](#Seif8) | 3 |
| סעיף 10 | קביעת חיבור צרכן לשטח חקלאי | [Go](#Seif9) | 3 |
| סעיף 11 | לחץ המים בחיבור צרכן לחקלאות | [Go](#Seif10) | 4 |
| סעיף 12 | זמינות אספקה לחקלאות | [Go](#Seif11) | 4 |
|  | פרק ד': פעולות במקרה של פגיעה באספקה סדירה של מים | [Go](#med3) | 4 |
| סעיף 13 | הפסקת מים מתוכננת | [Go](#Seif12) | 4 |
| סעיף 14 | הפסקת מים כתוצאה מתקלה | [Go](#Seif14) | 4 |
|  | פרק ה': הוראות שונות | [Go](#med4) | 5 |
| סעיף 15 | הודעה בדבר טווח העומָדים | [Go](#Seif15) | 5 |
| סעיף 16 | חריגה מהוראות הכללים | [Go](#Seif16) | 5 |
| סעיף 16א | סייג לעניין הספקה לפי סעיף 33א | [Go](#Seif20) | 5 |
| סעיף 17 | שמירת המצב לעניין מערכת אספקה קיימת | [Go](#Seif17) | 5 |
| סעיף 18 | מועד תחילה | [Go](#Seif18) | 5 |
| סעיף 19 | תחולה וסייג לתחולה | [Go](#Seif19) | 5 |

כללי המים (קביעת תנאים ברישיון) (מקורות), תשע"ה-2014[[1]](#footnote-1)\*

בתוקף סמכותה לפי סעיפים 21, 23, 24 ו-124יז(א)(1), (3) ו-(5) לחוק המים, התשי"ט-1959 (להלן – החוק), ולאחר שקוימו הוראות סעיף 124יח(ד) לחוק, קובעת מועצת הרשות הממשלתית למים ולביוב כללים אלה:

פרק א': הוראות כלליות

1. בכללים אלה –

הגדרות

"אזור לחץ" – אזור במערכת המים של הצרכן, שהמים בו הם בעלי עומד (עׂמֶד) דומה;

"הממונה" – כהגדרתו בחוק תאגידי מים וביוב;

"הרשות הממשלתית" – הרשות הממשלתית למים ולביוב שהוקמה לפי סעיף 124יא לחוק;

"חוק תאגידי מים וביוב" – חוק תאגידי מים וביוב, התשס"א-2001;

"חיבור צרכן" – נקודת החיבור בין מערכת אספקת המים של מקורות ובין מערכת המים של הצרכן;

"לוח מים" – הסכמה בכתב בין מקורות לצרכן בדבר המועדים וכמויות המים שתספק לצרכן;

"מנהל הרשות הממשלתית" – מנהל הרשות הממשלתית שהתמנה לפי סעיף 124יט לחוק, או מי שהוא הסמיך לעניין כללים אלה;

"מקורות" – מקורות חברת מים בע"מ;

"מרחב תכנון" – תכנית מיתאר מקומית החלה על כל השטח המוניציפלי של היישוב שבו פועל ספק המשנה, ובהעדרה – מרחב תכנון מקומי או מרחב תכנון מיוחד שקבע שר הפנים לפי חוק התכנון והבנייה, התשכ"ה-1965;

"ספק משנה" – צרכן שהוא בעל רישיון, המספק מים לאחרים;

"צרכן" – אדם שהקצאת המים שלו מפורטות ברישיון שניתן למקורות;

"רישיון" – רישיון הפקה שנתן מנהל הרשות הממשלתית לפי סעיף 23 לחוק;

"תכנית אב למים" – תכנית הנדסית של מערכת אספקת מים כמשמעותה בסעיף 23(א)(2) לחוק תאגידי מים וביוב שהממונה אישר לפי סעיף 112 לחוק תאגידי מים וביוב, או תכנית כאמור שאישרה הרשות הממשלתית.

2. הוראות כללים אלה הם חלק מתנאי הרישיון של מקורות.

מעמד ההוראות

פרק ב': אספקת מים לספק משנה לצורכי בית ולתעשייה

3. הוראות פרק זה יחולו על אספקת מים לספק משנה, שנועדו לצורכי בית ולתעשייה.

תחולה על אספקת מים לצורכי בית ולתעשייה

4. (א) אספקת מים לספק משנה תיעשה בהתאמה לתכנית אב למים של אותו ספק משנה, ובהעדר תכנית כאמור – בהנחה שמערכת המים של ספק המשנה עומדת בעקרונות תכנון מקובלים (Best Practice).

אספקת מים לפי תכנית

(ב) מועד תחילת אספקת המים יהיה לפי לוח הזמנים לאספקתם שאישרה הרשות הממשלתית לפי כללי המים (חישוב עלויות והכנסות, הכרה בפיתוח מפעלי מים וחובות דיווח החלות על מקורות), התשע"א-2011.

5. (א) מקורות לא תקבע חיבור צרכן הכרוך הנחת תשתית נוספת במערכת אספקת המים של מקורות, אלא במיקום שאישר מנהל הרשות הממשלתית.

קביעת חיבור צרכן

(ב) חיבור צרכן ביישוב ייקבע בסמוך לגבולות מרחב התכנון של אותו יישוב, במיקום המתאים ביותר, בהתחשב במאפייניו ההנדסיים, התפעוליים והכלכליים ולאחר שמקורות נתנה לספק המשנה הזדמנות להשמיע את טענותיו לעניין המיקום.

(ג) על אף האמור בסעיף קטן (ב), אם עוברות תשתיות מערכת המים של מקורות בתוך מרחב התכנון של היישוב, ניתן לקבוע את חיבור הצרכן בכל נקודה בתוך המרחב, ובלבד שהדבר אינו כרוך בעלות נוספת למקורות.

6. (א) מקורות תספק לספק משנה מים בחיבור הצרכן, כך שלחץ המים בחיבור הצרכן לא יפחת מסך כל המפורטים להלן, ובלבד שבכל מקרה לחץ המים בחיבור הצרכן לא יעלה על 6 אטמוספרות:

לחץ המים בחיבור הצרכן

(1) 2.5 אטמוספרות;

(2) מכפלה של 0.1 אטמוספרות בהפרש הגבהים, במטרים, בין חיבור הצרכן לבין נקודת החיבור לבריכת האגירה השייכת לאזור הלחץ, ובהעדר בריכה – הנקודה הגבוהה ביותר באזור הלחץ;

(3) מכפלה של 0.25 אטמוספרות באורך, בקילומטרים, של הצינור המוביל את המים מחיבור הצרכן לאותה נקודה.

(ב) מקורות וספק המשנה רשאים להסכים על אספקת מים בלחץ שונה מטווח הלחצים שבסעיף קטן (א), ובלבד שמערכת המים של מקורות מאפשרת זאת והשינוי אינו כרוך בעלות נוספת למקורות.

7. מקורות תשלח לכל צרכן שיבקש זאת הודעה בכתב על כל אלה:

הודעה בדבר טווח העומָדים ואיכות המים

(1) טווח העומָדים שהיא מספקת בחיבור הצרכן שלו ועל כל שינוי שחל בטווח האמור;

(2) תוצאות של בדיקות איכות מים שערכה למים שהיא מספקת לו.

8. (א) מקורות תספק לספק משנה מים בכמות שתאפשר לו ולצרכניו לצרוך –

זמינות אספקה

(1) כמות מים שנתית שלא תפחת מכמות המים שסופקה לספק המשנה בשנה הקודמת בתוספת 2%, או כמות אחרת שהורה מנהל הרשות הממשלתית, בהודעה בכתב, ובלבד שלא תעלה על כמות המים המתוכננת לספק המשנה לפי תכנית האב למים;

(2) כמות מים יומית שלא תפחת מ-0.4% מכמות המים השנתית שבפסקה (1);

(3) כמות מים שעתית שלא תפחת מהחלק השמונה עשר של כמות המים היומית שבפסקה (2); אלא אם כן הורה מנהל הרשות הממשלתית אחרת, בהודעה בכתב.

(ב) לא היתה לספק יכולת לספק את מלוא הצריכה לכלל המטרות הנקובות ברישיונו, ובאפשרותו להפקיד בין האספקה למטרות השונות, יספק תחילה את הצריכה למטרת צורכי בית.

(ג) מקורות וספק המשנה רשאים להסכים על אספקת מים בזמינות גבוהה יותר מזו הקבועה בסעיף קטן (א) אם היא אינה כרוכה בעלות נוספת למקורות.

פרק ג': אספקת מים לחקלאות

9. הוראות פרק זה יחולו על אספקת מים שנועדה למטרת חקלאות בלבד.

תחולה על אספקת מים לחקלאות

10. (א) חיבור צרכן שנועד לספק מים למטרת חקלאות בלבד, יהיה בגבול השטח החקלאי שמשרד החקלאות נתן לגביו המלצה לאספקה לחקלאות, במיקום המתאים ביותר, בהתחשב במאפייניו ההנדסיים, התפעוליים והכלכליים.

קביעת חיבור צרכן לשטח חקלאי

(ב) על אף האמור בסעיף קטן (א), בכל אחד מהמקרים האלה, חיבור הצרכן יותקן בתוואי הקיים של מערכת אספקת המים של מקורות, במיקום הקרוב ביותר לשטח החקלאי:

(1) השטח נמצא במרחק קטן מ-300 מטרים ממערכת אספקת המים של מקורות;

(2) קוטר הצינור הנדרש לצורך אספקת המים אינו עולה על "4;

(3) השטח מיועד לשימוש חקלאי זמני;

(4) הקצאת המים הועברה בין שטחים חקלאיים באופן זמני;

(5) עלות אספקת המים מהתוואי הקיים של מערכת אספקת המים של מקורות ועד חיבור הצרכן עולה על 6 שקלים חדשים למטר מעוקב של מים.

(ג) מקורות והצרכן רשאים להסכים על אספקת מים בנקודת חיבור שונה, ובלבד שהדבר אינו כרוך בעלות נוספת למקורות.

11. (א) לחץ המים בחיבור צרכן שנועד לספק מים למטרת חקלאות בלבד לא יפחת מאטמוספרה אחת ולא יעלה על 6 אטמוספרות ובלבד שלחץ המים בחיבור הצרכן של מרבית צרכני מפעל המים יעמוד על 2.5 אטמוספרות, לכל הפחות; לעניין סעיף זה, "מפעל מים" – כהגדרתו בכללי המים (חישוב עלויות והכנסות, הכרה בפיתוח מפעלי מים וחובות דיווח החלות על מקורות), התשע"א-2011.

לחץ המים בחיבור צרכן לחקלאות

(ב) בלי לגרוע מהאמור בסעיף קטן (א), במקרים המנויים בסעיף 10(ב), לחץ המים בחיבור הצרכן לא יפחת מסך כל אלה:

(1) אטמוספרה אחת;

(2) מכפלה של 0.1 אטמוספרות בהפרש הגבהים, במטרים, בין חיבור הצרכן לבין הנקודה שבה אמור היה החיבור להיקבע לפי סעיף 9(א);

(3) מכפלה של 0.25 אטמוספרות באורך, בקילומטרים, של הצינור המוביל את המים מחיבור הצרכן לנקודה שבה היה אמור החיבור להיקבע לפי סעיף 9(א).

(ג) מקורות והצרכן רשאים להסכים על אספקת מים בלחץ שונה מטווח הלחצים שבסעיף קטן (א), ובלבד שמערכת המים של מקורות מאפשרת זאת והשינוי אינו כרוך בעלות נוספת למקורות.

12. (א) מקורות תספק מים לצרכן ברציפות, לאורך כל השנה ובכל שעות היממה לפי לוח המים, אם יש, ובכל מקרה בכמות שתאפשר לצרכן לצרוך –

זמינות אספקה לחקלאות

(1) כמות מים יומית שלא תפחת מ-0.55% מכמות המים השנתית שהוקצתה לו ברישיון;

(2) כמות מים שעתית שלא תפחת מהחלק השישה עשר של כמות המים היומית שבפסקה (1).

(ב) מקורות תספק לצרכן מים כאמור בסעיף קטן (א), ברמת זמינות שלא תפחת מ-95% מכמות המים החודשית שנקבעה בלוח המים, אם יש.

(ג) בקשה של צרכן ממקורות לשינוי בלוח המים, אם יש, תיענה בכפוף למגבלות התפעוליות של מערכת אספקת המים של מקורות.

פרק ד': פעולות במקרה של פגיעה באספקה סדירה של מים

13. (א) התעורר צורך בהפסקה או בשיבוש של אספקת המים בשל צורך הנדסי במערכת של מקורות או בשל פעולות שיש לעשות לצורך טיפול במערכת אספקת המים של מקורות לצרכן, תפעל מקורות לפי הוראות אלה:

הפסקת מים מתוכננת

כללים תשע"ז-2017

(1) ההפסקה או השיבוש באספקת המים לצרכן יהיו לפרק זמן שאינו עולה על 24 שעות, ואם נועדו המים למטרת חקלאות בלבד – 48 שעות, אלא אם כן נתן הצרכן הסכמה לפרק זמן ארוך יותר, ובהעדר הסכמה – באישור מנהל הרשות הממשלתית;

(2) תמסור לצרכן הודעה על הפסקה או שיבוש באספקת המים 5 ימי עבודה מראש לפחות; בהודעה כאמור תציין את הסיבה להפסקת המים המתוכננת, מועד ומשך הזמן, מדויקים ככל האפשר, שבהם תתבצע הפסקת המים ומשך הזמן המתוכנן להפסקה האמורה.

מיום 1.7.2017

**כללים תשע"ז-2017**

[ק"ת תשע"ז מס' 7830](http://www.nevo.co.il/Law_word/law06/tak-7830.pdf) מיום 29.6.2017 עמ' 1286

(א) התעורר צורך בהפסקה או בשיבוש של אספקת המים ~~בשל צורך הנדסי או בשל פעולות שיש לעשות לצורך טפול במערכת אספקת המים לצרכן~~ בשל צורך הנדסי במערכת של מקורות או בשל פעולות שיש לעשות לצורך טיפול במערכת אספקת המים של מקורות לצרכן, תפעל מקורות לפי הוראות אלה:

14. (א) מקורות תודיע לצרכן על הפסקה או שיבוש באספקת מים כתוצאה מתקלה בלא דיחוי; בהודעה יפורט המועד המשוער לחידוש האספקה.

הפסקת מים כתוצאה מתקלה

(ב) מקורות תעדכן את הצרכן במהלך הטיפול בתקלה במערכת אספקת המים של מקורות בדבר מצב אספקת המים ושינויים במועד המשוער לחידוש האספקה, ותודיע לצרכן על חידוש האספקה, קודם לחידושה.

כללים תשע"ז-2017

מיום 1.7.2017

**כללים תשע"ז-2017**

[ק"ת תשע"ז מס' 7830](http://www.nevo.co.il/Law_word/law06/tak-7830.pdf) מיום 29.6.2017 עמ' 1286

(א) מקורות תודיע לצרכן על הפסקה או שיבוש באספקת מים כתוצאה מתקלה במערכת אספקת המים של מקורות בלא דיחוי; בהודעה יפורט המועד המשוער לחידוש האספקה.

פרק ה': הוראות שונות

15. מקורות תשלח לכל צרכן שיבקש זאת, הודעה בכתב על טווח העומָדים שהיא מספקת בחיבור הצרכן ועל כל שינוי שחל בטווח האמור.

הודעה בדבר טווח העומָדים

16. (א) מנהל הרשות הממשלתית רשאי, באישור מועצת הרשות הממשלתית, לתת למקורות, לפי בקשתה, הקלה מכללים אלה, באופן חד-פעמי או לפרק זמן מסוים, אם שוכנע כי יש לכך הצדקה בנסיבות העניין ובלבד שהתועלת למשק המים מההקלה עולה על הפגיעה הצפויה ממנה, ורשאי הוא להתנות את ההקלה בתנאים.

חריגה מהוראות הכללים

(ב) בטרם קבלת החלטה לפי סעיף קטן (א) ייתן מנהל הרשות הממשלתית אפשרות לצרכנים שההחלטה צפויה להשפיע עליהם, להביע את עמדתם בדבר ההחלטה; על אף האמור, אם ההקלה דרושה בשל צורך דחוף, רשאי המנהל לקבל את ההחלטה אף בטרם ניתנה הזדמנות כאמור.

(ג) ניתנה הקלה לפי סעיף קטן (א) תודיע מקורות לצרכן על ההקלה האמורה, בכתב; אם ההקלה נוגעת לקבוצת צרכנים בלתי מסוימת, יפרסמו מקורות ומנהל הרשות הממשלתית הודעה על מתן ההקלה, פרטיה והנימוקים לה, באתר האינטרנט שלהן.

16א. הוראות סעיפים 5(ב), 6, 7, 8, 10, 11, 12 ו-15 לא יחולו על אספקת מים בידי מקורות לפי סעיף 33א(ב) לחוק.

סייג לעניין הספקה לפי סעיף 33א(ב) לחוק

כללים תשע"ז-2017

מיום 1.7.2017

**כללים תשע"ז-2017**

[ק"ת תשע"ז מס' 7830](http://www.nevo.co.il/Law_word/law06/tak-7830.pdf) מיום 29.6.2017 עמ' 1286

**הוספת סעיף 16א**

17. בלי לגרוע מהוראות סעיף 18(א), אין בהוראות כללים אלה, כשלעצמן, כדי להתיר למקורות לשנות את לחץ המים או את זמינות האספקה במערכת אספקה שהיתה קיימת לפני מועד תחילת הכללים.

שמירת המצב לעניין מערכת אספקה קיימת

18. תחילתם של כללים אלה שלושים ימים מיום פרסומם.

מועד תחילה

19. (א) הוראות סעיף 12 יחולו על חיבור צרכן שנעשה לפני יום תחילתם של כללים אלה, מיום ד' בטבת התש"פ (1 בינואר 2020).

תחולה וסייג לתחולה

(ב) הוראות סעיפים 5, 6 ו-10 לא יחולו על חיבור צרכן שנעשה לפני יום תחילתם של כללים אלה.

א' בטבת התשע"ה (23 בדצמבר 2014) אלכסנדר קושניר

יושב ראש מועצת הרשות הממשלתית

למים ולביוב

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ה מס' 7467](http://www.nevo.co.il/Law_word/law06/tak-7467.pdf) מיום 30.12.2014 עמ' 531.

   תוקנו [ק"ת תשע"ז מס' 7830](http://www.nevo.co.il/Law_word/law06/tak-7830.pdf) מיום 29.6.2017 עמ' 1286 – כללים תשע"ז-2017; תחילתם ביום 1.7.2017. [↑](#footnote-ref-1)