כללי העמותות (הגשה באופן מקוון), תשע"ט-2019

משפט פרטי וכלכלה – תאגידים וניירות ערך – עמותות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הוראות כלליות להגשה באופן מקוון | [Go](#Seif2) | 2 |
| סעיף 3 | הגשת בקשה מקוונת לרישום עמותה | [Go](#Seif3) | 2 |
| סעיף 4 | הגשת דוח מקוון או מסמך מקוון בידי חברי ועד בעמותה | [Go](#Seif4) | 2 |
| סעיף 5 | הגשת העתק סרוק באופן מקוון | [Go](#Seif5) | 3 |
| סעיף 6 | תחילה | [Go](#Seif6) | 3 |

כללי העמותות (הגשה באופן מקוון), תשע"ט-2019[[1]](#footnote-1)\*

בתוקף סמכותי לפי סעיף 38ב לחוק העמותות, התש"ם-1980 (להלן – החוק), ולעניין הליכי הזיהוי של מגיש הבקשה, הדוח או המסמך באישור שרת המשפטים, אני קובע כללים אלה:

1. בכללים אלה –

הגדרות

"אתר" – אתר האינטרנט של משרד המשפטים;

"הזדהות אלקטרונית בטוחה" – הזדהות אלקטרונית באמצעות שני פרטי אימות לפחות;

"מגיש" – המגיש בקשה מקוונת, דוח מקוון או מסמך מקוון;

"פרט אימות" – פרט ייחודי שנועד לאמת זהות;

"תעודה אלקטרונית" – כהגדרתה בחוק חתימה אלקטרונית, התשס"א-2001, או תעודה אלקטרונית לאימות כהגדרתה בסעיף 23א לחוק מרשם האוכלוסין, התשכ"ה-1965.

2. (א) הגשת בקשה לרישום עמותה לפי סעיפים 2 ו-10 לחוק, דיווח לפי סעיף 38(א)(1) ו-(2), דיווח שנתי לפי סעיף 38(א)(3), (6) ו-(6א), הגשת פרוטוקול האסיפה הכללי תלפי סעיף 38(א)(5), הגשת תצהיר כושר פירעון, לפי תקנה 10 לתקנות העמותות (טפסים), התשס"ט-2009 (להלן – תקנות העמותות), דיווח על החלטת האסיפה הכללית בדבר פירוק מרצון לפי תקנה 11 לתקנות העמותות ודיווח על סיום פירוק מרצון של עמותה לפי תקנה 12 לתקנות העמותות או צירוף מסמך שנדרש להגיש לרשם לפי כל דין, יכול שייעשו באופן מקוון באמצעות האתר (להלן – בקשה מקוונת, דוח מקוון או מסמך מקוון, בהתאמה).

הוראות כלליות להגשה באופן מקוון

כללים תש"ף-2020

כללים תשפ"ב-2021

(ב) המגיש יזדהה באתר באמצעות תעודה אלקטרונית או בדרך של הזדהות אלקטרונית בטוחה, לפי כללים אלה, לפי העניין, ויאשר באתר את הפרטים שהוא ציין בבקשה המקוונת, בדוח המקוון או במסמך המקוון.

(ג) בבקשה מקוונת תצוין במקום המיועד לכך כתובת דואר אלקטרוני ליצירת קשר עם המגיש, ובדוח מקוון – גם עם העמותה שמטעמה פועל המגיש; העמותה תודיע לרשם על כל שינוי בכתובת הדואר האלקטרוני שלה בתוך 14 ימים מיום השינוי.

מיום 8.3.2020

**כללים תש"ף-2020**

[ק"ת תש"ף מס' 8369](https://www.nevo.co.il/Law_word/law06/tak-8369.pdf) מיום 8.3.2020 עמ' 697

(א) הגשת בקשה לרישום עמותה לפי סעיפים 2 ו-10 לחוק, ~~דיווח לפי סעיף 38(א)(1)~~ דיווח לפי סעיף 38(א)(1) ו-(2), ~~דיווח שנתי לפי סעיף 38(3), (6) ו-(6א)~~ דיווח שנתי לפי סעיף 38(א)(3), (6) ו-(6א), או צירוף מסמך שנדרש להגיש לרשם לפי כל דין, יכול שייעשו באופן מקוון באמצעות האתר (להלן – בקשה מקוונת, דוח מקוון או מסמך מקוון, בהתאמה).

מיום 12.9.2021

**כללים תשפ"ב-2021**

[ק"ת תשפ"ב מס' 9617](https://www.nevo.co.il/law_word/law06/tak-9617.pdf) מיום 12.9.2021 עמ' 16

(א) הגשת בקשה לרישום עמותה לפי סעיפים 2 ו-10 לחוק, דיווח לפי סעיף 38(א)(1) ו-(2), דיווח שנתי לפי סעיף 38(א)(3), (6) ו-(6א), הגשת פרוטוקול האסיפה הכללי תלפי סעיף 38(א)(5), הגשת תצהיר כושר פירעון, לפי תקנה 10 לתקנות העמותות (טפסים), התשס"ט-2009 (להלן – תקנות העמותות), דיווח על החלטת האסיפה הכללית בדבר פירוק מרצון לפי תקנה 11 לתקנות העמותות ודיווח על סיום פירוק מרצון של עמותה לפי תקנה 12 לתקנות העמותות או צירוף מסמך שנדרש להגיש לרשם לפי כל דין, יכול שייעשו באופן מקוון באמצעות האתר (להלן – בקשה מקוונת, דוח מקוון או מסמך מקוון, בהתאמה).

3. (א) בקשה מקוונת לרישום עמותה רשאי להגיש אחד מאלה:

הגשת בקשה מקוונת לרישום עמותה

כללים תשפ"ב-2021

(1) מייסד;

(2) עורך דין או רואה חשבון.

(ב) לבקשה כאמור בסעיף קטן (א), יצרף המגיש את כל אלה:

כללים תשפ"ב-2021

(1) העתק סרוק של טופס בקשה לרישום עמותה לפי תקנות העמותות (טפסים), התשס"ט-2009, הכולל תצהיר חתום בידי כל אחד מהמייסדים על נכונותם לייסד עמותה ולכהן בה כחברי ועד מאומת בידי עורך דין;

(2) העתק סרוק של כל מסמך שיש לצרפו לבקשה לפי דין;

(3) אישור ביחס למסמכים שפורטו בפסקה (1) כי הם מהווים העתק של המסמכים המקוריים החתומים כדין וכי הם תואמים את פרטי הבקשה המקוונת המוגשת.

כללים תשפ"ב-2021

מיום 12.9.2021

**כללים תשפ"ב-2021**

[ק"ת תשפ"ב מס' 9617](https://www.nevo.co.il/law_word/law06/tak-9617.pdf) מיום 12.9.2021 עמ' 16

(ב) לבקשה כאמור בסעיף קטן (א), ~~יצורפו~~ יצרף המגיש את כל אלה:

(1) העתק סרוק של טופס בקשה לרישום עמותה לפי תקנות העמותות (טפסים), התשס"ט-2009, הכולל תצהיר חתום בידי כל אחד מהמייסדים על נכונותם לייסד עמותה ולכהן בה כחברי ועד מאומת בידי עורך דין;

(2) העתק סרוק של כל מסמך שיש לצרפו לבקשה לפי דין;

(3) אישור ביחס למסמכים שפורטו בפסקה (1) כי הם מהווים העתק של המסמכים המקוריים החתומים כדין וכי הם תואמים את פרטי ~~הדיווח המקוון המוגש על ידו~~ הבקשה המקוונת המוגשת.

מיום 10.1.2022

**כללים תשפ"ב-2021**

[ק"ת תשפ"ב מס' 9617](https://www.nevo.co.il/law_word/law06/tak-9617.pdf) מיום 12.9.2021 עמ' 16

**החלפת סעיף קטן 3(א)**

הנוסח הקודם:

~~(א) בקשה מקוונת לרישום עמותה תוגש בידי עורך דין או רואה חשבון באתר לאחר שהזדהה באמצעות תעודה אלקטרונית.~~

4. (א) חבר ועד בעמותה, שהזדהה בהזדהות אלקטרונית בטוחה באתר, או באמצעות תעודה אלקטרונית, רשאי למלא פרטי דוח מקוון או לצרף מסמכים, אם נדרשים, ולאשרם.

הגשת דוח מקוון או מסמך מקוון בידי חברי ועד בעמותה

(ב) לגבי דוח שלא ניתן למלא את פרטיו באופן מקוון ושיש לגביו דרישה לחתימות מקוריות או העתקן המאושר כדין, יאשר אחד מחבר הוועד כי הוא מהווה העתק של המסמך המקורי.

(ג) דוח מקוון או מסמך מקוון יוגש לרשם לאחר שחבר ועד נוסף הזדהה בהזדהות אלקטרונית בטוחה או באמצעות תעודה אלקטרונית באתר ואישר את הגשת אותו דוח או מסמך, פרטיו וצרופותיו.

(ד) לעניין סעיף זה, "חבר ועד" – מי שפרטיו מעודכנים כחבר ועד בעמותה אצל הרשם לפני הגשת הדוח המקוון או המסמך המקוון.

5. עורך הדין של העמותה, רואה החשבון שלה, חבר ועד העמותה, המנהל הכללי שלה, מי שכפוף במישרין למנהל הכללי שלה או מי שרשאי לחתום בשם העמותה על מסמכים שיחייבו אותה שלה, שהזדהה באתר באמצעות תעודה אלקטרונית או בדרך של הזדהות אלקטרונית בטוחה, רשאי להגיש העתק סרוק של דוח או מסמך שהעמותה נדרשת להגיש לפי סעיף 38, אם התקיימו כל אלה:

הגשת העתק סרוק באופן מקוון

כללים תשפ"ב-2021

(1) פרטי המגיש מעודכנים כבעל תפקיד כאמור אצל הרשם לפני הגשת הדיווח;

(2) המסמך או הדוח שהעתקו הסרוק צורף, נערך לפי סעיף 38 ונחתם בידי שני חברי ועד;

(3) המגיש אישר ביחס לכל העתק סרוק של דוח או מסמך כי הוא מהווה העתק של המסמך המקורי וכי הוא תואם את פרטי הדיווח המקוון המוגש על ידו.

מיום 12.9.2021

**כללים תשפ"ב-2021**

[ק"ת תשפ"ב מס' 9617](https://www.nevo.co.il/law_word/law06/tak-9617.pdf) מיום 12.9.2021 עמ' 16

5. עורך הדין של העמותה, רואה החשבון שלה, חבר ועד העמותה ~~או המנהל הכללי~~ המנהל הכללי שלה, מי שכפוף במישרין למנהל הכללי שלה או מי שרשאי לחתום בשם העמותה על מסמכים שיחייבו אותה שלה, שהזדהה באתר באמצעות תעודה אלקטרונית או בדרך של הזדהות אלקטרונית בטוחה, רשאי להגיש העתק סרוק של דוח או מסמך שהעמותה נדרשת להגיש לפי סעיף 38, אם התקיימו כל אלה:

6. (א) תחילתם של כללים אלה, למעט האמור בסעיף קטן (ב), ביום כ"ד באדר ב' התשע"ט (31 במרס 2019).

תחילה

(ב) תחילתו של סעיף 3(א) לכללים אלה, ולעניין הגשת בקשת רישום בידי רואה חשבון, ביום כ"ז בסיוון התשע"ט (30 ביוני 2019).

י"ג באדר א' התשע"ט (18 בפברואר 2019) אייל גלובוס

רשם העמותות

ראש רשות התאגידים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ט מס' 8191](http://www.nevo.co.il/Law_word/law06/tak-8191.pdf) מיום 17.3.2019 עמ' 3030.

   תוקנו [ק"ת תש"ף מס' 8369](http://www.nevo.co.il/Law_word/law06/tak-8369.pdf) מיום 8.3.2020 עמ' 697 – כללים תש"ף-2020.

   [ק"ת תשפ"ב מס' 9617](https://www.nevo.co.il/law_word/law06/tak-9617.pdf) מיום 12.9.2021 עמ' 16 – כללים תשפ"ב-2021; ר' סעיף 4 לענין תחילה. [↑](#footnote-ref-1)