כללי הקלות לחרש (רשות השידור), תשנ"ה-1995

רבדים בחקיקה

רשויות ומשפט מנהלי – רשויות – רשות השידור

רשויות ומשפט מנהלי – תקשורת – רשות השידור – הקלות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | סוגי התכניות עם כתוביות | סעיף 2 |
| 2 | [Go](#Seif2) | נוהל אישור שידורים עם כתוביות | סעיף 3 |
| 2 | [Go](#Seif3) | מהדורת שפת הסימנים | סעיף 4 |
| 2 | [Go](#Seif4) | פרסום באמצעי התקשורת | סעיף 5 |
| 2 | [Go](#Seif5) | דיון מחדש | סעיף 6 |

כללי הקלות לחרש (רשות השידור), תשנ"ה-1995[[1]](#footnote-1)\*

בתוקף סמכותו לפי סעיף 2 לחוק הקלות לחרש, תשנ"ב-1992 (להלן - החוק), באישור שרת התקשורת, לאחר התייעצות עם ארגוני חרשים ובאישור ועדת החינוך והתרבות של הכנסת (להלן - הועדה), קובע הועד המנהל של רשות השידור (להלן - הרשות), כללים אלה:

1. בכללים אלה –

הגדרות

"שידורי הטלויזיה" - שידורי הערוץ הראשון של הטלויזיה הישראלית בעברית ובערבית;

"המנהל הכללי" - המנהל הכללי של הרשות;

"כתוביות מסך" - כתוביות המופיעות על מרקע הטלויזיה;

"טלטקסט" - שידור טלויזיה המופיע על המרקע לפי בחירת הצופה בלבד, אם המקלט מצויד בפענח המיועד לכך.

2. הרשות תשדר כתוביות מסך וכתוביות בשיטת טלטקסט בתכניות תעודה ותכניות דרמה מקוריות, בשיעור שלא יפחת מרבע משידורי הטלויזיה שאינם משודרים בשידור חי.

סוגי התכניות עם כתוביות

3. (א) המנהל הכללי, באישור הועד המנהל, יחליט אילו שידורים, בלוח השידורים בעברית ובערבית מבין השידורים החייבים בכתוביות לפי סעיף 2 ילוו בכתוביות מסך ואילו שידורים ילוו בכתוביות בשיטת טלטקסט; לוח השידורים יובא כאמור לאישור הועד המנהל בסמוך למועד אישור המערכת העונתית של השידורים בידי מליאת הרשות.

נוהל אישור שידורים עם כתוביות

(ב) בהחלטתו כאמור יביא המנהל הכללי בחשבון את היכולת הטכנית לתרגם את התכניות וישקול גם את מידת הענין והגיוון בתכניות.

4. (א) פרק החדשות במהדורת הלילה המאוחרת של שידורי הטלויזיה (להלן - הפרק), ילווה בתרגום לשפת הסימנים מדי ערב, כל עוד הוא משודר.

מהדורת שפת הסימנים

(ב) נתבטלו שידור הפרק או המהדורה כולה, יקבע הועד המנהל תכנית חדשות שבועית אחרת שתלווה בתרגום לשפת הסימנים.

5. הרשות תפרסם, מזמן לזמן, בלוחות המשדרים המופצים באמצעי התקשורת את התכניות המלוות בכתוביות; בפרסום יצוין אם הכתובית היא כתובית מסך או כתובית בשיטת טלטקסט; כמו כן תפרסם הרשות את  מהדורת החדשות השבועית, שלפי סעיף 1(2) לחוק תהיה מתורגמת לשפת הסימנים.

פרסום באמצעי התקשורת

ת"ט תשנ"ה-1995

מיום 14.8.1995

**ת"ט תשנ"ה-1995**

[ק"ת תשנ"ה מס' 5697](http://www.nevo.co.il/Law_word/law06/TAK-5697.pdf) מיום 14.8.1995 עמ' 1728

5. הרשות תפרסם, מזמן לזמן, בלוחות המשדרים המופצים באמצעי התקשורת את התכניות המלוות בכתוביות; בפרסום יצוין אם הכתובית היא כתובית מסך או כתובית בשיטת טלטקסט; כמו כן תפרסם הרשות את  מהדורת החדשות השבועית, ~~שלפי סעיף 1(2) נתאשר~~ שלפי סעיף 1(2) לחוק תהיה מתורגמת לשפת הסימנים.

6. בתום שנה מיום התחילה של כללים אלה ישוב הועד המנהל ויתייעץ עם ארגוני החרשים בכל הנוגע לכללים ויביא לאישור השר והועדה את מסקנות ההתייעצות.

דיון מחדש

י"ג בניסן תשנ"ה (13 באפריל 1995) מיכה ינון

יושב ראש רשות השידור

נתאשר.

שולמית אלוני

שרת התקשורת

1. \* פורסמו [ק"ת תשנ"ה מס' 5678](http://www.nevo.co.il/Law_word/law06/TAK-5678.pdf) מיום 1.5.1995 עמ' 1406.

   ת"ט [ק"ת תשנ"ה מס' 5697](http://www.nevo.co.il/Law_word/law06/TAK-5697.pdf) מיום 14.8.1995 עמ' 1728. [↑](#footnote-ref-1)