כללי השפיטה (סדרי העבודה בענין סיום כהונת שופט לפי החלטה של הועדה לבחירת שופטים), תשמ"ז-1986

בתי משפט וסדרי דין – בתי משפט ובתי דין – שופטים – בחירת שופטים

משפט פרטי וכלכלה – הסדרת עיסוק – שופטים – בחירת שופטים

רשויות ומשפט מנהלי – הסדרת עיסוק – שופטים – בחירת שופטים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | סמכותה של ועדת הבחירה | סעיף 1 |
| 2 | [Go](#Seif1) | נוסח ההצעה | סעיף 2 |
| 2 | [Go](#Seif2) | תגובת השופט | סעיף 3 |
| 2 | [Go](#Seif3) | מינוי ועדת משנה | סעיף 4 |
| 2 | [Go](#Seif4) | שמיעת עדים | סעיף 5 |
| 2 | [Go](#Seif5) | הודעה לשופט | סעיף 6 |
| 2 | [Go](#Seif6) | דרך שמיעת העדות | סעיף 7 |
| 2 | [Go](#Seif7) | דיון ביניים במליאה | סעיף 8 |
| 2 | [Go](#Seif8) | מסירת המידע לשופט | סעיף 9 |
| 3 | [Go](#Seif9) | חוות דעת בכתב | סעיף 10 |
| 3 | [Go](#Seif10) | דין וחשבון של ועדת המשנה | סעיף 11 |
| 3 | [Go](#Seif11) | הזמנה חוזרת של העד בידי המליאה | סעיף 12 |
| 3 | [Go](#Seif12) | הופעת השופט לפני מליאת ועדת הבחירה | סעיף 13 |
| 3 | [Go](#Seif13) | הצבעה בועדת הבחירה | סעיף 14 |
| 3 | [Go](#Seif14) | מועד סיום הכהונה ושיעור הגימלה | סעיף 15 |
| 3 | [Go](#Seif15) | הודעת ההחלטה | סעיף 16 |
| 3 | [Go](#Seif16) | סודיות הדיונים | סעיף 17 |
| 3 | [Go](#Seif17) | סדרי עבודה | סעיף 18 |
| 3 | [Go](#Seif18) | ביצוע | סעיף 19 |
| 3 | [Go](#Seif19) | תחילה | סעיף 20 |

כללי השפיטה (סדרי העבודה בענין סיום כהונת שופט לפי החלטה של הועדה לבחירת שופטים), תשמ"ז-1986[[1]](#footnote-1)\*

בהתאם לסעיף 24(2) לחוק יסוד: השפיטה (להלן - חוק היסוד), ובתוקף סמכותה לפי סעיפים 7(ד) ו-14 לחוק בתי המשפט [נוסח משולב], תשמ"ד-1984 (להלן - החוק), קובעת הועדה לבחירת שופטים (להלן - ועדת הבחירה) כללים בדבר סדרי דיוניה ועבודתה בקשר להפעלת סמכותה לסיים כהונת שופט לפי סעיף 7(4) לחוק יסוד: השפיטה:

1. לפי סעיף 7(4) לחוק היסוד יכולה כהונת שופט להסתיים לפי החלטה של ועדת הבחירה, אשר אותה הציע יושב ראש הועדה או נשיא בית המשפט העליון.

סמכותה של ועדת הבחירה

2. (א) ההצעה לדון בסיום כהונתו של שופט לפי סעיף 7(4) לחוק היסוד תיערך בכתב, ותפרט את מהות ההצעה ואת טעמיה העיקריים.

נוסח ההצעה

(ב) ההצעה תומצא לשופט אשר אליו היא מתייחסת ולכל חברי ועדת הבחירה.

3. השופט רשאי להמציא לועדה תשובה בכתב וזו תוגש בידיו תוך 14 ימים מעת שהומצאה לו ההצעה.

תגובת השופט

4. (א) עם קבלת התשובה של השופט, או אחרי חלוף המועד להגשת תשובה כאמור בסעיף 3, תתכנס ועדת הבחירה לשם החלטה על המשך הטיפול בהצעה ואם החליטה להוסיף ולדון בהצעה, היא רשאית למנות ועדת משנה מיוחדת לשם איסוף נתונים נוספים (להלן - ועדת המשנה).

מינוי ועדת משנה

(ב) הרכבה של ועדת המשנה ייקבע בידי נשיא בית המשפט העליון ובידי יושב ראש ועדת הבחירה.

(ג) יושב ראש ועדת הבחירה יכהן כיושב ראש ועדת המשנה, אולם אם יושב ראש ועדת הבחירה הוא שהגיש את ההצעה כאמור בסעיף 2 יכהן נשיא בית המשפט העליון כיושב ראש ועדת המשנה.

5. ועדת המשנה תשמע את דבריהם של האנשים היכולים לחוות דעתם בנושא שנמסר לטיפולה.

שמיעת עדים

6. עם כינונה תודיע על כך ועדת המשנה לשופט הנוגע בדבר.

הודעה לשופט

7. (א) בכפוף לאמור בסעיף 9, תישמע עדותו של כל עד המעיד לפני ועדת המשנה, בשלב הראשון, בנוכחות חברי ועדת המשנה בלבד.

דרך שמיעת העדות

(ב) דברי העד יירשמו בפרוטוקול הדיון שינוהל בידי היושב ראש של ועדת המשנה.

8. אחרי קבלת העדויות ולפני כל פעולה נוספת רשאית ועדת המשנה להציע למליאת ועדת הבחירה כי תדון מחדש בשאלה אם להמשיך בפעולתה.

דיון ביניים במליאה

9. (א) אחרי שמיעת העדים ואם לא הוחלט במליאה, בעקבות דיון כאמור בסעיף 8, על הפסקת הטיפול בהצעה, תמסור ועדת המשנה לשופט את תוכן הדברים כפי שנרשמו בפרוטוקול, בציון זהותו של מי שמסר אותם.

מסירת המידע לשופט

(ב) השופט רשאי לבקש מועדת המשנה כי עד פלוני שמסר כבר דבריו לועדה, כאמור, יוזמן מחדש כדי שהשופט יוכל להציג לו שאלות נוספות; כן יוכל לבקש כי ועדת המשנה תזמין אנשים נוספים כפי שהוא יפרסם.

(ג) ועדת המשנה תחליט אם יש בהזמנתם של העדים הנוספים, כפי שנתבקשה, כדי לתרום לכאורה, לבירורה של השאלה שנמסרה לטיפולה, ואם החלטתה היא חיובית, תעשה ועדת המשנה כמבוקש; אולם, עד שהעיד כבר ואשר הזמנתו מחדש נתבקשה בידי השופט, יוזמן בכל מקרה.

(ד) בעת השמעת דבריהם של אנשים המוזמנים לפי הוראותיו של סעיף זה יהיה נוכח גם השופט.

(ה) בכל שלב רשאי השופט להיות מיוצג על-ידי עורך דין.

10. (א) ועדת המשנה רשאית לקבל לידיה חוות דעת בכתב ותוכנה יובא לידיעת השופט, על פי הכלל שנקבע בסעיף 9.

חוות דעת בכתב

(ב) השופט רשאי לבקש גם הזמנתו, כאמור בסעיף 9(ב), של מי שמסר חוות דעת בכתב.

11. (א) עם סיום פעולתה תגיש ועדת המשנה דין וחשבון בכתב למליאת ועדת הבחירה.

דין וחשבון של ועדת המשנה

(ב) פרוטוקול הדיונים יצורף לדין וחשבון של ועדת המשנה.

(ג) הדין וחשבון יכול שיכיל דעות חולקות.

12. מליאת ועדת הבחירה רשאית להחליט על הזמנתו אליה של כל מי שהעיד לפני ועדת המשנה, או של כל עד נוסף, ובלבד שתוכן הדברים יימסר לשופט ושתישמר לו גם אז הזכות הקבועה בסעיף 9(ב) סיפה.

הזמנה חוזרת של העד בידי המליאה

13. לפני סיכום דעתה תינתן לשופט הנוגע בדבר ההזדמנות, אם ירצה בכך, להשמיע דבריו לפני מליאת ועדת הבחירה.

הופעת השופט לפני מליאת ועדת הבחירה

14. מליאת ועדת הבחירה תחליט בכל ענין ברוב קולות חבריה אולם היא רשאית להחליט על סיום כהונת שופט רק ברוב של שבעה חברים לפחות.

הצבעה בועדת הבחירה

15. החליטה ועדת הבחירה על סיום כהונה של שופט תקבע בהחלטתה, כדרישת סעיף 14 לחוק, את המועד לסיום הכהונה וכן, לפי שיקול דעתה, את שיעור הגימלה שיקבל השופט.

מועד סיום הכהונה ושיעור הגימלה

16. יושב ראש ועדת הבחירה יודיע לשופט את החלטתה של הועדה.

הודעת ההחלטה

17. דיוניה של ועדת המשנה ושל המליאה של ועדת הבחירה לרבות העדויות שהושמעו לפניהן או חוות הדעת שנמסרו להן הם סודיים ומשתתף בדיון לא יגלה לאיש פרטים עליהם, זולת אם נאמר אחרת בכללים אלה.

סודיות הדיונים

18. בכל ענין שלא נקבע בכללים אלה תקבע ועדת הבחירה או ועדת המשנה, לפי הענין, את סדרי עבודתה.

סדרי עבודה

19. ההודעה על החלטת ועדת הבחירה לסיים את כהונתו של שופט תימסר למנהל בתי המשפט לשם ביצועה.

ביצוע

20. תחילתם של כללים אלה ביום ה' בתשרי תשמ"ז (9 באוקטובר 1986).

תחילה

י"ג בתשרי תשמ"ו (16 באוקטובר 1986) אברהם שריר

שר המשפטים

יושב ראש ועדת הבחירה

1. \* פורסמו [ק"ת תשמ"ז מס' 4989](http://www.nevo.co.il/Law_word/law06/TAK-4989.pdf) מיום 18.12.1986 עמ' 198. [↑](#footnote-ref-1)