כללי השפיטה (סדרי העבודה של הועדה לבחירת שופטים), תשמ"ד-1984

בתי משפט וסדרי דין – בתי משפט ובתי דין – שופטים – בחירת שופטים

משפט פרטי וכלכלה – הסדרת עיסוק – שופטים – בחירת שופטים

רשויות ומשפט מנהלי – הסדרת עיסוק – שופטים – בחירת שופטים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | מסמכים שיגיש מבקש | [Go](#Seif2) | 2 |
| סעיף 3 | המצאת פסקי דין | [Go](#Seif3) | 2 |
| סעיף 4 | בחירת ועדת משנה כללים | [Go](#Seif4) | 2 |
| סעיף 5 | זימון מבקש לפני ועדת המשנה | [Go](#Seif5) | 2 |
| סעיף 6 | זימון שופט לפני ועדת המשנה | [Go](#Seif6) | 3 |
| סעיף 6א | השתתפות בישיבות ועדת המשנה | [Go](#Seif19) | 3 |
| סעיף 7 | רישום פרוטוקול וחוות דעת של ועדת המשנה | [Go](#Seif7) | 3 |
| סעיף 8 | רשימת מבקשים | [Go](#Seif8) | 3 |
| סעיף 9 | מועמדים | [Go](#Seif9) | 3 |
| סעיף 10 | הופעת מועמד | [Go](#Seif10) | 3 |
| סעיף 11 | בדיקת רישומים פליליים ומשמעתיים | [Go](#Seif11) | 3 |
| סעיף 11א | מבחנים | [Go](#Seif12) | 3 |
| סעיף 11ב | פרסום שמות ועמדים | [Go](#Seif13) | 4 |
| סעיף 12 | פרוטוקול דיוני ועדת הבחירה | [Go](#Seif14) | 4 |
| סעיף 13 | פרסום החלטה | [Go](#Seif15) | 4 |
| סעיף 14 | בדיקות | [Go](#Seif17) | 4 |
| סעיף 15 | סודיות | [Go](#Seif18) | 4 |

כללי השפיטה (סדרי העבודה של הועדה לבחירת שופטים), תשמ"ד-1984[[1]](#footnote-1)\*

בהתאם לסעיף 24(2) לחוק-יסוד: השפיטה, ובתוקף סמכותה לפי סעיף 7(ד) לחוק השופטים, תשי"ג-1953 (להלן – החוק), קובעת הועדה לבחירת שופטים (להלן – ועדת הבחירה) כללים מנחים אלה:

1. בכללים אלה:

הגדרות

"שאלון" – טופס שאלות למבקש שאושר בידי נשיא בית המשפט העליון ובידי שר המשפטים;

"המנהל" – מנהל בתי המשפט;

"מבקש" – עורך דין שהביע רצונו להתמנות שופט;

"מועמד" – שופט או מבקש ששר המשפטים, נשיא בית המשפט העליון או שלושה חברי ועדת הבחירה כאחד, הציעו מינויו לפי סעיף 7(ב) לחוק;

"שופט" – שופט של בית משפט שלום, שופט של בית משפט מחוזי, שופט של בית דין לעבודה או שופט תעבורה.

2. (א) בקשת מבקש תיערך בכתב ותוגש למנהל.

מסמכים שיגיש מבקש

(ב) כל מבקש ימלא שאלון שימסור לו המנהל.

(ג) לבקשה יצורפו פרסומים שפרסם המבקש וכל חיבור או מסמך אחרים אותם ראה לנכון להביא לפני הועדה.

(ד) לבקשה יצורף גיליון ציונים מהמוסד שבו למד המבקש לימודי משפטים, זולת אם גיליון הציונים אינו ברשומו של המבקש ואין ביכולתו להשיגו.

כללים תשס"ח-2008

מיום 30.4.2008

**כללים תשס"ח-2008**

[ק"ת תשס"ח מס' 6670](http://www.nevo.co.il/Law_word/law06/TAK-6670.pdf) מיום 30.4.2008 עמ' 874

**הוספת סעיף קטן 2(ד)**

3. (א) שופט של בית משפט שלום או שופט תעבורה, המבקש להתמנות שופט של בית משפט מחוזי, ושופט של בית דין אזורי לעבודה המבקש להתמנות לשופט בית הדין הארצי לעבודה, ימציא לבחירת המנהל כעשרה פסקי דין שנתן במהלך כהונתו.

המצאת פסקי דין

כללים תשס"ח-2008

(ב) המנהל יעביר עותקים של פסקי הדין והפרסומים לעיונם של חברי ועדת הבחירה שהם שופטים ולכל חבר הועדה אחר שביקש זאת.

מיום 30.4.2008

**כללים תשס"ח-2008**

[ק"ת תשס"ח מס' 6670](http://www.nevo.co.il/Law_word/law06/TAK-6670.pdf) מיום 30.4.2008 עמ' 874

(א) שופט של בית משפט שלום או שופט תעבורה, המבקש להתמנות שופט של בית משפט מחוזי, ושופט של בית דין אזורי לעבודה המבקש להתמנות לשופט בית הדין הארצי לעבודה, ימציא לבחירת המנהל כעשרה פסקי דין שנתן ~~בתקופת השנתיים שקדמו לבקשתו~~ במהלך כהונתו.

4. ועדת הבחירה תבחר מבין חבריה ועדת משנה אחת או יותר שחבריה שלושה או יותר, ובה לפחות אחד מאלה: שופט בית המשפט העליון שישמש יושב ראש הועדה, חבר הכנסת ונציג לשכת עורכי הדין; נכלל יותר משופט אחד בועדה יכהן הבכיר ביניהם כיושב ראש הועדה.

בחירת ועדת משנה

כללים (מס' 2) תשנ"ד-1994

מיום 13.2.1994

**כללים (מס' 2) תשנ"ד-1994**

[ק"ת תשנ"ד מס' 5580](http://www.nevo.co.il/Law_word/law06/TAK-5580.pdf) מיום 13.2.1994 עמ' 630

**החלפת סעיף 4**

הנוסח הקודם:

~~4. ועדת הבחירה תבחר מבין חבריה ועדת משנה אחת או יותר, שחבריה שלושה והם: שופט בית המשפט העליון שישמש יושב ראש הועדה, חבר הכנסת ונציג לשכת עורכי הדין.~~

5. (א) ראה המנהל כי נתקיימו במבקש תנאי הכשירות הקבועים בחוק, יזמן את המבקש להופיע לפני ועדת המשנה.

זימון מבקש לפני ועדת המשנה

(ב) ועדת המשנה רשאית לשוב ולזמן את המבקש להופיע לפניה כל אימת שתמצא זאת לנכון.

6. (א) שופט יזומן להופיע לפני ועדת המשנה אם דרש זאת מי שמוסמך על פי החוק להציע מועמדים או אם ביקש זאת השופט עצמו.

זימון שופט לפני ועדת המשנה

כללים תשס"ח-2008

(ב) שופט שהוא מועמד לכהונה בבית המשפט העליון יזומן להופיע לפני ועדת המשנה.

כללים תשס"ח-2008

מיום 30.4.2008

**כללים תשס"ח-2008**

[ק"ת תשס"ח מס' 6670](http://www.nevo.co.il/Law_word/law06/TAK-6670.pdf) מיום 30.4.2008 עמ' 874

6. (א) שופט יזומן להופיע לפני ועדת המשנה אם דרש זאת מי שמוסמך על פי החוק להציע מועמדים או אם ביקש זאת השופט עצמו.

(ב) שופט שהוא מועמד לכהונה בבית המשפט העליון יזומן להופיע לפני ועדת המשנה.

6א. כל חבר בוועדת הבחירה רשאי להשתתף בישיבות ועדת המשנה.

השתתפות בישיבות ועדת המשנה

כללים תשס"ח-2008

מיום 30.4.2008

**כללים תשס"ח-2008**

[ק"ת תשס"ח מס' 6670](http://www.nevo.co.il/Law_word/law06/TAK-6670.pdf) מיום 30.4.2008 עמ' 874

**הוספת סעיף 6א**

6ב. שופט בית משפט שלום המועמד לכהונה כשופט של בית משפט מחוזי, יופיע לפני ועדת המשנה לאחר שפורסמה ברשומות הודעה לפי סעיף 11ב בדבר מועמדותו ולפני שוועדת הבחירה התכנסה לדון במועמדות.

הופעת שופט לפני ועדת המשנה

כללים תשס"ט-2008

מיום 26.11.2008

**כללים תשס"ט-2008**

[ק"ת תשס"ט מס' 6719](http://www.nevo.co.il/Law_word/law06/TAK-6719.pdf) מיום 27.10.2008 עמ' 60

**הוספת סעיף 6ב**

7. יושב ראש ועדת המשנה ירשום בפרוטוקול דיוניה את הסיווג שנתנה למבקש ויערוך בכתב את חוות דעתה של ועדת המשנה.

רישום פרוטוקול וחוות דעת של ועדת המשנה

8. המנהל ימציא לועדת הבחירה רשימה של מבקשים, ערוכה לפי הערכאות שמבקשים להתמנות להן, שתכלול פרטים אישיים של כל מבקש, מועד הופעתו לפני ועדת המשנה והפרטים שנרשמו לגביו לפי סעיף 7 בפרוטוקול ועדת המשנה.

רשימת מבקשים

9. על המועמדים יחולו ההוראות הבאות:

מועמדים

(1) המוסמכים להציעם, יודיעו למנהל את שמותיהם;

(2) המנהל יזמן את המבקש להופיע לפני ועדת המשנה – אם טרם הופיע לפניה, כאמור בסעיפים 5 ו-6 – שבועיים לפחות לפני מועד ישיבת ועדת הבחירה;

(3) לפני מועד ישיבתה של ועדת הבחירה יביא המנהל לידיעת חבריה את שמות המועמדים;

(4) בישיבת ועדת הבחירה ישמיע יושב ראש ועדת המשנה את חוות דעתה של ועדת המשנה על המועמד, ואם יושב ראש ועדת המשנה שוב אינו חבר ועדת הבחירה יקרא יושב ראש ועדת הבחירה את חוות דעתה של ועדת המשנה;

(5) (א) יושב ראש ועדת הבחירה ימסור לחברי ועדת הבחירה 10 ימים לפחות לפני מועד ישיבת ועדת הבחירה את חוות הדעת על המועמד שלוקטו בידו או מטעמו שעובר לישיבה, ובהן דעתם של נשיא בית המשפט המחוזי ונשיא בית משפט השלום במחוז מגוריו של מועמד, וכן דעתם של שופטים אחרים, של הועד המחוזי של לשכת עורכי הדין במחוז האמור ושל כל גורם אחר שהמנהל ראה לנכון לבקש את חוות דעתו או שהמועמד ציין אותו בבקשתו וכן מידע רלוונטי שנתקבל על פי פסקת משנה (ב) וסעיפים 11 ו-11ב(ב);

כללים תשס"ז-2007

(ב) היה המועמד עובד המדינה או עובד השירות הציבורי, יבקש המנהל את חוות דעתם של היועץ המשפטי לממשלה, פרקליט המדינה או המנהל הכללי של משרד המשפטים.

מיום 21.5.2007

**כללים תשס"ז-2007**

[ק"ת תשס"ז מס' 6589](http://www.nevo.co.il/Law_word/law06/tak-6589.pdf) מיום 21.5.2007 עמ' 882

(5) (א) יושב ראש ועדת הבחירה ימסור לחברי ועדת הבחירה 10 ימים לפחות לפני מועד ישיבת ועדת הבחירה את חוות הדעת על המועמד שלוקטו בידו או מטעמו שעובר לישיבה, ובהן דעתם של נשיא בית המשפט המחוזי ונשיא בית משפט השלום במחוז מגוריו של מועמד, וכן דעתם של שופטים אחרים, של הועד המחוזי של לשכת עורכי הדין במחוז האמור ושל כל גורם אחר שהמנהל ראה לנכון לבקש את חוות דעתו או שהמועמד ציין אותו בבקשתו וכן מידע רלוונטי שנתקבל על פי פסקת משנה (ב) וסעיפים 11 ו-11ב(ב);

10. מועמד יזומן להופיע לפני ועדת הבחירה במליאתה אם דרש זאת מי שמוסמך על פי החוק להציע מועמדים.

הופעת מועמד

כללים תשס"ח-2008

מיום 30.4.2008

**כללים תשס"ח-2008**

[ק"ת תשס"ח מס' 6670](http://www.nevo.co.il/Law_word/law06/TAK-6670.pdf) מיום 30.4.2008 עמ' 874

**החלפת סעיף 10**

הנוסח הקודם:

~~10. ועדת הבחירה במליאתה רשאית לבקש הופעתו לפניה של כל מועמד.~~

11. לא יובא ענינו של מועמד לדיון לפני ועדת הבחירה אלא לאחר שהמנהל קיבל לגביו מידע מעודכן מן המשטרה ומשירות הבטחון הכללי, אם היו נגד המבקש הליכים משפטיים בבתי המשפט או בבתי דין ולאחר שבדק עם לשכת עורכי הדין אם היו הליכים משמעתיים של הלשכה נגדו; מידע כאמור יתייחס גם לזיכויים בדין ולתיקים תלויים ועומדים.

בדיקת רישומים פליליים ומשמעתיים

11א. התכונות העיקריות הנבדקות והנשקלות לגבי מועמד, ואשר לגביהן מתבקשת גם תגובת מחווי הדעת לפי סעיף 9(5), הן אלה:

מבחנים

כללים תשנ"ד-1993

(1) ידע ומיומנות בתחום המשפט כולל בקיאות משפטית, רב-גוניות בתחומי המשפט השונים, תפיסה משפטית, יסודיות בהכנת החומר המשפטי;

(2) כושר הבעה וניסוח בכתב ובעל-פה;

(3) יעילות וכושר ביצוע, לרבות כושר ארגון וניהול, סדר בעבודה, דייקנות, כולל עמידה בלוח זמנים, חריצות, גישה עניינית ותכליתית לעבודה, יעילות והספק בעבודה;

(4) סמכותיות וכושר לנהל דיון, כושר החלטה והכרעה, ישוב הדעת, הבחנה בין עיקר לבין טפל, התחשבות בכל הנתונים, והיכולת להגיע להחלטות נכונות;

(5) מזג שיפוטי המתבטא, בין היתר, בסבלנות, בסובלנות, בפתיחות ואופי יציב; שקט נפשי, יכולת עמידה בלחצים, יכולת ליצירת קשר עם אנשים; גינוני משפט;

(6) אינטגריטי, יושר אינטלקטואלי, הגינות כלפי הזולת, אמות מידה מוסריות, עצמאות בחשיבה ואי-תלות;

(7) חוכמה ותבונה;

(8) תדמית המועמד בעיני הזולת בתחום המקצועי ובחיי היומיום;

(9) מוטיבציה.

מיום 21.11.1993

**כללים תשנ"ד-1993**

[ק"ת תשנ"ד מס' 5562](http://www.nevo.co.il/Law_word/law06/TAK-5562.pdf) מיום 21.11.1993 עמ' 218

**הוספת סעיף 11א**

11ב. (א) לא יובא עניינו של מועמד לדיון בפני ועדת הבחירה אלא לאחר שהודעה בדבר היותו מועמד פורסמה ברשומות 45 ימים לפחות לפני המועד הקבוע לדיון במועמדותו.

פרסום שמות ועמדים

כללים תשנ"ז-1997

כללים תשס"ז-2007

כללים תשע"ה-2015

(ב) כל אדם רשאי, בתוך 20 ימים ממועד פרסום שמות המועמדים כאמור בכלל משנה (א), לפנות לועדת הבחירה בבקשה מנומקת שלא לבחור במועמד לכהונת שופט, והועדה תנהג בבקשה לפי שיקול דעתה.

כללים תשס"ז-2007

מיום 3.3.1997

**כללים תשנ"ז-1997**

[ק"ת תשנ"ז מס' 5806](http://www.nevo.co.il/Law_word/law06/TAK-5806.pdf) מיום 14.1.1997 עמ' 342

**הוספת סעיף 11ב**

מיום 21.5.2007

**כללים תשס"ז-2007**

[ק"ת תשס"ז מס' 6589](http://www.nevo.co.il/Law_word/law06/tak-6589.pdf) מיום 21.5.2007 עמ' 882

11ב. (א) לא יובא עניינו של מועמד לדיון בפני ועדת הבחירה אלא לאחר שהודעה בדבר היותו מועמד פורסמה ברשומות ~~לפחות 21 יום~~ 30 ימים לפחות לפני המועד הקבוע לדיון במועמדותו ~~(להלן - תקופת ההמתנה)~~.

(ב) ~~במהלך תקופת ההמתנה רשאי כל אדם~~ כל אדם רשאי, בתוך 20 ימים ממועד פרסום שמות המועמדים כאמור בכלל משנה (א), לפנות לועדת הבחירה בבקשה מנומקת שלא לבחור במועמד לכהונת שופט, והועדה תנהג בבקשה לפי שיקול דעתה.

מיום 20.7.2015

**כללים תשע"ה-2015**

[ק"ת תשע"ה מס' 7534](http://www.nevo.co.il/Law_word/law06/tak-7534.pdf) מיום 20.7.2015 עמ' 1384

(א) לא יובא עניינו של מועמד לדיון בפני ועדת הבחירה אלא לאחר שהודעה בדבר היותו מועמד פורסמה ברשומות ~~30 ימים לפחות~~ 45 ימים לפחות לפני המועד הקבוע לדיון במועמדותו.

12. בכל ישיבה של ועדת הבחירה ייערך פרוטוקול אשר ישקף את עיקרי הדברים שנאמרו, לרבות שמות המועמדים שעניינם נדון, תוצאות ההצבעה לגביהם והחלטותיה של הוועדה; נדון עניין אישי של מועמד, יירשמו עיקרי הדברים בלי לפרטם.

פרוטוקול דיוני ועדת הבחירה

כללים תשס"ח-2008

מיום 30.4.2008

**כללים תשס"ח-2008**

[ק"ת תשס"ח מס' 6670](http://www.nevo.co.il/Law_word/law06/TAK-6670.pdf) מיום 30.4.2008 עמ' 874

**החלפת סעיף 12**

הנוסח הקודם:

~~12. בכל ישיבה של ועדת הבחירה ייערך פרוטוקול שבו יירשמו שמות המועמדים שענינם נידון, תוצאות ההצבעה לגביהם והחלטותיה של הועדה.~~

13. מיד לאחר קבלת החלטתה תפרסם ועדת הבחירה הודעה על החלטתה.

פרסום החלטה

כללים תשנ"ד-1993

מיום 21.11.1993

**כללים תשנ"ד-1993**

[ק"ת תשנ"ד מס' 5562](http://www.nevo.co.il/Law_word/law06/TAK-5562.pdf) מיום 21.11.1993 עמ' 218

13. מיד לאחר קבלת החלטתה תפרסם ועדת הבחירה הודעה על ~~המלצותיה~~ החלטתה.

13א. (בוטל).

כללים תשנ"ז-1997

מיום 21.11.1993

**כללים תשנ"ד-1993**

[ק"ת תשנ"ד מס' 5562](http://www.nevo.co.il/Law_word/law06/TAK-5562.pdf) מיום 21.11.1993 עמ' 218

**הוספת סעיף 13א**

מיום 3.3.1997

**כללים תשנ"ז-1997**

[ק"ת תשנ"ז מס' 5806](http://www.nevo.co.il/Law_word/law06/TAK-5806.pdf) מיום 14.1.1997 עמ' 342

**ביטול סעיף 13א**

הנוסח הקודם:

~~תקופת המתנה עד למינוי~~

~~13א. (א) פירסמה ועדת הבחירה שמו של מועמד שבחרה, כאמור בסעיף 13, לא יתבקש קיום המינוי בידי נשיא המדינה לפני שחלפה תקופה של 21 ימים מיום הבחירה (להלן – תקופת ההמתנה); טענה כנגד הבחירה יכול שתועלה בפני הועדה בתקופת ההמתנה.~~

~~(ב) כל עוד לא קויים מינויו של המועמד בידי נשיא המדינה, תהא לועדת הבחירה הסמכות לדון מחדש בהחלטתה; למטרה זו תכונס הועדה מחדש ביוזמת יושב ראש הועדה, נשיא בית המשפט העליון או שניים מחבריה; כל עוד לא סיימה הועדה את דיוניה אלה, לא יתבקש נשיא המדינה לקיים את המינוי.~~

14. לא יובא ענינו של מבקש, שעל מינויו הומלץ, בפני נשיא המדינה לשם מינויו אלא לאחר שהמועמד עמד בבדיקת כושר רפואי כמשמעותה בסעיף 29(א) לחוק שירות המדינה (מינויים), תשי"ט-1959.

בדיקות

15. דיוניה של ועדת הבחירה ושל ועדותיה ותכנם של השאלונים שהובאו בפני חבריה לצורך הדיונים הם סודיים ולא יגלה משתתף לאיש פרטים עליהם זולת פרוטוקולים שאינם עוסקים במועמדים או בענינים אישיים וזולת דבר המלצתה של הועדה על מינויו של פלוני, אלא אם כן החליטה הוועדה אחרת, דרך כלל או לענין מסוים.

סודיות

כללים תשס"ז-2007

מיום 21.5.2007

**כללים תשס"ז-2007**

[ק"ת תשס"ז מס' 6589](http://www.nevo.co.il/Law_word/law06/tak-6589.pdf) מיום 21.5.2007 עמ' 882

15. דיוניה של ועדת הבחירה ושל ועדותיה ותכנם של השאלונים שהובאו בפני חבריה לצורך הדיונים הם סודיים ולא יגלה משתתף לאיש פרטים עליהם ~~זולת דבר~~ זולת פרוטוקולים שאינם עוסקים במועמדים או בענינים אישיים וזולת דבר המלצתה של הועדה על מינויו של פלוני, אלא אם כן החליטה הוועדה אחרת, דרך כלל או לענין מסוים.

כ"ו בתמוז תשמ"ד (26 ביולי 1984) משה נסים

שר המשפטים

יושב ראש הועדה

לבחירת שופטים

1. \* פורסמו [ק"ת תשמ"ד מס' 4689](http://www.nevo.co.il/Law_word/law06/TAK-4689.pdf) מיום 17.8.1984 עמ' 2370.

   תוקנו [ק"ת תשנ"ד מס' 5562](http://www.nevo.co.il/Law_word/law06/TAK-5562.pdf) מיום 21.11.1993 עמ' 218 – כללים תשנ"ד-1993.

   [ק"ת תשנ"ד מס' 5580](http://www.nevo.co.il/Law_word/law06/TAK-5580.pdf) מיום 13.2.1994 עמ' 630 – כללים (מס' 2) תשנ"ד-1994.

   [ק"ת תשנ"ז מס' 5806](http://www.nevo.co.il/Law_word/law06/TAK-5806.pdf) מיום 14.1.1997 עמ' 342 – כללים תשנ"ז-1997; תחילתם ביום 3.3.1997.

   [ק"ת תשס"ז מס' 6589](http://www.nevo.co.il/Law_word/law06/tak-6589.pdf) מיום 21.5.2007 עמ' 882 – כללים תשס"ז-2007.

   [ק"ת תשס"ח מס' 6670](http://www.nevo.co.il/Law_word/law06/TAK-6670.pdf) מיום 30.4.2008 עמ' 874 – כללים תשס"ח-2008; ר' סעיף 7 לענין הוראת מעבר.

   [ק"ת תשס"ט מס' 6719](http://www.nevo.co.il/Law_word/law06/TAK-6719.pdf) מיום 27.10.2008 עמ' 60 – כללים תשס"ט-2008; תחילתם 30 ימים מיום פרסומם.

   [ק"ת תשע"ה מס' 7534](http://www.nevo.co.il/Law_word/law06/tak-7534.pdf) מיום 20.7.2015 עמ' 1384 – כללים תשע"ה-2015. [↑](#footnote-ref-1)