כללי מים (השימוש במים במפעלי תעשיה), תשכ"ה-1964

רבדים בחקיקה

משפט פרטי וכלכלה – תעשיה

רשויות ומשפט מנהלי – תשתיות – מים – שימוש במים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | הקצבת מים למפעל תעשיה | סעיף 2 |
| 2 | [Go](#Seif2) | צריכה לפי תכנית | סעיף 3 |
| 2 | [Go](#Seif3) | הספקת מים למפעל תעשיה | סעיף 4 |
| 2 | [Go](#Seif4) | פרטים שייכללו בתכנית | סעיף 5 |
| 2 | [Go](#Seif5) | אישור תכנית | סעיף 6 |
| 3 | [Go](#Seif6) | תחולת הוראות על מפעל המרחיב מיתקניו | סעיף 7 |
| 3 | [Go](#Seif7) | החלת הוראות על מפעל קיים | סעיף 8 |
| 3 | [Go](#Seif8) | תחולת הוראות על מפעלים קטנים | סעיף 9 |
| 3 | [Go](#Seif9) | מסירת דין וחשבון | סעיף 10 |
| 3 | [Go](#Seif10) | רשות כניסה | סעיף 11 |
| 3 | [Go](#Seif11) | פטור | סעיף 12 |
| 3 | [Go](#Seif12) | השם | סעיף 13 |

כללי מים (השימוש במים במפעלי תעשיה), תשכ"ה-1964[[1]](#footnote-1)\*

בתוקף סמכותי לפי סעיף 21 לחוק המים, תשי"ט-1959, ולאחר התייעצות במועצת המים, אני קובע כללים אלה:

1. בכללים אלה –

הגדרות

"הנציב" - נציב המים שנתמנה על פי חוק המים, תשי"ט-1959, לרבות מי שהנציב העביר אליו את סמכויותיו על פי כללים אלה, כולן או מקצתן;

"מפעל תעשיה" - מפעל המקבל הקצבת מים למטרות תעשיה בהתאם להסדרי הקיצוב והצורך לתהליכי הייצור שלו, או לביצוע השירותים הניתנים על ידיו, בכמות העולה על 5,000 מ"ק לשנה.

2. מפעל תעשיה אשר בהקמתו או בייצור בו הוחל לאחר פרסום כללים אלה ברשומות (להלן - מפעל תעשיה חדש) לא יקבל הקצבת מים אלא אם הוגשה לנציב תכנית מפורטת של מערכת הספקת המים ומערכת סילוק השפכים במפעל (להלן - התכנית), והתכנית אושרה על ידי הנציב.

הקצבת מים למפעל תעשיה

3. לא יצרוך מפעל תעשיה חדש מים אלא על פי תכנית שאושרה על ידי הנציב.

צריכה לפי תכנית

4. (א) לא יספק ספק מים למטרת בניית מפעל תעשיה חדש אלא לאחר שהודיע על כך לנציב וקיבל את אישורו להספקת מים כאמור, ולאחר שמסר לנציב את כל הפרטים שיידרשו ממנו.

הספקת מים למפעל תעשיה

(ב) לא יספק ספק מים למפעל תעשיה חדש אלא אם נתקיימו לגבי המפעל הוראות כללים אלה.

5. (א) הנציב רשאי להורות כי התכנית תכלול את הפרטים הבאים, כולם או מקצתם:

פרטים שייכללו בתכנית

(1) האופנים, המקומות והשיטות בהם יימדדו המים המסופקים למפעל והנצרכים על ידיו, וכן המים המנוצלים לשימושים השונים במפעל;

(2) אופן התפלגות המים למיתקני הייצור השונים במפעל;

(3) אופן טיוב המים במפעל;

(4) אופן סילוק השפכים ממיתקני הייצור השונים במפעל;

(5) האופנים, המקומות והשיטות בהם יסולקו מי השפכים של המפעל אל מחוץ למפעל.

(ב) הנציב רשאי להורות על המצאת פרטים נוספים על אלה שפורטו בסעיף קטן (א).

6. (א) הנציב רשאי לאשר תכנית שהוגשה לו וכן רשאי הוא להחזיר תכנית למפעל תעשיה לשם השלמה, הוספות, תיקונים ושינויים בה בהתאם להוראותיו.

אישור תכנית

(ב) אישור תכנית, סירוב לאשרה או קביעת תנאים לאישורה, מסורים לשיקול דעתו של הנציב, אולם לא יאשר הנציב תכנית לפני שקיבל את חוות דעתו של שר הבריאות או מי שהוסמך על ידיו לענין זה (להלן - שר הבריאות) בכל הנוגע למי שפכים של המפעל, ובעיקר האופנים, המקומות והשיטות לסילוקם של מי השפכים אל מחוץ למפעל.

ת"ט תשכ"ה-1965

מיום 14.1.1965

**ת"ט תשכ"ה-1965**

[ק"ת תשכ"ה מס' 1673](http://www.nevo.co.il/Law_word/law06/TAK-1673.pdf) מיום 14.1.1965 עמ' 1200

(ב) אישור תכנית, סירוב לאשרה או קביעת תנאים לאישורה, מסורים לשיקול דעתו של הנציב, אולם לא יאשר הנציב תכנית לפני שקיבל את ~~דעתו של שר הבריאות~~ חוות דעתו של שר הבריאות או מי שהוסמך על ידיו לענין זה (להלן - שר הבריאות) בכל הנוגע למי שפכים של המפעל, ובעיקר האופנים, המקומות והשיטות לסילוקם של מי השפכים אל מחוץ למפעל.

7. כללים אלה יחולו על מפעל תעשיה קיים המגדיל או מרחיב את מיתקני הייצור שלו או מגדיל את היקף הייצור או השירותים הניתנים על ידיו.

תחולת הוראות על מפעל המרחיב מיתקניו

8. שוכנע הנציב כי מפעל תעשיה קיים צורך מים שלא באופן יעיל וחסכוני, או שוכנע, לאחר קבלת חוות דעתו של שר הבריאות, שממפעל תעשיה קיים מוזרמים שפכים המזיקים, או עלולים להזיק למי התהום, למקורות מים או למפעלי מים, יחולו הוראות כללים אלה, כולן או מקצתן, לגבי המפעל אם לבעליו או למנהלו נמסרה הודעה בכתב על כך על ידי הנציב.

החלת הוראות על מפעל קיים

9. הוראות כללים אלה יחולו גם לגבי מפעלים הצורכים למטה מ-5,000 מ"ק מים לשנה שהנציב הודיע לבעליהם או למנהלים אותם בכתב על כך.

תחולת הוראות על מפעלים קטנים

10. מפעל תעשיה הצורך מים על פי תכנית, בהתאם להוראות כללים אלה, ימסור לנציב דין וחשבון חדשי על המים המופקים ונצרכים על ידיו ועל מי השפכים המסולקים על ידיו, בהתאם למפרט שייקבע על ידי הנציב.

מסירת דין וחשבון

11. הנציב רשאי להיכנס בכל עת סבירה למפעל תעשיה על מנת לבדוק אם קויימו הוראות כללים אלה, ולערוך כל מדידה או פעולה אחרת הנראית לו כדרושה לשם כך.

רשות כניסה

12. רשאי הנציב לפטור מהוראות כללים אלה מפעל תעשיה הצורך מים לצרכים תברואיים בלבד.

פטור

13. לכללים אלה ייקרא "כללי מים (השימוש במיים במפעלי תעשיה), תשכ"ה-1964".

השם

ז' בחשון תשכ"ה (13 באוקטובר 1964) משה דיין

שר החקלאות

1. \* פורסמו [ק"ת תשכ"ה מס' 1642](http://www.nevo.co.il/Law_word/law06/TAK-1642.pdf) מיום תשכ"ה 29.10.1964 עמ' 284.

   ת"ט [ק"ת תשכ"ה מס' 1673](http://www.nevo.co.il/Law_word/law06/TAK-1673.pdf) מיום 14.1.1965 עמ' 1200. [↑](#footnote-ref-1)