כללי משק החשמל (שעבודים והעברות שליטה), תשע"ט-2019

רשויות ומשפט מנהלי – תשתיות – חשמל

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | בקשה לביצוע פעולות ברישיון או בנכסי הרישיון | [Go](#Seif2) | 2 |
| סעיף 3 | שינויים מבניים בבעל רישיון | [Go](#Seif3) | 2 |
| סעיף 4 | העברת שליטה והעברת רישיון | [Go](#Seif4) | 3 |
| סעיף 5 | רכישה או החזקה של אמצעי שליטה בבעל רישיון נוסף | [Go](#Seif5) | 3 |
| סעיף 6 | הוראות נוספות לגבי הגשת בקשה | [Go](#Seif6) | 3 |
| סעיף 7 | חובת דיווח על שינוי בבעלי עניין בבעל הרישיון | [Go](#Seif7) | 3 |
| סעיף 8 | תחילה | [Go](#Seif8) | 3 |
|  | תוספת | [Go](#med0) | 3 |

כללי משק החשמל (שעבודים והעברות שליטה), תשע"ט-2019[[1]](#footnote-1)\*

בתוקף סמכותה לפי סעיף 15(ב1) לחוק משק החשמל, התשנ"ו-1996 (להלן – החוק), הרשות קובעת כללים אלה:

1. בכללים אלה –

הגדרות

"בעל עניין" בתאגיד – כל אחד מאלה:

(1) מי שמחזיק בחמישה אחוזים או יותר מהון המניות המונפק של התאגיד או מכוח ההצבעה בו, מי שרשאי למנות דירקטור אחד או יותר מהדירקטורים של התאגיד או את מנהלו הכללי, או מי שמכהן כדירקטור של התאגיד או כמנהלו הכללי;

(2) חברת בת של תאגיד למעט חברת רישומים;

"בעל רישיון" – לרבות מי שקיבל רישיון מותנה לפי החוק;

"חברה" – חברה שנרשמה בישראל לפי חוק החברות, התשנ"ט-1999;

"חברת רישומים" – כהגדרתה בחוק ניירות ערך, התשכ"ח-1968;

"המוטב" – מי שלטובתו יירשם שעבוד או עיקול;

"המעביר" – מי, שלפי הבקשה, הרישיון, השליטה או הזכויות עתידים לעבור מידיו;

"הנעבר" – מי, שלפי הבקשה, הרישיון, השליטה או הזכויות עתידים לעבור לידיו;

"פעולה ברישיון" – שעבוד או עיקול, במישרין או בעקיפין, של רישיון או העברה, שעבוד או עיקול, במישרין או בעקיפין, של נכס מנכסי הרישיון הדרוש לביצוע פעילות לפי הוראות הרישיון ואשר הרשות קבעה לגביו ברישיון שפעולה בו נדרשת לאישורה לפי סעיף 11(ב) לחוק;

"רישיון" – רישיון הולכה, רישיון הספקה, רישיון חלוקה או רישיון ייצור, לרבות רישיון מותנה;

"שליטה" – היכולת לכוון את פעילותו של תאגיד, למעט יכולת הנובעת רק ממילוי תפקיד של דירקטור או משרה אחרת בתאגיד, וחזקה על אדם שהוא שולט בתאגיד אם הוא מחזיק מחצית או יותר מסוג מסוים של אמצעי השליטה בתאגיד;

"תקנות רישוי" – תקנות משק החשמל (תנאים ונהלים למתן רישיון וחובות בעל רישיון), התשנ"ח-1997.

2. (א) אדם הרוצה לבצע פעולה ברישיון, יגיש לרשות בקשה לכך, בכתב, ערוכה לפי טופס 1 שבתוספת.

בקשה לביצוע פעולות ברישיון או בנכסי הרישיון

(ב) המבקש יצרף לבקשה התחייבות של הנעבר או המוטב, לפי העניין, לפעול בהתאם לתנאי הרישיון מעת מימוש הפעולה וכל עוד הרישיון בתוקף.

(ג) אושרה בקשה כאמור בסעיף זה, יחולו הוראות אלה:

(1) מימוש הפעולה ברישיון יבוצע על ידי הנעבר או המוטב או מי שמונה מטעמם בלבד;

(2) הודעה שמסר מעביר או נעבר או מי שלטובתו בוצעה פעולה ברישיון, לצד השני לפעולה, הנוגעת לרישיון או לנכס מנכסי הרישיון, והיא משפיעה על מילוי תנאים או חובות הקבועים בו, תימסר במקביל לרשות.

3. (א) בעל רישיון שרוצה לבצע שינוי או ארגון מחדש בו, ושהרשות קבעה לגביו ברישיון כי שינוי כאמור טעון את אישורה לפי סעיף 11(ד) לחוק, יגיש לרשות בקשה לכך, בכתב, ערוכה לפי טופס 2 שבתוספת.

שינויים מבניים בבעל רישיון

(ב) לבקשה יצורף הסבר ותרשים מבנה אחזקות מפורט המבהיר את מבנה בעל הרישיון לפני ואחרי השינוי או הארגון מחדש שלגביו מבוקש האישור.

4. (א) בקשה לאישור העברת שליטה בחברה בעלת רישיון או זכויות בשותפות בעלת רישיון וכן בקשה להעברת רישיון, יוגשו בכתב על ידי בעל הרישיון.

העברת שליטה והעברת רישיון

(ב) בקשה כאמור בסעיף קטן (א) תהיה ערוכה לפי טופס 2 שבתוספת ויצורפו לה כל המסמכים האלה:

(1) אישור המעביר והנעבר לביצוע ההעברה, למעט במקרה של העברת שליטה הנגרמת כתוצאה ממימוש שעבוד ברישיון;

(2) תרשים מבנה אחזקות בבעל הרישיון לפני ואחרי השינוי המבוקש;

(3) דוחות כספיים של הנעבר;

(4) תצהיר כאמור בתקנה 6(ג) לתקנות רישוי, חתום על ידי הנעבר;

(5) התחייבות מטעם הנעבר לעמידה בכל החובות המוטלות עליו מכוח היותו בעל שליטה בבעל הרישיון;

(6) פירוט של כלל הרשיונות שבהם יש לנעבר אחזקות, במישרין או בעקיפין, ושיעורי האחזקות בכל אחד מרישיונות אלה;

(7) תצהיר מאת הנעבר בדבר עמידתו בחוק לקידום התחרות ולצמצום הריכוזיות, התשע"ד-2013, וכן במדיניות שהחליט עליה השר לפי סעיף 57א(א) לחוק, ערוך לפי טופס 3 שבתוספת.

5. בעל רישיון או מחזיק שליטה בבעל רישיון, הרוצה לרכוש אמצעי שליטה בבעל רישיון נוסף, יגיש לרשות בקשה לכך, בכתב, ערוכה לפי טופס 2 שבתוספת, בשינויים המחויבים.

רכישה או החזקה של אמצעי שליטה בבעל רישיון נוסף

6. (א) לכל בקשה המוגשת לפי כללים אלה יצורפו גם כל אלה:

הוראות נוספות לגבי הגשת בקשה

(1) הצהרת המעביר כי מלבד הבקשה לקבלת אישור הרשות לפעולה המבוקשת, אין מניעה חוקית או הסכמית לביצוע הפעולה;

(2) הצהרת המעביר כי אין בפעולה המבוקשת כדי לפגוע בקיום תנאי הרישיון.

(ב) מסמכים כאמור בסעיף קטן (א) יוגשו באמצעות מסמך מקורי או העתק נאמן למקור ובפורמט דיגיטלי.

7. בעל רישיון ידווח לרשות בכתב על כל שינוי בבעלי העניין בבעל הרישיון אשר לא נדרש לגביו אישור הרשות לפי החוק או הרישיון, ויפרט את השינוי שבוצע; הדיווח יוגש בתוך 30 ימי עבודה ממועד השינוי, ויצורף אליו תרשים מבנה אחזקות המבהיר את השינוי.

חובת דיווח על שינוי בבעלי עניין בבעל הרישיון

8. תחילתם של כללים אלה 30 ימים מיום פרסומם ברשומות.

תחילה

תוספת

(תקנות 2, 3, 4 ו-5)

**טופס 1 –** **בקשה לאישור פעולות ברישיון**

(תקנה 2)

לכבוד

רשות החשמל

**הנדון: בקשה לאישור פעולות ברישיון**

נבקש לאשר שעבוד/עיקול/העברה (מחק את המיותר) של נכס מנכסי הרישיון ו/או שעבוד/עיקול (מחק את המיותר) של הרישיון לפי הפרטים האלה:

1. פרטי בעלת הרישיון:

שם בעל הרישיון:

מס' הרישיון:

טכנולוגיה:

הספק הרישיון:

סטאטוס רישיון (מותנה/קבוע):

מס' רישום (חברה/שותפות):

מען בעל הרישיון:

טלפון ופקסימיליה:

פרטי איש קשר בבעל הרישיון (שם, תפקיד, טלפון וכתובת דואר אלקטרוני):

2. פרטי נציג הגורם המממן/נאמן השעבוד:

שם הגורם המממן:

מס' רישום:

שם נאמן השעבוד (אם אינו הגורם המממן):

מס' רישום:

3. פרטי המיתקן ופירוט נסיבות הבקשה (במקום זאת ניתן לצרף מכתב נלווה המפרט את פרטי המיתקן ואת נסיבות הבקשה):

4. חתימת בעל הרישיון (שם מלא, תאריך, חתימה):

5. נספח מס' 1: הסכמי השעבוד/אג"חים (יש לשלוח בפורמט וורד)

6. נספח מס' 2: ריכוז הרכוש המשועבד מתוך הסכמי השעבוד/אג"חים שבנספח 1 (יש לשלוח בפורמט וורד)

נספח זה יצורף לאישור הרשות לשעבוד הנכסים.

חתימה \_\_\_\_\_\_\_\_\_\_\_\_\_\_\_\_\_\_\_

**טופס 2 – בקשה לאישור העברת שליטה או העברת רישיון או שינוי מבני**

(תקנות 3 עד 5)

לכבוד

רשות החשמל

**הנדון: בקשה לאישור העברת שליטה או העברת רישיון או שינוי מבני**

נבקש לאשר העברת שליטה/רישיון/שינוי מבני לפי הפרטים האלה:

1. פרטי המעביר:

שם המעביר

מס' רישיון

טכנולוגיה

הספק הרישיון

סטאטוס הרישיון (מותנה/קבוע)

מס' רישום (חברה/שותפות)

אישור הנעבר על קבלת החובות בהסכם PPA

מען בעל הרישיון

טלפון ופקסימיליה

פרטי איש קשר בבעל הרישיון (שם, תפקיד, טלפון וכתובת דואר אלקטרוני)

2. כמו כן יש לצרף –

(א) במיתקן שלא הוקם – היתר בנייה על שם הנעבר;

(ב) במתח גבוה/עליון – התחייבות להסבת הסכמי EPC ו-M&O לטובת הנעבר;

(ג) במיתקן במימון עצמי – צירוף התחייבות חדשה מהנעבר להעמדת המימון;

(ד) במיתקן שאינו במימון עצמי – צירוף הסכמת הבנק;

(ה) במקרה של העברת שליטה ברישיון שבה הוסר אחד או יותר מבעלי האחזקות/ שליטה בבעלת הרישיון אשר נתנו כתב התחייבות להעמדת הון עצמי – צירוף כתב התחייבות מאת הנעבר בנוסח נספח 4 חתום בידי הנעבר ובאישור רואה חשבון ערוך בנוסח לפי נספח 5;

במקרה שהפרויקט לא ממומן במימון עצמי – צירוף הסכמת הגורם המממן לשינוי האחזקות.

3. פרטי הנעבר:

שם (יחיד/חברה)

מספר רישום (חברה/שותפות)

פרטי איש קשר (שם, תפקיד, טלפון וכתובת דוא"ל)

• מבקש שהוא בעל עניין או מחזיק אמצעי שליטה בבעל רישיון אחר או במבקש רישיון אחר יצרף מסמך המפרט את הרישיונות הנוספים ואת אחוזי האחזקות;

• בעל עניין או מחזיק אמצעי שליטה במבקש שהוא בעל רישיון אחר או במבקש רישיון אחר יצרף מסמך המפרט את הרישיונות הנוספים ואת אחוזי האחזקות.

4. פירוט נסיבות הבקשה (במקום זאת ניתן לצרף מכתב נלווה המפרט את נסיבות הבקשה).

5. חתימת בעל הרישיון (שם מלא, תאריך, חתימה; כאשר העברת השליטה נובעת ממימוש שעבוד – אין צורך בחתימת בעל הרישיון).

חתימת מבקש קבלת השליטה או הרישיון (שם מלא, תאריך, חתימה).

6. נספח מס' 1 (יישלח בפורמט וורד/פאואר פוינט):

תרשים מבנה אחזקות מפורט של בעלת הרישיון – לפני השינוי המבוקש (כולל מס' חברה/שותפות/ת"ז ואחוזי אחזקות).

7. נספח מס' 2 (יישלח בפורמט וורד/פאואר פוינט):

תרשים מבנה אחזקות מפורט של בעלת הרישיון – אחרי השינוי המבוקש (כולל מס' חברה/שותפות/ת"ז ואחוזי אחזקות).

8. נספח מס' 3: תצהיר

אני הח"מ\*      , מס' ת"ז      , לאחר שהוזהרתי כי עלי לומר את האמת ואם לא כן אהיה צפוי/ה לעונשים הקבועים בחוק, מצהיר/ה בזה כלהלן:

אני הוא המבקש/ת בבקשה לקבלת שליטה/להעברת רישיון ייצור מס'      .

אני נותן/נת תצהירי זה בתמיכה לבקשה לקבלת שליטה/להעברת רישיון.

אני מצהיר/ה כי לא מתקיים בי כל תנאי לפסילת הבקשה לפי סעיף 6(ב) לחוק משק החשמל, התשנ"ו-1996.

אני מצהיר/ה כי זה שמי, זו חתימתי, ותוכן תצהירי אמת.

חתימה (שם מלא, תפקיד, תאריך, חתימה; בחברה יש לצרף חותמת)

אישור עורך הדין: אני עורך הדין       מס' רישיון       מאשר בזה כי בתאריך       הופיע/ה לפני מר/גב'       נושא/ת ת"ז       ולאחר שהזהרתיו/ה כי עליו/ה לומר את האמת וכי אם לא י/תעשה כן י/תהיה צפוי/ה לעונשים הקבועים בחוק, חתם/מה בפני על תצהירו/ה.

חתימה (שם מלא, כתובת, תאריך, חתימה עם חותמת).

9. נספח מס' 4: כתב התחייבות להעמדת הון עצמי:

(יצורף רק במקרים שבהם המעביר הוא שהעמיד את ההתחייבות או את ההון העצמי, או מקרה שבו הנעבר מבקש להתחייב או להעמיד את ההון העצמי).

אני הח"מ\*      , מס' ת"ז      , המורשה בחתימתי לחייב את החברה ששמה      , מס' חברה      , המחזיקה       (סך) מניות המהוות       (אחוז) מהון המניות של בעל הרישיון, מתחייב בשם החברה להעמיד לחברה בעלת הרישיון הון בסכום של       שקלים חדשים, אשר יהווה הון עצמי של החברה בעלת הרישיון, לצורך עמידה בדרישות תקנות משק החשמל (תנאים ונהלים למתן רישיון וחובות בעל רישיון), התשנ"ח-1997, להון עצמי של 20% משווי מיתקן הייצור כהגדרתו ברישיון, עד ולא יאוחר מיום הסגירה הפיננסית או לאלתר אם הרישיון כבר עבר סגירה פיננסית.

אני מתחייב לעמוד בכל ההוראות הרלוונטיות לגבינו ברישיון, בחוק משק החשמל, התשנ"ו-1996, ובתקנות לפיו.

ידוע לי כי אי-עמידה באחת מן ההתחייבויות יכול שתגרור, נוסף על כל סעד אחר, גם ביטול הרישיון.

ולראיה באתי היום על החתום,

תאריך       חתימה \_\_\_\_\_\_\_\_\_\_\_\_\_\_\_\_\_\_\_\_\_\_.

אישור עורך הדין: אני עורך הדין       מס' רישיון       מאשר בזה כי בתאריך       הופיע/ה לפני מר/גב'       נושא/ת ת"ז       ולאחר שזיהיתי אותו/ה והבהרתי לו/ה את משמעות הדברים חתם/מה בפני על ההתחייבות דלעיל.

כמו כן אני מאשר כי החתום מעלה מוסמך/כת לפי מסמכי ההתאגדות של החברה לחייב את בעל הרישיון בחתימתו/ה.

חתימה (שם מלא, כתובת, תאריך, חתימה עם חותמת).

\* במקרה של יותר ממתחייב אחד יש לצרף כתב התחייבות לכל אחד בנפרד.

10. נספח מס' 5: אישור רואה חשבון על אודות ההון העצמי

(יצורף רק מקום שבו צורף נספח מס' 4)

נספח זה ימולא בבקשות האלה:

1. בכל בקשה להעברת רישיון;

2. בבקשות להעברת השליטה שבהן מי שהעביר את השליטה הוא שהתחייב להעמדת הון עצמי.

לכבוד

שם החברה

**הנדון: אישור רואה חשבון על אודות ההון העצמי של החברה**

לבקשתכם, וכרואה החשבון של חברתכם אני מאשר כלהלן:

א. אני משמש רואה החשבון של חברת       (להלן – החברה), משנת

ב. הדוחות הכספיים המבוקרים של החברה ליום       (תאריך) בוקרו על ידי משרדנו, והם מצורפים למכתבנו זה.

ג. בהתאם לדוחות הכספיים האמורים ליום       (תאריך), ההון העצמי של החברה לתקופה       עומד על       (סכום) שקלים חדשים.

בכבוד רב

רואה החשבון

(שם, חתימה)

\* מכתב זה יודפס על נייר לוגו של משרד רואה החשבון.

11. נספח מס' 6: אישור ביטוחים

יצורף אישור ביטוחים ערוך לפי הוראות התוספת החמישית לתקנות משק החשמל (תנאים ונהלים למתן רישיון וחובות בעל רישיון), התשנ"ח-1997.

12. נספח מס' 7: חוות דעת בדבר עמידה בחוק לקידום התחרות ולצמצום הריכוזיות, התשע"ד-2013, וכן במדיניות שר האנרגיה בדבר ריכוזיות שנקבעה לפי סעיף 57א(א) לחוק.

• יש לצרף חוות דעת משפטית ולפיה מבקש השליטה או הרישיון ובעלי השליטה בהם אינם גורם ריכוזי כהגדרתו בחוק לקידום התחרות ולצמצום הריכוזיות, התשע"ד-2013, וכן עומד בתנאי מדיניות שר האנרגיה בדבר ריכוזיות שנקבעה לפי סעיף 57א(א) לחוק משק החשמל, התשנ"ו-1996.

13. נספח מס' 8: יש לצרף כל מסמך נוסף הדרוש הסבה לנעבר, לפי השלב בחיי הרישיון שבו נמצא המעביר (למשל הסכמים על הקרקע המוסבים לטובת הנעבר או היתרי בנייה).

**טופס 3 – תצהיר בדבר עמידת הנעבר לעניין הריכוזיות**

(תקנה 4)

אני הח"מ      , מס' זהות      , לאחר שהוזהרתי כי עליי לומר את האמת כולה ואת האמת בלבד, ושאם לא אעשה כן אהיה צפוי לעונשים הקבועים בחוק, מצהיר בזה לאמור:

1. אני מבקש שתועבר אלי שליטה בחברה בעלת רישיון/זכויות בשותפות בעלת רישיון/ שיועבר אלי רישיון מותנה/קבוע לייצור חשמל מס'      , בתחנת כוח מסוג      , הנמצאת ב     .

2. אין בקבלת בקשתי כדי להפר את המגבלות שבחוק משק החשמל, התשנ"ו-1996, או כל מגבלה אחרת לפי כל דין.

3. התאגיד, בעלי מניותיו, או השותפים בו (המחזיקים ב-5% לפחות מאמצעי השליטה בו), לפי העניין, אינם מנויים ברשימת הגורמים הריכוזיים לפי החוק לקידום התחרות ולצמצום הריכוזיות, התשע"ד-2013.

תאריך       חתימה \_\_\_\_\_\_\_\_\_\_\_\_\_\_\_\_\_

אישור עורך הדין: אני עורך הדין      , מס' רישיון      , מאשר בזה כי ביום       הופיע/ה לפני במשרדי ברח'      , מר/גב'       שזיהה/תה את עצמו/ה לפני לפי מס' זהות      /המוכר/ת לי באופן אישי, ולאחר שהזהרתיו/ה כי עליו/ה להצהיר את האמת, וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה את נכונות ההצהרה הנ"ל וחתם/מה עליה.

תאריך       חתימה וחותמת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ט"ז בסיוון התשע"ט (19 ביוני 2019) אסף אילת

יושב ראש רשות החשמל

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ט מס' 8238](http://www.nevo.co.il/Law_word/law06/tak-8238.pdf) מיום 26.6.2019 עמ' 3405. [↑](#footnote-ref-1)