כללי קידום התחרות בענף המזון (פטור לפעולות ולהסדרים שעניינם סידור מצרכים בחנות של קמעונאי גדול) (הוראת שעה), תשע"ז-2017

משפט פרטי וכלכלה – מסחר – הגנת הצרכן

תוכן ענינים

|  |  |  |  |
| --- | --- | --- | --- |
| סעיף 1 | פטור בנוגע לסידור מצרכים אצל קמעונאי גדול | [Go](#Seif1) | 2 |
| סעיף 2 | פטור בנוגע לסימון מחיר בחנות שהוא חלק מסידור מצרכים מותר | [Go](#Seif2) | 2 |
| סעיף 3 | קביעה בדבר אי תחולה של הפטור על פעולות או הסדרים מסוימים | [Go](#Seif3) | 2 |
| סעיף 4 | תחילה | [Go](#Seif4) | 2 |
| סעיף 5 | ביטול | [Go](#Seif5) | 2 |

כללי קידום התחרות בענף המזון (פטור לפעולות ולהסדרים שעניינם סידור מצרכים בחנות של קמעונאי גדול) (הוראת שעה), תשע"ז-2017[[1]](#footnote-1)\*

בתוקף סמכותי לפי סעיף 7(ג) לחוק קידום התחרות בענף המזון, התשע"ד-2014 (להלן – החוק), אני קובעת כללים אלה:

1. (א) ספק גדול פטור מן האיסור הקבוע בסעיף 7(א)(1) לחוק וקמעונאי גדול פטור מן האיסור הקבוע בסעיף 7(א)(2) לחוק ובלבד שהתקיימו כל אלה:

פטור בנוגע לסידור מצרכים אצל קמעונאי גדול

(1) סידור המצרכים על ידי ספק גדול בחנות של קמעונאי גדול נעשה לפי הוראות הקמעונאי הגדול בנוגע לסידור מצרכים על פי תכנית כתובה ומפורטת לסידור שטחי מכירה (פלנוגרמה), הקובעת את סידור שטחי המכירה בחנות באופן מדויק;

(2) מעורבותו של הספק הגדול בסידור מצרכים בחנות של קמעונאי גדול מוגבלת רק לסידור בפועל של מצרכיו של אותו ספק גדול על המדף או במחסן של הקמעונאי הגדול, לרבות הסרת מצרכים מן המדף או הוצאתם מן המחסן, וכן לפעולות הנלוות שלהלן, כולן או חלקן, והכול לפי הוראותיו של הקמעונאי הגדול:

(א) סימון המחיר שקבע הקמעונאי הגדול על גבי המצרכים בחנות;

(ב) ניהול הזמנות וחידוש מלאי המצרכים.

(ב) נוסף על האמור בסעיף קטן (א), תחולת הפטור שבסעיף קטן (א) על קמעונאי גדול היא בתנאי שהקמעונאי הגדול מפקח באופן שוטף על כך שסידור המצרכים על ידי ספק גדול מתבצע בהתאם לכללים המפורטים בסעיף קטן (א).

2. ספק גדול וקמעונאי גדול יהיו פטורים מן האיסורים שבסעיף 7(א)(3)(א) ו-7(א)(4) לחוק, בהתאמה, לגבי סימון מחיר שקבע הקמעונאי הגדול על גבי מצרכים של הספק הגדול, אשר נעשה בחנות, וכחלק מפעילות סידור מצרכים בחנות של קמעונאי גדול שחל לגביה פטור לפי סעיף 1(א).

פטור בנוגע לסימון מחיר בחנות שהוא חלק מסידור מצרכים מותר

3. הממונה רשאית לקבוע, כי הפטור הקבוע בכללים אלה לא יחול על פעולות או הסדרים מסוימים ממועד שתקבע, אם מצאה כי הדבר נחוץ כדי למנוע חשש לפגיעה בתחרות; הממונה תשלח הודעה בכתב לצדדים הנוגעים בדבר וכן תפרסם הודעה בדבר החרגה כאמור באתר האינטרנט של הרשות.

קביעה בדבר   
אי-תחולה של הפטור על פעולות או הסדרים מסוימים

4. תחילתם של כללים אלה ביום ו' בניסן התשע"ז (2 באפריל 2017) ותוקפם למשך שש שנים.

תחילה

כללים תש"ף-2020

מיום 8.3.2020

**כללים תש"ף-2020**

[ק"ת תש"ף מס' 8369](https://www.nevo.co.il/Law_word/law06/tak-8369.pdf) מיום 8.3.2020 עמ' 698

4. תחילתם של כללים אלה ביום ו' בניסן התשע"ז (2 באפריל 2017) ותוקפם למשך ~~שלוש שנים~~ שש שנים.

5. כללי קידום התחרות בענף המזון (פטור לפעולות ולהסדרים שעניינם סידור מצרכים בחנות של קמעונאי גדול) (הוראת שעה), התשע"ה-2014 – בטלים במועד תחילתם של כללים אלה.

ביטול

כ"ו בכסלו התשע"ז (26 בדצמבר 2016) מיכל הלפרין

הממונה על הגבלים עסקיים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ז מס' 7764](http://www.nevo.co.il/Law_word/law06/tak-7764.pdf) מיום 17.1.2017 עמ' 580.

   תוקנו [ק"ת תש"ף מס' 8369](http://www.nevo.co.il/Law_word/law06/tak-8369.pdf) מיום 8.3.2020 עמ' 698 – כללים תש"ף-2020. [↑](#footnote-ref-1)