כללי רשות שדות התעופה (הסעת נוסעים במוניות מנמל התעופה בן-גוריון), תשמ"ג-1983

רבדים בחקיקה

רשויות ומשפט מנהלי – תשתיות – תעופה – שדות תעופה

תוכן ענינים

|  |  |  |  |
| --- | --- | --- | --- |
|  | פרק ראשון: הגדרות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק שני: הסעת נוסעים בנסיעות שירות או בנסיעות מיוחדות | [Go](#med1) | 2 |
| סעיף 2 | איסור הסעה מהנמל ללא היתר מהמנהל | [Go](#Seif2) | 2 |
| סעיף 3 | תנאים למתן היתר לנסיעות שירות | [Go](#Seif3) | 3 |
| סעיף 4 | תנאים למתן היתר לנסיעות מיוחדות | [Go](#Seif4) | 3 |
| סעיף 5 | סימן זיהוי | [Go](#Seif5) | 3 |
| סעיף 6 | נסיעה מיוחדת לפי הזמנה מראש | [Go](#Seif6) | 4 |
| סעיף 7 | נסיעה מיוחדת במונית מזדמנת | [Go](#Seif7) | 4 |
| סעיף 8 | אישור | [Go](#Seif8) | 4 |
| סעיף 9 | עצירה וחניה | [Go](#Seif9) | 4 |
|  | פרק שלישי: כללי התנהגות לנהגים | [Go](#med2) | 4 |
| סעיף 10 | נסיעה בנמל | [Go](#Seif10) | 4 |
| סעיף 11 | תור המוניות | [Go](#Seif11) | 4 |
| סעיף 12 | חובת הסעה ליעד | [Go](#Seif12) | 4 |
| סעיף 13 | עצירה והצגת אישור | [Go](#Seif13) | 4 |
| סעיף 13א | ועדה מייעצת | [Go](#Seif19) | 4 |
|  | פרק רביעי: כללי | [Go](#med3) | 5 |
| סעיף 14 | סמכויות המנהל לענין מפרי הוראות ה | [Go](#Seif14) | 5 |
| סעיף 15 | איסור העברה | [Go](#Seif15) | 5 |
| סעיף 16 | סמכויות מפקחים | [Go](#Seif16) | 5 |
| סעיף 16א | תלונה | [Go](#Seif20) | 5 |
| סעיף 17 | עונשין | [Go](#Seif17) | 5 |
| סעיף 18 | תחילה | [Go](#Seif18) | 6 |

כללי רשות שדות התעופה (הסעת נוסעים במוניות מנמל התעופה בן-גוריון), תשמ"ג-1983[[1]](#footnote-1)\*

בתוקף סמכותה לפי סעיף 30 לחוק רשות שדות התעופה, תשל"ז-1977 (להלן - החוק), ובאישור שר התחבורה, קובעת רשות שדות התעופה כללים אלה:

פרק ראשון: הגדרות

1. בכללים אלה –

הגדרות

"המנהל" - מנהל הנמל;

"המשלח" - מי שהמנהל מינה להיות משלח (Dispatcher) של מוניות מהנמל;

"הנמל" - נמל התעופה בן-גוריון;

"הסדרן" - מי שהמנהל מינה להיות סדרן בנמל;

"הרשות" - רשות שדות התעופה שהוקמה על פי החוק;

"כללי הסדר" – כללי רשות שדות התעופה (שמירה על הסדר בשדות התעופה), התשמ"ד-1984;

כללים תשס"א-2001

מיום 1.9.2001

**כללים תשס"א-2001**

[ק"ת תשס"א מס' 6121](http://www.nevo.co.il/Law_word/law06/TAK-6121.pdf) מיום 19.8.2001 עמ' 1016

**הוספת הגדרת "כללי הסדר"**

"מפקח" – כמשמעותו בסעיף 16 או בסעיף 25 לכללי הסדר;

כללים תשס"א-2001

מיום 1.9.2001

**כללים תשס"א-2001**

[ק"ת תשס"א מס' 6121](http://www.nevo.co.il/Law_word/law06/TAK-6121.pdf) מיום 19.8.2001 עמ' 1017

**הוספת הגדרת "מפקח"**

"נסיעה מיוחדת" - נסיעה במונית לכל יעד שהוא, העומדת כולה לרשות המזמין, בין שהתשלום בעד הנסיעה משולם בידי המזמין ובין שמשולם על פי שובר התחייבות;

"נסיעה מיוחדת לפי הזמנה מראש" –

(1) נסיעה במונית העומדת כולה לרשות המזמין או מוזמניו של המזמין, על פי הזמנה בכתב ומראש, המציינת את יעד הנסיעה, שמות הנוסעים ומספר הטיסה שבה הגיעו; לענין זה, "המזמין" - כל אחד מאלה:

(א) סוכנות נסיעות או תיירות כמשמעותה בחוק שירותי תיירות, תשל"ז-1976;

(ב) בית מלון או אכסניה;

(ג) משרד ממשלתי, רשות או מוסד ציבוריים; או

(2) נסיעה מיוחדת המיועדת להסעה מהנמל של עובדי המזמין שעבודתו או עיקר עבודתו, קשורים בנמל ואשר לגבי ההסעות בנסיעות מיוחדות של עובדיו קיים הסדר של קבע בין בעל המונית ובין המזמין; או

(3) נסיעה במונית העומדת כולה לרשות מי שהוכיח למנהל או למי שהוא הסמיך לענין זה, את הצורך בביצוע נסיעה מיוחדת לפי הזמנה מראש, בין בכתב ובין בעל פה, בנקיבת שמו של המזמין או המוזמן;

"נסיעת שירות" - נסיעה במונית כשכל נוסע משלם בנפרד בעד נסיעתו, בין אם השכר שולם בעד נסיעה זו בלבד ובין אם נכלל בתשלום אחר;

"תקנות התעבורה" - תקנות התעבורה, תשכ"א-1961.

פרק שני: הסעת נוסעים בנסיעות שירות או בנסיעות מיוחדות

2. לא יסיע אדם ולא ירשה לאחר להסיע מהנמל נוסעים במונית בנסיעת שירות או בנסיעה מיוחדת אלא אם נתקיימו כל אלה:

איסור הסעה מהנמל ללא היתר מהמנהל

(1) המנהל נתן היתר לגבי אותה מונית לנסיעות שירות או לנסיעות מיוחדות מהנמל לפי סעיפים 3 או 4, לפי הענין;

(2) המונית ונהגה עומדים בדרישות כללים אלה;

(3) המונית נושאת בחלק התחתון של השמשה הקדמית סימן זיהוי לפי סעיף 5;

(4) בידי הנהג אישור לפי סעיף 8, והוא עומד בתנאי האישור.

3. (א) היתר לנסיעות שירות יינתן לתאגיד לגבי מונית המופעלת על ידו, אם נתקיימו כל אלה:

תנאים למתן היתר לנסיעות שירות

(1) ניתן לו רשיון שירות לפי תקנה 497 לתקנות התעבורה;

(2) בינו לבין הרשות נכרת חוזה לענין נסיעות שירות במונית מהנמל לתקופת ההיתר, לרבות לענין התשלומים שעליו לשלם לרשות;

(3) ביכולתו להפעיל בנמל, דרך קבע, חמישים מוניות  לפחות, משנות ייצור שקבע המנהל;

(4) ביכולתו לקיים בנמל משרדים וסידורים אחרים לנוחות הנוסעים.

(ב) המנהל רשאי לקבוע בהיתר תנאים, לרבות בענינים אלה:

(1) חיוב מקבל ההיתר לבצע את הנסיעות לפי לוח זמנים ותדירות הנסיעות, ובין היתר, לפי עונות השנה ומועדי המראת מטוסים ונחיתתם;

(2) לבוש הולם ותגי זיהוי של הנהגים;

(3) כי השכר בעד הסעת נוסעים והובלת חפציהם ומטענם יהא כשכר שקבעה הרשות המוסמכת במשרד התחבורה;

(4) אחריותם של בעל המונית והנוהג בה וכן של כל אדם הפועל מטעם בעל המונית לגבי הנוסעים, חפציהם ומטענם;

(5) כל תנאי אחר שיהיה דרוש, לדעת המנהל, לצורך ביצועה הבטוח, היעיל והנוח של הסעת נוסעים בנסיעת שירות.

(ג) קביעת תנאים כאמור בפסקת משנה (ב)(4) תיעשה בהתיעצות עם המפקח הארצי על התעבורה במשרד התחבורה.

(ד) היתר לנסיעות שירות יינתן לתקופה שקבע בו המנהל.

כללים תשנ"ו-1996

מיום 6.6.1996

**כללים תשנ"ו-1996**

[ק"ת תשנ"ו מס' 5758](http://www.nevo.co.il/Law_word/law06/TAK-5758.pdf) מיום 6.6.1996 עמ' 970

(ד) היתר לנסיעות שירות יינתן לתקופה שקבע בו המנהל~~, ובלבד שלא תעלה על שנה אחת~~ .

4. (א) היתר לנסיעות מיוחדות יינתן לתאגיד לגבי מונית המופעלת על ידו, אם נתקיימו כל אלה:

תנאים למתן היתר לנסיעות מיוחדות

(1) ביכולתו להפעיל בנמל, דרך קבע, מאה מוניות לפחות, משנות ייצור שקבע המנהל;

(2) לרשותו עומדות, להנחת דעתו של המנהל, מוניות נוספות לצורך ביצוע נסיעות מיוחדות בזמנים, במועדים ובמספר  שקבע המנהל;

(3) נכרת חוזה בינו לבין הרשות לענין מתן שירות של נסיעות מיוחדות מהנמל לתקופת ההיתר, לרבות לענין התשלומים שעליו לשלם לרשות;

(4) ביכולתו לקיים בנמל משרדים וסידורים אחרים לנוחות הנוסעים.

(ב) המנהל רשאי לקבוע בהיתר תנאים, כמפורט בסעיף 3(ב), בשינויים המחוייבים.

(ג) היתר לנסיעות מיוחדות יינתן לתקופה שקבע בו המנהל.

כללים תשנ"ו-1996

מיום 6.6.1996

**כללים תשנ"ו-1996**

[ק"ת תשנ"ו מס' 5758](http://www.nevo.co.il/Law_word/law06/TAK-5758.pdf) מיום 6.6.1996 עמ' 970

(ג) היתר לנסיעות מיוחדות יינתן לתקופה שקבע בו המנהל~~, ובלבד שלא תעלה על שנה אחת~~.

5. (א) מונית שניתן לגביה היתר לפי סעיפים 3 או 4 והמופעלת דרך קבע בנמל בתקופת ההיתר, תישא סימן זיהוי שקבע המנהל ושהותר בידי רשות הרישוי במשרד התחבורה לפי תקנות 305 ו-507 לתקנות התעבורה.

סימן זיהוי

כללים תשמ"ח-1988

(ב) המנהל רשאי לקבוע שמונית שניתן לגביה היתר כאמור, ושאינה מופעלת דרך קבע בנמל, תישא סימן זיהוי בצורה, בגודל ובצבע שקבע המנהל כסימן זיהוי, בין לאותה תקופה או עונה של השנה ובין לכל תקופת ההיתר, ומשקבע כך המנהל תישא המונית את סימן הזיהוי האמור.

מיום 26.5.1988

**כללים תשמ"ח-1988**

[ק"ת תשמ"ח מס' 5109](http://www.nevo.co.il/Law_word/law06/TAK-5109.pdf) מיום 26.5.1988 עמ' 867

(א) מונית שניתן לגביה היתר לפי סעיפים 3 או 4 והמופעלת דרך קבע בנמל בתקופת ההיתר, תישא סימן זיהוי שקבע המנהל ושהותר בידי רשות הרישוי במשרד התחבורה לפי תקנות 305 ~~ו-502~~ ו-507 לתקנות התעבורה.

6. (א) על אף האמור בסעיף 2 - רשאי נהג המבצע נסיעה מיוחדת לפי הזמנה מראש להסיע נוסעים מהנמל אם בידו אישור לפי סעיף 8.

נסיעה מיוחדת לפי הזמנה מראש

(ב) נהג המבצע נסיעה כאמור בסעיף קטן (א) לא יחנה את מוניתו, לא יעמידנה ולא יעלה את נוסעיו אלא במקום ובדרך שקבע הסדרן.

7. (א) על אף האמור בסעיף 2 - נהג שהביא נוסעים בנסיעה מיוחדת לנמל במונית שלא ניתן לגביה היתר, רשאי לקחת נוסעים בנסיעה מיוחדת מהנמל אם נתבקש לעשות כן בידי הסדרן, ואם בידו אישור לפי סעיף 8.

נסיעה מיוחדת במונית מזדמנת

(ב) נהג המבצע נסיעה כאמור בסעיף קטן (א) ימלא אחר הדרישות שהודיע עליהן המנהל, ואחר הוראות הסדרן לענין עמידתו בתור להעלאת נוסעים ומקומו בו וישלם לידי הסדרן את דמי האישור שקבע המנהל לענין זה.

8. (א) אישור לביצוע נסיעת שירות, נסיעה מיוחדת, נסיעה מיוחדת על פי הזמנה מראש, או נסיעה מיוחדת המתבצעת לפי סעיף 7, יהא חד-פעמי לגבי אותה נסיעה; האישור ישא את תאריך הנסיעה, שם הנהג, מספר המונית, יעד הנסיעה ובנסיעה מיוחדת - גם את שכר הנסיעה.

אישור

(ב) המשלח יתן אישור לנהג מונית המבצע נסיעת שירות, נסיעה מיוחדת או נסיעה מיוחדת המתבצעת לפי סעיף 7 אם נתמלאו כל אלה:

כללים תשמ"ח-1988

(1) לגבי המונית ניתן היתר לפי פרק זה, והמונית נושאת סימן זיהוי שקבע המנהל למונית כאמור, או נהג המונית נתבקש לבצע נסיעה מיוחדת לפי סעיף 7 ושילם את דמי האישור;

(2) המונית נקיה ובמצב תקין להובלת נוסעים;

(3) הופעת הנהג נאותה והולמת.

(ג) הסדרן יתן אישור לנהג המבצע נסיעה מיוחדת לפי הזמנה מראש לאחר שקיבל מנהג המונית את דמי האישור שנקבעו לענין זה.

כללים תשמ"ח-1988

מיום 26.5.1988

**כללים תשמ"ח-1988**

[ק"ת תשמ"ח מס' 5109](http://www.nevo.co.il/Law_word/law06/TAK-5109.pdf) מיום 26.5.1988 עמ' 867

(ב) המשלח יתן אישור לנהג מונית ~~כאמור בסעיף קטן (א)~~ המבצע נסיעת שירות, נסיעה מיוחדת או נסיעה מיוחדת המתבצעת לפי סעיף 7 אם נתמלאו כל אלה:

(1) לגבי המונית ניתן היתר לפי פרק זה, והמונית נושאת סימן זיהוי שקבע המנהל למונית כאמור, או נהג המונית נתבקש לבצע נסיעה מיוחדת לפי סעיף 7 ושילם את דמי האישור;

(2) המונית נקיה ובמצב תקין להובלת נוסעים;

(3) הופעת הנהג נאותה והולמת.

~~(ג) בנסיעה מיוחדת לפי הזמנה מראש, יינתן האישור לפי סעיף קטן (א) בידי הסדרן.~~

(ג) הסדרן יתן אישור לנהג המבצע נסיעה מיוחדת לפי הזמנה מראש לאחר שקיבל מנהג המונית את דמי האישור שנקבעו לענין זה.

9. (א) לא יעצור אדם, לא יעמיד מונית ולא ירשה לאחר לעשות כן לצורך העלאת נוסעים, או הורדתם, אלא במקומות בנמל שהמנהל קבע לשם כך ולפרק הזמן הדרוש להעלאת הנוסעים או להורדתם.

עצירה וחניה

(ב) לא יחנה אדם ולא ירשה לאחר להחנות מונית אלא במקום חניה בנמל שהמנהל קבע לאותו סוג של מוניות.

פרק שלישי: כללי התנהגות לנהגים

10. לא יסיע אדם מונית בנמל אלא בנתיב ובאופן שהמנהל קבע לאותו סוג של מוניות.

נסיעה בנמל

11. לא יכניס אדם מונית לתור המוניות שהמנהל יעד להעלאת נוסעים (להלן - התור) ולא תימצא המונית בתוכו, אלא לאחר שהורשה לכך בידי הסדרן.

תור המוניות

12. נהג הנמצא בתור לא יסרב להסיע במוניות נוסעים בנסיעה מיוחדת מהנמל ליעד שהורה לו המשלח לפי בקשת המזמין.

חובת הסעה ליעד

13. נוהג במונית היוצא מהנמל יעצור בעמדת הביקורת למוניות המוצבת בנקודה 89.6 בשדרות התעופה לכיוון מזרח ויציג לפי דרישת שוטר או מי שהמנהל מינה לענין זה את האישור שניתן לו לפי סעיף 8.

עצירה והצגת אישור

כללים תשס"ז-2006

מיום 26.5.1988

**כללים תשמ"ח-1988**

[ק"ת תשמ"ח מס' 5109](http://www.nevo.co.il/Law_word/law06/TAK-5109.pdf) מיום 26.5.1988 עמ' 867

**החלפת סעיף 13**

הנוסח הקודם:

~~הצגת אישור~~

~~13. נהג מונית שקיבל אישור לפי סעיף 8 יציגנו בשער היציאה מהנמל, לפי דרישתו של שוטר או אדם אחר שהמנהל מינה לענין זה.~~

מיום 1.11.2006

**כללים תשס"ז-2006**

[ק"ת תשס"ז מס' 6522](http://www.nevo.co.il/Law_word/law06/TAK-6522.pdf) מיום 3.10.2006 עמ' 94

**החלפת סעיף 13**

הנוסח הקודם:

~~13. נוהג במונית היוצא מהנמל דרך הכביש שבין צומת 8 לצומת 5, יעצור בעמדת הביקורת למוניות המוצבת בצומת ויציג לפי דרישת שוטר או מי שהמנהל מינה לענין זה את האישור שניתן לו לפי סעיף 8.~~

13א. (א) המנהל רשאי למנות ועדה מייעצת (להלן – ועדה מייעצת) בת חמישה חברים שמתפקידה לדון בתלונות שהגישו מפקחים על מי שעבר על הוראות כללים אלה או על הוראות כללי הסדר.

ועדה מייעצת

כללים תשס"א-2001

(ב) סדרי הדיון ונהלי עבודת הועדה המייעצת ייקבעו בידי המנהל לאחר שנועץ בה.

(ג) החלטות הועדה יתקבלו ברוב קולות של חבריה.

(ד) המנהל יסמיך את עובד הרשות למזכיר הועדה המייעצת; מזכיר הועדה המייעצת –

(1) יפעל לפי הוראות המנהל ויסייע בידו בכל ענין הכרוך בטיפול בתלונות;

(2) ינהל רישומים של כל הנהגים, בעלי המוניות, בעלי היתר או בעלי אישור, אשר לגביהם הוגשו תלונות על ידי מפקחים על פי כללים אלה.

(ה) הועדה המייעצת תזמין את מי שהוגשו נגדו 3 תלונות, להשמיע לפניה את טיעוניו; היה מזכיר הועדה סביר או תלונה שהוגשה כאמור בסעיף קטן (א) מצריכה בירור מיידי – תזמין הועדה את מי שנגדו הוגשה התלונה להשמיע לפניה את טיעוניו, בלא קשר למספר התלונות שהצטברו לגביו.

(ו) הזמינה הועדה אדם שהוגשו נגדו תלונות להשמיע לפניה את טיעוניו והוא לא הופיע, בלא סיבה מספקת ובלא הודעה מוקדמת, תהא הועדה רשאית לדון בתלונה שלא בנוכחותו.

(ז) הועדה תמליץ לפני המנהל לענין הפעולות שיש לנקוט נגד מי שהוגשה נגדו תלונה, לענין מתן אזהרה או נזיפה, התליית היתר או אישור שניתו לו לפי כללים אלה, או ביטולם, תקופת ההתליה או הביטול, איסור כניסה לשטח הנמל לפי כללי הסדר או העברת התלונה למשטרת ישראל.

(ח) הפעיל מפקח את סמכותו כאמור בסעיף 16א(ב), תזמין הועדה את האדם שהוגשה נגדו התלונה ואשר המפקח הפעיל את סמכויותיו, לגביו, על אתר, כאמור בסעיף קטן (ה).

מיום 1.9.2001

**כללים תשס"א-2001**

[ק"ת תשס"א מס' 6121](http://www.nevo.co.il/Law_word/law06/TAK-6121.pdf) מיום 19.8.2001 עמ' 1017

**הוספת סעיף 13א**

פרק רביעי: כללי

14. (א) המנהל רשאי, לאחר שעיין בהמלצת הועדה המייעצת ולאחר ששקל את פרטי האירוע –

סמכויות המנהל לענין מפרי הוראות הכללים

כללים תשס"א-2001

(1) לקבל את המלצת הועדה המייעצת או לדחותה;

(2) לבקש מהועדה המייעצת לשוב ולדון במקרה.

(ב) מי שהמנהל אסר על כניסתו לנמל על פי כללי הסדר בשל עבירה עליהם או על כללים אלה, רשאי לערור על החלטת המנהל לפני מנהל הרשות, בתוך 14 ימים מהיום שבו הודעה לו החלטת המנהל.

(ג) החלטתו של מנהל הרשות בערר היא סופית.

(ד) בוטל היתר, הותלה או פקע, יסיר בעל המוניות כל סימון זיהוי שנקבע לפי כללים אלה ויחזירו למנהל.

מיום 1.9.2001

**כללים תשס"א-2001**

[ק"ת תשס"א מס' 6121](http://www.nevo.co.il/Law_word/law06/TAK-6121.pdf) מיום 19.8.2001 עמ' 1017

**החלפת סעיף 14**

הנוסח הקודם:

~~התליה או ביטול של היתר~~

~~14. (א) המנהל רשאי להתלות היתר לתקופה שיקבע, או לבטלו, אם ראה כי מי שקיבל את ההיתר אינו מקיים את התנאים שנקבעו בו, או בכללים אלה.~~

~~(ב) בוטל היתר, הותלה או פקע, יסיר בעל המונית מהמונית כל סימן זיהוי שנקבע לפי כללים אלה ויחזירו למנהל.~~

15. היתר או אישור אינם ניתנים להעברה לאחר.

איסור העברה

16. (א) לצורך פיקוח על ביצוע כללים אלה רשאי המנהל למנות מפקחים.

סמכויות מפקחים

(ב) לא יפריע אדם למפקח ולא ימנע אותו מהשתמש בסמכויותיו.

(ג) מפקח רשאי לבדוק אם קוימו הוראות כללים אלה ולדרוש מאדם המצוי בנמל להזדהות לפניו על ידי הצגת תעודה מזהה וכן רשאי הוא לדרוש הצגת היתר או אישור על פי כללים אלה, לפי הענין.

כללים תשס"א-2001

מיום 1.9.2001

**כללים תשס"א-2001**

[ק"ת תשס"א מס' 6121](http://www.nevo.co.il/Law_word/law06/TAK-6121.pdf) מיום 19.8.2001 עמ' 1018

**הוספת סעיף קטן 16(ג)**

16א. (א) היה למפקח חשד שאדם עבר בשטח הנמל על הוראת מהוראות סעיפים 2 עד 13 או על הוראות מהוראות המנהל יגיש למנהל תלונה ובה פרטי המעשה; העתקים מן התלונה יימסרו לאדם האמור, לממונה עליו, לבעלים של המונית, ולועדה המייעצת.

תלונה

כללים תשס"א-2001

(ב) היה מפקח עד לעבירה על כללים אלה או על כללי הסדר שעבר אדם בשטח הנמל, רשאי הוא להתלות את ההיתר או האישור אשר ניתנו לאותו אדם לתקופה שלא תעלה על 96 שעות.

(ג) מי שהיתר או אישור שניתנו לו הותלו כאמור בסעיף קטן (ב) –

(1) ימסור למפקח, לאלתר, את ההיתר או האישור שלו, עם דרישתו הראשונה;

(2) רשאי לערור על החלטת המפקח לפני המנהל.

(ד) החלטתו של המנהל בערר תינתן בתוך עשרים וארבע שעות מעת הגשת הערר בלשכתו.

(ה) המנהל רשאי להאריך את תקופת ההתליה של ההיתר או האישור, כאמור בסעיף קטן (ב) עד למועד קבלת החלטתו, בהמלצת הועדה המייעצת לפי סעיף 13א(ז).

מיום 1.9.2001

**כללים תשס"א-2001**

[ק"ת תשס"א מס' 6121](http://www.nevo.co.il/Law_word/law06/TAK-6121.pdf) מיום 19.8.2001 עמ' 1018

**הוספת סעיף 16א**

17. אי-קיום סעיף מסעיפים 2, 5(א), 6(ב), 7(ב), 9 עד 13 לכללים אלה מהווה עבירה ודין העבריין קנס של 5,000 שקלים או מאסר של שלושה חדשים, או שני הענשים כאחד.

עונשין

18. תחילתם של כללים אלה ביום א' בניסן תשמ"ג (15 במרס 1983).

תחילה

נתאשר.

י"ט באדר תשמ"ג (4 במרס 1983) אריה גרוזבורד

יושב ראש מועצת רשות שדות התעופה

חיים קורפו

שר התחבורה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"ג מס' 4471](http://www.nevo.co.il/Law_word/law06/TAK-4471.pdf) מיום 14.3.1983 עמ' 944.

   תוקנו [ק"ת תשמ"ח מס' 5109](http://www.nevo.co.il/Law_word/law06/TAK-5109.pdf) מיום 26.5.1988 עמ' 867 – כללים תשמ"ח-1988.

   [ק"ת תשנ"ו מס' 5758](http://www.nevo.co.il/Law_word/law06/TAK-5758.pdf) מיום 6.6.1996 עמ' 969 – כללים תשנ"ו-1996.

   [ק"ת תשס"א מס' 6121](http://www.nevo.co.il/Law_word/law06/TAK-6121.pdf) מיום 19.8.2001 עמ' 1016 – כללים תשס"א-2001; תחילתם ביום 1.9.2001.

   [ק"ת תשס"ז מס' 6522](http://www.nevo.co.il/Law_word/law06/TAK-6522.pdf) מיום 3.10.2006 עמ' 94 – כללים תשס"ז-2006; תחילתם ביום 1.11.2006. [↑](#footnote-ref-1)