כללי שירות המדינה (גימלאות) (חישוב תקופת שירות שאינה רצופה),   
תשכ"א-1961

רשויות ומשפט מנהלי – שירות המדינה – גימלאות – שירות ותקופת שירות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | כללים לצירוף תקופת שירות שלפני ההפסקה כללים תשלא 1971 תשלב 1972 תשמח 1988 | סעיף 1 |
| 3 | [Go](#Seif1) | סייג | סעיף 2 |
| 3 | [Go](#Seif2) | כללים תשלב 1972 | סעיף 3 |
| 3 | [Go](#Seif3) | ביטול | סעיף 4 |
| 3 | [Go](#Seif4) | הוראות מעבר | סעיף 5 |
| 4 | [Go](#Seif5) | השם | סעיף 6 |

כללי שירות המדינה (גימלאות) (חישוב תקופת שירות שאינה רצופה),   
תשכ"א-1961[[1]](#footnote-1)\*

בתוקף סמכותה לפי סעיף 12(4) לחוק שירות המדינה (גימלאות), תשט"ו-1955 - לאחר משא ומתן עם האיגוד הארצי של עובדי המדינה ועם ההסתדרות הכללית של העובדים העברים בארץ ישראל - קבעה ועדת השירות כללים אלה:

1. (א) עובד שפסק לשרת במדינה ושב לשירות, מותר, לשם קביעת זכויותיו של אותו עובד לפי החוק, להביא בחשבון את תקופת שירותו לפני ההפסקה אם –

כללים לצירוף תקופת שירות שלפני ההפסקה

כללים תשל"ב-1972

(1) הגיש העובד בקשה על כך באמצעות הנהלת משרדו תוך שנים עשר חדשים מיום ששב לשירות או - אם לא השלים העובד 5 שנות שירות ופרש משירותו החוזר מחמת נכות או מחלה או 3 שנים במקרה של מוות - הגישו הוא או שאיריו בקשה כאמור, תוך שנים עשר חדשים מיום פרישתו; באישור נציב השירות או מי שהסמיך לכך מותר לקבל בקשה שהוגשה אף לאחר המועד האמור אם שוכנע שהבקשה הוגשה באיחור מטעמים סבירים וכי מן הצדק לעשות כן;

כללים תשל"א-1971

כללים תשמ"ח-1988

(2) ראה נציב השירות טעמים סבירים לכך;

(3) פיצויי פיטורין ומענק שקיבל העובד עקב הפסקת השירות, הוחזרו לאוצר במועד ובאופן שהורה החשב הכללי.

(אא) עובד שפסק לשרת במדינה עקב בחירתו כחבר במועצה של רשות מקומית, מותר, לשם קביעת זכויותיו לפי החוק, להביא בחשבון את תקופת שירותו לפני ההפסקה גם אם ההפסקה נמשכה חמש שנים, ובלבד שחזר לשירות המדינה לא יאוחר מששה חדשים לאחר שחדל לכהן כחבר המועצה של הרשות המקומית ונתמלאו בו התנאים שבכללים אלה.

כללים תשכ"ה-1964

(ב) עלתה משכורתו הקובעת של עובד במועד הגשת הבקשה לנציב השירות לפי סעיף 1(א)(1) (להלן - המשכורת האחרונה) על משכורתו הקובעת שהיתה לו במועד שבו שילם אוצר המדינה את פיצויי הפיטורין או המענק (להלן - המשכורת הקודמת), יוחזרו פיצויי הפיטורין או המענק בשיעור מוגדל באופן יחסי לשיעור העליה של המשכורת האחרונה לעומת המשכורת הקודמת.

כללים תשכ"ה-1964

(ג) לא נקבעה לעובד, לגבי תקופת השירות שלפני ההפסקה, דרגה בסולם הדרגות של עובדי המדינה, יקבע נציב השירות, לענין סעיף קטן (ב), את הדרגה לפיה יש לחשב את משכורתו האחרונה ומשכורתו הקודמת של העובד. בקביעת הדרגה כאמור יובאו בחשבון משכורתו ותפקידו של העובד ערב ההפסקה, וכן סולם המשכורת של עובדי המדינה שנקבעה להם דרגה, בתיאומים שימצאם נציב השירות לצודקים.

מיום 19.11.1964

**כללים תשכ"ה-1964**

[ק"ת תשכ"ה מס' 1650](http://www.nevo.co.il/Law_word/law06/TAK-1650.pdf) מיום 19.11.1964 עמ' 410

(ב) עלתה משכורתו הקובעת של עובד ~~במועד שנקבע על ידי החשב הכללי להחזרת פיצויי הפיצויים והמענק כאמור בסעיף קטן (א)(3)~~ במועד הגשת הבקשה לנציב השירות לפי סעיף 1(א)(1) (להלן - המשכורת האחרונה) על משכורתו הקובעת שהיתה לו במועד שבו שילם אוצר המדינה את פיצויי הפיטורין או המענק (להלן - המשכורת הקודמת), יוחזרו פיצויי הפיטורין או המענק בשיעור מוגדל באופן יחסי לשיעור העליה של המשכורת האחרונה לעומת המשכורת הקודמת.

מיום 2.2.1967

**כללים תשכ"ז-1967**

[ק"ת תשכ"ז מס' 1994](http://www.nevo.co.il/Law_word/law06/TAK-1994.pdf) מיום 2.2.1967 עמ' 1383

**הוספת סעיף קטן 1(אא)**

מיום 14.4.1971

**כללים תשל"א-1971**

[ק"ת תשל"א מס' 2685](http://www.nevo.co.il/Law_word/law06/TAK-2685.pdf) מיום 14.4.1971 עמ' 845

**החלפת פסקה 1(א)(1)**

הנוסח הקודם:

~~(1) הגיש העובד בקשה על כך, באמצעות הנהלת משרדו, תוך ששה חדשים מיום ששב לשירות או – אם לא השלים העובד חמש שנות שירות ופרש משירותו החוזר מחמת נכות, מחלה או מחמת מותו – הגישו הוא או שאיריו בקשה כאמור, תוך ששה חדשים מיום פרישתו;~~

מיום 11.5.1972

**כללים תשל"ב-1972**

[ק"ת תשל"ב מס' 2847](http://www.nevo.co.il/Law_word/law06/TAK-2847.pdf) מיום 11.5.1972 עמ' 1148

(א) עובד שפסק לשרת במדינה ושב לשירות ~~כעבור תקופה שאינה עולה על עשרים וארבעה חדשים~~, מותר, לשם קביעת זכויותיו של אותו עובד לפי החוק, להביא בחשבון את תקופת שירותו לפני ההפסקה אם –

מיום 26.5.1988

**כללים תשמ"ח-1988**

[ק"ת תשמ"ח מס' 5109](http://www.nevo.co.il/Law_word/law06/TAK-5109.pdf) מיום 26.5.1988 עמ' 868

(1) ~~הגיש העובד בקשה על כך באמצעות הנהלת משרדו תוך שנים עשר חדשים מיום ששב לשירות או – אם לא השלים העובד חמש שנות שירות ופרש משירותו החוזר מחמת נכות, מחלה או מחמת מותו~~ הגיש העובד בקשה על כך באמצעות הנהלת משרדו תוך שנים עשר חדשים מיום ששב לשירות או - אם לא השלים העובד 5 שנות שירות ופרש משירותו החוזר מחמת נכות או מחלה או 3 שנים במקרה של מוות - הגישו הוא או שאיריו בקשה כאמור, תוך שנים עשר חדשים מיום פרישתו; באישור נציב השירות או מי שהסמיך לכך מותר לקבל בקשה שהוגשה אף לאחר המועד האמור אם שוכנע שהבקשה הוגשה באיחור מטעמים סבירים וכי מן הצדק לעשות כן;

2. היה המקרה שבעקבותיו פרש העובד משירותו שלפני ההפסקה או משירותו שלאחר ההפסקה, משמש עילה לחייב צד שלישי בתשלום פיצויי נזיקין לפי פקודת הנזיקין האזרחיים, 1944, וקיבל העובד או שאיריו, פיצויים כאמור, לא תובא בחשבון תקופת השירות שלפני ההפסקה, אלא אם נתפצה אוצר המדינה על הגימלה ששילם או שעתיד לשלמה, עד לשיעור הפיצויים שקיבל העובד או שאיריו.

סייג

3. (בוטל).

כללים תשל"ב-1972

מיום 11.5.1972

**כללים תשל"ב-1972**

[ק"ת תשל"ב מס' 2847](http://www.nevo.co.il/Law_word/law06/TAK-2847.pdf) מיום 11.5.1972 עמ' 1148

**ביטול סעיף 3**

הנוסח הקודם:

~~תקופת עבודה ארעית~~

~~3. עובד כאמור בסעיף 1 שהועסק ברציפות כעובד ארעי מיד לפני ששב לשירות, לא יובאו בחשבון ההפסקה בשירות שנים עשר חדשים מתקופת העסקתו כעובד ארעי.~~

4. כללי שירות המדינה (גימלאות) (חישוב תקופת שירות שאינה רצופה), תשט"ז-1956 - בטלים.

ביטול

5. (א) עובד שפרש לפני יום פרסום כללים אלה ברשומות (להלן - יום הפרסום) או שאירו, שהיו זכאים להגיש כדין בקשה כאמור בסעיף 1(1) אילו היו כללים אלה בתוקף אותה שעה, רשאים להגיש בקשה כאמור תוך ששה חדשים מיום הפרסום ובלבד שתקופת השירות לפני ההפסקה תובא בחשבון רק אם שולמה לאוצר המדינה יתרת ההטבה בשיעורים ובתנאים שהורה החשב הכללי.

הוראות מעבר

(ב) בסעיף זה –

"הטבה" - פיצויי פיטורין וכל הטבה אחרת ששולמו בעקבות פרישת העובד משירותו שלאחר ההפסקה על ידי אוצר המדינה או על ידי קרן עזרה לשאירים של עובדי מדינה שנפטרו בשירות ואינם זכאים לקיצבה, מיסודה של החברה למפעלי כלכלה ותרבות של עובדי המדינה בע"מ;

"הגימלה המקורית" - כל סכומי הגימלה המגיעים לפי החוק עד ליום תשלום יתרת ההטבה לאוצר המדינה ולענין זה יובאו בחשבון גם גימלאות שאינן משתלמות בגלל הוראות סעיף 41 לחוק;

"יתרת ההטבה" - עודף ההטבה על הגימלה המקורית.

(ג) מי שהיה עובד המדינה ביום פרסומם של כללי שירות המדינה (גמלאות) (חישוב תקופת שירות שאינה רצופה) (תיקון), תשל"ב-1972, רשאי להגיש בקשה כאמור בסעיף 1(א)(1) תוך שנים עשר חודש מהיום האמור; באישור נציב השירות או מי שהסמיך לכך מותר לקבל בקשה שהוגשה אף לאחר המועד האמור אם שוכנע שהבקשה הוגשה באיחור מטעמים סבירים וכי מן הצדק לעשות כן.

כללים תשל"ב-1972

מיום 11.5.1972

**כללים תשל"ב-1972**

[ק"ת תשל"ב מס' 2847](http://www.nevo.co.il/Law_word/law06/TAK-2847.pdf) מיום 11.5.1972 עמ' 1148

**הוספת סעיף קטן 5(ג)**

6. לכללים אלה ייקרא "כללי שירות המדינה (גימלאות) (חישוב תקופת שירות שאינה רצופה), תשכ"א-1961".

השם

ט"ז בסיון תשכ"א (31 במאי 1961) יצחק מלמד

יושב ראש ועדת השירות

1. \* פורסמו [ק"ת תשכ"א מס' 1163](http://www.nevo.co.il/Law_word/law06/TAK-1163.pdf) מיום 15.6.1961 עמ' 1979.

   תוקנו [ק"ת תשכ"ה מס' 1650](http://www.nevo.co.il/Law_word/law06/TAK-1650.pdf) מיום 19.11.1964 עמ' 410 – כללים תשכ"ה-1964.

   [ק"ת תשכ"ז מס' 1994](http://www.nevo.co.il/Law_word/law06/TAK-1994.pdf) מיום 2.2.1967 עמ' 1383 – כללים תשכ"ז-1967.

   [ק"ת תשל"א מס' 2685](http://www.nevo.co.il/Law_word/law06/TAK-2685.pdf) מיום 14.4.1971 עמ' 845 – כללים תשל"א-1971.

   [ק"ת תשל"ב מס' 2847](http://www.nevo.co.il/Law_word/law06/TAK-2847.pdf) מיום 11.5.1972 עמ' 1148 – כללים תשל"ב-1972.

   [ק"ת תשמ"ח מס' 5109](http://www.nevo.co.il/Law_word/law06/TAK-5109.pdf) מיום 26.5.1988 עמ' 868 – כללים תשמ"ח-1988. [↑](#footnote-ref-1)